
firească 1...) să cercetăm, să căutăm, să aflăm, să ştim.“ 


Dimitrie Cantemir 


Cartea pe care o propunem acum cititorilor nu a fost ușor de scris. E şi 
firesc — subiectul ei a cerut ani lungi de căutări și cercetări. Dar toate ar fi fost 
fără rost dacă nu se găseau inimi care să mă ajute pe parcurs, și mai ales la 
editarea ei. De fapt, în aceste timpuri este mai uşor să scrii o carte — oricît de 
grea ar fi — decît s-o publici. De aceea, doresc să le mulțumesc celor care au 
contribuit ca visul să devină realitate, iar greutățile să pară mai ușoare. 

şi... pentru toată lumea. 


Autorul 


CÎMPIA SOROCII 


Se poate presupune că bunul Dumnezeu a zimbit din înaltul 
cerului asupra acestui idilic colț de lume cu nume drag Cimpia Soro- 
cii, blagoslovindu-l cu coline înverzite, dumbrăvi răcoroase, cîmpii 
întinse și mănoase, lunci scăldate în razele soarelui. 

Cu un talent deosebit redă frumuseţea și pitorescul acestor ne- 
leaguri înfloritoare cronicarul Miron Costin: „De-abia au trecut Mun- 
ţii Carpaţi și de pe coama munţilor înalți privesc spre pămîntul 
Moldovei viitoare. Ochiul cuprinde luncile Prutului, în care se oglin- 
desc cîmpiile curate ce se întind pînă la Nistru, cîmpi întinse, care se 
arată ca o întindere fumurie sau ca mărime asemenea oceanului. 
Nistrul cel măreț ... curge printre stînci sculptate natural, ca și cum ar 
fi lucrate de mînă de om: e mai frumos ca Nilul ... Valurile Nistrului, în 
umbră, udă maluri cu pereţii strînși și fluviul poartă război cu Phoe- 
bus, ca să prindă din razele lui, căci stâncile aplecate îi ascund cerul ... 
Peste tot, cîmpii mănoase, pășuni întinse, care alte pămînturi în lume 
se pot asemăna cu acestea? Mai departe ei văd și păduri... şi cînd 
aplecară ochii, văzură o ţară, cum ar fi o grădină înflorită, cultivată 
între gardurile ei cu patru laturi. Privind spre răsărit se minunară de 
așa ţară cu cîmpii pline de flori asemenea raiului. Dacă zeițele din 
fabulele grecești ar fi aflat de aceste ţinuturi, ar fi venit desigur aici 
din Olimpul lor“. 

Peste secole vine să întregească tabloul, cu aceeași dragoste pen- 
tru acest colţ de ţară, scriitorul Ion Druţă: 

„Cîmpia Sorocii ... O zare rotundă de horboţică albastră, întinsuri 
largi, fermecătoare...“ 

August 1469. Năduşeala verii ce pătrundea peste tot, chiar și în 
dumbrăvile răcoroase, de data aceasta aducea ceva nou, necunoscut. 
Căldura se îmbina cu presimțţirile pline de neliniște ale țăranilor. În 
ultimul timp viaţa devenise mai agitată. Vești triste soseau de peste 
apa Nistrului. Cîteva caravane de tîrgoveți, ce ţineau drumul spre 
Kiev, s-au oprit la vadul Nistrului. Din stepa sălbatică vîntul aducea 
miros de ars. Nori negri de fum apăreau şi dispăreau în zarea 
depărtată. 

Din nou s-a cutremurat stepa sălbatică. Hoarda de Aur a urcat 
iarăși în șa, îndreptîndu-și iureșul năvalnic al cavaleriei spre Europa. 
Tătarii de peste apa Volgăi, în frunte cu hanul lor, au trecut Niprul 
orientînd-și loviturile spre Lituania și Podolia. Au apărut sub zidurile 
Cameniţei și Jitomirului, semănînd groază, prădînd și robind mii de 
oamenii. Litvenii, care nu s-au așteptat la această invazie şi fiind 
puţini la număr, nici n-au îndrăznit să le stea în cale. La un moment 
dat, părea că această urgie va trece pe lingă Moldova, tulburînd numai 
apele Niprului și Bugului... 

Cavaleria tătară se zbătea între malurile Bugului și Nistrului, 
căutînd ieșire spre noi pămâînturi. Moldovenii sperau că Nistrul va opri 
repede acel nour de lăcustă tătară. Sperau... În zadar au încercat să-i 
oprească sorocenii, barîndu-le calea spre inima ţării. Puhoiul sălbatic 
s-a rostogolit peste ei, prădind satele în curmezișul și în latul cîmpiei, 
s-au ridicat în lungul Răutului, au răscolit drumurile și codrii Sorocii, 
ajungînd pe valea apoi pe culmea Cuboltei. A ajuns Hoarda pînă la o 
dumbravă care se chema Lipniţi: „În anul 6978 (1470, august în 20, 
scrie cronica de la Putna) venit-au o mare mulțime de tătari, și-au 
biruit Ştefan-Voievod la Dumbrava de la Lipniţi, aproape de Nistru...“ 
În acea crîncenă bătălie au pierdut tătarii pe fiul hanului, prins de 
viu... 

După bătălia de la Lipnic din 1469, „venit-au și-au sfinţit hramul 
prea sfintei născătoare de Dumnezeu de la Putna cu mîna prea-o- 
sfintului mitropolit Kir Teoctist și episcopului Tarasie, fiind de faţă 
egumenii tuturor mănăstirilor și întregului cler preoţesc de 64 de inși. 
Septembrie în 3, sub arhimandritul Ioasaf“ (Letopisețul de la Putna). 
Hoarda tătară a fost zdrobită, dar amenințările hanului mai pluteau 


deasupra lui Stefan cel Mare. Bătîndu-se cu turcii la Vaslui, la Răz- 
boieni, gîndurile lui erau îndreptate spre hotarul de răsărit al ţării, la 
acel vad trecut liber de tătari. 

Cursul de sus al Nistrului era păzit de Cetatea Hotin, partea din 
jos, de Cetatea Orhei, unde sta singur Gangur şi numai cursul de 
mijloc al Nistrului, cu cele patru vaduri — Otaci, Soroca, Vadu Raş- 
cului și Rimnița —, rămînea deschis ca niște porţi. Numai ridicînd o 
cetate la Soroca, Ștefan cel Mare și-ar fi asigurat securitatea dinspre 
răsărit. 

Spre deosebire de alte cetăţi, ajunse pînă în zilele noastre cu mari 
schimbări în construcţie, parțial demolate, înnoite de mai multe ori, 
actualei cetăţi Soroca i-a fost hărăzită o altă soartă — contemporanii 
noștri o pot admira aproape în forma ei iniţială, cu toate că stînd pază 
la vadul Nistrului și a trecut prin focul multor bătălii, fiind de multe 
ori asediată de polonezi, cazaci, tătari. $i astăzi zidurile exterioare ale 
cetăţii păstrează urme de gloanţe şi obuze, iar cele interioare, urme 
proprii vieţii unei garnizoane militare. 

Izvoarele documentare scrise conţin informaţii destul de sărăcă- 
cioase despre originea cetăţii. Primele date veridice despre actuala 
cetate a Sorocii se conţin în letopisețul lui Miron Costin. În Cronica 
poloneză M. Costin mărturisește că cetatea din piatră Soroca a fost 
construită de către Petru Rareș „cînd s-au așezat Petru-Vodă pe a doua 
domnie la scaunul său”, adică în anii '40 ai sec. al XVI-lea. 

Bineînţeles, apare întrebarea: a fost ea construită pe loc gol sau a 
avut ca predecesoare o altă cetate? Căutînd răspuns la această între- 
bare, mulţi istorici, arhitecţi, simpli cercetători au prezentat diferite 
versiuni, ipoteze. Cea mai răspîndită a fost varianta care considera că 
Cetatea Soroca este „opera genovezilor“ şi că nu-i altceva decît Olhio- 
nia, colonie străveche, iar mai tîrziu factorie genoveză. Printre promo- 
torii acestei versiuni se numără Dimitrie Cantemir, Constantin Sta- 
mati, A. Meier, Zamfir Arbore etc. În cunoscuta lucrare Descrierea 
Moldovei Dimitrie Cantemir susţine că: „...ţinutul cel mai de preţ ce 
iaste pre malul Nistrului o bună bucată de cale iaste Ţinutul Sorocii. 
Scaunul lui iaste Soroca, de se chema mai înainte «Alhionia...»“. 

Şi în lucrările unor istorici ca $. Panaitescu, N. Iorga, M. Costa- 
chescu se face o apropiere dintre Cetatea Soroca și Olhionia. După 
părerea lor, cetatea a fost construită de genovezi, iar la începutul sec. 
al XV-lea, după căderea Olhioniei și a Republicii Genoveze la Marea 

Neagră, ea revine Statului Moldovenesc. Pe locul acestei factorii geno- 
veze, Ştefan cel Mare, afirmă ei, pe la 1475 ridică cetatea din piatră. 

Mult timp anume această concepţie a fost socotită primordială. 
Cu totul diferită este poziţia altor istorici (Ion Nistor, Stefan Ciobanu) 
care resping ideea construcţiei fortificaţiei pe locul Olhioniei. Ei afir- 
mă că Cetatea Soroca a fost construită de către Ștefan cel Mare cu 
scopul de a apăra graniţele de Răsărit ale Moldovei, iar Petru Rareș o 
reconstruiește doar în prima jumătate a sec. al XVI-lea. 

Investigaţiile arheologice efectuate în cetate în 1958-1959 și 1968- 
1969 i-au permis lui Gh. Cebotarenko, doctor în istorie, să sprijine o 
altă versiune, înaintată de istoricul A. Lapedatu și arhitectul V. Voiţe- 
hovschi: pe timpul lui Ștefan cel Mare la Soroca a fost construită o 
cetăţuie din lemn și pămînt, iar Petru Rareș ridică în locul ei cetatea 
din piatră. 

În favoarea acestei versiuni, care pare a fi cea mai veritabilă, 
vorbesc o serie de izvoare documentare. 

Anul 1499. O zi caldă de vară a unui sfîrșit de secol zbuciumat și 
sîngeros, dar atît de glorios pentru micul stat al lui Ștefan cel Mare. 
Ungurii, tătarii, turcii, polonii — toţi au fost trecuţi prin sabie și 
călcați în picioare de cai. 

„„„Pâtru călăreţi trecură în arabă trecătoarea peste Prut de la Ștefă- 
nești, îndreptîndu-se spre Suceava. Vara era în toi. Prin iarba mătăsoasă 
a potecilor de codru, ici și colo albeau oseminte. Turcești? Tătare? 
Polone? În codrii Cosminului se ridicau spre înaltul cerului stejăreii 
răsăriți din brazda plugului blestemat de polonezii lui loan Albert. 

Cetatea de scaun și-a deschis porţile nou-veniţilor. Pîrcălabul 
sorocean Coste și cei trei însoțitori ai săi se îndreptară spre palatul 
domnesc. Odihnindu-se puţin, au luat în grabă calea spre Hirlău. 
Ajuns acolo, pîrcălabul păşi pragul sălii de reședință a domnitorului. 
Încăperea era deja plină de dregători și oșteni, boieri și tîrgoveți — de 
cei ce alături de Ștefan s-au aflat și la nevoie şi la izbîndă. În scurt 
timp cei mai vrednici bărbaţi ai neamului își vor pune semnătura de 
martor sub o nouă biruinţă a lui Ștefan cel Mare — pacea cu Ioan 
Albert: Gheorghe, arhiepiscopul Moldovei, Toader şi Negrilă, starostii 
de la Hotin, Eremia şi Dragoș, pircălabii de la Neamţu, Arbore de la 
Suceava, Ivanco și Alexa, pircălabii de la Orhei, în sfîrșit Coste, 
pîrcălabul de Soroca... 

„Coste, pîrcălab de Soroca“, astfel este menţionat în procesul- 
verbal al sfatului domnesc de la 12 iulie 1499. Acest document conți- 


ne și prima atestare documentară a Sorocii, a cetăţii de lemn și 
pămînt. Peste două luni, la 14 septembrie 1499, din nou „Coste, 
staroste de Soroca“ întăreşte ca martor ocular tratatul lui Ștefan cel 
Mare cu Alexandru, mare duce de Lituania. Faptul participării lui 
Coste la sfatul domnesc mai are și o altă semnificaţie pentru noi. 

Pîrcălabii principalelor cetăți moldovenești sînt cunoscuţi numai 
din hrisoavele domnești, figurînd ca martori. Ei erau oamenii cei mai 
apropiaţi de domnitor, fiind uneori chiar rude cu el și făceau parte din 
sfatul domnesc. Fapti că unui simplu pîrcălab al unei cetăţi „de lemn 
și pămînt“ i s-a permis să asiste în Divanul ţării vorbește despre două 
lucruri: ori că Cetatea Soroca juca un rol important în apărarea cetății 
de scaun a lui Ștefan cel Mare — Suceava, ori Coste, pircălab de Soroca, 
era o personalitate de epocă și avea respectul domnitorului prin înțeiep- 
ciunea și slujba lui la hotarul de răsărit al Moldovei, la cele trei vaduri 
de pe cursul de mijloc al Nistrului — Otaci, Soroca, Vadu-Rașcu. 

Coste, pircălab de Soroca, staroste de Soroca, ar fi mai mult decît 
posibil acel Coste Posadnic a cărui soţie Marușca, devenind după 
moartea soțului moștenitoarea moșiei Braniști, o vinde la 7 martie 
1528 lui Albul Fîrcovici. 

Un alt document care vorbește în folosul identităţii lui Coste, 
pîrcălab de Soroca, este cartea domnească de la 28 aprilie 1552, în care 
e] este numit Coste Posadnic, pîrcălab de Soroca. 

Coste Posadnic, pîrcălab de Soroca, a fost feciorul lui Stan Posad- 
nic și al soţiei acestuia Mariica, care se trăgea din Mihail Peritschi. 
Coste de Soroca a avut la rîndul său un fecior și cinci fete: Fătul 
(viitorul pîrcălab de Ciubarciu), Stanca, Solomia, Neagșa, Ana și 
Anghelina. 

La 1500, martie 14, Ștefan cel Mare îi întărește lui Coste, pîrcălab 
de Soroca, fratelui Toader și Giurjă Pacurarul moșia Todirești. 

După vînzarea satului Braniști de către Marușca, soția lui Coste, 
și copii acestuia vor vinde, la rîndul lor, o parte din moștenirea 
părintelui. La ? aprilie 1528, Fătul și surorile acestuia vînd o parte din 
satul Starosuliţi. 

Dintr-un document emis la 28 martie 1528 aflăm că Petru Rareș 
întărește o parte din satul Pitici Stancăi, fiica Neagăi, nepoata lui 
Toader Pitic. Din alt document, de la 29 martie 1552, aflăm din nou 
despre urmașii lui Coste. Ion, fiul Neagșei, fiica lui Costea Posadnic, 
dă partea sa din Pitici lui Gheorghe, diac pentru satul Valea Neagră de 
la Nistru (Valea Ciornei). 

Căderea cetăților de la Dunăre și Mare a însemnat pentru statt 
moldovenesc crearea unor mari breșe în sistemul defensiv și pierde! 
economice enorme. Ștefan cel Mare a depus eforturi considerabil 
pentru redobîndirea celor două cetăţi: Chilia și Cetatea Albă, dar, di 
păcate, fără rezultat. 

În această situaţie, Ștefan cel Mare, în ultimii ani ai vieţii sale, și 
a îndreptat atenţia spre întărirea cetăților din nordul Moldovei și spr 
construirea altora, destinate să opună rezistență invaziilor tătare < 
poloneze. Mărturii în acest sens găsim într-o cronică rusească dup 
care, înaintea luptelor cu regele polon, Ioan Albert, Ștefan cel Mar 
„Și-a adunat oastea lui şi a așezat cu oamenii şi a întărit puterni 
Cetatea de Scaun Suceava și toate celelalte cetăţi ale lui“ și, d 
asemenea, a construit cetatea din lemn și pămînt de la Soroca. 

Săpăturile arheologice efectuate la Soroca de Gh. Cebotarenko ai 
demonstrat că, într-adevăr, Ștefan cel Mare a ridicat la Soroca, îi 
primul rînd împotriva cetelor tătare, care, ocolind vadul Nistrulu 
apărat de cetatea din piatră de la Orhei, făceau incursiuni spre inim. 
Moldovei, mai pe la nord, prin vadurile de la Soroca, o cetate al căre 
pârcălab îl întîlnim numit pentru prima dată în documentul de la 1; 
iulie 1499. Urmele ei au fost găsite în perimetrul cetății din piatri 
construită mai tîrziu în același loc de Petru Rareș. Fortificația dir 
lemn și pămînt de la Soroca a continuat să funcționeze cu aceeaş 
destinaţie de apărare și în timpul domniei feciorilor lui Ștefan: Bog 
dan cel Orb (1504-1517), Ștefăniță (1517-1527) și în prima domnie : 
lui Petru Rareș (1527-1538). 

La 1 iunie 1512, domnitorul Bogdan IJI adresează regelui polone; 
o scrisoare, în care roagă să i se transmită în posesie niște mori pt 
Nistru, așezate față în față cu „castrum nostrum Sorocianum...Ccontri 
pagonos tutelam habet“ — castelul nostru de Soroca care ne apără di 
păgîni. Document ce confirmă existenţa, cît și rostul cetăţii Soroca. 

Despre ţinutul Soroca și cetatea lui de scaun documentele istorice 
ale secolelor XV - XVI vorbesc cu aceeași bogăţie sau zpîrcenie. $: 
totuși, chiar de la prima atestare documentară (12 iulie 1499) „perso 
nalitatea istorică și geografică“ a ținutului apare deja definitiv fixată 
și ea rezultă din necesitatea: 

1. organizării unei frontiere politice; 

2. unei circulații comerciale eficiente și sigure; 

3. organizării economice a teritoriului din care își obținea exis- 
tența populaţia ținutului. 


Locuitorii ținutului sorocean aveau în pază hotarui Nistrului pe 
porțiunea rîului Otaci — Vadu-Rașcu, cu cele trei vaduri principale pe 
ea: Otaci — Movilău, Soroca — Iampol şi Vadu-Raşcu. Vechi căpitani 
de hotar moldovenesc din timpuri străvechi au fost așezați la aceste 
trecători. Probabil aceste vaduri au existat și mai înainte de 1499. 
Călătorul rus Zosima, care prin 1420 ţinea calea spre Constantinopol, 
pe calea hagiilor, mai dă de un vad al Nistrului, unde se afla de o parte 
vama moldovenească, iar de alta, vama podolică a marelui cneaz 
litvan Vitold, și anume, Stînca Vamei (Mitirevu Căimanu); deoarece 
călătorul venea de la Kiev peste Bug prin Braslaw, s-ar putea să fie 
vorba de punctul vamal Otaci sau Soroca. Pînă în prezent, cel mai 
apropiat sat, aşezat în virful dealului, se numește Zastînca!? Iar Stinca 
Vamei, dacă nu ar fi însăși Stânca Bechir, deasupra căreia se află satul 
Zastînca. În preajma acestor vaduri, mai tirziu, au apărut așezări 
importante, care există şi astăzi: Otaci, Soroca și Vadu-Raşcu, fiecare 
din ele contribuind la apariţia unor aşezări pe malul stîng al Nistrului, 
precum Movilău, lampol, Raşcov. Sub protecția așezărilor de hotar, pe 
versantul moldovenesc s-a întărit și s-a menţinut în decurs de secole 
populaţia autohtonă moldovenească. 

Drumuri importante treceau altădată, ca și astăzi, prin aceste 
vaduri, legînd ţinutul Soroca și regiunile de peste Nistru cu celelalte 
ținuturi moldovenești și cu centrele politice ale ţării Suceava şi Iaşi. 
Unul din aceste drumuri era cel de la pragurile Nistrului: lampol — 
Cosăuţi — Soroca — Bălţi — Fălești — Ţuţora — lași. Cheia acestui 
drum era ținută de cetatea Soroca. Calea navigabilă a Nistrului din- 
spre Galiţia și Bucovina atrăgea spre aceste vaduri mănunchiuri de căi 
de uscat la care, în trecut, spre schelele de aici se scurgea griul 
regiunilor riverane și tot aici se aflau staţiile de cherestea. Soroca, 
situată imediat mai jos de pragurile de la Cosăuţi, era punctul de 
legătură între cele două „trunchiuri“ de navigaţie ale rîului şi deţinea 
acest punct critic al navigaţiei nistrene din vechime. Unele căi comer- 
ciale purtau numele tîrgului prin care trecea. Una din acestea trecea 
prin Soroca, cunoscută drept Calea Orheiului. Ea pornea de la Hotin, 
trecea prin Soroca, Orhei și Tighina, cu punctul final la Cetatea Albă. 
De altfel, negustorii din Liov mai aveau o cale — cea care trecea prin 
apropierea nemijlocită a Nistrului: de la Camenița veneau la Hotin, de 
unde mergeau spre Otaci, apoi spre Soroca, Orheiul Vechi, Chişinău, 
Tighina și Cetatea Albă. 

La 17 ianuarie 1517, Bogdan cel Orb întărește actul de vînzari 
făcut de copiii lui Ivanco Hanco și nepoții lui Calian, a localităţ 
Soloneţ, dată de către Ștefan cel Mare bunelului lor Calian în loct 
satelor Cosăceuțţii Trinciuţii și Strigicăuţi care trebuiau să asculte d 
cetatea noastră de la Soroca. Satele Cosăuţi și, posibil, Trifăuţi făcea 
parte din ţinutul Soroca, menţionat pentru prima dată în cronic 
polonă de la 1564. Acest document adeverește încă o dată existen| 
cetăţii la hotarul dintre două secole. Cetatea îşi îndeplinea rostul : 
prin: paza hotarelor pe Nistru, a vadurilor și a căilor comerciale, ii 
țăranii contribuiau la asigurarea cetății cu alimente și alte produ: 
necesare, participînd chiar la lucrările de reparaţie a ei după lupte. 
duse cu invadatorii străini. Hrisovul lui Petru Șchiopul din 11 mart: 
1585 conţine informaţia că satul Climăuţi, aflat deasupra Nistrulu 
satul Socolul şi seliștea Zăvădinele din ţinutul Soroca, „toate ascult; 
toare către ocolul cetății Soroca“, au fost date logofătului Andrei, i; 
cel din 12 aprilie 1620 ai lui Gaspar Graţiani întărește lui Nicoari 
vomic, între altele, satul Trifăuţi „fost drept domnesc ascultător © 
tîrgul Soroca“. Posibil, este vorba de momentul cînd se lichida: 
ocolul tîrgului, format din mai multe sate legate de cetate. Și totu: 
cînd satele erau întărite cuiva de domnitori, cetatea cu garnizoana 
continua să existe și avea nevoie de aprovizionare. Se pare că alte sa 
în acea perioadă aveau acel „drept domnesc ascultător de tirgul Sor 
ca“. Probabil, de la cuvîntul soroc, în sens de termen pentru exercitari 
boierescului, își trage originea toponimul Soroca. Că doar nu vene: 
țăranii din satele ascultătoare toate buluc la cetate, să-și facă datori 
ci rînd pe rînd, cînd le venea sorocul. 

Nu există izvoare documentare toponimice sigure care ar expli 
originea denumirii, există însă mai multe presupuneri, pe care 
expunem mai jos. 

Vasile Trofăilă în cartea sa Soroca (Moldova Suverană, 1997) susti 
că cuvîntul Soroc înseamnă margine de ţară. Ca dovadă este folosi 
explicația Dicţionarului Explicativ al Limbii Române, unde cuvîntul sor 
are sens de margine. După V. Trofăilă anume de la acest sens a prover 
denumirea orașului Soroca. 

Zamfir Arbore, ca și G. Ghibănescu, îi atribuie lui Ștefan cel Ma 
faptul de a-i numi pe locuitorii bătrînei Olhionia săraci, de unde a 
provenit denumirea Soroca. 

Rușii au împrumutat de la greci cuvîntul soroc (patruzeci), atît 
termen religios, cât și ca termen comercial. Ei l-au folosit la nomin 


izarea sistemului de plată, așa cum la romani pecus (turmă de oi) a 
lat pecunia (monedă), tot astfel la slavi pielea de oaie a slujit ca primă 
nonedă. Totodată, cuvîntul „Soroc“ în limba slavă avea sensul de 
„staroste“. De fapt, Soroca era centrul, starostia ținutului Soroca. 
Astfel, termenul slav soroc, ca starostie, ar fi putut servi drept origine a 
oponimului Soroca... 

Să fie oare originea Sorocii de la patruzeci? Sau poate de la 
schimbare fonetică din Săraca? Stărostie? 

În altă opinie se susține că Soroca și-ar fi luat numele de la 
»asărea soroka ~- coțofană, corvus pica (lat.), după cum multe alte orașe 
i tîrguri poartă nume de păsări: Vrancea — Voronej etc. 

Cetatea Soroca încheie activitatea lui Ștefan cel Mare de con- 
structor strălucit al celui mai organizat și mai puternic sistem de 
apărare din întreaga istorie a Moldovei medievale. 

„După moartea lui Ștefan vodă cel Tînăr strînsu-s-au boierii și 
Țara de l-au ales domn pe Pătru Măjariul, ce l-au poreclit Rareș, după 
numele mamei sale.“ (Gr. Ureche). 

Urmașul lui Ștefăniță a fost un om care, fără să aibă judecata 
limpede și sigură a lui Ștefan cel Mare, istețimea lui în alcătuirea 
planurilor mari, moşteneşte de la tatăl său vitejia și, mai mult, îndrăz- 
neala de a începe lucruri grele, legate de multe primejdii, dar care 
aduceau foloase mari. Printre aceste lucruri mari ale lui Petru Rareș se 
înscrie ṣi cetatea din piatră Soroca. 

Miron Costin, în Cronica Polonă, scrie: „Soroca a fost clădită de 
Petru-Vodă, după descălecatul al doilea“. Faptul că cronicarul Miron 
Costin nu-l numește pe domn Petru Rareş, a iscat mai multe păreri, 
presupunîndu-se că cetatea Soroca ar fi fost ridicată de Petru I Mușat 
(1375-1391). Pentru acei care susțin această ipoteză aducem cîteva 
contraargumente: 

1. Petru vodă Mușat n-a avut un al doilea descălecat (domnie). Pe 
cînd Petru Rareș a domnit de 2 ori: 20 ianuarie 1527 - 18 septembrie 
1538 și 23 ianuarie 1541 - 3 septembrie 1546. 

2. Alexandru cel Bun (1400-1432) a găsit Moldova întregită. 
Cetatea Soroca va fi construită mult mai tîrziu. Cu toate că C. Ciho- 
daru afirmă că pe timpul lui Alexandru cel Bun în Moldova existau 
„Oraşe formate pe lîngă cetăţi sau în care s-au construit cetăţi ca de 
pildă, Hotin, Tîrgu-Neamţ, Tighina, Orhei și Soroca“, documentar 
Soroca a fost atestată, după cum s-a scris mai sus, la 12 iulie 1499, 
adică peste 67 de ani de la moartea lui Alexandru cel Bun. 

În a doua domnie, Petru Rareș întreprinde unele măsuri pentru a 
opri pătrunderea turcilor spre nord. El reconstruiește unele cetăți, 
printre care și Hotinul, iar la Soroca înlocuiește vechea cetate din 
lemn şi pămînt cu una din piatră care constituie perla ineșterilor lui 
Petru Rareș. 

Dacă ar fi să vorbim despre meșterii-zidari din sec. al XV-lea, îi 
cunoaștem doar pe doi din ei —zidarul loan din Liov ṣi pe greco- 
genovezul Ioan Privana de la Chilia, acesta venit probabil din Caffa, ca 
mai apoi în sec. al XVI-lea să-i cunoaștem ca arhitecţi ai lui Petru 
Rareș. Unul din ei a și fost cel care a condus lucrările de construcţie a 
cetăţii Soroca. 


La 23 aprilie 1543, Petru Rareş scrie din Bahlui magistratului 
orașului Bistriţa (Transilvania) o scrisoare prin care domnitorul roagă 
magistratul (Bistriţa, în timpul primei sale domnii, 1527-1538, se afla 
în componența Moldovei), să-l susţină în „alegerea muncitorilor şi 
meșterilor pentru construcția cetăţii, numită Soroca“. 

„Petrus Dei gracia Wajvoda, dominus et heres verus terre Moldovie et 
cetera. Prudens et fidelis nobis sincere dilecte. Plurimure admiramur ab quani 
causam eadem sese huc ab sua non revenit bona fide nostra eideni pollicemur 
omnia que Tibr constant et tua sînt; quia Fidelitas Tua maxime opus esset in 
labore et magisterio tua circa arcem unam nomine Sorocam. Secus ne facias sed 
quam cito revenias. Datum Bachlovie, die Divi Georgii Militis et Mortiris, 
1543” (Petru, cu mila lui Dumnezeu voievod, domn şi stăpîn al Ţării 
Moldova etc. Prudentului și credinciosului nostru a căzut a noastră 
alegere sinceră. Cel mai mult ne uimește faptul, datorită căruia din 
nou ne întoarcem la treaba noastră. Averea luată de la supusul nostru 
promit să fie întoarsă complet, viile etc., de aceea vă asigur că sînt în 
siguranţă, așadar, fidelitatea Voastră cel mai mult stăruiţi-vă în alege- 
rea muncitorilor și meșterilor pentru construcția cetăţii numită Soro- 
ca. Fiţi indulgent şi răspundeţi cît mai repede și-n grabă. Dată la 
Bahlui în ziua sfintului Gheorghe Biruitorul și Mucenicul, 1543"). 

Încă la 1529, Petru Rareș voia să-i aducă la Cetatea Neamţului pe 
zidarii bistrițeni. Un meșter pe nume Adrian e pomenit în 1536. La 
1543, Vodă se adresează personal „credinciosului meșter” de care are 
nevoie pentru lucrările de construcţie a cetăţii Soroca — Vestrates non 
noverant iuxta consuetudinem nostram edificare. 

Asemuirea cetății Soroca cu o fortăreață genoveză, de felul cita- 
delej de la Cetatea Albă, de plan circular, cu pînza înaltă de 20 metri, 
ne face să credem că cetatea a fost ridicată de mîna unor meșteri ce 
cunoşteau rînduiala cetăților mediteraneene. Într-adevăr, zidarii lui 
Petru Rareș, atît cei din Bistriţa, cât și cei din Moldova, au ridicat o 
cetate care, după sistemul ei de apărare, se aseamănă foarte mult cu 
cîteva cetăţi din Europa. Prin arhitectura sa, cetatea Soroca are analo- 
gie în unele elemente de fortificare și de apărare cu Castelul del Monte 
din Italia, cu cele de la Queenborough, Walmer și Deal din Kent, 
Anglia. 

Notă: La zece mile spre sud de Andria, pe vîrful unui deal, de 
forma unei piramide, numit Murgie di Minervino, se ridică impozant 
Castelul del Monte, o construcție cu două etaje și cu o curte octago- 
nală. Opt turnuri puternice se ridică la conuri. Castelul are peste 

nouă sute picioare în circumferință. Pereţii au peste 100 picioare 
înălţime. Poarta principală — din marmoră roșie — este susținută de 
coloane, de asemenea din marmoră, ce au la bază niște lei. Ornamen- 
tele sculptate, foarte frumoase, sînt o memorie a artei clasice. Castelul 
a fost construit în anul 1240 de Frederick II, care își avea destul de 
frecvent reşedinţa acolo. Locul este atît de pustiu încît este foarte greu 
să crezi că veselul și învățatul împărat putea să aibă grijă de castel. 
Acolo, în Castelul Del Monte, feciorii lui Manfred au fost închiși ca 
prizonieri de Charles d'Anjou. 

Și, desigur, o adevărată perlă a fost Castelul Queenborough, 
ridicat în Kent, Anglia, în 1361-1377, care, cu părere de rău, a fost 
demolat în secolul al XVII-lea. Pereţii lui rotunzi erau mult mai 
puternici și mai rezistenți la bătaia tunurilor decît cei pătrați, iar 
sistemul de apărare era concentric, poarta fiind bine apărată de tur- 
nurile din flancuri. Queenborough a fost un castel perfect. O periec- 
țiune care venise prea tîrziu. Către sfîrșitul secolului al XV-lea el 
devenise deja ım anacronism. Se vor construi alte castele în urmă- 
toarea sută de ani, dar totul va fi în zadar din punct de vedere militar. 
Folosirea prafului de pușcă și a artileriei, aplicate pentru prima dată în 
Anglia, în 1325, conduc la declinul castelelor în Anglia. 

Tot în Anglia, în Kent, pe coasta țărmului, la o distanţă de cîteva 
zeci de kilometri, unul lîngă altul, se înalță două castele cu care 
cetatea Soroca se asemăna foarte mult în rotunjimea unui turn princi- 
pal înconjurat de altele mai mici — Walmer şi Deal. La Cornwall, pînă 
în ziua de azi, „apără“ țărmul Angliei castelul Sf. Mawes. Atit caste- 
lele engleze, Walmer și Deal, cît şi Cetatea Soroca au fost construite în 
prima jumătate a sec. al XVI-lea. Castele și cetăţi de epocă ale unui 
veac de mult trecut. 

Fiecare descoperire practică a secolelor precedente, în arta apă- 
Tării și construcţiei cetăților, a găsit o întruchipare vie, cît și o între- 
buinţare perfectă la castelele del Monte, Queenborough, Walmer, 
Deal, Si. Mawes şi Soroca prin: 

— pereţii rotunzi ce sînt mult mai puternici decît cei drepți; 

— sistemul concentric de apărare; 

— atacanții erau impuși să se miște pe un teren deschis, aflat sub 
focul încrucişat al tunurilor, ca să ajungă la punctul cel mai vulnerabil 
al cetăţii — intrarea în cetate; 

— intrarea în castelele europene, cît și turnul de intrare în cetatea 
Soroca erau bine apărate de artileria turnurilor din flancuri. 


Părerea unor istorici potrivit căreia cetatea Soroca seamănă cu 
castelul Caprarola (Italia), după părerea noastră, este greșită. Aici ar fi 
mai corect să spunem că Soroca ar putea fi comparată cu Caprarola, 
deoarece castelul italian a fost construit la 1573, adică după 30 de ani 
de la ridicarea cetăţii Soroca. Între Soroca și Caprarola mai există o 
deosebire esenţială. Caprarola este în plan arhitectural un pentagon, 
pe cînd Soroca reprezintă în plan un turn gigantic cu cinci turnuri mai 
mici în jurul lui, plasate ca frunza trifoiului. Conform destinaţiei sale, 
cetatea Soroca este un edificiu militar, pe cînd Caprarola a fost reșe- 
dinţa cardinalului Alessandro Farnese, cu toate condiţiile de trai pe 
care le presupune un astfei de edificiu. 

În 1997, colecţia muzeului din Austria „Minimundus“ din Kla- 
genfurt s-a completat cu încă un exponat — copia la scară redusă a 
cetăţii Soroca. În acest muzeu al monumentelor de arhitectură din 
întreaga lume, cetatea Soroca s-a plasat alături de alte monumente 
ale culturii universale: Marele Zid Chinezesc, Moscheea lui Suleiman, 
Turnul Eiffel, Abu-Simbel, Statuia Libertății ș.a. 

Dacă am privi cetatea Soroca din zborul unei păsări, am vedea că ea 
reprezintă o stea cu cinci colțare, amintind figura omului, spun unii. 
Coroana voievodului, susțin alții. Un pentagon, afirmă alţi specialiști. 

Zidurile împreună cu cele 5 turnuri formează o incintă circulară, 
făcînd-o să reziste la atacurile artileriei grele de asediu. 

Meșterul Adrian, dar și ceilalți meșteri-zidari ai lui Petru Rareș, 
erau bine familiarizați cu arhitectura de fortificaţie din epoca Renaș- 
terii, alegînd-o pe cea perfectă. 

Scrisoarea Yoievodului Rareș de la 23 aprilie 1543 este adeverinţa 
de naștere a cetăţii Soroca. De fapt, Adrian o fi fost chemat din 
Bistriţa la momentul principal al construcţiei, iar însuşi procesul de 
pregătire, probabil, a început cu mult înainte, o dată cu venirea în 
scaunul ţării a lui Petru Rareș. S-au pregătit gropile cu var stins, s-a 
adus din împrejurimi piatra necesară, nisipul, lemnul pentru schele, 
ca mai apoi, sub conducerea meșterilor zidari, să înceapă construcția 
propriu-zisă a cetăţii. 

Construcţia cetăţii a decurs în mai multe etape. La înălțarea 
zidurilor s-a folosit calcar și gresie în îmbinare cu piatră silicioasă, 
extrase în preajma Sorocii. Mortarul se compunea din nisip și var, 
ținut mai mulți ani în gropi, unde se aruncau mortăciunile, pieritu- 
rile, oasele sau răcitura de oase a căror proteine au contribuit la 
formarea cleiului-mortar care a fost folosit la edificarea cetăţii. Pereţii 

interiori ai cetăţii au fost tencuiți. Diametrul turnului principal este de 
30,5 m, grosimea pereţilor, de 3,05 m, înălțimea zidurilor în prezent 
este de 18 m, înăuntru, și 21 m, în afară. Turnurile sînt mai înalte cu 3 
m decît pereţii cetăţii. Turnul de la intrare are grosimea pereţilor de 2 
m. Acest tum era apărat de apa râului. În jurul turnului principal se 
află 4 turnuri de luptă și unul de intrare de formă dreptunghiulară. 
Diametru! turnurilor de luptă este de 4,75 m. 

Turnul de la intrare are 4 niveluri. Primul este tunelul de intrare, 
care era blocat cu trei uși: două din ele erau executate din trunchiuri 
de stejar, călite în foc, îmbibate cu smoală și ferecate cu metal, a treia 
uşă era din metal care se ridica cu ajutorul unui scripet, care se afla la 
nivelul trei, deasupra paraclisului. Ca și oricare altă cetate, Soroca 
avea o bisericuţă ortodocsă, situată la nivelul doi al tumului de 
intrare, un paraclis, unde îşi făceau serviciile divine slujitorii religioși 
ai garnizoanei moldovenești. Cetatea era nu numai pază la hotar, ci și 
centrul creștin ortodox, sprijinul spiritual și moral al sorocenilor. 
Bunii și vitejii arcaşi soroceni ai lui Ștefan cel Mare își cîștigau 
existenţa în sudoarea frunţii lucrînd din zori și pînă seara tirziu 
ogoarele, dar dacă nouri negri de vrăjmaşi dădeau năvală pe la trecă- 
tori, arcul, sabia şi buzduganul luau locul coasei, ţăpoiului și secerii. 
Miinile vînjoase strîngeau armele de luptă, care semănau groaza în 
dușmanii de toate soiurile. Intrarea în paraclis se făcea prin ușa care 
în urma lucrărilor de restaurare a fost transformată în fereastră. Pînă 
sus se putea urca pe scările din lemn, care erau amplasate în dreapta şi 
în stînga tunelului de intrare. 

La serviciile divine din paraclis participa comandantul cetății — 
pîrcălabul, marii căpitani de hotar, căpitanii cetăţii, nobilii, orășenii 
înstăriți ai tîrgului Soroca. Prostimea se afla în ograda cetăţii. Preotul 
se adresa prostimii de la parapetul din faţa ușii. 

La nivelul al patrulea, pe terasa de supraveghere, garnizoana 
stătea de veghe timp de 24 de ore. În caz de pericol se aprindea 
imediat un foc cu lemne sau paie umede, care se aflau la îndemină. 
Astfel, ziua se forma un stîlp de fum, iar noaptea focul se vedea la 
mari depărtări vestind că hotarul Moldovei este călcat la Soroca. (Prin 
intermediul rugurilor aprinse pe cele mai înalte dealuri de la Baxani, 
Ciripcău, Visoca ș.a. vestea ajungea foarte repede pînă în capitala 
Moldovei — la Suceava, mai apoi, lași.) 

Fiecare turn rotund avea 4 niveluri. Și parterul număra 4 niveluri, 
care serveau drept beciuri și depozite. El nu dispunea nici de uși, nici de 


ferestre. La etajele 1 și 2 se afla artileria cetăţii, tot acolo locuiau și 
servanții tunurilor. Sub fiecare podea a etajului se afla un mic depozit 
folosit pentru păstrarea munițiilor și lucrurilor personale ale soldaților. 
În fiecare turn erau cîte 6 tunuri, care în caz de luptă se trăgeau 
înăuntru și se încărcau cu praf de pușcă și obuze rotunde. În timp de 
pace, tunurile nu prezentau un mare disconfort pentru soldaţi, deoarece 
era vorba de o cetate militară și nu de un castel a! unui nobil. În cele 2 
turnuri, aflate în stinga și în dreapta turnului de intrare, de formă 
dreptunghiulară, locuia comandamentul cetăţii — pârcălabul și căpita- 
nii. Încăperile erau destul de confortabile. Ele aveau cămine și toalete. 

Iniţial, curtea cetăţii era foarte largă. Ea coincidea cu parametrul 
turnului principal. În centru se află pînă în prezent fintîna cetăţii. De-a 
lungul peretelui principal se afla o terasă cu mai multe parapete. 
Terasa principală se găsea la nivelul etajului 2 al turnurilor rotunde. 
Nişele pentru bîrne sînt cu mult mai largi decît toate celelalte. Proba- 
bil, aici, ca și în ogradă, ritmul monoton al vieţii era întrerupt din cînd 
în când de strigătele strajnicilor și de apariţia dușmanului. Aici se 
aflau camere unde se adăpostea garnizoana. Pentru a ajunge la terasă 
erau folosite scările de lemn care uneau mai multe parapete. 

Galeria principală avea un acoperiș. La nivelul etajului al patrulea 
al turnurilor se mai afla o terasă, care servea drept element de comu- 
nicare pe tot spaţiul cetăţii. Acolo, sus, se afla linia principală de 
apărare. Garnizoana cetății număra aproximativ 200-250 de ostași, 
care, la rîndul lor, erau ajutaţi de oamenii simpli, adică de prostime. 

Schimbările considerabile ale cetăţii au survenit în timpul aflării 
polonezilor în cetate, între anii 1684-1699. Aceștia sapă în jurul cetății 
un șanț adînc sau, mai bine zis, îl refac pe cel vechi, care se umplea cu 
apă din rîuleţul Racovăț. Sub oglinda apei erau ascunse două rînduri 
de țăpoaie. Pămîntul din șanț a fost adus în cetate ridicîndu-se astfel 
nivelul ogrăzii, care ajunge în prezent la 3 m de la bază. La fel, s-a 
umplut cu pămînt și parterul turnurilor rotunde. Polonezii au con- 
struit de-a lungul peretelui rotund 13 cazemate (beciuri, depozite) din 
piatră, unde se păstrau praful de pușcă și proviziile. O bună parte din 
ele au fost reconstruite. Ei au mai săpat o întînă în partea nordică. De 
această fintînă este legată și legenda cu tunelui ce merge pe sub albia 
Nistrului. Contra existenţei acestui tunel prezentăm cîteva argumente: 

1. Cetatea Soroca apăra frontierele statului Moldova pe Nistru. 
Teritoriul stîng al Nistrului aparținea coroanei poloneze, apoi Ucrainei 
căzăcești şi, în cele din urmă, Imperiului Rus. Garnizoana cetăţii cerea 

ajutor în caz de nevoie nu de la vecinii de peste Nistru, ci de la Suceava 
sau de la iaşi. 

2. Chiar să fi fost un tunel pe sub albia Nistrului, el ar fi fost 
înecat de apele subterane. Sub Nistru pămîntul este suprasaturat cu 
apă. Şi dacă totuși a fost cîndva un tunel pornit din cetate (arheologii, 
în urma investigațiilor, nu l-au descoperit), eu l-aș căuta în partea din 
deal, spre sud... 

Deasupra cazematelor se aflau încăperile din lemn pentru trai și o 
capelă catolică. 

Fundamentul cetăţii se adîncește în sol pînă la 5,20 m și ajunge 
pînă la nivelul unde apare apa. Meşterii zidari au ținut cont de acest 
fapt: fundamentul are o grosime de aproape 5 metri, îngustîndu-se 
spre suprafaţă. 

Din cele mai vechi timpuri omul a încercat să-şi imortalizeze 
existenţa în această lume trecătoare prin desenele din peșterile Alta- 
mira şi Lasko, prin inscripțiile ieroglife din piramidele egiptene, prin 
desene rupestre. 

În timpul cercetărilor arheologice pe pereții cetății au fost desco- 
perite diferite desene și inscripţii zgiriate pe piatră. Printre ele figurau 
autografele zidarilor, o barcă cu pînze din sec. XVI-XVII, litere, mono- 
grame, cruci, cercuri, animale domestice, obiecte de uz casnic... 

În unul din cele trei metereze din turnul 3 se află o inscripţie care 
arată că cetatea a fost construită în timpul pîrcălabului Toader. 

Comparativ cu alte cetăţi, cetatea Soroca nu este atît de mare, dar 
pe timpuri avea mari capacităţi de apărare, reprezentind un punct 
strategic foarte important. Cînd se purtau lupte, nici o palmă de 
pămînt din jurul cetăţii nu rămînea fără supraveghere. În fiecare turn 
rotund existau cîte 6 puncte de foc plus cei care trăgeau cu arcurile de 
deasupra zidurilor, prin creneluri. 


CERCETĂRI 


Multe va vedea călătorul grăbit la Soroca, dar și mai multe va afla 
cel dornic de a cunoaște, fiindcă anume el va simţi ritmul intens al 
acestui sfirşit de secol și mileniu, cel al secolelor apuse; va avea 
posibilitatea să se apropie de viaţa strămoșilor noștri, va simţi respira- 
ţia epocilor trecute. 

Un Eldorado arheologic, o nesecată comoară de relicve ale trecu- 
tului şi printre ele o perlă a arhitecturii medievale — cetatea Soroca. 


Zeci de ani, această măreaţă cetate atrage prin misterul ei ascuns 
între pereţii reci de piatră. Mulţi cercetători ai plaiului moldav au 
făcut popas sub zidurile ei. În 1968 Ministerul Culturii al RSSM 
adoptă hotărîrea de a continua săpăturile arheologice începute la 
sfîrșitul anilor “50 și de a restaura parţial cetatea. 

Primele cercetări și restaurări fost efectuate în anii '20 de profe- 
sorul Radu Vulpe. Ștafeta a fost preluată mai apoi de Academia de 
Științe a RSSM. 

În urma cercetărilor efectuate de doctorul în istorie Gheorghe 
Cebotarenko au fost scoase la lumina zilei multe detalii din construc- 
tia cetăţii, etapele de construcţie și reconstrucţie a ei de către polonezi, 
după 1684. Obiectele descoperite an permis a învia momente din viața 
și lupta strămoșilor noștri, care au stat de strajă la hotar. Obiectele 
descoperite impresionează prin numărul și felu! lor. 

Colecţia conţine monede turcești, polone, rusești de aur, argint şi 
aramă, aduse în tîrgul Soroca din josul şi susul Nistrului. De pe ele ne 
privesc chipurile celor a căror lăcomie s-a năpustit nu o singură dată 
asupra Moldovei — Ștefan Bathory, loan Kazimir, Abdul Hamid 1, 
Elizaveta Petrovna. Lulelele din lut mai păstrează mirosul de tutun al 
celor care au apărat cetatea. Pocale din sticlă, ulcioare din lut, cupe 
din care s-a băut vin roșu şi spumos în cinstea biruinţelor. Ceramică 
originală, obiecte de fier, care vorbesc despre măiestria meșteşugarilor 
din Soroca și din împrejurimi. 

De sub stratul de funingine au ieșit la suprafaţă diferite desene, 
inscripţii făcute de cei care și-au adus contribuţia la construirea cetăţii 
și au stat de veghe la hotar — Iacop, Gligor, Vasile — și a căror arme de 
luptă, vîrfuri de suliță și săgeți, ghiulele vor fi găsite sub zidurile cetăţii. 

TRECUT APĂRUT DIN NEGURA VREMURILOR 


Mulţi ani la rind cetatea Soroca a stat de pază la vadul Nistrului, 
apărînd hotarul Moldovei din partea Cîmpiei Ruse, ţinînd piept năvalei 
celor nesăţioşi de pămînturi vecine — tătarii, turcii, polonezii, cazacii. 

Dar vorba cronicarului: „n-a fost neam mai lovit, care să se apere 
cu o mai cumplită îndîrjire“. Cetatea cu zidurile ei înalte și puternice a 
sfidat de nenumărate ori norii negri de plumb și ploile năpraznice de 
foc ale dușmanilor de tot soiul. Apărătorii vrednici ai acestui ţinut de 
hotar au rezistat în ciuda vitrejiei vremurilor. De zidurile cetăţii Soroca 
și-au zdrobit iataganele ienicerii turci, sub zidurile cetăţii şi-au găsit 
sfîrșitul mulţi nobili polonezi. Au trecut cu mari războaie pe la Soroca 
zaporojenii... 

În 1523 domnitorul Moldovei Ștefăniță îl anunţa pe regele polon 
Sigismund că pîrcălabul de la Soroca a zdrobit un detașament turcesc, 
luînd prizonieri, şi a întors țării 2500 de oi, jefuite de turci. 

Proaspăt construită, cetatea lui Petru Rareș, după cum spune 
cronicarul Gr. Ureche, cunoaște și prima trădare făcută de Alexandru 
Lăpușneanu (septembrie 1552 - 18 noiembrie 1561, octombrie 1563 - 
10 martie 1568). 

„Atexandru-Vodă vrîndu să între în voia turcilor, scrie bătrinul 
Grigore Ureche, precum să făgăduisă înaintea împăratului că va risipi 
toate cetăţile din Tara Moldovei numai să-i dea domnia“. Lăpușneanu 
și-a îndeplinit promisiunea dată turcilor. A umplut toate cetățile cu 
lemne şi le-a dat foc. Așa a început cea de-a doua domnie a lui 
Alexandru-Vodă Lăpușneanu (1564). Au ars toate, numai Hotinul a 
rămas întreg, apărînd Tara și imperiul turcesc de polonezi. 

„„În după-amiaza zilei de 16 iunie1578, un bărbat de vreo 49 de 
ani, cu statură impunătoare și frumos la înfățișare, purtînd barbă 
după obiceiul domnilor moldoveni, rostea în faţa călăilor săi și a unei 
mulţimi adunate în Piaţa de Mărfuri din Liov ultimele sale cuvinte: 

„Sînt osîndit la moarte, dar nu știu pentru ce, fiindcă nu cunosc 
să fi săvârşit în viața mea vreo faptă pentru care ar trebui să termin 
astfel. Știu bine că am luptat întotdeauna bărbătește și cavalerește — 
cu cinste — îinpotriva dușmanilor lumii creștine. 

Nu cunosc nici un alt motiv, dar dacă eu sînt condamnat la 
moarte pentru că turcii, cu plată, au cerut regelui vostru, supusul său, 


să facă acest lucru și regele a poruncit călăului să ducă treaba la bun 
sfîrșit, pentru mine n-are nici o însemnătate. Dar ţineţi minte că nu va 
trece mult timp și cel care mă ucide azi pe mine v-ar putea ucide și pe 
voi şi că făpturile voastre şi cele ale regilor voştri vor fi duse la 
Constantinopol de îndată ce cel care plăteşte o va cere”. 

Reproducînd aceste cuvinte ale lui Nicoară Potcoavă — rostite în 
piața mare și reproduse de Filippo Talducci în scrisoarea sa din 12 iulie 
1578, adresată din Craiova contelui Giovani Battista Concini de Conti 
della Penna, reiatăm despre tragicul sfirşit al celui în față căruia s-au 
deschis porţile Cetăţii Soroca — Nicoară Potcoavă. 

Cînd călăul, după cum era obiceiul vremii, a arătat poporului 
capul sîngerînd, pentru a demonstra că judecata s-a făcut și că drepta- 
tea a biruit, un murmur de nemulţumire şi durere a izbucnit de- 
asupra pieţei. Numai paza bună a asigurat liniștea orașului Liov. 

Filippo Talducci ne comunică cum că pînă în cele din urmă 
spiritele au fost liniștite, permiţindu-se oamenilor lui Nicoară să 
depună corpul, împreună cu capul, în biserica ortodoxă din Liov, zisă a 
rușilor, cu toate că mai înainte ea fusese ridicată și sprijinită cu banii 
domnilor Moldovei. 

După înfrîngerea lui loan vodă cel Cumplit în luptele de la Roșcani, 
din iunie 1574, Moldova îl avu stăpîn pe Petru vodă Munteanul (Petru 
$chiopul). El avu mult de furcă cu cazacii, care năvăliră de mai multe 
ori în Moldova, aducînd cu dînşii „domnişori, fii, fraţi adevăraţi sau 
închipuiţi ai Domnilor ce stăpîniseră pînă la Petru vodă”. 

„De noroc era Petru vodă cu cazacii cum să tîmplă pururea 
omului de nare odihnă că bine de unii nu se mîntuia, alţii veniia 
asupra lui“. (Gr. Ureche) 

În drumul lor spre domnie cazacii treceau Nistrul pe la Soroca, 
Rașcu și pe la Rîbnița. Unul din cei mulți dornici de domnie a fost şi 
Nicoară Potcoavă. Ajutat de cazaci și de ţăranii fugari din Secea 
Zaporojană, el încearcă o primă incursiune în Moldova, în august - 
septembrie 1577, dar care a suferit eșec. Cronicarii Grigore Ureche și 
Nicolae Costin relatează că la acea incursiune au participat numai 330 
de oameni conduși de hatmanul $ah și de moldoveanul Ceapă. A 
doua încercare a lui Potcoavă de a pune mîna pa putere s-a încununat 
cu succes. Potcoavă trece Nistrul la Soroca, unde „prostimea la primit 
ca domnitor“. La sfîrşitul lui noiembrie 1577, el s-a instalat domn la 
Iași. Grigore Ureche afirmă că „mulţi i s-au închinat“. 

Într-o scrisoare din 16 ianuarie 1578 către împăratul Rudolf I se 
spune că Nicoară Potcoavă a fost așezat domn al Moldovei prin voința 

țării. Astfel se explică, cred, cea de-a doua victorie asupra lui Petru 
$chiopu, după instalarea lui la Iași, la Docolina, la 13 decembrie 1577. 
Dar noul domn care își numise alţi dregători și îşi începuse domnia 
prin deschiderea temniţelor n-a fost primit de turci. Sultanul Murat al 
III-lea a dat poruncă în Transilvania și Ţara Românească să se adune 
oști pentru a ataca Moldova. 

În faţa acestor pregătiri Nicoară Potcoavă, la sfatul lui Ștefan 
Bathory, fostul principe al Transilvaniei, devenit de curînd și el rege al 
Poloniei, şi la îndemnul magnaţilor polonezi, se retrage din Moldova 
pe la Soroca spre Ţara Leșească. 

Prins prin vicleșug de magnatul Micola Sineawski, palatinul 
Podoliei, Nicoară Potcoavă este adus la 10 februarie 1578 la Varșovia și 
predat mercenarilor lui Ștefan Bathory. Spunem prin vicleșug, fiindcă 
nu era uşor să pui mîna pe el. Era un cazac viteaz şi voinic: „acel 
Potcoavă era de o așa putere, că nu numai potcoave rupea, dar şi taleri 
sfărima, iar cînd înfigea un taler în copac nu putea-i să-l scoţi decît 
tăindu-l. Apucându-se de o roată din urmă putea ține în loc o căruţă 
trasă de 6 cai. Sfărîma oiștea de genunchi. Luînd în dinţi un butoi de 
miere îl arunca peste cap. Luînd în mînă un corn de bou, străpungea 
cu e] poarta“. (Text de pe o gravură poloneză din sec. al XVIII-lea cu 
portretul lui Nicoară Potcoavă.) 

În aprilie 1578, el este transferat în cetatea Rawa, iar după 2 luni 
este adus la Liov. În această perioadă, Petru Șchiopul și sultanul cer 
insistent regelui Poloniei pedepsirea prizonierului Nicoară. O ultimă 
adresare a ceaușului turc la Liov îl determină pe Ștefan Bathory să 
decidă condamnarea la moarte, fără judecată, a lui Nicoară Potcoavă. 
Deși mercenarii au cerut ca un asemenea viteaz să fie iertat, mai 
puternic decît rugăminţile lor a fost cuvîntul ceaușului. Nicoară a fost 
executat, aducînd, după cum relata Filippo Taiducci în scrisoarea sa, 
„jale mare în Polonia și rușine asupra regelui”. 

Nedreptatea ce se săvirșise în piaţa Livovului la 16 iunie 1578 va fi 
mai tîrziu recunoscută și un mare oraș polonez va da cinstire acestui 
bărbat viteaz. 

După câțiva ani, la construirea Arsenalului din Gdansk (1601- 
1605), una din cele mai frumoase clădiri din oraș, o adevărată perlă a 
stilului Renașterii flamande, operă a marelui arhitect Anton von 
Obbregen, la picioarele unei statui de oștean moldovean se va sculpta 
în piatră capul lui Ioan Potcoavă. Aflat în fața Arsenalului din Gdansck, 
ea păstrează și astăzi această efigie ca mărturie a recunoașterii marii 


nedreptăţi ce i s-a făcut lui loan Potcoavă, numit de moldoveni 
Nicoară. 

O dată cu executarea lui Potcoavă lupta cazacilor pentru cucerirea 
domniei în Moldova nu numai că n-a încetat, ci s-a întețit, cunoscind 
o mare amploare încă în acele vremuri cînd Nicoară Potcoavă zăcea în 
lanţuri în închisoarea poloneză. 

Din nou, apar unul după altul „moștenitorii legitimi” ai lui loan 
vodă cel Viteaz și Nicoară Potcoavă. Cronicarul Gr. Ureche amintește 
în Letopisețul său pe mulţi domnişori care au urmat calea lui Nicoară 
Potcoavă, tulburînd domnia celui care a fost Ioan vodă cel Cumplit și 
Viteaz. Prin campaniile lor în Moldova, cazacii au încercat să-l înlă- 
ture pe Petru $chiopul de la domnie, la 27 iulie și 12 octombrie 1578, 
la 27 octombrie 1533, la 7 august 1584, la 8 ianuarie 1587. Cei mai 
vestiți dintre pretendenți au fost un Alexandru, un Petru, un Con- 
stantin I și II, un Manoil, un Ionașco. 

După zdrobirea cazacului Alexandru, în fruntea altui detașament 
de zaporojeni vine Petru, care s-a declarat fiul lui Alexandru. Infor- 
inaţiile despre activitatea lui sînt foarte sărace. E cunoscut faptul că 
Petru pornește la luptă în primăvara sau în vara anului 1578. Printre 
adepții lui erau și moldoveni, inclusiv unii boieri mici. Despre ultimii 
doi, fraţii Simon și Grigore, aflăm dintr-un hrisov al domnitorului 
Petru Șchiopul, din 11 martie 1586, în care este vorba de confiscarea 
satului Climăuţi din ţinutul Sorocii, de pe Nistru, fostă ocină a celor 
doi fraţi. Domnitorul scria că Simion şi Grigore „au pribegit în Țara 
Leșească la cazaci și de acolo ei l-au ridicat pe un oricare lotru, și 
anume pe Petru ca domnitor şi au venit cu sabia asupra Domniei 
mele... Dacă am auzit despre venirea lor în Țara Domniei mele, am 
adunat oastea și am ieșit în calea lor la cetatea Soroca. Ei auzind de 
sosirea Domniei mele, au început să fugă înapoi, iar pe numitul 
Domnitor Petru oștenii Domniei mele gonindu-l, l-au prins viu pe el și 
pe mai sus supușii Simon și fratele lui Grigore și i-au adus la Domnia 
mea. Întru aceasta Domnia mea i-am ucis ca dușmani ai Domniei 
mele și a întregii țări a Domniei mele“. 

Aceste tentative de alungare a lui Petru se bazau pe faptul că la 
începutul domniei o parte din marii boieri îi reproșau originea sa din 
neamul Basarabilor și nu voiau să-l primească de domn, sub motivul 
că nu era din familia domnitoare a Moldovei. În faţa noului voievod 
se punea problema de a-i convinge pe moldoveni că, deși nu este din 
familia Mușatinilor, urcat în scaunul de la Iași, se va identifica întru 
totul cu ţara căreia i-a devenit domn. 

Petru S$chiopul cîștigă treptat încrederea marilor boieri „la cinste 
mare-i ținea și din sfatul lor nu ieșea“, iar față de masele populare, în 
limitele mentalității epocii, avea o atitudine protectoare: „judecată cu 
blîndeţe și fără făţărie o făcea“, notează Gr. Ureche. 

Încercarea lui Petru Şchiopul de a modifica atitudinea boierilor 
faţă de dînsul s-a încununat de succes, astfel încît la sfîrşitul domniei 
îi aduceau domnitorului închinare binevoitoare: „Petru voievod cel 
Bun, bărbat de neam bun și iubitor de bine, frumos, cu suflet luminat, 
milostiv în apucături, foarte damic, urînd nedreptatea, bun față de 
săraci și judecător drept“ (Azarie). 

„Era domn blind ca matca fără ac“ (Gr. Ureche). De la bun 
început Petru $chiopul și-a îndreptat toate eforturile spre redresarea 
economică a ţării. A luat măsuri energice de stimulare a agriculturii, de 
sporire a exportului. Dar, din păcate, în 1585 asupra Moldovei s-a 
abătut o secetă cumplită „de au secat toate izvoarele, văile, bălțile și 
unde mai-nainte prindea pește, acolo ara şi piatra prin multe locuri au 
căzut, copacii au secat de secetă, dobitoacele n-au fostu avîndu ce 
paşte vara, ci le-au fostu dărimiînd frunze. Şi atita prafu au fostu, 
cîndu dă scorniia vintu, cît s-au fostu strîngîndu troieni la garduri şi la 
gropi de pulbere ca de omăt, Iar dinspre toamnă dacă s-au pornitu ploi, 
au apucat de au crescut mohoară și cu acelea s-au fostu oprind sără- 
cimea foamea, că-i cuprinsese pretutindenea foametea“ (Gr. Ureche). 

În pofida secetei distrugătoare, Petru Șchiopul reușește să redre- 
seze situaţia economică din țară. Păşind pentru prima oară pe pămîn- 
tul Moldovei, Henry Cavendish nota că „moldovenii sînt gospodari 
buni..., căci imașurile lor sînt înzestrate cu vite, boi, vaci, cît și cu oi ṣi 
au o rasă bună de cai. Țara are un pămînt bun și roditor, bine 
împădurit și cu apă foarte bună...“ 

Dar oare nu toate acestea îi atrăgea pe acei „domnișori“ în Țara 
Moldovei, oare nu belșugul țării îi arunca în șa pe cazaci, cum a fost la 
8 ianuarie 1587, cînd „ridicatu-s-au o samă de cazaci ca niște lupi ce 
sîntu învăţaţi de-a pururea la pradă, de au întrat în țară și au prădat şi 
multe bucate au luat de la Ținutul Sorocii” (Gr. Ureche). 

Pîrvul, pîrcălabul Sorocii, împreună cu „hînsarii şi cu alţii carii au 
vrut de bună voie să i-au ajunsu la Perieslavu“. Cazacii au refuzat să 
întoarcă dobînda de război și atunci moldovenii au luat cu asalt tabăra 
cazacilor. Mica oaste a pîrcălabuliri Pîrvul a spart apărarea cazacilor, 
semănînd moarte. După cum spune cronicarul Ureche, „puţini au 
scăpat din ei“, iar cei care au fost prinși de vii „au fost duși la Iași, la 
domnie“, 


Despre „războiul Pîrvului pîrcălabului de Soroca cînd s-au bătut cu 
cazacii la Perieslav“ vorbește și hrisovul lui Petru Șchiopul de la 8 mai 
1587: „au venit niște cazaci tălhari foarte oameni răi aice în pămîntul 
nostru şi au prădat și cîteva sate la margine pe Nistru, în pămîntul 
domniei mele, deci sluga noastră Pîrvul, pircălabul el lovindu-se de 
dînșii s-au bătut și aşa Dumnezeul milostiv fiind ajutor și biruindu-i 
pe tălharii i-au dat sub sabie domniei mele dintre dînșii vii i-au prins, 
iar unor din trînșii numai capetele lor sau adus de faţă înaintea 
noastră și a tot sfatului nostru. Pe urmă și sluga noastă Pîrvul pîrcă- 
labul viind s-au aflat pre însuși trupul lui avînd cîteva răni“. 

Petru vodă răsplăti acea biruinţă a sorocenilor, dăruindu-i lui 
Pirvul satul Buruienești pe Siret, în ținutul Roman. 

La începutul anilor *90 ai sec. al XVI-lea, către sfirșitul domniei 
lui Petru $chiopu;, la curțile împărătești de la Varşovia și Constan- 
tinopol circulau zvonuri despre campaniile căzăcești din regiunile 
ruse spre Moldova. Încă la sfirșitul anului 1590 din Constantinopol se 
anunţa că un oarecare pretendent fals la domnie în Moldova a cerut 
ajutor de la Moscova, de unde i s-au dat niște detașamente de cazaci 
care se îndreaptă spre Moldova (Hurmuzaki, v. XI, p. 745-746). 

În instrucţiunile ambasadorilor regelui polon de la adunarea 
seimului din 1592 se spune că și la 1591 se pregătea o campanie a 
cazacilor în Moldova, avînd în fruntea lor pe „un oarecare domnișor“. 
Regele polon cu greu i-a convins pe cazaci să renunţe la campania ce se 
pregătea, iar „domnișorul“ a fost dat pe mîna regelui (Jerela, v. 8, p. 66). 

La 12 mai 1591, Stanislav Golski, căpitanul de Bar, avînd poruncă 
de la regele polon, în ceea ce priveşte păstrarea păcii și tratatului de 
alianță cu sultanul turc, anunţa domnitorului Moldovei Petru Schio- 
pul: „Azi însă mi-a venit vestea din Kiev, că s-au pornit din Moscova 
mai multe mii de tîlhari, la care s-au alăturat și alţii, care de obicei 
tîlhăresc în Boristene, și au primit în rîndurile lor pe un oarecare 


Lazăr, care se dă drept fecior al voievodului Moldovei. Şi se zvoneste, . 


că această adunături de tîlhari are de gînd să-l aducă în Moldova”. 
Asigurînd năzuinţa regelui polon de a trăi în pace şi liniște cu împă- 
ratul Turciei și domnitorul Moldovei, Stanislav Golski găsește de cuvi- 
inţă să-l informeze pe Petru Șchiopul ca acesta să nu scape nimic, 
pentru a preîntîmpina răul. De asemenea, căpitanul de Bar promite o 
informare a domnitorului moldav, „dacă căpitanul Sorocii“ îi va tri- 
mite un om credincios, căruia i-ar putea încredința pe deplin cores- 
pondenţa sa către domnul Moldovei. 


TRECUT APĂRUT 
DIN NEGURA 
VREMURILOR 


31 


TRECUT APĂRUT 
DIN NEGURA 
VREMURILOR 


32 


Zbuciumată a fost domnia lui Petru Șchiopul. Cazacii îi tulburară 
cu adevărat liniștea, prădînd de atîtea ori Moldova, iar turcii... 

În 1591, „după cum le este obiceiul lor spurcat, neînsetat de 
lăcomie“, turcii au cerut — numai pentru acel an, ziceau ei — un 
tribut mult mai sporit faţă de cel obișnuit și mult mai mult decît putea 
să plătească sărmana Moldovă hărțuită de cazaci și tătari. Boierii l-au 
sfătuit cu toţii pe domn să accepte sporirea. Argumentele aduse de 
boieri nu l-au convins însă pe Petru vodă. 

Relatînd episodul, Grigore Ureche arată că domnul le-a spus că 
nu era vorba atît de dificultatea de a plăti o nouă dare, ci de faptul cè 
turcii o vor transforma într-o dare perpetnă, așa se mai întîmplase ș 
cu alte prilejuri. De acea domnul a hotărît să părăsească tronul și nic 
„într-un chip nu vru să se apuce de aceea dare și să ia blestemul ţări 
asupra sa“. 

Ultimii ani ai vieţii sale Petru $chiopul îi petrece la Botzen îr 
Tirol, unde avea o mică curte de boieri. Acolo a decedat, fiind în. 
mormâîntat în biserica din acel oraș și unde pînă în prezent i se vede 
mormîntul. 

Și au dat turcii Țara Moldovei după plecarea lui Petru Șchiopul lu 
Aron vodă, „om fără suflet“. Umblînd după domnie, Aron vodă lu: 
împrumuturi de ia cămătarii turci. Şi dacă s-a aşezai Aron în scaunu 
domnesc de la Iași, nu a avut altă grijă în ţară decît de prădare, d 
jocuri și de desfrîu. Fiind strîmtorat de datorii, el a dat ţara cămătarilo 
țarigrădeni, care au trecut-o în lung și-n lat, lăsînd în urmă numai jal 
şi blestem pe capul oamenilor. Fiindu-le peste putință să mai rabd 
jugul cămătarilor lui Aron vodă, „s-au ridicat orheienii și sorocenii c 
un domnișor ce-i zic Ionașco“. Şi-a ridicat oastea și Aron. S-au întîlni 
oștile lîngă Răut, „dîndu războiu vitejăște dinspre amîndouă părțile“ 
Izbînda a fost de partea oștirii cămătarilor și a slugilor lui Aron. 

„Şi dacă au spart Aron vodă pre viclenii săi nici un loc nu au lăsa 
să nu fie plin de vrăjmășia lui, că nu pierdea numai pre carii au fos 
întru războiul acela, ci și seminţiile lor şi vinovaţi și nevinovaţi“. Şi d 
atunci l-au poreclit sorocenii și orheienii Aron vodă Tiranul, Aron ct 
Cumplit. 

Înșiși turcii de la Țarigrad, cînd au auzit de cruzimea și jafuri! 
făcute de Aron Tiranul, i-au mazilit. Dar prea mari îi erau datoriile, d 
au mers cămătarii la vizir, de l-au întors înapoi în a doua domnie spr 
nenorocirea Țării. Vestea întoarcerii lui Aron cel Cumplit o adus 
Oprea Armașul, cu poruncă de arestări a unor boieri, dată spre îndt 


plinire lui Ureche logofătul, tatăl cronicarului Grigore Ureche. Acesta 
n-a mai Stat la gînduri şi „noaptea, toată noaptea și ziua fugindu au 
ieșit pre la Soroca în Țara Leșească“, unde erau și alţi boieri pribeji 
care aşteptau sfîrșitul domniei tiranului Aron. 

Răsturnarea lui Aron Tiranul a fost pregătită de hatmanul Răz- 
van la porunca voievodului transilvănean Sigismund Bathory, care se 
miîngiia cu gindul de a cuceri și el tronul Moldovei. 

La 14 mai 1595, paharnicul din Galici Andrei Taranovski îi scria 
lui Pstrokonski: „,...cazacii și ungurii și cu moldovenii au ars pretutin- 
deni în jurul Tighinei și Cetăţii Albe pînă la cel mai mic sătuleț și au 
pustiit întreaga ţară (Bugeacul) în lung și-n lat. Apoi, după acea pusti- 
ire, Răzvanga, hatmanul ungurilor, s-a îndreptat spre Iași cu ungurii 
cu care au fost la Tighina și așa, înţelegîndu-se cu ungurii, a prins 
noaptea pe Aron și legîndu-l și punîndu-l în fiare, l-a trimis în ţara 
Ardealului, iar el s-a așezat în locul lui la Iași...“ 

Profitînd de dezbinarea internă a Moldovei și de faptul că vecinii 
ei erau implicaţi în alte conflicte militare, oştirile polone, încercînd să 
transforme în viață acordul încheiat cu leremia Movilă, au intrat în 
ţară. Ieremia Movilă a fost declarat domnitor (1595-1606). Dar curînd 
domnia lui Ieremia Movilă a fost curmată de Mihai Viteazul. În scurt 
tunp Mihaj Viteazul unește sub domnia sa cele trei principate dună- 
rene: Muntenia, Moldova și Transilvania. 

Ieremia Movilă şi-a găsit refugiul în cetatea Hotin. După asasina- 
rea mișelească a lui Mihai Viteazul Moldova este din nou sub domnia 
domnitorului pribeag. 

Rezultatul războiului dus de Mihai Viteazul a fost așezarea stator- 
nică a tătarilor în Bugeac, care trebuiau să împiedice incursiunile 
îndrăzneţe ale cazacilor. Zaporojenii pradă la 1601 tîrgul Soroca, uci- 
gînd pe locuitorii ei. Apar din nou sub zidurile Sorocii la 1602. 

În timpul frămîntărilor boierești pentru domnie în Moldova, 
tătarii implicaţi în conflict, în drum spre Crimeea, din cauza unei ierni 
mari, s-au oprit în împrejurimile Sorocii. 

În cel de-al doilea deceniu al sec. al XVII-lea Imperiul Otoman, 
rezolvîndu-și problemele interne, începe un război pentru înlăturarea 
influenţei polone în Moldova. 

La 1611, polonezii care vin să acorde ajutor Moldovei, nu numai 
că au „dat ajutor, ci, făcînd mari stricăciuni pretutindeni în țara 
noastră, în ţinuturile Sorocii şi Hotinului“, au plecat înapoi în Polonia 
luînd și leafa de la moldoveni pentru slujbă. 

În 1617, în apropierea Raşcovului din stînga Nistrului au avut loc 
lupte între hatmanul polonez Stanislav Jolkiewski și seraschierul 
Iscander-paşa, care a trecut Nistru pe la Soroca. El s-a aflat aici pînă s-a 
încheiat pacea de la Busa sau Jaruga, mai sus de Soroca. Tot la Soroca, 
în acea perioadă, se încheie un tratat de apărare reciprocă dintre 
domnitorul Radu Mihnea și prinţul ardelean Gabriel Bethlen, chemat 
de turci în ajutor. T 

Cele mai mari ciocniri între turci și polonezi au avut joc în 1620. 
Armatele lui Stanislav Jolkiewski trec Nistrul la Bușa, împînzind 
Cîmpia Sorocii în drum spre Iași. Puternicul stăpînitor turcesc pe 
toată linia Dunării și Dobrogei a venit în întîmpinarea armatei polone, 
aducînd cu dînsul și pe tătarii Bugeacului. Armatele s-au lovit în luptă 
la Țuţora. Gaspar Graţiani, domnitorul Moldovei, lupta alături de 
polonezi. Polonezii nu sperau să obţină o biruință ușoară, doar Gaspar, 
care devenise domn, îi asigura că este de ajuns ca oastea poloneză să 
pătrundă în țară ca aceasta să se răscoale și toată dominaţia turcească 
din Moldova să fie lichidată. 

Dar în a treia zi, la Țuţora, hatmanul moldovenesc Şeptelici trecu 
la Turci semănînd groază în oștirea polonă care se puse pe fugă. 
Retragerea polonezilor a fost nespus de nenorocită. Ea se poate ase- 
măna cu viitoarea campanie de la Prut a țarului Rusiei Petru I. În 
timpul retragerii, polonezii își pierd hatmanul: 

„Cînd au bătut turcii pe Gaspar-Vodă la Țuţora, întorcîndu-să 
leşii înapoi, tăiat-au un tătar pre Jolcovski, hatmanul leșesc, lîngă 
Movilău, precum scrie şi letopiseţul. Numai tătarul nu l-au ştiut că 
este Jolcovski hatmanul leşesc. Ce după ce l-au omorît, au găsit 
ceasornicul în sîn, de aur cu diamanturi. Și aflînd tătarul că au fost 
hatmanul leşesc, să fi dzis tătarul acela că nu trebuiește să trăiască 
omul în lume, dacă nu va avea noroc, şi să fi jiunghieat singur” (Ion 
Neculce). Prea mare ar fi fost răscumpărarea ostatecului, în compa- 
raţie cu „ciasornicul de aur cu diamanturi“”. S-a întîmplat aceasta în 
Cîmpia Sorocii, nu departe de satele Sauca și Berezovca de lîngă Otaci. 
Peste timpuri, nepoții şi strănepoţii hatmanului polonez vor ridica pe 
un deluşor o coloană din piatră, în vîrful căreia se află o cruce din fier 
„Stîlpul leahului“, monument al unei sorți vitrege. Un cronicar polon 
plingea astfel nenorocirea pierderii hatmanului: „Mai bine s-ar fi 
cufundat în pămînt țara aceea a Moldovei înainte de a fi intrat noi 
într-însa; niciodată coroana polonă n-a suferit mai mult“. 

Zdrobirea polonezilor la Țuţora nu însemna sfîrşitul luptei. Acor- 
dul ei final a constituit-o expediţia de la Hotin din vara şi toamna 


anului 1621. Sultanul Osman, om tînăr și îndrăzneţ, intră în Moldo- 
va, El a pătruns pînă la Hotin. Polonia și-a adunat o armată conside- 
rabilă sub conducerea lui „Hotchevici, hatmanul de Litfa, om vestitu 
din tinereţăle sale la războae“. La 20 august, „au sosit și 1000 de 
cazaci înaintea harmanului lor, anume Sahaidacinii, dindu-i știre că 
sosește şi oastea căzăcească cu tabăra legată de trei dzile tot cu războiu 
prin tătari, că trecuseră cazacii pre la Soroca și zabovindu-să cu prada 
pe hirea lor”. 

Sultanul turc avea de gînd să pedepsească Polonia, dar totul s-a 
terminat cu o luptă nehotărită din partea armatei turcești. Luptele 
turco-polone pentru Moldova se încheie cu o pace prin care polonezii 
renunţă la Moldova și recunosc suzeranitatea turcească asupra ei. 

Timp de 19 ani, aprilie 1634 - aprilie 1953, Principatul Moldovei a 
fost cîrmuit de una din cele mai reprezentative personalități ale vieţii 
politice feudale moldoveneşti Vasile vodă Lupu. „Fericită domnia lui 
Vasile vodă în care, de au fostu cîndva această ţară în tot binele și 
bivșug și plină de avuţiie, cu mare fericiie și trăgănată pînă la 19 ani, 
în dzilele aceștii domnii au fostu” (Miron Costin). Şi dacă încercăm să 
facem o sinteză a realizărilor epocii Vasile Lupu, putem numi urmă- 
toarele monumente arhitecturale: biserica Trei Ierarhi și mănăstirea 
Golia, istoriografice — Letopisețul lui Grigore Ureche și de cultură — 
Academia. 

Dar... „O! nesăţoasă hirea a domnitorilor spre lăţire şi avuţie 
oarbă! Pre cît să mai adaoge pre atîta rîhnește mau mult. Pofta 
domnilor și a împăraţilor n-au hotar. Avînd multu, cum m-ari avea 
nemica le pare. Pre cîtu îi dă Dumnezeu nu să satură. Avîndu domnie, 
cinste și mai mari și mai late țări poftescu. Avindu ţara, și țara altuia a 
cuprinde cască, și acea lacomindu la altuia, sosescu de pierdu și al său. 
Așşea s-au stînsu împărăția lui Darie — împăratu de Alexandru Ma- 
chidon, vrîndu să supuie ţările greceşti... Așea împărăţiia Cartaghinii, 
vrîndu să supuie Rimul, au cădzutu la robia rîmlenilor... Așa și Vasile- 
Vodă avîndu fericite vremuri de domniie în pace den toate părțile... au 
început svadă cu Matei-vodă“ (Miron Costin). 

Trufia și ambiția lui Vasile vodă Lupu au fost cauza unor lungi 
războaie între cele două ţări surori, Moldova şi Muntenia, în care a 
curs sîngele poporului românesc, luptînd frate cu frate. Prin mijlo- 
cirea domnului ardelean Gheorghe Rakoczi, lupta pentru cucerirea 
scaunului domnesc de către Vasile Lupu s-a terminat cu o pace. În 
semn de pace, Matei Basarab ajută cu bani construirea mănăstirii 

Soveja în munţii Vrancea, iar Vasile Lupu reclădeşte biserica Stelea 
din Tîrgovişte. A fost însă o pace de scurtă vreme. 

Tătarii din Bugeac cu o seamă de tătari din Crimeea „au lovit la 
întorsul său pren ţară (din Polonia — 7.77.) și ca o oaste ce trecea, nu 
poate fi să nu și strice ceva.“ Venit-au atunci la Vasile Vodă țăranii cu 
plîngere „jeluindu că-i pradă tătarii și le strică pîinele“. Vasile vodă 
fiind la masă vesel, de Cotnarul spumos, a dat îndată poruncă căpitani- 
lor să purceadă întru pedepsirea hoardei tătare. Moldovenii i-au lovit 
pe neașteptate pe tătari, iar cei ce au scăpat au dat de știre hanului de 
cele întîmplate la Brătuleni, un sat de lîngă Rezina. S-au sfătuit tătarii 
să reîntoarcă prada lor luată de moldoveni. Au dat de știre lui Hmil 
hatmanul cazăcesc să fie gata și el să meargă împotriva lui Vasile 
vodă, totodată răspîndind zvonuri „că merg ei cu război să lovească 
Tara Moschicească“”. În mare taină au purces ambele oști spre Nistru. 

Tătarii și cazacii lui Hmelnițki au trecut Nistrul la Soroca. Și cum 
au sosit la Soroca, au împărţit oastea în două: una spre Suceava, alta 
spre Orhei și Lăpușna, pînă în Prut. 

Drimba cea de oaste haină care s-a îndreptat spre Suceava „au 
cuprins cît ține Soroca și Ținutul Ieșilor, pînă la în tîrgu, în Iași, 
Hotinul, Dorohoiul, Hirlăul, Cernăuţii, pînă în cetatea Sucevei“. Au 
venit „musafirii“ pe neaşteptate în plină masă — toată lumea era pe 
acasă, cu animale, cu herghelii, de care prin acele vremuri era plină 
Moldova. „Plean, robi au luat fără număr multe, şi case de boieri au 
robitu. Și s-au apărat numai chighecenii de nu le-au putut strice 
nimica tătarii.” 

Galga-soltan și cu Hmil hatmanul de la Soroca au tras direct la 
Tutora unde s-au oprit cu tabăra. Curtea lui Vasile vodă de la Iași a 
scăpat prin fugă, prin păduri. Dar, ajuns la strimtoare mare, Vasile 
Lupu a fost totuși nevoit să primească de ginere pe Timuș și să dea 
sume mari de bani năvălitorilor ca să se retragă. 

Alianţa lui Vasile vodă Lupu cu cazacii a fost impusă, ea fiind în 
contradicţie cu politica boierească a domnitorului. În curînd, la 1651, 
cazacii şi tătarii suferă o grea înfrîngere la Beresteciko. Prin mesaje de 
informare Vasile Lupu făcea tot posibilul să-i ajute pe polonezi. Astfel, 
în scrisoarea sa către Nicolae Potocki de la 18 martie 1651 îl informea- 
ză despre pregătirile de război ale tătarilor în alianţă cu cazacii, 
împotriva Poloniei: „La porunca hanului, Beteg-aga a strigat pretutin- 
deni prin Bugeac și prin Țara Dobrogei la război, ca să fie gata toți, 
cînd hanul va porni în persoană la primăvară. Solii de la Hmielniţki 
vin necontenit la tătarii din Bugeac...“ 


După Beresteciko (28-30 iunie 1651), unde într-o luptă necruță- 
toare armata cazacă, părăsită de tătari, a suferit o înfrîngere zdrobi- 
toare, Vasile Lupu rupe alianța impusă de cazaci. Polonia se arăta gata 
să facă tot posibilul pentru a-l lua sub apărare pe Vasile vodă, căruia la 
24 decembrie 1650 i s-a acordat indigenatul — cetăţenia nobiliară 
polonă, după cum se vede și din scrisoarea lui Nicolae Potocki din 
septembrie 1651, către regele Ioan Kazimir: 

„Consider, că tătarii cu Nureddin sultan (al II-lea moştenitor al 
tronului la tătarii din Crimeea, primul fiind Calgai) vor merge fie în 
ţările măriei voastre, fie în ţara Moldovei pe care o ameninţă însuși 
Hmielniţki în legătură cu încuscrirea sa. Prin urmare, dacă va voi să-și 
verse iadul în Țara măriei voastre, voi căuta, luînd pe Domnul Dumne- 
zeu în âjutor, să nu se aleagă cu bucurie, iar dacă asupra ţării Moldo- 
vei, nimic n-are fi mai drept decît să salvăm pe acest vecin și slugă 
credincioasă a măriei voastre, pe care l-am primit în sînul nostru.“ 

Poate că am acorda mai puţină atenţie acelor vremuri îndepărtate 
și atît de zbuciumate, cînd balanţa sorții se înclina ba într-o parte, ba 
în alta, dar Soroca a fost mereu în calea marilor frămîntări și invazii. 

Semniînd pacea cu polonezii la Belaia Țerkovi, Hmielniţki și-a 
strîns din nou zaporojenii pentru a-l pedepsi cum se cuvine pe cel ce-l 
socotea viitor cuscru. Bogdan Hmielniţki i-a cerut din nou lui Yasile 
vodă să-i dea fata după Timuș căci de nu „îi va tăia în atîtea bucăţi de 
nu le va mai putea lipi nimeni la loc“. 

Disperat, Vasile Lupu se adresă după ajutor lui Kalinovski care se 
mai afla cu vreo 30 000 de oșteni lîngă hotarele Moldovei. Kalinovski 
porni spre Batog pentru a tăia calea cazacilor spre Moldova. Cazacii 
erau vreo 12 000 ajutați fiind și de vreo 5000 de tătari sub conducerea 
lui Nureddin, sultan care visa să fie „nun mare“. Nu departe de alaiul 
nuntașilor urma hatmanul Hmil cu o armată. Inițial el îi scrie o 
scrisoare lui Kalinovski: „Hmietniţki lui Kalinovski, hatmanul rusian, 
hatmanului polon, salut! Fiul meu, băiat încăpățînat întovărășit de 
cîteva mii de prieteni, s-a pornit să-și ia de nevastă pe fata Yoievodului 
Moldovei. Aflu, spre mirarea mea, că o numeroasă armată polonă vrea 
să-i curme calea. Rog pe Excelenţa Voastră, pentru binele patriei, să-și 
reiragă trupele, cu atît mai mult cu cît ele se află într-o proastă poziţie 
militară. Mă tem că tinerii nuntași, din prostie poate, să nu s-apuce să 
se certe cu oamenii dumneavoastră“. 

Despre nunta Domniței Ruxandra a scris foarte frumos C. Gane 
în Trecute vieți de doamne și domnițe şi N. Iorga în Istoria românilor prin 

călătorii. Îndemnăm cititorul de a se adresa acestor lucrări pentru a 
cunoaște mai profund viaţa vitregă a uneia din cele mai frumoase fete 
din Moldova — domnița Ruxanda, ruptă de la una din cele mai 
luxoase curți, care amintea pe cea din Stambul sau, mai degrabă, pe 
cea din Bizanţ: „Ca și la serai, pentru a pătrunde la Curte, trebuia să 
treci întîi printr-o primă împrejmuire, păzită de 500 de pușcași, apoi, 
pe a doua poartă, întrai în altă ogradă, păzită de 100 de pedeștri, și de 
acolo abia în ograda a treia, unde stăteau de strajă 250 de purtători de 
steaguri. Cînd intrai în sfîrşit în palat, 50 de paznici la ușă și o armată 
de boieri și de boiernaşi, foind prin coridoare și prin anticamere, 
duceau pe străini la marele logofăt care-i introducea la Vodă. De altfel, 
curtenii locuiau îndeobște la Curte ca la Versailles. Zece căpitani de 
serviciu dormeau la ușa lui Vodă și zilnic era Curtea plină de lume. 
Bandini spune că peste două sute de invitaţi se perindau la palat, de la 
răsăritul la apusul soarelui, ba în audienţe, ba la dejun, la masă, la 
cafele sau la dulceaţă. Mesele acestea erau de o bogăţie nemaipo- 
menită. Talgerele și farfuriile erau numai de argint şi de aur; la fel 
cupele, cuţitele și linguriţele — la ocazii mari se întrebuinţau chiar şi 
furculiţe, ceea ce-i de mirare, întrucât este știut, că nici Ludovic al XIV- 
lea („Regele Soare“, 1638-1715) nu întrebuința încă această unealtă, 
astăzi indispensabilă. Domnul stătea în capul mesei într-un jilt de 
catifea, spătarul lîngă el îi ţinea cupa, spada și sceptrul, paharnicul îi 
turna de băut vin și bere (un pahar de bere după 2-3 de vin). Bucatele 
se aduceau acoperite cu șervete pentru a nu se răci și înainte de a fi 
date lui Vodă erau gustate de marele paharnic. Ce nu-i plăcea stăpînu- 
lui era pus sub masă — pentru cîini. Iar în timpul acesta, ușierii, 
ținînd în mînă toiage cu mînere de argint, păzeau ordinea în sală, pe 
cînd într-un colţ ziceau lăutarii ţigani cîntece bătrîneşti, iar dintr-un 
alt colț, cînd înceta taraful, cîntau dascălii bisericești sub icoane 
aprinse. Vodă, care știa multe, vorbea de nevoile ţării, de politică, de 
poezie, de legile bizantine și de autorii eleni. Vorbea românește, după 
cum am văzut, cu accentul ținutului său, însă turceasca o poseda bine, 
iar greceasca la cea mai mare perfecţie“ (C. Gane). 

Vineri, 6 septembrie 1652, alaiul de nuntă a luat calea înapoi — 
Iași, Sculeni, Bălţi, Soroca, Iampol, unde s-au cununat și mai apoi la 
Cehrin. 

După acea nuntă, o dată cu încheierea alianţei lui Vasile Lupu cu 
Bogdan Hmielniţki, atitudinea boierilor moldoveni faţă de domnitor 
s-a schimbat radical. Dacă pînă la acel eveniment boierimea l-a spriji- 


nit pe parcursul a 18 ani, acum i-a întors spatele aliatului hatmanului 
Hmil. În decurs de mulţi ani Vasile Lupu a fost în relaţii bune cu 
sultanul turc și cu regele polon, însă cu începere din 1652 toți devin 
brusc nemulţumiţi de prietenia voievodului cu cazacii. 

„Într-acela chip și casa lui Vasile-vodă, de atițea ani întemeiată, 
cu mare cădere și risipă şi apoi și la deplină stingere au purces de 
atunci“, ne spune Miron Costin. 

Susţinuţi de Matei Basarab, domnitorul Munteniei şi Racoczi al 
Transilvaniei, boierii moldoveni urzesc un complot, cu scopul de a-l 
înlătura de la putere. Profitind de faptul că Vasile Lupu a descon- 
centrat armata sa de mercenari (principala sa forţă), în Moldova au 
intrat oștirile din Transilvania, de partea cărora au trecut boierii 
complotiști în frunte cu Gheorghe Ștefan. Ajuns la strîmtoare, Vasile 
Lupu se refugiază la Hotin cerînd ajutor de la cuscrul său. Gheorghe 
Ştefan intră în Iași şi se proclamă domnitor. 

„N-au împlut Vasile-Vodă cu pribejia sa o lună în Camenița, că au 
venit știre cum Timuș, feciorul hatmanului Hmil, cu 8000 de oaste 
într-un ales căzăcească, trece la Soroca Nistrul” (Miron Costin). Dacă 
a trecut Timuș Nistrul la Soroca, nu l-a mai așteptat pe socrul-său, ci 
de la Soroca a ţinut calea spre Prut, trecîndu-l lîngă Coiceni. Biruind 
oastea lui Gheorghe Stefan, cazacii au intrat în Iași descălecînd în 
curțile domneşti. Pînă la venirea lui Vasile vodă de la Camenița, 
cazacii au prădat codrii așilor de la drumul Capoteștilor pînă aproape 
de Huși. Întorcîndu-se la domnie, Vasile vodă a fost nevoit să inter- 
vină pentru a întoarce prada oamenilor. Domnitorul a dat cazacilor 
cîte un zlot pentru fiecare vită răscumpărînd-le pentru bieţii oameni. 

Oastea moldo-cazacă intră în Muntenia. De la început au fost 
cîteva izbînzi ca mai apoi să fie zdrobiţi nu departe de București, lîngă 
Finta (17-27 mai 1653). Retragerea cazacilor și a moldovenilor a fost 
un dezastru. 

După retragerea din Muntenia, Vasile Lupu pornește iarăși pe 
drumul pribegiei, pentru a cere ajutor de la hatmanul Hmil, iar Timuș, 
care de-abia a avut timp să-și vadă soţia, se întoarce în Moldova în 
ajutorul socrului său. 

„Peste scurte dzile sosi veste, scrie Miron Costin, cum Timuș iară 
cu 9000 de oameni intră pre la Soroca în ţară.“ Loviseră cazacii și 
oamenii lui Vasile vodă pe Grumadze, căpitanul care era cu oastea sa în 
cîmpia Sorocii. Trecînd codrul pe la Cucoreni cazacii, intrară în Suceava, 
unde se aflau doamna Ecaterina cu fiul, rudele și boierii lui Vasile vodă. 

Ajutorul pe care a încercat să-l dea Timuș a fost nefast. El a fost ucis de 
schija unui obuz din artileria condusă de Dumitru Wiszniwieski. Ceta- 
tea a fost cucerită, familia și rudele lui Vasile vodă au fost băgate în 
închisoare, iar cazacii zaporojeni, cu corpul neînsuflețit al lui Timuș 
Hmielniţki, au luat calea Nistrului spre Soroca. 

Ruxandra născu după moartea soţului ei doi gemeni. Socrul ei 
Bogdan Hmielniţki îi dărui cetatea Rașcovului de pe malul Nistrului, 
la hotar cu ținutul Sorocii. Mulţi pețitori i-au bătut pragurile, dar ea 
aşa și nu s-a măritat. După ce Ștefăniță, fratele Ruxandei, deveni 
domn în scaunul Moldovei, Ruxandra fu chemată să se întoarcă la 
baștină, dar a refuzat mereu, cu îndirjire. Ștefăniță a ajuns chiar cu 
oaste sub zidurile cetăţii Rașcovului, ca s-o asedieze, pentru a o 
întoarce pe Ruxandra în ţară. Stefăniţă plecă, iar Ruxandra a rămas 
pe multă vreme acolo. Numai peste 20 de ani de la plecarea ei din ţară, 
cînd nu mai era nimeni în viaţă din familia lui Bogdan Hmielniţki, 
Ruxandra s-a întors la Deleni, ținutul Botoșani, moșie primită în dar 
de la tatăl ei. 

În 1687, cînd oștile regelui polonez Jan Sobieski, care se aflau în 
război cu turcii, au intrat în Moldova, devastînd și arzînd satele, 
Ruxandra s-a refugiat în Cetatea Neamţului, care pe atunci era mă- 
năstire. Şi iată acolo, o mînă de cazaci conduși de vecinul de moşie a 
Ruxandei, Vasile Krupenski, pune mîna pe cetatea-mănăstire, pră- 
dînd-o și omorînd-o pe domniţă pe pragul de la ușa chiliei în care ea 
se ascunse. 

„„„Așa a rămas Vasile vodă fără domnie, despărțit de doamna sa, 
de familie, de avere. Iar prietenia cu cazacii s-a risipit ca un castel de 
nisip. Rămas singur, s-a retras cu hanul tătar în Crimeea. Mai tîrziu, 
hanul a trimis pe domnul Vasile în Turcia deja ca prizonier, ceea ce 
hanul ar fi făcut la stăruinţele noului domn. Pereș aga și vreo cinci- 
sprezece cazaci l-au dus pe Vasile în Turcia... Pe domnul Timuș nu l-au 
plîns nici hanul, nici mîrzacii: „A vrut la dracul, la el să se ducă!“ 

Ajuns la Poartă, domnul Moldovei Vasile vodă Lupul, din 1654 a 
stat un timp la Yedikule, fortăreață care în a două jumătatea a secolu- 
lui al XVI-lea devine închisoare politică. 

Despre sfîrşitul acestui domnitor a relatat destul de amănunţit 
Ion Neculce: „După ce s-au dus Vasile vodă la poartă, l-au închis turcii 
la Yedikule. Și-l pîri domnul moldovenesc și Racoczi, craiul ungures- 
cu, și sta tare asupra lui, să-i omoare împărăția. Și giuruie trii mii de 
pungi de bani. lar Vasile vodă îș perdusă toata nădejdea de viaţă.“ 


Și atunci, spune în continuare cronicarul Neculce, și-a chemat 
toate slugile, pe care le avea pe lingă dînsul, acolo la Yedikule, şi le-a 
împărțit întreaga lui avere. În caz de moarte avea să fie a lor, iar de nu, 
aveau s-o întoarcă înapoi domnitorului. Vizirul a chemat la dînsui pe 
toți pașii ce se aflau la Poartă și a ținut sfat cu ei „spunîndu-le de darul 
cela de trei mii de pungi de bani în schimbul vieţii lui Vasile vodă. Toţi 
au căzut de acord să-i scurteze viaţa lui Vasile Lupu, și numai unu din 
ei a spus că banii dăruiţi sînt destul de mulţi pentru a-i lua viața 
domnitorului Moldovei, dar la aşa împărăție ca Turcia darul este prea 
mic și trebuie să fie el de folos, dacă dau Gheorghe Ștefan și Racoczi așa 
bani. Doar ştiu cu toţii că acest om este hamic şi peste un timp poate fi de 
folos Porții. Cei adunaţi la vizir l-au ascultat susţinindu-l. A fost iertat 
Vasile vodă de împărăție fiind lăsat liber“. Curînd se ivește posibilita- 
tea de a se întoarce domn în Ardeal în locul lui Racoczi, dar a decedat. 

„Si după moartea lui Timuş Hmielniţki Tara Moldovei era 
ameninţată de invaziile acestor pirați de uscat, care prin cruzimea 
lor semănau groază în populaţia pașnică a câmpiei Sorocii. Despre 
această stare de alertă continuă a moldovenilor vorbeşte și renumi- 
tul călător sirian Paul de Alep, care, în 1654, trece prin Moldova lui 
Gheorghe Ştefan. l 

„Vineri dimineața am plecat din nou şi am ajuns în satul... 
Trifești. Am străbătut acest ținut cu groază şi în mare grabă că şi 
locuitorii spuneau: «Cazacii vin să ne jefuiască» și ei trăiesc într-o 
spaimă necurmată. Toţi locuitorii din acest ținut au fost luaţi în 
prinsoare de către tătari care au dat foc satelor lor, cînd au venit pe 
neașteptate, în timpul lui Vasile (Lupu), după cum am mai spus 
(1650), pentru că hotarul Țării tătăreşti (Dumnezeu s-o nimicească) 
este aproape de aici“. În urma nenumăratelor invazii cazaco-tătare 
din perioada domniei lui Vasile vodă, a distrugerilor suferite, tirgul 
Soroca se arătă în ochii lui Paul Alep un sat ordinar. 

În 1657, prin vecinătatea Sorocii trece armata turco-tătară, anga- 
jată în lupte pe teritoriul Poloniei. În rîndurile ei se află şi vestitul 
călător turc Elvia Celebi, care ne-a lăsat o mică descriere a cetăţii și a 
tirgului Șoroca: 

„Am ajuns la cetatea Sorocii de sub stăpînirea Moldovei. Aceasta 
este o cetate mică, zidită din piatră și aşezată pe malul fluviului 
Nistru. Orașul său se compune din vreo mie de case (o cifră exagerată 
— în 1772 la Soroca erau 171 de case și bordeie — n.n.) acoperite cu 
trestie, avînd biserică, grădini și vii astfel că este o cetate înfloritoare.“ 

La întoarcere din Polonia, Soroca din nou l-a primit pe Elvia Celebi, 
care la informația de mai sus adaugă: „Am ajuns la cetatea Soroca, 
care se află sub ascultarea unui boier și care e loc de vamă sub 
stăpînirea beiului Moldovei. În cinstea hanului s-a tras din tunuri și 
s-au dat ospăţuri.“ 

După domnia lui Vasile vodă Lupu, într-o perioadă de 31 de ani 
pînă la domnia lui Constantin Cantemir (25 iunie 1685 - 27 martie 
1693), în scaunul domnesc de la Iași s-au perindat 14 domnitori care 
au domnit cam cîte 2 ani. Gheorghe Stefan, Gheorghe II Ghica, 
Constantin Basarab, Ștefăniță Lupu, Istraţie Dabija, Gheorghe Du- 
ca, Iliaș Alexandru, Ştefan Petriceico... 

Nici unul din acesti domnitori, buni sau răi, energici sau slabi, 
bogaţi sau săraci, de la acea stingere de domnie a lui Vasile vodă nu 
mai puteau să aibă o activitate politică proprie, domnind cîteva luni 
de zile după care turcii îi înlocuiau îndată. Soarta ţării nu era hotărită 
de talentul, virtuțile sau munca lor, ci de factorii din afară, fapt 
ilustrat și în scrisoarea lui Stanislav Radkiewicz către loan Kazimir, 
scrisă din Hănțești la începutul anului 1657: „Domnul Moldovei a 
scris lui Hmelnițki, temîndu-se de milostivirea sa hanul. Dar Hmel- 
nițki i-a răspuns, că «acesta-i un fleac», adică tătarii, «să treacă numai 
iarna, le cînt eu din cimpoi»“. Și că de bună seamă a trimis domnului 
700 de cazaci ca să fie pe lîngă el. În ceea ce privește intenţiile turcilor 
şi ale tătarilor din Crimeea, milostivirea sa hanul a scris o dată și a 
doua oară împăratului turcesc, rugîndu-l ca Vasile Lupu voievodul să 
fie din nou domn în această domnie; n-au încă un răspuns sigur, dar 
au nădejde, că-i vor aduce de bună seamă din nou în domnie. 

A fost desemnat comandant pașa de Silistria, care strînge deja 
oaste și aşteaptă numai pe tătari înainte de sosirea verii, căci nogailor 
nu le-au rămas cai. Toate hergheliile le-au pierit, iar milostivirea sa 
hanul va porni cu toată oastea sa abia pe la Sf. Gheorghe rusesc (23 
aprilie), unindu-și forţele cu pașa de Silistria în Moldova. Acolo oștile 
moldovenești, dacă se vor umili, le vor lua cu ei în Muntenia. Munte- 
nii, de asemenea, dacă se vor umili, le vor lua și oștile lor, dar socot că 
domnii, atît cel al Moldovei, cît și cel al Munteniei, vor fi schimbaţi. 
Jar toate aceste forțe, adunîndu-se vor merge de-a dreptul în ţara lui 
Rakoczi (Transilvania), făgăduind s-o treacă prin foc şi sabie“. 

Anume în timpul acestei campanii a trecut Evlia Celebi pe la 
Soroca. Campania turco-tătară a fost cauzată de un mare război care a 
început pentru împărţirea Poloniei. Suedezii căutau să mai aducă 


regelui lor moştenirea lui loan Kazimir. Racoczi care avea şi el planuri 
asupra regatului vecin, se uni cu suiedezii și Electorul de Branden- 
burg, un alt dușman al Poloniei, și intră în Regat în iarna anului 1657. 

Între luptătorii lui Racoczi se aflau și moldoveni, şi munteni. 
Expediția se termină printr-o groaznică nenorocire: ardelenii au fost 
înconjurați și nimiciți, iar o parte, împreună cu loan Kemeny, fură 
prinși. Ștefan-Vodă din Moldova și Constantin din Țara Românească 
îşi pierdură nu numai ostașii trimiși să lupte în acele locuri străine, 
unde nu aveau nimic de cerut și nimic de răzbunat, ci şi domniile. 

După pierderea domniei, Constantin încercă să-și întoarcă Țara 
Românească și chiar Moldova, trecînd Nistrul la Soroca și intrînd în 
luptă cu Ștefăniță Lupu: „Și aşea, tot într-același an, anul dintii a 
domniei lui $tefăniţă-vodă, toamna, au venit Constantin-Vodă cu 
oaste căzăcească și asupra lui Ștefăniţa-Vodă... Înțelegind Ștefăniţă- 
vodă că trece Constantin-vodă Nistrul la Soroca, au ieşit la Coiceni cu 
oastea sa ș-au pus tabără acolo...“ (Miron Costin). 

În anii 1671-1672 are loc o răscoală a slujitorilor din ținuturile 
Lăpuşna și Orhei sub conducerea lui Mihalcea Hîncu şi Apostol Durac, 
la care au aderat și mulţi soroceni. Răscoala a fost înăbușită de 
Gheorghe Duca, ajutat de armata turcă. După zdrobirea lui Mihalcea 
Hîncu, armata turcă se îndreaptă spre frontiera poloneză la cererea 
unor căpetenii căzăcești în frunte cu hatmanul Doroșenko, care do- 
reau să treacă Ucraina sub ascultarea Porții. Puternica armată otoma- 
nă condusă de marele vizir Kopriiliizade Ahmed-pașa trece prin ţinu- 
tul Sorocii. 

Deși turcii cuceresc Camenița şi Hotinul, luptele pentru Ucraina 
au continuat. 

O scurtă domnie în Moldova a avut Dumitrașco vodă Cantacu- 
zino, care după cum spune Nicolae Iorga, făcea parte din ramura 
constantinopolitană, „era un bătrîn stricat, care petrecea în vederea 
tuturor boierilor şi-şi aşezase la Curte o fată de rachieriţă de care rîd 
cronicarii“. Și iată că acest domn grec de origine și fricos „cu piele de 
iepure la spate şi neavîndu nici o milă de ţară“ invită tătarii să ierneze 
în ţară. Ce-a fost în ţară? Ce-a fost în cîmpia Sorocii? Să dăm cuvîntul 
cronicii bătrîne: 

„Dece intrat-au tătarii în ţară, ca lupii într-o turmă de oi, de s-au 
așezat la iernatic prin sate, pe oameni, din Prut pînă în Nistru şi mai 
sus, pînă în apa Jijiei, nemărui nefiindu nici o milă de săraca de ţară, 
cum aru hi fostu țara fără domnu. Așa era jac într-însa, cum aru hi 

fostu ei săracii, pricina răutăţii, cum aru fi ei, săracii, sfătuit să vie leşii 
cu oaste la Hotin. Cum s-au îndurat a da țara în pradă, fără nice o 
nevoie!... 

Iară tătarii sînt lupi apucători, pradă, robăscu, bat și căznescu pe 
creştini, neavînd grije, nice strinsoare de mîrzacii lor. Și tătarii mîncă 
ca joimirii, ce mîncă gospodării, ce mîncă tot carne de vacă și de oai, 
de nu-i pute să-i biruiască cu hrana, pe dinșii şi pe caii lor. Că un sac 
de ordzu da pe dzi unui cal... Mîncat-au tot, și pîine, și dobitoc, s-au 
jăcuit tot pîn la un cap de aţă. Pe mulţi au și robit cu furiș, femei, fete, 
copii. Rămas-au bieţii oameni numai cu sufletul, bătuţi și strun- 
ciunaţi, cum era mai rău și mai amar, cum nu se poate nice a scrie, 
nice a povesti caznele și unișurile lor ce au avut de tătari. Dece viindu 
primăvara, s-au ridicat tătarii din ţară.“ 

În luptele pentru Ucraina, Antonie vodă Ruset merge la oaste cu 
vizirul la Ceahrin. Dar foarte repede, fiind pîrît de o samă de boieri, a 
fost scos de turci din domnie, numind în locul lui pe Duca vodă. De la 
Ceahrin, Antonie vodă „au venitu pîn-la Soroca“. De la Soroca Anto- 
nie vodă pleacă după judecată împărătească la Țarigrad. Cu toţi banii 
cheltuiţi, încercarea de a-şi salva domnia a eșuat, domn în ţară 
răminînd tot Gheorghe Duca (noiembrie 1678 - 4 ianuarie 1684). Cît 
despre Antonie vodă, a mîntuit-o la Constantinopol după ce turcii îl 
chinuiseră pentru a-i stoarce banii. 

Duca vodă era un om care cunoștea foarte bine ţara, în care ani de 
zile îndeplinise diferite funcţii boierești. Iar dacă era lacom la bani și 
crud la o întîmplare, știa să cheltuiască și pentru biserici. 

După doi ani de domnie a mers Duca vodă la Țarigrad, la împără- 
ţie, unde avea de rezolvat un conflict cu Ștefan, feciorul lui Radu vodă 
— logodna fiicei lui Catarina cu feciorul lui Radu. Verdictul Divanului 
împărătesc a fost: să fie nunta! 

„Atunce au cheltuit Duca vodă mulţi bani la Poartă, aproape o 
mie de pungi de bani. Și i-au dat turcii și hătmania Ucrainei, caftan și 
șlic și buzdugan și un tui” {Ion Neculce). 

Din iulie 1681, prin voinţa sultanului, care îl îmbrăcase în veș- 
mînt de hatman căzăcesc și-i mai dăduse la cele două tuiuri ale 
Moldovei încă unul, Duca vodă era atit domn al Moldovei, cît și 
domnul acelei Ucraine pe care turcii o cîștigaseră din moștenirea lui 
Bogdan Hmielniţki şi a lui Timuș, în urma unui război recent. 

După ce a făcut Duca vodă nunta la Iași „s-au gătit ș-au purces la 
Ocraina, la Nemirova. $i s-au strînsu toată căzăcimea acolo la Duca 


vodă, la Nemirova... Ş-au făcut și curţi lingă Nemrova, în marginea 
Buhului, ş-au făcut și alte curți în marginea Nistrului, la Țicanovca 
împotriva Sorocii. Și stăpinie Duca-Vodă și Ocraina și Țara Moldovei, 
domn cu trei tuiuri“ (Ion Neculce). 

La Ţicănăuca, în faţa Sorocii, a construit „case domneşti cu 
beciuri de piatră“, și alte curți „la Pestere lîngă Buh aproape de 
Nemirova“, unde avea, ca și în celelalte tirguri de peste Nistru, „stupi, 
vaci, oi, pluguri de boi, velniţă de horilcă, de bere şi de altele și «fabrică 
de mied» din mierea domnească a Moldovei“. 

Duca vodă așază aici la Țicănăuca un caimacam grec, pe lene 
Draghinici care începu să trateze această imensă întindere de pămînt 
ca pe o mare moșie a sa, ca pe o fermă luată în arendă, colonizind 
satele și tîrgurile cu cazaci, dar numai pentru a le vinde miedurile sale, 
horilca și berea din velniţele ce le înființase. Mari întinderi erau 
acoperite cu semănături, prisăci. Tot el organiză o mare crescătorie de 
vite și de oi. La 1683, în luna aprilie, acest lene Draghinici-haţmianul 
cumpără moșii la Țicănăuca, Ucraina, de la rusoaica Dudukalka, 
avînd ca martori pe „șoltuzul orașului, Ivan Goguma, pe un ungur, 
Istoc clucerul și ostași horodi“ (horunjii), sotnici, căpitani sau polcov- 
nici. Țicănăucăi, Duca vodă îi dădu o organizare municipală ca aceea 
din Moldova, făcînd pirgar pe un cazac, Ivan Goguma. Tirgul Ţică- 
năuca devenise acum plin de ostași, căpitani sotnici şi pisari. La doi 
ani după ce turcii au fost bătuţi la Viena (1683) de către un mare și 
adevărat urmaș a lui Zamoyski, Jan Sobieski, cazacii îl destituie pe 
lene Draghinici, iar domnitorul Gheorghe Duca își pierde averile din 
stînga Nistrului. Începe un lung război dus de turci cu Austria și 
Polonia, unite în „liga sfîntă“, la care aderă mai tîrziu Veneţia și Rusia. 

“Armata polonă, care i-a biruit atît de reușit pe turci sub zidurile 
Vienei, acţionează pe teritoriul Moldovei în decursul numeroaselor 
expediţii (1684-1694) fără prea mari reușite. Domnitorii Moldovei 
Constantin Cantemir și Constantin Duca rămineau devotați Turciei. 

În scrisoarea sa de la 2 octombrie 1691, de la Tutora, Constantin 
Cantemir îi arată regelui polon Jan Sobieski motivele pentru care nu 
poate trece de partea lui și îi cere din nou să nu pună garnizoane polone 
la Iași și la Roman: 

„Totuși spunem înaltei înţelepciuni și stăpîneștii atenţii a măriei 
voastre domnului meu milostiv, dificultatea noastră, că afară de fiul, pa 
care îl am la Stambul (Antioh), mi s-au luat prin firman doi fii și întreaga 
casă, precum și casele tuturor boierilor care se află mai jos de Fălciu. 

În al doilea rînd, toți sărmanii cetăţeni ar trebui să cadă într-o singură 
clipă în robie. Iar, pe lingă aceasta, şi eu singur, cum aș putea scăpa, 
aflîndu-mă întru atît de multe hoarde? Ar trebui să dau în robie atît 
pe copiii mei, cât şi întreaga țară. N-aș crede să fie pe lume un astfel de 
om, care să facă aceasta. Și ce amintire a măriei voastre ar rămîne din 
aceasta, mai ales cînd măria voastră ai luat asupră-ţi această sarcină 
de a elibera din robie această țărișoară? A pune, după cum aud că este 
gîndul măriei voastre, garnizoane în lași și în Roman, din aceasta s-ar 
naște cea din urmă pierzare şi ruină a acestei pierdute ţărișoare, căci 
ar trebui că în tot acest timp hoardele să cadă asupra Iașilor și 
Romanului, unde nu un singur creștin ar trebui să cadă în robie”. 

Acesta a fost răspunsul celui care la alegerea boierilor și cu 
sprijinul lui Serban vodă, domnul Munteniei, a fost ales la domnie în 
Țara Moldovei, la 1685, din oameni simpli „viteaz și cu sfat bun“. 
Împreună cu moldovenii din subordine, a săvîrșit mai multe isprăvi 
de arme, mai ales în războiul polono-suedez (1655-1660). 

Constantin Cantemir s-a născut în 1612. Căsătorit a doua oară cu 
Ana Bantiș, nepoată după mamă a Anastasiei și soția lui Gheorghe 
Duca, a intrat astfel în tagma marilor boieri din Moldova. A fost 
„Căpitan mare“ şi serdar, apoi clucer. A luptat la Neuhăusel, în armata 
otomană, împotriva austriecilor. Stiind multe limbi „a fost capuche- 
haie ia Istanbul. A slujit pe Dabija vodă și pe Duca vodă. A cumpărat 
pămînt în multe sate răzeșești, acumulind o avere frumuşică, dar care 
nu se putea compara cu ceea a marilor latifundiari ai vremii ca 
Ruseteştii, Costinii și Costăcheștii. 

A săvirșit multe isprăvi de pomină. La Camenița, de pildă, în 
1673, cu 700 de moldoveni, a luptat cu vitejie vreo şapte ceasuri 
împotriva a 7000 de leşi. Pașa, pe care îl apărase în timpul acestei 
lupte, l-a informat pe sultan că moldoveanul Cantemir este „un om 
atît de viteaz, încît și la turci abia s-ar putea găsi unul ca el“. Și 
regretul: „Păcat de un asemenea om că este ghiaur şi nu musulman.“ 
A participat la asediul Vienei (1683), în micul corp de armată a lui 
Duca vodă. 

La întoarcere, temîndu-se de vreo persecuție leșească, a pribejit la 
munteni. Ca mai apoi, cînd două-trei mari familii boiereşti se luptau 
pentru influenţă în conducerea ţării, la domnie a venit Constantin 
Cantemir, ridicat din rîndul răzeșilor. 

A fost un domnitor pe care l-au cam manevrat boierii cei mari, 
împărţiţi în două tabere, aprig învrăjbite între ele — Ruseteștii și 


j 


Costinii, prieteni cu Costăcheștii. De altfel, de aceea a fost ales de 
boierii mari, pentru a-l „purta precum le va fi voia lor“ (Ion Neculce). 

Lupta pentru putere a dus la ură între aceste mari familii boie- 
rești. Balanța succesului clătinîndu-se de la Gavriliţă Costache, Miron 
şi Velicico Costin la Iordache Ruset. 

În politica externă Constantin Cantemir s-a manifestat ca un 
adversar al lui Jan Sobieski, regele Poloniei, care, în această vreme 
purta un război antiotoman chiar pe teritoriul Moldovei. Însă, în 
general, Constantin Cantemir a promovat o politică șovăitoare, între 
supunere față de sultan și alianță cu Polonia și Austria. Ar fi dorit să 
scoată ţara de sub suzeranitatea Turciei, dar singur nu putea. De o 
alianţă cu Polonia se temea, ştiind planurile lui Sobieski de a pune 
domn în Moldova pe fiul său iacob. 

Datorită intrigilor lui Iordache Ruset, el îi ucide pe cei doi fraţi ai 
lui Costin și îi prigoneşte pe feciorii lui Gavriliţă Costache, fostul lui 
om de încredere la începutul domniei. 

Ulterior Cantemir vodă s-a căit „și de multe ori plînge între toată 
boierimea și blăstămă pe cine l-au îndemnat de-au grăbit de i-au 
tăiat“ (Ion Neculce). 

Mingiiere i-a fost cei doi feciori, Antioh ṣi Dimitrie. Mezinul, 
adică Dimitrie de tînăr a dovedit calităţi intelectuale excepţionale. 
Constantin Cantemir a avut și două fiice: Ruxandra și Safta. Prima s-a 
măritat cu Lupu Bogdan Hatmanul, iar a doua a fost prima soție a lui 
Mihai Racoviţă, viitorul domn, dar care a murit de tînără. 

În 1686 Jan Sobieski intră în Moldova cu o armată enormă, avînd 
intenţia de a supune principatul coroanei polone, ceea ce părea ușor 
de îndeplinit, mai ales că, după cum scria Ion Neculce: 

„Cantemir-Vodă, când au venit craiul (Sobieski — n.n.) ramăsesă 
mai singur. Boierimea, slujitorimea fugisă care încotro putusă. Numai 
pre cu puţintei rămăsesă, oameni de curte. Și-l îndemnă o samă de 
boieri să se închine la leşi.“ 

Jan Sobieski ajunge la Iași fiind chiar întîmpinat de un grup de 
boieri printre care se evidenția mitropolitul Dosoftei. Succesul regelui 
polon a fost de scurtă durată. 

În timpul acestei campanii poloneze de la 1686, la Soroca se 
instalează o garnizoană a regelui Jan Sobieski. La 23 august 1686 
diplomatul francez François Gaston menţiona că „regele Poloniei 
dorind să-și asigure stăpînirea totală asupra Moldovei, a ocupat cu 
ajutorul cazacilor puternica cetate de pe Nistru numită Soroca, unde a 

instalat o garnizoană numeroasă“. Tot despre instalarea garnizo: 
în cetate vorbeşte inginerul polonez de origine franceză Dupont: „£ 
făcut un nou detaşament, care să se ducă să așeze o garnizoan. 
Soroca. Această instalare a fost mai ușoară decît celelalte două ( 
ceava și Pereriţa — n.n.), pentru că acolo se găsea o cetate ale c 
ziduri și metereze erau întregi, astfel că puţin a fost de făcut.“ 

Peste 150 de ani de la ridicarea ei din piatră, cetatea Soroca a | 
parţial refăcută de inginerii-constructori polonezi. Cetatea era me 
amenințată de revărsările Nistrului care își ridica cîte o dată apele: 
sus de 10 m, ograda cetăţii fiind inundată. Polonezii, lărgind şar 
din jurul cetăţii, aduc pămînt înăuntru, ridicînd nivelul ogrăzii 
1,9 m, sapă încă o fintînă, de formă pătrată, iar la nivelul ogr. 
încăperile din lemn au fost înlocuite cu altele din piatră, obţinîndu 
astfel 13 beciuri. 

Instalîndu-se în cetatea Soroca fără mari dificultăți, polonezii 
lăsat acolo o garnizoană, iar forţele principale s-au alăturat oşi 
regale. François Gaston relatează în continuare că „cele două deta 
mente care fuseseră alcătuite pentru înaintarea și punerea în stare 
apărare s-au unit din nou cu oștirea dusă în cîmpia Ţuţorei”. A 
tîrziu, armata poloneză s-a retras de pe teritoriul Moldovei, însă 
Soroca, cât și în alte cetăți ale Moldovei au rămas garnizoane polone 
La 14 noiembrie 1686 François Gaston menţiona că „regele Polonit 
păstrat patru locuri întărite în Moldova: Neamţu, Suceava, Cimy 
lung şi Soroca“. 

Scopurile lui Jan Sobieski asupra Moldovei s-au limpezit în tim] 
campaniei din 1691, cînd armata polonă a intrat din nou în ţară ocupi 
nordul Moldovei. Atunci s-a petrecut şi cunoscutul episod al apăr: 
cetății Neamţului. Timp de patru zile, un detașament mic de ost 
moldoveni a ținut piept arinatei polone care era superioară numer: 

La 1692 se face o încercare de a recuceri cetatea Soroca de 
polonezi. Ion Neculce relatează în cronica sa că „în al șepiele an. 
domniei lui gătitu-s-au Cantemir-Vodă cu oastea lui de-au mărsu să 
cetatea Sorocii, împreună cu Daltaban — pașe, sarascherul Obluși: 
și si hatmanul Steţu a Ocrainiii hanului și cu cîteva mii de tătari. $- 
dat năvăli pe tare, şi n-au putut-o lua, și au perit multă oaste atun 
cînd da năvali turcii şi moldoveni. Și nu era atîta oaste în cetate 
doar trei sute de drăgani și cazaci, numai ei din cetate nimerie tot 
om, iar cei de-afără nu pute să le strice nemic. Și s-au întorsu înapoi 
leși, fără nice o izbîndă și cu multă pagubă de oaste“. 


După cum afirmă cronicarul Neculce, în cetate erau vreo două- 
trei sute de polonezi care apărau fortăreaţa, pe cînd ei erau cu mult 
mai mulţi. 

În raportul său către Jan Sobieski, colonelul Rapp, comandantul 
garnizoanei poloneze în cetatea lui Petru Rareș, menţiona că timp de o 
lună și jumătate cei 2000 de ostaşi conduși de el au respins cu succes 
atacurile a 40 000 de turci și 15 000 de moldoveni. În raportul său, 
colonelul Rapp dă un număr exagerat al arnatei aliate a lui Constan- 
tin Cantemir și Daltaban-pașa. Garnizoana turcă din provincia Ocea- 
kov nu a fost niciodată în număr de 40 000 ostași, iar Cantemir de mai 
putea aduna vreo cîteva mii de ostași. Faptul că polonezii au respins 
toate atacurile vorbeşte despre instruirea militară a armatei poloneze 
care se afla la acei moment la un nivel mai înalt decît cea turcească. 

Detaşamentul polonez s-a aflat în cetatea Soroca pînă în 1699, 
cînd pacea de la Carloviţe a pus capăt războiului. Cetatea Soroca a fost 
întoarsă Moldovei. Referitor la aceasta Miron Costin scria: „După 
pacea de la Karlowitz, au venit poruncă de la împărăție la Antioh vodă 
(Cantemir) pentru deșertarea Cameniţei... Aşijderea și leşii au dat 
cetatea Ţării Moldovei înapoi: Neamţu, Suceava cu Cîmpulung și 
Cetatea Sorocii.“ 

Războaiele „Legii sfinte”, ce s-au abătut asupra Moldovei, au 
adus o mare de nenorociri, inundînd-o pînă peste margini. Urmele 
acestor campanii s-au simţit pînă mult mai tîrziu. Preotul rus Lukia- 
Nov, care în primii ani ai sec. al XVIII-lea a trecut prin Moldova spre 
pămînturile sfinte, a rămas uimit de sărăcia din principate. De la 
Soroca pînă la Iași, menţionează el, „... e pustietate, nu-i nimic: nici 
sate, nici pădure“. 

Moldova pășea întru-un nou secol, într-un secol al războaielor 
ruso-turce. 

DIMITRIE CANTEMIR — 
CELE 240 ZILE DE DOMNIE 


„Moldova era cînmuită atunci de principile Cantemir... 
care reunea talentele grecilor vechi, știința literelor şi armelor.” 
Voltaire, Historie de Charles ATI 


Dimitrie Cantemir, acest vlăstar de răzeși moldoveni, născut acum 
325 de ani şi precedat de părintele și fratele său în scaunul domnesc al 
lui Ștefan cel Mare, s-a remarcat printr-o permanentă sete de cultură 
și învăţătură, prin vaste cunoștințe acumulate în cele mai diverse 
domenii: istorie, filozofie, logică, geografie, filologie, orientalistică, 
muzică, prin operele pentru care întreaga lume științifică europeană i-a 
recunoscut meritele. 

Dar înainte de toate, pentru noi, cei de astăzi, care facem abia 
primii pași în cunoașterea istoriei reale a neamului nostru, apar în 
toată măreţia lor dragostea de țară și dăruirea de sine, dovedite în 
lupta pe plan politic și pe tărimul ideilor pentru recunoașterea dreptu- 
rilor istorice inalienabile ale poporului nostru. 

Ajungînd domn al Moldovei, Dimitrie Cantemir n-a pregetat nici 
o clipă să încerce să-si împlinească visul de descătușare a țării de sub 
opresiunea turcească. De aceea, în 1711, a rupt legăturile cu înalta 
Poartă, alăturîndu-se, în baza unui tratat ce recunoștea drepturile 
țării, oastei lui Petru cel Mare în lupta împotriva turcilor. 

S-a născut la 26 octombrie 1673. Un timp locuiește la Istanbul. 
Fiu de domn, ar fi putut să-şi petreacă viaţa în distracţii, dar a dovedit 
o uriașă putere de muncă și o neobosită sete de cunoaștere. A fost 
iniţial domn de scurtă durată: între 19 martie - 8 aprilie 1693, fiind 
mai apoi înlocuit cu Constantin Duca. 

în 1697 a participat la marea bătălie de la Zenta, pe Tisa. Aici, 
comandantul trupelor imperiale Eugeniu de Savoia a cîștigat una din 
cele mai răsunătoare victorii, pricinuind sultanului Mustafa II un 
adevărat dezastru. Martor ocular, Dimitrie Cantemir s-a convins încă 
o dată de faptul că Semiluna intrase într-o perioadă de declin. Iată 
starea de spirit din tabăra turcească, prezentată de însuși Cantemir: 
„De cîte ori mi-aduc aminte de confuzia deplorabilă de atunci mă 
cuprinde o mare scîrbă... dezordinea era generală şi de neînchipuit.” 


Au pierit în smîrcurile Tisei peste 30 de pașale şi peste 10 000 ieniceri 
și spahii. Sultanul a [ugit şi s-a ascuns în cetatea Timișoara. 

În 1699 s-a căsătorit cu Casandra, fiica lui Şerban Cantacuzino, 
fostul domn al Țării Românești. Tînăra doamnă s-a dovedit a fi o 
femeie cu mari calităţi, find un real și statornic sprijin moral cărtura- 
rului și omului politic Dimitrie Cantemir. 

În 1709, țarul Petru al Rusiei a cîştigat marea bătălie asupra 
suedezilor de la Poltava. Regele Carol XII al Suediei s-a refugiat la 
Tighina și a început să caute aliaţi pentru un nou război împotriva 
Rusiei. Marele vizir Mehmet Baltagi pașa a pregătit expediţia ce avea să 
se desfășoare în primăvara și vara anului 1711 pe pămîntul Moldovei. 
În acel moment, Dimitrie Cantemir este numit domn în Țara Moldo- 
vei, sultanul văzînd în el un om foarte priceput în probleme politice şi 
de mare încredere în dîrza confruntare armată care se aștepta. 

Ajuns la domnie, a căutat ca și tatăl său să se împace cu Costi- 
neştii și cu Costăcheștii: pe Nicolae Costin l-a făcut mare logofăt, pe 
Lupu Costache vornic iar lui loan Neculce i-a dat dregătoria de mare 
hatman. Pe Rusetești i-a dat ceva mai de-o parte. Iordache Ruset, 
pentru uneltirile făcute pentru a-l înlătura pe Dimitrie Cantemir de la 
domnie, a fost surghiunit la cetatea Soroca. 

În cele 240 de zile de domnie, din decembrie 1710 și pînă în iulie 
1711, a scutit ţara de o mare parte de dări, a căutat să astîmpere 
conflictele între diversele familii și tagme boierești, dar mai ales a luat 
măsuri de organizare a oștirii ţării, sub pretextul că vrea să ajute pe 
Baltagi, marele vizir. 

S-a străduit mereu să lase impresia că e un supus credincios al 
sultanului, în timp ce, de fapt, ducea tratative, în mare taină, cu Petru I. 

Sosit la Iași, Dumitrașcu vodă își trimite la doar cîteva zile și în 
mare taină reprezentanţi la Petru, ţarul Rusiei. La sfîrșitul lui decem- 
brie 1710 Ilie Abaza și Ion Mirescu s-au întîlnit la Kiev cu Petru I, 
unde au discutat problemele încheierii unui tratat. La începutul lui 
ianuarie 171 la fost trimis la Petru I căpitanul Procopie, care, probabil, 
trebuia să coordoneze acţiunile militare. Din partea lui Dumitrașcu 
vodă, căpitanul Procopie făgpăduiește că atunci cînd trupele ruse vor 
intra pe teritoriul Moldovei, Cantemir i se va alătura țarului și-i va 
pune la dispoziţie o armată moldovenească de 20 000 de oameni. 

Dînd dovadă de curaj și fermitate în deciziile sale, Dimitrie Can- 
temir a hotărît să încheie o alianţă cu Rusia în viitoarea sa luptă cu 
Turcia. În aprilie 1711 Ştefan Luca, starostele de Cernăuţi, cumnatul 

lui Ioan Neculce, numit în funcția de mare vistiernic, a fost trimis la 
Iavorovo, lingă Luţk, unde Petru I a semnat cunoscutul tratat ruso- 
moldovenesc de la Luţk. 

La elaborarea condiţiilor cuprinse în cele 17 puncte ale tratatului 
Dumitrașcu vodă a avut un rol decisiv. O scrisoare a ţarului rus din 7 
mai 1711 lămurește pe deplin acest lucru. În ea se spune că domnul 
Moldovei a trimis ţarului punctele în temeiul cărora urma să se 
încheie alianţa. „Aceste articole, scria ţarul Petru, noi le-am acceptat 
şi le-am trimis către ei cu întărire, cu privilegiul nostru și cu iscălitura 
noastră.“ 

La Biblioteca publică „M.E. Saltikov-$cedrin“” din Petersburg se 
păstrează originalul actului din 13 aprilie 1711 cu semnătura auto- 
grafă a lui Petru I. 

Cu toate că în lucrarea de faţă vorbim mai mult despre evenimen- 
tele legate de istoria ținutului și cetăţii Soroca, expunerea acestui 
Tratat și a evenimentelor care au urmat ar fi foarte interesantă pentru 
cititorul nostru, iar studierea și cunoașterea lui ar fi un pas înainte în 
cunoașterea istoriei. 


Tratatul de alianţă antiotomană dintre Moldo- 
va și Rusia din 1711: 

„Din mila lui Dumnezeu, noi, Petru Întii, ţar și auto- 
crat a toată Rusia și celelalte, și celelalte, și celelalte. 

Facem cunoscut prin aceasta tuturor celor căror li se 
cuvine a ști despre acestea că, deoarece sultanul turcesc, 
uitîndu-şi făgăduielile și tratatele de pace pe treizeci de 
ani întărite cu jurământ, care au fost înnoite de dînsul cu 
noi anul trecut, 1710, cu cartea și jurămîntul lui, le-a 
călcat și fără nici o pricină din partea noastră potrivnică 
păstrării păcii a poruncit ca ambasadorul nostru maltra- 
tat şi jefuit în chip barbar, să fie prins şi aruncat în cruda 
închisoare, iar prin năvălirea hanului Crimeii cu hoardele 
tătarilor din Crimeea și ale nogailor și a celor din Bugeac 
în țara noastră, a început chiar de fapt războiul împotriva 
noastră; pentru aceasta noi, marele stăpînitor, Măria 
Noastră țarul, chemînd în ajutor pe Cel de Sus, încredin- 
tat de dreptatea armelor noastre să între în ţara turcească 
sub comanda noastră proprie, avem convingerea că Cel 
Prea Înalt ne va da biruința împotriva acelui perfid călcă- 
tor de jurăminte și dușman veșnic, nu numai al nostru, ci 


al întregii creştinităţi şi nu numai ne va mîntui de gîndu- 
rile lui cele rele îndreptate spre peirea noastră, dar va 
binevoi ca prin armele noastre creștinești să elibereze și 
alte multe popoare creştine, care gem sub jugul său bar- 
bar. Din aceea noi, ca monarh creștin, drept-credincios, 
sintem gata să luptăm pentru aceasta, necruțind nici 
fiinţa noastră pentru slava numelui Domnului. Și pentru 
că a văzut apropierea oştirilor noastre, prea strălucitoru- 
lui domn și principe al ţării Moldovei, Dimitrie Cantemir, 
ca un creștin drept credincios și luptător peniru Isus 
Hristos, a chibzuit că este spre binele numelui lui Hristos, 
mîntuitorul nostru, să trudească alături de noi şi pentru 
eliberarea slăvitului popor moldovenesc, aflător sub cîr- 
muirea lui, care pătimește împreună cu alte popoare 
creștine sub jugul barbarilor, necruţînd, de asemenea, 
viaţa şi starea sa, ne-a dat de știre prin scrisorile sale 
despre gîndul său, dorind aşadar să fie sub protecţia 
Măriei Noastre, ţarul, cu toată Țara și poporul Moldovei. 
De aceea, noi, văzînd această rivnă creștinească a sa, îl 
primim pe principe sub apărarea noastră prea milostivă 
şi ne învoim cu articolele propuse de dînsul, în chipul 
arătat mai jos şi anume: 

1. Amintitul prea strălucitţul principe al Moldovei, cu 
toţi boierii și mici şi cu oamenii de orice cin ai slăvitului 
popor moldovenesc și cu toate orașele și locurile acelei 
țări va fi de acum înainte sub apărarea Măriei Noastre 
țarului, așa cum se cuvine supușilor, după primirea aces- 
tei diplome a noastre să ne depună nouă, marelui stăpi- 
nitor, jurămiînt, mai întîi în taină. Și pentru încredințare, 
după ce va scrie acel jurământ și-l va fi iscălit cu mîna sa, 
și-l va fi pecetluit cu sigiliul domnesc, împreună cu arti- 
colele întocmai cu acestea semnate de mîna sa, să le 
trimită Măriei Noastre ţarului cu un om credincios şi de 
nădejde. Cît și curînd, cel mai tîrziu pînă la ultimele zile 
ale lunii mai. Acestea vor fi ţinute de noi în cea mai mare 
taină pînă la intrarea oştirilor noastre în Țara Moldovei. 
lar pînă atunci va trebui să ne arate nouă, marelui stăpi- 
nitor, Măriei Noastre ţarului, în toate împrejurările priel- 
nice, slujba credincioasă prin corespondenţă şi prin alte- 
le, pe cît se va putea, în taină. 

2. Cînd grosul oștirii noastre va intra în Țara Moldo- 
vei, atunci strălucitul principe se va declara pe față ca 

domn supus al nostru și se va uni cu toată oștirea sa 
oștirea noastră, pentru care oștire noi făpăduim să-i dă 
în acea vreme, și ajutor în bani din vistieria noastră. Și 
va acţiona împreună cu oștile noastre, după porur 
noastră, împotriva dușmanului crucii Domnului și a al 
ților lui şi celor de un gînd cu dînsul, după ajutorul 
care-l va da Atotputernicul, și ne va ajuta cu toate sfai 
rile, după priceperea sa, acţiunile de acolo. Și va fi s 
protecția noastră și supus al Măriei Noastre ţarului 
urmașilor noștri, el și urmașii lui, în veci. 

3. In schimb, făgăduim noi, marele stăpînitor, Mă 
Noastră ţarul, pentru noi și pentru urmașii noștri 
tronul Rusiei, că noi nu vom avea dreptul să punt 
domn în Moldova, nici din Țara Muntenească, nici c 
altă familie străină, ci, pentru această dovadă de credir. 
faţă de noi a prea strălucitului domn Dimitrie Canter. 
îl vom păstra pe el şi pe urmașii lui, din izvodul pe lin 
bărbătească, în acea cîrmuire și domnie a Ţării Moldov 
fără schimbare, cu titlul de domn, exceptînd numai caz 
cînd cineva dintre dînșii s-ar lepăda de sfinta biseric? 
răsăritului sau s-ar depărta de credința faţă de Mă: 
Noastră tarul. 

4. Totuşi, dacă — ferească Dumnezeu — un astfel 
domn nevrednic ar fost înlăturat din porunca Măr 
Noastre ţarul (ori ca pedeapsă după legiuirea biserice: 
că), atunci va urma în domnie fiul aceluia, numai da 
acela va fi socotit de bună credinţă. 

5. Chiar dacă domnia Moldovei ar fi fost făgădui 
cuiva de înaintașii noștri, această făgăduială se anulea 
prin cea de faţă. 

6. După vechiul obicei moldovenesc toată puter 
cîrmuirii va fi în mîna domnului Moldovei. 

7. Domnul să aibă putere asupra tuturor și asup 
fiecăruia dintre boierii moldoveni, după obiceiul dinai 
te, fără a reînnoi legiuirile lor. 

8. Domnul, după vechiul obicei, să aibă dreptul 
stăpînească întotdeauna toate oraşele moldovenești, : 
avere proprie și să nu aibă nici o scădere și piedici 
încasarea tuturor veniturilor acelui principat. 

9. Boierii și toţi supușii domniei Moldovei să f 
datori a se supune poruncii domnului, fără nici o împ 
trivire și scuze (așa precum mai înainte a fost totdeaur 


obiceiul), afară de excepţiile menţionate în punctul al 
treilea, în care caz nu vor fi datori să-i dea ascultare. 

10. Toată legea și judecata să fie a domnului şi fără 
hrisovul domnului nimic nu va fi întărit sau desfăcut de 
către Măria Noastră ţarul. 

11. Pămînturile principatului Moldovei, după ve- 
chea hotărnicire moldovenească asupra cărora domnul 
va avea drept de stăpinire, sînt cele cuprinse între riul 
Nistru, Camenița, Bender, cu tot ţinutul Bugeacului, Du- 
nărea, graniţele Țării Muntenești și ale Transilvaniei şi 
marginile Poloniei după delimitările făcute cu acele țari. 

12. Cetățile principatului Moldovei și orașele și ori- 
care alte locuri întărite să fie păzite și prevăzute cu garni- 
zoane domnești sau, cu învoirea domnului, după nevoie, 
de ale Măriei Noastre ţarul. 

13. În caz de cîndva s-ar face pace între împărăția 
noastră şi sultanul turcesc, principatul Moldovei să nu fie 
lipsit niciodată de apărarea și protecţia Măriei Noastre 
țarului şi cu precădere să ne stăruim ca în articolele princi- 
pale Cnezatul Moldovenesc să ţie de Măria Noastră ţarul. 

14. Dacă dușmanul (ferească Atotputernicul Dum- 
nezeu) s-ar întări și stăpînirea Moldovei ar rămîne în 
puterea păgînilor, într-o asemenea împrejurare, are în- 
voirea noastră ca să-și aibă adăpost în ţara noastră și va 
dobîndi acolo, din vistieria Măriei Noastre, a ţarului, 
anual, atîtea venituri, cît pot sa-i ajungă domnului şi, de 
asemenea, urmașii lui nu vor fi lipsiţi pe veci de miluirea 
Măriei Noastre, a ţarului. 

15. Proprietăţile și palatele pe care le are la Țarigrad 
și le lasă acolo pentru Măria Noastră ţarul, îi vor fi 
despăgubite de Măria Noastră ţarul cu altele, la Moscova, 
deopotrivă și asemănătoare cu acelea. 

16. Făgăduim că noi, cît și urmaşii Măriei Noastră 
ţarul, vom fi datori să păzim cu sfinţenie aceste articole, 
să le întărim în chip neclintit și să le păstrăm pe vecie. 

17. Această diplomă și articolele vor avea urmare și 
putere atunci cînd, după ce îi vor fi înfăţişate prea strălu- 
citului domn Dimitrie Cantemir, după cum s-a spus mai 
sus, ne va depune jurământ de credință în faţa Preasfintei 
Treimi că se va supune întotdeauna poruncilor noastre și 
ne va sluji cu slujbă credincioasă și cinstită şi după ce va 
iscăli cu mîna proprie acel jurămînt şi aceste puncte, le va 

trimite Măriei Noastre Țarului şi se va strădui a le aduce 
la îndeplinire nestrămutat, iar după intrarea oștirilor 
noastre, va aduce pe toţi boierii mari și mici, oștirea și tot 
poporul moldovenesc, ca să ne jure credinţă și se va uni 
cu oştirile noastre. Pentru aceasta în schimb, noi, marele 
stăpînitor, Măria Noastră țarul, făgăduim să-l apărăm pe 
el și pe tot poporul moldovenesc de toţi dușmanii și să 
nu-l părăsim niciodată. 

Pentru întărirea acestora s-a dat această diplomă 
împărătească a noastră, semnată cu mînă proprie și pece- 
tluită cu pecetea noastră de stat, la Luţk, aprilie, ziua 13. 

Petru.” 


Prin analiza minuțioasă a condițiilor cuprinse în tratat, în con- 
textul împrejurărilor internaționale de la începutul secolului ai XVIII- 
lea, s-a ajuns la concluzia că el reprezintă o concepție politică ce 
urmărea scuturarea jugului turcesc cu sprijinul Rusiei, asigurarea 
independentei ţării și înlăturarea regimului nobiliar din Moldova. 
Deşi tratatul s-a păstrat sub forma unei diplome dată de Petru I la 
Luţk, în ziua de 13 aprilie 1711, el a fost conceput, negociat şi redactat 
de pe poziţii egale. Nici o altă sarcină materială sau morală nu apasă, 
potrivit lui, din partea Rusiei umerii domnitorului și ai poporului, nici 
un amestec în treburile interne ale Moldovei nu se prevedeau. 

După cum afirmă istoricul român L. Voicu diploma reflecta prac- 
tica feudal-juridică de stabilire a relațiilor dintre doi conducători, care 
se aflau pe scara ierarhică la diferite trepte. Cu diploma din 1711 un 
domn suveran lua sub apărarea și protecţia sa un principe aflat în 
supunerea sultanului turc. 

Ion Neculce constată că, conform tratatului, domnitorul Moldo- 
vei primea titlul de „prea strălucitul principe al Țării Moldovei“. 

Se apropia sfîrşitul anului 1710. Părea că nimic nu va putea 
întuneca sărbătorile de Crăciun ale ţarului rus, cînd din Constan- 
tinopol curierul aduse noutăţi alarmante: Turcia a declarat război 
Rusiei. 

Unul din cei care l-a împins pe sultanul turc la un război cu Rusia 
a fost, desigur, fugarul de la Bender, regele suedez Carol XII, care 
spera că războiul dus de Rusia la sud va uşura situaţia Suediei și îi va 
permite să-și îndrepte situația după Poltava (1709). 

Țarul Petru a încercat să aplaneze conflictul cu Constantinopolul. 
Războiul nu era de dorit, fiindcă ducea la apariţia celui de-al doilea 


front și care punea Rusia în condiţii și mai grele. După 10 ani de lupte 
necontenite Rusia își avea resursele destul de istovite. Una din persoa- 
nele care a încercat să evite conflictul militar a fost ambasadorul rus la 
curtea sultanului Petru Andreevici Tolstoi. 

Edictul despre numirea lui Tolstoi ca ambasador la Istanbul 
datează din 2 aprilie 1702. Peste 12 zile a avut loc întîlnirea lui Petru 
Andreevici cu ţarul. Petru 1 s-ar putea să-i fi amintit încă o dată de 
principala lui misiune — pacea cu sultanul turc. Ambasadorul a 
părăsit Moscova la 22 mai 1702 şi într-o lună a ajuns la Kiev. De acolo 
ambasadorul s-a îndreptat spre cetatea Soroca, mergînd și mai încet. 
Tolstoi spera că turcii, anunţaţi preliminar, se vor pregăti de sosirea lui 
întîmpinîndu-l la hotar. Dar, ajuns la Ţichinăuca, ambasadorul nu a 
fost întîmpinat de ofițerul turc, ce avea misiunea să-l însoţească la 
Istanbul. În loc de ofiţerul turc, Tolstoi a fost întîmpinat de oamenii 
domnitorului moldav. Instrucţiunea prevedea un asemenea caz și, 
conform ei, ambasadorul trebuia să aștepte la hotar pînă cînd nu va 
veni ofiţerul turc, căci Tolstoi se îndrepta „către măria sa sultanul și 
nu către domnitorul voloh“. 

Probabil, Tolstoi ar fi stat săptămîni întregi la Nistru, sub arșița 
arzătoare a lunii lui cuptor, dacă n-ar fi avut întîlnire cu pîrcălabul 
cetății. Fl l-a rugat pe ambasador să neglijeze considerentele de 
prestigiu de a fi însoțit de ofiţer, fiindcă sultanul turc a interzis 
osmanilor lui să intre pe pămîntul Moldovei unde pricinuiau multe 
năpaste populației băștinașe. Tolstoi s-a hotărît să-și continue călăto- 
ria fără însoţitorul turc. Călătorind pe teritoriul Principatului el a fost 
surprins de sărăcia ce domnea pretutindeni. La Iași a fost primit de 
domnitor. La 10 august ambasada rusă a trecut Dunărea de unde au 
fost conduși de ofiţerii turci. 

O dată cu declararea războiului, Petru Andreevici Tolstoi va fi 
închis în închisoarea celor șapte turnuri — Yedikula, unde și-a petre- 
cut ca ostatic anii 1711-1713. 

Așadar, în noiembrie 1710 Turcia declară război Rusiei. La 23 
decembrie ţarul Petru ordonă forțelor militare aflate în Ţările Baltice 
să se îndrepte spre sud. Șeremetiev s-a mai aflat un timp la Riga, fiind 
preocupat de pregătirea proviziilor pentru 7000 de ostași din garni- 
zoana orașului. În acest timp armata rusă se mișca spre hotarele de 
sud ale Rusiei. . 

După trecerea Nistrului la Rașcu, la 30 mai, corpul de armată al 
lui Şeremetiev a luat calea spre Prut. În timp ce înainta spre Iași „s-au 

ridicat toți orheenii, sorocenii și lăpușnenii de au venit cu dînsul pîn- 
au trecut Prutul“. 

Trecerea armatelor ruse peste Nistru în ținutul Sorocii a fost 
îngreuiată de atacurile inamice. Astfel, la Rașcu un detașament tur- 
cesc a încercat să dea foc podului. 

Un ofiţer rus îi raportează lui Petru I că de Soroca s-au apropiat 
500 de turci şi polonezi (dintre adepţii fostului rege polon Stanislav 
Leşcinski), care „vroiau să-și lase a lor garnizoană acolo, dar pîrcăla- 
bul și reprezentantul domnitorului voloh s-a închis în cetate cu cîţiva 
țărani şi i-a împiedicat pe turci să intre...“ Atunci, pîrcălab de Soroca 
era Semion Afendic. Curînd după aceasta, la 27 mai, în cetate a intrat 
o garnizoană rusă sub conducerea căpitanului Mavrin, care a luat sub 
controlul ei trecătoarea Soroca-Țichinăuca. 

La începutul lui iunie, la Soroca este construit un pod peste care 
trec diviziile ruse. Trupele militare au fost plasate în apropierea cetăţii. 
În cetate ruşii au găsit săbii, multă pulbere și... puţine alimente. În 
jurul cetăţii an început să se facă unele lucrări de întăritură. La 17 
iunie trece peste Nistru ţarul Petru cu garda sa şi cu diviziile lui 
Repnin și Weyde. Divizia lui Repnin (4000 oameni) urma să termine 
lucrările suplimentare de întărire a cetăţii și să aștepte venirea provi- 
ziilor din Polonia. 

La 18 iunie Petru se află la Soroca de unde merge la Căinari, iar de 
acolo este însoţit de generalul Allart cu 2 divizii spre Iași. La 23 iunie 
sosește la Țuţora, iar mai apoi merge la Iași. 

La Soroca Petru „au lăsat acolo o samă ce era bolnavi, iar cu cei ce 
era mai tare au venit dreptu preste cîmpu la Prut...“ Aflindu-se la 
Soroca, Petru îi scrie „lui Dumitru Galenici să răpadă 4000 saci cu 
pîine, cu căruță din Kiov, să de oștii cei bolnave de la Soroca și să 
răpadă o samă de căruţă și aice în Iaşi, după dînsul“. Porunca ţarului 
a fost îndeplinită. La Soroca sosesc căruțele cu mult așteptata piine. 

Lipsa pîinii nu a fost unica încercare prin care a trecut armata lui 
Șeremetiev. Însemnările lui din Jurnalul militar de campanie sînt pline 
de note de felul acesteia: „bil jarkii deni” (zi foarte caldă). 

Arșiţa a ars toată iarba, lăsînd caii fără hrană. Ceea ce n-a apucat 
să facă arşiţa de vară a făcut-o lăcusta. Ca rezultat, caii piereau 
îngrelînd mișcarea înainte. În afară de aceasta se simţea acut lipsa 
apei de băut, iar cea care era „era foarte rea: că nu numai oamenii, ci 
și caii n-o putea bea şi că multe animale și cîini bînd au murit îndată“. 

Unul din martorii oculari ai companiei lui Petru 1 la Prut a fost 
Just Juel, sol al Danemarcei la ţarul Petru, din 1709 şi pînă în 1711. 


Jurnalul acestui viceamiral cuprinde un șir de mărturii referitoare la 
evenimentele din 1711 în Moldova. 

Just Juel, după cuvintele lui Petru, descrie un tablou de neuitat: 
„Țarul mi-a transmis că singur a văzut cum, din cauza setei, ostașilor 
le curgea din ochi şi urechi sînge, cum mulți din ei, ajungînd la apă, îşi 
potoleau setea și mureau, cum alţii suferind de sete și foamete își 
puneau capăt zilelor.“ 

Dimitrie Cantemir, însoţit de boieri, preoţime şi gloată l-a întîm- 
pinat pe Petru în afara orașului Iași. După unirea cu armata rusă a fost 
semnat Tratatul ruso-moldovenesc de alianţă. 

După plecarea corpului de armată aflat sub conducerea lui Petru, 
la Soroca rămîne numai o garnizoană rusă, condusă de colonelul 
Hlopov. După terminarea campaniei de la Prut, colonelul Hlopov cu 
detașamentul său distruge podul şi fortificațiile construite la Soroca și 
se alipește la forțele principale ale rușilor, aflate în retragere. 

Armata ruso-moldovenească în număr de 40 000 oameni a fost 
înconjurată pe malul drept al Prutului, lîngă localitatea Stănilești, de 
oștirea mult mai numeroasă (140 000) a turcilor și tătarilor... 

Condiţiile tratatului de pace au fost grele. Armata rusă s-a retras 
prin Cîmpia Sorocii, forțind Nistrul la Movilău. 

Dimitrie Cantemir a stăruit deosebit de mult să se continue lupta, 
cunoscînd, atît din istoria poporului român, cît şi din ceea ce văzuse la 
Zenta, că şi cei mai puţin numeroși pot birui pe otomani, dacă arată pe 
cîmpul de luptă îndiîrjire și curaj. Cantemir însuși s-a avîntat în luptă, 
cu avangarda sa. La 12 iulie 1711, Cerchez pașa, emisarul marelui vizir 
(același care a fost mazilit în 1693) a cerut extrădarea lui Cantemir, ca 
o primă condiţie a păcii. La solicitarea turcului ţarul Petru i-a răspuns: 
„Aş putea da turcilor toată ţara pînă la Kursk, pentru că îmi rămîne 
speranţa de a o recupera, dar nu pot în nici un chip să calc în picioare 
buna-credinţă și să extrădez pe un principe care pentru mine și-a 
lăsat ţara; căci e cu neputinţă a repara onoarea odată pierdută.“ 

La 16 iulie 1711, patru zile după eşecul de la Stănilești, Dimitrie 
Cantemir a luat drumul exilului din care nu avea să se mai întoarcă 
niciodată. 

Vreo 4000 de moldoveni alcătuiau suita voievodului cărturar care 
încercase, fie și pentru o clipă, să-și pună în practică ideile luminate. 
Printre cei plecaţi erau și 41 de boieri de toate rangurile și 289 slujitori 
ai voievodului. Aceşti pribegi au fost așezați cu traiul în jurul Har- 
kovului. 

Dimitrie Cantemir a primit o pensie de 6000 ruble anual și o serie 
de proprietăţi în preajmă Harkovului. Acolo, în Rusia, fără a renunța 
la ideea salvării patriei şi poporului român s-a dedicat muncii știin- 
țifice despre care scrisese mai înainte: „Omul e curios din fire, adică 
urmînd o tainică poruncă a naturii, el doreşte să ştie tot ce se poate ști, 
fiindcă ştiinţa e mai aducătoare de fericire decît neștiința. E, deci, 
porunca ferească (...) să cercetăm, să căutăm, să aflăm, să știm.“ 


UN SECOL DE RĂZBOI 


După retragerea armatei ruse, Turcia s-a străduit să-şi consoli- 
deze poziţiile în Moldova. Prima încercare a Imperiului Rus de a se 
întări în Principatele Dunărene a suferit eșec. Campania de la Prut a 
lui Petru a fost primul război cu turcii pe teritoriul Moldovei. Pînă la 
sfirșitul secolului armata rusă a mai venit de trei ori pe teritoriul 
Moldovei. 

După 1711, guvernul! turc a schimbat sistemul de administrare a 
principatului, încercînd să taie orice tentativă a moldovenilor de a se 
elibera de sub dominaţia osmană. La 1713 Turcia începe lucrările de 
întărire şi lărgire a cetăţii Hotin, iar în 1715 trece sub administraţia 
unui pașa satele ținutului Hotin, transformîndu-l în raia turcească. 

Turcii au încercat să anexeze și Cetatea Soroca. Nicolae Mavro- 
cordat a protestat împotriva anexării cetăţii la Imperiul Otoman. 

Și tot după 1711 Poarta numește domnitori în Moldova. În decur- 
sul a o sută și ceva de ani (pină la 1822) pe tronul Moldovei s-au 
schinibat 37 de domnitori, numiţi, de obicei, din cîteva familii bogate și 
cu influenţă la Poartă — Mavrocordaţii, Ghica, Cantacuzinii. Anume 
atunci, în acel secol al grecilor fanarioți, a apărut zicala „Schimbarea 
domnilor, bucuria nebunilor“. 

Ion Neculce deplînge astfel soarta ţării: 

„Oh! Oh! Oh! Săraca țară a Moldovei, ce nenorocire de stăpîni 
c-aceștea ai avut! Ce sorți de viaţă ţ-au cădzut! Cum au mai rămas om 
trăitor în tine, de mare mirare este, cu atîtea spurcăciuni de obiceiuri 
ce să trag pînă astăzi în tine Moldovă.“ 

Rea soartă se abătuse asupra Moldovei; domni străini și războaie: 
unii apărau ce aveau și nu era al lor, alţii încercau să cucerească ce nu 
le aparţinea: 

„Deoarece Turcia se află în slăbiciune extremă, de la Măria Voas- 
tră Împărătească depinde să daţi poruncă armatelor să meargă direct 
la Constantinopol: cum vor ajunge în Bugeac, atunci tătarii de acolo 
se vor supune. Moldova și Valahia se vor ridica numaideciât: la trecerea 
peste Dunăre și luarea în stăpînire a depozitelor se va ridica și restul 
populaţiei, împovărată și sărăciță, deşi abandonează casele; se vor 
ridica creştinii din întreaga Grecie; va rămîne de speriat Constantino- 
polul și de forțat sultanul să dea bir cu fugiţii. Pentru aceasta este 

îndeajuns ca cîteva corăbii maritime să fie aduse în canal și să se 
debarce 20 000 de ostași. Cel mai potrivit timp pentru aceasta este 
viitoarea toamnă și iarnă. 

Solul rus la Constantinopol Vișneakov Anna Ioanovna. 

Anul 1736, iulie“. 

În scurt timp Moldova a fost supusă urgiei unui nou război dintre 
turci şi ruși. Direct sau indirect, evenimentele acestor războaie s-au 
răsfrînt și asupra Sorocii. 

În 1737 guvernul rus se folosește pentru întreținerea relaţiilor cu 
Poarta de serviciile ambasadorului francez la Constantinopol. La sfir- 
șitul anului 1737, la Kiev soseşte însă pîrcălabul de Soroca Petru Duca 
cu o scrisoare de la domnitorul Gheorghe Ghica în care acesta se oferă 
ca mijlocitor. Petru Duca, care se bucura de o anumită încredere din 
partea Rusiei, a mărturisit că, de fapt, scrisoarea a fost scrisă din 
porunca vizirului. La laşi a fost trimis un răspuns afirmativ, dar 
schimbul de scrisori între Iași și Kiev nu a dat nici un rezultat. 

Tot în această perioadă, la Kiev activa un centru care aduna 
informaţii din Moldova și regiunile învecinate. Informaţiile erau apoi 
prelucrate şi trimise acolo unde era nevoie de ele. Centrul era condus de 
fostul ambasador al Rusiei la Istanbul I.I. Nepliuev. Cu el erau legaţi 
fraţii Petru și Alexandru Duca din Soroca. 

În timpul campaniei militare din Moldova din 1739, un detașa- 
ment rusesc de 1000 de oameni, aflat sub conducerea colonelului 
Vasili Petrovici Kapnista, atacă Soroca și Movilăul, care erau devas- 
tate. Atacul detaşamentului rusesc a fost ultimul în lunga istorie a 
cetăţii Soroca. 

Boierii moldoveni i-au primit pe ruși aproape cu bucurie, dar 
generalul Munnich s-a arătat atît de crud şi de grosolan încît boierii 
și-au pierdut în curînd încrederea în Rusia și dragostea pentru ostașii 
şi generalii ei. 

În 1768 izbucnește un nou război între cele două mari puteri: 
Rusia și Turcia. Deși iniţiatorul războiului a fost Turcia, ţarismul rus 
era de fapt și el agresor. Războiul corespundea planurilor rușilor de 
acaparare a teritoriului de pe malul Mării Negre și din Balcani. 

În decursul războiului ruso-turc din 1768-1774, ca și în celelalte 
războaie duse de Rusia pe teritoriul Moldovei, au participat și volun- 
tari moldoveni. Potrivit calculelor istoricilor, în războiul din 1768-1774 
alături de oștirile ruse au participat aproximativ 12 000 de voluntari. 
Întrucît în Moldova locuiau peste 100 000 de familii, la fiecare zece 


familii revenea un voluntar. Datorită recensămîntului din 1772 avem 
posibilitatea să-i cunoaştem pe voluntarii soroceni. 

În partea de nord a ținutului, prin părțile Bricenilor, activa deta- 
șamentul căpitanului Andronache Rudi, posesorul moșiilor Rughi și 
Samuleauca. O bună parte din voluntarii lui erau din Rughi — 71 
voluntari, cîte 1-5 proveneau din alte sate ale ținutului: Marco era 
originar din Climăuţii de Sus, Mihail și Gheorghe din Cernoleuca, 
Nicolae din Brancau, Constantin, Gheorghe, Gheorghii Leșu, Todosii, 
Vasilii Subţirel din Carcicăuţi, 38 voluntari veneau din Japca, 3 din 
Soloneţ, Ioniţă era din Horodici, Filip și loan din Măcăreuca, 3 volun- 
tari proveneau din Slobozia Tătăreuca, 2 din larova, 2 din Holoșniţa, 
cîte unul din Vergeni, Lencăuţi, Mancauţi şi Mereșanca. Respinge cu 
mult succes atacurile turcilor detașamentul lui Alexandru Ciocoi, care 
se afla în regiunea Otacilor. O bună parte din țăranii din Cîmpul de Jos, 
ţinutul Soroca, activau în detașamentul subiocotenentului Constantin 
Vartic: peste 80 de voluntari erau din Pohoarne și peste 60 din Zahorna 
— ambele posesiile lui C. Vartic, 14 voluntari proveneau din Recești, cîte 
1-3 din Razaleu, Cuitulești, Căinari și Rubleniţa. Țăranii din Sănă- 
tăuca, 51 la număr, se aflau în detașamentul căpitanului Tănasie. 

Voluntarii soroceni au luptat cu arma în mînă alături de trupele 
ruse. Au luptat pentru a-şi vedea ţara liberă. Dar mișcarea voluntarilor 
nu era unica formă de participare a sorocenilor la război. În multe 
cazuri locuitorii ținutului au fost înscriși ca poștași. Ei făceau prestații 
pentru armata rusă, transportînd alimente, muniții și alte materiale 
de război aflate în Podolia, în drum spre Dunăre. Fiecare stație era 
servită de cîteva zeci de gospodării: 37 care erau din satul Mîndicul 
Vechi, 43 din satul Căinari și 26 din Izvoarele deserveau stația de 
poştă Căinari. 31 de gospodării din tîrgul Soroca deserveau poşta din 
tîrg. Pe căile de mișcare și aprovizionare ale armatei ruse se întîlneau 
multe rîuri, bălți, rîpi. Țăranii soroceni erau obligaţi să construiască 
poduri peste aceste obstacole și să le ţină permanent în stare bună. 
Acești ţărani au fost înscriși în actele recensămîntului ca podari. 

Mulţi țărani făceau serviciu pe lîngă ispravnicii din ţinut: 4 din 
Soroca, 28 din Cerlina, 80 din Vasilcău, 12 din Rașcu. 

În 1773, în ţinutul Soroca au avut loc tulburări ale țăranilor din 
48 de sate. Ei au refuzat să îndeplinească boierescul și să plătească 
dijma. Țăranii cereau dreptul să se numească răzeși. 

La început s-a încercat aplanarea situaţiei cu ajutorul bisericii, 
prin trimiterea unui grup de preoți în frunte cu episcopul Hușilor, dar 
după eșecul acestei încercări, în ţinut au fost trimise trupe militare. 

Imperiul Otoman a pierdut războiul din 1768-1774, dar conform 
condiţiilor de pace, Moldova a fost retrocedată Turciei. 

În lupta dintre aceste două puteri, moldovenii sperau să se folo 
sească de momentul de a se elibera de sub jugul secular turcesc 
Următorul război ruso-turc, cel din anii 1787-1791, a întărit și ma 
mult aceste speranţe ale poporului. Mulţi moldoveni adresau scrisor 
guvernului rus cerînd ajutoare. Astfel ispravnicul ținutului Soroc: 
Vasilache Apostol îi scrie lui PA. Rumeanţev: „... boierii mari și mici $ 
săracul popor moldovenesc sînt gata să fie întru totul de folos Rusiei.. 
deoarece Moldova va ajunge la pierzanie din cauza barbarilor şi turcilo 
păgîni. Vă rugăm cu lacrimi în ochi, eliberaţi-ne de necredincioşi...“ 

Luptînd împotriva Turciei, Rusia s-a străduit mereu să foloseasc, 
forțele fizice şi materiale ale principatelor dunărene. O bună parte di 
populaţie era atrasă în aceste războaie ca voluntari. Tîrgoveţii Code + 
Grigore din Soroca au îndeplinit de mai multe ori misiuni de angajar 
a voluntarilor în armata rusă, făcînd-o din porunca fostului vicecon 
sul rus Selunski. 

Din ordinul comandantului suprem rus, familiile voluntarile 
care făceau serviciul militar în armata rusă erau scutite de toat 
prestațiile și de impozite, eliberîndu-li-se atestate speciale — salve 
gvardia. Oare nu acesta a fost motivul că mii de țărani moldoven 
munteni se înrolau în detașamentele de voluntari care activau î 
componenţa armatei ruse? 

În toamna anului 1787, în fruntea unui detașament de voluntar 
căpitanul Petrașcan Opincă a trecut Nistrul la Soroca şi s-a unit c 
armata rusă. El a anunţat autoritățile militare ruse că mulți sînt gal 
să-i urmeze exemplul. Detașamentul lui P Opincă nu a fost trecut î 
componenţa oștirilor, el a îndeplinit diferite misiuni independente c 
luptă: punea la dispoziţie călăuze, culegea informații despre forțe 
inamice din sectorul Chișinău - Orhei, captura prizonieri. 

În luna august, la Chișinău sosește un nou serdar (comandant 
oştirilor moldovenești de grăniceri) numit de domn, însă în curîn 
este capturat de detașamentul lui Opincă și trimis la statul major . 
armatei ruse. Tot atunci, la 27 august 1788, detașamentul lui Patra 
canu Opincă și a lui Piperca a distrus detașamentul turc dislocat 
Chișinău. 

Pentru abnegaţie şi vitejie comandantul de armată PA. Rumea! 
tev l-a ridicat pe P Opincă la gradul de căpitan. În 1788, la nord 
Moldovei activau detașamentele viceconsulului I. Selunski (380 o 

neni), al căpitanului Iordache Hîrjău (57 oameni), cel al secund- 
naiorului Gheorghe Ghirjev (100 oameni). 

Încă înainte de a intra pe teritoriul Moldovei, comandamentul 
us trimite în Moldova un detaşament de voluntari și cazaci sub 
omanda lui Afanasie Gurjii. De îndată ce a trecut Nistrul, detașa- 
nentului i s-au alăturat 100 oameni, iar căpitanii lui Gheorghii Kres- 
enov şi Pavel Alexandrovici au recrutat numai în împrejurimile Soro- 
ii 60 de voluntari. Organizarea detașamentelor de voluntari se po- 
uncea boierilor moldoveni, căpitanilor de arnăuți, foştilor voluntari 
in rîndul gospodarilor şi care aveau surse materiale. Lor li se eliberau 
locumente care le dădea dreptul de a recruta. 

În mai 1788, comandamentul armatei ruse termină pregătirile 
entru forțarea rîului Nistru. Detașamentele de cazaci şi voluntari 
aundară localitățile de hotar ale Moldovei. Atunci, în mai 1788, 
rnăuții căpitanului Iordache Hîrjău, care au activat în decursul între- 
ului an în ţinutul Soroca, distrug în cetatea de scaun a ținutului un 
letașament turcesc. În urma acestei operațiuni militare au fost luaţi 
rizonieri 14 turci, care au fost trimiși la statul-major al lui Kamenski. 

La 13 iunie 1788 forțele armate ruse, şi anume diviziile lui I.K. 
lipt și M.F Kamenski, trec Nistrul la Coșniţa-Vasilcău. Divizia lui 
lipt s-a așezat în satul Suri, ținutul Soroca. Corpul principal de 
rmată împreună cu statul major trec rîul Nistru la Movilău - Otaci. 
a trecerea armatei ruse pe teritoriul principatului Moldova, ofiţerii se 
oloseau de ajutorul populaţiei băștinașe: țărani, boieri, mazili, tîrgo- 
eţi. Mulţi dintre ei erau folosiţi în calitate de călăuză și traducători. 
ăranul Simion Danilov era călăuză în armata condusă de generalul- 
naior Berdiaev, iar Arsenie Hersoha din Hristici era călăuză în armata 
Icraineană. 

Populaţia ținutului Soroca era recrutată la diferite munci. Mii de 
ărani moldoveni, cu boii și cu carele, participau la transportarea 
ncărcățurilor militare, la repararea drumurilor, podurilor și la nume- 
oase alte lucrări. 

În acel timp, în armata rusă erau folosiți circa 4000 boi de 
racțiune dintre care 2000 erau din Moldova. Sînt cumpăraţi boi în 
olonia și Ucraina. În același timp Divanului țării i-a fost dată însăr- 
inarea de a face rost de cît mai mult care și căruțe. 300 de care au fost 
dunate din ţinutul Soroca. 

identitatea economică a Sorocii s-a plăsmuit treptat şi pe baza 
vieţii economice complexe din întregul ţinut: din condiţii naturale ale 
Cîmpiei Soroca, din bogăţia ei naturală și, desigur, prin efortul oame- 
nilor. Ținutul se întindea pe o lungime de cca 120 km pe Nistru, între 
Valea Securenilor la nord-vest și Yalea Ciornei la sud-est. Ambele văi 
sînt înguste şi adînci, cu canioane aproape de netrecut, prima făcînd 
hotar cu Ținutul Hotin, iar a doua cu cel al Orheiului. Exact la mijlocul 
distanţei dintre aceste două văi-limite este situat orașul Soroca. Dacă 
am fixa pe hartă piciorul compasului la Soroca și am face un semicerc 
spre apus, plecînd de la Secureni și revenind la Nistru la Ciorna, vom 
avea figura geometrică a vechiului ţinut al Sorocii. Dacă am pleca în 
orice direcţie de la Soroca spre marginea ținutului, distanţa va fi de 
50-60 km, cale de 10-12 ceasuri vechi moldovenești sau de două 
poște. Posibilitatea de a face drumul de la Soroca pînă la margine într- 
O singură zi a fost unul din factorii de bază care a stat la baza formării 
ținutului. Desigur, distanţele n-au fost singurul considerent de orga- 
nizare teritorială. 

Condiţiile economice create de sol au jucat și ele un rol important 
la constituirea teritorial-administrativă a ținutului Soroca. De fapt, 
viaţa economică a vechilor ținuturi moldovenești se baza în special pe 
produsele solului: agricultura, creșterea vitelor în regiunile de cîmpie, 
albinăritul, exploatarea lemnului din păduri. 

În cuprinsul semicercului arătat, de-a lungul Nistrului se întinde, 
pe o fișie cu lățimi variind între 15-25 km, un platou mai ridicat, cu 
dealuri și măguri înalte pînă la 350 m: Ciripcău, Baxani, Visoca, cu 
podișuri largi, împădurite, pe care și astăzi încă se mai păstrează 
păduri, dumbrăvi frumoase de stejar și rediuri. Aici a fost în trecut și 
mai este și astăzi unica sursă de aprovizionare cu lemn de construcţie 
pentru populaţia ținutului. Afluenții scurți ai Nistrului și Răutului 
Mijlociu taie adînc straturile pietroase ale podișului sorocean, creînd 
locuri prielnice pentru mori de apă, foarte numeroase în trecut. În 
luminișurile dintre păduri, la marginea dumbrăvilor, în poienițe, pe 
locuri înalte, unde apa nu lipsește niciodată, s-au așezat din timpuri 
străvechi satele, cătunele și casele de răzeși, înconjurate de verdeaţa 
pomilor roditori și a viilor. 


Albinăritul este o ocupaţie din vechime pe aceste meleaguri și se 
mai practică și azi pe alocuri. 

Agricultura are aici mari întinderi de teren arabil, pentru a se 
dezvolta în voie, obținîndu-se recolte îmbelșugate și sigure în fiecare an. 

Dar ținutul acesta cu văi adînci și păduri a mai avut și un alt rost 
în viaţa Sorocii, timp de secole ţinînd piept invaziilor străine şi ducînd 
războaie cu turcii, tătarii, polonii, cazacii zaporojeni. Sînt nenumărate 
mărturii documentare ale acelor vremuri cînd sorocenii se ascundeau 
în păduri și în văgăunile adinci ale Nistrului — zona de refugiu a 
populației băștinașe și care au avut o importanţă enormă pentru 
rezistenţa și păstrarea noastră peste veacuri. 

Dincolo de podișul Sorocii, în cuprinsul văilor afluente ale Răutu- 
lui superior, între Căinari, Cubolta, Răut, Copăceanca, se află o întinsă 
regiune de cîmp deluros, de stepă, mai coborit decît regiunea nistrea- 
nă, mai sărac în umezeală și în apă curgătoare, lipsit complet de 
pădure. Vechiul ţinut al Sorocii și-a anexat, pornind de la Nistru, 
această regiune care mult timp, aproape pînă la sfârşitul sec. al XIX- 
lea, a fost o zonă de păstorit, cu herghelii de cai și turme de vite mari 
cornute și oi, cu sate mult mai rare decît în răsărit. Acest teritoriu era 
o anexă economică necesară la regiunea podișului răsăritean. 

Din cîteva date despre birul de la 1591 putem afla cum se repar- 
tiza, din punct de vedere social, populaţia ținutului Soroca la sfirșitul 
sec. al XVI-lea. Registrul de populaţie ne prezintă următoarea reparti- 
zare a populaţiei ținutului Soroca: 


tărani de istov — 1714 (după capi de familie) 
săraci — 204 

curteni — 114 

vătași — 14 

nemesi — 193 

preoți — 48. 


Petru Șchiopul a dispus întocmirea acestui catastif privind cate- 


goriile de contribuabili, pentru a opri într-un fel haosul financiar. ` 


Terminat la 20 februarie 1591, acest act constituie cel mai vechi izvor 
statistic, demografic și fiscal cunoscut pînă astăzi în Moldova. 

În prezent harta Moldovei e împâînzită de o mulțime de sate, a 
căror apariţie e legată de anumite împrejurări, evenimente. Își au 
istoria lor şi satele din ținutul Soroca, multe dintre care au fost 
întemeiate în vremurile de restrişte, cînd această parte a Moldovei era 
supusă invaziilor turco-tătaro-căzăceşti. Iată cîteva sate mai vechi şi 

mai noi din raionul Soroca, conform datelor din Enciclopedia R.S.S.M. şi 
a datelor cercetătorului V. Nicu înregistrate în Localitățile Moldovei în 
documente și cărți vechi: satul Sobari e atestat în sec. II - IV prin așezarea 
de lîngă sat (arhitectură romană); Vasilcău — la 23 februarie 1448 (V. 
Nicu); Baxani — la 7 iulie 1471 (V. Nicu); Ocolina —la 1475 (V. Nicu); 
Vărăncău — în sec. al XV-lea; Coşăuţi — la 17 ianuarie 1517; Stoicani 
— la 17 ianuarie 1517; Bulboci — la 21 septembrie 1528 (V. Nicu); 
Trifăuţi — la 1543; Holoșniţa — la 10 aprilie 1554; Căinarii Vechi — la 
16 februarie 1570 (V. Nicu); Dărcăuţi — la 3 noiembrie 1586 (V. Nicu); 
Șeptelici — la 3 ianuarie 1588; Cureşniţa — la 3 ianuarie 1588; 
Soloneţ — la 1588; Bădiceni, atestat cu denumirea de Burdujeni la 13 
iunie 1599, Ieremia Movilă vodă întărește satul lui Nicoară Logoftăt; 
Rădi-Cereșnovăţ — la 30 august 1610; Cremenciug — la 26 iunie 
1611; Dubna — la 12 aprilie 1620; Voloave — la 1622; Hristici — la 
1630; Pîrliţa — la 1631; $olcani — la 1647; larova — la 1721; Mălcăuţi 
— la 1727; Zasţînca — la 1766; Rubleniţa — la 1781. 

Același rol agrar îl joacă, pentru partea sudică a podișului, regiu- 
nea de cîmp deluros Ciulucul de Sus și valea Răutului de la Bălți, în 
jos, regiune și ea anexată și cunoscută sub denumirea de „ocolul de 
peste Răut“. | 

După cum se vede, ţinutul Soroca a cuprins încă de la formare un 
mănunchi de regiuni naturale, care și-au îmbinat resursele economice. 

În apus ținutul nu a depășit niciodată linia de despărțire a apelor 
dintre Nistru şi Prut, iar Valea Ciuhurului a fost atrasă în mod natural 
mai mult spre Orhei. 

Părţi din cîmp i-au fost rupte pentru rotunjirea Bălților, creat de 
ruși. Ţinutul Orhei i-a luat o samă de sate din stînga Ciornei, dar de 
fapt, pînă nu de mult (mijlocul sec. al XX-lea), judeţul Soroca cuprin- 
dea elementele esenţiale ale vechiului ținut: „podișul“ din răsărit și 
„Cîmpul“ din apus. 

Documentele interne moldovenești din sec. XVI - XVII ne arată 
existenţa unei mulţimi de sate în ţinutul Soroca. Erau locuite des şi 
cîmpul din apus și podișul din răsărit. 

Harta lui D. Cantemir din Descrierea Moldovei ne arată un șir de 
sate numai în lungul Răutului inijlociu și al Nistrului. Partea de nord 
și de nord-vest poartă inscripţia „Cîmpi Deșerti“. E un fapt vădit că 
populaţia ținutului din regiunea cîmpului era rară. Situaţia aceasta o 
confirmă și alte surse cartografice din acea perioadă, cum ar fi hărţile 
lui Hasius și A.L. Bohemis (1766 şi 1769) dar, mai ales, marea hartă 
rusească a Moldovei a lui Bauer (1772). În toate aceste trei hărți este 


populată numai regiunea înaltă și împădurită din est, satele din apus 
fiind dispărute. 

Gh. Ghibănescu, analizînd o hotamică dintr-un uric de la 1570, 
spune: „Ceea ce ne miră în această hoțarnică este mulțimea numelor 
apelative date la văi, la dealuri, la fîntîni, la ape: ele arată că a fost acolo 
totuși o viaţă străveche, care s-a perindat pe aceste locuri, expuse 
năvălirilor şi nesigure de trai, care au și menţinut acele locuri pustii și 
pe apa Cuboltei și la apa Căinarului, iar înțelesul acestei străvechi vieţi 
ni-l arăta numai etimologia denumirilor din această regiune.“ 

Lipsa satelor moldovenești din regiunea Cîmpi Deserti din acea 
vreme îndepărtată este în strînsă legătură cu războaiele ce au avut loc 
în Moldova în jumătatea a doua a sec. al XVII-lea și în sec. al XVIII-lea 
între turci și poloni și între turci și ruși. Moșiile rămase pustii devin 
treptat posesia multor mănăstiri: Neamţu, Suceviţa, Siintul Sava, 
Voronet, Sfinta Vineri, Huși, Golia, Dragomirna, Răchitoasa, Probata, 
Sfintul Spiridon. 

Mulţi boieri adună mari proprietăţi, care mai purtau denumirile 
vechilor așezări: vistierul Constantin Sturza stăpînea Horodiștea, Cli- 
măuţii de Sus, Cernoleuca; tîrgovețul Costea Avram — Cubolta, Mîn- 
dicul Vechi, Mîndicul Nou; Basota — Suri; Ion Carp — Cotova Mare, 
Măcăreuca, Lăozeni, Prodănești; postelnicul Vasilii Carp — Cuhureștii 
de Jos, Caminca; vistierul Ioan Cantacuzino — Codreniii, Yolcinenii, 
Movilău; Banul Nicolae Ruset — Tarasova, Cuhureștii de Sus, Pripi- 
ceni; postelnicul Arghirii — Glavănești, Racovăț; spătarul Iordache 
Cantacuzino — Ciuţulești, Vistirniceni, Florești, Mărculești, Rădu- 
leni; Sandul Panaite — Siobozia-Bălţi, Căinari, Izvoarele. 

Conform informaţiilor lui Ion Halippa, la 1817, în ţinutul Soroca 
erau vreo 40 de moșii ce aparţineau mănăstirilor, cele mai multe din ele 
cu sate, cătune și odăi pe ele. La aceeași dată proprietarii mari şi mijlocii 
stăpîneau 112 moșii cu tîrguri, sate, cătune, odăi și cîșle pe ele. 

Pășunatul vitelor era răspîndit în a doua jumătate a sec. al XVIII- 
lea în tot bazinul superior al Răutului, fiind îndeletnicirea principală. 
Pînă și tătarii din Bugeac (pe la 1766) și turcii au ajuns aici cu 
hergheliile și tamazlicurile lor. 

La 9 iunie 1766, domnitorul Grigore Ghica dă carte domnească: 
„Moșia aceasta Bălţile tot domnească sau numit și domnească ias- 
te... făr de cît o stăpînia tătarii ṣi o paşte cu oile și hergheliile lor pînă 
acum în vremea domniei mele, ce am dezrădăcinat tătarii și s-au 
gonit din ţară“. 

Populaţia ținutului Soroca era concentrată pe podișul dinspre 
Nistru, într-un mediu mai apărat. Satele erau destul de numeroase, ca 
și astăzi, aproape toate fiind răzeșești. 

Țăranii cu pămînt — răzeşii — au fost întotdeauna apărătorii de 
nădejde ai țării încă de la Ștefan cel Mare. Ei cunoșteau bine nu 
numai lucrul de cîmp, ci și meșteșugul buzduganului, semănind 
groază în dușmani, cosind în ei ca în lanul de grîu. Vitejia, curajul și 
vrednicia lor erau .răsplătite cu pămînt. Căpeteniile și fruntașii cetelor 
primeau moșii întregi, iar voinicii sau ostașii erau răsplătiți cu răzeșii 
mai mari sau mai mici. Pămînt dat pe veci ca răsplată „pentru dreapta 
și credincioasa slujbă către domn și ca să fie strajă împotriva duș- 
manilor...“ Mazilii, răzeșii, vecinii sau clăcașii trăiau numai din mun- 
ca cîmpului și sudoarea frunţii. Se hrăneau cu pîine de grîu, cu miel, 
cu brînză de burduf și carne. Creșteau cai, vite mari cornute și oi, 
cultivau ovăzul, orzul, meiul și grîul. De la începuturi făceau mămăli- 
guţa din mei ca mai apoi să cunoască porumbul. 

Conform recensămîntului de la 1774, Ținutul Soroca păstra încă 
împărţirea în ocoale. Ele erau patru la număr și cuprindeau 115 sate: 
Ocolul Cîmpului de Sus cu 32 de sate, Ocolul Nistrului de Sus cu 16 
sate, Ocolul Cîmpului de Jos cu 38 de sate și Ocolul Nistrului de Jos cu 
29 de sate. Denumirea ținutului venea de la centrul administrativ 
Soroca, cel mai mare oraş aflat sub apărarea cetăţii. 


Tabloul așezărilor din ținutul Soroca la 1774 


CO nr de case 


1. Baxani Răzeșească 

2. Cotoviţa Paharnicul Alexandru Neculce 
3. Macareuca Stolnicul Ion Carp 

4. Cotova Mare Stolnicul Ion Carp 

5. Zgura Mazilul Albotă 

6. Chetrosul Mănăstirea Sf. Spiridon 

7. Trăistăni Yomicul jonița Cuza 


8. Slobozia Andriaşeni 

9. Horodiciul Vistiernicul Constantin Struza 
10. Tîrnova Logofătul Lupul Balș 

11. Mîndicul Nou Costea Avram 

12. Sudarca Costea Avram 

13. Mîndicul Vechi Costea Avram 

14. Coboita Costea Avram 

15. Biliceni 
16. Cainarul 
17. Izvoarele 
18. Hristici 
19. Zastînca 
20. Lublinița (Rublenița) 
21. Şolcanii 
22. Bădicenii 
23. Dărcăuții 
. Mălcăuţii 
„Pelinia 
. Carcicăuţii 
. Horodişte 
. Braicău 
. Cernoleuca 
. Climăuţii de Sus 
.Ghizdita 
. Bălţile 
„ Lencăuţi 
„ Verejenii Vechi 
. Veregenii Noi 
. Briceni 
. Sauca 
. Ungurii 
„ Arioneștii 
. Samoileuca 
. Rughii 
. Slobozia Rughii 
. Tătăreuca 
„ Slobozia Tătărăuca 
. Iarova 
46. Cremenciucul 
47. Vălăvciniţă (Holoşniţa) 
48. Cureşniţa 
49. Cosăuţii 
50. Șiştacii 
51. Coşmirca 
52. Cunicea 
53. Cobilii Vechi 
54. Cobilia Nouă 
55. Cotiujeni 
56. Pohoarnele 


Sandul Panaite 

Sandul Panaite 

vornicul Ionița Sturza 
Răzeşească 

Mănăstirea Sf. Vineri 
Constantin, treti vistiernic 
Mănăstirea Neamtu 
Răzeşească 

Mitropolia 

Răzeșească 

Mănăstirea Neamţu 
Mănăstirea Neamţu 
Visternicul Const. Sturza 
Mănăstirea Suceviţa 
Visternicul Const. Sturza 
Visternicul Const. Sturza 
Mănăstirea Voroneţul 
Sandul Panaite 
Logofătul Lupul Balș 


Mănăstirea Sf. Vineri 
Mănăstirea Sf. Sava 
Mănăstirea Sf. Sava 
Mănăstirea Sf. Sava 
Mănăstirea Sf. Sava 

Rughi 

Rughi 

Rughi 

Răzeșească 

Răzeşească 

Constantin Buznevel Armaș 
Constantin Buznevel Armaş 
Catrina lui Macreiu 
Răzeşească 

Mănăstirea Huşul 
Căpitanul Sava 

Răzeșească 

Ilie Ruset, paharnic 

Catrina Catargi, stolniceasă 
Catrina Catarji 

Răzeșească 


Praporcicul Constantin Grecu 

sare posede case 


57. 
58. 
59. 
60. 
6i 
62. 
63. 


64. 
65. 


66. 
67. 
68. 
69. 
70. 
71 


72. 
73. 
74. 
73. 
76. 


77. 
78. 
79. 
80. 
8l. 
82. 
83. 
84. 
85. 
86. 


Bodești 
Receştii 
Zahorna 
Chipușca 


. Răspopeni 


Găozănii 
Prodăneștii 
Carpușteni 
Ordăşei 
Plosca 
Hîrtopu 
Coşerniţa 
Cironiţa 
Soloneţ 


. Pripicenii 


Rădulenii 
Cirişnovăţ 
Părcani 

Gura Camincii 
Gvozdul 

Floreşti 

Prajile 

Lunga 

Cenușa 
Gura-Căinari 
Cohoreştii de Jos 
Cohoreştii de Sus 
Vadul Jorii 
Răzolei 

Tirgu Rașcov 


87. Trifăuţi 
. Vasilău 
. Voroncău 
. Nemireuca 
„ Cerlina 
„Lunca 


93, 
94. 
95. 
96. 
97. 
98. 


Zăluceni 
Vertijenii 
Timiliuții 
Văscăuții 
Napadova 
Sănătăuca 


Răzeșească 

Răzeșească 

Constantin Vartic 
Răzeșească 

Răzeșească 

Răzeşească 

Stolnicul Ion Carpu 
Paharnicul Ilie Ruset 
Gavril, sublocotenent 
Ileana Carp 

Lupul Balș, logofăt 
Răzeşească 

Dolciul, mazil 

Aga lordace Balş 

Banul Nicolai Ruset 
Spătarul Iordachi Cantacuzino 
Mănăstirea Golia 
Lăneștii, mazili 

Aga Iordachi Balș 
Postelnicul Vasile Carp 
Spătarul foniţă Cantacuzino 
Răzeşească 

Loc alb în original 
Sandul Panaite 

Gavril, sublocotenent 
Postelnicul Vasile Carp 
Nicolai Ruset 
Răzeşească 

Răzeşească 

Mănăstirea Golia 
Paharnicul Ilie Ruset Bribescul 
Mănăstirea Golia 
Mănăstirea Golia 
Paharmnicul Ianachi 
Mănăstirea Golia 
Mănăstirea Golia 
Mănăstirea Golia 
Dumitru Bantoș 
Paharnicul Leon 
Clucerul Grigoraş Costachi 
Mănăstirea Dragormirna 
Mănăstirea Golia 

99, Salcia Mănăstirea Răchitoasa 
100. Cotul Rodoirmii Mănăstirea Răchitoasa 
101. Climăuţii de Jos Mănăstirea Golia 

102. Lamanova Mănăstirea Răchitoasa 
103. Socol Mănăstirea Golia 

104. Poiana Ștefan Hermeziu 

105. Alcedar Răzeşească 

106. Japca Răzeșească 

107. Tarasova Roznovan, ban 

108. Mateuţii Mănăstirea Sf. Vineri 
109. Boșerniţa Mănăstirea Sf. Vineri 
110. Glițăni Mănăstirea Sf. Sava 
111. Glăvănești Postelnicul Arghiri 
112. Schitul Curăturilor Loc alb în original 

113. Soloncenii Răzeșească 

124. Tirgul Movilău Vistier loan Cantacuzino 
115. Tirgul Soroca Domnească 

În ţinutul Soroca erau în total 5011 case. Bejenari se numărau 
497. Erau 2135 oameni la bresle, 2133 bimnici. Recensămîntul a fost 
făcut de Iordachi Donici, pitar, și Ioniță, jicnicer. 

Conform datelor lui N. Iorga, pentru ținutul Soroca răzeșii se mai 
întîlneau în a doua jumătate a sec. al XVIII-lea la Cureșniţa, Hristici, 
Japca, Alcedar, Bodești, Zahorna, Vadul Țării, Recești, Chipeșca, Șiștaci, 
Cocimirca de Sus, Văzălăi, Malcăuțţi, Tătărăuca Veche şi Nouă, Rughi. 

Numărul mazililor era de 124, al ruptașilor de 47, al ruptelor de 
visterie — 162; al slujitorilor ispravnicilor — 129, al căpitanilor — 398 
(Rașcov — 71, Vasilcău — 88, Cosăuţi — 114, Bălți — 33, Movilău — 
99). Postelnicii și alţii — 30, evrei sînt numai la Soroca în număr de 
686 persoane. 

Regiunea basarabeană a Moldovei, în ciuda tuturor invaziilor, nu 
era o parte săracă. La 1763-1764 Lăpușna, Orheiul și Soroca, reunite, 
dădeau cel mai mare bir — 2105 galbeni. Desetina producea 7040 de 
ughi (galbeni). Hîrlăul unit cu Dorohoiul ajungea abia la jumătate. La 
1764 Lăpușna cu Orheiul dădeau 1210 ughi, iar Soroca — 380. 

În 1777 numărul birnicilor din ținutul Soroca era de 21 952, al 
preoţilor — 216, al negustorilor — 84. 

Satele de răzeși ai vechilor ostași duceau o viaţă slobodă, aproape 
autonomă. Pe la 1740 ţăranii din Vertiujenii Sorocii nu doresc să-l mai 

păstreze pe vornicul lor: „lor nu le trebuie vornic ca acela, și arată că 
este alt om între dînșii, și pe acela îl pofteşte tot satul să fie vomnicel“. 
Și domnul dădu căpitanului cetății poruncă să facă pe voia lor. 

Spre sfirşitul sec. al XVIII-lea și începutul sec. al XIX-lea, ţinutul 
duce o viaţă relativ liniștită. Așezată de mai mult timp în răsărit, 
populaţia ținutului începe să se învioreze şi pornește într-o mişcare de 
colonizare, de recucerire a cîmpului necultivat din apus. Din satele 
podișului se desprind treptat grupuri de oameni, care se așază pe văile 
din câmpie, întemeind sate noi — de cele mai multe ori pe vechile 
seliști părăsite. Faptul însă nu depopulează răsăritul ținutului, care își 
completează populația pe calea sporului natural. Treptat, văile Bolatii, 
Căinarului, Camincăi, Cuboltei, Răutului și Soloneţului se umplu cu 
șiraguri de case și sate. 

În această mișcare de colonizare, elementul moldovenesc (româ- 
nesc) a predominat, deși colonizarea în masă s-a făcut sub dominație 
rusească, atunci cînd vadurile Nistrului rămăseseră fără paza vechilor 
întemeietori ai ținutului Soroca. Este adevărat că spre aceste cîmpuri 
s-au îndreptat şi mulţi ucraineni şi ruși, mai ales după anexarea 
Basarabiei la 1812. Acei ruși și ucraineni care au venit răzleţi sau în 
grupuri mici și s-au alăturat moldovenilor au fost asimilați de popu- 
laţia băștinașă. Numai acolo unde ei au venit în grupuri mari, consti- 
tuiţi în comunităţi, satele lor s-au păstrat intacte. 

„Oraşul este totdeauna expresia unei civilizatii. 
Henry Pirenne 


La 1538 turcii pun mîna pe cel mai însemnat vad al Nistrului, cel 
de la Tighina. Sultanul Soliman Magnificul dă ordin să se clădească o 
cetate nouă, pe care o numește Bender și în care își așază ienicerii. 

Inscripţia turcească cu litere arabice de la Tighina pomenea de 
înfrîngerea Domnului Moldovei Petru Rareș, despre care legendele 
spun că a fost călcat în picioarele cailor turcești. 

Moldova a suferit pagube enorme prin pierderea întregului ţinut, 
care se întindea între linia Bîcului și raiaua cetăților Chilia și Cetatea 
Albă. O dată cu pierderea Tighinei, vadul de la Soroca, cu cetate și cu 
vamă, devine unul dintre cele mai importante pe cursul de mijloc al 
Nistrului. Spre Soroca ţineau drumul carele tîrgoveţilor de la Brașov și 
lași, de la Kiev și Nejin. 

Treptat, sub paza zidurilor cetăţii se înfiripează o aşezare ca mai 
apoi să crească dintr-o mahala, într-un tîrg și apoi într-o cetate de scaun 
a unui ţinut. 

Deplasările surugiilor se făceau într-o siguranţă tot mai mare, pe 
măsură ce carele încărcate cu marfă coborau spre apa Nistrului. Feţele 
încruntate ale drumeţilor, privirile agitate, care zile întregi au scrutat 
zările de frica hoților, şi-au recăpătat liniștea. 

După N. Iorga, procesul de formare a tîrgurilor în Muntenia 
decurgea în felul următor: „adică, între mai multe sate, la locul 
întilnirii lor, și-au ridicat negustorii de așezare vremelnică satele, 
corturile lor, prefăcute de la o bucată de vreme, odată cu putinţa unui 
cîştig de toate zilele, în case cu largi palate de lemn în faţă, cu tarabe, 
Care se puteau ridica spre streșină, întinse orizontal, ofereau mește- 
rului putinţa de a se așeza acolo turcește și de a lucra, după străve- 
chiul obicei oriental, de faţă cu clientul sau trecătorul“. Probabil, în 
același fel a decurs și în Moldova procesul de formare a tîrgurilor. 

Iniţial, în forma lor embrionară, tîrgurile au fost așezări sătești, 
care, datorită unor condiţii geografice favorabile, s-au transformat în 
tirguri, oraşe. Unul din factorii principali care au dus la apariţia 

tîrgului Soroca a fost prezenţa Nistrului, a vadului peste rîu care era o 
cale de trecere a multor tîrgoveţi. Aceasta explică și apariția altor 
tîrguri precum Hotin, Otaci, Yadu Rașcului, Dubăsari, Tighina. 

La apariţia tirgului Soroca a contribuit în mare măsură prezența 
cetăţii din lemn și pămînt a lui Stefan cel Mare și cea din piatră a lui 
Petru Rareş. Sub zidurile lor mai tirziu s-au așezat negustorii și 
meșteșugarii, ele fiind și un loc de refugiu în cazul unei invazii străine. 

Din punct de vedere economic, Soroca medievală se deosebea de 
un sat anume prin existenţa unui tîrg permanent și a prăvăliilor. 
Astfel se poate explica dublul sens al cuvîntului fîrg ca oraș și ca piaţă. 
Din punct de vedere politic sorocenii erau strîns legaţi de cetate, care 
le dădea posibilitatea să muncească pașnic. 

Terminologia privitoare la orașe în vechea limbă românească este 
destul de săracă: cetate, tîrg, oraș. Cetate din latinescul antic civitas 
înseamnă regiune deschisă, oraș deschis, dar în latina medievală el indica 
locuri fortificate, apărate de ziduri şi castele. Cuvîntul fîrg este de origine 
slavă și înseamnă piață, loc de vînzare a mărfurilor, 

În a doua jumătate a secolului al XVIII-lea, pe măsura slăbirii 
dominaţiei otomane, a intensificării relaţiilor comerciale, pe teritoriul 
Moldovei apar noi tîrguri cu caracter mai mult comercial. Un șir de 
noi tîrguri apar în nordul Moldovei, avind ca efect intensificarea 
legăturilor comerciale ale Moldovei cu Polonia, Ungaria, Germania, 
Ucraina și Rusia. O bună parte dintre ele apăreau, desigur, în baza 
iarrnaroacelor, bîlciurilor și a tîrgurilor mai mici. Numai în a doua 
jumătate a sec. al XVIII-lea în ținutul Soroca apar cinci tîrguri noi: 
Bălţi (1769), Otaci (1781), Vadu Rașcului (1785), Briceni (1788). 

Ce reprezenta vechea Soroca acum cîteva sute de ani? 

În centru își înălța zidurile Cetatea Soroca, în jurul ei se ridicau 
casele celor înstăriți și ale tîrgoveţilor. La marginea tirgului se aflau 
casele celor săraci, mahalalele meșteșugarilor. Din considerente de 
securitate a tîrgului, mneseriașii ale căror profesii erau legate de procesul 
arderii (fierarii, olarii), erau așezați la marginea târgului. Casele orășe- 
nilor simpli erau construite din nuiele unse cu lut și văruite întocmai 
ca la ţară. Podeaua de asemenea putea fi din lut ori din scîndură. 

Deoarece unicul mijloc de transport era căruța, ei se străduiau să 
aibă, ca și sătenii, cât mai mult loc liber în ogradă pentru căruţă. Drept 
furaj foloseau paie, hlujeni de porumb. Casele, de obicei, se acopereau 
cu paie, stuf și şindrilă. O parte din case erau adincite în pămînt. 
Mărimea caselor orășenilor varia de la 16 m? pînă peste 30 m? și erau 


destul de încăpătoare, pentru o familie medie care număra circa 5 
persoane. Deseori casa servea şi ca atelier meșteșugăresc, Acest lucru 
ni-l demonstrează documentele de epocă. 

Astfel, prin actul de cumpărare de la 10 ianuarie 1782 Scarlat 
Chica, hatman, cumpără cu 350 lei o dugheană și o crîșmă în tîrgul 
Soroca de la Radul Bodagul, mazil, care avea 3 dughene și o crîșmă cu 
o pivniţă. Dughenile se aflau „una lîngă alta şi la fişticare din faţă 
dugheană și la mijloc pereţi și cu o odaie din dos cu sobe și crîșmă 
alăture cu dughenile într-un perete cu o odaie mari și o odăiță mică cu 
pivnița de lemn pardosită dedesubt supt crîşmă în cari încap șase buţi 
şi cu girliciul de piatră și toate acestea sînt supt acoperiș şi acopere- 
mîntul este de șîndrilă şi au toată ograda de ajuns din dos din destul și 
tărnat pe dinainti“”. Ele se aflau pe ulița ce merge spre cetate, în partea 
dinspre miazăzi. 

În perioada războiului ruso-turc din 1735-1739 un șir de curieri 
englezi au călătorit prin Moldova. Unul din ei, John d'Antermony, 
spre deosebire de alţii, a făcut unele însemnări despre călătoria sa. 
Venind din Rusia, a trecut Nistrul în Moldova pe la Țechinovca, 
Soroca. Acesta este, se pare, „un oraș plăcut, așezat pe Nistru, cu un 
turn vechi, avînd cîteva tunuri neîntrebuinţate; locuitorii sînt moldo- 
veni, între care se află puţini greci, evrei şi turci“. Împrejur sînt 
semănături și păşuni bogate. Comandantul, grecul Petrache, s-a ară- 
tat foarte primitor, oferind vin, fructe și loc pentru popas. 

În acea perioadă, pe la 1730-1740, la Soroca se întiineau cele mai 
caracteristice nume românești: Aftonie, Postici, sotnicul de cazaci de 
Soroca e Ioniță, deci nu e cazac, ci moldovean. Răvașele erau scrise de 
Pavel Cireș. În 1760 îi găsim aici pe vornicul Andronachi și sora lui 
Todosca, pe Buzilă, pe Nicoli Armaș și Donici, pe Lupu şi pe Andrei. Din 
boieri avea pămînturi la Soroca Ienachi Milo, Canta, Ștefan Sturza. 

Cele mai exacte date despre populaţia urbană a orașului Soroca le 
găsim în recensămintele din 1772-1773 şi 1774. 

La 18 februarie 1772, comandantul armatei ruse PA. Rumeanţev 
dă ordin şefului organelor administrative militare ruse din Moldova, 
general-maiorului A.V. Rimski-Korsakov, să efectueze recensămîntul 
principatelor dunărene. Administrația militară rusă dorea să cunoas- 
că ce resurse materiale şi umane se află în principatele Muntenia și 
Moldova şi pe ce s-ar putea baza Rusia în lupta ei cu Turcia. 

Recensămintele au fost efectuate de dregători numiţi de către 
Divanul Moldovei. Conform recensămintelor din 1772-1773, la Soro- 

ca existau 170 case și bordeie; 8 țigani; 5 slujitori ai cultelor, 107 
moldoveni liberi (bărbaţi, capi de familie); 1 armean; sîrbi și evrei — 
50; din bărbaţii oraşului, 4 făceau serviciul în calitate de cazaci pe 
lîngă ispravnici; 42 — la poștă; 7 erau podari. Datele statistice din 
1774 le completează pe cele precedente: la Soroca erau 171 case, 20 
fugari din Țara Leşească cu 10 evrei; 151 bresle; 44 podari, 20 cazaci, 8 
podari, 18 tirgoveţi, 4 preoți, 3 dascăli, 4 mazili, 5 ţigani, 37 evrei 
bejenari, 

Moldovenii au luat parte la războaiele ruso-turce din 1768-1774, 
1787-1791 alături de armata rusă. Mulţi dintre ei, după cum arată 
recensămintele citate mai sus, au fost înscriși în armată ca voluntari. 
Ei făceau prestații pentru armata rusă, transportînd alimente, muniții 
și alte materiale de război de la bazele principale de aprovizionare ale 
armatei, aflate în Podolia, spre Dunăre, unde se afla armata activă. 
Stațiile de poștă erau plasate pe cîteva trasee. Fiecare staţie era deser- 
vită de 80-110 gospodării, care transportau cu carele și căruțele proprii 
poverile pînă la staţia următoare, aflată la distanţă de o zi de drum. Pe 
căile de mișcare și aprovizionare ale armatei ruse se întîlneau multe 
rîuri, bălți, rîpi. Țăranii erau obligaţi să construiască poduri peste 
aceste obstacole și să le ţină în stare bună. Acești ţărani au fost înscriși 
în recensăminte ca podari. Boierilor le aparțineau casele mari, dughe- 
nile și crîșmele. Un alt grup social îl formau negustorii înstăriți. 
Majoritatea absolută a populaţiei tîrgului Soroca o alcătuiau oamenii 
liberi, proprietari ai imobilelor. 

Unii istorici susțineau inexistenţa comunelor urbane libere mol- 
dovenești în evul mediu, socotindu-le pe cele prezente drept domenii 
ale domnului care aproape că nu se deosebeau de cele ale boierilor și 
mănăstirilor. 

Orașul, adică tirgul moldovenesc, nu era un oraș-stat, precum 
erau, de exemplu, multe orașe italiene, dar dispuneau totuși de o serie 
de libertăți. În primul rînd, ceea ce îi deosebea pe locuitorii tirgului 
(orașului) de ţăranii din satele boierești, mănăstirești și chiar din cele 
domneşti era faptul că erau oameni liberi, nu depindeau de un stăpîn, 
adică nu erau șerbi, aveau drept de strămutare, își alegeau din rîndu- 
rile lor conducerea care dispunea de drepturi judiciare, fiscale, admi- 
nistrative și chiar militare (ridica cetele înarmate ale tîrgului). 

Dimitrie Cantemir, în Descriptio Moldaviae, defineşte astfel liberta- 
tea orașelor moldovenești: „Locuitorii oraşelor nu sînt supuși nimă- 
nui, în afară de domn, numai lui plătesc darea (îributum)“. 


Comunitatea tirgului avea statut de persoană juridică şi se putea 
judeca în această calitate cu boierii, cu mănăstirile și cu toți oamenii 
liberi. 

În afară de boieri, negustori și oameni liberi, în târgul Soroca mai 
existau și alte grupuri sociale — dregători domnești, preoți, dascăli și 
călugări, robi (din rîndurile țiganilor și tătarilor). Războaiele frec- 
vente, desele incendii, bolile și alte calamităţi ale epocii generau un 
grup social inferior — orbii, șchiopii și alţi neputincioşi ajutaţi de 
biserică. Ei erau trecuţi în documente drept calici. 


ADMINISTRAȚIA TÎRGULUI SOROCA 


Una din funcţiile principale ale orașului medieval Soroca era cea 
administrativă, avînd sub cîrmuirea sa un întreg ţinut. 
O figură însemnată din administraţia ținutului și tîrgului Soroca 
a fost pîrcălabul, numit adesea în unele documente de epocă „sta- 
roste”, Dregătorie care își atinge eficienţa maximă în timpul domniei 
lui Ștefan cel Mare. Cuvîntul pîrcălab este considerat de origine ma- 
ghiară ce înseamnă magistratus, castelan. Atribuţiile principale ale pîr- 
călabului erau cele militare, administrative, fiscale şi judecătorești ale 
cetăților și ținuturilor. În afară de aceasta, ei îndeplineau diferite 
porunci ale domnitorului: erau trimiși ca soli peste hotare, rezolvau 
conflictele de la frontiere, participau la fixarea de hotămnicii. Ca vasali 
ai domnitorului, îl însoțeau pe acesta la războaie. Numărul pîrcăla- 
bilor varia de la un ţinut la altul. D. Cantemir ne relatează că în 
ţinuturile Suceava, Hotin, Cernăuţi, Soroca și Neamţ existau cîte doi 
pîrcălabi. Postul de pîrcălab era încredinţat nu numai boierilor și 
persoanelor de viţă nobilă, ci și persoanelor ieșite din rîndul răzeșilor. 
Propunem mai jos lista pircălabilor cetăţii Soroca, atestaţi în 
documentele de epocă: 
Coste — 12 iunie 1499, 
lon — 1519, fiul lui Mihail medelnicerul, 
care donează mănăstirii Dobrovăț 
satul Piscani și trei sălaşe de ţigani. 
Toader — 1543, pe vremea lui este construită 
cetatea din piatră. În incinta cetăţii 
Gh. Cebotarenko a depistat o 
inscripție și O rozetă care sînt 
atribuite pîrcălabului Toader. 

Cazan 


Neagu 


Sas 


Sas şi Toader 


Nicula (Nicolae) 


Hristea 


Simion 


— 1646, este și sol la regele Sigismun 


al Poloniei. 

1550-1551, pîrcălab în timpul 
domniei lui Ilie (Iliaș) II (octombri 
1546 — mai 1551). 

1552, la 3 aprilie domnitorul Ștefai 
Rareş (mai 1551- septembrie 1552 
miluieşște pentru slujbă credincioa; 
cu două seliști — Fîntina Popii 
Holenești şi Fîntîna Pontii pe riule! 
Căinari. 

1552, la Soroca activează doi 
pircălabi. La 5 septembrie 1552 
Toader este ridicat de către 
Alexandru Lăpuşneanu în dregătoi 
de pircălab de Soroca. 

1554, la 16 decembrie, la Vilno, sol 
lui Alexandru Lăpușneanu încheie 
tratatul de pace cu Sigismund 

II, regele Poloniei. Din solie 

făceau parte: Nicul, Pîrcălab de 
Soroca; Iosif Petrovici, pîrcălab de 
Roman și staroste de Cetatea Nouă 
Abram Danilovschi, secretar 
domnesc. La 1555 Letopiseţul de la 
Liov menţionează că „au venit soli 
domnitorului voloh Alexandru, 
Ştefan, pîrcălabul Romanului și 
Micula, pîrcălabui de Soroca. Posit 
că acesta din urmă este același Nic 
(Nicolae). 

1555, la 9 aprilie cumpără cu 3002] 
o parte din satul Hăsnăș. 

la 25 martie 1599 Nistor Ureche 
primește întăritură de la Ieremia 
Movilă pe un loc pustiu de pe 
Cubolta, ia Fîntîna Ciobanului şi p 
Peperigi din ţinutul Soroca, moşii 
cumpărate cu 500 taleri de la 
Dumitru Scrivilă și fratele său Efin 
care le cumpăraseră de la Simion, 
fost pircălab de Soroca, primite ca 


Pîrvul 


Mănăila și Alboţă 


Voicu 


Mănăilă 


Toader Filipovschi 


Dumitru 


Iane și Toderașco 


danie de la Ioan voievod. 

— 1587. Despre „războiul Pîrvului, 
pîrcălabul de Soroca, cînd s-au bătut 
cu cazacii la Perieslav, în zilele lui 
Pătru vodă, 7095(1587) ghenar 8“, 
scrie Grigore Ureche în Letopisetul 
Tării Moldovei. 

— 1598, la 25 martie, printre boierii 
divanului ţării sînt menţionaţi Albotă 
și Mănăilă. La 13 junie 1599 Ieremia 
Movilă poruncește lui Ciomiîrtan, 
mare vătaf de hînsari şi lui Mănăilă, 
pîrcălab de Soroca, să delimiteze 
hotarul satului Burdujăni (actualul 
Sat Bădiceni). La 25 martie 1600, 
ginerele lui Alexandru Lăpușneanu, 
Apostolachi, se judecă cu Gheorghe 
Albotă, pîrcălab de Soroca, pentru 
satul Pătrăşcani. 

— 1599, la 20 noiembrie, domnitorul 
Țării Moldova Ieremia Movilă îi 
întărește lui Voicu, pîrcălabul de 
Soroca, seliştea Pașcani. La 15 mai 
1603, Ieremia Movilă dă carte 
domnească de întăritură pîrcălabului 
de Soroca Voicul pentru satele 
Nicorești, Solonceni, pentru o parte 
din satul Ungurași şi cîteva sălașe de 
țigani. Aceste documente s-au 
pierdut cînd cazacii zaporojeni au 
prădat cetatea Sorocii. 


— 1605, 7 aprilie, cumpără o parte din 


satul Medvedea din ținutul Hotin. 


— 1605. La 7 aprilie, la Soroca, 


pîrcălabul Toader, alături de Toader 
șoltuzul și de cei 12 pîrgari, semnează 
ca martor un document de mărturie. 


— 1611, la 22 noiembrie, semnează un 


document de vînzare-cumpărare ca 
martor ocular. 


— 1616. La 5 decembrie semnează ca 


martori un document de danie. 


TÎRGUL SOROCA — 
CENTRU 
COMERCIAL 

ŞI ADMINISTRATIV 


81 


TÎRGUL SOROCA — 
CENTRU 
COMERCIAL 

ŞI ADMINISTRATIY 


82 


Felea Viscan 


Toader şi Mihail 


“Gavril Gorgan 


Teodoraşco Vartic 


Stefan vel logofăt, 
boier de Ţepilova 


— 1617. La 3 august este menţionat 


alături de alți membri ai sfatului 
domnesc al lui Radu Mihnea. 

1621. 

1628. La 18 februarie domnitorul 
Miron Barnovschi Movilă îi întărește 
pîrcălabului de Soroca satul Camenca 
pe Răut. 

1632, la 12 noiembrie, Teodorașco, 
pîrcălab de Soroca, îl înștiinţează pe 
loan Smialko, rotmistrul 
vicecancelarului Toma Zamoyski că 
domnul Munteniei Matei Basarab 
înfrînge armata moldavă și aduce în 
scaunui ţării pe feciorul său Radu 
Alexandru Iliaș. La 1633 Moise 
Movilă scrie carte lui Teodorașco 
Vartic și-l însărcinează să trimită 
oameni peste Nistru, care să-i aducă 
informaţii despre intenţiile și 
mărimea armatei poloneze. La 23 
decembrie 1633, Moise Movilă scrie 
carte către Grigore Kozukowski, 
staroste de Rașcu, că l-a însărcinat 
pe Teodorașco Vartic, împreună cu 
pîrcălabul Orheiului, să cerceteze 
daunele pricinuite de români 
supușilor vicecancelarului Toma 
Zamoyski. 


1640-1652. La 4 august, Vasile Lupu 
face dreptate domnească slugilor sale 
Dumitrașco Fulger, Ionașco 
Hripcovici și Manule pentru un vad 
de la hotarul satului Vorăncăuţi de pe 
Nistru, „unde și-au pus a lor mori 
Stefan din Ţipilova, pîrcălab de 
Soroca, şi Toader Mălai, vătaf de 
hînsari, din Chișerniţa...“ (La 16 
august 1646, Stefan Logofăt 
mulțumește lui Luca Miaskowski 
pentru cunoștința făcută cu stegarul 


Manoil Haladic 


Dumitrașco 


Ionita Hăbășescu 


Grigore Hăbășescu 
şi Apostol Durac 


Miron Hajdeu 
Simion Afendic 


Miron Donici 
Petru Duca 


Coroanei și îi trimite 100 pepeni verzi | TIRGUL soRocA-— 
di K X A CENTRU 

(harbuji) și 40 pepeni galbeni COMERCIAL 

(zemoși). „Omu de miratu la ŞLADMINISIRATIY 

întregiia lui de sfaturi și de 

înţelepciune...“ (M. Costin.) 

1645, la 15 iulie, Vasile Lupu întărește 

o parte din moşia Cotiujenii Mari din | 83 

ținutul Soroca „lui Simion Jomir — 

mare spătar şi neamului său, Manoil 

Haladic, pircălabul de la ţinutul 

Soroca“. 

1650. Avea judecată pentru lugani cu 

Vartic Vomicul şi cu viitorul Dabija 

vodă. 

1657. Era pircălab de Soroca, în 

timpul campaniei turcești spre Hotin, 

a lui pașa de Silistria. 


1665. La 20 mai, Gr. Hăbășescu este 
pomenit la hotărnicia satului 
Manova din ţinutul Soroca. La 30 
iulie și 28 august 1665 rezolvă o 
plingere în calitate de martor. Este 
feciorul lui Mihalcea Durac, mare 
logofăt și pîrcălab de Orhei. Ambii, 
tatăl și feciorul, au fost conducătorii 
răscoalei din 1671-1672 împotriva lui 
Gheorghe Duca. 

1683. 

1711 pîrcălab în timpul campaniei 
țarului rus Petru 1 în Moldova. 

1724. 

1737. La 2 ianuarie, ofiţerul englez 
John Bell d'Antermony trece Nistrul 
la Soroca, menţionind, printre altele, 
că „comandantul, grecul Petrache, se 
arătase foarte primitor”. 


La 1633 voievodul Moldovei Moise Movilă expediază carte des- 
chisă către Teodorașco Vartic cu poruncă să trimată oameni peste 
Nistru, care să-i aducă informații asupra intenţiilor și mărimii arma- 


tei poloneze: 

„Scriu slugii mele Teodorașco, pîrcălabul Sorocei ca la arătarea 
acestei cărţi a mele să păziţi și să alegeți cîțiva oameni îndemnatici şi 
potriviți pentru această trebuinţă și să-i trimiteţi în cîmpia de la 
Orynin (orășel la nord-vest de Camenița) și în alte ținuturi, oriunde se 
găsește armata polonă, care să afle care sînt planurile lor ṣi care să 
poată aduce limbi și să ştie să dea seama cît de mare este oastea 
polonă...“ 

Nu știm care a fost reacţia pîrcălabului Teodorașco în privința 
iscoadelor trimise contra polonilor, dar unele documente păstrate 
vorbesc despre faptul că pircălabul sorocean era în foarte bune relaţii 
cu polonii, furnizîndu-le informaţii despre turci şi tătari. 

La 20 mai 1621, Teodor Vartic, pîrcălabul Sorocii, scria lui Toma 
Zamoyski, staroste de Szargorod: 

„După cum nu o dată m-am făcut auzit prin cărțile mele că sînt 
prietenul domniei tale, același lucru voiesc să-l mărturisesc totdeauna 
domniei tale. Acum deci, ieri, au sosit 15 călăreţi tătari de la sultanul 
(Calgai sultan), ca să mine pe toţi tătarii din Soroca, împreună cu 
căruţașii. Am primit cu acest prilej știri sigure de la dînşii ci sultanul a 
venit cu cincizeci de mii de tătari aleși la Dașkov (Oceakov) cu care 
merge sub Hotin. Hanul de la Pere Kop (Hanul Crimeii Djanibek 
Ghirai II) însuși are să meargă prin Ucraina pînă la Kiev. Binevoiţi 
aşadar domniile voastre să fiţi cu băgare de seamă. Iar această carte 
binevoiește domnia ta s-o distrugi, căci eu sînt în joc, şi cînd voi lua 
alte știri, nu voi zăbovi să le aduc la cunoștința domniei tale. În 
Soroca, în ziua de 20 mai anul 1621“. 

Scrisorile pîrcălabilor Teodor Vartic și Mihail înlesneau cores- 
pondenţa dintre Toma Zamoyski demnitar polon și noul domn Ale- 
xandru Iliaș; totodată, pîrcălabii soroceni îl informau direct pe regele 
polon despre pregătirile de război ale turcilor și tătarilor. 

De multe ori liniştea de la hotar depindea de acţiunile pîrcălabilor 
în rezolvarea anumitor conflicte dintre țările vecine, conflicte create 
nu atît de acțiuni regale și domnesti, cît de oameni lacomi de avere 
străină. 

La 23 decembrie 1633 Moise Movilă însărcinează pe Teodorașco 
Vartic, pîrcălabul Sorocii, ca, împreună cu pircălabul Orheiului, să 
cerceteze daunele pricinuite de moldoveni supușilor vicecancelarului 
Toma Zamoyski. 

Însuşi Moise Movilă îl informează pe Toma Zamoyski despre 
măsurile luate: „Atît pentru aceste daune despre care mă înștiințezi 


domnia ta, cît și pentru aplanarea pe viitor a fiecăreia am numit pe 
Teodorașco, pîrcălabul nostru al Sorocei, scriindu-i lui şi îndată și 
pîrcălabilor Orheiului ca ei, cercetind grabnic toate aceste neînțelegeri 
şi daune, să administreze fără întirziere justiţia după dreptate, și să 
liniștească cu desăvirșire aceste neorînduieli de acolo de la graniţă, 
oprind pe viitor orice jaf de amîndouă părțile astfel ca fiecare să nu 
apeleze pentru dauna sa la nimic altceva decit la legea obștească.“” 

La 4 august 1640, domnul Moldovei Vasile Lupu face judecată 
dreaptă în conflictul dintre boierul Stefan din Țepilova (Soroca), 
pîrcălab la Soroca, Toader Mălai, vatav de hînsari, din Chișerniţa, pe 
de o parte, Dumitrașco Fulger, Ionașco Hripcovici și Manule, pe de 
altă parte, pentru niște vaduri cu mori pe Nistru de la hotarul satului 
Vorăncăuți. O judecată ca multe altele din istoria Moldovei. Și totuşi 
printre cei implicați în sfadă îl găsim pe boierul de Țepilova, pe 
pircălabul Sorocii — Stefan, fost logofăt — o personalitate de la 
curtea domnitorului Vasile Lupu, un demnitar care a jucat un anumit 
rol în destinul istoric al Moldovei medievale. 

Despre el Miron Costin scrie în Letopisetul Țării Moldovei: 

„Omu de miratu la întregia lui de sfaturi și de înţelepciune, cît pe 
acele vremuri de abia de era deosebi de boieri, făcea sfaturi și cu multe 
ceasuri voroava, așa era de plin la hire. Iară la sfatul trupului său era 
gîrbov, ghiebosu, și la cap cucuiatu, cît puteai dzice că este adevăratu 
Essopu la chipu.” 

Despre pîrcălabii soroceni vorbesc faptele lor, pe care le-am men- 
ţionat nu o singură dată în acest volum. 

O dată cu înăsprirea presiunii turcești, pe la începutul secolului al 
XVIII-lea, funcţia de pîrcălab își pierde treptat importanţa. 

Boierii hotarnici din 1781 au chemat la sfat pe toți stăpînii megieși 
cu moşia Soroca. Printre ei a fost invitat și Ion Bosie, feciorul „jicniceru- 
lui Ștefan Bosie“, ctitorul mănăstirii Sf. Spiridon şi „unul din fruntașii 
întemeietori al Ospitalului“, el însă nu a venit, ci şi-a trimis vechilul, 
pe Anastasă Combati. Vechilul a arătat că Ștefan Bosie-jicnicerul 
căpătase la 1757 prin danie o bucată de loc din moșia Sorocii, care se 
numea „Bujorăuca“, ce vine pe din sus de moşia Sorocii. 

Descendenții lui Ștefan Bosie Ion și Zoiţa Bosie au apucat a vinde 
venitul acestei moșii donate lui Anastasă Combati, 

Ștefan Bosie-jicnicerul care era și ctitorul mănăstirii și al spitalu- 
lui de la Spiridon, a sărăcit, din cauze necunoscute, atît de tare încât la 
bătrâneţe „a ajuns la sapă de lemn“. 

Ion Teodor Calimeh știind despre situaţia dificilă în care a ni- 
merit sluga domnitorului, care din tinereţe a slujit domniei ca jicnicer, 
fiind şeful tuturor aprovizionărilor cu grîu, mai ales cu finaţ pentru 
curtea domnească, s-a milostivit și i-a dat, în 1761, tot venitul pîrcălă- 
biei de Soroca din care urma să plătească în casa spitalului, în ziua 
hramului (12 decembrie) 120 lei, iar restul rămînînd lui pentru „chi- 
revniseala vieţii“. 

Domnul muntean Constantin Mavrocordat, pe lîngă multe alte 
lucruri făcute de el, a păstrat de la germanii din Oltenia unele expe- 
riențe economice. El a orînduit, de exemplu, plata tuturor dărilor 
către Visterie în patru soroace, numite sferturi. Această măsură a fost 
luată și de Nicolae Mavrocordat cînd era domn în Moldova (6 noiem- 
brie 1709 - noiembrie 1710, 6 octombrie 1715 - 5 ianuarie 1716). 
Dările cele mai grele au fost înlăturate, iar în ţinuturi au fost așezați, 
după imitaţia vornicilor olteni, ispravnicii. Pe atunci „ispravnic“ în- 
semna delegat pentru o singură sarcină. Treptat, ei vor lua locul pîrcăla- 
bului avînd funcţii administrative și judecătorești. Ispravnicul, ca și 
pîrcălabul, avea grijă de menţinerea ordinii publice nu numai în ținut, 
ci și în tîrg. Ei ajutau la colectarea impozitelor de la tîrgoveţi. 

„Isprăvnicia de margine a ținutului Sorocăi“ exista încă de la 
1757, cînd îl găsim în această funcție ca subordonat al serdarului 
Manolachi pe Dediu Codreanu, și el cu titlu de serdar. 

În partea de est a Moldovei, în ținuturile Orhei, Lăpuşna și 
Soroca întîlnim dregătoria de serdar, care dispunea de o forţă militară 
alcătuită din mazilii celor trei ținuturi. D. Cantemir scrie în legătură 
cu această dregătorie următoarele: „Sardariu capidux (comandant de 
cîmp) ce se înţelege gheneral-leitenant, duspre obicnuirea limbilor 
Evropei. laste mai mare poruncitor preste călărimea din Ținutul Lă- 
puşnei a Orheiului și a Sorocii. Și apără ţara, care iaste între Prut și 
între Nistru și între Basarabia, de năvălirele tătarilor de Krim și de 
Bugeac“. Serdarii, probabil, mai exercitau și alte funcţii o dată ce, prin 
cartea sa din 5 aprilie 1730, domnul Grigore Ghica încerca să delimi- 
teze componența administrativă și judecătorească a pircălabilor de 
Orhei, Lăpușna și Soroca în raport cu cea a serdarilor. 

Conform recensămîntului din 1772-1773, 4 locuitori ai tirgului 
Soroca slujeau drept cazaci pe lîngă ispravnicii soroceni: 4 din Bujă- 
răuca, 21 din Vărăncău, 28 din Cerlina, 80 din Vasilcău. 

La 10 ianuarie 1782, Ştefan Țintila, vel-sulger, ispravnic de Soro- 
ca, participă ca martor ocular la actul de cumpărare a unei dughene cu 
350 lei de către Scarlat Ghica-hatman de la Radul Bodagul-mazil. 


La 1801 ispravnic la Soroca era Dumitrache Cuza. În viaţa orășe- 
nească, trecutul și-a păstrat drepturile, datina rămînind în putere. 
Orăşelele Moldovei medievale au trăit cu sfatul lor de cetăţeni aleși, 
avînd în frunte pe unul ieșit din mijlocul sfatului. În Moldova, unde a 
învins norma germană din Galiţia și dreptul german zis de Magde- 
burg, sistemul magdeburghez de organizare și conducere a orașelor, 
căpetenia se numea şoltuz (Schult heiss). Membrii sfatului erau numiţi 
pirgari (Biirger). 

Principalele organe administrative care realizau dreptul tirgului 
Soroca la autoadministrare erau: consiliul mic și consiliul mare. 

Consiliul mic era alcătuit din 13 persoane — șoltuzul și 12 pirgari. 
Ei formau consiliul pîrgarilor. Consiliul mare era alcătuit de către 
adunarea generală a locuitorilor tîrgului Soroca și se convoca pentru 
rezolvarea problemelor legate de viaţa întregului tîrg. 

La Soroca exista numai un șoltuz. Șoltuzul și pîrgarii erau aleși de 
către locuitorii orașului dintre orăşenii cei mai bogaţi şi mai de vază, 
pe timp de un an cu drept ca, apoi, să fie realeși încă pe un an. 

Șoltuzul și pîrgarii îndeplineau un șir de funcţii care vizau viaţa 
de toate zilele a tîrgoveţilor: ajutau la strîngerea dărilor pentru vistie- 
ria domnească, participau la delimitarea moșiei tîrgului, avizau tran- 
zacţiile cu imobilele din oraș, semnînd documentele respective, adre- 
sau în numele locuitorilor tîrgului plîngeri către domnie. 

Iată un exemplu din activitatea adininistraţiei sorocene. La 1 
aprilie 1604 Ieremia Movilă dă carte domnească de întăritură nepoți- 
lor lui Onigă, Luca, Petru etc. pentru satul Nemţeni, de pe Răut: 

„Facem înştiinţare precum au venit înaintea noastră și înaintea 
tuturor boierilor noștri ai mari și mici! toți feciori și nepoți Onigăi și a 
Lucăi, și a lui Feodor, și a Petrei, și a Neghiniei, și a Burducăi, cu mare 
jalobă și multe mărturii de la mulţi boieri şi oameni din curte și 
mejiași de pe împrejur, şi carte de la Mănăilă și Voica, pîrcălabii de 
Soroca, de marturie și de la șoltuzul și 12 pîrgari din tîrgul Sorocii, 
zicînd, că dresurile, ci-au avut ei de cumpărătură și întăritură de la 
Ioan voievod, pre a lor drepte ocine și ruscumărături, satul Nemţeni 
pe Răut, și cu locul de iazuri și de mori în Răut, în tinutu Sorocii, acele 
dresuri au pierit din cetatea noastră Soroca de cazaci și de zaporojeni 
cît au bătut cazacii cetatea Sorocii... și alte multe averi au luat“. 

Șoltuzul şi pîrgarii se îngrijeau de ținerea la Soroca a bilciurilor și 
iarmaroacelor, care erau cel mai însemnat izvor de bogăţie al orașului, 
numărul şi locul cărora nu putea fi schimbat de la o vreme, fără 
învoirea Domnului Moldovei. 

Administraţia tîrgului Soroca păstra „un catastif al tîrguli“, în 
care era dusă o evidenţă a tuturor schimbărilor de proprietate, actelor 
de vinzare și chiar a celor de datorie. Începînd cu mijlocul sec. al 
XVIII-lea, șoltuzul şi pîrgarii figurează ca martori oculari în unele acte 
de vînzare. 

Astfel, la 28 ianuarie 1743, șoltuzul din Soroca semnează un zapis 
de vînzare, în calitate de martor. 

La 9 iulie 1753, Ursache Vîrlan, șoltuzul de Soroca, întărește 
zapisul de vînzare prin care „Pavăn sîn Chiriac Ciuruș ot Soroca vinde 
episcopiei din Huși „o pivniţă de chiatră“, după cum susține proprie- 
tarul, „de nimeni sălit nici asuprit“, ci „eu de a mea bună voie“. 

În 1781 printre martorii chemaţi la mărturia hotamică a moșiei 
Soroca a fost şi Constandin șoltuzul. 

Șoltuzul și pîrgarii luau seama de igiena publică, de alimentarea 
tirgului cu apă. Se pare că în atribuţiile lor intrau și anumite activități 
legate de apărarea cetăţii Soroca, punînd, de exemplu, la dispoziţia 
domnitorului un anumit contingent de armată. 

Treptat, spre sfîrşitul sec. al XVIII-lea, rolul șoltuzurilor și al 
pîrgarilor începe să scadă. Ei sînt limitați în funcţiile lor de către 
ispravnici, vornici și unele persoane numite de către domnitor. 

O dată cu formarea statului feudal moldovenesc, domnitorii și-au 
rezervat pentru necesitățile lor moșii și sate, conduse de dregători 
aflați în târguri și orașe. 

Aceste moșii și sate, despărțite de pămînturile pe care le foloseau 
locuitorii oraşelor, formau „ocoalele“ tîrgului. Ele erau situate la dife- 
rite distanţe de tîrg, de cetate. Acest fapt este atestat și în hrisovul lui 
Bogdan cel Orb din 17 ianuarie 1517, prin care copiii lni Ivanco Hanco 
și nepoţii lui Calian vînd Soloneţul, obținut de Calian de la Ștefan cel 
Mare împreună cu Cosăcevţii, Trincinţii și Strijăcovţii cu condiţia de a 
sluji la cetatea Soroca lui Luca Arbore, 

Din hrisovul lui Petru Schiopul, din 11 martie 1585, aflăm că 
„satul Climăuţi de pe malul Nistrului și satul Socolul și seliștea 
Zăvadinele ce sînt în ținutul Soroca“, toate „ascultătoare către ocolul 
cetăţii Soroca“, au fost date logofătului Andrei, iar cel din 12 aprilie 
1620, al lui Gaspar Graţiani, întăreşte lui Nicoară Vornic, între altele, 
satul Trifăuţi — „fost drept domnesc ascultător de Tirgul Soroca“. 

Sociologul român A. Stahi, care a cercetat destul de amănunțit 
problema evoluţiei ocoalelor, susține că apariţia lor a fost cauzată de 
necesitatea de a servi un număr de sate care trebuiau să lucreze 
nemijlocit și să predea o cotă din produsele căpătate reprezentanţilor 
sistemului administrativ din târguri și orașe. 

După fiecare asediu, cetatea Soroca era parțial distrusă, construc- 
tiile din lemn erau pirjolite de incendii și pentru restaurarea ei se 
cereau anumite lucrări care erau efectuate de ţăranii satelor ascultă- 
toare de cetate, în timp ce orășenii nu luau parte la construcţia și 
întreţinerea fortificațiilor. 

Ocolul era o proprietate pur domnească, de care domnitorul 
dispunea după voinţă. 

Încă din veacul al XV-lea, domnul putea nu numai să cumpere, 
pe banii proprii, sate spre a fi alipite orașelor si târgurilor, ci și să 
înstrăineze părţi din ocol prin donații sau vînzare. Documentul de la 
17 ianuarie 1517 ne informează despre unele sate cu țărani depen- 
denţi alipite de Ștefan cel Mare la ocolul domnesc al Cetăţii Soroca. 

Întărind satul Soloneţ lui Luca Arbore, Bogdan voievod arată că 
acest sat a fost dat de domn fiilor lui Ivanco Hanco, lui Dărman şi 
altora, toţi nepoți ai lui Calian, și le-a luat în schimb trei sate, Cosă- 
ceuţi, Trincinţi și Strijăcăuţi, pe care le alipeşte la ocolul cetăţii Soroca: 
„ca să asculte de cetatea noastră de la Soroca.“ 

Informaţia este interesantă nu atît prin faptul că în ea se vorbește 
de cele trei sate luate de la feudal în schimbul unui singur sat, cît 
pentru faptul că aceste trei sate sînt anexate la ocolul cetății Soroca 
care a fost ridicată de Ştefan cel Mare într-un loc pe unde se furișau în 
tară hoardele sălbatice ale tătarilor și că cetatea a fost înzestrată cu 
venitul necesar pentru întreţinerea oamenilor ce stăteau de veghe la 
hotarele răsăritene ale Ţării. Daniile din ocoalele tirgurilor se inten- 
sifică la sfîrşitul secolului al XVI-lea - prima jumătate a secolului al 
XVII-lea. 

Hotarul tirgului Soroca cuprindea țarina necesară pentru vii, 
fînațuri, prisăci, iazuri, mori etc. Hotarul tirgului era separat de cel al 
ocolului și, respectiv, de moșiile proprietarilor și ale satelor vecine. La 
fel ca și satele din ocoalele ascultățoare de cetate sau de tîrg, părți din 
hotar erau făcute danie. 

La 10 aprilie 1782, după ce posesorul moşiei Soroca, Constantin 
Moruzi, organizează iarmaroacele de la Soroca și creează venitul 
târgului, dăruieşte întreg tîrgul Soroca, cu moşia lui, fiicei sale iubite 
Soltana, măritată cu hatmanul Scarlat Sturza, viitorul guvernator al 
Basarabiei. 

Peste 4 luni de zile, la 10 iulie 1781 se ridică „hotărnicia locului 
gospod a moșiei tirgului Sorocăi“, la care au participat toţi proprietarii 
moșiilor vecine cu Soroca, iar ca martori au fost invitati să mărturi- 
sească hotarele moșiei Soroca cei mai buni tîrgoveţi din Soroca: Popa 
Teodor, Vasile Găoază, Andronachi Găoază, Neculai Grosui, Ioniță Bolo- 
can, Mitrea Costandin — şoltuzul şi Ion Găoază. În urma măsurărilor 
efectuate a reieşit următoarea hartă aproximativă a moşiei Soroca: 

Hotărnica tirgului a fost semnată de boierii Constandin Vărnav- 
biv vel ban, de Ştefan Țintilă, ispravnicul Sorocii, şi de Constantin 
Buzne-biv vtori, armaș. 

Baza ţîrgului Soroca, temelia lui din jurul cetății Soroca și din 
josul apei Nistrului, o constituie vatra tirgului. Ea era o stăpiînire 
domnească. Orice act de vînzare și cumpărare a terenurilor Hbere din 
limita vetrei tîrgului se confirma de domnitor. Tot domnitorul putea 
face danie de terenuri libere. O dată cu creşterea populaţiei tirgului 


Soroca creștea şi vatra. Concomitent cu daniile din hotar domnitorii 
fac danii și din vatra tîrgului, ceea ce s-a întîmplat și cu tîrgul Soroca 
la 1781. După ce a devenit proprietate privată, tirgul Soroca a fost scos 
la vînzare. 

La 4 iunie 1793, domnitorul Moldovei Mihai C. Suţu dă carte lui 
Anastasă Iancul „vel aga să strige la soltan mezat 40 de zile moșia 
Soroca a vistiernicului Scarlat Sturza“, „care pînă acum dim pricina 
stărilor de prin prejur nu s-a putut vinde“ , „căci pentru acei ce se 
strămută din pămîntul acesta înalta poruncă hotărăște ca să se desfa- 
că de toate“. 

În 1801, la 12 august, Scarlat Sturza şi soţia sa Soltana Moruz 
„dau carte de vechime, căci s-au retras în Roşia“. Vechil al moșiei 
rămîne Ioniță Măcărescul și ispravnic, Dumitrache Cuza. 

Moșia tîrgului Soroca a fost vîndută destul de repede. La 4 iulie 
1793 Mihai C. Suţu vodă, domnitorul Moldovei, întăreşte biv vel 
logofătului Niculai Ruset moșia Soroca, cumpărată la soltan mezat cu 
35 000 lei; la fel i se întăresc şi cele două rînduri de dughene. Prin 
aceeași carte i se confirmă şi veniturile tîrgului Soroca după hrisovul 
lui Constantin D. Moruzi vodă din 1781, 10 aprilie. 

Devenind proprietar al tîrgului Soroca, Niculai Ruset abuză une- 
ori de drepturile sale, fapt care a și dus la apariţia unui conflict între el 
şi tîrgoveţii din tîrgul Soroca. În cartea sa de la 24 octombrie 1793 
domnul Moldovei Mihail Suţu constată că ,,...la înălţimea mea au dat 
jalobă tîrgoveţii din tîrgul Sorocăi a dumisale Niculai Ruset biv vel 
logofăt cu arătare“ că „...l-ar fi asuprit mai mult peste hotărîrea 
acestui hrisov”. Iar la 28 octombrie 1793, Mihial Suţu vodă „întărește 
anaforao boierilor“ dînd dreptate logofătului Niculai Ruset în conflic- 
tul lui cu tîrgoveţii din Soroca, care avea dreptate în baza hrisoavelor 
prezentate domnului — cel din 10 aprilie 1781 și cel din 4 iulie 1793. 

În iulie 9, 1795, domnul Moldovei este nevoit să cerceteze plînge- 
rea evreilor din tîrgul Soroca faţă de stăpînul moșiei Niculai Ruset, 
care susținea că „de cînd au intrat dumnealui stăpînul moșiei aceștei, 
iar fi asuprind pentru adet mai mult decît ar fi plătit la cel de mai 
înainti stăpîn și au cerut ca după hrisovul ce au ei de la măria sa 
Alexandru Constandin Moruzi Voevod să se urmeze“. 

Proprietarul tîrgului Soroca avea drept de monopol asupra cînta- 
rului tirgului — bezmenul vinderii anumitor produse. În cartea de la 
10 aprilie 1781 domnul C. Moruzi a dat lui Scarlat Sturza „și bezmă- 
nul locului de la acel tîrg, încă să aibă a lua după vechiul obicei care se 

urmează și pe la alte tîrguri, adică de tot căsariu Moldovanu, grec, 
arman, jădov, şi ori ce feliu ar fi cîte 40 bani la fieştecari iarmaroc“. Un 
alt monopol al stăpînului moșiei Soroca era vinderea băuturilor alco- 
olice. În același document de la 10 aprilie 1781 citim: „toată băutura 
ce să va vinde întracest tîrg să fie a dumisale a Hatmanului“. 


MEȘTEȘUGURILE ÎN TÎRGUL SOROCA 


Una din ocupațiile tradiționale de bază ale majorităţii locuitorilor 
tirgului Soroca erau meșteșugurile. 

„Între cei dintîi orășeni din amîndouă țările ce mai mare parte 
erau fără îndoială meşteri“, susține N. Iorga în Opere economice. Cei de 
la Soroca lucrau pentru comunitatea din care făceau parte, uneori şi 
pentru domnie, şi niciodată pentru export. 

Dezvoltarea meseriilor în oraşele Moldovei a fost o urmare a 
trecerii în sec. al XVI-lea de la producţia la comandă la producţia 
pentru piaţă. În sec. al XVIII-lea meseriile orăşeneşti au cunoscut un 
nivel înalt de dezvoltare. Pe măsura dezvoltării meseriei la oraşe, 
ponderea orașului în dezvoltarea acestei ramuri devine tot mai evi- 
dentă. Una din aceste cauze e creșterea nivelului de specializare: dacă 
la sat toate procesele, începînd cu spălatul lînii și terminînd cu scăr- 
mănatul ei, le făcea un singur meșteșugar, la oraşe exista specializarea 
într-un anumit lucru, care a contribuit la creșterea productivității. 

Meşterii moldoveni au asigurat populaţia de atunci cu obiectele 
meșteșugărești necesare. 

Datele recensămîntului din anii 1773-1774 arată că în cele 21 de 
orașe ale Principatului Moldova au fost înregistraţi în total 1495 
meşteri, care posedau 122 profesii. În orașe au fost înregistrați numai 
27% din toţi meșteșugarii. Ei cedau numeric meșteşugarilor de la 
mănăstiri, de la curţile domnești și de la sate. 

Pe vremuri, cele mai răspindite categorii de meserii la Soroca le 
formau: ișlicarii, care confecționau șlice sau ișlice pentru boieri și 
negustori din piei de miel subțire sau miel lepădat; bărbierii; croitorii; 
cojocarii; postăvarii; blănarii; ciubotarii și cizmarii; opincarii; curela- 
rii; funierii; potcovarii; lăcătuşierii; lemnarii; butnarii; șindrilarii; ola- 
rii şi străchinarii; pitarii; săpunarii ș.a.m.d. 


COMERŢ, VAMĂ, MONEDE ȘI MĂSURI 


În cursul de mijloc al Nistrului tîrgul Soroca era principalul 
centru de desfacere a mărfurilor venite atît din susul, cît și din josul 
Nistrului. Aici se vindea marfa negustorilor locali, cît şi a celor străini. 
Însuși Domnitorul ţării era interesat în dezvoltarea relaţiilor comer- 
ciale, nemaivorbind de negustori, meșteșugari, ţărani. Era clar: co- 
merţul devenea o sursă sigură de venit. 

Domnitorii Moldovei acordau anumite înlesniri negustorilor stră- 
ini. La 10 decembrie 1644, domnitorul Moldovei Ștefan Tomșa aduce 
la cunoștința „... negustorilor atît poloni, cît și ruși, armeni şi evrei 
că... le este slobod să vină în ţara noastră pentru tot felul de cumpără- 
turi și cu mărfuri pe drumul Cernăuţilor al Hotinului și al Sorocăi şi 
nicăieri în altă parte, ci numai pe acele drumuri vor trebui să margă 
sub ameninţarea pierderii tuturor cumpărăturilor și a mărfurilor lor. 
Şi în virtutea hotărîrii cuprinse în această carte a noastră dată pîrcă- 
labilor noștri, care sălășluiesc pe acele drumuri volnică le va fi acelor 
negustori ieșirea și intrarea domeniilor noastre“. 

În secolele XVI-XVIII, prin vadul Soroca, apărat de cetate, treceau 
un șir de căi comerciale (unele din ele fiind cunoscute cititorului), 
care antrenau tîrgul în comerţul internaţional, favorizînd într-o anu- 
mită măsură dezvoltarea comerțului local. Aș numi din nou drumul 
Orheiului. Relaţiile comerciale cu Rusia erau întreţinute prin mai 
multe căi comerciale, care treceau prin Hotin, Orhei, Tighina și, 
desigur, prin Soroca: Moscova, Cernigov, Belaia Ţerkovi, Pogrebișce, 
Lipoveș, Soroca, lași și mai departe în Muntenia, Bulgaria, Grecia și 
Constantinopol. 

Vinul de Odobeşti era transportat în sec. al XVIII-lea în orașele 
Ucrainei și Rusiei pe drumul comercial Odobeşti, Iași, Soroca, Kiev, 
Nejin. Numai în anul 1775, negustorii cazaclii au exportat din Mol- 
dova prin Soroca 1 406 250 litri de vin. 

Drumul comercial prin Soroca era o cale nouă. Și deja la 1610 
înflorea bilciul Soroca la care, cu toată frica de prada cazacilor, veneau 
boieri din ţară, armeni, tătari. Bîlciul Soroca avea loc în anumite 
perioade ale anului, dar mai ales la diferite sărbători religioase. 

Strîngîndu-se sub zidurile cetăţii, creștinii făceau schimb de pro- 
duse agricole și meșteșugărești. În documentele de epocă acest bilci 
era pomenit deseori ca „iarmaroc“ sau „tîrg“. 

Negustorii turci din Hotin, uniţi cu cei armeni, apăreau la jarma- 
roacele din Suceava, Botoșani şi Roman, unde cumpărau vite, pe care 
le treceau mai apoi pe la Cernăuţi, Movilău şi Soroca. 

Pe pieţele vest-europene (Ungaria, Polonia, Germania, Italia), cât 
şi în Rusia, Turcia, deosebit de solicitate erau vitele cornute mari 
crescute în Moldova. O ramură deosebit de avantajoasă a creșterii 
vitelor era cea a oilor. D. Cantemir menţiona în Descrierea Moldovei că 
„ÎN țară sînt trei soiuri de oi: acele de munte, de Soroca, şi cele 
sălbatice”. „La șes, oile sînt mult mai mari, dar nu atît de multe ca la 
munte, şi printre acestea sînt de luat în seamă cu deosebire cele ce 
cresc în ținutul Sorocei. Toate au o coastă mai mult decît celelalte și pe 
care nu o pierd cât trăiesc. Duse în alt ţinut abia în al treilea an oaia 
fată un miel cu coastele obișnuite. 

De asemenea, dacă o oaie din altă parte este adusă în ținutul 
Sorocii, mielul care se naşte va avea o coastă mai mult decît mama 
lui.“ 

De la 1591 s-a păstrat socoteala pentru goștină a oilor din Mol- 
dova, din care se vede că populaţia Basarabiei, care era mereu inva- 
dată de tătari, cazaci, era destul de înstărită în comparaţie cu cea din 
alte ţinuturi ale Moldovei, aflate chiar în inima ţării: Hotin — 5901 oi, 
Orhei —-- 4376 oi, Soroca — 5000 oi, în timp ce Birladul avea 1500 oi. 
Oile se vindeau cu cîte 38-40 „aspri noi“ bucata. 

De aici, din țară, în fiecare an erau duse spre Constantinopol 
peste 60 000 oi pentru curtea sultanului. 

O dată cu stabilirea dominaţiei osmane a fost instaurat monopolul 
Porții asupra comerțului extern: asupra exportului pîinii, oilor, parțial 
asupra vânzării vitelor cornute mari, a cailor. Selitra, care se recolta 
prin părțile Sorocii, era înscrisă între furnizările militare neplătite. 

În Moldova, în sec. al XVir-lea s-a format o clasă a negustorilor 
de ţară, clasă destul de mare la număr și destul de bogată și înflori- 
toare. Negustorii turci se ocupau în special cu creșterea și vinderea 
vitelor pe care le creșteau, mai ales, în părţile de est ale Ţării. Zeci de 
mii de oi pășunau prin părțile Sorocii și Orheiului, bogate în şesuri 
grase, cu ierburi înalte. 

Odăile și câșlele turceşti, scutite uneori de dăjdii — de goștina 
oilor, înaintau mereu în Moldova, adesea abuzînd de drepturile pe 
care le aveau, provocînd astfel nemulţumirea băștinașilor. Așa s-a 
întîmplat și la Soroca, cînd „odăile Chiurzilor“” au fost arse, și „ciobanii 
turcești, ce ședeau iarna şi vara cu bucatele lor aici în ţară ca dajdii“. 


Pentru o încercare de siluire la Soroca, Vodă „cerea să se vie de 
hac vinovatului tătar, să-l ucidă”. 

În sec. XVII-XVIII, în virtutea unor împrejurări de ordin intern și 
extern, „... negustorii cei străini, turcii, jidovii, armenii și grecii, care 
se zic jelepi, au apucat în mîini toată negustoria Moldovei“, ne mărtu- 
risește domnitorul Moldovei D. Cantemir. Spre exemplu, la Soroca, 
încă de la 1727, „stau evrei poloni cu „haham jedovesc”, care merg la 
otacele de la iarmaroc să ia „curupca“ la toţi jildovii din Ţara Leşească 
precum le este obiceiul lor de veac“. Populaţia tîrgului Soroca cuprin- 
dea în sînul său nu numai moldoveni. Conform documentelor, în- 
semnărilor de călătorie, în tîrguri puteai întîlni armeni, greci, evrei, 
turci. În Condica sudiților nr. 1, p. 4 citim: „lon Alexandru sîn Mărgărit, 
nație grec, de la Sanina, negustor cu marfă de Viena; statornicie: 
dugheană de piatră de veci pe Podul Vechi“. 

În câteva documente culese din arhivele polone, publicate de Ilie 
Cortus, se atestă legăturile comerciale ale Sorocii cu Podolia leşească, 
deși în contextul unor relaţii particulare. La 4 septembrie 1631, D.B. 
Wojkuszycki îl înștiinţează pe Luca Miaskowski, judecătorul Podoliei, 
că pircălabul Sorocii îi trimite prin Hotin niște care cu harbuji, iar la 16 
august 1646 Stefan logofăt, boier de Ţepilova, pîrcălabul Sorocii, îi 
trimite ca semn de recunoștință și prietenie aceluiaşi Luca Miaskow- 
ski „100 pepeni verzi din cei mai aleși..., şi deosebit 40 pepeni galbeni, 
care fructe, deși în timpul acesta sînt de un gust modest și mediocru, 
binevoiește totuși domnul mai mult milostiv să le primești ca de la un 
prieten și slugă a domniei tale, lucru pentru care te rog preaplecat“. 

Un mijloc destul de eficient în desfacarea mărfurilor negustorilor 
locali, cît și ale celor străini, erau dughenele, prăvăliile, crîsmele și, 
desigur, iarmaroacele și a tîrgurile. 

Cu toate că Soroca se afla la margine de ţară, „în buza puștilor 
căzăcești“, neavînd liniștea Orheiului, ascuns între dealuri, își ducea 
viața de cetate și de tîrg. Prăvăliile, dughenele şi casele negustorilor 
erau aşezate de o parte și de alta a străzilor ce porneau în jos de la 
cetate, de-a curmezișul, pe strada ce venea din deal spre cetate. 
Numărul lor era destul de mare. 

La 31 august 1775 Coste Dimitriu Artim vinde jupînului Panaite 
Ioan Badea o pivniţă cu casă și dugheană, făcute de el în tirgul Sorocii, 
în marginea din jos a tîrgului, cu 500 lei dînd arvonă 100 lei. La 4 iulie 
1776 s-a plătit și restul de 400 lei, și dă o hîrtie semnată în grecește, pe 
care mai apoi serdarul Iacovachi Veisa o tălmăcește la 7 septembrie 

1820, anul cînd s-a scris condica documentelor ruseteşti, care enume- 
rau moşiile aflate în posesia neamului Ruset-Roznovanul. În ianuarie 
1782 Scarlat Ghica hatman cumpără cu 350 lei o dugheană și o crișmă 
în Soroca de la Radul Bodagul mazil. Dughenele lui erau situate „pe 
ulița ce mergi spre cetate în partea despre amiază zi“ și care se 
mărgineau pe de o parte cu „dugheana lui David jidov şi de altă parte 
cu dugheana lui Constantin Vărlan Păcal“. Tot în acest document de 
cumpărare din 10 ianuarie 1782 se pomenesc ca martori ai vînzării 
ispravnicul Sorocii Stefan Țintilă, vel sulger ispravnic de ţinutul Soro- 
cii, protopopul Teoader, Stefan Buzne, vel căpitan de Soroca, Con- 
stantin Creţul, şoltuzul de Soroca, Sandu Buzdugan. 

În aceeași lună a lui 1782 Scarlat Sturza-hatman cumpără cu 560 
lei o crîşmă la Soroca de la Panaite Ioniță Vameș. Crișrna avea 3 camere 
„Şi cu un cerdac pi gîrliciul pivniţei şi o dugheană alături cu crîșma tot 
sub acoperemînt și acoperemînt tot cu stuh și pivniţă boltită în care 
încap cinci buti, alt beciul de lemn alăture cu girliciul și cu ogradă 
mari din dos, cu grădină de nueli și grajdiu de nueli, cari aciastă 
crîșmă este în ulița ce mari în capătul uliţăi din jos dinspre cetate în 
parte din sus“ și se mărginea pe la deal cu casa lui Izdrail Jidov. 

La 30 noiembrie 1780, Constantin Muruzi vodă dă hrisov de 
așezare a tîrgurilor-iarmaroace — „ceau a se face la tîrgul Soroca“ ca și 
la celelalte tîrguri din cuprinsul ținutului Soroca, iar la Soroca iarma- 
roacele s-au orînduit a fi acestea: 

l. La ziua Sfîntului Nicolae — 6 decembrie. 

„La ziua trei Sfetitelor — 30 ianuarie. 

. Săptămîna întîia din post. Sîmbătă la Sfîntul Teodor. 
. Duminica Tomii, întîia duminică după Paști. 

La 21 mai, ziua Sîntului Împărat Constantin și Elena. 
. La 20 iulie, ziua Sfîntului Ilie. 

La 14 septembrie, ziua Crucii. 

„La 25 noiembrie, ziua Sfintei Ecaterina. 

Ele eu fost organizate „pentru mai mult folosul locuitorilor și mai 
ales a inarginii ținutului Sorocăi ca să-și poartă fiști cini face alişveriş 
lor cu îndestulare“... în afară de horilcă și „să nu poată aduci nici din 
țara leșească sau alte părți de loc streine aice în Moldova nici de la un 
ținut la altul să nu poată duci“. 

Horilca nu se mai aduce pe la 1775 prin evreii mărginași, de peste 
Nistru, din Polonia, ci se făcea pe diferite moşii. Velniţe pentru rachiu 
erau multe, mai ales, de cînd plăcerea ruinătoare a rachiului a fost 


SuaM 


simțită și de țăranii moldoveni. Velniţe erau și la Soroca, alături cu 
hotarul tîrgului, „pe pîrăul Velniţicov cil cheamă Racovăţul“. Buco- 
vina ce era plină de velniţe evreiești putea servi ca model. Rachiul cel 
mai sănătos se făcea din grîne. Pe la sfîrşitul sec. al XVIII-lea - 
începutul sec. al XIX-lea frica de a nu fi în stare să vîndă turcilor grîul 
și orzul de care ei aveau nevoie a dus la scăderea lucrului velniţilor. 
Mai înrăutăţise situaţia lor și faptul că domnul lua o vamă mare de 60 
parale la vadră de horilcă, ce se aducea din străinătate. 

Știindu-se din timp data organizării iarmaroacelor, care ţineau de 
obicei 15 zile, se adunau foarte mulţi negustori locali și străini și ca să 
nu sufere vreo pagubă prin păşunatul ierbii de către vite ce erau aduse 
la tîrg şi călcau iarba lui Constantin D. Moruz vodă, la 10 aprilie 1781, 
dă un nou venit ginerelui său Scarlat Sturza, şi anume, îi oferă în 
stăpinire Brudina Nistrului {brod — vad), „precum urmează pentru 
podurile și luntrile dumisale ce vor umbla pe moșia tirgului: 

1. 15 bani noi de cal, bou la car și căruţa încărcată. 

2. 7 1/2 bani de cal, bou, cari vor trece Nistrul înot. 

3. 10 bani noi de povară la cal, bou, la car cu marfă. 

4. 5 bani de cal, bou care vor trece înot. 

5. 12 bani noi de omul călare ce trece pe pod. 

6. 3 bani de om pedestru, ce trece pe pod. 

7. 7 bani pentru orice vită slobodă, ce va trece pe pod. 

8. 400 bani noi de 1000 de oi ce vor trece pe pod (4 bani de 10 oi). 

9. 24 bani de bou, vacă, cal, iapă ce se vor vinde la iarmaroc, din 
care 12 bani da vînzătorul și alţi 12 bani cumpărătorul. 

10. 20 bani de tot carul, căruță ce va trece cu marfă în Țara 
Leșească sau din Țara Leșească în Moldova (acest venit mai înainte 
era al ispravnicului, apoi i s-a dat lui Scarlat Sturza Hatmanul). 

11. 40 bani bezmănul locului de tîrg la iarmaroc de orice casap 
moldovean, grec, armean ori evreu, după cuni și de la orice negustor 
străin, ce vine la iarmaroc și îşi întinde marfa pe tărăbi. 

12. Orice băutură se va vinde în tîrgul Soroca: vin, rachiu, mied, 
bere să fie a dumisale hatmanului, căci după vechiul obiceu veniturile 
sînt ale stăpînului moșiei, afară de horelcă, care s-au orînduit de 
domnia me pinturile...“ 

Peste 10 ani, la 4 iulie 1791, Mahail C. Suţu voievod așază 
ponturile veniturilor tirgului Sorocii logofătului Niculai Ruset Rozno- 
vanul, posesorul moșiei Soroca: „Veniturile acestui tîrg să se facă după 

rîndurile şi după vremea ce se face la moșia Budile ce se numește 
Movilău, adică Brudina Nistrului...“ 


VAMA SOROCA 


Pentru Moldova trecerea marilor drumuri comerciale ale lumii a 
dus la apariţia vămii. Atît pentru dreptul de a desface marfa de 
vînzare, cît şi pentru tranzitul ei în alte ţări de către negustori se 
încasau diferite taxe unite sub un termen comun — vama. 

Regimul vamal din alte timpuri nu are nici o asemănare cu cel pe 
care îl aplică azi toate ţările. 

Moldovenii, ca și muntenii, se mulțţumeau de la început să hotă- 
rască suma care se cuvine domnului pentru fiecare articol de comerţ: 
postav, pînză, animale, peşte, lină, sare, seu, blănuri, piei, fierării, 
chiar și pentru caii de la car și căruță, pentru caii de sub călăreț, 
pentru trecătorul pe jos. Pentru moldoveni suma se socotea în groși 
poloni, în florini și dinari ungurești, afară de peşti, de la care se lua 
vama în natură. 

Sistemul vamal întrebuințat de domnii moldoveni, de la Alexan- 
dru cel Bun pînă la căderea Chiliei și Cetăţii Albe sub turci, era cu mult 
mai precis și mai folositor vistieriei. Dacă în Țara Românească negusto- 
rii, oaspeţii străini plăteau o vamă de hotar fixă — doi florini de fiecare 
car cu marfă și vămile interioare, rămînînd apoi liberi să facă ce doresc 
cu mărfurile ce le aduc —, în Moldova sistemul era cu totul altul. 

Erau trei feluri de vamă: vama de hotar, vama interioară, în care 
intra și taxa de cumpărătură, și vama de căpetenie, la Suceava. 

Marfa de vînzare în Moldova avea o altă situaţie decît cea de 
export și se făcea o deosebire dacă marfa provenea din Polonia sau din 
Țara Românească. Exportul de vite cornute mari, de oi, de cai, de piei 
(de veveriță, de vulpe, de oaie, de bou) către Polonia era supus unei 
singure vămi, percepută la Suceava, pe cînd exportul cailor (oprit 
pentru caii cei buni) era supus la patru vămi. Exportul în Ungaria era 
vămulit ca și cel de vite la tătari. La Siret, ca şi la vadul de la Cernăuţi 
ori cel de la Ţuţora, se plătea vechea vamă. Straja vadului avea și ea 
drepturile ei de a fi plătită. Domnul își rezerva oprirea unor articole de 
export sau cumpărarea unor articole de import, înaintea oricui. 

Înainte de a intra în țară, negustorii plăteau vama de hotar. Cei 
care veneau din nordul Moldovei plăteau vama la Hotin sau la Cernă- 


uți. Ajunși în capitala Ţării, negustorii străini plăteau vama principală 
— de căpitenie. Conform direcţiei drumului comercial, vama princi- 
pală putea fi plătită la Iași, la Cetatea Albă, la Tighina, la Bacău, la 
Trotuș. Vama mică era vama pe care o plăteau producătorii şi negusto- 
rii din țară pentru produsele și mărfurile locale, pe care le expuneau 
pentru vînzare în piaţa târgului. Negustorii care mergeau de la un tîrg 
la altul cu carele încărcate cu marfă și treceau în calea lor podurile fixe 
peste rîuri trebuiau să plătească pentru aceasta o taxă specială — 
brudina (de la slavonismul brod — vad). Poduri erau peste toate apele 
mari: Nistru, Prut, Siret ...Rîurile mici erau trecute prin vad. 

La Soroca, deoarece se află în cursul de mijloc al Nistrului pe 
unde treceau importante căi comerciale, se lua vama de vad. 

Pentru dugheni, cîrciumi și alt imobil din oraș, negustorii plăteau 
un alt impozit — bezmen. Impozitul era plătit pentru folosirea pămîn- 
tului din tîrg, care de la începuturi aparţinea domnitorului, iar acolo 
unde tîrgul aparţinea proprietarului, îi revenea acestuia. Mărimea 
impozitului nu era stabilită. El putea să fie şi de 2, și de 4, și de 5 lei de 
dugheană. 

De la negustorii tirgului Soroca se mai încasa un impozit — 
mortasipia — care era o taxă pentru marfa vîndută pe piaţa tirgului. 
Impozitul se plătea în jumătate! Atât de vînzător, cît și de cumpărător. 

Perceperea taxelor „brudina Nistrului“, „bezmenui“ și „mortasi- 
pia“ peniru tîrgul Soroca sînt clar arătate în cele 2 documente întărite 
de domnul C.D. Moruzi pentru ginerele său Scarlat Sturza Hatmanul 
(10 aprilie 1781) şi de Mihai C. Suţu voievod pentru Niculai Ruset 
Roznavanul (4 iulie 1791), menţionate mai sus. 

Pe la mijlocul sec. al XVI-lea Soroca, după cum afirmă N. Iorga, 
era numai cetatea cu o vamă, un „podgrad“. 

În 1592 locul de vameș la Hotin, unde erau „veniturile cele mai 
îmbelșugate“, îl avea grecul Andrei Damilo. Partea vameșului de la 
Hotin se întindea și la Soroca și avea legături pînă la Smiatin. La 
plecarea din Ţară a uzurpatorului Petru vodă Cazacul (1578), care s-a 
dat drept fiu al bătrînului Alexandru Lăpușneanu, A. Damilo a fugit, 
luînd cu dînsul 7000 de taleri vechi ai vistieriei , 700 de viguri de atlas 
„de colori deosebite ale voievodului, soroace de sobol și blăni obiş- 
nuite de același fel, pietre scumpe“. După documentele studiate, 
spune N. Iorga în Opere economice, se poate vedea care era viaţa de 
negoţ ce s-a desfășurat la cel mai însemnat punct de graniţă sub 
supravegherea vameșului din Hotin şi a cărui mînă lungă ajungea 

pînă la Soroca. Hotinul era la 21 august „Tirgul cel dintîi“, care se 
ținea vreo 10 zile şi care avea loc pînă tîrziu în septembrie. 

Zeci de negustori evrei și creștini veneau aducînd în schimb 
pentru boi taleri poloni, noi și vechi, și zloți de aur, iar din jos, venea 
caravana Constantinopolului. Aparte avea loc „iarmarocul ( în polonă 
iarmarok), de la care s-a strîns pentru vistierie în 1592 nu mai puțin de 
3453 de taleri. Numai vama de la Iași putea să concureze cu vama de 
nord. De la Hotin o singură dată Petru vodă Cazacul ia 16 000 galbeni 
de aur. 

Pînă la 1780 vameșii, căpitanii de hotar „culegeau“ veniturile 
brudiilor Nistrului pentru vistieria domnească, dar o dată cu trecerea 
tîrgului Soroca în posesie particulară toate impozitele erau percepute 
în favoarea proprietarului tîrgului. 

La 1652 documentele îl pomenesc pe Vasile Mirzacul, vel căpitan 
de Soroca, mai apoi mare căpitan de hotar la Hotin, care avea în 
funcţia sa culegerea veniturilor brudinei Nistrului. 

„Suret de pe un zapis sărbescu din let 7160, mart 20. 

Adică noi Maftii sin Todovan și familie mea Safta şi ei Andrii 
Bădicul și familie mea Nastasia cu fii noștri Iordachi, Tudosca și cu 
Istrate și familie Tudosca cu fiei noștri Vasili i Ștefan i Maria i Davidu 
și cu rudenia noastră Iordachi, Gafia,Timuș, Varvara cu fratele nostru 
Gavriil, Aniţa, Petre Tudosiea, Antimiea, Ion, Cozma, Arpintii cu toți 
sîntem nipoţ Pistrugăi şi strănepoți lui Dragoș, scriem şi dăm în măna 
de acum a noastră scrisoari dumisale Vasile Mărzacul, vel căpitan de 
Soroca, de nime siliți, numai de a noastră bună voia, am vîndut al 
nostru drept trii moşii ce avem în pustii, pe apa Cubolta anumi: 
Petroasa i Grapenii i Șolchinii, care sînt în ţinutul Sorocii cu iazuri și 
mori pe aceste moșii de mai sus arătate. Și iarăși am mai vîndut 
dumisali a trie parte din tot satul Pistruenii ce iasti pe apa Răutului, 
iarăș în ţinut Sorocăi pe amăndoao părţile acelui iaz. Și iarăși am mai 
vîndut dumisali din giumătate de satu din Olişcani, ce iasre în ținutul 
Orheiului pe vale Cernei cu apă, parte din sus giumătate de satu de la 
giumătate ce se va alegi a patra parte de la satul Olișcanii şi am vîndut 
dumisali mai sus numitului în 450 taler de argint şi 3 părechi boi buni 
și 3 vace cu viţăi şi 2 cai buni , deplinu în mănile noastre am luat plata 
aceasta, acești bani și noi i-am dat dumisale această scrisori la măna 
dumisali. Și la această scrisori au fost boieri și mulţi oameni de cinsti, 
bătrîni și tineri şi toţi împrejiurașii şi pintru mai bună credință ne-am 
iscălit și peceţile noastri am pus la această scrisoari ca să nu avem de 


PRO PE ALE APSA ADU LE IEA, 


acum nici un fel de greșală asupra acestor moșii și a noastră sprăv- 
nocie pricina să nu aibă la mai sus numiţi sălești și cu (ia )zurile lor și 
scrisorile acestor moşii de mai sus arătate s-au prăpădit din cetatea 
Sorocii, cîndu au venit cazacii Zaporojeni de au avut răscoală cu leșii. 
Atunci s-au prăpădit toate scrisorile acestor moșii iar mărturii de la 
oameni încredinţată am adus și am dat la mîna dumisâle Vasile vel 
căpitan, ca să stăpînească și fii lui și nepoții și strănepoții în veci şi a 
noastră pecete și mînule am pus la această a noastră încredințată 
scrisoari și zapis. Cu aceasta sfirșim. 

Let 1776, dechemvrie 1, eu Vasile Adam postelnin, martor eu 
Stefan Mintricachi, martor, eu Marco, vel căpitan Sorocăi, martor. S-au 
tălmăcit de Onofrii, pisar Sorocii.“ 

La 1740, Constantinachi era căpitan la Soroca și avea sub contro- 
lul său vadul Movilăului, iar la 26 noiembrie 1741 el este numit „vel 
căpitan i pîrcălab de Soroca“. 

La 1757 Leon Imbo era căpitan la Soroca. După un nou război cu 
ruşii, la 1775, existau vel căpitani la Greceni, Codru, Lăpușna, Orhei, 
Ciuhur și Soroca; căpitanul de Soroca avea cîte 20 și 30 seimeni și 20 
cazaci la Soroca, 30 cazaci la Rughi, 20 la Vadul Rașcului, 15 la Volăneţ 
și Vadul Nimereuca. În condica de dregători din 1776 sînt înscriși 
căpitanii de Coșăuţi, Vasilcăuţi și Solonceni, cu steaguri de cazaci, a 
căror chehaia se numește sotnic — de tot 132. Pînă la începutul 
secolului al XIX-lea la Soroca mai era un căpitan de margine. 

Din documentele de epocă se poate vedea ce fel de mărfuri se 
vindeau la bilciurile, iarmaroacele și tîrgurile sorocene: foarte multe 
vite cornute mari, oi, cai, făină, crupe, furaje, fructe și legume, fructe 
uscate, vin și horilcă, peşte, care era din plin în Nistru, cât și în iazurile 
din ținut, produse lactate, produse meșteșugărești, butoaie, roți, sănii... 


MONEDE ȘI MĂSURI 


Fiind un centru comercial şi avînd vamă la margine de hotar, 
vama vadului și vama tirgului, Soroca foloseşte pe larg moneda și 
unele mărimi de măsură. Voievozii, cît și mai micii lor, care domneau 
peste unele văi, primeau la vămi, la trecătorile de munte și la vadurile 
apelor banul străinului din sus sau din jos. Din aceste venituri de 
căpetenie li se hrănea vistieria. 

Care este originea cuvîntului ban? Ce înseamnă el? 

Ban, cuvânt din secolul al X-lea la slavii de sud; iniţial însemna un 
titlu purtat de demnitari cu atribuţii politice, administrative, judiciare 
și militare. În Ungaria denumea un demnitar regal, conducător al 
unor regiuni de graniţă, iar în Țara Românească era numit astiel 
primul demnitar, după domn. Din sec. al XVII-lea acest titlu îl purta și 
un anume dregător domnesc în Moldova. 

Ban însemna și moneda banului, precum monedei lui Ludovic al 
XII-lea i s-a zis ludovic (louis), monedei lui Frederic cel Mare, frederic 
(friedrich), monedei lui Napoleon I, mapoleon, monedei ducelui de 
Veneţia, ducat. Banul a desemnat, la început, monedele de argint ale 
banului Croaţiei (1272) cu circulaţie și în Țara Românească, apoi și în 
Moldova. Mai tîrziu, este denumirea dată oricărui fel de monedă. „Cei 
mai mulți bani au plecat, afirma N. lorga în Opere economice, din 
Banatul unguresc al Severinului“, şi de aici vine numele lor. Căpetenia 
care cîrmuia în numele regelui vecin ţinuturile de peste Olt nu avea 
însă, fireşte, o monedă a lui, însă deoarece moneda ungurească trece 
prin mîinile lui, venea de la el și de la dregătorii sale, de la negustorii 
în legătură cu dînsul, i se zicea, după numele demnităţii pe care o avea 
banul, tot „ban“. 

În Moldova în registrele cu cele mai vechi privilegii de vamă sînt 
fixate numeroase monede de ţară sau străine. Cele străine fiind însă, 
pînă la un timp, cu mult mai răspîndite decit celelalte. 

Cel mai mare ban, de argint și de aur, e „zlotul tătáresc” — 
monedă venită din ţara tătărească, pe drumul de negoţ tătăresc. El 
poartă slove latine și semnele deosebite ale republicii genoveze care 
avea pe coasta Crimeii orașul Caffa. 

„Zlot“ înseamnă moneda de aur. Dar acești „bani frîncești“ sau 
„italieneşti“ erau de fapt din argint. Polonii le ziceau „ruble“. 

Încă din cele mai vechi timpuri vinul se cîntărea cu vadra. Mai pe 
urmă și mierea scursă. Pentru grîne exista oborocul. Baniţa era o altă 
măsură. Ea putea să vină de la bani și să însemne măsură de grîne 
care se obișnuiește în pămînturile băniei ungurești. Baniţei îi cores- 
punde numele slavon merta sau mirta, un alt tip vechi de măsură. De 
la 1700 turcii aduc datina lor la măsurat. De atunci se făcea socoteala 
în dimerlii moldovenești de cîte 19 ocale. 

Cuiele de șîndrilă se vindeau în Moldova în fasce (legături). 
Samurii se vindeau în coropce, de unde vine numele de coroprar — 
negustor ambulant. Stofele se desfăceau în bucăfi sau viguri. Cotul și 
împărţirea sa rupul sînt de o epocă mai nouă. 


t 
i 


Ţăranii măsurau pămîntul cu bătrînul (întregimea pămîntului 
moștenit de la un singur strămoș). „Bătrînul“ se împărțea în „pămîn- 
turi“ moștenite de la înaintaşi mai apropiaţi. De cele mai multe ori, 
măsura pămîntului se făcea în pași, iar „pasul“ în „palme“. Mai tîrziu 
pasul a fost numit „stînjen“. 

Pogonul, falcea se foloseau pentru măsurarea viilor, pășunilor. 


COMERȚ, VAMĂ, 
MONEDE 
ȘI MĂSURI 

ORAȘUL SOROCA LA SFÎRȘITUL 
SEC. AL XVIII-LEA - MIJLOCUL SEC. AL XIX-LEA 


La sfîrşitul sec. al XVIII-lea, în 1781, posesorul moşiei Soroca, 
domnitorul Constantin Moruzi, dăruiește tîrgul Soroca cu întreaga 
moșie fiicei sale Soltana, măritată cu hatmanul Scarlat Sturza. Iar în 
1793 logofătul Niculai Ruset cumpără moșia Soroca la soltan-mezat 
cu 35 000 lei. Așadar, la sfîrșitul secolului al XVIII-lea tîrgul Soroca 
din posesie domnească devine posesie privată, încheindu-și una din 
etapele istorice de dezvoltare: 

1. Sfirşitul sec. al XV-lea - 1546 — perioadă marcată prin cons- 
trucţia cetăţii din lemn și pămînt a lui Stefan cel Mare, construcţia 
cetății din piatră a lui Petru vodă Rareș și apariţia tirgului Soroca ca 
centru administrativ-militar și comercial al ținutului Soroca. 

2. 1547-1739 — etapă de înfloriri și decăderi ale cetăţii și tirgului 
Soroca, mereu dominată de războaiele duse pe teritoriul ținutului 
Soroca de tătari, cazaci, polonezi şi ruși. 

3. 1739-1781 — dezvoltarea tirgului ca posesie domnească și 
pierderea importanţei militare a cetății. 

4. 1781-1849 — tîrgul Soroca, posesie privată a lui Iordache Ruset 
și a familiei Cerchez. 

5, 1849-1917 — dezvoltarea orașului Soroca fiind centru admi- 
nistratiy judeţean în componenţa Imperiului Rus. 

6. 1918-1944 -—— dezvoltarea orașului Soroca ca centru adminis- 
trativ în componenţa Regatului Român. 

7. 1944-1991 — dezvoltarea orașului ca centru raional în compo- 
nența Republicii Sovietice Socialiste Moldovenești. 

Perioada de dezvoltare a orașului Soroca ca posesie privată poate 
fi cercetată prin planul tîrgului Soroca din 1789, în descrierea din 
1817, prin planul din 1837 şi cel din 1846. 

Cu toate că în prima jumătate a sec. al XVIII-lea cetatea își pierde 
importanța militară, garnizoana fiindu-i redusă, planul oraşului de la 
1789 indică existența nu numai a cetăţii, ci şi a bisericii Sfîntul 
Nicolae, a sistemului de întărituri din pămînt care, împreună, creează 
un complex unic. În afară de cetate, întărituri și biserica Sf. Nicolae în 
plan sînt incluse sinagoga, baia evreiască și o construcție a local- 
nicilor. 


Este destul de interesant de menţionat că albia riîuleţului Răcovăț 
avea altă configuraţie, ajungînd mai aproape de marginea luncii 
inundabile. Conform planului din 1789 cetatea, biserica Sf. Nicolae, 
întăriturile din pămînt, cât și sinagoga formau nucleul orașului medi- 
eva] Soroca din a doua jumătate a sec. al XVIII-lea. Este foarte posibil 
ca cele două biserici să fi fost cele mai bune clădiri din oraș, pomenite 
mai apoi și în descrierea din 1817. 

Următoarele două planuri sînt cel din 1837 și cel care a fost 
alcătuit după 1837, pînă în 1846. Planul orașului Soroca din 1837 avea 
scopul amplasării spitalului militar. În explicaţiile date la plan sînt 
menţionate nu numai vechea cetate, ci și havuzul, grajdurile artileriei, 
spitalul vechi, aflat într-o încăpere șubredă, cu bucătărie, sarai, beci, 
toate înconjurate de un gard de lemn. 

Planul alcătuit pînă la 1846 este de perspectivă, avînd în vedere 
dezvoltarea orașului Soroca în lunca Nistrului, spre partea de sud de 
oraşul medieval. Reţeaua străzilor se întinde conform ondulațiilor 
albiei Nistrului, cartierele în planul respectiv se întind și ele conform 
direcţiei albiei rîului. În planul dat sînt arătate construcţiile orașului 
vechi cu cetatea, cu biserica Sf. Nicolae, dar fără întăriturile din 
pămînt. De asemenea este indicată sinagoga cu alte două clădiri mari. 
În plan mai apare biserica Adormirea Maicii Domnului și teritoriul 
aflat atunci în construcţie — centrul oraşului. 

La intersecțiile străzilor ce duc spre Bălţi și Movilău este fixată 
staţia cu tracţiune animală. 

În plan este reprezentat și spitalul militar care la 1837 era în 
proiect de construcţie, iar la 1846 era deja construit. 

După un studiu al planului de pînă la 1846 se vede că orașul 
medieval Soroca a apărut în jurul cetăţii și, pină la 1848, s-a dezvoltat 
între rîul Nistru, rîulețul Racovăț și rîuleţul ce curge şi pînă astăzi pe 
lingă palatul orășenesc de cultură. La sfîrșitul sec. al XVIII-lea structu- 
ra orașului medieval era radial-centrică. La baza străzilor radiale s-au 
aflat cele două străzi care vin spre cetate — una de la sud, paralel cu 
albia Nistrului, şi alta de la apus ce coboară pe coama dealului. 

Nucleul orașului, după cum se vede și pe acest plan, era cetatea și 
biserica Sf. Nicolae cu întărituri din pămînt. Partea regulată a orașului 
a fost întemeiată conform planului de pînă la 1846, ocupînd lunca 
Nistrului spre sud de orașul medieval. Planul nou, împreună cu tîrgul 
medieval, trebuiau să devină un tot întreg, așezată la joncţiunea celor 
două părţi ale orașului. 

ORAŞUL SOROCA ii ir A E. f 
Ba eea Cele mai importante construcții fixate în explicațiile la planurile 


AL XYIH-LEA — | descrise sînt: cetatea, biserica Sf. Nicolae, biserica Adormirii Maicii 


MIJLOCUL SEC. : P : RT PN R : . 
AL ER Domnului, sinagoga, spitalul militar, închisoarea, stația cu animale 


de tracțiune, grajdurile artileriei şi căsuțele din piață ale tîrgoveților. 
Străzile din lunca Nistrului, în diferite perioade, s-au numit diferit: 


1918 - 1944 1944 - 1993 


Sobornaia Principele Carol Krasnoarmeiskaia | Ştefan 
cel Mare 
Peterburgskaia | Nu s-a păstrat Leningradskaia Nu există 
denumirea 
Ekaterininskaia | Nu s-a păstrat Krupskaia Maria 
denumirea Cebotari 
Sobornaia Nu s-a păstrat Tolstoi Gavriil 
denumirea Bănulescu- 
Bodoni 
Uzkaia Nu s-a păstrat Krupskaia Nu există 
denumirea 
Odesskaia Nu s-a păstrat Osvobojdenia 
denumirea Bolintineanu 
Dubovaia Regina Maria Kotovskogo Alexandru 
cel Bun 
Bazarnaia Nu s-a păstrat Kalinina B.P Hasdeu 
denumirea 
Bulvarnaia Gh. Duca 28 iunie Mihail 
Eminescu 


Alexandrovskaia | Nu s-a păstrat Marx Vasile 
denumirea Alecsandri 

Bekirovskaia Nu s-a păstrat 25 Okteabrea Mihail 
denumirea Sadoveanu 

Koniuşenaia Nu s-a păstrat Şciors Constantin 
denumirea Stere 


196 


O bună parte din clădirile orașului care îl înfrumuseţau au fost 
distruse, demolate: 

— biserica situată în piața Bazarului (1959); 

— turnul echipei de pompieri din piața Bazarului; 

— clădirea staţiei de telegraf (str. Zemstvei); 

— cinematograful „Palas“ (str. Bulevardului, colţ cu str. Dubo- 
vaia), demolat în anii '80 ai sec. XX; 

— clădirea Zemstvei ţinutale, distrusă în 1992; 

— întreaga regiune între cetate și muzeu, Nistru și str. Ştefan cei 
Mare — vechiul tîrg Soroca. 

Procesul de distrugere continuă. Iar acele clădiri care au mai 
rămas de la orașul medieval și cele ridicate după 1848 se cer luate sub 
ocrotirea statului și a comunităţii orașuluiSoroca. 

Procesul de dezvoltare a mediului material se poate urmări după 
descrierile făcute în perioada sec. al XIX-lea şi în perioada 1918 - 1940. 

Una din primele descrieri se referă la perioada 1812 - 1846 și 
cuprinde moșia Bugerăuca. La Soroca locuiau, la acea dată, 1700 
oameni. Așezarea Soroca avea o suprafaţă de 100 falci, pe teritoriul 
aşezării erau 15 livezi și 9 vii. Cele mai bune clădiri din piatră erau cele 
două biserici menţionate mai sus: Sf. Nicolae și sinagoga, construite 
pînă la 1804-1805. Componenţa socială a populaţiei orășenești era 
predominată de bimici și văduvele lor — 148 și 21 și de cei 157 
tîrgoveţi, în afară de aceasta în oraș locuiau 11 slujitori ai cultului și 5 
văduve ale lor, 9 boieri, 5 mic-burghezi, ruptaşi și mazili. 

O nouă descriere a orașului Soroca a fost făcută la 1849 cînd 
orașul a devenit proprietatea statului. 

La nord hotarul moșiei Soroca îl constituia rîuleţul Răcovăţ, iar la 
sud, rîuleţul fără nume, care și azi curge pe lîngă palatul orășenesc de 
cultură. Pe ambele rîuleţe erau așezate 9 mori, care, la momentul 
descrierii, erau distruse de apa de ploaie, dar puteau fi ușor reparate. 
În oraș locuiau 2858 oameni, din care 13 erau din diferite tagme 
etnice și sociale: evrei și mic-burghezi — 824, moldoveni creştini — 
408. În Zastînca locuiau 81 oameni, din ei 32 plăteau bir. 

Documentul menţionează existenţa la acel moment a următoa- 
relor clădiri: biserica Adormirii Maicii Domnului, ridicată în 1842 în 
locul bisericii Sf. Nicolae care a fost distrusă de un cutremur la 1804, 
iar mai apoi demolată complet la 1830; sinagoga (din piatră), două 
clădiri din piatră, proprietate a administraţiei oraşului Soroca, 282 
case din lut. În posesia statului erau, de asemenea, spitalul militar al 

artileriei (din piatră), astăzi cunoscuta clădire de pe str. Independen- 
tei, închisoarea (din piatră) și care era compusă din casa santinelei, 
bucătăria și spitalul (din lut), depozitul pentru praf de pușcă și 
muniții (din piatră). Cea mai veche clădire desigur era Cetatea lui 
Petru vodă Rareș. 

Boierului din oraş îi aparţinea o casă din lemn cu fundament din 
piatră cu 5 camere, o bucătărie din piatră și un sarai șubred din lemn. 
Orașul avea 14 străzi și stradele, 2 poduri din lemn, o piață, 80 livezi şi 
vii, 52 grădini, 3 cimitire. 

În oraș lucrau 86 meșteșugari, predominau croitorii și cojocarii. 
Orașul mai avea o fabrică de bere, una de topire a grăsimii și două de 
ceară. 

Satul Zastînca dispunea de o biserică, de 3 case a fetelor biseri- 
cești și de 19 gospodării. 

Tot în acea perioadă, în procesul de cumpărare a orașului Soroca 
în posesia statului, se vorbea și despre dezvoltarea de mai departe a 
oraşului Soroca ca centru judeţean. În articolul referitor la venituri se 
prevedea deschiderea a duă iarmaroace, piaţa lor urmînd a fi ampla- 
sată de-a lungul Nistrului, unde era loc. De asemenea, pe malul 
Nistrului se prevedea construcția unui depozit pentru pîine, iar alături 
— a unui debarcader, care avea să fie folosit şi pentru lemnul coborât 
în jos pe Nistru din Austria. În proiect se prevedea și organizarea unui 
loc de trecere peste rîu, care avea să înlesnească legăturile cu orașul 
Kiev și cu alte centre din Novorosia. 

Conform statutului, orașul trebuia să aibă următoarele instituții 
de stat: instanţa judecătorească de zemstvă, poliţia orășenească, vis- 
tieria de judeţ, primăria orășenească şi următorii funcţionari: pro- 
curorul, inginerul cadastral și medicul. Acestor instituţii de stat, cât și 
funcționarilor li se prevedea o întreținere de stat. Primăria avea să fie 
întreţinută din colectările de zemstvă. În aparatul ei intrau primarul 
și 4 ratmani, care erau fără salariu, fiind o instituție obștească. 

O altă descriere a fost făcută în timpul recensămîntului din 1867. 
Conform acesteia în oraș locuiau 7758 oameni, din ei 4202 erau 
bărbaţi și 3556, femei, 1147 erau tîrgoveţi, 5466, mic-burghezi. La 
1869 în oraș exista o biserică creștin-ortodoxă, o sinagogă și trei case 
evreiești de rugăciuni. Din cele 617 case 108 erau din piatră. în oraș 
erau 92 prăvălii, o şcoală județeană și una parohială și un spital. 
Orașului îi aparţineau 2036 desetine de pămînt, venitul pe anul 1869 
alcătuia 5052 ruble. Mai mult de 100 familii de creștini se ocupau cu 

creşterea piinii. Aproape 40 familii de evrei aveau plantaţii de tutun, 
dar ocupaţia principală a orășenilor era producerea vinului. În oraş 
existau 100 vii, care dădeau 10 000 vedre de vin, fiind consumat pe loc. 

În 1869 în oraș lucrau 158 meșteșugari, dintre care 114 erau 
maiștri. O îndeletnicire constantă a băștinașilor a început să fie şi 
confecționarea cojoacelor. 

La 15 noiembrie 1868 a fost publicat decretul ţarului despre 
introducerea în regiune a instituțiilor guberniale și judeţene de zem- 
stvă. Iar după 1870, cînd a fost aprobat noul „Regulament munici- 
pal“, în Basarabia au început să se formeze dumele orășenești — 
consiliile municipale. La 22 aprilie 1869 este adoptată hotărîrea de a 
se face reforma judecătorească în Basarabia. 

Istoricul Petru Cazacu în Moldova dintre Prut şi Nistru descrie amă- 
nunţit activitatea Zemstvei ţinutale din Basarabia. 

Organizarea zemstvei Soroca se prezenta în felul următor: 

În fiecare ținut exista un colegiu electoral al nobilimii. Fiecare 
alegător nobil trebuia să posede de la 100 la 200 hectare de pămînt sau 
avere supusă impozitului zemstvei în valoare egală cu 100-200 hectare 
de pămînt. Colegiul dat alegea un grup de deputaţi din 20 de oameni. 

Colegiul al doilea, compus din proprietari nenobili, alegea și el un 
grup de deputaţi, dar mai mic, de 5 oameni. 

Colegiul al treilea — colegiul țărănesc — alegea și el de fiecare 
plasă unul sau doi deputaţi, în total 10 deputați. 

În total, pe județul Soroca erau aleși din partea celor 3 colegii 35 
de deputați. 

Numărul alegătorilor din județul Soroca era următorul: colegiul I 
— direcţi 102, indirecţi 21; colegiul Ii — direcţi 45, indirecți 139. 

Ispravnicul de Soroca avea dreptul de a opri orice alegător de la vot. 

Deputaţii celor trei colegii se adunau ulterior în adunarea județu- 
lui, unde, pe lîngă deputaţii aleși, luau parte cu drepturi depline 
deputați delegați: un reprezentant al Direcţiei împroprietăririi, unul 
de la domenii, un reprezentant al cultului, numit de arhiereu și 
primarul ţinutal. Preşedintele de drept era mareșalul judeţean al 
nobilimii. 

Alegerile se făceau pentru trei ani. Adunările ordinare se convo- 
cau o dată pe an și durau zece zile; cu învoirea guvernatorului se 
puteau prelungi sau se puteau convoca adunări extraordinare. 

Adunarea zemstvei își alegea pe trei ani din sînul său organul 
executiv — direcţia zemstvei, compusă dintr-un preşedinte şi doi 
membri. Aleşii se confirmau de guvernator. Dacă guvernatorul, care 


avea puteri discreţionare, nu îi confirma şi zemstva nu vroia să aleagă 
alții, guvernatorul numea singur Direcţia Zemstvei. Membrii Direcției 
aleşi și confirmaţi erau socotiți funcţionari de stat și erau responsabili 
în faţa organelor statului pe cale disciplinară. 

Primul Președinte al Direcţiei Zemstvei Soraca a fost Fiodor Alek- 
sandrovici Aleinikov (1869-1872). Piotr Chirilovici Portorescul şi Vasi- 
lii Spiridonovici Gore au fost aleși alături de FA. Aleinikov membri ai 
Direcţiei Zemstvei. 

În perioada 1876-1878, funcţia de Președinte al Zemstvei a fost 
îndeplinită de H.F Talamuzi. Fiind ales, nu o dată, în Direcţia Zem- 
stvei, EA. Aleinikov și-a legat viaţa de orașul și judeţul Soroca. Un 
aport important la dezvoltarea judeţului Soroca şi-a adus [eciorul lui 
EA. Aleinikov — Aleksandr Fiodorovici, ales Președinte pe un termen 
de 9 ani, la 1900, 1903 și 1906. Tot pe un termen de 9 ani, 1900-1909, 
ca membru al Direcţiei Zemstvei Soroca a fost ales Vasilii Constanti- 
novici Cruşevan. Membri ai Direcţiei pe diferiţi termeni au fost aleși 
FEF Surucian (1900), Ivan A. Guţov (1.02.1907) 

În 1910 în Direcţia Zemstvei Soroca au fost aleși: Preşedinte — 
Constantin Aleksandrovici Brjozovski, membri —- nobilul Valerian 
Alexandrovici Panin și Ivan Andreevici Guţov. 

Din septembrie 1883, funcţia de secretat al Direcţiei Zemstvei a 
fost îndeplinită de nobilul Vikentii-Lev Nikolaevici Jighilevici, iar din 
mai 1904 în aceeași funcţie s-a aflat candidatul în științe naturale de 
la Universitatea din Novorosiisk Emanoil Nikolaevici Belen de Balliu. 

La începutul secolului al XX-lea contabili la Direcţia Zemstvei au 
lucrat nobilul Nikolai Nikolaevici Romenski (din iulie 1902), Nikanor 
Mihailovici Popovski (din decembrie 1906). În 1915-1918 Președinte 
a fost Constantin Brjozovski. lar în 1918 — Safonov. 

Zemstva ținutului Soroca era răspunzătoare de: 

1. impozite și capitalurile ei; 

2. drumuri și poduri; 

3. poştă și telefoane; 

4. spitale şi instituţii de binefacere; 

5. asigurări mutuale. 

Zemstva Soroca acorda în același timp ajutor statului în ceea ce 
priveşte: 

— aprovizionarea; 

— ajutarea săracilor, incurabililor, alienaţilor, orfanilor și inva- 
lizilor; 


SOROCA ȘI 
REFORMELE 
BURGHEZE DIN 
PERIOADA ANILOR 
'60-'70 AI SEC. 

AL XIX-LEA 


111 


SOROCA ȘI 
REFORMELE 
BURGHEZE DIN 
PERIOADA ANILOR 
'60-'70 AI SEC. 

AL XIX-LEA 


112 


— sănătatea publică; 

— realizarea măsurilor stabilite de poliţia veterinară; 

— instrucţia publică; 

— stimularea agricultorilor, industriei și comerţului. 

Instituţia Zemstvei judeţene avea voie să cumpere, să vîndă și să 
moștenească averi, să încheie contracte şi să acționeze în justiţie. 

Fiecare adunare judeţeană de Zemstvă alegea un număr de depu- 
taţi pentru adunarea Zemstvei guberniale. În Basarabia fiecare adu- 
nare judeţeană delega 5 deputați. La aceștia se adăugau de drept: 

l. Mareșalii ţinutali ai nobilimii; 

2. Președinții direcțiilor Zemstvelor ţinutale; 

3. Şefii serviciilor agriculturii, domeniilor statului și coroanei; 

4. Reprezentanţii cultului ortodox. 

Toată instituţia Zemstvei avea la bază impozitele proprii, în spe- 
cial asupra pămîntului şi imobilelor. 

Conform datelor din 1884 Zemstva Soroca supunea impozitării 
următoarele obiecte: 

1. adeverinţele de breaslă, patentele pentru fabricile de spirt, 
depozitele angro pentru vin şi spirt, cîrciumile și alte localuri pentru 
consumul de băuturi alcoolice — 25 % de impozit; 10% de impozit din 
biletele și adeverinţele cu drept de tîrguială și impozit pe meserii. 
Conform calculelor preliminare Zemstva primea în aceste documente 
un venit de 9540 ruble 5 copeici; 

2. morile, oloinițele, bălțile cu trestie, viile, trecerile cu podul 
plutitor, pescuitul și carierele — 8,4 % din venit și aducea Zemstvei 
10 370 ruble 31 copeici; 

3. imobilele din orașul Soroca, din orăşelele Otaci şi Rașcu (în 
afară de posesii), casele din judeţ cu acareturile lor — 0,84 % din 
costul lor, aceasta da 18 225 ruble 26 copeici; 

4. 40 4539 desetine de pămînt bun — 0,84 % din preţul fiecărei 
desetine, avîndu-se în vedere 18 ruble preţul unei desetine de pămînt, 
s-a calculat pentru încasare taxa de 61 166 ruble 29 copeici sau 15,12 
rub. de desetină. În total, se prevedea încasarea de impozite pe anul 
1884 — de 99 303 ruble 73 copeici. La 1 septembrie 1884 pe cont 
fusese vărsată suma de 16 592 ruble 12 copeici. 

Sub influenţa timpului, a factorilor economici, culturali, politici 
și administrativi oraşele Basarabiei au evoluat ajungînd la 1918 la un 
anumit nivel, care la începutul sec. al XX-lea nu aveau un aspect 
rusesc total. Dar unele din ele, printre care şi Soroca, au căpătat 
aspecte de orașe tipice pentru Imperiul Rus. 


Despre Soroca de la începutul sec. al XIX-lea, în primii ani după 
nexare, am vorbit deja. Să vedem ce reprezenta Soroca cu judeţul ei 
a momentul traducerii în viaţă a reformelor administrativ-judiciare 
i țărănești. Conform datelor din lucrarea Bessarabskaia gubernia v 
870-1875 godah (Chişinău, 1879) tabloul orașului și al judeţului Soro- 
a era următorul: * 

Soroca: 8 sinagogi, 6 şcoli cu 307 băieţi şi 107 fete, 1 farmacie, 1 
pital de zemstvă, 101 livezi, 39 plantaţii de tutun, 10 mori, 6 uzine, 
66 prăvălii. La Soroca locuiau 3830 bărbaţi și 3056 femei, orașul avea 
554 case. 

Tinutul Soroca era împărţit la 1870 în 11 plase: 

1. Plasa Ocolina: 20 sate cu 4914 bărbaţi și 4630 femei, 1825 case; 
3 sate erau înstărite, 7 sate erau sărace; existau 512 plantaţii de 
utun. 

2. Plasa Bădiceni: 19 sate cu o populaţie de 5268 bărbaţi și 6345 
emei, cu 10 sate înstărite, 2 sărace, 2 bogate. Case — 2068. 

3. Plasa Văscăuţi: 19 case cu 3890 bărbaţi și 3569 femei, 12 sate 
nstărite, 2 sărace, 5 bogate. Case — 1455. 

4. Plasa Florești: 21 sate cu o populaţie de 4950 bărbați și 4163 
emei, cu 8 sate înstărite, 13 sate sărace. 

5. Plasa Cotiujeni: 15 sate cu o populaţie de 4336 bărbaţi și 4162 
emei, cu 8 sate înstărite, 6 sărace și unul bogat. Case — 2023. 

6. Plasa Arionești — 19 sate cu o populaţie de 6799 bărbați și 
388 femei, cu 13 sate înstărite, 6 bogate, 3 sărace. Case — 2607. 

7. Plasa Tîrnova — 14 sate cu o populaţie de 6167 bărbaţi și 5755 
emei, cu 10 sate înstărite, 2 bogate, 2 sărace. Case — 2307. 

8. Plasa Raşcu: 14 sate cu o populaţie de 5038 bărbaţi și 4724 
emei, cu 10 sate înstărite, 2 sărace, 11 bogate. Case — 2073. 

9. Plasa Otaci: 13 sate cu o populaţie de 6885 bărbați și 6761 
emei, cu 8 sate înstărite, 4 sărace, unul bogat. Case — 2070. 

10. Plasa Climăuţi: 11 sate cu o populaţie de 4054 bărbaţi și 3932 
emei, cu 9 sate bogate, 2 sărace. Case — 1646. 

11. Plasa Pepeni: 12 sate cu o populaţie de 3021 bărbaţi şi 3031 
emei, cu 8 sate înstărite, 3 sate sărace. Case — 1091. 

La 1897 în Zemstva Soroca lucrau 55 funcționari numiţi: 8 me- 
lici, 17 felceri, 5 moașe, 3 medici veterinari, 2 supraveghetori la spital, 
 farmaciști, un supraveghetor la casa de arest, un tehnician, un 
gent de asigurare, un șef de secţie la departamentul de prețuri, 6 
ucrători ai poștei, 8 funcționare în cancelaria Zemnstvei Soroca. 

Conducerea orașului Soroca — 1902 
1. Capul orașului (primarul) — Ivan Stepanovici Vasiliev 
Membri: Petru Pavlovici Donskoi 
Nicolai Mihailovici Soltuz 
Secretar: Emelian Osipovici Leviţchi 
Conducerea de Zemstvă Soroca — 1902 
Preşedinte: Alexandr Fiodorovici Abinikov, asesor ministerial, nobil. 
Membri: Fiodor Fiodorovici Surucian, locţiitor, nobil, 
Vasilii Constantinovici Crușevan, consilier titular. 
Secretar: Vikentii-Lev Nikolaevici Jighilevici, nobil. 
Funcţionar în cancelarie: Andronic Klementevici laroșevski, nobil. 
Registrator: Kiril Fiodorovici Vodeaniuk, ţăran. 
Contabilitatea Zemstvei 
Contabil: Nikolai Nikolaevici Romesnki, nobil. 
Primul ajutor de contabil: Irinarh Feodosievici Muranevici. 
Al doilea ajutor de contabil: Nikanor Mihailovici Popovski. 
Casier: Gheorghii Afanasievici Stankov. 
Agronom judeţean: Sevrin Narţisovici Gaslinki, consilier titular. 
Medicii de zemstvă: 
Sector 1, Soroca — consilier ministerial Vasilii Petrovici Cojuharev. 
Sector 2, Zguriţa — Stepan Ivanovici Scutelnic. 
Sector 3, Otaci — Vaţlav Franţovici Kraiski. 
Sector 4, Tirnova — Vladimir Nikodimovici Șimankevici. 
Sector 5, Nădușita — Emanuil Vladislavovici Boico. 
Sector 6, Florești — Niolai Ivanovici BOico. 
Sector 7, Cotiujenii Mari — Ivan Abramovici Beiferman. 
Sector 8, Vadu Rașcu — Alexandr Ivanovici Meleghi. 
Sector 9, Vertiujeni — Vaţlav Iulianovici Grabinski. 
Medic-consultant la Spitalul judeţean de Zemstvă Soroca — 


Constantin lavnovici Gheorghiţă. G 


Medici veterinari: 

Sector 1, Pavel Kazimirovici Suhoțki, Cotiujenii Mari. 

Sector 2, Pavel Demianovici Maskovski, Soroca. 

Sector 3, Kazimir Stanislavovici Drogaşevski. 

Sector 4, Iosif Bolestavovici Malinovschi, Năduşita. 

Congresul judeţean Soroca (1902): 

Președinte: Vasilii Ivanovici Bogdan, conducătorul nobilimii. 
Șefii sectoarelor de zemstvă: 

Sectorul 1, Otaci — Pavel Ivanovici Semigradov, consilier de stat. 


| 
| 

Sectorul 2, Trilănești -— Nikolai Emilianovici Pleșkov, rotmistru eroare 


în rezervă. BURGHEZE DIN 
Sectorul 3, Floreşti — Aleksei Egorovici Siținski, căpitan de artilerie. | o iPADA ANILOR 
Sectorul 4, Soloneţ — Constantin Aleksandrovici Brjozovski, rot- | ALXIX-LEA 
mistru în rezervă. 
Sectorul 5, Soroca — Ivan Ivanovici Erjiu, consilier nobiliar. 
Candidat — Constantin Ivanovici Rom. 
Secretarul congresului: Ivan Ivanovici Neamţu. 
Judecători de pace: 
Vasilii Spiridonovici Gore, consilier de stat. 
Constantin Alexandrovici Russo, consilier. 
Marţelin Martînovici Meleşevski, căpitan în rezervă. 
Evghenii Ivanovici Eliat, căpitan al statului-major, în rezervă. 
Aleksandr Nikolaevici Crupenski, consilier nobiliar. 
Platon Ivanovici Bebri, secretar ministerial. 
Grigorii Fiodorovici Aleinikov, nobil. 
Foma Titovici Mihalovski, nobil. 
Constantin Fiodorovici Kazimir, nobil. 
Leon Aristidovici Kasso, nobil. 
Valerian Aleksandrovici Sanin, nobil. 
Victor Aleksandrivici Vinogradski, nobil. 
Aleksandr Fiodorovici Aleinikov, consilier nobiliar. 
Fiodor Fiodorovici Surucean, nobil. 
Anton Cătanovici Demeanovici, tîrgoveţ. 

Veniturile și cheltuielile Zemstvei Soroca 
conform devizului de la 1902 

Venituri: 

1. Venituri de la soldurile libere, de la proprietatea zemstvei şi 
încasarea veniturilor sigure — 22 004 rub. 83 cop. 

2. Încasări judecătoreşti şi alte venituri — 2475, 

3. Venituri de la subvenţiile zemstvei şi restituirea cheltuielilor 
— 160. 

4. Penalizări, amenzi, încasări prin sancțiune, venituri nepre- 
văzute — 14 103. 

5. Dobînda de la documentele cu drept de comerț, de la activită- 
tile meşteșugărești — 4498 rub. 01 cop. 

6. Venituri de la proprietatea funciară — 89 065 rub. 18 cop. 

7. De la întreprinderile industriale și comerciale — 3502 rub. 95 cop. 

8. De la proprietatea imobilă orășenească — 8201 rub. 44 cop. 
9. De la proprietatea imobilă din judeţ — 29 309 rub. 48 cop. 
Total: 173 218 rub. 37 cop. 

Cheltuieli 

. Cheltuieli pentru angajații din instituţiile statale — 27 884 rub. 
. Întreţinerea conducerii de zemstvă — 14 482 rub. 

. Întreţinerea penitenciarelor — 2269 rub. 84 cop. 

„ Prestaţiile la drumuri — 900 rub. 

. Învățământul — 29 416 rub. 

„ Asistenţa publică — 500 rub. 

. Medicina — 68 049 rub. 

. Medicina veterinară — 1250 rub. 

9. Îmbunătăţirea buinăstării economice a populaţiei — 5566 rub. 

10. Achitarea datoriilor, procentelor de credit — ? 

11. Diferite cheltuieli — 10 182 rub. 

12. La formarea capitalului circulant şi de rezervă — 10 719 rub. 
53 cop. 

Total: 173 218 rub. 37 cop. 

În 1903 Zemstva Soroca avea următoarele departamente, secţii: 
. Cancelaria Direcţiei Zemstvei. 

. Serviciul de contabilitate. 

„ Secţia asigurări. 

. Secţia agricultură. 

. Secţia tehnică. 

. Poșta Zemstvei. 

„Medicii Zemstvei: doctorii, felcerii, moașele, farmaciștii, medi- 
cii veterinari și felcerii veterinari. 

Un şir de funcţionari ai Zemstvei Soroca au avut un aport impor- 
tant la dezvoltarea economică, socială şi culturală a ținutului Soroca, 
apărînd mereu interesele judeţului și oraşului Soroca. Despre devota- 
mentul și profesionalismul lor vorbesc faptele bune și amintirea gene- 
rațiitor următoare: aceștia au fost Fiodor Aleksandrovici Aleinikov și 
feciorul acestuia Aleksandr F Aleinikov, candidatul în științe naturale 
Emanoil N. Belen de Balliu; medicii — Vasilii Petrovici Kojuharev, 
Feofania Petrovna Budde, Emanuil Petrovici Svirski, Valerian Ale- 
xandrovici Panin, Nicolai Soltuz, Dimitrii Ivanovici Meleghi, Aristid C. 
Kasso şi mulţi alţii. 

În 1910 componența Zemstvei Soroca număra aproximativ 168 
de funcţionari numiţi. 

CLĂDIREA ZEMSTVEI SOROCA 


O dată cu reforma administrativă la Soroca încep lucrările de 
construcţie a clădirii administraţiei locale. Pe la 1876 clădirea era deja 
construită. Dar, de fapt, Direcţia Zemstvei ruga ca ocuparea clădirii de 
instituţiile administraţiei locale să fie reţinută pînă în primăvara 
anului 1877, cînd toate lucrările de finisare și de perfectare a docu- 
mentelor asupra posesiei vor fi în ordine. 

La 12 octombrie 1877 Direcţia Zemstvei, în darea de seamă către 
Adunarea de Zemstvă, anunţa oficial că construcţia clădirii cu 2 etaje 
a Zemstvei Soroca s-a terminat. În noua clădire și-au ocupat locul 
rezervat: Direcţia Zemstvei, biroul militar, congresul judecătoriilor de 
împăcare şi secţia judecătoriei regionale. Lucrările de finisare și ocu- 
pare de către instituţiile de stat au fost efectuate sub stricta supra- 
veghere a Preşedintelui Direcţiei de Zemstvă H.M. Talamuzi. Clădirea 
a fost ca atare ocupată încă în luna mai și a fost recunoscută ca 
„destul de convenabilă și largă”. 

În 1895, la cerința autorităților locale, inginerii studiază clădirea 
zemstvei. Conform deciziilor specialiștilor Adunarea ordonă Direcţiei 
înfăptuirea imediată a unor lucrări de drenaj în jurul clădirii pentru a 
apăra clădirea de apele subterane. Lucrările au fost efectuate sub 
conducerea tehnicianului Zemstvei I.O. Bek. Peste o sută de ani, la 
începutul anilor *90 clădirea Zemstvei Soroca, din cauza unui mic 
incendiu și apoi din cauza unei „reparaţii nereușite și ajutată de 
aceleași ape subterane“, a fost devastată. 

Paralel cu reforma Zemstvei la Soroca are loc și reforma orășe- 
nească. Încă la 1862 în 509 orașe ale Imperiului Rus au fost organizate 
comisii pentru elaborarea proiectelor viitoarei reforme orășenești. 
După multe dezbateri, în cele din urmă la 16 iunie 1870 proiectul a 
fost semnat de ţarul Alexandru al II-lea. 

Conform noului proiect deputaţii în Duma orășenească se ale- 
geau pe un termen de 4 ani, conform cenzului de proprietate. Numă- 
rul deputaţilor varia de la 30 la 72. Duma orășenească alegea primăria 
(Uprava) și cîţiva membri. 

Drept de alegere aveau numai cei ce plăteau taxele locale fiscale: 
industriaşii, bancherii, tîrgoveţii, proprietarii de imobile. Cei care nu 
plăteau taxele nu puteau participa la alegeri. Activitatea Dumei și 
Upravei erau sub controlul guvernatorului. 


CLĂDIREA Izvoarele principale de venituri ale orașului le alcătuiau taxele 


ZEMSTVEI SOROCA 
pentru imobil, comerţ, meșteșugărit, proprietate orășenească, con- 
strucții, edificii orășenești şi întreprinderi. 
Conform dării de seamă a Guberniei Basarabene, la 1894 la 
Soroca erau: 
118 hoteluri, hanuri — 24 
magazine de carne şi peşte — 13 
magazine de vinuri și rachiu —2 
farmacii — 2 
magazine cu mărfuri fine — 51 
magazine de galanterie — 16 
magazine de confecții și încălțăminte — ? 
magazine cu mărfuri din fier — 3 
magazine de veselă și sticlă — 4 
prăvălii de smîntînă și unt — 25 
depozite pentru carne — 7 
dughene de tutun —3 ! 
librării —3 j 


Bugetul orașului era cheltuit pentru întreținerea Upravei, clădirilor 
obşteşti din oraș și iluminarea închisorii, echipelor de pompieri, pen- | 
tru unele necesități cu caracter militar, pentru amenajarea oraşului. i 

După introducerea reformei orășenești la Chișinău, conform în- 
țelegerii dintre guvernatorul Basarabiei şi ministrul afacerilor interne, 
reforma a mai fost introdusă în alte 6 oraşe: Akerman, Bender, Hotin, 
Soroca, Bălţi, Orhei şi trei tîrgușoare: Păpușoi, Turlachi şi Șabo. 

În septembrie 1871, ministrul rus de interne permite introdu- 
cerea Regulamentului orășenesc la Akerman, Bender, Soroca și Hotin. 

La Soroca Duma orășenească a fost deschisă la 1874. La 1875 orașul 
Soroca număra 571 de case în care locuiau 4992 bărbaţi și 3250 femei, 
iar la 1897 erau de acum 15 148 locuitori. 

La 1898, pe o perioadă de 4 ani în Duma orășenească Soroca au 
fost aleşi 19 deputaţi, din ei: nobili — 5, tîrgoveţi — 6, funcționari — 
4, alții — 4. 

În 1892 veniturile oraşului Soroca nu erau considerabile și alcă- 
tuiau 41 063 ruble, în 1895 — 43 756 ruble și în 1903 — 51 174 ruble. 

În 1892, la 11 iunie, este adoptat un nou Regulament orășenesc 
care i-a exclus din listele alegătorilor pe micii tîrgoveţi, persoanele din 
păturile sociale mărunte. Noul Regulament orășenesc a fost introdus 
trepiat în perioada 1893-1894. S-a micşorat numărul alegătorilor. La 


Soroca lista alegătorilor cuprindea 57 persoane. Anume din rîndul lor 
erau aleşi deputaţii Dumei orășenești. Cenzul proprietăţii era princi- 
palul criteriu de a alege şi de a fi ales. 

La începutul sec. al XX-lea Upravele orășenești, printre ele și cea 
din Soroca, au făcut un lucru important pentru pavarea străzilor, 
iluminarea lor, construcția trotuarelor, lărgirea rețelelor de canali- 
zaţie. Se construiesc și se deschid noi școli și spitale. 

Multe lucruri bune, făcute în orașul Soroca în perioada 1874- 
1918, au fost rodul activităţii Dumei orăşeneşti și al Upravei. Ultimul 
primar al administraţiei orășenești ruseşti a fost Nicolae Soltuz. Mo- 
ment interesant: la 13 martie 1918, la Soroca, Nicolae Soltuz votează 
decizia Zermstvei Soroca de a se uni cu România, iar la 27 martie 1918 
își va pune iscălitura sub Actul Unirii Basarabiei cu România. 

VIAȚA ECONOMICĂ A JUDEȚULUI SOROCA 
(sf. sec. al XIX-lea - înc. sec. al XX-lea) 


Una din ocupațiile de bază ale populaţiei județului Soroca era, ca 
și în prezent, agricultura, avînd ca ramură principală cultivarea cerea- 
lelor. Anul 1883 a fost un an destul de bun, mai ales în partea de nord 
a judeţului Soroca, unde a fost recoltată o roadă bogată de cereale. 
Faptul a condus la scăderea preţurilor la grîu — 60 copeici pentru un 
pud (16,381 kg). O bună parte din roadă era expediată la Odesa prin 
intermediul agenţilor căilor ferate și a transportului fluvial, care exis- 
tau la Soroca de mai mulţi ani. 

În această perioadă scad, de asemenea, brusc preţurile la tutun, 
ceea ce a dus la reducerea plantațiilor, care în anul 1888 aproape că 
dispar, fiind o ocupaţie doar a cîtorva ţărani evrei. Industria tutunului 
din Crimea şi Caucaz făcea concurență importantă plantațiilor din 
Soroca. Activitatea industrială și comercială dintre satele și tîrgușoa- 
rele judeţului, în perioada anilor '80 ai sec. al XIX-lea era foarte slab. 
dezvoltată: numai o mică parte din locuitori se ocupau între lucrările 
de cîmp cu pescăritul, prelucrarea pieilor și cărăușia. În județ iarma- 
roacele mari erau o raritate, și se ţineau numai 0 dată în două 
săptămîni la Soroca, Otaci şi în coloniile evreieşti Zgurița și Căprești, 
unde ţăranii își vindeau produsele agricole, vindeau și cumpărau 
animale domestice, iar evreii-tirgoveţi își vindeau respectiv marfa lor 
măruntă. La acele bazaruri se vindeau foarte bine băuturile alcoolice. 

Meșteșugurile erau slab dezvoltate. Puţini din locuitorii judeţului 
se ocupau cu cizmăria, cojocăria, croitoria și fierăria. La 1883-1884 în 
județul Soroca erau 7 întreprinderi pentru fabricarea băuturilor alco- 
olice, 20 mori de apă, 475 mori de vînt și 28 mori cu tracţiune (calul). 

În ce priveşte cetatea de scaun a judeţului Soroca, la 1893, ea 
avea: 3 mori de apă, 3 mori de vînt, 4 întreprinderi pentru producerea 
lumînărilor, una de săpun, 3 de ape minerale și o fabrică de ulei. La 
1902 tabloul întreprinderilor din orașul Soroca era următorul: 2 între- 
prinderi pentru producerea lumînărilor (cu doi lucrători, suma pro- 
ducţiei în ruble — 400), o fabrică de ulei (2 lucrători), 5 — de 
producere a săpunului (5 lucrători), 3 — de apă gazoasă (3 lucrători), 
2 — de tutun (460 lucrători), una — de bere (5 lucrători), una — de 
tuburi pentru ţigări (10 lucrători), o fabrică de macaroane (4 lucră- 
tori) și o fabrică de dulciuri (3 lucrători). 


În judeţ o bună parte din lucrările agricole erau înfăptuite de 
salariaţi. Vara un lucrător era plătit cu 40-60 copeici, cositul unei falce 
de grîne era prețuit cu 5-8 ruble, cositul finului — cu 4-6 ruble. La 
1891 recolta de pe o falce se măsura în sferturi (un sfert — măsură 
rusească egală cu 209,91 litri), care ajungea respectiv pentru: 


grîu de toamnă, pînă la —4 

ovăz de toamnă, pînă la —7 

grîu de primăvară, pînă la — 6 

orz de primăvară, pînă la — 20 

ovăz de primăvară, pînă la — 25 

hrișcă de toamnă, pînă la — 3 

hrișcă de primăvară, pînă la — 10 
porumb de primăvară, pînă la — 25 sferturi 


Cifrele date vorbesc că la 1891 Soroca era îndestulată cu cereale. 
Mai mult, fermierii soroceni aveau unele probleme legate de vinderea 
producţiei, mai ales a griului. 

O informaţie destul de amplă referitoare la orașul și județul 
Soroca ne parvine de pe paginile îngălbenite de vreme ale Dicționarului 
enciclopedic, editat de FA. Brockhaus și I.A. Efron, 1900. 

La 1833, prin organizarea judeţului Soroca, orașul, fiind proprie- 
tate privată, este cumpărat de stat, devenind capitala judeţului. 

La 1860 Soroca avea 5250 locuitori. Conform recensămîntului din 
1897 Soroca număra ł5 800 locuitori (8089 bărbaţi și 7711 femei). 
72% din locuitorii Sorocii erau mic-burghezi, 15 % — tîrgoveţi. În oraş 
erau 1120 de clădiri, o biserică ortodoxă, o sinagogă și 3 case evreiești 
de rugăciuni. Cele 438 întreprinderi industriale și de comerţ dădeau 
un venit anual de peste 950 000 ruble. Orașul avea 2 farmacii, o 
tipografie, 4 depozite angro de vin, 68 localuri de băut diferite băuturi 
alcoolice, 7 mori, 2 uzine de cărămidă, 2 întreprinderi pentru produ- 
cerea săpunului, o fabrică de ulei, o întreprindere pentru producerea 
apei minerale artificiale, 4 cariere de piatră calcaroasă. 

Soroca, fiind situată pe Nistru, chiar în centrul unui ținut bogat, 
servea ca o piaţă ideală, o sursă de venituri foarte bună nu numai 
pentru judeţ, ci și pentru o parte din judeţul lampoi, gubernia Podolia. 

Dintre mărfurile cele mai exportate pot fi menţionate: cerealele, 
tutunul, lîna, fructele, vinul, vitele mari cornute. 

La 1897 veniturile orașului au fost de 41 135 ruble, cheltuielile de 
36 793 ruble, din care pentru învățămînt 3420 ruble, pentru medicină 
1700 ruble. Orașul Soroca poseda 2146 desetine de pămînt dat în 

arendă. O parte din locuitorii orașului Soroca se ocupau cu legu- 
micultura, creșterea pîinii, apicultura, dar cel mai mult cu viticultura 
și cu prepararea vinului. În jurul orașului, la sfîrşitul secolului al XIX- 
lea erau 150 vii, care dădeau 15 000 vedre de vin consumate pe loc. În 
decursul anului se desfăşurau două iarmaroace nu prea mari şi săptă- 
miînal cîte un bazar. 

În județul Soroca se formează cîteva podgorii specifice: Soroca, 
Camenca, Raşcov, vestite prin vinuri de marcă superioară, obținute 
din Riesling, Pinot, Traminer, Feteasca. La 1890 se introduce asigura- 
rea viilor contra filoxerei. Conform listelor întocmite, viile care urmau 
să fie asigurate măsurau 1589 rînduri, cîte 31 de tufe pe o suprafaţă de 
734 desetine, la un preţ de 225 530 ruble, suma de asigurare fiind de 
451 ruble 6 copeici. 

Judeţul Soroca, aşezat în partea de nord-est, avea o suprafaţă de 
3915,75 verste pătrate şi se întindea de la nord la sud pe o lungime de 
73 verste. Ocupînd teritoriul dintre bazinul rîului Nistru şi Răut, 
judeţul prezenta un podiș cu cele mai înalte dealuri: Lipnic — 134,85 
stînjeni; Baxani — 165,15 stînjeni; Voloave —- 145,57 stînjeni; Vădeni 
— 165,71 stinjeni; Hîrtop — 156,15 stînjeni; Ciutulești — 154, 57 
stînjeni (un stîngen = 213,4 cm). | 

Conform datelor Zemstvei Soroca de la 1898 populaţia judeţului 
Soroca număra 198 438 persoane. După Dicționarul Enciclopedic al lui 
Brockhaus și Efron tabloul era următorul: locuitori — 218 622 (111 
979 bărbaţi şi 106 643 femei), fără locuitorii orașului — 202 822 sau 
cincizeci și unu de oameni pe o verstă pătrată. 71% din populația 
judeţului o constituiau moldovenii, urmau rușii, evreii (cei mai mulţi 
erau în centrul judeţean), nemţii şi polonezii. După starea socială 82% 
din locuitorii judeţului erau ţărani, 2,4 răzeși, 6% mic-burghezi, 5% 
colonişti evrei, 4,5% nobili și funcţionari. După religie 88,4% erau 
ortodocși, 10,3% — de religie iudaică. În judeţ mai locuiau catolici, 
protestanți, credincioşi de rit vechi și armeni-gregorieni. 

În judeţ existau 263 așezări, din care două orășe Otaci și Vadu- 
Rașcu. Drumurile principale, care legau centrul judeţean Soroca de 
alte localităţi, erau cele ce duceau în direcţia localităților Otaci, Bălți, 
Orhei. O cale importantă de comunicaţii era rîul Nistru cu principalele 
cheiuri — Soroca, Otaci, Vadu Rașcu, lîngă satele Iarova, Ungri și 
Vertiujeni. 

La sfîrșitul sec. al XIX-lea, judeţul avea 4 spitale (în afară de oraș) 
cu 32 de paturi. Populaţia era deservită de 7 medici de zemstvă şi de 


cîţiva felceri, În afară de școlile populare și parohiale în județul Soroca 
mai exista o şcoală inferioară de agricultură din Grincăuţi (Școala 
tehnico-apricolă din Soroca a fost deschisă la 8 septembrie 1907). 

Enoriașii din judeţ beneficiau de 118 biserici, două mănăstiri — 
Adormirea Maicii Domnului (Călăreșuca) și Înălțarea Domnului (Jap- 
ca) și de schitul de femei din Coselăuca. 

La sfîrșitul anilor '90 ai sec. al XIX-lea în judeţul Soroca erau 192 
de asociaţii obștești, 32 891 gospodării țărănești (din care 8807 gos- 
podării ale celor fără pămînt). 


PROPRIETATEA FUNCIARĂ 


Celor 769 proprietari din judeţul Soroca le aparțineau 195 860 
desetine (48,9 %) de pămînt, dintre care 130 193 desetine de pămînt 
arabil. 150 518 desetine de pămînt (38 %) se aflau în stăpînirea a 182 
societăţi țărănești, din care 115 146 desetine erau terenuri arabile. 31 
desetine se aflau în posesia bisericilor. Mănăstirile posedau 45 517 
desetine (pămînt arabil — 27 797 desetine). Societăților private le 
reveneau 9218 desetine (pămînt arabil — 6602 desetine). 

Cei 58 boieri din judeţul Soroca aveau în stăpînire mai mult de 
1000 desetine. Fiecărui ţăran îi revenea în medie cîte 1,4 desetine de 
pămînt arabil. 

Una din ocupațiile principale o constituia cultivarea cerealelor. 
Un loc important îl deţinea tutunăritul, viticultura şi horticultura. 
Ultimele două erau „specialitatea“ locuitorilor din Valea Nistrului. 
238 000 desetine de pămînt erau folosite pentru aratul de zăble sau 
55,6% din întregul pămînt. 6,1% erau păduri (27 000 desetine), lun- 
cile, păşunile ocupau 34,3% sau 147 000 desetine și 4% sau 17 000 
desetine îl constituia pămînt nearabil și necultivabil. 

În decursul a zece ani (1883-1892) recolta medie a fost de 9 334 
037 puduri. 

Judeţul Soroca ocupa un loc de frunte printre celelalte judeţe în 
ce privește dezvoltarea agriculturii. Tabelul de mai jos este destul de 
concludent. (După Berg, Bessarabia: Strana, hozeaistvo). 

La 1892 în judeţ erau 405 prisăci cu 6985 știubeie, care dădeau 
689 puduri de miere și 390 puduri de ceară. Producerea vinului era 
slab dezvoltată. În cîteva sate de pe Valea Nistrului locuitorii se 
îndeletniceau cu creşterea viermilor de mătase, cu pescuitul. 

Județul Porumb Orz Griu de iarnă | Griu de 
1901-1905 1883-1905 primăvară 
1883 - 1907 


[voien [paran | poten [aran ot ara [ot aran | 
77 68 76 59 77 57 68 55 


Hotin 
Bălți 
Soroca 
Orhei 
Chișinău 
Bender 
Ismail 
Akerman 
Media 


INDUSTRIA JUDEȚULUI SOROCA 


La sfîrşitul sec. al XIX-lea în județ erau 3 întreprinderi pentru 
producerea spirtului, 7 depozite angro, 279 localuri pentru consumul 
de băuturi alcoolice, 2 fabrici de cărămidă, 3 cariere de piatră calca- 
roasă, 2 boiangerii, 11 întreprinderi de producere a uleiului, 10 între- 
prinderi de prelucrare a pieilor; 10 — de producere a grăsimii; mori de 
vint — 386, cu aburi — 19, de apă — 255 și 12 mori cu tracţiune 
(calul). 

În anul 1896 cheltuielile judeţului au fost de 137 850 ruble dintre 
care: pentru Zemstvă 19 473, învățămînt 28 787 şi medicină 47 563 
ruble. Venitul principal al Zemstvei provenea din impozitul pe pămînt 
— 51%. 

Dezvoltarea agriculturii depindea foarte mult de folosirea noilor 
tehnologii în agricultură, de introducerea noilor soiuri de culturi. 
Lucrul acesta se afla în grija stațiilor experimentale din judeţul Soro- 
ca. Astfel, în 1905 pe cîmpul experimental al moșiei Temeleuţi, agro- 
nomul local experimentează 8 sorturi de porumb american, comandat 
special din orașul Kanzas. 

În 1907, paralel cu suprafaţa agricolă a Zemstvei Soroca existau 
risipite prin judeţ cîmpuri experimentale, pe care se făcea selecţia 
porumbului. Ele erau situate pe moşiile private Văscăuți, Temeleuţi, 
Sănătăuca, Zahorna, Sevirova, Fiodorovca, Soloneț și Cuhurești. 

Unul din agronomii care experimentau cu mult succes în judeţ a 
fost Iacob Savcenco. 


STAŢIA METEOROLOGICĂ SOROCA 


În 1893 în gubernia Basarabia serviciul meteorologic lipsea. Zem- 
stva Soroca hotărăște atunci să înființeze în judeţ 10 stații meteorolo- 
gice pentru a acumula informaţiile necesare referitoare la climă. 
Administraţia judeţeană se adresează după ajutor profesorului Klakov- 
ski de la Universitatea din Novorosiisk, șeful Observatorului meteoro- 
logic de acolo. În aprilie Zemstva primeşte din Novorosiisk 10 măsu- 
rătoare de precipitaţii cu toate instrucțiunile necesare. Zemstva pla- 
sează instrumentele în următoarele puncte: 

1. Soloneț — observaţiile erau efectuate de președintele Zemstvei; 

2. Nemirov — observaţiile erau efectuate de fiica nobilului Ivan 
Meleghi, Elena; 

3. Cuhureștii Je Sus — observaţiile erau efectuate de învățătorul 
școlii primare C.C. Grăjdean; 

4. Școala agricolă din Grinăuţi; 

5. Naslavcea — observaţiile erau efectuate de învățătorul To- 
meţchi; 

6. Scăeni; 

7. Florești; 

8. Cotiujenii Mari; 

9. Otaci; 

10. Năpadova. 

Zemstva face tot posibilul pentru a asigura staţiile, punctele de 
observaţii meteorologice cu instrumentele necesare, făcînd comenzi la 
Universitatea din Novorosiisk, de unde au și lost trimise în 1895 10 
seturi de instrumente la prețul de 345 ruble 18 copeici. În 1908 Staţia 
meteorologică de pe lîngă Zemstva Soroca era una din puţinele în 
Moldova. Staţia din Soroca își îndeplinea meticulos misiunea stu- 
diind condiţiile climaterice din judeţ şi mai ales din bazinul rîului 
Nistru, o zonă agricolă intensivă. 

În 1909 Staţia a funcționat normal. Informaţiile culese erau 
trimise Observatorului fizic principal Nikolaevsk din Petersburg, Obser- 
vatorului Universităţii din Novorosiisk (orașul Odesa) și inspectorului 
traficului fluvial din Bender. 

Pentru cei curioși prezentăm datele meteorologice din 1909. Tem- 
peratura medie a aerului la umbră — 9,1“. Temperatura maximă a 
aerului +36,9*, temperatura minimă a aerului — 29,5". Primul îngheţ 
de toamnă (-0,3*") s-a produs la 28 septembrie. Ultimul îngheţ de 

primăvară (-1,2*) a fost înregistrat la 9 mai. Cantitatea anuală de 
precipitații — 330,2 ml, în 24 ore (17 iunie) — 22,0 ml. Prima zăpadă 
— la 22 noiembrie. Grosimea stratului de zăpadă — 50 cm (la 22 
februarie). Nistrul s-a descătuşat de gheaţă la 22 martie, ora 17 şi s-a 
acoperit complect cu gheaţă la 10 ianuarie 1910, ora 14, temperatura 
minimală a zilei fiind de -22,6*C. 


APICULTURA 


În 1887 Zemstva Soroca deschide un credit de 500 ruble pentru 
persoana care se va ocupa cu propagarea științifică a albinăritului în 
judeţ. S-a apucat s-o facă Victor Cotoviţchi — specialist în apicultură. 
El organizează prisăci în şcolile populare din Arionești, Bădiceni și 
Cuhurești. Aici au fost confecţionate ştiubeie cu rame. Victor Coto- 
vitchi călătorea prin judeţ, învățindu-i pe locuitori arta apiculturii. 
Pentru gratificarea lui V. Cotoviţchi Zemstva a cheltuit 300 ruble 71 
copeici. Prisaca Zemstvei a fost organizată pe lîngă şcoala din Cosăuţi 
în 1903 și avea numai 5 stupi cu rame. 

În 1906 prisaca Zemstvei număra 30 de stupi. Șeful prisăcii 
devine Gavril Gusev, învățătorul şcolii primare din satul Cosăuţi. În 
curînd, datorită prisăcii Zemstvei, care la 1907 număra deja 34 de 
stupi, se organizează în Cosăuțţi încă 8 prisăci cu un număr total de 48 
de stupi. Gavril Gusev desfăşura un lucru extrem de util de propagare 
a pisciculturii în judeţ. El aduna, de exemplu, la prisacă țăranii din 
Cosăuţi, unde le împărtășea cunoştinţele referitor la apicultură. Pen- 
tru munca sa asiduă Gavril Gusev primește de la Zemstvă încă 100 
ruble adăugător pentru dezvoltarea apiculturii. 


EXPOZIŢIA ECONOMICĂ 
SI MEȘTEȘUGĂREASCĂ DIN JUDEŢUL SOROCA 


În 1909 Zemsrva Soroca organizează la Soroca o expoziţie econo- 
mică cu scopul de a trece în revistă și a examina dezvoltarea diferitelor 
ramuri ale economiei judeţului Soroca, invitind la această expoziţie și 
reprezentanţi ai judeţelor vecine — Hotin și lampol. 

Expoziţia a fost deschisă la 6 septembrie 1910 și a durat 5 zile —- 
pînă la 10 septembrie. Ea a cuprins următoarele secţii: cultura cîmpu- 
lui, pomicultura și viticultura. 


Din păcate, expoziția gospodăriilor ţărăneşti a fost foarte prost 
organizată. 

Satisfăcător a fost prezentată creșterea animalelor în județele 
Soroca, Hotin și lampol. Aici atenţia vizitatorilor a fost atrasă de 
diverse specii de armăsari și vite cornute mari. 

Dintre meşteşuguri colecţia de covoare basarabene a fost repre- 
zentată cel mai bine. 

Analizînd mai detaliat expoziţia din 5 - 10 septembrie 1909, am 
putea menţiona printre cele mai interesante exponate: 


SECȚIA AGRICULTURĂ 


Gospodăria „Iemeleuţi“ a E.P Meleghi-Cuzminschi și „Cuhu- 
rești“ a lui VI. Bogdanov au prezentat noi colecţii experimentate de 
seminţe de porumb. 

Gospodăriile „Cosăuţi“ a lui Foma T. Mihailovschi, „Văscăuţi“ și 
„Cernoleuca“ a lui Constantin Kazimir au prezentat o mulțime de 
exponate prin care au arătat că la ei lucrurile se desfășoară bine. 
Interesante exponate (diagrame, produse agricole, descrieri, ma- 
nuale școlare) au prezentat școlile agricole din Grincăuţi şi Cucuru- 
zeni (Orhei). 


CREȘTEREA ANIMALELOR 


Crescătoria de cai „Tirnova” a lui T.B. Antonevici a prezentat o 
colecție de cai anglo-arabi. Colecţii de porcine au prezentat moșiile 
„Cosăuţi“ — E.T. Mihailovschi, „Taul” — A.I. Pommer și „Văscăuți“ 
— C.E Kazimir. 


POMICULTURA ȘI VITICULTURA 


La acest compartiment au fost prezentate colecţii de fructe din 
livada lui A.N. Crupenschi din Ciutulești; mere de toată frumusețea și 
de o calitate înaltă din livada lui A.I. Pommer din Țaul; din livada E.P 
Meleghi-Cuzminschi din Temeleuţi și din pepiniera „EKO“ Soroca. 

Din livezile și viile mai mici s-au prezentat bine cele aflate în 
posesia lui N.I. Fetiko şi FM. Radinenco din Soroca, cea a lui S.I. 
Ditman din Vadu Rașcu. 

MAȘINI AGRICOLE 


Firma „Elivorti“ a prezentat o semănătoare de bună calitate, în 
afară de aceasta ea a mai expus maşini agricole pentru cultivarea 
porumbului, producţie a uzinelor Parlin și Orendorf (SUA). 

Firma Bellino-Fendrih a prezentat piese pentru mori, motoare cu 
gaz lampant Petter, treierătoare Clayton și Shutlivort. 

Firma Alfa Nobel a prezentat separatoare și diverse piese pentru 
prelucrarea laptelui, pluguri angio-bulgare, semănători, selectoare... 

La expoziţie au participat 11 expozanţi, cu diferite maşini agricole. 

În afară de compartimentele menţionate mai sus au fost prezen- 
tate, de asemenea: 

1. Creșterea animalelor — 10 expozanți. 

2. Apicultura și creșterea viermilor de mătase — 5 expozanți. 

3. Meşteșuguri — 70 expozanţi. 

4. Comerţ industrial — 15 expozanţi. 

5. Școala — 10 expozanti. 

La expoziţia din 1909 au participat 300 de expozanţi. Exponatele 
au fost distinse cu 143 medalii și foi de laudă: 

medalii de aur  — 12; 

medalii de argint — 54; 

medalii de bronz — 27; 

foi de laudă — 52; 

premii în bani — 845 ruble. 

În timp de 5 zile (6-10 septembrie) expoziţia a fost vizitată de 
8416 vizitatori cu plată (10 copeici), 3125 ţărani (fără plată) și 259 
vizitatori cu bilete fără plată. În total expoziţia a fost vizitată de 11 800 
oameni. 


IARMAROACE ȘI BAZARURI 
ÎN JUDEȚUL SOROCA 


În 1870, evreii coloniști din Briceva, prin persoana lor de încre- 
dere nobilul Brjozovschi, evreii din Otaci, prin contele Cantacuzino și 
negustorul Samson Flexer din Zgurița, s-au adresat Zemstvei Soroca 
cu rugămintea de a li se permite deschiderea unor bazaruri la Otaci, 
Briceva și Zguriţa. După un studiu preliminar, efectuat de membrul 
Zemstvei Soroca Portărescu, Zemstva își dă acordul. 


Vedere generală a Sorocii, înc. sec. XX 


Soroca. Vedere generală de pe malul stîng, înc. sec. XX 

Casa lui Verbiţki, înc. sec. XX 


Piaţa orășenească, înc. sec. XX 


Staţia de pompieri, înc. sec. XX 

Piaţa orășenească, înc. sec. XX 

Clădirea Zemstvei și stația de telegraf, sf. sec. XIX 


Administrația jud. Soroca la gimnaziul de fete.1905 

Rîndul I: primul — preotul Ion Stoianov, al II-lea — primarul Nicolai 
Mihailovici Soltuz, al III-lea — Fiodor Aleinikov, preşedintele Zemstvei, a V-ea 
— Strunin A.V., directoarea gimnaziului, a VIl-ea — Feofania Budde, medic. 


Rîndul II: primul — VE. Belikov, medicul gimnaziului; la spate, în cen- 
tru Emanoil Belen de Balliu — profesor 


În 1894 în judeţul Soroca funcționau un şir de iarmaroace și lama 
bazaruri, care serveau populaţia băștinașă prin vinderea și procurarea | soRocA 
$ + s . . a (si. sec. al XIX-lea — 
animalelor domestice, a obiectelor de primă necesitate ca îmbrăcă- incep. sec. at XX-lea} 
mintea, încălțămintea, iluminatul. Iarmaroace şi bazaruri se organi- 


zau în următoarele puncte: 


Localitatea Mani- Ziua, durata Animale 
festațli aduse 
la piață 
[me e 


OTACI 6 ianuarie, anual, 2 zile. 

Peste fiecare 2 săptămîni, 75 
miercurea. 

VADU RASCU Anual, în Postul Mare, 2 zile. | 150 |150 | 
Peste fiecare două săptămîni, 
marțea. 

CĂPREȘTI bazar | În fiecare duminică. |400 |100 | 

ZGURIŢA bee | Peste fiecare două săptămîni, 
joia. 


acea | inna E S 


VERTIUJENI | bazar În fiecare marți. [75 [5o | 


Anual, la 23 aprilie Permis de 
și 26 octombrie. deschidere 
a fost dat 
în 1893. 
Rezultatul 
încă nu era 
cunoscut 
la 1894. 
Bazarurile la Soroca aveau loc regulat o dată pe săptămînă — joia. 
; Locul desfășurării bazarului se afla în piaţa Dubovaia din fața cazar- 
; melor militare. 

Conform dărilor de seamă, la bazarurile din Soroca se vindeau în 
fiecare joi cam 30 boi, 20 vaci, 30 junci, 25 viței, 25 porci, 50 purceluşi. 
Circulaţia banilor era de 4000 ruble. 
Anual la Soroca se organizau două iarmaroace care țineau șapte 
zile: unul începea de ziua Sf. Foma, altul — la 15 august. 

OPERAȚIA „ȚISTARUL“ 


Încă în 1888, prin hotărîrea sa din 22 ianuarie, Zemstva guber- 
nială a eliberat pentru lichidarea ţistarilor fiecărui judeţ cîte 500 ruble 
și 400 puduri carbon sulfuros. În 9 aprilie, Soroca primeşte din Odesa 
73 puduri de carbon sulfuros, care a fost mai apoi folosit pentru 
distrugerea ţistarilor. Operația „Țistarul“ a avut loc în plasele Cotiu- 
jeni, Pepeni, Florești, Ocolina, Năduşita şi Bădiceni și în două sate din 
plasa Rașcu. Operația „Țistarul“ a continuat și în 1889 și s-a terminat 
cu următoarele rezultate: 

2929 maturi și 4050 copii în 319 zile au otrăvit 269 950 vizuini. 
Numai în plasa Pepeni în 1890 au fost lichidați (înecaţi cu apă) 47 700 
ţistari. 

În 1892 o armată enormă de 7843 bărbaţi, 2841 femei și 8738 
copii (în total: 19 422) cu 3553 de căruţe au înecat 71 635 ţistari. 

În 1893 numai în plasa Nădușita sînt lichidaţi 35 475 ţistari, în 
1895 — 19 644, în 1897 — 4327. 


ULTIMUL LUP 


Într-o situaţie similară de lichidare a fost pus și lupul, dar nu 
otrăvit cu carbon de sulfat, nu înecat în vizuina lui sub rădăcinile 
vreunui stejar secular, ci în bătaia armelor de vînătoare. Conducerea 
de Zemstvă a socotit că măsura aceasta de lichidare a lupilor era 
destul de necesară pentru agrucultură în 1875, cînd au fost împușcați 
36 lupi. Vînătorii au primit din partea Zemstvei 108 ruble. Preţul unui 
cap de lup matur se aprecia cu 3 ruble, puiul costa 1 rublă 50 copeici. 

În 1878 au fost împușcați 20 lupi. 

În 1879 au fost împușcați 67 lupi — 144 ruble. 

În 1880 au fost împușcați 32 lupi — 96 ruble. 

În 1881 au fost împușcați 45 lupi — 135 ruble. 

În 1882 au fost împușcați 48 lupi — 142,50 ruble. 

În 1887 au fost împușcați 26 lupi — 52 ruble, 50 copeici. 

În 1888 au fost împușcați 32 lupi — 72 ruble. 

În 1889 au fost uciși 31 lupi şi pui — 6 ruble. 

1890 au fost împușcați 27 lupi — 95 ruble. 

1898 au fost împușcați 2 lupi — 10 ruble. 

1899 au fost împușcați 5 lupi — 22 ruble 50 copeici. 


În anul 1899 prețul pentru un lup adult era de 5 ruble și 2 ruble și 
50 copeici pentru puiul de lup. 

Conform datelor, se pare că ultimul lup tînăr, neatent și fără 
experienţă, a fost împușcat la 1900 pentru care s-a plătit 2 ruble 50 
copeici. 

Să fi fost oare ultimul? Credem că nu. Au mai existat și în prima 
jumătate a sec. al XX-lea. Cei mai mulţi din ei trecînd apa înghețată a 
Nistrului veneau din Ucraina Sovietică, dînd tîrcoale stînilor noastre. 

A JUDEŢULUI 

BUJORĂUCA 


Sute de ani a stat Bujorăuca sprijinită de cetate la vadul Nistrului, 
făcînd slujbă la Trecătoarea ce ținea legătura dintre cele două puncte 
opuse Iași-Kiev. Din vechile documente extragem informaţii sărăcă- 
cioase, dar care, completîndu-se, ne dau chipul și istoria unei frînturi 
de plai moldav. 

La 1772-1773, moșia Bujorăuca aparţinea cucoanei Bosăisa. Satul 
număra i! case și bordeie. În 7 din ele locuiau moldoveni. Patru 
bărbaţi, capi de familii, își făceau slujba în calitate de cazaci pe lingă 
ispravnicii soroceni. În 1781 la hotămnicia tîrgului Soroca Nastasă 
Combati prezintă „un suret di pi un hrisov gospod din leatul 7265 
(1757) ci este de danie pe o bucată de loc di pi moşia Sorocăi jăcnicieru- 
lui Ștefan Bosîi, în care suret esti și iscălit Ion Bosie și Zoiţa Cruceroae 
soru lui Ion Bosie, ficiorii lui Ștefan Bosiie, care au vîndut venitul 
acestei părți di oc ci să chiamă Bujorăuca lui Nastasă Combati...“ 

Conform actului de hotărnicie a tirgului Soroca de la 10 aprilie 
1781, posesorii moșiei Bujorăuca erau Nastasă Combati, lon şi Zoiţa 
— copiii lui Ștefan Bosii, jicniceru!, epitropul mănăstirii Sf. Spiridon 
şi al spitalului de pe lingă mănăstire. 

La începutul sec. al XIX-lea familia Cerchez devine unul din 
posesorii moșiei Bujorăuca. 

O informaţie despre familia Cerchez găsim la Bezvicone în lucra- 
rea Boierimea Moldovei dintre Prut şi Nistru: 

„Vel Clucerul Nicolae Cerchez, de 43 ani, Deputat în Sfatul Su- 
prem. Căsătorit cu fata lui Vasile Buzne, Maria, are copii: pe Alexan- 
dru 21 ani, cu gradul de Locotenent, Gheorghe, de 14 ani, Constantin, 
de 13 ani Mihail Gavriil de 9 ani, stăpineşte în Ținutul Hotin satul 
Rediu Mare şi în Ţinutul Iași satul Bujărăuca, din care a luat zestre 
cîte o jumătate, iar jumătate a dobîndit prin cumpărare, pe aceste 
moşii se găsesc 120 săteni, osebit de această 60 suflete de țigani, şerbi 
de ambele sexe. Spiţa neamului: Spatarul Cerchez, fiul său Ioniţă Vel 
Stolnic, fiul său Ştefan Vel Comis, fiul său Nicolae Diac de Cămară, 
fiul său Ioniţă, fiul acestuia Iordache Vel Șătrar, iar fiul acestuia 
Nicolae Vel Clucer doveditorul de acum al nobleţii”. 

La 1654 domnitorul Gheorghe Ștefan-Voievod, prin hrisovul său 
de la 11 septembrie, dăruiește cîţiva ţigani boieresei Irina, soția lui 


loniță Cerghez, care a fost vel stolnic, fiul lui Cerchez Spătarul. Alt 
document care vorbeşte despre familia Cerchez este cel de la 23 august 
1694 cu privire la dania făcută de tîrgul Lăpușna mănăstirii Iași, în 
care e pomenit printre alți boieri și Ștefan Cerchez, ca vel comis. 

Din porunca Domnitorului Constantin Moruzi de la 15 noiembrie 
1804, comisia care a fost organizată și a lucrat studiind documentele 
de nobleţe ale vel culcerului Nicolae Cerchez a hotărît de a primi 
documentele prezentate ca inedite și cu o nobleţe veche. 

O jumătate din moşia Bujorăuca este luată de N. Cerchez ca 
zestre, a doua jumătate este cumpărată de la păhărniceasa Ecaterina 
Criste și fratele ei loan Bosie. 

Prin actele nr. 204 de la 4 noiembrie 1839 și nr. 18 de la 23 
ianuarie 1842 Alexandru Nicolae Cerchez cumpără mahalaua Zastîn- 
ca şi moșia Soroca, cu 25 650 rub. (primul act) și 35 000 (al doilea act). 

În virtutea unui ucaz împărătesc, la 1848 Alexandru Cerchez 
vinde mahalaua Zastînca și moșia Soroca statului cu 100 000 ruble de 
argint. Plata s-a făcut din caznaua statului. | 

Familia Cerchez a fost uitima posesoare a moșiei Soroca. 

Boierul Nicolae Cerchez rămîne în istoria satului Bujorăuca nu 
numai ca unul din stăpiînii lui, ci și prin ctitoria bisericii cu hramul 
Sfîntul Dumitru Solunschi. Prin inscripțiile care s-au păstrat în biseri- 
că se poate documenta ctitorirea sfintului lăcaș. 

Pe laturile ambilor stîlpi din piatră, care se află la intrare, citim: 

„Pururea pomeniţi ctitori Sfintului lăcașului acestuea Nicolae 
Cerchez, ce au fost Culceriu Mari și cu a sa cheltuială au zidit acest 
hram, Maria, Soția lui, stăpîn Bujerofca şi fiii lor: Alexandru cu soţia 
sa Ana Bechlimirova, Gheorghe, Constantin, Mihail Gavriil, Gheor- 
ghie, Ioan, Soltana, Ioan.” 

Pe prag, jos, spre nord-vest se putea citi: „Toţi ctitori“. Spre sud, 
pe stîlpul din dreapta: „Ilinca, Ecaterina, Ioan, Ilinica, Ștefan, Ioan, 
Bașot, Ileana, soţia lui cu cei împreună făcăţori de bine: Antohie, 
Petru Teodorescu cu Varvara, soţia lui Zamarand Tedor și cuvioasele 
maici Epraxiea Ivenca Mina cu Monahia, Veniamin, Gheorghe, Ana, 
Casandra, Casieana Manoil, Alexandra.“ 

Pe prag, jos, în colţul din dreapta, stă scris în piatră „1827“. 

Anul 1827 este anul zidirii bisericii Sfintul Dumitru. 

După 1940 biserica a fost devastată. Mulțimea de obiecte de cult, 
cărţi sfinte, registre au fost vinturate în lume, dispărînd fără urmă. 
Numai o mică, o foarte mică parte din registre a ajuns la Muzeul de 
Istorie şi Etnografie din Soroca. 

Pe una din vechile cărţi care se afla cîndva în biserică se putea citi 
inscripția de dăruire care și afirmă anul ctitoriei bisericii satului 
Bujorăuca: „Acest Octoih este a bisericii din sat. Bujorăuca pe care l- 
au sfierosit în dar Ot Maioru Petre în anul 1827 decembrie 19 zile la 
sfințirea bisericii spre pomenirea sa și a tot neamului.“ 

Din sfintele cărţi care au fost la biserica Sfîntul Dumitru şi care, 
cu părere de rău, au dispărut în viltoarea luptei ateiste, le vom enu- 
mera pe unele pentru memoria noastră şi învăţătură. 

12 volume de mineie-culegeri ce conțin descrierea vieţii sfinţilor, 
poveţe, rugăciuni, cîntări religioase pentru fiecare zi a anului. Biserica 
creștină ortodoxă rusă le-a întocmit în 12 volume, fiecare volum 
pentru o lună anumită. Mineiele au fost tipărite la Mănăstirea Neamţ 
la 1830 de către Ieroschimonahul Isae Tipograful și de ieromonahul 
Ihochentie. Pe primele pagini ale textului era scris cu cerneală neagră: 

„Aceste 12 cărți-mineie sînt afierosite la sfînta biserică părințască 
Bujorocia hramul sfîntului Dumitru izvorul de mir de maicele Schi- 
monahia Eugenia și Fevronia Buziești spre veșnica pomenire a lor şi a 
părinților lor.“ 

Psaltirea, tipărită în sfînta Episcopie a Rimnicului în februarie 
1764 de către diaconul Constantin Mihai Popovici, tipograful Rîmni- 
cului, avea scris: „1827 Decembrie 5, Chişinău. Aciastă sfintă carte 
Psaltire am dato eu la sfinta biserică în hramul sfîntului Mare muce- 
nic Dumitru — purtătorul de biruinţă și izvorul de mir. Deci pentru 
aciasta, cine va lua-o de la biserică unde este dată spre citire și nu va 
lăsa-o iarăş în biserică ca una ce este a ei, acela să fie anaftima pînă ce 
va întoarce înapoi la biserica părinţilor. Și eu Elefterica Monabhia la 
Movilă am scris din porunca maicilor mai întîi numite”. 

În biserică se afla o Evanghelie ferecată cu argint, legată în 
scoarțe de lemn, căptușită cu catifea vişinie, tipărită la Buda sub 
Arhiepiscopul de la Karlowitz — Stefan Mitropolit, la 1812, în timpul 
domniei împăratului iosif I. 

O altă sfîntă carte, Apostolul, a fost tipărită în Sfinta Episcopie a 
Rîmnicului la 1794. 

Liturghia a fost tipărită „în ensarhiciasca tipografie a Basarabiei 
ce se află la sfinta Mitropolie a Chişinăului la an 7323 (1815), în 
timpul domniei lui Nicolai Pavlovici şi sub păstoria PSS Mitropolitului 
Gavriil al Chișinăului și Hotinului în luna august”. 

Pe paginile liturghiei era scris de mînă: „Anul 1821, Noiembrie 5 
zile, preotul Gheorghe Popovici ot Zastînca am scris. Aciastă liturghie 


este dreaptă cumpărată di preutul Gheorghe drept 30 lei, cât eu m-am 
prețuit în tîrgui Chişinăului, la anut 1816, Faur 12 zile și iar 1816 Faur 
12 zile, cînd m-am hitoronisit preut Ereu Gheorghe Popovici Zastinca.“ 

Din obiectele de cult se pot menţiona o cruce de aur, care se 
deschidea prin balamale în 2 părţi egale şi 2 cruci sculptate în lemn de 
chiparos, înconjurate fiecare de cîte un şir de mărgăritare. 

În lista consiliului județean de la 6 septembrie 1903 figurează 
nobilul Mihail Mihailovici Cerchez — supraveghetor al casei de arest 
din Soroca. La 19i8 el era intendent al Zemstvei. Era înrudit cu 
venerabila doamnă Aleinikov. 

La începutul noului an şcolar 1897 Adunarea de Zemstvă susține 
cu bursă lunară un grup de elevi soroceni. Printre stipendiaţi găsim pe 
Liubov Cerchez, la 1898 pe Elena Cerchez și la 1900 pe Eugeniu 
Cerchez, copii de nobili soroceni. Istoria familiei Cerchez rămîne ca o 
istorie neterminată şi își aşteaptă cercetarea de mai departe. 

În 1908 la consiliul Zemstvei Soroca a parvenit demersul consilie- 
rului municipal Valerian Panin. El scria că mama lui, Liubov Panin, 
posesoara moșiei Bujorăuca, dorește să doneze Zemstvei sorocene o 
casă mare din Bugerăuca cu toate livezile și păminturile conacului 
(aproximativ 3 desetine) și toate acareturile de la conac, cu excepția 
unei aripi în care se afla școala bisericească. 

În casa indicată Liubov Panin dorea ca să fie un azil de bătrîni şi 
bolnavi incurabili. În afară de acest conac doamna Panin mai dăru- 
iește 30 desetine de pămînt în apropierea nemijlocită a conacului, a 
căror venituri aveau să fie utilizate la întreţinerea azilului. Liubov 
Panin dorea, de asemenea, ca, după posibilităţi, pe locurile libere să fie 
primiţi şi bătrîni solitari, inapţi de muncă. Subliniind că aceasta nu e 
o condiţie neapărată, ea mai dorea ca locurile libere să fie completate 
cu țărani din Bujorăuca și Rubleniţa. 

O condiţie unică și neapărată a donaţiei Panin era ca azilul de 
bătrîni să fie numit „Sfintul Dimitrie” sau azilul de Zemstvă „Dimitrie 
Solunski“ — numele sfintului în cinstea căruia a fost ctitorită de 
familia Cerchez biserica de la Bujorăuca. Alte condiții nu avea. Dim- 
potrivă, avînd în vedere că conacul fusese ipotecat pentru a se lua un 
împrumut de la banca nobiliară cîte 500 ruble de fiecare deseatină, 
donatoarea se obliga să achite toată datoria. Pentru legalizarea actului 
de donație erau necesare cîteva luni. Între timp Liubov Panin dorea ca 


Zemstva să ia în posesia sa conacul de la Bujorăuca îndată, pentru a . 


nu reţine deschiderea azilului. Totodată, garanta Zemstvei recupera- 
rea tuturor cheltuielilor necesare pentru repararea casei. 

Donaţia făcută de Liubov Panin a soluţionat chestiunea adăposti- 
rii bolnavilor din judeţul Soroca. lar donarea celor 30 desetine de 
pămînt acorda posibilitate azilului ca, începînd cu anul 1909, să aibă 
propriul fond. 

Consiliul judeţean a recunoscut că importanța donaţiei făcute de 
Liubov Panin a fost determinată nu atît de valoarea, cât de menirea ei. 

Multe generații s-au vînturat în timp. Oameni cu diferite gînduri, 
cerinţe și scopuri s-au perindat pe acest pămînt, unii fiind acoperiţi de 
valul timpului, uitaţi cu desăvârșire, alţii, ieşiţi la suprafaţă, prin 
vreme, cu fapte bune: Stefan Bosie — jicnicerul, posesorul moșiei 
Bujorăuca, epitropul mănăstirii și al spitalului Sf. Spiridon din Iași; 
familia de nobili Cerchez — ctitorii bisericii Sfintul Dmitrie Solunschi 
şi ai Adormirii Maicii Domnului din Soroca; Liubov Panin, epitropa 
azilului de bătrîni și bolnavi incurabili Sf. Dumitru din Bujorăuca. 

La începutul sec. al XX-lea nobilul Valerian Panin se adresează 
către Adunarea consiliului județean Soroca cu o cerere din partea 
mamei sale — Liubov Panin, posesoara moșiei Bujorăuca, în care 
roagă să fie fixată plata pentru trecerea rîului Nistru cu podul plutitor 
în satul Bujorăuca, județul Soroca. În adresarea sa V. Panin comunică: 

1) trecătoarea cu pod plutitor de la Bujorăuca există din cele mai 
vechi timpuri și de acum de cîteva decenii Liubov Panin plătește taxa 
fiscală pentru această trecere și care a ajuns în ultimii ani la 50 ruble; 

2) și dacă uneori trecerea n-a lucrat faptul s-a întîmplat numai 
din cauza arendatorilor Bujerăucii și care o luau în arendă după un 
contract formal. Nobilii Panin cereau fixarea taxei nu pentru o trecere 
nouă, deschisă curent, ci pentru una care a existat timp îndelungat. 

Lățimea Nistrului la trecere este în timpul revărsării apelor de 200 
stîngeni (un stînjen — 213,4 cm), iar în celelalte zile lățimea rîului 
ajunge la 150 stînjeni. 

Pe la trecerea din Bujorăuca la începutul sec. al XX-lea, în decurs 
de un an treceau peste 25 000 pietoni; călăreţi, cam 5000; cai înhă- 
mati, briște — 1100, care — peste 1300; vite mari coruute — pînă la 
3500; care cu bagaj și vin — pînă la 2300. Aici n-a fost introdus 
transportul care a trecut rîul Nistru și a aparținut familiei Panin. 

În proiect se propuneau următoarele taxe de trecere: 


pentru pietoni — cop; 
pentru un cal înhămat, echipaje — 4 1/2 cop; 
pentru călăreț — 3 cop; 


pentru un butoi cu vin ori rachiu fără cal — 14 1/2 cop.: 


pentru o brișcă fără cal (caii sînt lăsaţi pe | 
malul drept, iar pe cel drept sînt luaţi alţii noi) — 3 1/2 cop.; 


pentru caretă și caleașcă (cu aceleaşi condiţii) — 3 1/2 cop.; 
pentru un cal neînhămat, bou și vacă — 3 cop.;; 
pentru un car cu bagaje — 6 cop. 


Consiliul judeţean a hotărît să trimită adresarea Panin Consiliu- 
lui gubernial, care a căzut de acord să satisfacă solicitarea, cu condiţia 
îndeplinirii unor cerințe mărunte. 

În 1874 și în 1904 sînt alcătuite planurile satului Bujorăuca. 
Planul din 1874 fixează structura domeniului Bujorăuca. În plan este 
arătată aşezarea satului fără construcţii și biserica Sf. Dumitru. Satul 
era aşezat între străzile de astăzi: Kiev, Morgenstern și între albia 
Nistrului și a rîuleţului Racovăț. 

În 1909 satul Bujorăuca avea 1281 locuitori, din ei 128 copii de 
9 - 11 ani, care trebuiau să urmeze școala. Dar, cu părere de rău, satul 
avea numai o școală parohială cu 50 elevi și un învăţător. Conform 
proiectului de introducere a învățămîntului obligatoriu pentru copii de 
9 - 11 ani, la Bujorăuca se prevedea construcția încă a unei școli, care 
trebuia să cuprindă 78 copii și 2 învățători. Învăţământul primar obliga- 
toriu în satele județului Soroca a fost introdus abia după 1918. 

Bujorăuca, ca şi toate așezările dintre Prut și Nistru, au trecut prin 
toate frământările secolului al XX-lea: războaie, fascism, stalinism. 

Conform decretului Prezidiului Sovietului Suprem al RSSM din 
21 decembrie 1960, Comitetul executiv raional Soroca ia la 27 decem- 
brie 1960 hotărîrea de a trece sovietul sătesc Bujorăuca sub jurisdicţia 
sovietului orășenesc Soroca. Satul Bujorăuca și-a încetat existenţa și a 
devenit unul din raionele orașului Soroca, cu aceeași denumire, păs- 
trată pînă azi, Bujorăuca. 

Problemele bisericești în Basarabia erau rezolvate de cîțiva epis- 
copi. La nord, în partea de sus a Basarabiei, se afla episcopul Hoti- 
nului. La 1765 se oferă scaunul „preasfinţitei episcopii a Hotinului“ 
călugărului grec Neofit din București. 

Biserica din sudul Moldovei era supusă episcopului de Roman 
care se alla la Galaţi. La 1808 rușii au făcut o episcopie la Akerman 
(Cetatea Albă) pentru Gavriil Bănulescu. După anexarea Basarabiei 
vor fi două episcopii — cea a Hotinului și cea a Chișinăului. 

Avînd răspundere de Soroca și ţinutul ei, episcopia Hușilor avea 
anumite posesii în ținut care aparţineau episcopiei. La 18 decembrie 
1748 Irofteiu de Putna, Episcopul Hușilor, dispunea prin cartea sa să 
oprească o parte din averea călugărului Nicodim, fostul preot Neculai 
din Soroca, pe seama episcopiei — casele, jicniţa, iar pivniţa i-a fost 
dată lui Pavăl Ciuriș. 

„lerotheu milostiu Bojaiu Episcopul Hușii. 

Datăm scrisoarea noastră la mîna lui Pavăl Ciuriș precum să se 
știe: pentru casa și o pivniţă ci au rămas de la răposatul popa Neculaiu 
ci s-au călugărit la episcopia Hușilor numele lui Nicodim: și pentru 
toati niam socotit înaintea d-msale Costandin Donich vel medelnicer 
fiind ispravnic ot Soroca. Şi casăle au rămas să fie la Episcopie și 
bordeiul şi jăcniţa și altele, toate pe lingă casă. Iar pivniţa s-au socotit 
și s-au dat lui Pavel Ciuriș. Și pentru un zapis ci s-au aflat de la Ciuriș, 
cel bătrîn de vînzare pivniţăi s-au găsit rău, e unde s-ar afla să nu să 
ţiie în seamă, căci noi toati li-am socotit și li-am așăzat. Și pentru 
încredințare am dat și noi această scrisoare. Şi Pavăl Ciuriș încă au dat 
scrisoare la mîna noastră, că di s-ar tîmpla să margă la vro judecată să 
fie de îndreptare, aciasta. 

Velet 7257, Decembrie 18. 

Şi aciastă așezare și de bună voie tocmală s-au făcut înaintea 
noastră, Constandin Donici, vel medelnicer.“ 

După 4 ani, în iulie 9, 1753 același Pavăl Ciuriș, care se dă că e 
feciorul lui Chiriac Ciuriș, vinde Episcopului de Huși Inochente de 
Putna pivniţa la preţ de 20 lei. 

La 1757, Constantin Racoviţă, ținînd faptul că „din neajungerea 
cheltuielii și din depărtarea locului să timplă de merg foarte rar 


episcopii la acel ținut, pentru cercetarea nordului creştinesc și a 
eparhiei sale“, dădu episcopului de Huși, Inochentie, o bucată din locul 
gospod al tîrgului Sorocei, şi anume între moșia vistierului Aristorho, 
Liubeniţa (Rubleniţa), între velniţele jidovești de rachiu, între cursul 
Nistrului și moșia Cosăuţii, a lui Nicolae Racoviţă, precum și brudina 
noului pod de la Soroca, scos de supt stăpînirea căpitanilor celor mari 
şi ispravnicilor care luau pînă atunci pîrcălăbia de la ele. 

În a doua jumătate a secolului al XVIII-lea în ținutul Soroca erau 
300 preoți și diaconi. În preoțime intrau, alături de feciori de preoți, şi 
fruntași ai mazililor și răzeşilor. Majoritatea bisericilor erau din lemn. 

Una din cele mai vechi biserici din ţinutul Soroca este, desigur, 
paraclisul cetăţii Soroca. Tabloul unor vechi biserici din ţinutul Soroca 
este cules din publicația Kișinevskie Eparhialinie Vedomosti de la 1908, 
nr. 50. 

Ocolina — Biserică din piatră cu hramul Sfintul Nicolae, a fost 
construită din mijloacele boierului Ioan Nimiș, în anul 1745. 

Rădi-Cereșnovăţ — Biserică din piatră cu hramul Adormirea 
Maicii Domnului, a fost construită la 1772, cu stăruința posesorului 
Bogdan din Cuhureşti. 

Zastinca — Biserică din lemn, care a existat pînă în a doua 
jumătate a sec. al XX-lea, a fost construită pe la 1715 în cinstea 
Nașterii Preasfintei Maicii Domnului. Avea forma unei corăbii. De la 
început a fost acoperită cu stuf, în 1841 acoperișul a fost înlocuit cu 
șindrilă, iar în1895, cu tablă. 

Arionești — Biserică din lemn cu fundament din piatră cu 
hramul Sfintul Nicolae, a fost construită în 1809 de către săteni. A fost 
închisă la 1882. În 1881 se construiește o altă biserică, nouă, din 
piatră cu același hram — Sfintul Nicolae. 

Corbul — Vechea biserică cu hramul Sfinta Varvara și-a început 
existenţa la 1749. O altă biserică este sfinţită cu același hram la 4 
noiembrie 1904. 

Grinăuţi — Biserica din lemn a fost construită în 1775 şi repara- 
tă la 1875, 1883, 1891 și 1899 — închinată moaştelor Sfintului Nicolae. 

Verejeni — Biserică din lemn cu hramul Sf. Arhanghel Mihail, a 
fost construită în a doua jumătate a sec. al XVIII-lea. A fost reparată la 
1851, 1873, 1877. 

Otaci — Biserica a fost construită la 1793 cu stăruința locuito- 
rilor așezării Otaci şi a boierului Cantacuzino. Hramul — Sfintul 
Mihail. A fost înnoită la 1881. 

Giîrbova — Conform documentelor bisericești de la 1908, data 
londării bisericii se consideră anul 1775. A fost reconstruită în 1875 de 
săteni. Încăpătoare pentru 100 persoane. Este închinată Adormirii 
Maicii Domnului. 

Ungri — Biserică din lemn cu hramul Nașterea Maicii Domnului 
construită în 1790. Reparată la 1877. 

Sudarca — Biserică din lemn cu hramul Sfîntul Arhanghel 
Mihail, a fost construită la 1819 de către boierul Vasilii Dascăl-Rogon. 

Călărăşăuca — Biserica a fost construită la 1801 și a fost recon- 
struită la 1887. Hramul — Sfîntul Nicolae Făcătorul de Minuni. 

Floreşti — Biserica Sfintului Nicolae, construită din lemn, care 
era folosită pentru cîntarea morţilor de la cimitir. A fost construită în 
1807. Era acoperită cu stuf. În 1889 a fost reconstruită. Biserica nouă 
din piatră cu hramul Sf. Mitrofan de Voronej a fost construită la 1853 
de către general-maiorul Simion Nikitici Starov (decedat în 1853). În 
biserică (la 1908) se păstra un fragment de moaște ale lui Ioan de la 
Suceava. În timpul lucrărilor de construcţie a căii ferate, la 1892, au 
fost descoperite lîngă Florești 2 cimitire vechi, care, conform legendei, 
au rămas de la așezarea tătară Bălăbănești. Arhitectura bisericii ctito- 
rită de generalul Starov este în stil grecesc. Constructorul bisericii a 
decedat la 1865. 

Coșerniţa — Biserica a fost construită la 1812 de posesorul 
moșiei Coșerniţa, Vasilii Sulonier. Hramul — Trei Ierarhi. Arhitectură 
bizantină. | 

Cenușa — Biserică din piatră, a fost construită în 1817, închina- 
tă Sfîntului Arhanghel Mihail. 

Vadu Rașcu — Biserica a fost construită în 1787 sub conducerea 
preotului Arsenii Chiricenco şi a fost închinată Sf. Arhanghel Mihail, 
reconstruită la 1897. Arhitectură, bizantină. La Vadu Rașcu la 1908 
mai exista o biserică care este mult mai veche și care a fost, probabil, 
ridicată la 1788. 

Cureșniţa — Biserica a fost construită în 1880, din lemn, cu 
stăruința sătenilor și a preotului Eufimii Jovmir. Hramul — Naşterea 
Maicii Domnului. De la 1900 pînă la 1940 paroh a fost Gavril Viscov, 
absolvent al seminarului teologic. 

Care a fost soarta de mai departe a vechilor biserici sorocene 
ridicate în sec. al XVIII-lea - începutul sec. al XIX-lea? Vremea și 
oamenii au fost nemiloşi cu multe lăcașe sfinte ridicate de străbunii 
noștri. 


acnee ra ala i te aa aa 


oră aan 


E adi coat 


Din cauza primejdiilor, nesiguranţei, populația din cîmpia tinutu- 
lui Sorocii se refugiază spre podiș, cîmpul rămînînd pustiu, avînd unde 
şi unde cîte un sat. Moșiile devin posesiunile mănăstirilor, mulți boieri 
adună proprietăţi mari care mai purtau denumirile vechilor aşezări. 

Conform datelor recensămîntului din 1772-1774, mănăstirile 
stăpineau în ţinutul Soroca următoarele moșii: 


Mitropolia — Dărcăuţi; 

Mănăstirea Suceviţa — Braicău; 

Mănăstirea Sf. Sava — Sudarca, Briceni, Sauca, 
Ungri, Arioneşti; 

Mănăstirea Voronet -— Ghizdita; 

Mănăstirea Sfinta Vineri — Verejeni, Boseriaţa, 
Mateuţi; 

Mănăstirea Huși — Cosăuţi; 

Mănăstirea Golia — Vărăncău, Cerlina, Lunca, 


Zuluceni, Sănățăuca, 
Climăuţii de Jos, Socolul, 
Cereșneveţ, Zastinca, Rașcu; 


Mănăstirea Dragomirna — Napadova; 
Mănăstirea Rachitoasa — Salcia, Malanova, 
Cotu Podoimii; 
Mănăstirea Probota — Dobrușa; 
Mănăstirea Sfintului Spiridon  — Chetros. 


La anexare, în Basarabia erau o mulțime de mănăstiri. Statistica 
din 1821 arată 12 mănăstiri și 13 schituri, dintre care, din lipsă de 
mijloace de întreţinere, episcopul Dimitrie a închis 5 schituri (Rezina, 
Rudi, Soroca, Lamorovăţ și Cărătura) și 2 mănăstiri (Horodiștea și 
Cosăuţi). 

În perioada 1987-1897 cercetătorul Eugen Bîzgu de la Muzeul 
Satului (Chișinău) atestă şi documentează în bazinul fluviului Nistru 
46 complexe monastice rupestre. Studiile făcute de Eugen Bizgu ne 
permit să dăm cititorului o informaţie mai amplă despre aceste mă- 
năstiri rupestre din ținutul Soroca: Mateuţi, Socola, Poiana, Japca, 
Verejeni-Cărătura, Bechir, Cosăuţi, Rudi, Arioneşti. 

Într-un defileu de aproximativ 10 km lungime, aflat la 800 metri 
de Soroca, chiar la intrare, se află o peșteră săpată de mîna omului și 
care poartă numele haiducului Bechir. Localnicii o mai numesc Peș- 
tera călugărului sihastru, care a fost, de fapt, lăcașul unei mici mănăs- 
tiri în piatră. Se afla la vreo 4,5 m înălțime de la locul de unde se poate 

ridica pe peretele abrupt. Are două camere, una mare, alta mică, cu 
urme de icoane pe pereţi. Este vizitată şi în prezent de „iubitorii de 
istorie și natură“, care la plecare își sapă adînc în piatra de calcar 
numele. O încercare de a-și imortaliza numele prin rana adîncă lăsată 
în pereţii peșterii călugărului sihastru. 

În spaţiul pruto-nistrean există foarte multe locuri prielnice pen- 
tru săparea mănăstirilor în piatră, dar faptul amplasării lor exclusive 
în bazinul Nistrului denotă anumite premise istorice, ceea ce i-a 
permis cercetătorului Eugen Bîzgu să le cerceteze în complex. Fiind 
amplasate la 15-25 km una faţă de alta, distanţă ce constituie drumul 
posibil de parcurs într-o zi de un pelerin prin aceste locuri accidentate, 
E. Bizgu lansează ipoteza, că ele puteau fi popasuri în cadrul unei 
rețele de comunicare, cu ieșire la Marea Neagră. Un argument în acest 
sens poate servi și faptul că în mare parte ea coincide cu vechiul drum 
comercial moldovenesc și cu partea navigabilă a rîului. 

S-a susținut că majoritatea lor ar fi fost înființate în sec. XVII- 
XVIII. Dar specificul arhitectural, mărturiile arheologice descoperite 
și datele istorice vorbesc despre o datare mai timpurie. Deja în sec. al 
X-lea, împăratul Bizantinului, Constantin Porfirogenetul, relatează în 
lucrarea sa De imperio administratio despre cruci şi semne lapidare 
cioplite în calcarul stîncilor din preajma orașelor ruinate de pe malul 
drept al Nistrului. 

Harta lui Ptolomeu atestă în sec. al IV-lea de-a lungul Nistrului 
existenţa a cinci oraşe: Eractum, Vibantavarium, Clepidava, Marto- 
nium și Carrodunum. 

Reţeaua monastică ce a funcţionat îndelung în bazinul fluviului 
Nistru a pregătit de facto creștinarea slavilor. Mulţi călugări, începîn- 
du-și activitatea în mănăstirile de pe Nistru, plecau mai apoi în 
misionarism spre răsărit. Spre exemplu, Sf. Antonie, înainte de a 
întemeia Pecerskaia Lavra din Kiev, a fost monah la mănăstirea 
Leadova, nu departe de orașul Movilău pe Nistru. 

În secolul al XVIII-lea în ţinutul Soroca apar un şir de mănăstiri și 
schituri, unele din ele păstrîndu-se pînă la acest sfîrșit de secol XX. 

Prin anii '30 ai secolului al XX-lea se mai puteau vedea la Soroca, 
pe coasta dealului apusean, urmele unui schit cu hramul bisericii Sf. 
Nicolae. Din schit n-a mai rămas nimic. Pe la începutul secolului XX 
se mai puteau găsi temeliile lui acoperite cu pămînt şi iarbă, printre 
care se zăreau și cîteva pietre de mormînt, una din ele fiind de la 1848. 
Alte 3-4 pietre se vedeau peste drum de fostul schit în via lui Sîrbu, 


care în 1935-1937 era șef de birou la prefectura română. Temelia 
bisericii părea să fie (1930) via lui Cazacu. Tot în regiunea schitului se 
afla o fintînă cu apă bună de băut numită Fîntîna Mănăstirii. 

După unele informaţii, ajunse prin anii '30 și adunate de proto- 
popul Melete Răuţu, schitul Soroca a fost desfiinţat de guvern — unii 
susțineau că de însăși posesorul moșiei Cerchez, în urma unui con- 
flict. Se zice că toţi călugării au fost împrăștiați prin lume, iar unii din 
ei s-au oprit la schitul Cosăuţi. Schitul Soroca era situat la 600-800 
pași de centrul orașului, ascuns între vii și livezi. 

Schitul Cosăuţi — documentele timpului afirmă că întemeietorii 
mănăstirii au fost ieromonahul Pavel Dubină și iroschimonahul Gavriil. 
Anume datorită străduinţei lor a fost fondat la 1729 schitul Cosăuţi. 

Mănăstirea cuprindea pe acele vremuri o biserică din lemn, aco- 
perită cu șindrilă, cu hramu? Nașterea Maicii Domnului, o clopotniță 
mică de lemn, acoperită și ea cu șindrilă, înzestrată cu două clopote 
mari și cu trei mici. Cu cinci chilii, pentru monahi și stareți, ele erau 
făcute din lemn și acoperite cu stuf. Curtea mănăstirii era înconjurată 
cu garduri din nuiele de pădure. Mănăstirea avea 9 călugări și preoți, 
care trăiau după principiul de cămin. Se întreţineau din mijloacele 
mănăstirii situate pe moșia boierului Iordache Varfolomei. 

Mănăstirea se afla așezată într-o vale adîncă pe malul Nistrului, 
pe o moşie ce aparținea în anul fondării episcopiei Huși, mai apoi fiind 
posesie a lui Iordache Varfolomei. Izvorul alimenta cu „apă sfintă și 
lecuitoare“ pe credincioşii din satele învecinate. 

La 1809, schitul Cosăuţi, cu doi călugări, era condus de egumenul 
Onisifor. În 1813, la 29 decembrie, el a fost înaintat la postul de 
blagocin al mănăstirilor și schiturilor din ținutul Soroca. 

La 26 iunie 1833 Arhimandritul Ioan al mănăstirii Cosăuţi și-a 
pus semnătura sub documentul ce prevedea predarea avuţiei mănăs- 
tirii Naşterea Maicii Domnului cu toate construcţiile ei, mănăstirii 
Calărășeuca din partea căreia a semnat Rafael Anapold. 

În prezent (1998) pe locurile fostei mănăstiri mai stă de pază, în 
murmurul rîuleţului Iorjnița, o bisericuță — un altar în miniatură, 
datat cu anul 1914 și ridicat pe minele schitului. În jurul altarului s-au 
păstrat mormintele cu lespezi de piatră ale foștilor călugări. Prin anii 
'50-'60 ai regimului comunist, cînd zeci de lăcașuri sfinte au fost 
închise, localnicii veneau la acele așchii de spiritualitate, ascunse de 
umbra pădurii Cosăuţi, să soarbă putere din acel nesecat izvor al 
credinţei — Mănăstirea Cosăuţi. 

Mănăstirea Călărășeuca — se află în nordul ținutului Soroca 
la vreo 50 km depărtare de apa limpede şi repede a Nistrului, mărgi- 
nindu-se peste rîu cu tîrgul Movilău din Ucraina. Mănăstirea a fost 
aşezată într-un defileu dintre cele mai frumoase, format din dealuri 
stîncoase şi păduri seculare. Prin așezarea ei pitorească mănăstirea 
Călărișeuca poate concura cu multe alte mănăstiri din Basarabia. 

În 1780, cînd biserica veche din lemn încovoiată de bătrîneţea 
anilor nu a fost în stare să-și îndeplinească rostul ei spiritual, un 
creştin, Hagi Marcu Donici, din tîrgul Movilău, cerind binecuvîntarea 
patriarhului de Ierusalim, Avraam, a construit o nouă biserică și o 
clopotniţă de zid, pe care a sfinţit-o în 1782 cu hramul Adormirea 
Maicii Domnului. Pentru această faptă creștină el a primit din partea 
patriarhiei blagoslovenie de a se numi epitrop pe viaţă al acestei 
mănăstiri cu drept de administrare a tuturor bunurilor ei și de a îngriji 
de părinţii trăitori în ea. 

După moartea lui Donici, în 1809, de la mănăstirea Sf. Sava, 
căreia îi aparținea schitul Călărăşeuca, a fost trimis egumen ieromo- 
nahul Lazăr, avind datoria de a plăti mănăstirii 100 lei anual. În 1883 
moșiile mănăstirii încep să fie date în arendă, în afară de 300 desetine 
lăsate în folosinţa mănăstirii Călărăşeuca, care trece sub cîrmuirea 
arhiepiscopului eparhiei Chișinău, rupîndu-se astfel legăturile cu Mă- 
năstirea Sf. Sava și cu Patriarhia de la Ierusalim. 

La mănăstirea Călărășeuca erau multe icoane scumpe şi cărți 
aduse de la schitul de rit vechi Sîrca, mai apoi o parte din ele au fost 
duse, în 1872, la Chişinău. 

În 1853 s-a construit a doua biserică de zid cu hramul Sf. Mitro- 
fan. Mănăstirea avea la începutul sec. al XX-lea două biserici, patru 
corpuri de chilii, moară, grădini — toate ridicate sub conducerea 
egumenului Iona, cel din urmă stareţ. 

În 1916 călugării sînt împrăștiați prin lume, pe la alte mănăstiri, 
iar la Călărășeuca sînt aduse călugăriţe refugiate din mănăstirea Virov 
din Podolia rusească, avînd ca stareță pe egumena Ambrosia (1916- 
1918), care mai apoi a fost urmată de călugărița Nona, cea din urmă 
fiind înlocuită de călugărița Iraida. De la 1 octombrie 1919 maica 
Taisa a fost numită stareță la mănăstire. 

Cei mai însemnați ctitori ai acestei mănăstiri au fost Maria Can- 
tacuzino, care a dăruit pămînt la 1747, Hagi Marcu Donici, general- 
maiorul Nicolae Alexandru Cerchez, soţia sa Ana și fiul lor Nicolae. Ei 
au zidit biserica din lemn cu hramul Sf. Mitrofan la 1853, Egumenul 
Iona a zidit împreună cu obștea biserica mare de zid a Sf. Mitrofan. 


Prin decretul nr. 15 020 din 7 noiembrie 1909, se dispune ca 
mănăstirile Hîrbovăţ, Dobruşa, Călărăşăuca, Căpriana, Saharna, Fru- 
moasa şi Hîncu să fie transformate în mănăstiri chinoviale. 

Un crîmpei din viața mănăstirii de la 1936 ne-a fost lăsat de un 
zălător care a trecut pe acele meleaguri pitoreşti: 

„Intrăm în curtea mănăstirii. Chilii de jur-împrejur, grădiniţe cu 
flori, stupi de albine. Maici și surori umblă de colo-colo, între cuiburile 
așezate în jurul bisericii. 

E o viaţă vioaie de muncă ca de niște furnici harnice, de curăţenie 
și seninătate sufletească. 

Totul e vesel și curat. La stăreție ne întîmpină maica Veronica, 
stareța, o călugăriţă voinică cu înfățișare de cucoană. 

Călugăriţele acestei mănăstiri în număr de vreo 120 duc o viață 
monahală, strict de obşte spre deosebire de majoritatea mănăstirilor 
din Basarabia și Vechiul Regat. Munca e în comun, averea e a tuturor. 
E o înfrățire adevărat creştinească. În jurul mănăstirii e o adevărată 
fermă, nelipsind nimic din ceea ce trebuie vieţii. În liniștea zidurilor 
ascultăm dinspre biserica armonioasele coruri ale slujbei de vecernie. 
Soarele a asfinţit. Se înserează. În cuprinsul mănăstirii nu-i mișcare, 
pădurea ce ne înconjoară stă neclintită, iar noi din locul unde ne 
aflăm, privim o vreme în fund spre pădure, la marginea căreia se află 
o prisacă în frumoasa livadă de pomi plantați de curînd, aproape 
grădina de zarzavaturi. E atîta ordine și curăţenie peste tot de ţi-e mai 
mare dragul să priveşti. Aleile din livadă sînt acoperite cu nisip 
improspătat în fiecare an. Nu e colţ nefolosit. Totul e lucrat de maici. 
Ele îngrijesc de vie și livadă, ele pasc vitele în pădure. 

Sfînta mănăstire Călărășăuca, prin aşezarea ei în apropierea flu- 
viului Nistru, hotarul Ţării în partea de răsărit, întrece cu mult meni- 
rea sa pe care o are în rolul de dezvoltare și propagare a celor prescrise 
de Sfinta Scriptură, căci în depărtare de cîteva sute de metri peste 
fluviu rolul bisericii ortodoxe creștine a încetat aproape cu desăvirșire. 

În acest sfint lăcaş de pe malul nostru toți creștinii de pe Nistru, 
doritori de o credinţă curată, au posibilitatea de a-și îndrepta faţa și a 
se gîndi în minutele libere la creatorul tuturor celor ce ne înconjoară și 
înaintea căruia ne vom da socoteala.“ 

Mănăstirea a fost închisă de Puterea Sovietică la 8 iunie 1961. 

În timpul regimului sovietic mănăstirea a aparţinut întreprin- 
derii intergospodăreşti de fructe (raionul Ocniţa). 

Mănăstirea Dobruşa — s-au păstrat foarte puţine documente. 
Cartea arhimandritului V. Puiu Mănăstirile din Basarabia, editată la 

Chişinău în 1919, aruncă o rază de lumină asupra istoriei acestei 
mănăstiri, care, în a doua jumătate a sec. al XVIII-lea, intra în com- 
ponenţa ținutului Soroca. 

Se crede că întemeierea ei a avut loc pe la 1772 de către un 
călugăr pe nume Ioasef venit din Probota, ținutul Suceava, trimis să 
îngrijească de pămîntul mănăstirii, aflat la Dobruşa. Ioasaf, văzînd 
pitorescul locurilor a rugat blagoslovenia arhimandritului de la Pobra- 
ta să ridice pe una din coline o biserică de lemn, împreună cu un alt 
călugăr de la Curchi. În curînd, călugărul loasef a fost rechemat la 
Probota, iar biserica a fost terminată numai în 1785 de către Saftimie 
împreună cu alți monahi din Curchi — Teofan Pamva, Iezechil, Arse- 
nie și Macarie. Ea a fost sfinţită în numele Sf. Ierarh Nicolae și a 
devenit, de îndată, schit pe moșia Probotei, plătindu-i acesteia o 
arendă de 40 lei vechi anual. 

Din cauza lipsei de apă, pe la începutul sec. al XIX-lea, mănăs- 
tirea coboară din deal în vale, unde se găsește în prezent. La 1829 a 
fost ridicată o biserică mare din piatră cu hramul Sf. Nicolae, cu 
ajutorul boierului Toma Cosma. 

În 1847 este ridicată în vale, alături de biserica Sf. Nicolae, 
biserica de iarnă din corpul caselor stăreţiei cu hramul Schimbarea la 
Faţă. Pe locul bisericii din deal, unde s-a aflat vechiul schit, a fost 
zidită biserica de zid a cimitirului. 

La 1903 mănăstirea avea 1872 desetine de pămînt și folosea 1790 
desetine închinate sfîntului mormînt, patru vii, grădini, o moară și 
trei iazuri. 

În 1918 la mănăstirea Dobruşa se aflau: arhimandritul Antim, 
stareţ, protosinghelul Paisie Stefanov, 11 ieromonahi, 4 ierodiaconi, 26 
călugări, 67 fraţi. Ea stăpinea vii, livezi și grădini roditoare — peste 
2000 desetine. Dispunea de mari cirezi de vite și turme de oi, de porci 
și păsări. Casa pentru oaspeţi găzduia în cele 14 camere zeci de oameni, 
la poartă se afla o bogată librărie. Atelierul de fabricare a olanelor roșii 
cu marca „MD“ (Mănăstirea Dobruşa} se bucura de popularitate în 
toată Basarabia. Mănăstirea dispunea de depozite, prăvălii și de dife- 
rite bunuri imobile la Telenești, Florești, Bălţi şi Chișinău. 

Mănăstirea Dobruşa acumulase bogății, materiale fabuloase, dis- 
punea de o bogată bibliotecă, avea un renumit cor format din o sută 
de persoane. 

La Dobruşa își făceau studiile seminariștii moldoveni, ruși, ucra- 
ineni, albanezi. Călugării aveau legături cu Iașii și Kievul, fiind un 
mare centru cultural și spiritual. 


La începutul secolului la mănăstirea Dobruşa s-a aflat ieromona- 
hul Inochentie (Ivan Levizor din Cosăuţi, Soroca) care s-a certat cu 
clerul ortodox compromiţindu-se și care a pus temelia mișcării ino- 
chentiste. 

În primăvara anului 1944 mănăstirea Dobruşa a fost inundată de 
tehnică militară sovietică. Batalioanele și regimentele de infanterie au 
împînzit satele din partea locului. Moșiile satelor Dobruşa, Olișcani, 
Ignăţei, Cobilnea au fost transformate în poligoane militare. 

După terminarea războiului călugării s-au întors la mănăstire. 
Dar în 1959 mănăstirea Dobrusa a fost închisă, fiind mai apoi devas- 
tată de colhozul local. 

În 1960 la mănăstire a fost adusă o școală internat auxiliară, care 
a continuat mai departe procesul de distrugere. 

La 1 septembrie 1995 Mănăstirea Dobruşa cu hramul Sfîntul Nico- 
lae avea 17 călugări și frați de ascultare, iar ca stareţ pe arhimandritul 
Damian. Mănăstirea fiind închisă în 1959 a fost redeschisă în 1993. 

Mănăstirea Japca — a fost întemeiată pe la jumătatea secolu- 
lui al XVIII-lea. Se povesteşte că ar fi venit un ieromonah Iezechil din 
schitul Deleni din Moldova cu cîţiva frați. Alegînd locul viitoarei 
mănăstiri, au ridicat o bisericuţă și câteva chilii. 

Pînă la 1770 cercetătorii nu dispun de informaţii despre schit. 

La 1770 un alt ieromonah, Teodosie, venit de la același schit 
Deleni, găsește locul părăsit. Desele invazii tătare i-au silit pe călugări 
să părăsească așezămiîntul. Teodosie aduce în ordine schitul și con- 
struieşte o biserică cu hramul Înălţarea Sfintei Cruci, capătă pămînt 
de la cîțiva vecini, sădește pomi și vie şi aduce schitul la o asemenea 
înflorire încît exarhul Basarabiei, mitropolitul Gavriil Bănulescu-Bo- 
doni, l-a numit la 1818 egumen și a hotărît ca schitul Japca să fie 
socotit mănăstire. 

În scurt timp mănăstirea Japca atinge o bună stare materială. În 
mănăstire sînt 3 biserici: una mare din piatră cu hramul Înălțarea 
Domnului, construită la 1825 de boierul Constantin Androne și rezi- 
dită cu trei altare în 1912, apoi sfinţită în 1916; biserica de iarnă zidită 
la 1849 de Mihail Lobov din Chişinău și bisericuţa cu hramul Înălţării 
Sfintei Cruci, săpată în stîncă şi restaurată la 1852 de stareţul Casian 
şi de obștea mănăstirii. 

De la 20 aprilie 1916 mănăstirea este locuită de călugăriţe refu- 
giate din Rusia de la mănăstirea Lesna, eparhia Holm, din Polonia 
rusească ocupată de germani. Mănăstirea a fost la acel moment 


BISERICA 


147 


BISERICA 


148 


condusă de egumena Ecaterina, rudă cu familia împărătească a Ro- 
manovilor. 

În 1918 în mănăstire erau: stareță egumena Nina, 26 călugăriţe și 
183 surori. Pămînt, 396 desetine. 

Între 1934-1958 maicile își trăiau viaţa în rugăciuni zilnice și 
muncă. 

În 1958 în Moldova funcționau 15 mănăstiri. În 1959 începe 
campania de închidere și distrugere a lor. Datorită luptei de rezistență 
spirituală, mănăstirea Japca a salvat credinţa supremă. Sfintele rugă- 
ciuni le-au ajutat pe călugăriţe. 

La 1 septembrie 1955 mănăstirea Japca cu hramul Înălţarea 
Domnului avea 45 călugăriţe și surori de ascultare, iar ca stareță, pe 
Alexandra. Dispune de 3 biserici (inclusiv una săpată în piatră), 7 
hectare de pămînt, un tractor și 3 automobile. 

Mănăstirea Rudi — la vreo 45 km de Soroca, spre nord, se află 
una din cele mai frumoase regiuni ale podișului Sorocii — Rudi- 
Arionești. 

Acolo, pe malul drept al fluviului Nistru, se află cîteva defileuri 
adînci, de origine tectonică, pe fundul cărora curg piriiașe. În văgău- 
nile adînci ale defileurilor s-a păstrat vegetația care acoperea cîndva, 
cu sute și mii de ani în urmă, acest ținut. 

Defileurile Rudi și Arionești, cu o lungime de 3 km fiecare, 
servesc şi pînă astăzi drept adăpost pentru căprioare, porci sălbatici, 
veverite, jderul de munte și pentru o mulțime de păsări. 

Izvoarele din defileuri, pîrîiaşele lor trecînd peste mulțimea de 
pietre și praguri, făcînd multe cotituri, clocotind și rostogolindu-se, își 
fac drum spre apa mare a Nistrului. 

Aici sînt locuri care ar putea fi comparate doar cu raiul ceresc: 
stînci înalte, abrupte ce se ridică și privesc din înălțimi, stînci rupte și 
rostogolite, verzi de mușchi, copaci înalți ce se luptă cu întunericul 
defileului încercînd să-și ridice coroana spre lumina soarelui. Varieta- 
tea copacilor este destul de mare: stejari, ulmi, arțari, carpeni, frasini, 
tei, goruni... 

În defileul Rudi, nu departe de biserica satului, chiar sub cimitir, 
este o peşteră care are o lungime de peste 70 metri. 

Vizitînd aceste locuri frumoase, nu poţi să nu faci popas la 
mănăstirea Rudi, aflată pe una din terasele largi ale defileului. 

Schitul Rudi a fost înfiinţat în anul 1777, scria cu 73 de ani în 
urmă preotul Alexandru Proțenco, profesor la Şcoala normală. A fost 


zidit pe moşia fraţilor Andronache și Teodor Rudi cu mijloacele lor și 
cu ajutorul negustorului Donciul din Movilău (Podolia). 

Inginerul-arhitect Nicolae Ţiganco în lucrarea sa Mănăstirea Rudi, 
publicată în 1928 la Chișinău, mărturisește: „Fondatorii sfintelor 
lăcașuri din Moldova stăruiau de obicei a alege cele mai pitoreşti 
locuri pentru clădirea mănăstirilor. Locul ales pentru schitul Rudi este 
unul din cele mai frumoase. 

Dar nu numai în poziţia pitorească vedem însemnătatea vechii 
mănăstiri. De la prima vedere se poate constata că noi ne găsim în fața 
unui monument zidit într-un stil moldovenesc curat. O ironie ciudată 
a sorții a făcuţ ca cei 75 de ani de uitare completă, de părăsire să 
păstreze pînă în zilele noastre această bucată de arhitectură națională. 

După cum se vede din inscripţiile ce s-au păstrat, biserica a fost 
clădită în anul 1777. Arhitectura bisericii din Rudi însă are un caracter 
bine pronunţat al bisericilor moldovenești din veacul al XVI-lea. 

Dimensiunile generale ale bisericii nu sînt mari: lungimea — 
17,70 m, iar lăţimea — 12,30 m, inclusiv absidele. Înălțimea pereților 
din afară e de 9 m, iar turla cu cruce are 20 m. 

Ușile și ferestrele cu pervazuri semicirculare nu poartă urme de 
profil gotic. Din toate bisericile Basarabiei au păstrat aceste profiluri 
numai ușile şi ferestrele bisericii Sf. Dumitru din Orhei (e zidită de 
Vasile Lupu) şi ale paraclisului din cetatea Hotinului. 

Biserica din Rudi din acest punct de vedere este monumentul! cel 
mai interesant și Comisiunea monumentelor istorice a avut toate 
motivele să o declare în 1921 ca monument istoric ce „este construit 
în vechiul stil moldovenesc“. 

Una din inscripţiile care s-au păstrat în biserică mărturiseşte: „În 
numele hramului Preasfintei Treimi și al Sfintului Nicolai, acest tem- 
plu e clădit în zilele slăvitului domn Grigore Alexandrovici Vodă şi cu 
binecuvîntarea preasfinţitului Chir Inochentie, episcopul Huşului, cu 
străduinţa și îngrijirea fericitului ctitor, căpitanul Andronache Rudea 
şi a fericitului ctitor Simion Donciul, negustor din Movilău, pe moșia 
sus-numitului Andronache Rudea și fratelui său Teodeor Rudea. 

“Anul 1777, luna iunie, în ziua 1.“ 

Pe peretele stîng al nartexului este scris în limba română cu litere 
chirilice: „Aici se odihnesc trupurile ctitorilor sf. Locaș Teodor și 
Andronache Rudi.“ 

Pînă în 1803 schitul l-a avut de stareţ pe ieroinonahul Macarie, 
iar între anii 1803-1825, pe ieromonahul Teofil, apoi au urmat Arsenie 

(1825-1827) şi Ioanichie (1827-1828). În 1828 călugării sînt mutaţi la 
mănăstirea Călărășeuca, iar la Rudi trece schitul de femei din Sără- 
tura, judeţul Hotin. Din Sărătura au sosit la Rudi 18 călugăriţe și 7 
poslușniţe-surori. Opt din ele însă au preferat schitul Vărzărești, una 
— mănăstirea Răciula. Călugăriţele au luat în primire o gospodărie nu 
prea bogată: 4 vase de argint, 6 sfeșnice şi o candelă de aramă, 
veşminte de diferite culori, două cranghelii, scule agricole, zece boi și 
cinci vaci şi stupi de albine. Stareţe la Rudi au fost: Tabifa (1828- 
1831), Olga (1831-1833), Magdalena (1835-1846). 

Din Formularul bisericii Sfintei Treimi al schitului Rudi, din anul 
1835, aflăm: „Pămînt propriu nu avem, chiliile călugărițelor sînt 
construite din talazuri în număr de 19, subvenţii pentru întreținere 
nu primim de nicăieri“. Proprietarul moșiei Mihail Bogus, acaparind 
moșia familiei Rudi, a ruinat mănăstirea. Le-a luat cu forţa livada, via, 
prisaca, pășunile. 

Biserica schitului a fost închisă în 1846 prin decizia autorităţilor 
eparhiale și a fost dată sub supravegherea parohiei din satul Rudi- 
de-Jos. 

Mănăstirea Rudi își reia activitatea după 75 de ani, la 21 octom- 
brie 1921. În următorii ani, aici se construiesc 8 chilii pentru frați, o 
bucătărie, depozite, o pivniţă, un bloc de piatră cu trei balcoane, toate 
acoperite cu şindrilă. 

Arhitectul Valentin Voiţehovschi, originar din Soroca, absolvent 
al Universităţii din Iași, a înălțat în anii 1930-1935, în baza lucrărilor 
sale de diplomă, corpul unei școli pentru dascăli cu două etaje și un 
caste]. Meşterii din Vălcineţ au realizat în viață lucrarea lui V. Voi- 
țehovschi. 

Din 1921 pînă în 1923 stareţ a fost Teofan, din 1923 — rotosin- 
gherul Gherontie Guţu din schitul Bocancea. În 1924 la mănăstire 
erau 3 ieromonahi şi un ierodiacon, 6 călugări și 28 fraţi. Mănăstirea 
avea în posesie o moșie frumușică. Ultimul stareţ al mănăstirii, cuvio- 
sul Gherontie Guţu a băut pînă la fund cupa amarului adus de război 
și foamete, de dictatura păgînismului. 

În 1940 școala de dascăli a fost transferată la Bălți. După 8 ani 
mănăstirea a fost închisă, clădirile trec în posesia unui orfelinat. De la 
1 septembrie 1961 și pînă în vara anului 1991 aici a funcționat o 
şcoală-internat de tip sanatoriu pentru copii. 

La 1995 mănăstirea Rudi cu hramul Sf. Treime avea 5 persoane, 2 
biserici, 5 hectare de pămînt şi un camion. 


În prezent (1998) mănăstirea Rudi are nevoie de o restaurare 
totală, mai ales castelul. 

La 1999 mănăstirea este locuită și îngrijită de călugărițe conduse 
de o maică. 

Eparhia Chișinăului şi a Hotinului a fost înfiinţată la 1812, și a 
fost sancționată prin înaltă rezoluție împărătească, de la 21 august 
1813, scrisă la Tepliţ, pe referatul Sfintului Sinod din 4 iunie 1813. 
Denumirea de „Chișinăului și Hotinului“ s-a motivat astfel: „din 
cauza existenţei autorităţii civile la Chișinău fiindcă în Hotin a fost 
cîndva episcop titular”. 

Primul ei arhipăstor a fost Mitropolitul Gavriil Bănulescu-Bo- 
doni, român de origine. La început, titlul ei a fost de Mitropolie şi 
Eparhie, iar după moartea Mitropolitului Gavriil, la 30 martie 1821, 
eparhia a fost clasată în rangul al doilea, de Arhiepiscopie, conform 
referatului sinodal, aprobat la 3 iulie 1821. 

De la înfiinţare şi pînă la 1918, în eparhie au păstorit 1 mitropolit, 
9 arhiepiscopi și 3 episcopi. 

Ca ajutori ai Chiriarhilor, au existat Episcopi-Vicari, fără scaun, şi 
cu titlu de „al Benderului“, „al Achermanului“, „al Ismailului“” și „al 
Bălților“. De tot au fost 12 episcopi-vicari. 

Din 16 mai 1921, în fruntea Eparhiei este I.PS. Arhiepiscopul 
Gurie al Chișinăului şi Hotinului. Ca episcop-vicar e PS. Dionisie al 
Ismailului. La 1921 Eparhia era împărțită pentru administrare biseri- 
cească în 40 protopopiate, care cuprindeau toate cele 9 judeţe politice 
ale Basarabiei. Parohiile numărau: 55 localităţi urbane, 927 rurale, 
biserici şi capele — 1082, în care serveau 1127 preoţi, 14 diaconi și 
1114 diaconi-cîntăreți și cântăreți. 

Majoritatea preoţilor erau absolvenţi ai instituţiilor seminariale 
de 10 ani, restul aveau studii neterminate. 

În Eparhie funcționau cîteva școli secundare vechi: Seminarul 
Teologic cu 6 ani de studiu, 3 școli spirituale (seminarii inferioare) cu 
4 ani de studiu, Școala Eparhială de fete cu 8 ani și Școala de cîntăreți 
bisericeşti cu 2 ani de studiu. Pînă în 1917, eparhia avea și școli 
primare bisericeşti, aproape în toate comunele, care au fost desfiinţate 
de revoluția rusă. 

La 1921 judeţul Soroca era împărţit în 5 cercuri (protopopiate) 
care cuprindeau în total 139 parohii: una urbană cu 2 biserici, o capelă 
şi 138 parohii rurale cu 166 biserici. 

Cercul 1 cuprindea: o parohie urbană și 33 parohii rurale şi o 
capelă. 

Protopop — preot Mihail Dumbravă, paroh în Bujorăuca. 

Subprotopop — preot Vasile Bulancea, preot la biserica catedrală 
Soroca. 

Cercetător duhovnicesc— preot Filip Urîtu-Mironov, paroh la 
Hristici. 

Cercul II cuprindea 39 parohii rurale. 

Protopop — protoiereu Neculai Yolontirov, paroh la Rujniţa. 

Subprotopop — preot Dimitrie Baliţchi, paroh la Arionești. 

Cercetător duhovnicesc — Teodor Schidu, paroh în Savca. 

Cercul III cuprindea 25 parohii rurale. 

Protopop — preot Ioan Vidraşcu, paroh la Căinarii Vechi. 

Subprotopop — preot Iosif Stratan, paroh la Răduleni. 

Cercetător duhovnicesc — preot Arsenie Sumnevici, paroh la 
Gura-Căinari. 

Cercul IV cuprindea 30 parohii rurale. 

Protopop — preot Carp Popovici, paroh la Vadu Rașcu. 

Subprotopop — preot Petre Florea, paroh la Cotiujenii Mari. 

Cercetător duhovnicesc — protoiereu Vasile Ivanov, paroh la Să- 
nătăuca. 

Cercul V cuprindea 12 parohii rurale. 

Protopop — preot Dionisie Iavorschi, paroh la Ciutuleşti. 

Subprotopop — preot Ioan Caimacan, paroh la Bahrinești. 

Cercetător duhovnicesc — vacant. 

Sperăm pe viitor să lucrăm la crearea unui Anuar al parohiilor din 
judeţul Soroca, închinat aniversării de 2000 ani de la nașterea lui Isus 
Hristos, unde vom îmbina trecutul cu prezentul bisericii creștine 
ortodoxe din judeţul Soroca. 


MEDICINA 


Judeţul Soroca cu 190 sate și o populaţie de 59 152 bărbaţi și 56 
516 femei (115 668) pînă la începutul anilor '70 ai secolului al XIX-lea 
a fost lipsit complet de asistenţă sau ajutor medical. 

După reformele burgheze de la sfîrşitul anilor '60, Zemstva Soro- 
ca își asumă obligaţia de a ocroti sănătatea locuitorilor din județul 
Soroca ——- aceasta fiind una din multele îndatoriri ale Zemstvei. 

Zemstva Soroca, înființată la 14 noiembrie 1869, la numai un an 
de activitate pune în discuţie proiectul de organizare a medicinii în 
judeţul Soroca. 

Îndeplinind hotărîrea Adunării de Zemstvă de la 13 octombrie 
1870, Direcţia Zemstvei Soroca comunică în octombrie 1871 despre 
rezultatele organizării ocrotirii sănătăţii în judeţ: 

Direcţia împarte judeţul în 3 sectoare medicale: primul, cu reșe- 
dința medicului în satul Tirnova, cuprindea plasele Otaci, Arionești, 
Tirnova și Climăuţi; al doilea, cu reședința medicului în Zguriţa, 
cuprindea plasele Bădiceni, Ocolina, Căinari și Cobolta și cel de-al 
treilea sector, cu reședința medicului la Cotiujenii Mari, cuprindea 
următoarele plase — Văscăuţi, Cotiujeni, Rașcu și Pepeni. Conform 
cererilor depuse, Direcţia Zemstvei Soroca numește în funcţie de 
medic pe: ljițchi — primul sector, Seffer — sectorul doi, Peaseţchi — 
sectorul trei. O singură moașă — Antonina Subert, deservea sectorul 
3, celelalte două, la momentul organizării medicinii sorocene, erau 
fără moașe. La fiecare sector fuseseră primiţi cîte doi felceri. Trei 
medici, şase felceri şi o moașă au fost cei care au înscris prima pagină 
în istoria ocrotirii sănătăţii la Soroca. Pentru personalul medical a fost 
adoptată o instrucţiune care prevedea tratarea fără plată și aplicarea 
unui şir de măsuri profilactice. 

La 1871, cu ajutorul material și financiar al membrului Direcţiei 
Zemstvei N.C. Erjiu, la Rașcu este organizat un mic spital care curînd 
a fost deschis, iar la 29 iunie 1872 şi-a deschis ușile spitalul de la 
Bădiceni. 

Medicamentele și instrumentele medicale erau procurate la Pe- 
tersburg și Odesa și erau livrate celor trei sectoare medicale de către 
proprietarul farmaciei independente din Soroca, Freizingher. 

N.C. Erjiu a fost primul epitrop al medicinii sorocene. Exemplul 
lui a fost urmat, la invitaţia Zemstvei Soroca, de Ivan E. Biberi la 
Otaci; la Zguriţa, de A.I. Vinogradski; la Floreşti, de Aristid S. Kasso. 

În 1872 sînt organizate 4 sectoare medicale, ca mai apoi să se 
revină la cele trei sectoare, conform numărului de spitale, care de fapt 
erau numai două — la Rașcu și Bădiceni. Curînd spitalele sînt trans- 
ferate la Floreşti și Soroca (1873). 

În 1873 spitalul de la Soroca număra 12 paturi. La Soroca spitalul 
ocupa trei clădiri ale tîrgoveţului Goldelman, iar din octombrie 1877 
spitalul trece în alt local mai convenabil, ce aparţinea orfanilor Bala- 
gurov. Tot acolo se afla școala judeţeană. 

Deschizînd două spitale la Floreşti și Soroca, fiecare cu 12 paturi, 
Zemstva Soroca satisfăcea doar parţial cerinţele populaţiei județului 
de deservire medicală profesională, trei pătrimi rămînînd sub tutela 
doctorilor sătești. 

„Stefan L., ţăran din satul Cosăuţi, s-a îmbolnăvit, la 1876, de 
sifilis. Rușinoasa boală l-a cam ţinut acasă, ca în cele din urmă să se 
prezinte medicului de la spitalul Zemstvei din Soroca. Cursul de 
tratament trebuia să dureze 6 săptămîni, iar afară era luna iulie, în 
cîmp grînele de-acum se pirjoliseră. Soţia lui Ștefan L. ajunse la 
încurcătură — recolta trebuia strînsă, iar bărbatul se afla la tratament 
la Soroca. 

Şi atunci... conducerea Zemstvei a dat dispoziţie să fie angajat un 
muncitor care să-i ajute soţiei lui Ștefan L. să strîngă roada și s-o ducă 
în hambar, pentru ce muncitorului i s-au plătit trei ruble, iar țăranul 
Ştefan L. a primit tratamentul necesar pînă la sfîrșit. Fiţi atenţi, dragi 
cititori, aceasta s-a întîmplat acum 123 ani la Soroca... 

Încrederea populaţiei judeţului în medicina Zemstvei creștea din 
an în an și se caracteriza prin creșterea numărului pacienţilor, ce 
veneau la punctele medicale după ajutorul necesar. 

Conform datelor din anul 1883, la ajutor medical au apelat 21 
509 locuitori. În 1904, peste 21 de ani, numărul bolnavilor ce s-au 
lecuit în dispensarele celor nouă sectoare medicale a fost de 89 389, în 
1905 — de 98 336 și în 1906 — de 116 592. Faptul creșterii sistematice 
a numărului pacienţilor vorbește despre aceea că populaţia județului a 
început să creadă în medicina raţională și științifică, pe de altă parte, 
ajutorul medical sosea la timp, scutind populaţia de pierderea timpului. 

Organizarea medicală a județului Soroca era una din preocupările 
de bază ale Zemstvei. Foarte des judeţul era supus unor epidemii, care 
uneori erau destul de puternice, cu multe victime. 


În mai 1872, la Otaci a fost înregistrată de medicul Ijiţchi apariţia 
primilor bolnavi de holeră. Tîrgoveţul Abram Bocichis pune la dispozi- 
ţia Zemstvei o casă pentru bolnavi. Zemstva a făcut tot posibilul 
pentru a opri răspîndirea holerei — asigurînd medicamente, medici 
instruiți. Dar 17 sate din sectorul trei medical au fost totuşi cuprinse de 
epidemie; 15 sate — din sectorul doi; în sectorul patru au fost afectate 
5 sate. Așezarea Rașcu a fost atacată cel mai tare, suferind foarte mult; 
în sectorul întîi, acolo unde se afla şi așezarea Otaci, de la 31 mai pînă 
la 26 septembrie s-au îmbolnăvit 526 oameni din care 170 au decedat. 
Epidemiile erau un adevărat dezastru pentru ţinutul Soroca. 

Un tablou al situaţiei epidemiologice îl oferă statistica pe anul de 
dare de seamă 1890. Conform datelor ei, 2995 oameni au fost bolnavi 
de boli molipsitoare dintre care au decedat 236; 4382 au fost bolnavi 
de boli epidemice, 600 au fost bolnavi de boli parazitare. Judeţul 
Soroca a fost atacat de următoarele epidemii: variolă, scarlatină, tuse 
convulsivă, febră tifoidă, tifos exantematic, gripă. 

Satele județului Soroca sufereau din cauza epidemiilor din mai 
multe motive: 

1. Lipsa informaţiei despre primejdia bolilor molipsitoare și negli- 
jenţa celor sănătoşi în timpul contactului cu bolnavii. 

2. Ascunderea conştientă, iar de multe ori inconștientă, a persoa- 
nei bolnave, fapt care determina lipsa de operativitate la localizarea 
infecţiei. 

3. Greutăţi la izolarea celui bolnav și la efectuarea dezimfecţiei. 

4. Obiceiul de a da de pomană hainele celor decedați celor sănătoşi. 

5. Lipsa băilor. 

6. Casele aglomerate în sezoanele reci: toamna și iarna. 

7. Existenţa în judeţul Soroca a 2 sate de credincioși de stil vechi 
unde vaccinarea contra variolei era sub nivel. 

8. Igiena personală a locuitorilor din județ lăsa mult de dorit. 

În 1896 situaţia epidemiologică în judeţ se afla la fel ca și în anii 
precedenţi. Din 51 783 bolnavi 12 438 au fost bolnavi de boli molipsi- 
toare, adică o pătrime; trei pătrimi fiind bolnavi de alte maladii. Din cei 
5662 bolnavi epidemiologici au decedat 705 bolnavi. Din maladii cel 
mai mult s-au manifestat: frigurile palustre — 5477 bolnavi; difteria 
— 1792; febra tifoidă — 845 şi tifosul exantematic — 6209 bolnavi. 

Medicul Feofania Budde în darea sa de seamă din 1905 informa 
Adunarea de Zemstvă că an de an creşte numărul bolnavilor de 
malarie. În 1905 numărul bolnavilor ajunge la 3820. 

„Armata“ de medici soroceni care ținea piept maladiilor ce bîn- 
tuiau judeţul Soroca, la 1878, era alcătuită din 5 medici, aflați la 
Soroca, Cotuijenii Mari, Florești, Maramonovca și Visoca. Salariul era 
de 1000 ruble anual fiecare. Medicul era ajutat de un felcer, la Soroca, 
de doi. Salariul lor era de 300 ruble anual. 

O susținere considerabilă primea medicina soroceană de la nobi- 
lii locali. Conform testamentului, soția generalului Starov, oferă spita- 
lului din Florești cîte 3000 ruble anual pentru întreținerea lui. 

La 1886 personalul medical al Zemstvei Soroca era alcătuit din 4 
medici, 16 felceri şi 2 moaşe. Medicii Kojuharev, Polivenko şi Roșcio- 
kovski își făceau serviciul în Zemstva Sorocii din 1878, medicul Krais- 
ki, din 1886. În 1887 Zemstva Soroca cheltuiește pentru întreținerea 
medicinii 30 688 ruble 42 copeici. Organizarea medicinii de Zemstvă 
din judeţul Soroca avea la bază aceeași schemă ca şi în guberniile 
Moscova, Herson, Poltava, fiind recunoscută ca cea mai raţională. 

În 189%, judeţul Soroca era împărțit în 5 sectoare medicale, 
dispunînd de 6 medici, unul din care era medicul-şef al spitalului din 
Soroca. Populaţia judeţului Soroca număra 165 422 de locuitori: 

1. La o verstă pătrată (fără orașul Soroca) reveneau 38,41 locuitori. 

2. O familie se compunea în medie din 4,65 persoane. 

3. Unui medic îi reveneau 783 verste pătrate și 30 085 locuitori. 

4. Unui felcer (12 felceri) îi reveneau 326 verste pătrate şi 12 535 
locuitori. 

5. Unei moaşe îi reveneau 55 140 femei şi 1305 verste pătrate. 

Organizarea medicală în judeţ influenţa și asupra dinamicii creș- 
terii populaţiei. În 1889 s-au născut 7937 şi au decedat 5252. Deci 
populaţia județului Soroca a crescut cu 2685 oameni. Exprimînd în 
procente dinamica creșterii populaţiei avem următorul tablou: nașteri 
— 49,18 %, decesuri — 31,74 % și spor de populaţie — 17,44 % la 1000 
locuitori. 

În orașul Soroca tabloul dinamicii creșterii populaţiei era, la 
1889, următorul: la 1500 locuitori s-au născut 421 oameni (28,03 % la 
1000 locuitori), au decedat 317 (21,13 % la 1000), creşterea consti- 
tuind 104 oameni (6,90 % la 1000). 

O dată cu sosirea zilelor calde, medicii soroceni ţineau cît era 
posibil sub control situaţia sanitară din sectorul corespunzător. Anu- 
me sub conducerea lor satele din județ erau asanate, micșorîndu-se 
astfel izbucnirea epidemiilor. 

În 1893 medicul de pe sectorul 5 raporta Zemstvei că colonia 
Bricev, fiind în aşteptarea holerei, s-a curăţit așa de bine încît semăna 

cu un orășel european. În lupta cu epidemia de holeră o atenţie 
deosebită se acorda curățeniei sanitare a fintînilor și a ogrăzilor. 

În 1896 populația județului Soroca număra deja 198 438 oameni. 
Cu toate că a fost o mare epidemie de difterie, datorită măsurilor 
urgente luate de medicii soroceni, vaccinării populației cu ser anti- 
difteric şi implicării unui număr mai mare de personal medical în 
profilaxie, în judeţ creşterea populaţiei a continuat. În perioada oc- 
tombrie 1896 - octombrie 1897 s-au născut 8892 oameni, au decedat 
5451, creşterea populației constituind 3341 oameni. 

Dinamica populaţiei în orașul Soroca pe anul 1896 se vede după 
următorul tabel: 


Denumirea |Nr.lo- |Nr.că- 
i cuito- |săto- 
riilor rillor 


la evrei 9777 |95 347 [35,49 10,94 24,55 
la E 0 îs 251 27,55 26,62 Cora 93 


În anul de dare de seamă (1896) Zemstva Soroca a cheltuit pentru 
medicină 64 653 ruble 28 copeici. Conform deciziei Adunării de Zem- 
stvă de la 28 septembrie 1898, Direcţia Zemstvei elaborează un nou 
proiect de organizare a medicinii de zemstvă în judeţul Soroca. Noul 
proiect propunea împărțirea județului Soroca în 8 sectoare medicale. La 
elaborarea noului proiect s-a luat în calcul teritoriul judeţului, numărul 
populaţiei, existența spitalelor, dispensarelor. Proiectul a fost prezen- 
tat congresului medicilor soroceni. În 1899 la Adunarea Zemstvei Soro- 
ca noul proiect a fost aprobat. E] prevedea următoarea organizare: 

l. Soroca. Sectorul I: Spital cu 40 paturi; în componența secto- 
tului intrau un Oraș, o colonie, 26 sate, populaţia — 36 287 locuitori. 

2. Otaci, Sectorul II: Un dispensar cu 8 paturi. Un orăşel, 28 sate, 
locuitori — 34 647. 

3. Tirnova,. Sectorul HI: Cameră de gardă cu 5 paturi. O colonie, 27 
sate, 31 418 locuitori. 

4. Colonia Zgurița. Sectorul IV: Dispensar cu 12 paturi. O colonie, 
21 sate, 20 615 locuitori. 

5. Nădușita. Sectorul V: Dispensar. 19 sate, 21 104 locuitori. 

6. Orăşelul Florești. Sectorul VI: Spital cu 20 paturi. Un orășel, o 
colonie, 27 sate, 24 237 locuitori. 

7. Cotiujenii Mari. Sectorul VII: Cameră de gardă cu 4 paturi. 
Punct medical (Pepeni), o colonie, 31 sate, 22 420 locuitori. 

8. Tirgușorul Vadu Rașcu. Dispensar. Punct medical (Napa- 
dova), un tîrgușor, 2 colonii, 24 sate, 26 671 locuitori. 

În 1909 judeţul Soroca a fost împărţit în 11 sectoare medicale. La 
cele 8 s-au adăugat alte 3 — Zăluceni, Dinjeni și Drăgănești. S-au 
născut 11 962 oameni, au decedat 6557, creșterea populaţiei — 5405 
oameni. 

În 1909 Zemstva Soroca cheltuiește pentru organizarea medicinii 
137 773 ruble 99 copeici. 


SPITALUL 


Istoria spitalului Zemstvei Soroca se începe la 15 noiembrie 1873, 
cînd spitalul sectorului doi medical din satul Bădiceni a fost transferat 
la Soroca. El a fost situat în două case arendate cu 180 ruble anual de 
la funcţionarul Zencenski, avînd ca supraveghetor pe locotenent- 
colonelul în retragere Fraje. Colectivul spitalului era compus din 
medicul-şe[ al sectorului doi, medicul Seffer. 

În primul său an de existenţă (1 septembrie 1873 - 1 septembrie 
1874) spitalul Soroca a primit 161 bolnavi, s-au însănătoșit 143, au 
decedat 4 și au mai rămas la tratament 14 pacienți. În decurs de cîțiva 
ani spitalul îşi schimbă reședința în casele lui Goldelman, Balagurov. 

În darea de seamă pe anul 1878 se arătau condiţiile nepotrivite în 
care se afla spitalul din Soroca. Erau necesare încăperi acomodate 
pentru spital. O astfel de clădire era foarte greu de găsit în oraş. Și 
totuși ea exista — clădirea semispitalului militar, construită în 1842. 
Spitalul militar se afla în răspunderea autorităţilor guberniale. În 
ultimii 4 ani spitalul era liber din cauza că militarii se tratau în 
spitalul Zernstvei. Avînd în vedere aceasta, la 1879 Zemstva Soroca se 
adresează către guvernatorul Basarabiei cu un demers de a i se per- 
mite să se folosească de clădire pentru spitalul Zenstvei. În octombrie 
1879, Zemstvei Soroca i se permite folosirea temporară a clădirii 
spitalului militar. În noiembrie 1879 clădirea a fost ocupată de spitalul 
Zemstvei. Spitalul număra 50 de paturi. 

În 1881 în orașul Soroca este dislocat regimentul de ulani Vozne- 
senk. O dată cu sosirea regimentului Zernstva eliberează clădirea 


spitalului militar. Situaţia în care s-a pomenit Direcţia Zemstvei o 
impune să caute o soluţie. Neavînd alte încăperi pentru spital, Zem- 
stva îl plasează (în august 1881) în aripa clădirii Zemstvei. 

De la 10 februarie 1879 medic-șef al spitalului Zemstvei din 
Soroca a fost Vasilii Petrovici Kojuharev. De la 1 septembrie 1882 pînă 
la 1 septembrie 1883 de serviciile spitalului s-au folosit 612 oameni, 
din ei — 386 țărani din judeţ, 61 de locuitori ai Sorocii, locuitori din 
alte judeţe și gubernii — 81, militari — 84. Bolnavii din alte judeţe și 
gubernii plăteau pentru tratament. Întreținerea spitalului a costat 
9610 ruble, întreţinerea unui bolnav pe zi — 58 copeici. Numărul 
pacienţilor, care se foloseau de serviciile spitalului a fost: în 1880 — 
728 pacienţi, în 1881 — 622, în 1882 — 596, în 1883 — 612 şi în 1884 
— 718. Spitalul se afla, ca și înainte, în încăperi absolut neadaptate. 
Condiţiile igienice lăsau mult de dorit. 

La 1886 colectivul spitalului Zemstvei Soroca era compus din: un 
medic de sector, 2 felceri, o felceriță-moașă, alături de ei lucra fără 
întreținere medicul M.I. Bazilinski. În 1885 s-au folosit de serviciile 
acestui mic colectiv de medici 797 pacienţi; din ei 626 au fost țărani, 
cu 104 mai mult decît în 1884. Din numărul bolnavilor s-au însănă- 
toşit 699 şi au decedat 46. Procentul decesului fiind de 5,78. În 
decursui aceluiași an au fost efectuate 24 de operaţii. 

Cel mai mare număr de bolnavi primiţi de personalul medical a 
fost 69, cel mai mic — 37. 

Conform deciziei Adunării de Zemstvă, în vara anului 1886 pe 
lîngă spitalul de zemstvă a mai fost construită o baracă de 12 paturi. 
Baraca s-a dovedit a fi destul de potrivită și s-a decis să se mai 
construiască încă două. Numărul persoanelor care se adresau medi- 
cilor soroceni creștea mereu, fapt ce demonstra și creșterea încrederii 
pacienţilor în profesionalismul medicului Kojuharev și a colegilor lui 
de la spital. 

În 1894 de serviciile spitalului s-au folosit 846 bolnavi, din ei 133 
erau orășeni, 605 — locuitori din judeţ, 97 — din afara judeţului, 11 — 
militari. Conform datelor statistice din același an, în decursul anului 
de un pat s-au folosit 21 bolnavi; alimentarea unui bolnav a costat 24 
copeici, aflarea unui bolnav la spital în medie pe an era de 14,56 zile, 
costul mediu al tratamentului unui bolnav constituind 9 ruble. 

Pribepirea spitalului din Soroca pe la case arendate nu putea să 
dureze mult timp. Zemstva avea nevoie de un spital care ar fi putut 
satisface cerințele de la sfîrșitul sec. al XIX-lea. Neavînd proiectul 

unui spital, care ar fi satisfăcut cerinţele și resursele financiare ale 
Zemstvei, Direcţia se adresează în decembrie 1894 arhitectului A.I. 
Bernardazzi cu rugămintea de a elabora un astfel de proiect. Proiectul 
trebuia să fie prezentat la 1 martie 1895. Din cauza plecării arhitec- 
tului peste hotare, proiectul viitorului spital a fost prezentat mai 
tîrziu. Prețul tuturor clădirilor s-a evaluat la 54 000 ruble. 

Neavînd resursele necesare, Direcţia Zemstvei a reîntors proiectul 
comisiei care se ocupa de problemele spitalului pentru a fi revăzut în 
direcția reducerii costurilor. După unele schimbări şi reduceri, planul 
a fost prezentat spre examinare. 

Noul deviz de cheltuieli propus de echipa arhitectului A.I. Ber- 
nardazzi era de 67 519 ruble 36 copeici care era prea mare. Toate 
încercările de a cobori devizul de cheltuieli la 40 000 ruble au fost 
zadarnice. Reducerile din deviz nu erau spre binele spitalului care era 
un obiect esenţial pentru Zemstva Soroca. După toate dezbaterile 
făcute, Direcţia Zemstvei s-a adresat comisiei medicale pentru a înce- 
pe lucrările de construcţie a spitalului din Soroca în conformitate cu 
cel de-al doilea proiect, din primăvara anului 1896. Comisia, cu 17 
voturi pentru, 9 contra și o abţinere, votează începutul lucrărilor. La 
acel moment spitalul se afla în casa de arest. 

În 1895, Direcţia de Zemstvă Soroca cumpără de la Societatea 
rusă de comerţ îluvial un loc pentru construcţia spitalului. Teritoriul 
procurat cu 8000 ruble se afla pe str. Dvoreană, pe malul rîului, unde 
pînă în prezent și se află unele secţii ale spitalului construit la sfîrșitul 
sec. al XIX-lea de Zemstva Soroca. 

Deși proiectul avea un deviz de cheltuieli ridicat, Direcţia Zem- 
stvei spera să construiască spitalul zemstvei în 2 ani, alocînd numai 
50 000 ruble. Piatra urma să fie adusă din carierele Zemstvei. Din 
cauza sumei mici de bani investiţi la începutul lucrărilor (numai 12 
000 ruble) pentru începerea lucrărilor și neprezentarea la timp a celui 
de-al doilea deviz de cheltuieli lucrările stagnau. Dar necesitatea unui 
spital convenabil silește Zemstva să înceapă neîntirziat, din primă- 
vara 1897, construcţia lui, punîndu-se la dispoziţie un deviz de chel- 
tuieli de 40 000 ruble. 

Pentru ducerea la bun sfîrșit a lucrărilor este aleasă o comisie, 
care urma să fie responsabilă de viitorul spital și să rezolve toate 
problemele care puteau să apară. 

În comisie au intrat: EA. Aleinikov, președintele Direcţiei Zem- 
stvei Soroca, A.K. Demeanovici, C.E Kazimir și A.N. Krupenski. 


În octombrie 1897 o bună parte din lucrări erau deja efectuate. La 
'7 septembrie 1898 Comisia medicală, luînd cunoștință de mersul 
ucrărilor, de volumul de lucrări înfăptuit, a găsit de cuviinţă să 
munte Adunarea că construcţia spitalului este aproape terminată, 
ămiînînd numai unele lucrări de corectare și finisare. 

Transferarea bolnavilor nu era încă posibilă — cu toate că clădi- 
ea era aproape gata —, deoarece lipsea apeductul. Zemstva face 
omandă la Varșovia, la biroul tehnic K. Şuiţ ṣi K° de tuburi, robinete 
i de alte piese. În luna mai comanda încă întârzia. 

Pentru a rezolva problema apeductului, Zemstva cumpără de la 
nic-burghezul Zelman Ciocli un teren cu o fîntînă, plătind 400 ruble. 
Duma orășenească acordă fără probleme Zemstvei dreptul de a con- 
trui apeductul de la fintînă pînă la spital. În octombrie 1898 spitalul 
udețean de zemstvă a fost dat în exploatare. Bolnavii au fost trans- 
erați de la casa de arest în noul lăcaș al medicinii sorocene. 

La începutul secolului al XX-lea, Zemstva Soroca dispunea de 2 
pitale, 7 ambulatorii și camere de gardă pentru tratament staționar. 
Numărul total de paturi era de 102. S-au folosit de tratamentul 
taționar 3533 bolnavi, care au petrecut 50 089 zile, fiecare aflindu-se 
a spital în medie cîte 16 zile. Conform datelor statistice, la fiecare mie 
Je locuitori ai județului Soroca s-au folosit de tratament staționar 
14,8 oameni. 

Conform maladiilor, tabloul bolnavilor care s-au folosit de trata- 
nentul staționar la 1903 se prezenta în felul următor: bolile organelor 
'espiratorii — 7,3%; boli ale circuitului sangvin — 3,0%; ale tubului 
ligestiv — 7,0%; ale organelor genitale — 9,5%; boli de nervi și 
nintale — 4,3%; de piele — 6,9%; ale organelor de mișcare — 5,6%; 
le ochi — 5,3%; de urechi — 0,4%; de traumatologie — 14,1%; arsuri 
i îngheț — 1,7%; bolile de sarcină — 0,8%. 

Conform dării de seamă a medicului Feofania P Budde, în 1907 
Zemstva Soroca avea la dispoziţie 2 spitale și 9 ambulatorii: la Soroca, 
Florești, Zgurița, Călăşeuca, Tirnova, Nadușita, Cotiujeni, Vadu Raș- 
u, Zăluceni, Dinjeni și Drăgănești. În 1909, judeţul Soroca, cu 229 
332 locuitori, avea aceleași 11 centre medicale cu 181 de paturi, un pat 
evenind la 1254 oameni. În aceste condiţii, cînd de fapt nu existau 
apidemii serioase, se putea spune că situaţia era satisfăcătoare. 

Pentru a se preîntîmpina criza de paturi în viitorul apropiat, în 
1909 Zemstva Soroca a început construcția unui nou ambulatoriu în 
sectorul medical nr. 5. Zemstva cumpără cam 3 desetine de pămînt și 
ncepe lucrările de construcţie. 

În 1909 Zemstva Soroca cheltuieşte pentru dezvoltarea medicinii 
în cele il sectoare o sumă destul de impunătoare: 56 036 ruble 16 
copeici. Spitalul din Soroca a cheltuit 11 915 ruble 29 copeici, din care 
pentru salariul medicilor — 1068 ruble 48 copeici; al servitorilor — 
1571 ruble; pentru reparaţii —- 99 ruble 56 copeici, pentru încălzire — 
1783 ruble 11 copeici; iluminare -— 476 ruble 73 copeici; pentru întreți- 
nerea curăţeniei, ghețăriei, livezii, pentru cumpărarea și reparația 
mobilei, a veselei, lenjeriei, alimentelor — 4791 ruble 60 copeici etc. 

Alimentarea unui bolnav costa, în copeici, la 1909, la Soroca 
16,93 şi 69,15 la 1907. La începutul sec. al XX-lea spitalul Zemstvei 
Soroca continuă să se lărgească. În 1908 se termină construcţia ambu- 
latoriului şi secţiei de boli infecțioase. Aceasta a permis ca numărul de 
paturi să se mărească pînă la 65. 

începutul primului război mondial a oprit construcţia blocului 
chirurgical, astfel s-a renunţat la ridicarea celui de-al doilea etaj. 

În perioada anilor '30 (sec. XX) numărul de paturi la spitalul 
judeţean ajunge la 100. 

În 1937 a fost deschisă o secţie de obstetrică cu 10 paturi, care 
concentra numai naşterile patologice. Secţia era condusă de un spe- 
cialist bine calificat, de S. Caţap, care mai apoi, în perioada sovietică, a 
activat la Soroca pînă la mijlocul anilor '60. 

Pe parcursul a 22 de ani (1918-1940), administraţia judeţeană 
română, împreună cu comunele, a deschis 10 ambulatorii medicale, 

Comunitatea evreiască și-a lărgit spitalul pînă la 40 de paturi. 

Medicina din perioada interbelică a fost reprezentată de un şir de 
medici, care au continuat cu succes cauza medicilor de zemstvă de la 
sfîrșitul sec. al XX-lea: medicul chirurg V. Ursu, terapeuțţii I. Constanda- 
chi, A. Reznic, pediatrul M. Colcher. În judeţ erau renumiţi 1. Negovski, 
M. Meleca, A. Belinski. 


MEDICII ZEMSTVEI SOROCA 


În planul dezvoltării medicinii o atenţie deosebită se acorda 
personalului medical, care era întreținut din contul Zemstvei Soroca. 

La 1870 în judeţul Soroca lucrau 5 medici, 13 felceri, 2 moașe și 
doi supraveghetori de spital. În 1886 fiecare medic primea un salariu 
de cîte 1200 ruble anual. Întreţinerea celor 17 felceri era de 6154 ruble 
68 copeici, iar a celor două moaşe — de 840 ruble, supraveghetorul din 
Soroca primea 505 ruble 20 copeici, iar cel din Floreşti — 420 ruble. 


În 1887 personalul medical al Zemstvei Soroca era alcătuit din 6 
medici, 16 felceri, 2 moașe, o felceriță, un medic și 2 felceri veterinari. 

Peste 8 ani de zile, în 1895, personalul medical era format din 29 
de persoane, iar în 1896 numărul personalului medical ajunge la 36 
persoane. 

Printre cifrele de statistică se poate întrevedea munca asiduă a 
medicilor soroceni, care, puţini totuși la număr, făceau un lucru 
enorm, avînd un teritoriu de activitate medicală de 3915,5 verste, cu 
2,204 așezări cu 188 456 locuitori. 

Salvînd viața a sute de soroceni, ei înșiși erau mereu supuși 
primejdiei unei contaminări în timpul tratării bolnavilor, luptei con- 
tra epidemiilor ce bîntuiau în județul Soroca ca și în alte părți ale 
Basarabiei. 

Astfel, la 15 februarie 18809, a decedat de tifos exantematic medi- 
cul de zemstvă de pe sectorul nr. 4 Gheorghe Victorovici Budde. În 
timpul unei epidemii el s-a molipsit în colonia Căprești. În martie 
1895 a decedat de aceeași boală felcerul epidemiolog Osip Smaricev- 
shi. El s-a molipsit în satul Crișcăuţi. Avînd în vedere stagiul de șapte 
ani ca felcer epidemiolog al lui O. Smaricevski, Direcţia Zemstvei 
eliberează văduvei răposatului medic 30 ruble. Această binefacere a 
fost făcută la insistența medicului Kraiski. Mai apoi, munca fără 
cruţare de sine a felcerului Osip Smaricevski, atitudinea responsabilă 
față de serviciu, stima locuitorilor a fost răsplătită de Zernstva Soroca 
cu 360 ruble, înmînate văduvei și celor 2 copii orfani. 

Suferă din cauza aceluiași tifos exantematic medicii Craischi și 
Simanchevici. Pentru a-i apăra cît de cît pe medici, Direcţia de 
Zemstvă încearcă să-i asigure de accidente și eventuale contaminări. 
Asigurarea medicilor trebuia s-o facă Societatea de asigurări Rossia. 
S-a ajuns la o înţelegere cu inspectorul societăţii L.A. Polnev. Chiar a 
fost plătit și un avans de 30 ruble la 18 februarie 1900. Dar, pînă la 
urmă, pentru medicii soroceni societatea sus-numită propune un 
singur tip de asigurare — accidentarea, refuzînd asigurarea în caz de 
contaminare. 

Și totuși o ieşire din situaţie a fost găsită prin casa de pensii care 
urma să fie fondată în baza unei decizii împărătești la 12 iunie 1900. 

În 1910 personalul medical era format din 87 persoane: medici, 
felceri, farmaciști, surori medicale, nedici veterinari. Unii din ei abia 
își începeau activitatea profesională, alții deveniseră destul de vestiți 
prin munca lor. 

Medici de sector: 

1. Vasilii Petrovici Kojuharev — consilier ministerial, șeful spitalului 
de zemstvă din Soroca, în serviciu de la 10 februarie 1879. Salariul — 
1680 ruble anual de la 1902. 

2 Constantin Ivanovici Gheorghiţă — consultantul spitalului din 
Soroca, doctor în medicină; în serviciu de la 1 noiembrie 1893. Sala- 
riul 660 ruble anual. 

3. Stepan Ivanovici Scutelnic — consilier ministerial, șeful spitalului 
din Zgurița, în serviciu de la 1 decembrie 1890. Sectorul doi medical. 

4. Feofania Petrovna Budde — ṣefa spitalului din Călărăşeuca, sec- 
torul 3 medical, în serviciu de la 1 martie 1904. Prima femeie medic 
din judeţul Soroca. 

5. Vladimir Nicodimovici Simanchevici — șeful spitalului din Tirnova, 
consilier ministerial, sectorul nr. 4. în serviciu de la 1 octombrie 1893. 

6. Moisei Izrailevici Glinoev — șeful spitalului din Nadușita, secto- 
rul nr. 5, în serviciu de la 15 noiembrie 1906. 

7. Nicolae Ivanovici Boico — șeful spitalului din Florești, sectorul 
NI. 6, asesor ministerial, în serviciu de la 1 iunie 1901. 

8. Adolf-Valerii Sermenovici Hlopejchi — șeful spitalului din Cotiu- 
jeni, sectorul nr. 7, în serviciu de la 1 martie 1906. 

9. Alexandr Ivanovici Meleghi — şeful spitalului din Vadu Rașcu, 
sectorul nr. 8, în serviciu de la 15 iunie 1900. 

10. Emanuil Petrovici Svirski — șeful spitalului din Vertiujeni, 
sectorul nr. 9, în serviciu de la 1 noiembrie 1903. 

11. Profiria Constantinovna Stroiescu — ṣefa spitalului din Dînjeni, 
sectorul inedical nr. ł0, în serviciu de la 22 septembrie 1904. 

12. Nicolai-Vikko-Gheorg Avenarius — medic în rezervă, asesor mi- 
nisterial. 

Vor trece anii, dar numele multora dintre acești medici care au 
stat la izvoarele medicinii sorocene vor deveni legendă: Kojuharev 
Vasilii, Feofania Budde, Emanuil Svirski, Nicolai Avenarius... 

Alături de medicii de zemstvă, umăr la umăr lucrau felcerii și 
felceriţele sorocene: 

Sectorul 1. Romuald Vikentievici Sokolovski, Foma Nicolae Lib. 

Sectorul 2. Lazar Ivanovici Avram, Semeon Ananiev Flocos, Dimitrii 
Nicolaevici Pantaz. 

Sectorul 3. Efimii Vasilevici Kojuhari, Matvei Osipov Ianevski, Fiodor 
Clementievici Sapojnikov. 

Sectorul 4. Grigori: Ivanov Belinski, Deonisii Petrov Strembopulo. 


Sectorul 5. Profirii Nesterov Petrov, Iacov Feodorov Vlas. 

Sectorul 6. Samuil Koilibov Navrot, Fiodor Ivanov Grigurco, Ivan 
Vasiliev Cucu. 

Sectorul 7. Ivan Fiodorov Guzun, Ananii Ivanov Vascăuţan, Iulian 
Ivanov Simac, Dimitri Andreev Dudka. 

Sectorul 8. Albert Aleksandrovici Vonsovici, Leontii Evseev Ceakovski. 

Sectorul 9. Calinic Andreev Dercaci, Efimii Nikitici Mațevici. 

Sectorul 10. Grigorii Ivanov Grisca, Constantin Loghinov Zaharko. 

Sectorul 11. Ivan Efimiev Gunicov. Mercurii Ignatiev Baidaliuk. 

Felcer în rezervă Vasilii Dimitrievici Razsonov. 

Felceri-femei: 

Sectorul 1. Olga Efimowna Captarenco, Agafia Gheorghievna Balan, 
Profina Ivanovna Petrova. 

Sectorul 2. Ksenia Ivanovna Gunikova. 

Sectorul 3. Evdochia Ivanovna Razasolova. 

Sectorul 4. Liudmila Vladimirovna Vuicici. 

Sectorul 5. Nadejda Trofimovna Vakalova. 

Sectorul 6. Eugenia Grigorievna Avzdeiko. 

Sectorul 7. Pelagheia Nichiticina Burlac. 

Sectorul 8. Daria Ivanovna Servatinskaia. 

Sectorul 9. Elizaveta Ivanovna Ilieş. 

Sectorul 10. Barra Abramovna Rabinovici. 

Sectorul 11. Sarra Iosofovna Linerkaia. 

lulius-Erazm Adolfovici Grabovski îndeplinea funcția de şef al 
Farmaciei Zemstvei Soroca. 

Medici veterinari: 

Sectorul 1. Mecislev Ignatievici Coșuba. 

Sectorul 2. Pavel Demianovici Miaskovski. 

Sectorul 3. Kazimir Stanislavovici Dragaşevski. 

Sectorul 4. Nicolae Nicolaevici Skorubski. 

Feofania Petrovna Budde este primită la serviciu la 1 martie 1904 
ca șefa spitalului din satul Călărășeuca, sectorul medical nr. 3. Spita- 
lul din Călărășeuca, unde își începe cariera medicală E.P. Budde, își are 
istoria sa, începînd cu luna mai 1902, cînd Zemstva Soroca încheie un 
contract de construcţie a spitalului cu antreprenorul Afinoghen Vasi- 
liev Gherașcenko, în sumă de 18 250 ruble. 

Conform contractului construcţiile trebuiau să fie date în exploa- 
tare Direcţiei de Zemstvă către 1 octombrie 1903. Locul pentru con- 
strucţie a fost cumpărat de la sătenii din Călărășeuca Gheorghe Rîbac, 
Stepan Papușa şi Anton Gaiciuc cu 1170 ruble. 

Conform ordinului nr. 443 din 2 aprilie 1903 a guvernatorului 
Basarabiei, pentru întreținerea spitalului se alocă anual cîte 3000 
ruble, timp de 5 ani. 

În 1904 spitalul din Călărășeuca număra 20 paturi. La spital s-au 
tratat 386 persoane. Ei s-au aflat în spital 8336 zile, fiecare bolnav 
aflindu-se în medie 21 zile. 20 de bolnavi s-au folosit în decursul 
anului 1904 de un pat. Din locuitorii care au avut nevoie de tratament 
medical, numai 5 au decedat în decursul anului de dare de seamă 
septembrie 1904 - septembrie 1905. 

De la 1 mai 1905 au fost supuși intervenţiei chirurgicale la 
Călărășeuca 427 bolnavi. 

Necesitatea unui medic chirurg la Soroca devine o problemă 
arzătoare la începutul sec. XX. Un chirurg cu o pregătire specială și o 
sală de operaţii bine pregătită, unde ar fi fost posibilă trimiterea 
bolnavilor, cât și a tinerilor medici pentru practică. 

În martie 1906, medicul de sector Feofania Petrovna Budde plea- 
că în deplasare de reciclare pe timp de 4 luni. Doctorul FP. Budde își ia 
ca obiect de studiu bolile de ochi, chirurgia și ginecologia. În afară de 
aceasta Feolania Budde studia tot ce putea să fie de folos medicinii 
sorocene. La Moscova la Institutul de Ginecologie F Budde asistă la 
cursurile profesorului Sneghiriov, care, în acele vremuri, se bucura de 
o mare popularitate printre medicii de zemstvă. 

La spitalul cursului IV, medicul F Budde ascultă lecţiile profeso- 
rului Golubinski, referitoare la terapia bolilor de inimă, urmează un 
curs de lecţii al profesorului Bobrov — „Tumorile cavităţii abdomi- 
nale“, iar în timpul liber, destinat odihnei, asista la lecţiile profe- 
sorului Pevzner „Bolile tractului gastro-intestinal“. Medic pînă în 
măduva oaselor, Feofania Budde se străduia să-și îmbogăţească cu- 
noștinţele la Institutul de Ginecologie, la Universitate, în secția de 
anatomie patologică. 

În timpul aflării sale la Moscova Feofania Budde ia cunoștință de 
activitatea medicilor din Gubernia Moscova și Bogorodsk. 

La 20 mai, F Budde pleacă în deplasare peste hotare, la Lau- 
sanne. În drum spre Lausanne se oprește pentru scurt timp la Berlin, 
Dresda și Nürnberg. Scopul aflării la Lausanne a fost studierea bolilor 
de ochi, asistînd de fapt și la cîteva operaţii chirurgicale ale doctorului 
Roux. Feofania Petrovna s-a aflat la spital timp de 5 săptămîni asis- 
tînd la lecţii, consultaţii medicale și operaţii. 

În 1918 FE Budde se va afla în fruntea medicinii județului 
Soroca. După Unire, în perioada anilor 1925-1932 ea lucrează medic la 


liceul de fete „Domnița Ruxandra“, unde predă igiena. A rămas în 
memoria liceenelor ca o femeie blîndă. Devotată profund jurămîn- 
tului lui Hipocrat, Feofania Budde a rămas și peste 100 ani o legendă 
a medicinii sorocene. 


FARMACII 


În 1884 toţi locuitorii judeţului Soroca care plăteau taxele de 
zemstvă aveau dreptul de a primi fără plată medicamente din farma- 
ciile zemstvei, aflate în toate cele 4 sectoare medicale. Restul cumpă- 
rau medicamente din farmaciile particulare. Medicamentele erau 
aduse de la Kiev. Conform datelor statistice de la 1884, farmaciile 
Zemstvei au eliberat medicamente în sumă de 2600 ruble. 

La 1890 cea mai mare parte din medicamente erau procurate la 
Dresda, fiind cu 25 % mai ieftine decît cele de la Kiev. 

O dată cu construcţia unei clădiri noi pentru spitalul judeţean 
farmacia este amplasată în edificiul blocului administrativ al spita- 
lului. Utilajele și mobila pentru farmacie au fost confecţionate la 
comandă. În primii ani de existență farmacia zemstvei elibera medi- 
camente gratis atît pentru bolnavi staţionari, cît şi pentru cei din 
ambulatoriu. Din ianuarie 1904 în judeţul Soroca este introdusă plata 
de 5 copeici pentru fiecare medicament eliberat bolnavilor din ambu- 
latoriu. Aceasta a dus la scăderea numărului de bolnavi care se lecuiau 
ambulator. 

Tabloul bolnavilor care se tratau ambulator în cele 9 sectoare 
medicale este următorul: 


100 681 127 081 


101 882 144 022 
68 501 89 389 


În 1905 numărul bolnavilor este de 98 336, în 1906 — de 116 
592. Se observă o creștere a bolnavilor cu 18 255 în comparaţie cu 
anul 1905. Acest aflux de bolnavi poate fi explicat prin faptul că 
mulţi din locuitorii județului erau bolnavi. 

În perioada 1895 - 1896, Zemstva şi Primăria Soroca face demer- 
suri pentru deschiderea la Soroca a unei farmacii de zemstvă cu drept 

de liberă vînzare a medicamentelor. Zemstya gubernială, prin hotărî- 
rea sa de la 23 iunie 1900, refuză satisfacerea cerinţelor sorocenilor de 
a avea o farmacie cu drept de vînzare liberă a medicamentelor. 

La începutul secolului XX, paralel cu farmaciile de sector, lucrau 
și farmaciile particulare. Cele mai vestite erau cea a lui M. Balter și cea 
a lui M. Krasneanski. 

În 1904 şeful farmaciei de pe lîngă spitalul județean a fost farma- 
cistul iuliuș-Erazm Adolfovici Grabovski, iar ajutorul lui era Vaţlav 
Osipovici Belinski, care avea titlul de ajutor de farmacist. 

În august 1902 la Florești este deschisă farmacia de zemstvă 
sătească. Seful farmaciei este Petru Ivanovici Franţkevici. 

În anul 1894 pe lîngă laboratorul de microbiologie și histologie, 
medicul Gheorghţă a fondat o bibliotecă medicală. În 1902 biblioteca 
spitalului se abonează la treizeci de ziare și reviste medicale. 


ÎNVĂŢĂMÂNTUL ÎN PERIOADA ȚARISTĂ 


Lipsa de cadre, de specialiști bine pregătiți se simţea destul de 
acut la începutul anilor '50 (sec. al XIX-lea). Dezvoltarea relaţiilor 
capitaliste cerea pregătirea unor specialiști pentru industrie, agricul- 
tură, comerţ. 

Îndată după publicarea legislaţiei referitoare la reforma țărăneas- 
că, încep lucrările pentru pregătirea reformei învățămîntului. 

Proiectele Statutului gimnaziilor şi al Regulamentului școlilor 
populare primare se discută în toate gubemiile Rusiei țariste, inclusiv 
în Basarabia. Făcînd o analiză a proiectelor, basarabenii intervin cu 
unele propuneri: 

1. Nevoia profesorilor de a avea o înaltă calificare, dar şi o serie de 
înlesniri: un salariu bun, apartament, pensie după 25 ani. 

2. Studierea limbii române (moldovenești) și altor obiecte în 
limba maternă. 

3. Interzicerea pedepsirii fizice a elevilor etc. 

În 1864 proiectul Regulamentului școlilor populare primare a fost 
aprobat. Tot atunci a fost aprobat și Statutul gimnaziilor. În 1862 s-a 
aprobat Statutul instituţiilor de învățămînt pentru femei, iar în 1874 
este publicată o nouă ediţie a Regulamentului școlilor populare pri- 
mare. În acest Regulament s-au redus funcțiile sfaturilor şcolare, care 
urmau să se ocupe numai de probleme gospodărești și administrative, 
iar dirijarea procesului de studiu a fost concentrată în mîinile inspec- 
torilor și directorilor școlilor populare. 

În perioada reformei școlare membri ai Sfatului școlar județean 
au fost un şir de personalităţi care și mai pe urmă și-au adus contri- 
buţia la dezvoltarea Învățămîntului în judeţul Soroca. Sfatul şcolar 
era compus din două persoane și era ales pe un termen de trei ani. În 
diferiţi ani membri ai Sfatului au fost: 

În 1869: Ivan Iliici Vinogradschi și Dmitrii Nicolaevici Demi. 

În 1872: V.O. Lunchevici şi D.N. Demi. 

În 1875: Fiodor Alexandrovici Aleinikov şi Constantin Alexan- 
drovici Russo. 

1878: feciorul de tîrgoveț Egor Alaxandrovici Bacal și nobilul 
Constantin Alexandrovici Russo. 

1884: VI. Lunchevici și N.M. Macaresco. 

1887: Vasilii Ivanovici Palii, E.A. Meleghi. 

1890: Egor Alanasievici Meleghi, V.I. Palii. 

1891: E.A. Meleghi, C.A. Russo. 

1892: VI.Bogdan, V.V. Butman-de-Caţman. 

1893: Este aleasă comisia pentru elaborarea proiectului școlilor 
populare compusă din: 

1. FA. Aleinikov, 

2. A.N. Crupenski, 

3. C.E. Kazimir, 

4. E.A. Meleghi, 

5. ET. Mihailovski. 

În 1894 membri ai Sfatului au fost: C.F. Kazimir, E.I. Eliat. 

1897: C.E Kazimir, E.I. Eliat. 

Prima şcoală a fost deschisă la Soroca în 1843, iar în 1851 - 1852 
la Soroca este deschisă o școală județeană. 

Peste 10 ani, în 1864, la Soroca este deschisă și o şcoală parohială 
pentru fete (30 locuri), iar în 1873 — una pentru băieţi (60 locuri). 

În 1923 organele statistice ale Regatului Român, folosind datele 
recensămîntului rus din 1897, constatau cu groază nivelul scăzut al 
ştiinţei de carte de atunci (din 1897) din Basarabia. Într-adevăr 
situaţia în cultură şi în învățămînt, în Basarabia ocupată de ţarism, 
era jalnică. Țarismul ținea popoarele Rusiei într-un continuu întuneric 
al ana!fabetismului. În 1812 în Basarabia funcționau numai cîteva școli 
pe lîngă biserici și mănăstiri. Populaţia simplă era aproape analfabetă. 

Numai după reforma de Zemstvă de la 1870, pentru învăţămînt 
au început să se aloce mijloace bănești. Dar în 1870 suma alocatiilor 
bănești a fost numai de 200 ruble din 45 100 ruble cheltuite de 
Zemstvă. 

Conform datelor din octombrie 1872 în judeţul Soroca existau 11 
şcoli pentru băieți. În întreg județul erau numai 2 școli pentru fete — 
la Arionești și la Vadu Raşcu. Scoala de la Arionești era întreţinută de 
mănăstirea Sfîntul Mormiînt, cea de la Raşcu — de mănăstirea Golia, 
iar celelalte școli erau susținute de societăţile sătești. 

În același an, 1872, se propune deschiderea a cîtorva școli pentru 
fete la Otaci, Cotiujenii Mari, Căinarii Vechi și Mîndic. În școlile din 
judeţ învățau de la 20 la 52 copii. Condiţiile de studii erau foarte 
proaste. Toate școlile, în afară de cele două de la Tîrnova și Arionești, 
arendau încăperi în care cu greu încăpeau 10 copii. Clasele erau foarte 
strimte și umede. Toate acestea au impus autorităţile locale să înceapă 
construcția unor clădiri speciale pentru școli în plasele județului: la 


Pepeni, Ocolina, Cotiujeni, Văscăuţi și Florești. Școlile se construiau 
prin susţinerea lui FA. Aleinikov. La 1874, în judeţ își făceau studiile 
269 băieţi și 40 fete, în oraşul Soroca — 60 și 30. Aceste cifre arată că 
situaţia în învățămînt era cu adevărat deplorabilă. În 1878, pentru 
susţinerea activităţii celor 21 școli populare, s-au alocat 15 045 ruble 
60 cop., din care de la societăţile săteşti — 9634 ruble 60 cop., de la 
moșiile mănăstirești 1500 ruble, de la Zemstva judeţeană 1350 ruble 
și de la Primăria orașului Soroca 800 ruble. În această perioadă, pe 
lîngă școala din Otaci funcţiona și o clasă de meserii, unde băieţii 
învățau cizmăria și arta legării copertelor la cărți. În calitate de profe- 
sori erau Ian Stolearciuc, maestru ciubotar, și Abram Nudelman, 
maestru copertar. Cu ajutorul profesoarei Maria Tuniţchi fetele din 
clasa de pe lîngă şcoala din Otaci învățau croitoria, broderia, țesutul 
covoarelor. La 1881 în judeţ erau deja 5 școli pentru fete: la Rașcu, 
Arionești, Climăuți, Bădiceni și Otaci, unde învățau 125 fete. 

În 1883 Adunarea de Zemstvă Soroca însărcinează Uprava să 
alcătuiască planul deschiderii școlilor de zemstvă din judeţul Soroca. 
Conform dării de seamă de la 1883 în judeţ erau 21 școli populare: 

1. 4 școli cu cîte 2 clase — la Arionești, Năduşita, Ocolina și Rașcu; 

2. 12 şcoli cu o clasă — la Otaci, Bădiceni, Văscăuțţi, Cotiujeni, 
Climăuţi, Căinarii Vechi, Maramonovca, Popești, Pepeni, Tinova, Flo- 
reşti, Ciutulești; 

3. 5 școli de fete cu o clasă — la Otaci (aparte), Bădiceni, Climă- 
uţi, Arionești, Rașcu. 

La Soroca erau două şcoli parohiale: una de băieţi și una de fete. 
La școala judeţeană din Soroca funcţiona o clasă de meserii. 

Toate școlile, în afară de școala de băieţi din Otaci și cele două de 
fete din Ciutulești și Vadu Rașcu, aveau clădiri proprii destul de largi şi 
curate. Unele din școli posedau terenuri unde elevii cultivau legume, 
pomi fructiferi. Toate școlile populare dispuneau de un număr suficient 
de manuale și rechizite școlare. Aproape toate școlile aveau epitropi 
care donau o anumită sumă de bani pentru întreținerea lor materială. 

La 29 septembrie 1902, Zemstva alege următorii epitropi ai școli- 
lor de zemstvă din judeţul Soroca: 


A.K. Demeanovici — Șuri, O.N. Catargi — Poiana, 

A.B. Antonovici — Prajila, E.F Asnas — Cuhureștii de Jos, 
C.F. Kazimir — Naslavcea, N.N. Lisovyskai — Bîrnova, 

EF Surucean —- Nemirov, N.E. Pleșkova — Trifănești, 
M.E. Asnas — Anfisovca, E.N. Baleni-de-Baliu — 


Vertiujeni, 


ÎNVĂTĂMÎNTUL ÎN 
PERIOADA ȚARISTĂ 


171 


ÎNVĂȚÂMÎNTUL ÎN 
PERIOADA TARISTĂ 


172 


M.M. Malişevsci — Pohoarne, E.P Urucean — Temeleuţi, 

E.V. Brjozovschi — Soloneţ, N.M. Erjiu — Napadova. 

Aceasta nu este o simplă enumerare de persoane care sacrificau 
timp si bani pentru susținerea unei școli, nu era o danie acordată 
modei, ci o datorie civică. Iar ca cineva să devină epitrop era necesar să 
fie ales de adunarea Zemstvei. 

La 1 octombrie 1909, își depun candidatura de a fi aleși epitropi ai 
gimnaziului de fete 15 persoane: VF. Belikov, I.S. Vasilev, $.V. Ghel- 
man, S.K. Krijanovski, V.P. Kojubarev, EN. Mokriţki, M.E. Petrenco, 
N.P. Popovski, M.O. Hinkis și deputatul din partea clerului preotul 
Glovatinschi ș.a. dar au fost acceptați: 

l. Valerian Aleksandrovici Panin; 

2. Foma Titovici Mihailovski; 

3. Fiodor Aleksandrovici Aleinikov; 

4. Constantin Aleksandrovici Brjozovski; 

5. Evghenii Ivanovici Eliat; 

6. Gheorghe Nicolaevici Erjiu. 

În 1910 epitropi de onoare ai școlilor de zeinstvă din judeţul 
Soroca au fost aleși respectiv: 

1. Anfisovca — Maria Egorovna Asnas; 

2. Otaci, școala de fete cu o clasă — Simeon Mihailovici Kru- 
penski; 

3. Baxani — Valerian Aleksandrovici Panin; 

4. Vertiujeni — Maria Osipovna Macaresco; 

5. Cuhureștii de Sus, de Jos — Vasilii Ivanovici Bogdan; 

6. Holoşniţa — Leontii Ivanovici Frunză; 

7. Cobilnea — Olga Nicolaeyna Catargi; 

8. Corbu — Alexandra Tiinofeevna Mavrocordato; 

9. Cosăuţi, Cureşniţa — Foma Titovici Mihailevski; 

10. Napadova — Nadejda Matveevna Erjiu; 

11. Nemirov — Dmitrii Ivanovici Meleghi; 

12. Poiana — Constantin Nicolaevici Erjiu; 

13. Ștefănești, Pohoarne — Evghenii Ivanovici Eliat; 

14. Prajila — Anton Bogdanovici Antonevici; 

15. Racovăț — Anatolii Mihailovici Gudevici; 

16. Temeleuţi — Elena Petrovna Meleghi; 

17. Trifănești — Nadejda Egorovna Pleşkova; 

18. Soloneţ — Elena Vladimirovna Brjozovskaia; 

19. Hrisitici — Aleksandr Fiodorovici Aleinikov; 


20. Tarigrad și Suri — Anton Catanovici Demeanovici; 

21. Cernita — Anatolii Mihailovici Gudevici; 

22. Cernoleuca — Constantin Fiodorovici Kazimir; 

23. Izvoare — Nicolai Emeleanovici Pleșkov; 

24. Niorcani — Semion Vasilievici Culic; 

25. la Taul — Aleksandr Ivanovici Pommer; 

26. Popeştii de Jos — Ivan Profirievici Coşciug; 

27. Rudi — Aleksandr Iakovlevici Pommer; 

28. Gura-Gamencii — Nadejda Petrovna Aleinikova; 

29. Chirilovca — Ivan Andreevici Cuţov; 

30. Cerepcău, Coșerniţa — Constantin Aleksandrovici Brjozovski; 

31. Rogoja — Gheorghe Constantinovici Virnav. 

Corpul didactic era alcătuit la 1873 din 17 profesori de religie, 18 
profesori, 10 profesoare. 

17 profesori au absolvit seminarul duhovnicesc, 7 profesori au 
terminat seminarul pedagogic, 2 — cursurile pedagogice, 7 au primit 
titlul de învăţător după prima încercare, unul avea titlu de profesor 
pentru şcoala judeţeană; dintre cele 10 învăţătoare — una a absolvit 
gimnaziul, 3 — școala eparhială din Chișinău, 5 au primit titlul de 
învățătoare după testare. 

Salariul anual al unui învăţător de religie era de la 150 la 100 
ruble, învățătorii primeau de la 360 la 300 ruble, învățătoarele — cîte 
330 ruble anual. 

Pentru întreţinerea școlilor s-au alocat în 1883: 


de la stat — 2027 ruble 60 copeici; 
de la Zemstvă — 3450 ruble; 

de la oraş =— 1450 ruble; 

de la mănăstiri — 1500 ruble; 

de la societățile săteşti  — 11 003 ruble 25 copeici; 
În total — 19 430 ruble 85 copeici. 


În aceeași perioadă, la școlile din Arionești, Tîrnova, Florești și 
Climăuțţi, iar mai apoi şi la Bădiceni, Căinarii Vechi, au fost deschise 
cămine pentru copii. Se prevedea deschiderea altor cămine la Văs- 
căuţi, Popeşti, Maramonovca și Cotiujenii Mari. 

Sînt alocate şi sume bănești pentru întreţinerea lor. 

În 1885, deputatul Zemstvei, nobilul L.I. Erjiu propune Direcţiei 
Zemstvei să elaboreze un proiect pentru îmbunătățirea învățămîn- 
tului în judeţul Soroca, alocîndu-se pentru aceasta sume cît mai mari 
de bani. 

După părerea lui 1.1. Erjiu, ar fi fost bine să se consulte zemstvele 
din Berdeansk și Herson, care aveau anumite succese în dezvoltarea 
învățămîntului și care prin experienţa lor le puteau ajuta sorocenilor 
să elaboreze un proiect de școală de zemstvă exemplară. 

În 1892 în judeţul Soroca se deschid un șir de școli noi —- la 
Vărăncău, Sudarca, Dînjeni, Goleni, Grinăuţi şi Frasin. Numărul șco- 
lilor populare ajunge în 1893 la 29, şi anume: 

4 şcoli cu câte două clase și cu două clase pentru fete pe lîngă ele; 

20 de școli cu o clasă și cu două clase pentru fete pe lîngă ele și o 
școală de fete la Otaci. 

În afară de aceasta în judeţ existau 6 școli pe lîngă mănăstiri și 48 
de școli parohiale și de lichidare a analfabetismului. 

Dat fiind că populaţia judeţului era de 160 546 locuitori (darea de 
seamă medicală de la 1892), rezultă că din cele 29 de școli una 
revenea la 5536 locuitori, un elev la 83 locuitori, un absolvent al 
cursurilor de studii la 1138 oameni, numărul absolvenţilor 141 (127 
băieţi și 14 fete alcătuiau 7% din numărul total de elevi). În cele 29 
școli studiau 1917 elevi, în medie cîte 66 copii la o școală. 

În anul de învăţămînt 1893/ 94 la Soroca existau 5 școli, în judeţ 
— 27. La Soroca: 

l}. Scoala judeţeană; 

2. Școala populară cu 2 clase pentru fete; 

3. Scoala parohială pentru băieţi; 

4. O școală primară evreiască; 

5. Școala particulară de gradul II a doamnei Macarescu. 

Orașul Soroca, cu 15 148 locuitori, 5 școli cu 439 copii (272 băieți 
și 167 fete) și 56 de copii absolvenţi, avea: 

1. O școală la 3029 locuitori; 

2. Un elev la 34 locuitori; 

3. Un absolvent la 270 locuitori. 

Pe lîngă cele 32 şcoli erau clase unde elevii aveau preocupări 
adăugătoare. 

În 24 școli se preda muzica, corul și cîntecul de clasă; în 15 — 
gimnastica, arta militară; la Arionești și Climăuţi fetele învățau lucrul 
manual; în 7 școli se studia pomicultura și legumicultura; în 3 școli se 
studia albinăritul, iar în 8 școli se făceau observaţii meteorologice. În 
patru școli existau clase de meserii; la şcoala judeţeană din Soroca 
erau secţii de lemnărie, rotărie şi fierărie; la școala evreiască din 
Soroca se învăţa lemnăria și lăcătușeria; la Otaci se făceau roți și se 


învăţa fierăria; la școala din Cuhurești funcționa o clasă de meserii cu 
secţii de lemnărie, fierărie și dogărie. 

În 1893 Adunarea de Zemstvă, fiind interesată de dezvoltarea de 
mai departe a învățămîntului, organizează o comisie care avea să 
elaboreze acel plan de dezvoltare a învăţămîntului în judeţ despre care 
vorbea încă la 1885 deputatul Zemstvei LI. Erjiu. În comisie au fost 
incluși Fiodor Aleksandrovici Aleinikov, A.N. Krupenski, Constantin 
Kazimir, Egor Meleghi şi Toma Titovici Mihailovski. 

Pînă la 1881 în judeţul Soroca erau numai școli ministeriale, 
numărul lor era de 17. Biserica începe a construi școli parohiale din 
1881, iar Zemstva Soroca începe lucrările de construcție a școlilor 
populare de zemstvă și mai tîrziu. 

La 11 mai 1884 Comisia împreună cu Direcţia Zemstvei studiază 
materialele propuse de A.N. Krupeniski. În urma unei analize amă- 
nunţite referitor la planul de înființare a unei școli populare de 
zemstvă s-a optat pentru planul aplicat în județul Hotin, unde sub un 
acoperiș se afla apartamentul profesorului, compus din 2 camere, 
bucătărie, cămară cu intrare separată și 2 clase pentru secţia I și secţia 
II, de asemenea, cu intrare separată. Preţul construcției era de 2475 
ruble. Anume după un astfel de plan se vor construi un șir de școli din 
judeţul Soroca, printre ele cele de la Prajila, Şuri și Cosăuţi. La Cosăuţi 
lucrările s-au început cu condiţia că proprietarul moșiei Cosăuţi Foma 
Titovici Mihailovski va aloca 1000 ruble, iar satul va dona pămînt 
pentru școală. Condiţiile au fost acceptate. ET. Mihailovschi a dat 
suma de bani cerută plus 200 ruble pentru a cumpăra 2 desetine 500 
stînjeni? de pămînt pentru viitoarea școală din Cosăuţi, care, în sep- 
tembrie 1997, a sărbătorit 100 ani de la înfiinţare. Tot atunci, la 21 
septembrie 1896, s-a vorbit la Zemstva Soroca despre construcţia de 
şcoli de zemstvă. 

Pentru construcția școlii din satul Cureșiniţa, Banca din Bădiceni 
eliberează 1000 ruble. Pentru executarea lucrărilor era nevoie de 4000 
ruble. Lucrările trebuiau începute în 1897 și terminate la 1 august 
1898. Lucrările de construcţie au fost conduse de antreprenorul Ozor- 
ciuc. Copiii din Cureșniţa au început anul de învățămînt 1898 în 
școală nouă. 

În decursul anului de învățămînt 1898 în judeţul Soroca erau 40 
școli: 5 la Soroca și 35 în satele și orășelele judeţului. Scolile pentru 
fete din Otaci, Bîrnova, Cuhureștii de Sus, Cuhureștii de Jos, Cosăuţi, 
Poiana, Prajila, Naslavcea, Şuri erau întreținute din resursele financi- 

are ale Zemstvei. Constantin Kazimir întreținea personal şcoala di 
Cernoleuca, celelalte școli cu una-două clase erau întreţinute de soci 
tățile sătești şi de ministerul învățămîntului. 

Corpul didactic era alcătuit din 113 persoane și anume: 


supraveghetori de onoare, epitropi — 17; 
învățători de religie — 33; 
învățătoare de religie — 5; 

învățători — 43; 
învățătoare — 13. 


În multe școli din județ, în afară de studierea obiectelor pri 
cipale (religia, limba rusă, aritmetica și scrisul), au fost introduse 
obiecte de studiu arta, meseriile, agricultura, muzica. Muzica corală 
preda în 28 de școli; în 20 de școli se preda gimnastica militară, iar 
11 școli se studiau teoretic și practic pomicultura și viticultura. ) 
Nădușita, Sudarca, Arionești și la școala judeţeană din Soroca 
preda foarte bine muzica și activau niște orchestre formidabile. 
mare atenţie se acorda la Vărăncău pomiculturii și viticulturii. 

Din inițiativa și cu susținerea proprietarului moșiei Cosăuţi, F 
ma Titovici Mihailovski, pe lingă școala din Cosăuţi, se deschid curs 
pentru maturi. Lecţiile pentru lichidarea anal!fabetismului aveau | 
seara. De asemenea, cu ajutorul financiar al acestui boier de Cosău 
la școală este construit un beci, iar școala a fost înconjurată cu un ga 
de piatră. Ambele construcţii l-au costat pe FT. Mihailovski 400 rub. 
De fapt, la acel an îndepărtat, 1898, din punct de vedere material 
financiar, școala din Cosăuţi, datorită stăruinţelor lui Foma Titov. 
Mihailovski, în comparaţie cu alte școli din judeţ, era în condi 
favorabile. 

La sfîrșitul secolului al XIX-lea în multe școli din județ er: 
biblioteci învăţătorești şi școlare. Conform datelor din 1895, în bibli 
tecile învățătorești erau 2964 denumiri de cărţi în 9342 volume. 

În bibliotecile pentru copii, școlare erau 4393 denumiri de căr 
în 13 683 volume. În afară de literatură în bibliotecile pentru coj 
erau 4949 atlase, hărţi geografice și istorice, tablouri, desene, mode 
şi multe altele. În 1898 nobilul Vinogradski face donaţie 100 rut 
pentru deschiderea unei biblioteci sătești la Arionești pe lîngă școz 
cu două dase, a cărui epitrop era. Din an în an bibliotecile școlare 
învățătorești se îmbogăţeau cu cărți, unde predomina, evident, liter 
tura rusă. 


În 1874, pe lîngă Zemstva Soroca a fost deschisă de particulari o 
bibliotecă și o sală de lectură. Biblioteca a existat peste 20 ani. Sef al 
bibliotecii a fost Bazilevschi. El lucra gratis făcînd un serviciu foarte 
bun sorocenilor. Biblioteca avea 7 dulapuri, în care se plasau 1357 
exemplare de cărți, diferite acte juridice: a) civile, care se refereau la 
ultimii 16 ani; b) penale — pe ultimii 18 ani și d) culegeri comune — 
pe ultimii 5 ani. Majoritatea literaturii se compunea din publicaţii din 
ultimii ani; autori — 150 în 374 volume; ediţii precedente — 22 
denumiri în 1266 exemplare şi 9 denumiri în 97 exemplare. Lucrătorii 
Zemstvei aveau dreptul de a se folosi gratis de serviciile bibliotecii, 
ceilalți plăteau. Pentru o carte luată pe o jumătate de lună se plăteau 
30 cop., pentru 2 cărți — 50 cop., pe o jumătate de an — 1 rublă 50 
cop. și 2 ruble 50 cop.; pe un an — 3 și 5 ruble. Cititorii din localităţile 
rurale plăteau mai puţin. De la ] iunie pînă la 1 septembrie 1897 de 
serviciile bibliotecii s-au folosit 32 persoane, 7 din ei au plătit, aducînd 
un venit de 12 ruble 20 cop. 

Biblioteca a avut și neajunsuri. Numărul scăzut de vizitatori se 
explica prin faptul că ea lucra numai vara. De asemenea, biblioteca 
avea foarte puţină literatură universală tradusă în limba rusă și deloc 
în română. 

O dată cu lărgirea vieţii economice, cu creşterea solicitării de 
specialişti tehnici, în 1905 s-a simţit nevoia înfiinţării unei biblioteci 
cu informații referitoare la construcţia de poduri, drumuri, șosele, 
clădiri civile, canalizare, apeduct, telefon. Secţia agronomie a Zem- 
stvei avea doar o mică bibliotecă, de 500 volume. 

Bibliotecile jucau un rol important în lichidarea neştiinţei de 
carte, iar Zemstva Soroca trebuia să fie un sprijin sigur al bibliotecilor 
populare. 

În 1905, prin intervenţia deputatului Anatolie Gudevici, referitor 
la proiectul Organizarea în județul Soroca a învățămîntului în afara 
școlii Zemstva adoptă hotărîrea de a se lua unele măsuri în privinţa 
răspîndirii cărţii: 

1. Organizarea în timpul apropiat a bibliotecilor cu sală de lectură 
pentru popor; 

2. Răspîndirea pe gratis în masă a literaturii; 

3. Organizarea depozitelor pentru cărți. 

Pentru a-și duce la bun sfirşit hotărîrea, Zemstva alocă 600 ruble 
pentru deschiderea a 24 biblioteci, purtînd numele lui Lev Tolstoi. 

ŞCOLILE PAROHIALE 


La sfîrşitul anilor '30 - începutul anilor '40 în Basarabia au 
început să se deschidă şcoli parohiale. 

La baza organizării școlilor parohiale au fost puse „regulile de 
instruire elementară a copiilor locuitorilor din eparhia Oloneţk“, apro- 
bate și editate de guvernul țarist în 1835 pentru lupta cu rascolnicii. 
Scopul lor principal era educarea copiilor în spirit religios. Cunoștin- 
tele oferite erau superficiale. Se simţea lpsa de profesori. Învățător 
era, de regulă, preotul sătesc. Drept manuale serveau abecedarul, 
ceaslovul, psaltirea și bazele învăţăturii creştine. Posibil că prima 
școală parohială la Soroca a fost deschisă la 1843, apoi urmează 
deschiderea unei școli parohiale pentru fete (1864) şi din nou a uneia 
pentru băieţi (1873). 

Datele statistice de la 1886 arată că la Soroca funcționau două școli 
parohiale. În 1892 numărul școlilor parohiale și al celor de știință de 
carte erau de 48. Ele se aflau sub tutela Consiliului pedagogic eparhi- 
al. Parţial, la 1892, Zemstva Soroca susţine activitatea lor cu 700 ruble. 

În anul de învățămînt 1895 în judeţul Soroca erau 20 școli paro- 
hiale și 42 școli de știință de carte. În școlile parohiale învățau 810 
băieţi și 125 fete, în şcolile ştiinţei de carte studiau 1519 băieţi şi 19 
fete. Toţi elevii erau de religie ortodoxă, în afară de 5 băieţi și o fată, de 
credință romano-catolică. În 1894/95 numai 54 băieţi și 9 fete au 
susținut examenele de absolvire a şcolii eparhiale. 

Pentru întreţinerea școlilor s-au cheltuit 7818 ruble 41 cop. 

În anul de învățămînt 1904/1905, în județul Soroca, cu o suprafa- 
tă de 3915 verste? și cu o populaţie de 176 025 creștini ortodocși, în 
cele 138 parohii erau deja 75 de şcoli parohiale (36 parohiale și 39 şcoli 
ale științei de carte). Corpul didactic s-a îmbunătăţit considerabil la 
începutul secolului, numărînd 140 de oameni: 61 preoti, 14 învăţători 
și învăţătoare de religie, 59 învăţători, 16 învăţătoare, 5 învăţători de 
muzică. În cele 75 şcoli îşi făceau studiile 3620 băieţi și fete. Pentru 
întreţinerea școlilor s-au cheltuit 15 880 ruble 60 cop., pentru con- 
strucţia clădirilor școlilor s-au alocat 22 089 ruble. 

În comparaţie cu alte județe din Basarabia situaţia în învățămîn- 
tul din județul Soroca era relativ prosperă. În 1898 școli de zemstvă și 
populare erau numai în două judeţe din 7: Hotin şi Soroca. În aceste 
două judeţe se aflau toate cele 67 școli. În 1906 şcoli de zemstvă și 
obștești erau în 6 judeţe din 8. Nu pretutindeni numărul lor era egal: 


la Hotin — 60 școli cu 3838 copii, la Soroca — 25 școli și 1495 copii, la 
Bălți — 16 şcoli şi 1061 copii, la Bender — 15 școli și 810 copii, la 
Chișinău — 6 şcoli și 321 copii, la Orhei — 8 şcoli şi 450 copii. 

În afară de sumele alocate anual, Zemstva Soroca elibera regulat 
câte 500 ruble pentru premierea celor mai buni învăţători de la școlile 
primare. 

Aşadar, conform deciziei Consiliului pedagogic judeţean de la 26 
iunie 1899 suma a fost împărţită în felul următor: cu cîte 50 rubie au 
fost premiaţi învățătorii M. Oțel (Arioneşti), D. Sukmacski (Poiana); 
cu 40 ruble — E. Kobeţ (Otaci), I. Alexeev (Vărăncău), V. Mihnevici 
(Pepeni), G. Gusev (Cosăuţi); cu 30 ruble — învăţătoarea A. Joltkevici 
(Otaci) — învățătorul C. Moţoc (Florești), V. Mihalachi (Ciutulești), 
învăţătoarea M. Reabinţev (Bădiceni), S. lakimov (Țirnova), N. Dolg 
(Naslavcea) şi învățătorul de religie din Poiana-Boţoc. 

În 1900 printre cei decoraţi figurează: G. Gusev, M. Otel, M. Golub, 
I. Alekseev, N. Dolg, C. Moţoc. 

Judecînd după mentiuni, unul dintre cei mai vestiți pedagogi a 
fost învățătorul Gavril Gusev. ÎL întîlnim în listele persoanelor decorate 
pe anul 1902, 1905. Gavril Gusev participă plenar la activitățile Comi- 
siei pentru problemele învăţămîntului popular a Zemstvei Soroca. 

Acordind o atenție deosebită lărgirii reţelei școlare în judeţ, Zem- 
stva se străduie să rezolve și o altă latură a ei: paralel cu numărul de 
școli, Direcţia Zemstvei se preocupă de calitatea procesului de instru- 
ire a cadrelor didactice. Majorarea salariului a fost una din măsurile 
menite să contribuie la îmbunătăţirea calităţii corpului didactic. 

Prin decizia sa din 1905 Zemstva Soroca ridică salariul unui 
învăţător la 360 ruble pe an, plus 2 adaosuri de cîte 50 rubie după 
fiecare 5 ani lucraţi. Salariul învăţătorilor din școlile Zemstvei avea 
următorul tablou: 


salariul de bază — 330 ruble; 
predarea muzicii, cîntecului — 40 ruble; 
predarea gimnasticii — 25 ruble; 
total — 395 ruble. 


În şcolile mănăstirilor subordonate ministerului învățămîntului 
existau următoarele salarii: 


de bază — 450 ruble; 
predarea cântecului — 50 ruble; 
predarea gimnasticii -— 25 ruble; 


livădăritul — 35 ruble; 

total — 560 ruble. 
În școlile supuse ministerului învățămîntului: 
salariul de bază — 330 ruble; 
predarea cîntului — 60 ruble; 
gimnastica — 25 ruble; 
total — 415 ruble. 


1. În şcolile de la periferii ţarismul promova o politică de rusificare 
vădită. Aceasta se referea și la școlile din Basarabia. În unul din refe- 
ratele sale, Adunarea de Zemstvă Gubernială arăta că, după opinia ei, 
principala frînă în asigurarea succesului predării în școli este necu- 
noaşterea de către copii a limbii ruse, limba de predare obligatorie. 

În anul 1908 Zemstva Soroca organizează o comisie ce avea să 
pregătească proiectul Reţeaua școlară și introducerea învățămîntului 
obligatoriu în județul Soroca. 

Preşedinte a fost ales A.F. Aleinikov, președintele Direcţiei Zem- 
stvei Soroca. În comisie au intrat membrul Direcţiei Dimitrii I. Mele- 
ghi, V.I. Dașkevici, directorul Școlii tehnico-agricole, V.V. Loghin, in- 
spector școlar, L.V. Bogomolov, directorul școlii de 5 ani din orașul 
Soroca, Gavril Gusev, învățătorul școlii de zemstvă din Cosăuţi, Nico- 
lai Mihailovici Soltuz, preşedintele Upravei orășenești și alții. 

Ce reprezenta rețeaua școlară primară în 1909, în ajunul adoptării 
proiectului introducerii învățămîntului obligatoriu în judeţul Soroca? 

La 1 ianuarie 1909, informaţie bazată pe datele statistice ale 
recensămîntului din 1897, populaţia judeţului Soroca era de 259 274 
locuitori. Numărul copiilor de vîrsta şcolară, adică de 8-11 ani era de 
25 924, ceea ce constituia 10% din populaţia judeţului. 

Oferim anumite informaţii referitor la satele și școlile din raionul 
Soroca, parte componentă a județului cu aceiași denumire la 1999: 


Nr. copil- | Nr. Tipul de școală 
lor de 8-11 | profe- 

ani / Nr. sorilor 

copilor ce 

studiază 


Cremenciug 145/50 l de zemstvă 
larova 135/51 parohială 
Baliţi 52/- 

Oclanda 66/- 

Sobari 61/- 


Localitatea 


Livezi 
Bădiceni 


Dărcăuţi 
Holoșniţa 
. | Cureșniţa 
. | loriniţa 


„| Baxani 


„| Solcani 

. | Șeptelici 
. | Rublenița 
„| Vărăncău 


. | SL. Vărăncău 


. | Ocolina 

„| Hristici 

«| Vanţina 

|] Dumbrăveni, 
colonie evreiască 
. | Redi-Cereșnovăț 
„| Racovăț 


„| Vasilcău 


„i Trifănești 


„| Zastînca-l 


. | Bujorăuca 

.] Cosăuţi 

. | Egoreni 

. | (Pol) Ţepilova Mică 
. | Tepilova 

. | Pîrlița 

. | Zastînca-Voloave-II 


. | Yoloave 


. | Volovița 
. | Cremeni (SL) 


. | Stoicani 
„| Parcani 
. | Dubna 


„| Soloneţ 


„| Yădeni 


4/- 
215/100 


128/46 
132/82 
148/48 
49/49 
132/85 
70/- 
96/- 
138/- 
117/57 
91/47 
74/83 
129/190 
29/- 
169/104 


77/46 
180/73 
172/48 
110/55/45 


18/46 
128/50 
209/100 
58/- 
66/- 
70/- 
417- 
28/- 
84/- 
61/- 
31/ 
119/- 
119 
1057- 
59/59 
131/7- 

2 şcoli ministeriale 181 
de băieţi şi fete 
mănăstirească 

de zemstvă 

de zemstvă 

mănăstirească 

de zemstvă, 2 clase 

nu este şcoală 


mănăstirească 
mănăstirească 
ministerială, 2 clase 
de zemstvă, 2 clase 
nu este școală 
școală evreiască, 
obștească 
mănăstirească 

de zemstvă 
parohială 
mănăstirească, 
parohială 
parohială 
parohială 

de zemstvă, 2 clase 
școală nu este 


de zemstvă 

În 1909 rețeaua școlară primară a judeţului Soroca cuprindea 109 
școli cu 140 de învățători (fără învățători de religie): 

a) 15 şcoli ministeriale, cu 21 de învăţători. Școlile erau întreţi- 
nute de stat şi sate; 

b) 21 şcoli mănăstirești în întreţinerea ministerului învăţămîn- 
tului, cu 25 de învăţători; 

c) 37 şcoli de zemstvă, cu 48 de învățători; 

d) 2 școli ale căilor ferate, cu 7 învăţători; 

e} 4 școli evreiești-obşteşti cu 6 învăţători. 

În afară de aceasta mai existau 19 școli parohiale, dar care nu au 
intrat în reţeaua școlară. 

Numărul de elevi ai școlilor sfatului pedagogic judeţean era de 
5317. În școlile parohiale învățau 1303 — în total 6620 elevi. Peste 
19 000 copii din judeţ nu erau încadraţi în procesul de învățămînt. 

În primul deceniu al sec. al XX-lea în judeţul Soroca erau 29 moșii 
mănăstirești cu 29 071 desetine și cu 1713 stinjeni? de pămînt. Pe 
posesiunile mănăstirilor erau așezate 44 localităţi cu 55 260 locuitori, 
din ei 5526 erau copii de vîrstă școlară. 

În anul de învățămînt 1909 - 1910, în afară de școlile mănăs- 
tireşti, mai funcționau 52 școli: 48 parohiale și 4 școli ale științei de 
carte — o școală era cu 2 clase, 47 cu o clasă, 4 — pentru fete. 

În raionul Soroca școli parohiale au fost la : 

Bujorăuca — 50 elevi (40 băieţi, 10 fete); 

Vasilcău  — 102 elevi (93 băieţi, 9 fete); 

Zastinca — 60 elevi (42 băieţi, 18 fete); 

Schineni — 55 elevi (38 băieţi, 17 fete); 

Stoicani — 54 elevi (30 băieţi, 24 fete); 

Trifăneşti —— 52 elevi (44 băieţi, 8 fete). 

La Parcani era o școală a științei de carte cu 39 de elevi: 30 băieţi 
și 9 fete. 

În întregul judeţ Soroca 2886 copii învățau la şcolile parohiale și 
științei de carte. Toate școlile parohiale aveau clădirile proprii, în afară 
de cea din Țarigrad, dar şi aici la 1910 se începuse lucrările de 
construcție a clădirii școlii. 

Predarea în școlile parohiale se făcea după o programă adoptată 
de Sfîntul Sinod la 1888 și prevedea ca materii de studiu următoarele 
obiecte: religia, cîntecul bisericesc, studierea slavonei bisericești, lim- 
bii ruse, caligrafiei și aritmeticii. 


În aceeași perioadă în judeţul Soroca erau 37 școli de zemstvă cu 
48 clase. Corpul didactic cuprindea 37 învățători de religie, 48 învăţă- 
tori şi 2521 elevi. La un învăţător revenea 52,5 elevi. 

La Soroca erau 7 școli, și anume: 

1) școala orășenească cu 5 clase; 

2) şcoala parohială pentru fete; 

3) școala parohială cu o clasă, cu două clase; 

4) școala parohială pentru băieţi cu o clasă; 

5) școala parohială pentru băieți cu două clase; 

6) școala evreiască primară cu o clasă; 

7) școala ministerială sătească. 

În anul de învățămînt 1909 - 1910 Preasfinţenia sa Serafim, 
episcopul Chișinăului și al Hotinului, a vizitat școala de 5 clase din 
Soroca. De asemenea, a făcut o vizită și la școlile din județ guverna- 
torul Basarabiei: la Climăuiţi, Otaci (băieţi), Bădiceni, Florești, Vadu 
Rașcului; inspectorul regional a fost la Școala de 5 clase din Soroca, iar 
directorul școlilor populare din Gubernia Basarabia a vizitat toate 
școlile din oraș și, de asemenea, pe cele din Florești, Ocniţa și Iorjnița. 
Inspectorul școlilor populare a controlat procesul de studiu în 153 de 
şcoli din județul Soroca. În decursul anului de studiu au avut loc 7 
adunări ale sfatului pedagogic. Problema principală care a fost discu- 
tată a fost introducerea învățămîntului obligatoriu în judeţ. 

Ce prevedea proiectul introducerii învăţămîntului obligatoriu: 

1. Școlarizarea tuturor copiilor de vârstă școlară (8-11 ani); 

2. Deschiderea de noi școli; 

3. Curs de studiu primar — 4 ani; 

4. Numărul de elevi pentru un învățător — 50; 

5. O școală trebuia să deservească un teritoriu cu o rază de 3 verste; 

6. Fiecare școală trebuia să aibă învăţător de religie, să fie asigu- 
rată cu toate rechizitele necesare, condiţiile igienice și sanitare să fie la 
nivelul cuvenit. Învățătura să fie pe gratis. 

Conform proiectului se prevedea școlarizarea a încă a 19 304 
copii. Pentru aceasta era nevoie de: 

a) înscrierea a 114 copii în școlile parohiale lărgite; 

b) lărgirea cu 19 clase a școlilor existente (9 pe lingă școlile 
mănăstirești și 40 pe lîngă cele de zemstvă), aceasta avea să dea 
posibilitate să se lărgească numărul de elevi cu 580; 

c) se prevedea deschiderea a încă 181 școli noi pentru 18 610 
copii. După traducerea în viaţă a proiectului reţeaua școlară din jude- 

tul Soroca urma să aibă 290 școli primare cu 532 învățători şi 524 
clase. 

Proiectul prevedea două termene de îndeplinire: 20 și 30 ani. La 
12 februarie 1910 a avut loc Adunarea extraordinară a Zemstvei 
Soroca, la care a și fost pus în discuţie Proiectul introducerii învăță- 
mântului primar obligatoriu la Soroca. 

După o discuție amănunțită a fost aprobat termenul de 20 ani. 
Un rol activ la adoptarea proiectului l-au jucat A.F. Aleinikov, N.M. 
Soltuz și V.V. Loghin. Proiectul a fost înaintat pentru aprobare minis- 
terului. La 29 mai 1910 N.M. Soltuz informează Zemstva că proiectul a 
ajuns pe masa ministrului, iar prin telegrama din 3 iunie 1910 anunţa 
că proiectul a fost aprobat fără nici o schimbare pe un termen de 20 de 
ani (1910-1931). Rămînea de adus la îndeplinire. Dar Rusia va trece 
prin mari frămîntări militare și politice. Şi numai după 1918 proiectul 
va fi realizat de autoritățile române: toți copii de vîrstă școlară vor fi 
chemaţi să ia în mod obligatoriu locul în bancă. 


LICEUL DE FETE DIN SOROCA 


Încă la 1871 Direcţia Zemstvei Soroca se adresează Zemstvei 
guberniale, Circumscripţiei școlare Odesa, Ministerului învățămîn- 
tului public în privința deschiderii unei şcoli reale la Soroca. 

Existenţa unor școli reale în circumscripția școlară Odesa, după 
părerea epitropului din Odesa şi a ministrului învățămîntului public, 
putea satisface cerinţele întregii regiuni, iar deschiderea unei școli 
reale la Soroca depindea de faptul dacă toate cheltuielile de între- 
tinere vor fi suportate de Duma orășenească şi de Zemstva Soroca. 
Întîlnirea personală a președintelui Direcţiei Zemstvei Soroca H.F. 
Talamuzi cu ministrul învățămîntului public, contele Tolstoi, din 1877 
de la Chișinău, cât și demersurile energice privind deschiderea unei 
școli reale au rămas fără nici un răspuns. Nici încercarea de deschide- 
re la Soroca a unui gimnaziu cu 4 clase nu s-a încununat de succes. 

În 1881 Direcţia Zemstvei Soroca adresează un nou demers refe- 
ritor la deschiderea unei scoli reale la Soroca, cu propunerea de a 
suporta cheltuielile egal: jumătate de stat şi cealaltă jumătate de oraș 
și de Zemstvă. 

Sub presiunea demersurilor destul de insistente ale sorocenilor, 
epitropul Circumscripţiei școlare Odesa, prin hotărîrea nr. 5758 din 
30.03.1899, aduce la cunoștință Zemstvei guberniale și Zemstvei jude- 
tului Soroca decizia Ministerului învăţămîntului public de a se deschide 
în nordul Basarabiei o şcoală reală cu 6 clase și un gimnaziu de fete cu 
8 clase, urmînd ca mai apoi să se ia decizia, în baza unui concurs al celor 
trei judeţe și a zemstvei guberniale privind locul unde ele vor fi plasate. 

Prin adresa nr. 1155 din 8 mai 1899, Zemstva judeţului Soroca 
solicită epitropului școlar din Odesa deschiderea ambelor școli la 
Soroca, motivînd faptul printr-un șir de priorităţi. Decizia Zemstvei 
guberniale a fost hotăritoare: un liceu de fete la Soroca și o școală 
reală la Bălţi. 

La 8 august 1900 epitropul Circumscripţiei de învăţămînt Odesa 
anunţa despre înființarea unui gimnaziu cu trei clase la Soroca. 
Deschiderea și întreţinerea gimnaziului ce află sub răspunderea Zem- 
stvei judeţene și a Dumei orășenești. 

Pentru deschiderea și întreţinerea gimnaziului Zemstva alocă o 
sumă de 15 000 ruble. Câte 1000 de ruble au alocat Duma orășenească 

și trezoreria statului. La sumele eliberate se vor adăuga și banii acu- 
mulați din plata pentru învățătură: în 1903 — 10 374 ruble 34 cop. 

O dată cu deschiderea gimnaziului a fost numită și directoarea 
instituţiei — Elizaveta Nicolaevna Leviţchi, care absolvise cursul gim- 
naziului de fete din Jitomir cu titlu de învățătoare casnică. Președin- 
tele sfatului pedagogic la 1903 era consilierul Aleksandr Modestovici 
Șimanski. 

Liceul de fete din Soroca s-a deschis la 28 septembrie 1900 ca 
gimnaziu rusesc cu 3 clase, avînd 98 eleve, care achitau o taxă de 45 
ruble. În anul de învățămînt 1901 - 1902 s-a deschis clasa a IV-a, în 
1902 - 1903 — clasa a V-a, iar la 1903 - 1904 — clasa a VI-a, 1904 - 
1905 — clasa a VIl-a. După deschiderea în 1907 a clasei a VIII-a 
pedagogice, gimnaziul se transformă în liceu cu 8 clase. 

Evghenia Macarenko, Ludviga Jighilevici, Tatiana Moruzenko, 
Varvara Melnicova, Parascovia Cebotarenko, Larisa Stoian, Liubov 
Cerchez, Ecaterina laroșevskaia au fost printre primele eleve înscrise 
la deschiderea gimnaziului. Toate aveau o reușită bună la învățătură. 

Originea socială a elevelor era diferită, fapt despre care vorbesc 
datele statistice de la 1901 - 1902: 42 fiice de nobili, 10 — de clerici, 89 
-— din pături orăşeneşti cu venituri medii, 7 — de ţărani. Majoritatea 
elevelor erau din oraș şi judeţ — 116, 11 din alte judeţe ale Basarabiei, 
iar 21 din Podolia. 

În 1902/1903 elevele plăteau taxa de studiu în mărime de: clasele 
1-2 — cîte 50 ruble, clasele 3-4 achitau câte 55 ruble, iar cele din clasa V 
plăteau cîte 60 ruble anual. Elevele care învățau dansul achitau 5 ruble 
anual. Suma încasată în 1902/1903, de 10 374 ruble 34 cop. a fost 
folosită pentru necesitățile gimnaziului, neavînd o destinaţie specială. 

În 1901/1902 corpul didactic al gimnaziul de fete era alcătuit din 
următorii 11 profesori și 3 supraveghetoare: 

l. Preot Ioan S. Stoianov — religia, absolvent al Seminarului 
Teologie din Chișinău; 

2. Vladimir D. Inglezi — istoria și geografia, limba rusă, absolvent 
al Universităţii imperiale din Moscova; 

3. Leonid A. Voloșinschi — desenul și caligrafia, absolvent al Școlii 
superioare de pictură de pe lîngă Academia de Arte din Moscova; 

4. Evghenia $. Kuzmenko — limba rusă, absolventa liceului de 
fete „Mariinsk” din Odesa, cu titlu de învățătoare casnică; 

5. Anastasia V. Strunina — matematica și științele naturii, a 
terminat Cursurile superioare pentru fete de pe lîngă Universitatea 
din Sankt Petersburg; 


6. Aleksandra D. Semilet —— aritmetica, absolventă a Institutului 
„Împăratul Pavel“ din Sankt Petersburg; 

7. Olga S. Vlasova — dansul și gimnastica, a terminat cursurile 
Institutului „Alexandru-Mariinsk” din Varșovia; 

8. Valentina N. Kubișkina — franceza și germana, absolventă a 
Institutului „Împăratul Pavel“ din Odesa, cu titlu de învățătoare 
casnică; 

9. Ana M. Terpigorova — franceza, absolventă a Institutului 
patriotic din Sankt Petersburg, învățătoare casnică; 

10. Valentina T. Lakimovici — germana, absolventă a liceului nr. 
2 de fete din Odesa, învăţătoare casnică; 

11. Vera Gajinskaia — lucrul manual, avînd titlul de meșteriţă în 
croitorie şi broderie; 

12. Antonina. A. Danilova — supraveghetoare, a absolvit Școala 
eparhială din Odesa cu titlul de învățătoare casnică; 

13. Elena A. Stremouhova — supraveghetoare, a absolvit liceul 
de fete din Bolgrad; 

14. Zinaida Bucinskaia — supraveghetoare. 

În 1903 corpul didactic numără 20 învățători, supraveghetori şi 
medici. Medic era F Belicov, iar Huna fankelevici Steinberg înde- 
plinea funcţia de medic-stomatolog. Numărul crescînd de clase și, 
respectiv, de eleve impunea rezolvarea problemei localului liceului. 

De la început gimnaziul de fete se află într-o încăpere arendată de 
la posesorul Goldelman — o construcţie din piatră cu un etaj și 
jumătate, 4 clase, săli, cancelarie și bibliotecă. Sălile claselor a cincea 
şi a șasea se aflau într-o aripă aparte. Toate încăperile erau mici și 
supraîncărcate. O astfel de clădire putea fi folosită numai temporar. 

Problema unei noi clădiri pentru liceul de fete devine ocupaţia de 
bază a eforiei încă din 1902. Acordînd acestei probleme o deosebită 
atenţie, eforia invită la adunarea sa comisiile alese de Adunarea de 
Zemstă și de Duma orășenească în număr de 4 și 5 oameni. Terenul 
pentru construcția clădirii liceului a fost aprobat ca bun de con- 
strucţie. Locul avea o suprafaţă de 1375 stînjeni pătraţi, fiind alăturat 
de grădina publică. 

VI. Schmidt, arhitectul Circumscripţiei de învățămînt, Odesa, 
studiază viitorul șantier de construcţie, iar mai apoi elaborează proiec- 
tul și devizul de chelturieli. La 6 noiembrie 1903 eforia aprobă proiectul 
arhitectului odesit. Deviziul de 48 489 ruble cuprindea numai construc- 
ţia clădirii principale, fără dependințe, apartament pentru directoare, 

gard. În primăvara anului 1904 au început lucrările de construcție 
care s-au terminat în 1905, fiind mereu sub conducerea și suprave- 
gherea eforiei în care intrau: E. Leviţchi, A. Simanski, F Mihailovski, 
N. Pleșkov, I. Vasiliev și V. Kojuharev, preşedinte — F Aleinikov. 

Pentru construcția clădirii liceului de fete au fost alocate 30 000 
ruble de-Zemstva Soroca și Duma orășenească, 18 489 au fost alocate 
de Ministerrul învăţămîntului public. 

Clădirea a fost construită în regie proprie. O comisie în care 
intrau F. Aleinikov, I. Vasiliev, L. Iaghello, V. Panin și Brjozovski 
coordona mersul lucrărilor. Acest fapt a dus la micşorarea cheltuielilor 
cu 4553 ruble, care mai tîrziu, în 1905, au fost folosiţi pentru a se 
construi un gard în jurul liceului, o magazie, dependinţe şi o încăpere 
pentru portar. 

La începutul anului școlar 1905/1906 clădirea din piatră a liceului 
cu două etaje și un subsol pentru instalaţia de încălzire cu aburi și-a 
deschis ușile. 

În 1908 în curte este construită o clădire pentru locuinţa directoa- 
rei, iar în 1909 - 1910 — o aripă la clădirea principală, unde au fost 
amplasate biblioteca, cabinetul de fizică, clasa de lucru manual, sala 
pentru clasă, cantina, bufetul, sala de festivități și anticamera. În 
1910 - 1911 este amenajată pe lîngă liceu și o capelă ortodoxă, care a 
fost sfinţită la 30 martie 1911, în numele Nașterii Preasfintei Fecioare. 

Capela Nașterea Maicii Domnului se afla la etajul 2 al şcolii. Preot 
și profesor de religie era protoiereu Ioan Stoianov, care la 1921 avea 62 
ani. Absolvent al seminarului teologic, se afla în serviciu din 1880. La 
gimnaziul de fete activează o dată cu deschiderea. 

Clădirea se păstrează și azi, adăpostind o vreme şcoala medie nr. 1 
moldovenească, iar o dată cu construcţia unui nou complex, școala nr. 
1 îşi schimbă sediul la Bujorăuca. Clădirea fostului liceu trece în 
posesia școlii pedagogice „Boris Glavan“, azi colegiul pedagogic. 

În anul de studii 1908/1909 eforia deschide pe lingă liceu un 
internat care se afla într-o casă închiriată. Cota de întreţinere în 
internat era de aproximativ 150 ruble. 

La 1l ianuarie 1903 la gimnaziul de fete din Soroca își făceau 
studiile 192 eleve: clasa I — 39 eleve; clasa a II-a — 47, clasa a II-a — 
38, clasa a IV-a — 36, clasa a V-a — 32. 

Conform originii sociale tabloul era următorul: 44 fiice de nobili, 
27 fiice de cetăţeni de onoare şi negustori de breaslă II, 10 fiice de 
ţărani (5,2 %) şi fiica unui străin înstărit. Majoritatea elevelor erau de 


credință ortodoxă — 112, 70 — iudaică, 9 — catolică și 2 eleve de 
credinţă luterană. 

Conform datelor de la 1903, cele mai multe eleve erau fiice de 
mic-burghezi și negustori — 96 (50 %), apoi fiice de nobili — 44 eleve 
(22,9 %). La 1 ianuarie 1903 din cele 192 eleve ale gimnaziului 92 
locuiau la rude, în apartamente închiriate. Foarte des apartamentele 
unde locuiau elevele erau vizitate de directoarea liceului și de supra- 
veghetori. 

După darea în exploatare a noii clădiri a gimnaziului și crearea 
unor condiţii normale de studiu corpul didactic al gimnaziului şi-a 
lărgit activitatea cuprinzînd în procesul de învățămînt un număr tot 
mai mare de eleve. Statisticile şcolare pentru perioada 1901/1914 dau 
următorul tablou: 


1900/1901 — 98 eleve; 

1901/1902 — 148 eleve; 
1902/1993 — 192 eleve; 
La ] ianuarie 1904 — 209 eleve; 
La i ianuarie 1905 — 226 eleve; 
La 1 ianuarie 1906 —-— 252 eleve; 
1909/1910 — 362 eleve; 
1912/1913 — 308 eleve; 
1913/1914 — 302 eleve. 


Conform dării de seamă pentru anul 1912/1913 în gimnaziul de 
fete activau 7 clase elementare, una pedagogică și una pregătitoare. 
Din cele 308 eleve care frecventau cursurile 17 erau interniste. În 
1913, 41 de eleve au absolvit gimnaziul, dintre care 20 clasa a VIII-a. 
Ele au primit titlul de învăţătoare casnică. Personalul didactic se 
compunea din 16 profesori: 8 cu studii superioare și 7 supraveghe- 
toare. La gimnaziu se preda: religia, matematica, fizica, cosmografia, 
germana, caligrafia, istoria, geografia, științele naturii, limba rusă, 
franceza, germana, caligrafia, lucrul manual, gimnastica, desenul şi 
pedagogia. Gimnaziul poseda o bibliotecă fundamentală cu 2126 vol- 
ume şi alta pentru eleve — cu 2149 volume, un cabinet de fizică. 
Gimnaziul era întreţinut de Zemstva şi Duma orăşenească cu cîte 
2555 ruble anual, Ministerul învățămîntului public — cu 2000 rub. şi 
cota pentru studii era de 2690 ruble. 

În a doua jumătate a anului 1905 evenimentele politice, care 
scuturau Rusia ţaristă a lui Nicolai II, s-au răsfrînt și asupra gimna- 
ziului de fete din Soroca, influențînd conduita unor fete. 

La 19 octombrie o bună parte din eleve, sub influenţa unor 
persoane din afara gimnaziului, au participat la manifestaţiile ce au 
avut loc la Soroca. La 24 octombrie sfatul pedagogic, cu permisiunea 
curatorului Circumscripţiei Odesa, a suspendat temporar, pînă la 4 
noiembrie, lecţiile de la gimnaziul de fete din Soroca. 

După 4 noiembrie lecţiile au fost reluate. La 20 decembrie 1995 
Consiliul pedagogic a discutat purtarea elevelor în cea de-a doua 
jumătate a anului, hotărînd: din cauza imposibilității de a se analiza şi 
aprecia purtarea fiecărei eleve în timpul manifestaţiilor politice din 
oraș și gimnaziu, elevelor din clasele superioare (V-VII) să nu li scoată 
note la purtare, iar celor din clasele I-III să li se scoată nota „5“. 

Anii 1990/1917 sînt caracterizați în istoria liceului ca o perioadă 
de rusificare abuzivă, de ignorare completă a limbii române în orarul 
lecţiilor şi a tradiţiilor naţionale în procesul de instruire și educare. 

După 27 martie 1918 se pun bazele noului învățămînt secundar, 
pe principii democratice și în interesul populației autohtone. 

La 1 septembrie 1919 în funcţia de director este numită Olga 
Andrievski din Zgura judeţul Soroca, cu studii matematice la Insti- 
tutul de educaţie din Odesa care s-a aflat în această funcţie mai bine 
de 10 ani, revenind în acest post din nou în 1938. Anume ea s-a aflat 
în fruntea corpului didactic care a dat o nouă suflare dezvoltării 
liceului, l-a ridicat pe o treaptă superioară față de gimnaziul țarist. 

În decursul anului de învățămînt 1919/1920, la liceu își făceau 
studiile 410 eleve: 149 la cursul inferior și 261 la cursul superior. Din 
totalul de eleve, 270 erau moldovence. Liceistele studiau religia, limba 
română, matematica, științele fizico-chimice, științele naturii, geo- 
grafia, filozofia, latina, elina, franceza, germana, istoria artelor, dese- 
nul, muzica, igiena, gospodăria, lucrul manual și gimnastica. 

În anul de studiu 1924/1925 corpul didactic era alcătuit din 13 
profesori și anume: 

1. Preot Jon Stoianov — religia, licenţiat al Seminarului Teologic 
din Chișinău, titular (n. 1852, Rîșcani). 

2. Boldescu Virginia — limba română, licenţiată a facultăţii de 
litere din Iaşi, suplinitoare (n. 1886, Galbeni — România). 

3. Grăjdeanu Antonina — franceza, titulară (n. 1885, Tarnakov- 
ska, Rusia). 

4. Ruţinschi Elena — germana, a absolvit Hochere Tochterschule, 
suplinitoare (n. 1886, Wigstadtel, Cehoslovacia). 

5, Luchian Jon — latina, licenţiat al Universităţii din Odesa, 
suplinitor (n. 1880, Cetatea Albă). 


6. Andrievski Olga — matematica, titulară (n. 1890, Zgura, 
Soroca). 

7. Belen de Balliu Emanoil — ştiinţele fizico-chimice, licenţiat al 
facultăţii fizico-chimice din Odesa, titular, doctor habilitat, absolvent 
al Universităţii imperiale din Novorosiisk, fost secretar al Conducerii 
de zemstvă Soroca de la 1 mai 1904. 

8. Hritcu Petru — istoria, student în anul IV al facultății de litere 
din Iași, suplinitor (n.1898, Popeștii de Sus, Soroca). 

9. Indriceanu Eufimia — ştiinţele naturii şi geogrrafia, studentă 
în anul IV a facultății de litere din Iași, suplinitoare (n. 1898, Teleșeu- 
ca, Soroca). 

10. Solovei Alexandru — desenul și caligrafia, cu studii la școala 
de Arte Frumoase din Kiev, suplinitor (n. 1894, Soroca). 

11. Arbore Sava — muzica vocală, a terminat cursul de clarinet la 
Conservatorul din București, suplinitor (1890, Focșani, Putna). 

12. Mărculescu Eleonora — gimnastica, a absolvit școala de 
gimnastică din Iași (n. 1904, Comăneşti, Bacău). 

13. Constantinescu Maria — lucrul manual și gospodăria, a ab- 
solvit școala profesională nr. I din Iaşi, suplinitoare. 

De la 1 aprilie 1923 liceul trece pe seama statului, unificîndu-se 
cu școlile secundare din Vechiul Regat. Liceul a funcționat cu 8 clase 
pînă la 1 septembrie 1924. În perioada 1 septembrie 1924 - 1 septem- 
brie1927 a funcţionat cu 10 clase bugetare și 2 clase extraşcolare; în 
perioada 1 septembrie 1927 - 1 septembrie 1928 — cu clase bugetare. 
De la 1 septembrie 1932 a fost transfonnat din liceu tip „D“ în liceu tip 
„C” cu 7 clase. Conform Regulamentului de funcționare a școlilor 
secundare, sancționat prin înaltul Decret Regal din 1929, toate gim- 
naziile și liceele de stat funcționau după 5 tipuri: A — gimnaziul 
simplu cu 3 clase, B — gimnaziul dublu cu 6 clase, C — liceu simplu 
cu 7 clase, D — liceu cu curs inferior dubiu cu 10 clase, E — liceu 
dublu cu 15 clase. | 

Conform unui raport statistic pe anul de învăţămînt 1935/1936, 
aflăm că liceul „Domnița Ruxandra“ — așa s-a numit liceul de fete 
din Soroca în perioada interbelică — s-a aflat în aceeași clădire de pe 
strada General Berthelot, cu 12 săli de clasă și cu internat, toate fiind 
în stare bună. În perioada anilor '20 pe lîngă liceu funcționa o școală 
profesională de fete gradul 1. 

Bibiioteca liceului cuprindea circa 3000 volume românești origi- 
nale, 327 traduceri și 109 volume de autori străini. 

În 1935/1936 liceul a fost frecventat de 359 eleve care achitau o 
taxă de pînă la 4000 lei pe an. Majoritatea fetelor erau din oraș — 219, 
restul de 140 — din satele judeţului. În 1936 au susținut bacalau- 
reatul numai 9 eleve. 


Corpul didactic era aicătuit din 13 profesori (9 titulari, 4 suplini- į 


tori) și 5 maiștri: A. Sătmălean — director, preda franceza, N. Buru- ; 


iană — religia, E. Paşilescu — limba română, Tatiana Gălușcă — 


germana, Zinaida Vieru — istoria, Tatiana Lupaşcu — geografia, 


M. Vasiliu — filozofia și dreptul, M. Barbuș — matematica, O. Andri- 
evshci — matematica, E. Ivanov — științele naturii, A. Belcic — 
caligrafia și desenul, Munteanu — gospodăria, M. Copterski — edu- 
caţia fizica, A. Sincovski — lucrul manual. 

În pofida greutăților prin care trecea România în 1939 - 1944 


liceul de fete din Soroca a continuat să funcţioneze. În 1942 la liceu își . 


făceau studiile 154 fete. Clădirea era reparată și destul de bine în- 
treținută. 

Conform unei dări de seamă de la 27-28 mai 1943, anul școlar s-a 
încheiat reușit pentru 116 eleve care au fost promovate, 22 au rămas 
corigente și 4 repetente. Liceul de fete „Domnița Ruxandra“ a funcţio- 
nat pînă în primăvara anului 1944. În luna martie el a fost evacuat la 
Făgăraș și apoi și-a încetat existenţa. 

Prima școală pedagogică sovietică a fost deschisă în RSSM în 
1940 în orașul Bălţi. În 1941 a fost închisă din cauza războiului. 

În 1944 într-un şir de orașe din Moldova (Soroca, Bălți) au fost 
deschise cursuri pedagogice, iar la 1945 ele au fost reorganizate în 
şcoli pedagogice. 

În 1946 în Chișinău și-a deschis ușile școala pedagogică preşco- 
lară care, ulterior, a fost transferată la Bender (1947), iar mai apoi la 
Briceni (1951). 

În 1949 Scoala pedagogică din Soroca a fost transferată în com- 
ponența Școlii pedagogice din Bălți care a existat pînă în 1954. În 
1954 la Soroca este redeschisă Școala pedagogică prin contopirea celei 
din Bălţi cu cea din Briceni. La 22 decembrie 1954, prin hotărîrea 
Sovietului Comisarilor Norodnici al RSSM, şcolii pedagogice din Soro- 
ca i s-a conferit numele „Boris Glavan“. Pentru biruința în întrecerea 
socialistă și în cinstea aniversării a 50 de ani ai puterii sovietice școlii i 
se înmînează fanionul CC ai PCUS, al Prezidiumlui Sovietului Su- 
prem, al Sovietului Miniștrilor al RSSM şi al Sovietului republican al 
sindicatelor din RSSM. 

Soroca, 1900. Însurăţeii: 
nobilul Avram 
Petrașevski (Cureșniţa) și 
Profira Ojineţki (Baxani) 


cu părinţii miresei 


O familie de soroceni, 
anii '30, sec. XX 


Zagaevschi Toader 
(primul din dreapta pe 
scaun), Lozan Iustin (jos) 
din Cosăuţi, 1905-1906 


Liubov Petrovna 
Joltanovski, nobilă, 
Soroca, înc. sec. XX 


Gimnaziul de fete, înc. sec. XX, 1918-1944. Liceul de Fete „Domnita 
Ruxandra” 


Gimnaziste, Soroca, 1909 


Pedagogul Nadejda Radţibor cu un grup de liceiste, 1930-1934, Soroca 


Profesorul de istorie și limba română Petru Hriţcu cu un grup de 
liceiste, anii '20, sec. XX, Soroca 


Scoala orășenească de 5 clase 


Asociaţia culturală a elevilor soroceni „Zorile. A. Vlahuţă”. 4 aprilie 
1937. Serbare dată de elevii cl. a VIl-ea „Politica-i o sărăcie” 


Atestat de absolvire înmînat lui Sava Lisnic, 


— 1929 

La începutul anilor '80 şcoala pedagogică „Boris Glavan“ avea 
două clădiri pentru studii, 3 cămine pentru 600 studenţi. Pe lîngă 
școală exista o cantină cu 120 locuri, un teren sportiv. Sălile de studiu 
erau compuse din 14 cabinete și laboratoare, ateliere, seră. Școala era 
înzestrată cu utilajul necesar. În decursul cincinalului al VIII-lea 
școala pedagogică din Soroca procură utilaj pentru studii în sumă de 
772 000 ruble. În cabinete erau 5 aparate de cinema de proiecţie 
„Ucraina“, 11 pick-upuri, aparate „LETI-7“, 15 casetofoane, 8 epidias- 
coape, 14 filmoscoape, 2 aparate radio, 9 aparate foto. 

După contopirea celor două școli din Bălți și Briceni, în 1954 s-au 
organizat două forme de studiu: staționar și prin corespondenţă, la 
cele două specialităţi: învăţători la clasele primare și educatori în 
instituţiile preșcolare. 

Începînd cu anul 1965 şcoala pedagogică din Soroca a început să 
pregătească specialiști pentru următoarele profesii: învăţător la clase- 
le primare, educator în instituţiile preșcolare, conducător muzical. 
Din 1971 se pregătesc specialiști într-o nouă profesie — învăţător de 
cînt și educator muzical. 

În prezent, 1999, Scoala normală din Soroca a fost transformată 
în Colegiul pedagogic din Soroca, continuatorul ideilor și scopurilor 
înălțătoare ale unor focare de cultură cum au fost gimnaziul, liceul și 
școala normală „Petru Maior“ din Soroca. 

LICEUL TEHNIC-AGRICOL DIN SOROCA 


Puţine instituţii educative din Moldova se pot mindri cu o istorie 
care numără o sută de ani. 

Încă în anul 1900 Duma orășenească și conducerea Zemstvei 
Soroca optează în demersurile lor și pentru deschiderea unei școli 
medii cu secţie profesională agricolă. În 1901 Primăria orașului și 
Zemstva judeţului, susținute de către Guvernatorul Basarabiei și Co- 
mandantul Nobililor din Gubernia Podolia au intervenit pe lîngă 
Ministerul instrucţiunii publice ruse pentru deschiderea în orașul 
Soroca a unui liceu de băieţi, întreținut de stat, oraș și Zemstva 
judeţului. Ministrul instrucţiunii publice, luînd în discuţie apelurile 
sorocenilor și avînd în vedere că regiunea Basarabia este agricolă, a 
decis că ar fi mai potrivit să se înfiinţeze în orașul Soroca o şcoală 
secundară tehnico-agricolă, care, în afară de cunoștințele agricole, să 
pregătească tineri specialiști tehnici şi agronomi, care ar putea servi 
țării ca ajutor la cultivarea și dezvoltarea agriculturii. 

Acest proiect, înaintat de Ministru, a fost adoptat de către Primă- 
ria orașului şi Zemstva judeţului, obligîndu-se să participe materiali- 
cește la întreţinerea și dezvoltarea noii școli. 

La ședința din 30 septembrie 1902 Adunarea judeţeană de zem- 
stvă, prin vot deschis, a hotărît: „Să se aloce 40 000 ruble în decursul a 
doi ani în cote egale și anual 2500 ruble cu condiţia că locul necesar 
pentru construcţia școlii să fie repartizat în partea de jos a orașului, iar 
sectorul de pămînt pentru lecţiile practice, la aprecierea Ministerului, 
în partea din deal a orașului, locuitorii judeţului Soroca să aibă 
dreptul să se folosească de nu mai puţin de 12 % din numărul locurilor 
admise la absolvire pentru băieţi.“ 

La 15 decembrie 1905, Duma orășenească, găsind urgent așeză- 
mîntul necesar, hotărăște unanim alocarea a 4500 ruble pentru des- 
chiderea unei școli particulare orășenești reale cu scopul ca pe viitor să 
fie transformată în școală tehnică. Proiectul hotăririi date a fost trimis 
Ministerului instrucţiunii publice. 

Duma orășenească, la ședința din 16 decembrie 1906, examinînd 
raportul consiliului municipal orășenesc cu privire la deschiderea unei 
școli tehnice la Soroca, la propunerea Secţiei școlilor industriale a 
Ministerului Instrucțiunii Publice, a adoptat hotărîrea de a împuter- 


nici consiliul orășenesc municipal să prezinte un demers cu privire la 
deschiderea în orașul Soroca de la începutul anului de învățămînt 
1907 - 1908 a primelor trei clase ale școlii orășenești tehnice de zemstvă, 
iar din anul de studiu 1908 - 1909, a şcolii medii tehnice de stat. 

La 5 februarie 1907 Ministerul Instrucțiunii Publice, prin decizia 
nr. 696, permite deschiderea la Soroca a unei școli tehnice-agricole 
sub patronajul Zemstvei judeţene și al Dumei orășeneşti. 

La adunarea sa din 21 martie 1907 Consiliul orășenesc alege un 
comitet, care trebuia să pregătească deschiderea temporară a şcolii 
tehnice-agricole cu primele trei clase de studiu. În comitet au intrat: 
Nicolae Soltuz, „capul oraşului“, Fiodor Aleksandrovici Aleinikov, N.M. 
Macaresco, I.S. Ivancenko și V.E Belikov. Director a fost ales Valerian 
Daşkevici, președintele Consiliului pedagogic de la gimnaziul de fete. 

Pînă la construcția clădirii şcolii s-a hotărît ca sediul ei să fie în 
fostele cazărmi militare, reconstruite și reamenajate pentru studiu. La 
începutul lunii octombrie a anului 1907 oraşul Soroca a fost vizitat de 
ajutorul șefului secţiei şcolilor tehnice V.I. Rîkov, care a luat cunoștință 
personal de condiţiile pentru construcția școlii în partea de jos a 
oraşului. După vizita lui Rikov, Ministerul intervine cu o analiză, prin 
care susține că sectorul din vale, trasat pentru construcţia școlii, nu 
este potrivit. Iar la 1 noiembrie 1908 directorul școlii tehnice-agricole 
FA. Kriukov primeşte de la epitropul circumscripţiei de învăţămînt 
Odesa o telegramă sub iscălitura lui Rîkov, prin care directorul şcolii 
era informat din nou că teritoriul din vale nu este bun pentru con- 
strucția unei școli. Cazărmile nu satisfăceau cerinţele crescînde faţă 
de învățămînt, crearea unui complex de studiu. Se propunea insistent 
de ales un teritoriu în partea din deal a oraşului. 

Conform calculelor preliminare, Şcoala medie tehnică-agricolă 
cu şapte clase avea să aibă 250 elevi plus 100 elevi ai școlii de meserii: 
în total 350 elevi. Pentru construcţia unui complex, care ar fi putut 
încadra în procesul de studii 350 elevi, era nevoie de un teritoriu de 
600 stânjeni pătraţi. Conform planului de dezvoltare a şcolii se preve- 
dea un complex cu clase de studiu și gospodărie. Numai îmbinind 
teoria cu practica se puteau educa buni specialiști în agricultură. 
Alături de școală se prevedea crearea unui ungheraș botanic cu o 
colecție de plante culturale și buruieni, o livadă, o vie şi o fermă. 

124 locuitori ai Sorocii fac un demers către Duma orășenească cu 
rugămintea de a construi clădirea școlii pe un teren din preajma 
Nistrului, în partea de jos a orașului. Apelul era motivat prin lipsa 

comodităților: accesul anevoios la școală prin partea din deal, neame- 
najarea acelui teritoriu, lipsa apei. Atitudinea consiliului municipal 
orășenesc a fost contrarie, el considera că construcția complexului 
școlii în deal avea să dea orașului Soroca un nou impuls în dezvoltarea 
lui, urma să se lărgească teritoriul orașului, deoarece mai devreme sau 
mai tîrziu orașul din vale trebuia să se ridice și în deal. 

La 1908 orașul Soroca se împărțea în trei părți: două se aflau în 
lunca Nistrului, pe un teren relativ drept, puţin ridicat de la nivelul 
Nistrului cu 3-4 stînjeni; partea a treia a orașului se afla și ea pe un 
teren drept numai că cu 20 stînjeni mai sus decît cele două. 

Partea întîi era cel mai bine amenajată și era locuită de oameni 
înstăriți. Acolo se aflau majoritatea școlilor, aproape toate oficiile 
orășenești, magazinele și hotelul. Străzile erau drepte şi destul de bine 
gospodărite. Aceasta era partea unde se afla clădirea Zemstvei, bule- 
vardul, care pornea de la clădirea Zemstvei, grădina publică, gimna- 
ziul de fete, cinematograful-teatru „Palas“, banca. 

Partea a doua era mai săracă atît după numărul de locuitori, cît și 
după starea socială. Această parte includea vechiul tîrg Soroca cu 
nucleul oraşului medieval, Cetatea și biserica Adormirea Maicii Dom- 
nului. Această regiune a orașului era întretăiată de diferite străzi şi 
străduţe (zise prin satele noastre „hudiţe“) cu o lățime de 3-4 arșini. 
În comparaţie cu prima parte a orașului, partea a doua era aşezată nu 
numai în vale, ci și pe terasele dealului ce coborau spre Nistru. Anume 
acolo, în partea a treia a orașului, în deal, pînă la urmă Consiliul 
municipal afectează cinci desetine de pămînt pentru construcţia coltii. 
Totodată mai sînt alocate 40 000 ruble pentru edificarea școlii. 

Din primele sale zile de activitate posibilităţile financiare și mate- 
riale ale școlii au fost foarte reduse. Și totuși școala avea două biblio- 
teci: una fundamentală și alta pentru elevi. Cea fundamentală cuprin- 
dea 58 titluri de carte în 280 volume, în sumă de 279 ruble 63 copeici, 
cea pentru elevi avea 25 titluri de carte în 146 volume, în sumă de 67 
ruble 50 copeici și 27 manuale în sumă de 75 ruble 90 copeici. 

Biblioteca pentru elevi a fost procurată de la orășeanca Gurschi 
cu 360 ruble, cu dulapul pentru cărţi. Biblioteca se completa mereu cu 
literatură nouă — artistică și manuale. Lucrările scriitorilor ruși alcă- 
tuiau fondul principal al bibliotecii. Șef al bibliotecii a fost profesorul 
de artă Dorofei Covalevschi. În afară de aceasta la începuturi, școala 
mai avea la dispoziţie două ateliere pentru muncă — unul de tîm- 
plărie și altul de lăcătușerie. 


PER IE CEE pe 


Corpul didactic la sfîrșitul anului școlar 1907/1908 era compus 
din 18 persoane. Aproape toți învățătorii, cu excepţia învăţătorilor de 
muncă, artă (D. I. Carpov) și ajutorul conducătorilor de clasă erau de 
la gimnaziul de fete și de la școala orășenească cu 5 clase. Școala avea 
doi maiștri. 

Conform datelor statistice de la 1 ianuarie 1908 la școală își 
făceau studiile 96 de elevi: 40 — în clasa întîi, 35 — în clasa a doua și 
21 — în clasa a treia. Conform apartenenței religioase tabloul era 
următor: 63 — ortodocși (65,5 %), 6 — catolici (6-2 %), 2 — luterani 
(2,08 %), 25 — de credinţă iudaică (26,04 %). Conform stării sociale 
situația era următoarea: nobili — 6 (6,2 %), funcționari — 11 (11,4 
%), slujitori ai cultului 2 (2,08 %), cetăţeni de onoare şi tirgoveţi — 5 
(5,2 %), mic-burghezi — 40 (42 %), ţărani — 24 (25 %), străini — 1 
(1,04 %), de alte categorii — 7 (7,3 %). 

Elevii STA (Școlii tehnice-agricole) studiau geografia, științele 
naturii, desenul, specialităţile mecanica și măsurarea pămîntului. 
Unii elevi din clasele a doua și a treia învățau dansul de 2 ori pe 
săptămînă, în afara lecţiilor, plătind cîte o rublă lunar unui profesor 
particular. Chiar de la început s-a decis organizarea unei orchestre a 
școlii. Pentru elevii din clasa a doua, la începutul celei de-a doua 
jumătăţi a anului de studiu 1907/1908 s-a organizat o excursie la 
„Cetatea genoveză din sec. XV” (Cetatea din piatră a lui Petru Rareș, 
1543-1545); după vizitarea cetăţii elevii au luat cunoștință de pepi- 
niera „ECO“ a societăţii evreiești. Directorul pepinierei agronomul I.L. 
Etinger le-a organizat elevilor o excursie destul de interesantă. 

În 1907 pentru întreţinerea ȘTA au fost cheltuite 5637 ruble 11 
copeici alocate școlii din: 

taxa pentru studii — 3360 ruble; 

încasări de zenistvă — 1650 ruble; 

încasări din diferite surse — 627 rub. 11 cop. 

În total 5637 ruble 11 copeici, cu un rest de 9 ruble 30 copeici la 1 
ianuarie 1908. Suma de 5637 ruble 11 copeici a fost cheltuită pentru: 

a) salarizarea profesorilor; 

b) procurarea rechizitelor de cancelarie; 

c) bibliotecă, încălzire, iluminat; 

d) amenajarea școlii; 

€) lucrul manual..., în afară de aceasta din finanţele orașului au 
mai fost cheltuite 5688 ruble pentru amenajarea școlii. Deci suma 
totală de cheltuieli pentru întreţinerea STA s-a estimat la 11 326 ruble. 

Elevii școlii plăteau o taxă de studiu de 70 ruble plus 20 ruble taxa | 
de admitere la anul întîi. Din cauza slabelor posibilități financiare | 
elevilor nu le-au fost acordate ajutoare materiale, iar cei mai săraci nu ` 
au fost scutiţi de taxa de studiu pe anul 1907. 

La 15 februarie 1908 Comisia financiară a Consiliului Suprem ` 
Imperial ia decizia de a finanța din contul statului deschiderea și | 
întreținerea Școlii medii tehnice-agricole din Soroca, începînd cu 1 iulie 
1908. 

La 1908 sint alocate 20 270 ruble. 

Pentru 1909 se vor aloca 27 875 ruble. 

Pentru 1910 se vor aloca 33 278 ruble. 

Pentru 1911 se vor aloca 36 973 ruble, iar începînd cu 1912 cîte 38 
600 ruble anual]. 

La 3 iulie 1908 Duma de stat şi Consiliul Suprem Imperial iau în 
cele din urmă decizia de a deschide la Soroca Scoala medie tehnică- 
agricolă cu o școală inferioară de meserii. 

În noul an de învățămînt 1908/1909 școala nu mai este sub 
patronatul Zemstvei Soroca și Dumei orășenești, ea devine o instituţie 
de stat cu 4 clase. 

Deschiderea ȘTA la Soroca avea să joace un rol important în 
dezvoltarea agriculturii în judeţul Soroca, și nu numai. Necesitatea 
introducerii unor noi culturi agricole, soiuri de porumb, de grîu, 
floarea-soarelui cerea noi specialiști în agricultură, specialiști cu vaste 
cunoștințe agricole. Ei puteau fi absolvenţii Scolii tehnice-agricole din 
Soroca. 

Absolvenţii școlilor tehnice agricole, după absolvirea instituţiei, 
primeau titlul de „tehnician“ în specialitatea respectivă, cu dreptul de 
a executa lucrări în specialitatea lor și proiectele întocmite de ingineri, 
iar absolvenţii școlii de meserii obțineau titlul de „calfă”. 

După îndeplinirea cu succes a lucrărilor proiectate în speciali- 
tatea aleasă timp de 3 ani pe domeniile statului, ale Zemstvei și pe cele 
particulare și primind de la aceste instituţii certificat adeveritor pri- 
vind capacitatea de îndeplinire a sarcinilor de serviciu și purtarea 
eminentă, absolventul, în urma hotărîrii consiliulri profesorilor şcoli- 
lor respective, primea calificare de inginer în specialitatea aleasă, cu 
dreptul de a exercita lucrările respective și calificativul de maistru, 
bucurîndu-se de drepturile cuvenite maiștrilor. 

În 1909 ȘTA număra 135 elevi, din care 61 locuiau în vale, 13 — 
în deal, 32 erau din judeţ, 29 erau din alte judeţe. 


După categoriile sociale tabloul elevilor era următorul: 


copii de nobili și funcţionari — 16,5% 
copii de țărani — 25% 
copii de mic-burghezi — 42% 
copii de alte categorii — 16,5% 


Majoritatea elevilor din judeţ erau copii de ţărani şi mic-burghezi. 

De la i septembrie 1912 Școala tehnică-agricolă a început să 
funcţioneze cu toate cele 7 clase. 

După revoluţia burgheză rusă din februarie 1917, se adoptă o 
decizie, sub iscălitura lui V. Rîkov prin care directorul şcolii era infor- 
mat despre noile schimbări din activitatea instituţiei sorocene. 

În baza unei dispoziţii a Guvernului Provizoriu din mai 30 anul 
1917 Ministerul instruirii publice aprobă reformarea, cu începere de la 
l iulie 1917, a școlii sorocene în școală tehnică cu secţiile: 1) agricolă 
şi 2) agricolă-tehnică cu școală pregătitoare de 4 clase, iar școala 
inferioară de meserii, ce se afla pe lîngă ea, în școală de tehnicieni 
pentru repararea și îngrijirea mașinilor și uneltelor agricole. 

În această perioadă (1917-1918) Școala tehnică-agricolă a activat 
în conformitate cu noile programe analitice în tranziţie. 

În anul 1918, cînd s-a înfăptuit unirea, școala a fost naţiona- 
lizată, fiindu-i modificat și programul, mai ales în ce priveşte statutul 
limbii române, predarea istoriei, geografiei românilor, însă scopul 
profesional al școlii a rămas același, care a fost urmărit de guvernul 
provizoriu rus. 

Condiţiile de admitere la liceu erau aceleași ca și la toate școlile 
secundare de stat din ţară. 

Din materialele programelor pentru anii 1920-1923 la Liceul 
Tehnic-Agricol din Soroca se vede că în liceu se studia în principiu 
ceea ce se studia în liceele din Vechiul Regat, cu diferența că secţia 
reală avea în plus materii privitoare la agricultură sau studii tehnice. 
Însă nu se făcea literatura română, franceza, germana, engleza, filo- 
zofia, dreptul și economia politică. Absolvenţii Liceului tehnic-agricol 
erau bine pregătiți pentru școlile politehnice, școlile de agricultură, 
facultatea de medicină veterinară, iar pentru facultatea de științe — 
numai la secţia agricolă. 

Ministerul Instrucțiunii Publice, avînd în vedere drepturile de 
care beneficiau absolvenţii acestui liceu sub regimul țarist, aprobă în 
cele din urmă să se ţină examene de absolvire speciale, acordîndu-se 


LICEUL TEHNIC- 
AGRICOL 
DIN SOROCA 


199 


LICEUL TEHNIC- 
AGRICOL 
DIN SOROCA 


200 


în consecinţă un certificat special cu drepturi de înscriere la una din 
instituţiile superioare de profil. 

Absolvenţii care voiau să urmeze alte specialități trebuiau să 
treacă examenele de diferenţă. Aceste decizii ale Ministerului au fost 
aprobate prin avizul nr. 1437 al Consiliului Permanent al Instrucţiu- 
nii, care a confirmat că absolvenţii Liceului Tehnic-Agricol din Soroca 
îşi pot continua studiile la secţiile speciale electrotehnice și tehnologie 
ale Universităţii de profil din România. 

Liceul Tehnic-Agricoi a fost o școală creată cu scopul „de a ajuta 
organizarea și programul industriilor-anexe ale agriculturii“. La înce- 
putul sec. al XX-lea, în Germania, Belgia, Olanda, Danemarca, în 
Peninsula Scandinavă, precum și în Rusia erau foarte multe școli 
tehnice agricole. Ele au fost deschise conform cerinţelor vremii. Din 
aceste necesităţi ale vremii a fost deschis și Liceul Tehnic-Agricol din 
Soroca. În perioada interbelică Liceul din Soroca nu se limita la 
pregătirea agronomilor, dar în acelaşi timp îi învăţa pe elevi să poată 
repara diverse mașini agricole. 

Secţia tehnică pregătea specialişti pentru industriile anexe ale 
agriculturii, îi familiariza chiar din cursul secundar cu toate domeniile 
chimiei, îi învăţa să facă diverse lucrări de laborator, în ateliere elevii 
învățau prelucrarea fierului, lemnului, turnătoria și construcţia diferi- 
telor maşini. 

Din momentul înfiimţării şi pînă în anul 1927 au absolvit liceul 
180 elevi. În decursul anilor 30 pînă la 1937 director al Liceului a fost 
profesorul Marcu, care, alături de multe personalități din Soroca, a 
fost ulterior deportat în Siberia. 

În perioada 1937-1943 director a fost profesorul de biologie Nico- 
lae Cojocaru. l 

O dată cu invazia armatei roșii la 28 iume 1940 Liceul tehnic din 
Soroca a fost supus reorganizării, în baza lui a fost înființat Tehni- 
cumul de mecanizare a gospodăriei sătești cu două secții — Mecani- 
zare şi Agrochimie. 

În 1941 Tehnicumul devine din nou liceu, dar numai pe o perioa- 
dă de 3 ani. În această perioadă scurtă Liceul Tehnic-Agricol se afirmă 
din nou ca o puternică instituție șştiințifico-educativă din România. 
Anume în această perioadă la liceu s-a înfiripat o orchestră, care a 
continuat tradiția orchestrei Liceului Teoretic „A.D. Xenopol“ din Soro- 
ca. Multe lucruri interesante a povestit despre acest liceu în paginile 


gazetei Literatura și Arta fostul elev al liceului Aurel Mariniuc, profesor la 
Universitatea Tehnică din Chişinău, fost toboșar al fanfarei... 

La concursul colectţivelor de creaţie din 1939 rezervat liceelor din 
toată România locul întîi i s-a acordat fanfarei Liceului de băieţi „A.D. 
Xenopol“ din Soroca condusă de profesorul G. Griţic. În 1940 acest 
liceu, ca și multe alteie din Basarabia, a fost distrus: în Siberia au fost 
deportaţi dirijorul, directorul Profirii Procopii, Paul Vataman și mulți 
alții. 

După Întoarcerea autorităţilor române Liceul „A.D. Xenopol“ este 
transformat în gimnaziu. Unii elevi din clasele superioare s-au trans- 
ferat la Liceul Tehnic. 

O parte din muzicieni Liceului „A.D. Xenopol“ rămîn în oraş. Cu 
ajutorul muzicienilor și al instrumentelor pe care le avea Liceul teh- 
Nic, se înfiripează o nouă fanfară, care a devenit de nedescris. Condu- 
cător al orchestrei a fost profesorul Margine, originar din Mereni. A 
absolvit Facultatea de Teologie în 1940. O dată cu venirea sovieticilor 
se refugiază cît mai departe de Chișinău, stabilindu-se la Soroca și 
lucrînd în calitate de învăţător. În 1944 s-a refugiat în România, unde 
pe la mijlocul anilor '50 ajunge directorul Filarmonicii din Bucureşti. 

Domnul Aurel Mariniuc identifică pe o veche fotografie unele 
personalităţi din fanfara liceului: elevul Ganea — viitorul academi- 
cian biolog; Roman Coșciug — viitorul cardiolog; Eugen Coșciug — 
fiul preotului din Crișcăuţi, fost colaborator al Institutului de Ftizio- 
logie din Chișinău; Boris Pascariuc — feciorul preotului din Dealul 
Sorocii Sf. Feodor Stratulat. Printre elevii muzicieni am descoperit 
personal și pe fostul director al Muzeului de Istorie și Studiere a 
ținutului natal, Patraşco Victor — toboșar. 

Orchestra era organizatorul tuturor manifestărilor culturale din 
oraş din acea perioadă, fiind prezentă la inaugurări de expoziţii, 
serbări etc. 

Serbările orășenești aveau loc la casa Corpului didactic. În drum 
~- de la serpentina ţiganilor pînă în centru, cîntau marșul „Vul- 
turul“. După cum mărturiseşte di Aurel Marinciuc, era ceva cu totul 
deosebit. 

După serbare urma întoarcerea din oraș la liceu, care era și ea 
nemaipomenită — cu un concert infernal, cînd toate instrumentele 
cîntau pe voci diferite, cînd totul vuia, cînta, gemea, striga, şuiera, 
plîngea de răsuna lunca Nistrului în tot întinsul ei. 


LICEUL TEHNIC- 
AGRICOL 
DIN SOROCA 


201 


LICEUL TEHNIC. 
AGRICOL 
DIN SOROCA 


202 


În curînd aveau să se petreacă evenimente zguduitoare, care s-au. 
răsfrînt și asupra elevilor de la Liceul Tehnic-Agricol din Soroca, 
împrăștiindu-i prin lume, iar instrumentele și Arhiva Liceului au fost 
duse în martie 1944, pentru a nu cădea în mîinile sovieticilor, în | 
România. Mulţi dintre liceeni au fost loviți crunt de soartă după 1944. 
Iurie Bulat devine încă în 1943 comsomolist, ca mai apoi să fie arestat 
de siguranţă pentru activitatea procomunistă. Ionel Slivinschi a fost 
arestat în 1947 ca membru al organizaţiei antisovietice „Arcașii lui 
Ştefan cel Mare“. 

Printre toboșarii mici ai (anfarei liceene era și Caracicov, care a 
fost dus în Siberia în anul 1949, elevii Balaban şi Sevakov (din 
Rubleniţa) au fost arestaţi în 1952. Atîtea personalităţi și atîtea vieţi 
distruse, vise neimplinite... 

La 2 septembrie 1964 Tehnicumul de mecanizare a gospodăriilor 
sătești a fost reorganizat în Tehnicumul de mecanizare şi electrificare 
a gospodăriei sătești. Baza tehnico-materială a instituţiei era foarte 
slabă: 130 ha de pămînt, 8 vaci, 8 cai, 5 ha de vie. În 1955 tehnicumul 
primește 2 tractoare. 

În 1961, conform ordinului nr. 184 al Ministerului Gospodăriei 
sătești a RSSM de la 12 iunie 1961, pentru îndeplinirea dispoziţiei 
Sovietului de Miniștri al RSSM nr. 454 de la 20 mai 1961, în baza 
contopirii sovhozului „Progres“ și Tehnicumului de mecanizare și 
electrificare al gospodăriei sătești a fost organizat „Sovhozul-Tehni- 
cum“ de Mecanizare și Electrificare al gospodăriei sătești cu secţiile: 
1)Mecanizare, 2)Electrificarea şi automatizarea gospodăriei sătești. 
Conform datelor statistice, în decurs de 73 de ani de activitate (1907- 
1980) instituţia dată a pregătit 9199 specialiști: agronomi, mecanici- 
electricieni. La începutul anilor '80 la sovhozul-tehnicum își făceau 
studiile 843 elevi, 902 — învățau la secția prin corespondenţă. La acel 
moment sovhozul-tehnicum din Soroca era una din cele mai mari 
instituții medii speciale din RSSM. În instituţie își făceau studiile 
elevi din satele republicii, 20% din ei sosiseră la învățătură cu îndrep- 
tare din colhozurile și sovhozurile republicii. La mijlocul anilor '80 
sovhozul-tehnicum din Soroca avea o bază tehnico-materială și di- 
dactică destul de puternică; 3003 ha de terenuri agricole, din care 
1692 ha arături și 739 ha plantaţii multianuale, peste 1000 capete de 
vite mari cornute; 44 tractoare, 60 automobile, 8 combine pentru 
recoltarea grăunțoaselor. Baza de studiere cuprindea două clădiri cu 
23 laboratoare și 23 de cabinete. Cele 5 cămine ofereau loc de trai la 


1020 de elevi şi lucrători ai sovhozului-tehnicum. Pregătirea studenti- 
lor îmbina în sine atît studierea teoretică, cît şi practică a specialită- 

ților alese. Corpul didactic era alcătuit din 70 învăţători și specialiști. 
| În anul 1992, pentru îndeplinirea hotăririi Guvemului Republicii 
Moldova din 22 iunie 1992 nr. 415 „Cu privire la reorganizarea insti- 
tuțiilor de învățămînt mediu de profil agrar“ Ministerul Agriculturii şi 
Alimentaţiei al Republicii Moldova, prin ordinul nr. 124 de la 26 iunie 
1992, reorganizează Sovhozul-Tehnicum de Mecanizare şi Electrifi- 
care în Colegiul Tehnic-Agricol din oraşul Soroca. 

ȘCOALA DE COȘURI ȘI MOBILĂ DIN RĂCHITĂ 


Răspindirea și folosirea pe larg a obiectelor de uz casnic și a 
mobilei confecţionate din răchită are la Soroca rădăcini adinci. Ca 
sursă materială servea răchita ce creștea cîndva îndeajuns în lunca 
Nistrului. Acum o sută de ani dezvoltarea acestui meșteșug devine o 
preocupare a administraţiei locale, a conducerii Zemstvei Soroca. În 
1902 Conducerea Zemstvei Soroca, de comun acord cu Duma orășe- 
nească, inițiază efectuarea unor măsuri legate de aceasta. Duma oră- 
șenească ia următoarea decizie: „De eliberat cu drept de arendă Zem- 
stvei Soroca poienile libere pentru plantarea puieţilor de răchită pen- 
tru coşuri din pădurea orăşenească «Redi» din lunca rîuleţului Răco- 
văţ, la hotarul cu s. Bujorăuca, cu o suprafaţă de 4-5 desetine sau cât 
va fi în natură, la un preţ de 12 ruble anual, de fiecare desetină aparte, 
pe un termen de 12 ani, cu drept de a prelungi arenda în viitor.“ 

Pentru plantarea și creşterea răchitei Zemstva alocă 1000 ruble, 
alte 800 ruble au fost alocate pentru invitarea unui specialist. 

În funcţia de meșter instructor în confecționarea coșurilor, Zem- 
stva Soroca îl angajează pe Danco Pafnuță, directorul școlii de împle- 
tituri din răchită Cervonaia Yolea din Austria, cu un salariu de 50 
ruble lunar. Imediat după angajarea lui în serviciu Conducerea Zems- 
tvei l-a delegat în Austria pentru procurarea puieţilor de răchită. Au 
fost cumpăraţi 66 000 puieţi care au fost sădiţi pe o suprafaţă de 2200 
stînjeni pătraţi, pe terenul arendat în lunca riuleţului Racovăț. Cum- 
părarea puieților, transportarea și plantarea lor, plus cheltuielile de 
drum ale instructorului au costat 217 ruble 18 cop. În afară de puieti, 
Zemstva a făcut comandă în Austria de instrumente de prelucrare și 
mostre de răchită. 

Conform informaţiilor statistice din 1906 Școala de împletituri 
din răchită funcţiona destul de bine. Succesele elevilor soroceni au 
fost menţionate cu o medalie mare de argint la expoziţia agricolă din 
mai 1906 de la Edineţ. În același an se lărgesc plantațiile cu puieţi de 
răchită de calitate superioară, procuraţi de la V.I. Bogdan. Noua pian- 
taţie s-a prins destul de bine. Răchita din plantaţia veche era deja 
folosită la confecționarea lucrurilor mai grosolane. Tot în această 
perioadă s-a construit o nouă clădire pentru școală ce a permis lărgi- 
rea activităţii școlii a cărei producţie se vindea pe larg, iar elevii școlii 
nu reușeau să îndeplinească mulțimea de comenzi ce inunda școala. 


În 1907 a avut loc prima promoție a meșterilor-coşieri. În 1906 
numărul elevilor era de 9 persoane. În 1907 numărul lor a ajuns la 16. 
În 1907 absolvesc școala de împletituri din răchită trei meșteri-coșieri. 

În decursul anului 1908 la şcoală și-au făcut studiile 16 elevi. 
Întreţinerea școlii a costat Zemstva 5527 ruble 67 cop. Scoala câștiga 
de pe urma desfacerii producţiei proprii 856 ruble 16 cop. 

În toamna anului 1908 o bună parte din răchită a fost tăiată, 
cealaltă parte avea să fie tăiată în toamna anului 1909. Tăierea se 
efectua nu din rădăcină, ci de la înălțimea de un arșin, ceea ce dădea 
posibilitate de a se crește o nouă plantație, mai calitativă. 

Conform hotăririi școlii nu toţi elevii absolveau cursul complet de 
4 ani, ci numai cei mai talentaţi. Toţi ceilalți, mai puţin capabili, 
absolveau un curs de 1-2 ani. Ei erau capabili să confecționeze lucruri 
simple: coşuri pentru fructe, produse alimentare, iar din mobilă se 
produceau mese ṣu scaune. 

Elevii care erau admiși să absolvească cursul complet de 4 ani 
confecţionau obiecte destul de complicate și aveau apoi dreptul să 
lucreze ca meşteri-instructori. 

În 1909 școala a participat la trei expoziții: de la Edineţ, Bălți şi 
Soroca. Pretutindeni obiectele din răchită confecționate de elevii școlii 
de împletituri de mobilă din răchită au fost atestate cu cele mai înalte 
distincţii. 

Școala a existat și în perioada interbelică, pregătind timp de 22 
ani specialiști de bună calificare, continuînd acea tradiţie care trăieşte 
pînă astăzi prin Nichifor Ciubotari, familia Eugen și Maria Găugaș, 
Gheorghe Voloşciuc și mulţi, mulți alții. 

În 1874 Adunarea de zenstvă ordonă Direcţiei să facă legătură cu 
Zemstva Orhei pentru a primi de la ea informații referitoare la organi- 
zarea unei poşte de zemstvă pentru distribuirea corespondenței, care 
deja se făcea la Orhei. Direcţia urma să prezinte un proiect în acest 
sens. Cele cîteva încercări de a face legătură cu orheenii s-au terminat 
fără nici un rezultat, aceasta silindu-i pe soroceni să caute alte soluţii. 
Direcţia de zemstvă studiază experienţa Zernstvei Skopin care se afla 
la baza poștei din Orhei. Proiectul a fost prezentat Adunării printr-un 
referat special. 

În darea de seamă pe anul 1878 Direcţia de zemstvă anunţa că 
datorită asigurării financiare de către Adunarea de zernstvă a devenit 
posibilă organizarea statelor și pregătirea a tot ce este necesar pentru 
deschiderea poștei pentru distribuirea corespondenței oamenilor par- 
ticulari din judeţ. 

Direcţia a deschis noul oficiu la 5 aprilie 1879. Colectivul biroului 
era alcătuit dintr-un director de poștă şi 4 poștași, care, pe rînd, cîte 
doi, distribuiau poşta prin judeţ, în două direcţii — sud şi nord, spre 
punctele speciale de primire a poștei şi aduceau de acolo corespon- 
denţa pentru oraș și alte regiuni din Basarabia și Rusia. 

Direcţia de Zemstvă face tot posibilul pentru a înlesni primirea la 
timp a corespondenţei. Despre acest fapt vorbește apelul făcut către 
Departamentul poștelor în 1880, prin care se roagă ca corespondența 
expediată din regiunile Rusiei și de la Odesa să nu fie trimisă prin 
Chișinău, ci prin staţia Pepeliuha, regiunea Odesa, iar de acolo la 
lampol, apoi la Soroca. 

Traseul acesta grăbea sosirea poștei cu o zi mai repede decît prin 
Chișinău, care era împiedicată de drumurile desfundate și înzăpezite 
în timp de iamă. Apelul de la 15 august 1880 a fost satisfăcut peste un 
an de zile. Începînd cu luna octombrie 1880 corespondenţa din Rusia 
pentru Soroca venea prin staţia de cale ferată Pepeliuha, regiunea 
Odesa, apoi urma lampol-Soroca. De la Odesa corespondenţa sosea 
acum nu în 2-3 zile, ci a doua zi, de la Petersburg în a patra zi de la 
expediere, nu în 5 zile. 


Poșta de zemstvă pleca din Soroca de 2 ori pe săptămînă — 
marţea și vinerea în două direcţii: nord și sud. Echipajul, ce se îndrep- 
ta spre nord, trecea prin Bădiceni, Zguriţa, Visoca, Teleșeuca, Ario- 
neşti, Otaci, Climăuţi, Corbul, Tîirnova, Mîndic, Drochia, Chetrosu, 
Nădușita, Petreni, Izvoare, Căinarii Vechi și Ocolina. Al doilea echipaj 
pleca spre sud prin Soloneţ, Telenești, Văscăuţi, Cuhureștii de Sus şi 
de Jos, Napadova, Japca, Rașcu, Cobilnea, Cotiujenii Mari, Zagorna, 
Gorbuţcani, Căprești, Prodănești, Pepeni, Drăgăneşti, Prajila, Mărcu- 
lești, Florești, Izvoare și Căinarii Vechi, unde se întîlneau poștașii de 
pe ambele drumuri mari ca mai apoi împreună să se întoarcă la 
Soroca, după 3 zile de la plecare. 

În primul său an de activitate, septembrie 1879 - septembrie 
1880, Poşta de corespondenţă a Zemstvei Soroca a distribuit 34 022 
unități, primind un venit de 354 ruble 15,5 copeici. 

În perioada septembrie 1885 - septembrie 1886, tabloul activității 
poștei zemnstvei era deja următorul: corespondenţa de stat — pachete 
30 141, colete 61, publicații guvernamentale fără plată 26 774 exem- 
plare; corespondenţă privată: scrisori recomandate — 1029, scrisori 
simple — 15 999, gazete, jurnale (173 ediţii) — 26 947 exemplare. 
Venit — 500 ruble 64 copeici. 

La începutul secolului al XX-lea poșta de zemstvă Soroca a distri- 
buit în perioada septembrie 1900 — septembrie 1901: corespondenţă de 
stat — pachete 71 318, colete — 784; corespondenţă privată: scrisori 
recomandate — 1846, scrisori simple — 12 662, gazete și jurnale — 
8775. Venit de la corespondenţa privată — 348 ruble 68 copeici. 

Un rol important în întreţinerea legăturii dintre localităţile jude- 
tului Soroca, în transportarea pasagerilor, o bună parte din care erau 
funcționarii departamentului de poliţie, judecătorii de pace, funcţio- 
narii zemstvei îl aveau staţiile de poștă plasate în judeţ. Ele erau 
întreţinute de persoane fizice, care primeau acest drept prin negocieri. 

Printre arendașii Staţiei de poștă a Zemstvei a fost nobilul Ale- 
xandru Erjiu (1872), Constantin Alexandrovici Russo (1873), Haskeli 
Galperin (1873)... 

La 1 septembrie 1888 în judeţul Soroca erau 15 staţii de poștă: 
Soroca, Căinari, Soloneţ, Tîrnova, Teleşeuca, Bădiceni, Cotiujeni, Raș- 
cu, Florești, Prodănești. Ele dispuneau de 158 cai ai Zeinstvei și 66 ai 
plaselor respective. 66 vizitii deserveau aceste staţii. În perioada 1 
ianuarie - 1 septembrie 1888 echipajele au făcut 12 942 de plecări. 
Cele mai multe plecări se făceau de la stația din Soroca: 2035 în 

ianuarie - septembrie 1888. Ianuarie - octombrie 1891 — 2306 plecări; 
În 1894 este deschisă staţia de poştă de la Florești cu 12 cai și 3 vizitk 

Conform datelor din 1903, director al poștei Soroca era secretarut'$ 
gubernial Gheorghe Fiodorovici Dubinschi. El se afla în funcţia dată 
de la 1 aprilie 1890. Ca poștași lucrau: Ștefan Matveev Popovschi,. 
Aleksandr Ivanovici Joltanovski, Terenti Antonovici Kopacinski, læ ; 
cob Mihailovici Aksionov. 

La 1910 poștași lucrau: S.M. Aksionov, T.A. Kopacinski, Trofim - 
Trofimovici Patrașco şi Ivan Nicolaevici Krijanovski. 

În strînsă legătură cu activitatea poștelor, transportarea pasage- 
rilor, funcţionarilor era situaţia drumurilor. Studiind activitatea Zem- 
stvei Soroca în privința menţinerii în ordine a drumurilor, observi 
operativitatea lucrărilor de reparaţie a drumurilor şi de întreţinere a 
lor. În bună ordine sînt întreţinute cele două drumuri mari spre sud și 
nord. La timp erau reparate podurile care prezentau o primejdie 
pentru trecători din cauza şubrezeniei lor: podul Căinari, podul dintre 
Otaci şi Birnova (1870), podurile dintre Căinari şi Cubolta (1871). 

La 1871 Adunarea de Zemstvă dă poruncă consilierului inginer- 
colonelului Kersnovski să studieze și să prezinte devizul de cheltuieli 
pentru reparația drumului de la podul Bechir pină la Rașcu. La 10 
octombrie colonelul Kersnovski prezintă Direcţiei Zemstvei informa- 
ţia necesară. În bună ordine au fost menținute drumurile judeţului 
Soroca în perioada anilor 1877-1878. Aceasta s-a făcut la cererea 
insistentă a Guvernatorului şi a Direcţiei guberniale. La Soroca s-a 
aflat în deplasare în acea perioadă tehnicianul gubernial Todorov, 
motivul fiind reîntoarcerea trupelor armate ruse din războiul din 
Balcani (1877-1878). 

Nu încercăm să facem o istorie a căilor de comunicaţii din judeţ, 
ci dorim să scoatem la iveală cîteva date din istoria celui mai inte- 
resant fragment de drum și pod cunoscut în istoria de veacuri a 
Sorocii sub denumirea Bechir. 

În noiembrie 1871, Zemstva construiește un nou pod din lemn 
peste riuleţul Zastînca la gura rîpii Bechir. Lucrările de reparaţie au 
avut loc în 1872. În 1875 se fac lucrări de curățare a drumului, ce 
trecea pe dealul Bechir, de pietre. Drumul devine destul de bun. Podul 
Bechir, deteriorat de inundația din 1874, a fost reparat din nou. Peste 
10 ani de zile, în 1884, Zernstva Soroca se adresează Guvernatorului 
după ajutor în repararea podului Bechir, care se deteriorase mult. 
Devenind șubred, podul putea în orice moment să se prăbușească. 


Aceasta putea duce la întreruperea legăturii dintre Soroca și partea de 


Jad o tan’ 


sud a județului. În același timp, podul devenise primejdios și pentru 
trecători. Ținînd cont de toate acestea, în iulie 1884 Zemstva constru- 


¥ ieşte un nou pod, cheltuind 339 ruble 71 copeici. În 1890 este ridicat 


- un nou pod de piatră. Lucrările au costat 3152 ruble 24 copeici. 


În 1891 Direcţia de zemstvă continuă lucrările de reparaţie şi 


` amenajare a drumului mare spre sud — podul şi drumul ce trecea pe 


dealul Bechir. A fost planificat drumul care iese din oraș spre Bechir, 
apoi a fost construită șoseaua. S-a construit un pod de piatră, care a 
unit dealul Bechir cu șoseaua din lunca Nistrului. Lucrările efec- 
tuate au costat 24 450 ruble 59 copeici. Pentru a reîntoarce sumele 
investite în construcția drumului, a podului și a celor 3 ţevi Zemstva 
reţine de la trecătorii care ridicau drumul Bechir o taxă, începînd cu 
17 august 1892. 

În același an sînt terminate lucrările de pietruire a drumului ce 
coboară dealul Bechir. Acest drum pavat a existat aproape o sută de 
ani. Pe la sfirșitul anilor '80 ai sec. al XX-lea se mai puteau vedea 
porțiuni de drum pavat . 

În darea sa de seamă din octombrie 1872 Direcţia Zemstvei 
Soroca a relatat Adunării că din iniţiativa Guvernatorului s-au strîns 
informaţii referitoare la lărgirea reţelei de linii telegrafice și con- 
strucţia de noi staţii în județul Soroca. Direcţia Zemstvei propune 


: construcţia unei noi linii Soroca — Vadu Raşcu, care avea să îmbună- 


tățească legătura cu un raion îndepărtat al judeţului Soroca, ce nu 
avea drumuri poștale și nici telegraf, dar care avea esenţiale schimburi 


` comerciale. 


3 
ă 

Ideea a fost susținută de îirgoveţii Vadu Raşcului, propunînd 
Zemstvei ajutorul lor, doar se prevedea ridicarea unei linii telegrafice 


| de 60 verste lungime, Ei au donat o casă în Vadu-Raşcu pentru staţie 


și stejarii necesari pentru stilpi. Printre cei care și-au dat consimţă- 
miîntul de ajutorare, un membru al Direcţiei Zemstvei numește pe: 
Inacoli Ghezeli, boierul Novgordţev, posesoara Olga Russo, proprie- 
tarul Focşănean, mănăstirea Afon. Despre posibilitatea construcţiei 
liniei telegrafice Soroca - Vadu Rașcu, Uprava a relatat Guvernatoru- 
lui și se afla în așteptarea răspunsului. 

Decizia definitivă referitor la amenajarea liniei telegrafice Soroca 
— Napadova — Vadu Rașcu a fost luată în 1888. Prin permisiunea 
Direcţiei Principale a poștelor și telegrafului și a şefului circumscrip- 
tiei poștelor și telegrafului din Chişinău începe construcţia liniei 

Soroca - Vadu Raşcu. După cum a fost promis, stilpii au fost donați de 
unii boieri din judeţ. 

La începutul sec. al XX-lea la Soroca încep amenajările rețelei 
telefonice. Lucrările au fost terminate în septembrie 1895. Au fost 
instalate 11 comutatoare, 92 aparate telefonice, 43 din ele cu plată, iar | 
fără plată, 49. Lungimea liniilor era de aproape 350 verste, lungimea 
firelor telefonice, de 600 verste. 

La 1909 reţeaua telefonică a județului se compunea din 11 comu- 
tatoare, la care erau unite 159 aparate de vorbire și 16 aparate auto- 
mate, lungimea reţelei telefonice constituia 533 verste, lungimea 
firelor telefonice fiind de 1022 verste, 43 stîngeni. Venitul de la cele 11 
aparate automate pentru perioada 1 ianuarie - 1 iulie 1909 a fost de 
2864 ruble 40 copeici. 

Pentru întreţinerea reţelei telefonice Zemstva cheltuieşte mate- 
riale în sumă de 1044 ruble 63 copeici. 

În 1909 Reţeaua telefonică nu avea legătură cu rețeaua telefonică 
a judeţului Chișinău și deci nu avea legătură cu centrul guberniei. 

În 1909 se fac lucrări de amenajare a liniei telefonice în direcţia 
Climăuţi — Cepeleuțţi și Florești — Bălți pentru a uni Soroca cu Bălții și 
Hotinul. La construcția acestor linii s-au cheltuit 869 ruble 70 copeici. 

La 1910 numărul staţiilor telefonice se mărește cu o unitate, în 
total fiind 12, iar aparate — 170: 86 fără plată și 21 de aparate 
automate, lungimea liniei constituind 593 verste, a firelor, 1181 ver- 
ste. În acelaşi an 1910 sînt construite 3 linii telefonice de serviciu: 
Soroca —- Movilău, Ocniţa —Climăuţi, Cotiujeni — Rogojeni și cinci 
linii particulare, și anume: pentru comerciantul Siţinschi linia Ciu- 
tuleşti — Drăgănești, pentru societatea de credit din Cernoleuca linia 
Climăuţi — Cernoleuca, pentru Crupenschi linia Odaia — Otaci, 
pentru A.M. Mavrocordat linia Corbu — Climăuțţi și pentru I.E Coș- 
cuig linia Zguriţa — Baxani (fără plată). 

Două din liniile sus-numite și anume cea de serviciu Soroca — 
Movilău și cea particulară Corbu — Climăuţi au fost construite din 
două feluri de linii — cu două fire și cu un fir. Aceasta a îmbunătăţit 
calitatea legăturilor telefonice și se recomanda folosirea liniei cu 2 fire 
pe viitor. 

În 1910, aparate de telefon automate erau la Climăuţi, Movilău, 
Vadu Rașcu, Florești (staţia de cale ferată și la staţia de telefoane), 
Zguriţa, lampol, Căprești, Bricev, Mărculești, Vertiujeni, Dondușeni, 
Drochia, Cobilnea, Soroca (staţia centrală de telefon) și la Țarigrad. 


Venitul de la automatele sus-numite a fost în perioada 1 ianuarie - 1 
septembrie 1910 de 4756 ruble 45 copeici. Cel mai mult venit s-a 
înregistrat la Movilău (942,35 ruble), Marculești (520,35 ruble) şi la 
staţia centrală Soroca (450,90 ruble). Venitul total al reţelei telefonice 
Soroca era la 1910 de 12 700 ruble. 

La 1908 la staţia de telefoane lucrau ca funcţionari: Eugenia 
Ivanovna Dobrovolskaia (din ianuarie 1907), Vera Stepanovna Oat 
(din mai 1907), Vera Apolenovna Ţurcan (din mai 1906), Anton 
Emilianovici Demciuk (din octombrie 1904). 

Telefoniste de rezervă erau Victoria Ivanovna Joltanovski (din 
noiembrie 1907), Aleksandra Grigorievna Ipolitova (din noiembrie 
1907). 

Maiștri ai staţiei de telefoane: Matvei Andreevici Konovalenko, 
maistru-asamblor (din august 1905), Aleksandr Fiodorovici Seide- 
vandt, maistru (1907), Vladimir Ivanovici Neselovski, maistru, Sa- 
fron Mironovici Fedorciuk, maistru (din noiembrie 1904). 

În 1910 șeful reţelelor telefonice din județul Soroca'a fost Boris 
Aleksandrovici Novikov, absolvent al unei școli tehnice din Moscova. 
La staţia centrală lucrau 6 telefoniști. În judeţ erau 14 staţii de telefon. 
Rețelele erau deservite de 6 maiștri și un maistru începător. 

La 1910 se întreprind un șir de măsuri de ridicare a calităţii 
lucrului reţelelor telefonice din judeţul Soroca din punct de vedere 
tehnic şi financiar, ceea ce a sporit calitatea lucrului şi a condus la 
situarea reţelelor telefonice din Soroca în fruntea rețelelor telefonice 
de zemstvă din Rusia. 

CALEA FERATĂ — UN VIS DE 100 DE ANI 


La 2 iunie 1907, în sala de ședințe a Zemstvei Soroca, a avut loc o 
adunare, care a fost o încercare a Zernstvei Soroca de a introduce în 
viaţă un proiect destul de real — construcţia căii ferate Soroca. 

La adunarea din seara de 1 iunie 1907 au participat FA. Aleinicov, 
St. M. Sîrbu (Zemstvya Orhei), V.C. Crușevan, D.I. Meleghi, N.M. 
Șoltuz, E.I. Eliat, VI. Dașkevici, V.S. Gore, C.A. Brjozovschi, N.M. 
Macarescu, I.S. Flexor și M.A. Chetroser. Adunarea a fost deschisă de 
Președintele Direcţiei de Zemstvă A.F Aleinikov, care a dat cuvîntul 
reprezentantului Zernstvei Orhei, Stepan Sîrbu. 

Stepan Sîrbu a prezentat sorocenilor proiectul construcţiei căii 
ferate Chișinău - Orhei - Bălți şi care a fost înaintat pentru discuţie și 
aprobare Adunării Guberniale de Zernstvă. Zemstva Orhei propune 
acest proiect de traseu Chișinău — Orhei — Bălţi și nu Șoldănești — 
Rogojeni, fiindcă, după părerea orheienilor, linia Chișinău — Orhei — 
Șoldănești — Rogojeni nu va putea atrage trecerea în tranzit a mărfu- 
rilor în această direcţie. Pentru a-și susţine proiectul, Comisia Zem- 
stvei Orhei face cu ajutorul agentului comercial al căii ferate Sud-Vest 
PN. Andreev un studiu amplu al posibilităților și veniturilor viitoare 
ale căii ferate. S-a atras atenţie la: 

1. mărfurile aduse și duse din zonă; 

2. mărfurile în tranzit; 

3. circulația pasagerilor; 

4. rezultatele financiare; 

5. influenţa căii ferate Chișinău — Bălți asupra circulaţiei mărfu- 
rilor pe calea ferată Sud-Vest. 

După studiile făcute Comisia propune proiectul căii ferate Chiși- 
nău — Orhei — Bălți și roagă Adunarea Gubernială acceptarea lui. 
Despre rezultatele comisiei orheiene au fost informaţi și sorocenii. 

Acceptînd argumentele lui Stepan Andreev, Alexandr E Aleinicov 
vedea în Rogojeni nu un sfîrşit de cale ferată, ci o continuare spre 
Soroca și apoi spre Vapnearka, unind două judeţe între ele: Orhei şi 
Soroca cu Podolia. Din punct de vedere tehnic construcţia căilor ferate 
Chișinău — Orhei — Bălţi și Chișinău — Orhei — Rogojeni — Soroca 
— Vapnearka sînt la fel, iar motivul că va fi greu de construit podul 
peste Nistru nu era întemeiat. Sorocenii se vor folosi de posibilitățile 


date de natură —- pragurile de granit de la Cosăuţi - lampol, care vor 
ușura construcţia. 

După cum a menţionat A.F. Aleinikov la acea adunare, scopul 
adunării era de a-i convinge pe orheieni să ia în calcul și interesele 
judeţului Soroca, care propunea și cerea susținerea Zemstvei Orhei 
pentru alegerea direcţiei traseului căii ferate Chișinău — Orhei — 
Rogojeni — Soroca — Vapnearka. V.I. Daşkevici a susținut necesitatea 
de a se ţine cont de interesele economice ale orașului și judeţului 
Soroca, cît şi a raionului tampol din regiunea Podolia. 

Primarul orașului Soroca N.M. Soltuz a prezentat adunării o dare 
de seamă despre posibilităţile economice ale sorocenilor și podolenilor 
în privinţa importului și exportului de mărfuri din Soroca și regiunea 
lampol. 

Primarul orașului a prezentat o listă din 36 denumiri de mărfuri 
aduse ia Soroca în sumă de 19 130 000 puduri dintre care 300 000 
puduri de făină, 300 000 puduri de mărfuri de băcănie, 200 000 puduri 
de cherestea din Austria, 100 000 puduri de alcool rectificat, 50 000 
puduri de instrumente agricole, 500 000 puduri de lemne de foc etc. şi 
1 944 000 puduri de mărfuri exportate: pîine, tutun, piei și piele, fructe, 
puieţi de la „ECO“, ouă, alcool, sfeclă. În afară de aceasta din Belarus se 
aducea cherestea, lemn în volum total de 75 000 puduri sau 80 - 100 
vagoane. O dată cu construcţia căii ferate avea să crească și importul de 
lemn din Mensk. La toate acestea se adăugau și cele 1 000 000 puduri 
de mărfuri importate și exportate din orașul lampol (Podolia), produ- 
sele agricole exportate din regiunea lampol (sfeclă, alcool, cartofi, 
grîu) în sumă de încă 11 990 000 puduri. 

Toate aceste argumente referitoare la regiunea Iampol au fost 
prezentate după un studiu făcut la 1892-1899 de inginerul Grungov 
din Petersburg pentru raionul lampol ṣi moșiile boiereşti din împreju- 
rimile lui. 

După unele dezbateri la care au luat parte St. Sîrbu, A.F. Aleini- 
kov, FA. Aleinikov şi C.A. Brjozovski, președintele Upravei A.F Aleini- 
kov a propus prezentarea ambelor proiecte. 

La adunarea din 21 iunie 1907 la care au participat membrii 
comisiei sorocene de construcție a căii ferate V.I. Bogdan, A.G. Aleini- 
koy, E.I. Eliat, C.A. Brjozovski și toți membrii Upravei Zemstvei Soroca 
s-a decis să j se dea lui A.F. AJeinikov dreptul de a se adresa Adunării 
Guberniale cu cererea de a fi acceptate pentru discuție ambele pro- 
iecte de trasee ale căilor ferate Chișinău — Bălţi şi Chișinău — Soroca 
— Vapnearka. 

Direcţia propusă de Zemstva Soroca avea mai multe avantaje: 

1. Deservea interesele a trei județe: Orhei, Soroca și lampol, iar 
ultimul exporta nu numai pîine, ci și zahăr în cantitate de 22 062 500 
puduri total; 

2. Putea deveni o linie de cale ferată de sine stătătoare și avea să 
unească reţeaua nouă cu reţeaua de căi ferate Sud-Vest; 

3. Avea la acea vreme și o importanţă strategică: ea unea linia 
Zloţi — Chişinău cu căile ferate Sud-Vest; 

4. Ridica importanţa comercială a portului Reni. 

Anume aceste priorităţi au fost puse în discuţie la următoarea 
adunare a Upravei Zemstvei Soroca, care a avut loc la 9 august 1907. 
La adunare a asistat din nou Stepan Sîrbu, care a informat adunarea 
că atît Adunarea Zemstvei Orhei, cît și cea Gubernială au aprobat 
proiectul traseului Chișinău — Orhei — Bălţi. 

Cu părere de rău, Zemstva Orhei, elaborînd proiectul său de cale 
ferată Chişinău — Orhei — Bălţi, n-a anunţat Zemstva Soroca la 
timp, care ar [i putut să intervină pe lîngă Adunarea Gubernială ca să 
se ia în discuţie alături de proiectul orheienilor și proiectul sorocenilor 
privind construcția unei căi ferate aparte: Chişinău — Orhei — Soroca 
— Vapnearka. 

Au zburat anii, s-au schimbat generaţii, dar totul a rămas un vis. 
Nu s-a construit o cale ferată nici la Orhei, nici la Soroca. 

Un vis cu 0 durată de un secol. 

SOCIETATEA CERCETĂTORILOR VĂII NISTRULUI 


La începutul sec. al XX-lea în orașul Soroca existau o mulțime de 
societăți, organizaţii și instituţii obștești: | 

1. Societatea ajutorării elevilor nevoiaşi de la gimnaziul de fete; 

2. Societatea ajutorării elevilor nevoiași de la gimnaziul tehnic- 
agricol; 

3. Societatea ajutorării populaţiei sărace din orașul și judeţul 
Soroca; 

4. Societatea ajutorării populaţiei sărace din Soroca; 

5. Societatea ajutorării elevilor nevoiași de la progimnaziul din oraș; 

6. Societatea propagării cunoștințelor comerciale; 

7. Societatea amatorilor de artă dramatică; 

8. Comitetul ajutorării feneilor gravide sărace; 

9. Comitetul construcţiei Soborului în oraşul Soroca; 

10. Comitetul construcţiei unei capele romano-catolice de la Soroca; 

11. Adunarea Obștească din Soroca; 

12. Societatea antialcoolică; 

13. Talmud-Tora; 

14. Biblioteca; 

15. Societatea literară evreiască „Idișe-Kunst”; 

16. „EKO“ — Societatea Colonistă Evreiască; 

17. „EEO“ — Societatea de Jmigraţie Evreiască; 

18. Societatea cercetătorilor Văii Nistrului. 

Multe dintre aceste societăţi sorocene editau diferite anuare, dări 
de seamă despre activitatea pe care o desfășurau. 

Societatea antialcoolică a fost fondată în 1896. Scopul ei era de a 
abate atenţia maselor largi de la întrebuinţarea alcoolului. Societatea 
organiza diferite activităţi distractive, deschidea ceainării, cantine, 
unde la un preţ mic se putea lua masa, citi un ziar. Situaţia financiară 
a societăţii era foarte șubredă. Ajutorul financiar, care venea mai mult 
de la stat devenea tot mai mic. Și totuși Comitetul societăţii întreținea 
în 1909-1911 o bibliotecă și o ceainărie ieftină, o cantină pentru cei 
mai săraci soroceni. Din inițiativa preşedintelui comitetului N.O. Sa- 
fronov, în 1910 la Soroca a fost organizat un teren cu jocuri pentru 
maturi și copii, iar în teatrul „Mainfild“ s-au organizat lecturi popu- 
lare. Lecturile aveau loc pe teme de istorie, chimie, medicină, dar nu 

lipseau nici discuţiile religioase. Chiar de la început, lecturile populare 
s-au bucurat de un mare succes. La prima citire au participat 200 
persoane, iar la cea de-a doua 400 sorocelrri. 

La 14 mai 1907 Președintele Consiliului Pedagogic de pe lingă 
gimnaziul de fete V. Dașkevici fondează Societatea ajutorării elevilor 
săraci. Scopul societăţii era de a ajuta material elevele de la gimnaziu: 
la plata pentru studii, la procurarea de manuale. Aceste acte de 
binefacere se făceau cu ajutorul unor cotizații de membru al Societăţi 
— 3 ruble anual, din venitul de la spectacole, serate, care erau periodic 
organizate de comitetul de conducere. Numărul de membri ai Societăţii 
diferea de la un an la altul. Societatea acordă în 1907 ajutor la 19 eleve, 
în sumă de 467 ruble, în 1908 — la 33 eleve, în sumă de 850 ruble, în 
1909 — la 33 eleve, 660 ruble, în 1910 — la 33 eleve, 880 ruble. 

S-a vorbit și s-a scris nu o dată despre muzee. Și totuși aș dori să 
vă închipuiţi, după cum spune muzeograful român Claudia Stoicescu, 
că un muzeu este aidoma unui album de familie, dar nu al unei familii 
străine, care nu ne interesează, ci al propriei noastre familii în care ne 
vedem pentru prima oară străbunii, oamenii despre care am auzit, dar 
pe care nu i-am cunoscut, prietenii și locurile pe care le-am uitat și, de 
ce nu?, chiar pe noi înşine la vîrsta primilor pași ori a primelor iubiri. 

La 13 mai 1997 Muzeul de Istorie și Etnografie Soroca a sărbătorit 
90 ani de la înființare prin Societatea Cercetătorilor Văii Nistrului. 
Fondarea ei și a muzeului societăţii plasează actualul muzeu din 
Soroca printre cele mai vechi din republică. Istoria lui este istoria unui 
oraș, a unui ţinut, este aspiraţia acelei mîini de oameni care primii fac 
tot posibilul pentru a păstra memoria unui colț de ţară, așezat în lunca 
Nistrului. 

La 13 mai 1907 la Soroca a avut loc adunarea constituantă a 
Societăţii cercetătorilor Văii Nistrului. La adunare au asistat: A.F 
Aleinikov, V.I. Dașkevici, A.E. Daşkevici, N.M. Soltuz, N.N. Avenarius, 
Em.N. Belen-de -Balliu, A.I. Gherman, Ia.G. Etinger, Paperno, Fux, 
M.A. Ketroser, I.A. Grabovski, N.A. Ketroser, G.P. Grabovski, PV. Brin- 
cian, V.O. Avenarius, Jalob, N.A. Afutin, I.Ila. Feldman, EN. Nerucev, 
M.S. Flexor, N.A. lanușevski, Bogdan. 

Însăși denumirea societății vorbește despre sarcinile membrilor 
ei. Programul de cercetare a Societăţii cuprindea trei compartimente: 
1) Istorie și arheologie, 2) Geografie și 3) Etnografie, industrie, co- 
mert și căile de comunicaţii. Un rol deosebit se acorda studierii istoriei 
ținutului Soroca. În legătură cu aceasta, programul de activitate pre- 


vedea colectarea, atît pe teritoriul judeţului Soroca, cît și în Podolia, a 
diferitelor documente, cărți, hărți, fotografii, obiecte de cult, dări de 
seamă, lucrări ale diferitelor societăţi istorico-arbeologice, comunicări 
științifice care se refereau la istoria Sorocii. În afară de aceasta, se 
prevedea colectarea de obiecte: arme, unelte, monumente de artă, 
rămăşiţe de animale, piese etnografice, datini, legende etc. Conform 
dării de seamă a Societăţii pe anul 1912, ea întrunea 40 de membri: 

„ Arhanghelski Dmitrii Andreevici 

. Avenarius Nicolai Nicolaevici 

. Bellen-de-Baliu Em. N. 

„ Bogaevski Vasilii 

Belikov Vadim Petrovici 

. Brjozovski Constantin Aleksandrovici 

. Weismann Ilie Gr. 

. Verbiţchi ot Ioan 

. Gudevici Anatolie Mihailovici 

10. Grabovski Iulii Adolfovici 

11. Grabovski Galina Paul 

12. Gudevici Maria Livovoyna 

13. Demianovici Victor Anatolievici 

14. Curovski Anatolie Ferdinandovici 

15. Gurdov Nicolai Petrovici 

16. Kopilov Aleksandr Borisovici 

17. Kozlovski Kazimir Victorovici 

18. Ketroser Moisei Alter 

19. Ketroser Iosif Moiseevici 

20. Kovalevski Dorofei Olimpovici 

21. Lebedev Ivan Emanuil 

22. Meleghi Dmitrii Ivanovici 

23. Macaresco Nicanor Mihailovici 

24. Milobenski Sci S. 

25. Macaresco Nicolai Ivanovici 

26. Poltovici Kazimir Cezarovici 

27. Paperno N. G. 

28. Pîtlevski Ksendz 

29. Petrenko Moisei Polikarpovici 

30. Panin Valerian Aleksandrovici 

31. Rais Moisei Emanuilovici 

32. Svirski Em. Petrovici 

33. Sklear Elizaveta Borisovici 

34. Sklear Ruvim Efimovici 

35. Savcenko Iacob Mitrofanovici 

36. Stepanov Ivan Dmitrievici 

37. Feldman Klara Vladimirovici 

38. Feohari Constantin Ilici 

39, Feldman Isaak Iakobovici 

40. Cearnoţki Vitalii Stepanovici. 

Societatea avea un consiliu de administraţie. Primul Preşedinte 
al Societăţii a fost neobositul profesor Valerian Dașkevici. Membri ai 
societăţii au fost persoane stimate în oraş şi judeţ: medicul Avenarius 
Nicolai, şeful Departamentului Instrucțiunii Publice Dumitru Meleghi, 
candidatul în științe naturale de la Universitatea Novorosiisk Emanoil 
N. Belen de Balliu, Valeriu Panin, Iuli Grabovski, Anatolie Gudevici, 
Nicolai Soltuz. Chiar de la începutul activităţii sale, societatea organi- 
zează un muzeu pe lîngă care mai tîrziu este deschisă și o bibliotecă, 
primul conducător al cărora a fost unul din membrii fondatori ai 
Societăţii Cercetătorilor Văii Nistrului Iuli Adolfovici Grabovski. 

La adunarea generală a membrilor societăţii, care a avut loc la 2 
octombrie 1910, s-a hotărît să se acorde o atenţie deosebită antrenării 
în activitatea societăţii a publicului larg, a tuturor păturilor inteleciu- 
ale din judeţ. Cercetătorii Văii Nistrului organizau lecţii publice, avînd 
ca invitați profesori de la Universitatea din Kiev și de la cea din 
Novorosiisk. Lectiile, referatele, comunicările științifice prezentate de 
membrii societăţii contribuiau la creșterea numărului activităţilor și a 
membrilor societăţii. 

În darea de seamă pe anul de activitate 1912 se menţionează 
succesul excepțional al lecţiilor prezentate de profesorii Vasile Zavia- 
lov și B. Verigo. Nu poate să nu fie menţionată cu recunoștință 
mărinimia persoanelor invitate din corpul de profesori ai Universităţii 
din Novorosiisk. Fără să se intereseze de suma onorariului, care de 
altfel nu era mare, pe ei nu-i opreau nici călătoriile obositoare. 

După plecarea lui Valeriu Dașkevici, președinte al Consiliului de 
administraţie a fost ales Anatolie Gudevici. Membri ai consiliului 
erau: V. Bogaevski, Iulii Grabovski, I. Lebedev, N. Kurdov și Em. N. 
Belen-de-Balliu. La 1912 Societatea Cercetătorilor Văii Nistrului era 
alcătuită din 3 membri de onoare și 40 de membri activi. Membri de 
onoare au fost: Aleksei Nicolaevici Haruzin, fost guvernator, Valerian 
Ivanovici Dașkevici, fost primul Preşedinte al Consiliului de Conduce- 


re al Societăţii şi Andrei Iacovlevici Pommer, ales membru de onoare 
la adunarea anuală din 29 martie 1912. 

Rezultatele activităţii Societății Cercetătorilor Văii Nistrului s-au 
anunţat la 3 adunări: una anuală (29 martie) și două de rînd (24 mai 
și 20 noiembrie). 

La adunarea anuală a fost prezentată darea de seamă a Societăţii, 
situaţia și activitatea muzeului și a bibliotecii în 1910-1911. Preocu- 
parea de bază răminea în continuare organizarea de lecţii publice, 
excursii. Una din cele mai apropiate preocupări a Societăţii era „susţi- 
nerea și reparația Cetăţii Soroca“. La discutarea activității Societăţii 
au participat D.O. Covalevski, Iuli Grabovski, Anatolie Gudevici. A. 
Gudevici propune membrilor: 

a) organizarea unui fond de editare; 

b) alegerea lui A.I. Pommer ca membru de onoare; 

c) tipărirea dărilor de seamă pe anii 1910 și 1911. 

La adunările din mai și noiembrie au fost ascultate un șir de 
referate și lecţii din care menţionăm „O scurtă schiţă a istoriei Basara- 
biei“ de D.A. Arhanghelski, „Despre tifosul exantematic în județul 
Soroca“ de doctorul N.N. Avenarius și „Despre necesitatea realizării 
cronicii Văii Nistrului de Societate“ de Iulii Grabovski. 

La adunarea din 20 noiembrie Anatolie Gudevici informează 
membrii Societății că Duma Orășenească în frunte cu N.M. Soltuz a 
eliberat Societăţii 100 ruble pentru repararea cetăţii și 10 ruble pentru 
arenda încăperii pentru muzeu și bibliotecă. Noutatea a fost primită 
cu aplauze, iar N. Soltuz a încredinţat Societatea că Duma orășeneas- 
că este mereu disponibilă să susțină Societatea Cercetătorilor Văii 
Nistrului. 

În decursul anului 1912 Consiliul de administraţie a avut 9 
adunări, la care s-au discutat o mulțime de probleme legate de activi- 
tatea Societăţii: 

1. organizarea lecţiilor publice; 

2. admiterea elevilor la lecţii cu un preţ redus de 20 % din prețul 
biletului de intrare; 

3. direcţiile de activitate a membrilor consiliului de administraţie; 

"4. procurarea mobilei pentru muzeu. 

Societatea soroceană stabilește legături cu societatea „Urania“ 
din Odesa, care avea scopul de a populariza și dezvolta științele 
naturii. În aceeași perioadă a anului 1912 Societatea Cercetătorilor 
Văii Nistrului organizează excursii, expediţii științifice pentru ex- 

ploatarea fosforitelor din satul Leadova, expediţii arheologice în satul 
Petreni, județul Soroca, sub conducerea lui F.R. von Schtemn. i 

În timpul şedinţei din 23 aprilie 1912 Anatolii Gudevici prezintă : 
un raport despre vizita făcută de dumnealui la unul din cele mai vechi | 
conace boierești din judeţul Soroca — la cel al familiei Catargi din i 
satul Cobilnea. Conform mărturiei proprietarului Victor Catarghi, 
conacul a fost construit în 1798. Biserica familiei Catargi a fost ridica- 
tă în anii '20 ai sec. al XIX-lea, pe locul unei biserici mult mai vechi, 
ridicată prin anii '70 ai sec. al XVIII-lea. Posesiunile familiei Catargi în 
Moldova datează de la 1592. Printre sfetnicii lui Mihai Viteazul găsim 
pe Marele Ban al Craioviei, Enache Catargi, căsătorit cu Maria, fata 
vestitului clucer Radu Buzescu. Catargi, împreună cu domnitorul Radu 
Mihnea, e mijlocitor de pace între turci și poloni (1621 — războiul 
Hotinean). Un fiu sau nepot de frate al Marelui Ban, Iordache Catargi, 
în urma unor evenimente politice, se așază cu traiul în Moldova. El se 
căsătoreşte cu Irina, faţa lui Gavriil Gorgan, stăpînul Cobilnei din 
Soroca. Moşia Cobiîlnea aparține neamului Catargi din 1630. 

În timpul vizitei atenţia lui Anatolie Gudevici a fost atrasă de 
colecţia de documente vechi, pe care le poseda stăpiînul: un uric pe 
pergament al lui Ştefan cel Mare (de la sfirșitul sec. al XV-lea), două 
urice ale lui Bogdan II (începutul sec. al XVI-lea), un document al lui 
Antonie Ruset (sfirşitul sec. al XVII-lea), două documente poloneze 
(1676) și multe altele păstrate într-o ladă ferecată. În afară de aceste 
documente, Catargi avea și o bibliotecă bună: „La Cobilnea se află una 
din cele mai frumoase biblioteci ale Basarabiei de altă dată. Aici se 
păstrau cărți aduse din Iași de Panaite și Catargi, dar și manuale și 
volume ce aparțineau feciorilor lui Petrache-pahamicul, căminarului 
Iordache și Stolnicului Nicolae Catargi“, menţionează A. Gudevici. 
Biblioteca conţinea lucrări ale profesorilor români Nicolae Iorga și 
Alexandru Xenopol și ale altor autori. 

La 2 ianuarie 1913 muzeul societăţii poseda 1141 piese muzeis- 
tice. Aproape toate au fost dăruite de locuitorii judeţului Soroca în 
decursul anului 1912. Biblioteca Societăţii s-a completat cu 124 vo- 
lume. Printre ele: Ustav Bessarabskoi Zemskoi Partii, Otciott Sorokscoi 
Zemskoi Upravi za 1903-1910, Ustav sodeistvia nujdaiuscimsea y obrazovanii 
im. Kazimirova și altele. 

Tabloul de mai jos ilustrează activitatea financiară a Societăţii pe 
anul 1912. 


Cotizaţii de membru 
Donaţii 
Venituri de la lecţiile organizate 


Venituri de la spectacole 
% din capital 

Total 

Restante din 1911 

Total 


Cheltuieli în 1912 — 484, 49 ruble. 
Restanţe pe anul 1913 — 229,65 ruble. 


Pentru bibliotecă 
Pentru întreținerea muzeului 
Pentru procurarea colecţiilor 


Premii pentru funcționarii Societăţii 
Pentru organizarea lecţiilor 

Pentru organizarea spectacolelor 
Rechizite de cancelarie 

Total 


De la 1 ianuarie 1913, conform propunerii lui Iulii Grabovski, 
Societatea deschide o carte specială — Cronica Văii Nistrului — unde 
urmau să fie înregistrate toate evenimentele importante care aveau să 
aibă loc în orașul şi judeţul Soroca. Astăzi, la o distanţă de aproape un 
secol se poate spune cu certitudine că Societatea Cercetătorilor Văii 
Nistrului a pus începutul studierii ținutului nostru, iar Valerian Daş- 
kevici și Iulii Adolfovici Grabovski au fost adevărate pietre de temelie 
ale apariţiei la Soroca a unei Societăți științifice culturale cu muzeu și 
bibliotecă. Cu părere de rău, istoria acestei prime Societăţi știinţifico- 
culturale nu este complet studiată, sperăm că viitorul ne va da mate- 
rial adăugător despre această pagină din istoria Sorocii. 

S-a vînturat prin lume biblioteca, s-au pierdut exponatele mu- 
zeului, care au existat pînă aproape de 1940. Care a fost soarta lui 
V. Daşkevici, Iulii Grabovski și a multor altor soroceni activiști ai 
societății? Unde o fi lada ferecată a lui Victor Catargi? Dar să nu fim 
pesimiști. Programul de colectări de exponate trasat de Societate este 
în acţiune. Muzeul de Istorie și Etnografie Soroca posedă peste 25 000 

piese muzeistice și numărul lor crește datorită programului de cerce- _: 
tare ştiinţifică și colectare realizat de Muzeul din Soroca. 

Muzeul de istorie și studiere a ținutului natal a fost organizat în 
luna noiembrie 1959, dar un timp nu a avut un local propriu. În mai . 
1960 muzeului i se transmite fosta clădire a secţiei raionale de învăţă- 
mâînt cu trei camere și un coridor cu o suprafață totală de 60 me. 
Clădirea nu era adaptată pentru expoziţii și avea nevoie de o reparație ` 
capitală. Pînă în luna iunie la muzeu lucrau 4 persoane: directorul, un 
muzeograf, un contabil și o femeie de serviciu. Inima și sufletul . 
muzeului fondat în 1959 au fost Victor Patraşcu — director, și Zahar 
Grecu — muzeograf. 

Victor Patrașcu s-a născut în 1929 la Soroca a fost elev al școlii de 
meserii de pe lîngă Liceul Tehnic-Agricol, absolvește Institutul Peda- 
gogic din Tiraspol, facultatea geografie. În 1959 este numit director al 
muzeului, în fruntea căruia a fost 27 ani. În această perioadă a fost şef: 
al secţiei orășenești de cultură și locţiitor al președintelui comitetului 
executiv orășenesc Soroca. Ampla activitate desfășurată de muzeu în 
plan de cercetare-colectare, culturalizare se datorează activităţii lui 
Victor Patrașcu și Zahar Grecu. 

Zahar Grecu, profesor de istorie, născut la Cotova, lucrează la 
muzeu din 1959 pînă la 1 decembrie 1978. 

După ce la muzeu s-au făcut reparaţiile necesare este deschisă 
expoziția „Moldova astăzi“ prezentată de Muzeul Republican de Isto- 
rie şi Studiere a Tinutului Natal. Mai apoi urmează o expoziție de 
pictură din România. 

La sfirșitul lui 1959 la muzeu erau numai 5 exponate, iar la 
sfirșitul anului 1961 muzeul poseda deja 920, din ele 430 fiind origi- 
nale. La sfîrșitul anului 1961 muzeul poseda 2112 piese, din care 1192 
au fost colectate în 1961, originale — 661. În decursul anului 1961 au 
fost efectuate 36 expediţii de cercetare. Colectarea pieselor avea o 
direcție bine determinată dictată de epocă: „Mişcarea comunistă în 
Basarabia“, „Marele Război pentru Apărarea Patriei“, „Activiști și 
veterani ai PC.U.S.“. Alături de colaboratorii Academiei de Stiinte, 
muzeul participă în 1961 la săpăturile arheologice de la Cetatea Soro- 
ca, Vărvăreuca, Trifăuţi. La 8 octombrie 1961 este deschisă prima 
expoziţie permanentă a muzeului, ce cuprindea perioada 1917-1945. 
În 1963 muzeul din Soroca trece sub jurisdicția Muzeului republican. 
Devenind filială a Muzeului Republican, Muzeul din Soroca își sto- 
pează lucrul de cercetare ştiinţifică și colectare. Unităţile de muncă ale 


muzeului sînt reduse la minimum. Și numai după reorganizarea din 
martie 1965, activitatea muzeului se înviorează simţitor. În 1966 
muzeografii au condus 321 excursii. La mijlocul anilor '60 colectivul 
muzeului lucrează la editarea unei cărti despre istoria orașului Soroca: 
V izlucine srednego Dnestra care a apărut la Editura „Cartea Moldo- 
venească“” în 1975. În 1970 muzeul poseda 6684 piese muzeistice. În 
septembrie 1972, conform hotărîrii organelor administrative și de 
partid locale, muzeului i-a fost transferată clădirea cabinetului de 
iluminare a comitetului raional de partid cu o suprafaţă de 175,5 m°. 
După reparația noii clădiri expoziţia a fost demontată și transportată 
în noua clădire avînd o tematică mai vastă. Crește numărul vizita- 
torilor. În 1974 muzeul este vizitat de 19 000 vizitatori individuali şi 21 
993 vizitatori organizaţi (709 excursii). Activitatea muzeului era dic- 
tată de epocă — întâlniri cu veterani ai muncii comuniste, ai războ- 
iului. O deosebită atenţie acordau colaboratorii muzeului conservării 
și păstrării patrimoniului. În zona de activitate a muzeului erau două 
muzee populare și cinci şcolăreşti. Colaboratorii muzeului participă la 
săpăturile arheologice de la Zastînca (cultura Cucuteni), Rudi (Horo- 
dişte slavă), Ruseni. La 1978 muzeul avea deja un fond de 15 631 piese 
muzeistice. În perioada anului 1979 muzeografii lucrează asupra pla- 
nului tematico-expoziţional al noii expoziţii. În această perioadă se 
desfăşoară lucrările de reconstrucţie a clădirilor muzeului, se lărgeşte 
spațiul pentru expoziţie. La 22 februarie 1981 muzeul își deschide 
ușile pentru vizitatori. Paralel cu expoziția de bază, în trei săli se 
expun publicului larg lucrările pictorilor moldoveni. Creşte numărul 
vizitatorilor, fapt despre care vorbesc cifrele — 98 518 vizitatori, din ei 
36 676 particulari și 61 842 în grup. Colaboratorii organizează 2214 
excursii. O bună parte din vizitatori în grup erau de la Hotelul turistic 
„Victoria“ din Soroca, cît și din Bălţi, Movilău-Podolsk. 

Desigur, activitatea știinţilică de cercetare, de culturalizare și 
colectare se făcea în legătură cu anumite date și evenimente: „60 de 
ani de la alipirea Basarabiei la Rusia“ etc. Ideologia dicta și activitatea. 
În anul 1982 colectivul muzeului din Soroca, împreună cu filiala sa, 
întrunea 21 de colaboratori. Muzeul avea 3 filiale: Cetatea, muzeul 
„Elena Sîrbu“ și galeria de artă. 

O nouă suflare în activitatea muzeului a dat-o dna Svetlana 
Sapovalov, care din 1987 îndeplinește funcția de director al muzeului. 
Se îmbunătățește nivelul de activitate a muzeului la compartimentul 
cercetare acordindu-se atenţie studierii petelor albe din istoria Soro- 

cii, se desfăşoară un lucru vast de colectare în direcția deschiderii ug 
noi expoziţii: „Meşteşuguri populare din ținutul Sorocii“, inaugură 
la începutul anului 1970, de exemplu. Colectivul muzeului, sub cg 
ducerea dnei $apovalov, organizează un şir de manifestări cultura 
dedicate lui Mihai Eminescu, Ștefan cel Mare, limbii române, anive 
rii a 450-ea a cetăţii lui Petru Rareş, cu genericul „La Soroca în Cetagă 
Inima lui Ștefan bate”, 2 sesiuni de comunicări ştiinţifice la Soroca, 6 
participarea unor specialiști de la Chișinău, Iași, Zalău. Prin activi 
tea fructuoasă a colectivului muzeul este recunoscut ca unul din 
mai bune din republică. Multe fapte frumoase au făcut muzeogra 
soroceni, printre care și Lidia Burlac, care a realizat un lucru enorm 
cercetare şi colectare. Din cele peste 30 000 piese muzeistice pe careg 
posedă muzeul din Soroca, cîteva mii au fost colectate de Lidia B 
Cu părere de rău, o boală grea și nemiloasă a stopat activita 
muzeistică a Lidiei Burlac, iar la 20 aprilie 1997 rudele și prietenii 
petrecut-o în lumea celor drepţi, la numai 48 de ani. F 

La 27 februarie 1998 Primăria orașului Soroca, în scopul păstrățgi i 
clădirii de pe str. Independenţei nr. 66, o transferă la balanţa mu i 
lui de istorie și etnografie. Suprafața totală este de 226,8m?. Aceasta 
dat posibilitatea de a se începe o activitate de reînnoire şi lărgire gi: 
muzeului prin crearea unui complex muzeistic. Totodată, muzeul sg 
adresează către Executivul Raional Soroca cu rugămintea de a trece la: 
balanţa muzeului gardul din fier forjat de la începutul sec. XX ce: 
înconjoară fosta clădire şi care a aparţinut familiei Ketroser, mai a 
sediul matemităţii, astăzi o clădire privatizată. 

În aceste vremuri, destul de grele pentru cultură, muzeul din | 
Soroca continuă să existe prin entuziasmul celor care lucrează în el. i 
Mulţi din colaboratori au ani de experienţă de serviciu la muzeu, 
făcîndu-și datoria faţă de ţară. 

Elena Revencu, Silvia Cociu, Valentina Bulat, Marina Ignatiuc, 
Victor Zagaievschi, Ion Armaş. Omagiu și pentru cei care au lăsat între 
pereţii acestui muzeu ani lungi de viață: Valeriu Zologov, Nadejda ` 
Patrașco, Aida Marginean, Valentina Șestakov, Silvia Atţamanenko, 
Serafim Topor, Ion Donţier, Nicolae Roman, Ana Siciac, Mihai Șargo- 
rodski, Silvia Topor, Taisa Tartuș, Maria Gaidraga, Saulea Alexandru, 
Vladimir Tcaci, Grecu Elena, Leonid Pasecinic, Leonid ilieş, Jitari 
Valeriu... şi mulţi-mulți alți muzeografi, specialiști, personal tehnic ce 
au făcut și continuă să facă un lucru enorm întru salvarea şi păstrarea 
a tot ce avem mai sfint — Memoria. 

La sfirșitul sec. al XIX-lea - începutul sec. al XX-lea în Basarabia 
i are loc o răspîndire pe larg a presei provinciale. Se poate menţiona că 
F într-un șir de orașe apar un număr destul de impunător de publicaţii 
E provinciale: la Akkerman — 6, la Bălți — 8, la Bender — 14, la 
| Belgrad — 4, la Soroca — 3. 
i La 6 ianuarie 1905 la Soroca a văzut pentru prima dată lumina 
X tiparului ziarul Vestnik Sorokskovo zemstva. Redactor-editor a fost Ale- 
€. ksandr Fiodorovici Aleinikov. Publicația apărea de două ori pe săptă- 
! mînă. Ea a existat mai bine de un an (1905-1906). Se tipărea în 734 
i exemplare, din care vreo 30-40 rămîneau la redacţie. În anul 1905 au 
d fost tipărite 103 numere. Gazeta a avut 568 abonaţi. Vinzarea publi- 
Ẹ cației se făcea prin curieri, iar mai apoi ea se răspîndea de la depozitul 
Ë de cărţi al Zemstvei. La Biblioteca Academiei de Ştiinţe din Petersburg 
și la Biblioteca „M.E. Saltikov-$cedrin“ din același oraș s-au păstrat 
un șir de numere ale ediţiei sorocene. Gazeta a fost organul de presă al 
# Zemstvei Soroca pe paginile căreia era prezentată activitatea adminis- 
$ traţiei judeţului Soroca. 
i. În 1912, sub redacţia aceluiași Aleksandr Fiodorovici Aleinikov, 
$ apare gazeta Kolos rji. Posibil că s-a păstrat numai un număr al acestei 
(E publicaţii, cel din 24.04.1912, posesorul fiind Biblioteca „M.E. Salti- 
 kov-Scedrin“. 
Gazeta soroceană Besarabskoe obozrenie ocupă un loc deosebit prin- 
$ tre multele publicaţii de la începutul sec. XX, prin nivelul profesional, 
$ tematica actuală, problemele prezentate pe paginile ei. 
$ Primul număr a ieșit de sub tipar la 6 decembrie 1909. Gazeta a 
$ existat pînă în 1914. Redactor-editor a fost Ilie Grigorievici Weis- 
f mann, iar din 1970, începînd cu nr. 50 — I.G. Litvak. Unul din cei mai 
: activi colaboratori ai gazetei a fost David Lazarevici Talnikov. 
În programul său de activitate (nr. 1 de la 6.12.1909) colegiul de 
. redacţiei scria: „Gazeta va include toate despărțiturile gazetelor mari, 
unde, în afară de problemele comune, gazeta își pune scopul de a 
studia cerinţele vieții patriarhale și economice locale, elucidarea tutu- 
ror necesităților judeţului, cât și familiarizarea publicului larg cu viaţa 
gubernială... În special pentru săteni vor fi deschise astfel de rubrici 
: precum agronomia, viticultura, noutățile zemstvei Soroca... Un loc 
aparte și destul de amplu îl va ocupa secția literară“. 

Corespondenți activi ai gazetei sorocene au fost jurnaliștii Vaţlav 
V. Vorovski (pseudonimul Orlovski P), I. Weismann (Grigoriev I. W), 
Anatolie Gudevici, V.I. Dașkevici, D. Talnikov {$pitalnikov), An. Şev- 
cenko, doctorul I. Feldman, Y. Du.-Muri, F. Bagrov etc. 

Două personalități de vază ale acestei publicații săptămînale au 
fost desigur David Talnikov și Ilie Weismann. 

David Lazarevici Talnikov (D.L. $pitalnikov}, pseudonimul Delta 
— critic literar, scriitor, din 1906 colaborator activ al multor gazete şi 
reviste din Moscova, Petersburg și Odesa. Este autorul unui șir de 
articole despre literatură și artă ca: „Simbolism sau realism?“ (Sovre- 
menfi mir, nr. 4, 1914), Lumina culturii (Cehov, Bunin, Podiacev, Vol- 
novy) în Letopisi (nr. l din 1916) etc. De sub pana lui D. Talnikov au ieșit 
cîteva lucrări critice despre scriitorii ruși, care au fost publicate în 
gazeta burghezo-democratică Bessarabskoe obozrenie din Soroca, printre 
ele și articolul „În memoria lui A.P Cehov“. 

David Tainikov, colaborator la gazeta soroceancă, era în același 
timp în bune relaţii și cu mulţi scriitori și jurnaliști din Moscova și 
Odesa. La Odesa D. Talnikov se întilneşte cu scriitorul rus Ivan Bunin. 
Posibil că în timpul aflării sale la Odesa el este inspirat de povestirile 
lui Talnicov despre Basarabia, despre pitorescul oraș nistrean Soroca, 
ca mai apoi la 1916 să-l avem oaspete al Sorocii, unde culege folclor 
local. După această vizită, la Soroca apare povestirea lui Ivan Bunin 
Cîntecul hoțului — una din legendele păstrate despre haiducul Bechir. 
Tot la Odesa, D. Talnicov se întîlneşte cu bolșevicul Yaţlav Vaţlavici 
Vorovski. Jurnalistul sorocean îl îndeamnă pe Vorovski să publice la 
Soroca cîteva articole. În 1910 V. vorovski, sub pseudonimul F Orlov- 
ski, publică în presa soroceană articolele despre L. Tolstoi și A. Cehov. 
Aceasta a fost în perioada cînd criticul bolșevic se afla la Odesa (1907- 
1912). Articolul „A.P Cehov și intelectualitatea rusă” a fost publicat în 
legătură cu aniversarea a 50 ani de la nașterea lui A.P. Cehov (1910, 17 
ianuarie), iar articolul „Lîngă marele mormiînt“ a fost publicat în 
legătură cu decesul lui Lev N. Tolstoi (1910, 21 noiembrie). 

Mai tîrziu, după 1917, David Talnikov se transferă cu traiul la 
Moscova, unde şi-a întărit reputaţia de bun critic literar și teatral. A 
decedat la Moscova în 1961. 

Bine cunoscut în cercurile literare din Basarabia și Odesa era și 
redactorul-editor al gazetei Besarabskoe obozrenie — Ilie Grigorievici 
Weismann. El s-a născut în orașul Baita în 1885. Publica sub pseudoni- 
mele literare Grigoriev Ilie, W. Weismann și era nu numai editorul 


uneia din cele mai bune gazete literare din Basarabia, dar şi un talentat 
jurnalist, publicist și critic. Ziarele Bessarabskoe obozrenie și Odesskie novosti 
au publicat articolele lui Weismann despre Lev Tolstoi și N.N. Zlato- 
vratski. A fost în bune relaţii cu V. Vorovski cu care a colaborat fructuos 
în interesul gazetei sorocene. I.G. Weismann era în strînsă legătură cu 
social-democraţii, avea acasă o bibliotecă de literatură ilegală. La 23 
ianuarie 1911 Șeful Departamentului de jandarmi din Chișinău raporta 
Departamentului politic că „în noaptea spre 17 ianuarie 1911 în orașul 
Soroca, în apartamentul lui I.G. Weismann a fost descoperită o biblio- 
tecă de literatură ilegală din 70 cărţi, unele din ele fiind în 2-3 exem- 
plare. Fiind adept al mișcării social-democrate, Weismann publica în 
gazeta soroceană un șir de articole despre mișcarea social-democratică 
din Rusia și de peste hotarele ei. Gazeta supune criticii pe un astfel de 
apologet al ţarismului ca Purișkevici și pe alţii. 

Cele mai importante articole din gazeta Bessarabskoe obozrenie în 
perioada 1909-1914: 

POLITICĂ, ISTORIE, PUBLICISTICĂ 

1. „Soroca, 6 decembrie“ (despre programul gazetei 1909, nr. L); 

2. „100 ani de la alipirea Basarabiei”, 1910, nr. 25; 

3. X. Covarskaia, „Congresul roşu“, 1910, nr. 40; 

4. 1. Weismann, „Rezultatele după un an“, 1970, nr. 52; 

5. Problema națională la adunarea de Zemnstvă gubernială, 1911, nī. 61; 

6. „Amenajarea cetății Soroca“. V, Dașkevici, 1910, nr. 11; 

7. „Societatea cercetătorilor Văii Nistrului“. Program de activitate, 
1910, nr. 15. 

ETNOGRAFIE, FOLCLOR, LITERATURĂ 

8. I. Grigoriev (I.G. Weismann), „Schite literare“, 1909, nr. 2; 

9. Tăunul, „Noua poezie” (Critica simbolismului), 1909, nr. 4; 

10. P. Orlovski {V.V. Vorovski), „A.P Cehov și intelectualitatea rusă“, 
1910, nr. 7; 

11. D. Talnikov, „În memoria lui A.P Cehov”, 1910, nr. 7; 

12. Az-Mîslete, „Despre influența literaturii române asupra populatiei 
Basarabiei“, 1910, nr. 26-27; 

13. W. Weismann, „În memoria lui Tolstoi“, 1910, nr. 50; 

14. F. Orlovski (V.V. Vorovschi), „Lîngă marele mormînt“, despre 
L. Tolstoi; 

15. W. Weismann, „L.N. Tolstoi (La un an de la moarte)“, 1911, nr. 60. 

EDUCAȚIE, CULTURĂ, MEDICINĂ 

16. I. Grigoriev (1.G. Weismann), „Scoala si viața“, 1909, nr. 3; 

17. Doctor 1. Feldman, „Însemnări medicale“, 1909, nr. 4, 1910, nr. 6; 

18. „Referitor la deschiderea gimnaziuha“, 1910, nr. 4, 6 la Soroca; 

19. An. M., „Referitor la întrebarea despre instruirea publică în județul 
Soroca“, 1910, nr. 4, 6; 

20. „Protestul studenților basarabeni“ (la Universitatea din Peters- 
burg), 1910, nr. 16; 

21. VT. Chișinău, „Institutul agronomic”, 1910, nr. 16; 

22. A.G. (Grigoriev), „Referitor la învățămîntul pentru fete în or. 
Soroca“; 

23. „Primul zbor în Basarabia“; 

24. VI. Dașkevici, „Scrisoare la redacție. De ce eu am plecat din gimna- 
ziul de fete şi din Ministerul educației“, 1910, nr. 50. 

AGRICULTURĂ, ECONOMIE 

25. An. Gudevici, „Despre importanța cunoștințelor agricole ale învăță- 
forului sătesc“, 1910, nr. 28-29; 

26. „Cursurile agricole de la Grinãuti”, 1910, nr. 33. 

Gazeta publică de asemenea informaţii despre viaţa orașului 
judeţului: 

1. Cronica orașului: 1910, nr. 12, nr. 21-22 

În 1914 Gazeta Bessarabskoe obozrenie şi-a încetat existenţa. 


GAZETA DEȘTEPTAREA 


În 1918, la Soroca, o Societate culturală de pe lîngă Zemstvă edita 
gazeta săptămânală Vestnik Sorokskovo Zemstva (Curierul Zemstvei So- 
roca) redactată de învățătorul evreu Mazur. 

Stînd odată de vorbă cu Vasile Săcară, Gheorghe Boieru, printre 
alte probleme discutate, propune ideea publicării unei gazete pur 
românești pentru judeţul Soroca. Vasile Săcară, care pe lingă conștiin- 
ţa şi deplina înțelegere a problemelor anului 1918, avea și autoritatea 
de prefect al judeţului Soroca și întreaga libertate de acţiune a accep- 
tat ideea propusă de Gheorghe Boieru. 

A doua zi, după convorbirea lui Vasile Săcară cu Gh. Boieru, 
comitetul societății culturale ia decizia de a edita la Soroca, începînd 
cu 1 mai, ziarul românesc Deșteptarea, organ de propagandă naţională 
şi culturală. 

Comitetul de redacţie al gazetei a fost compus din V. Săcară, V. Caisîn 
și I. Coșciug. Redactarea gazetei i-a fost încredinţată lui Gh. Boierul. 
Gazeta rusească Curierul Zemstvei Soroca şi-a încetat existenţa. 


Primul număr al gazetei Deșteptarea a fost tipărit la 10 mai 1918, 
avînd ca articol-program „Cuvîntul nostru“, care dădea explicaţii 
privitor la editarea unei gazete românești la Soroca, iscălit de Gh. 
Boierul, apoi articolul de salut „Cu Dumnezeu înainte“, ieşit de sub 
pana lui Th. Iacobescu, lector la a doua serie de cursuri învățătoreşti 
de la Soroca, iar la 1933 deputat la Cetatea Albă, Th. Iacobescu saluta 
apariţia noului „Deşteptător“. A urmat apoi poezia Pe-al nostru steag, 
știri din Țară, din străinătate, din oraș și judeţ și „O pagină glorioasă 
din istoria neamului Românesc“. 

Ținînd seama de scopul pe care îl urmărea gazeta: propaganda 
națională și culturală, aceste sarcini au fost puse în fiecare număr de 4 
pagini la început, iar peste două săptămîni, de 6 pagini. Nu lipsea în 
fiecare număr cîte o poezie patriotică sau populară și cîte o pagină 
glorioasă din istoria neamului. Cel mai activ colaborator al gazetei a 
fost Gheorghe Boieru. Un număr impunător de articole de bază au 
fost scrise de dumnealui: Luminătorii satelor, Apostolii neamului, Bine ați 
venit (cu ocazia sosirii învăţătorilor la cursuri), Basarabia şi Ardealul 
(deosebirea în ce priveşte conștiința naţională), naționalizarea învăță- 
mâîntului şi altele. 

Gazeta Cuvintul Moldovenesc scria de la Chişinău: 

„În oraşul Soroca a început să iasă de la 10 mai, o nouă gazetă 
românească (moldovenească) cu numele «Deşteptarea» cu foaie de 
propovedanie a îndemnurilor societăţii culturale din judeţul Soroca. 

Numărul cel dintîi se înfăţişează bine și are planuri frumoase de 
muncă. Vrea să facă fraţii Moldoveni să îndrăgească limba noastră 
moldovenească-românească și să-i ajute la cît mai repede a lor 
lumînare. 

Are şi un adaos rusesc cu publicații oficiale. Se tipărește cu slove 
rusești, pină cînd va avea litera latinească (românească). 

Îi dorim noroc și spor!“ 

Nicolae Iorga scria în Neamul Românesc (laşi): 

„La Soroca apare un nou Ziar românesc, cu litere chirilice, «Deș- 
teptarea», al Societăţii Culturale din judeţul Soroca. Acolo fiecare ziar 
nou înseamnă un ajutor pentru neam, iar nu o intrigă ori o între- 
prindere de cîștig necinstit“. 

Din august 1918 Gh. Boieru este transferat la alt lucru, iar redac- 
tarea gazetei trece la Gheorghe Giscă (viitorul prefect al judeţului 
Soroca) și M. Popovici. 

Războaiele ruso-turce de la sfirșitul sec. al XVIII-lea, urmate de 
expansiunea Imperiului Rus, duc tot mai mult la apropierea fron- 
țierelor Rusiei de hotarul Principatului Moldova. La 1774 frontiera 
dintre cele două țări era separată numai de regiunea Oceakov, iar în 
1792, prin pacea de la Iași, granițele Imperiului Rus sînt fixate pe rîul 
Nistru. Moldova s-a pomenit în prag cu un vecin expansionist, care de 
mult își orienta politica de cotropire spre gurile Dunării și strimtorile 
strategice din Marea Neagră. Ocuparea ţărilor Române în anii 1806- 
1812 s-a încheiat cu pacea de la Bucureşti de la 16-26 mai 1812, prin 
care Turcia a cedat Imperiului Rus teritoriul dintre Prut și Nistru. 
Tratat despre care se va spune sute de ani că Rusia „a eliberat Basara- 
bia de sub jugul turcesc și a alipit-o la Rusia“. 

Peste un an după „eliberare“, A. Baikov, funcționar la Ministerul 
de Externe din Petersburg, trimis de Guvernul Rus pentru a inspecta 
Basarabia, scria la Petersburg: 

„Tăranii, nemaifiind în stare a suporta birurile grele și taxele 
ilegale la care sînt supuși, sînt siliţi să-și părăsească vetrele și să fugă 
peste Prut pentru a se așeza în părțile Imperiului Turc (în Moldova de 
peste Prut). Într-adevăr ar fi păcat dacă această țară, pînă acum atît de 
populată și atît de bogată în produse (sub ocupaţia Turciei), va fi 
condamnată pustiirii.“ 

Conform studiilor efectuate de ofiţerul rus J. Zaşciuk: „Basarabia 
este locuită de moldoveni, care reprezintă %4 din totalul populației. 
Ținuturile Chişinău, Bălți, Soroca sînt exclusiv locuite de moldoveni. 
În ţinutul Hotinului ei sînt amestecați cu ucrainenii. Moldovenii sînt 
o nație, care locuiește de secole părţile din nordul și centrul Basara- 
biei. Ei pot fi consideraţi ca adevăraţi autohtoni. Structura demogra- 
fică a Basarabiei era următoarea: moldovenii reprezentau 66,4%, ru- 
tenii şi ucrainenii — 13%, rușii — 2,1%, deci o minoritate infimă.“ 

În cei o sută de ani de ocupaţie autorităţile ţariste au fost preocu- 
pate în primul rînd de schimbarea structurii etnice a regiunii Basa- 
rabia. Rezultatele statistice vorbesc de la sine. 

În 1812 populaţia Basarabiei număra 240 000 locuitori. În 1817 
erau deja 482 630 locuitori, în 1850 — 872 868 locuitori, iar peste 6 
ani, în 1856 — 990 274 locuitori sau cu 117 306 mai mult. În 1900 
populaţia Basarabiei ajunge la 2 041 100 locuitori. 


La 1897 din 1 935 412 locuitori 920 919 erau moldoveni, adică 
numai 47, 6%, restul, cele 52,4%, erau minorități. 

Imediat după acapararea Basarabiei rușii au început procesul de 
colonizare sistematică a provinciei, fapt despre care vorbește creşterea 
vertiginoasă a populației provinciei. În tîrguri și orașe se amplasează 
garnizoane rusești. Orașele, la rindul lor, se împlu de funcţionari ruși, 
negustori și meșteșugari evrei... 

Desigur că nu vom întreprinde o analiză amănunțită a actului 
anexării Basarabiei la Rusia din 16 mai 1812, am încercat doar să-l 
aducem pe cititorul nostru în acel an de cotitură a neamului nostru 
dintre Prut și Nistru. 

Peste 100 ani de la anexarea din 1812 A.N. Kuropatokin, general 
rus, fost ministru de război, scria ca un proroc al anului 1918: „Popu- 
laţia românească din Basarabia anexată acum 100 de ani trăiește azi 
separată şi în afară de populaţia rusă. În viitor, fie pe cale pașnică, fie 
în urma unui război, unitatea poporului român este inevitabilă.“ 

Marele eveniment de la 1859 — Unirea principatelor dunărene — 
a dat un imbold apariţiei în Basarabia a unui curent naţional şi chiar 
separatist. Tinerii moldoveni care absolviseră universităţile din Pe- 
tersburg, Moscova, Novorosiisk, Harkov, Odesa, Kiev încearcă să re- 
zolve un șir de probleme în folosul populaţiei autohtone, ca introdu- 
cerea limbii moldovenești (române) în școală, administraţie, justiţie 
și biserică, înființarea unei întregi reţele de școli primare, spitale și 
dispensare, de puncte agronomice. Tineretul intelectual se preocupa 
serios de problema înfiinţării la Chișinău a unei tipografii, de editarea 
„unui abecedar român“, a unei istorii naturale, a unei istorii a româ- 
nilor etc. În fruntea acestui curent a fost Nicolae Ștefan Kasso, origi- 
nar din boierii din Biutuleşti, judeţul Soroca. Dezlipirea Basarabiei de 
la Rusia și reîntoarcerea ei la România a fost visul cel mare al lui 
Nicolae Kasso. 

La 28 martie 1863 P. Kotzebue, general, guvernatorul Novorosiei, 
inforina autorităţile ţariste: 

„Am primit informaţie că nobilimea basarabeană, pregătindu-se 
a redacta o adresă împăratului, cu prilejul evenimentelor din Polonia, 
este împiedicată de opoziţia partidului boierilor, care visează să resta- 
bilească naţia moldovenească în Basarabia, în vederea apropierii îm- 
prejurărilor, care ar da naţiei dreptul de a cere unirea cu Moldova.“ 

În fruntea acestui partid se aflau: secretarul adunării deputaților 
nobilimii Alexandru Cotruţă, fratele lui, judecătorul Carol Cotruţă, 

doi frați Kasso (fiii lui Ştefan Kasso, Nicolae și Aristid), doi frați loan 
și Constantin Cristi, Constantin Kazimir și fiul lui care era student. Ca 
şi fraţii Kasso, Nicolai și Aristid, tatăl și feciorul Kazimir erau și ei din 
județul Soroca, moșia Văscăuțţi. 

La sfîrșitul sec. al XIX-lea - începutul sec. al XX-lea în Basarabia 
activau două curente în mișcarea naţională: moderat și democrat 
moldovenesc. Adepții curentului moderat erau în majoritatea lor oa- 
meni mai în vârstă, mari proprietari, preoţi. În fruntea lor se afla P V. 
Dicescul. Organizaţi în „Societatea pentru cultură națională“, ei ce- 
reau instruirea în limba română, deschiderea unor cursuri de limbă 
română, deschiderea de școli cu predarea obiectelor în limba română. 

Curentul democrat moldovenesc sau naţional democrat unește 
tineri feciori de răzeși, preoți și tîrgoveți. Ei ţin congrese, ca cel de la 
Soroca în 1906, unde învățătorii cer instruirea în școală în limba 
română. 

Tinerii patrioți formulează chiar un program întreg de reven- 
dicări: autonomia Basarabiei cu predominarea naţiunii române, in- 
troducerea limbii române în şcoală și administraţie, organizarea pe 
principii democratice a conducerii administrative avînd la bază votul 
general, egal, direct și secret. 

Revoluţia din 1905 dă naștere unei serii întregi de publicaţii 
românești în Basarabia. Din îndemnul profesorului Constantin Stere 
(Horodiște, Soroca) şi sub conducerea soroceanului Emanuil Gavriliţa 
la Chișinău apare gazeta Basarabia. Primul număr a apărut la 24 mai 
1906. La 1 martie 1907 apare ultimul număr, o publicaţie destul de 
îndrăzneață publicînd poezia Desteaptă-te, române și articole de protest 
contra regimului țarist. Aproape toți colaboratorii Basarabiei prove- 
neau din clasa țărănească și cea muncitorească. Basarabia a dat un 
imbold puternic pentru apariţia altor ediţii românești: Moldoveanu? 
(1907), Viaţa Basarabiei (1907), Cuvîntul moldovenesc (1913). La Cuvîntul 
moldovenesc a activat și pămînteanul nostru, marele naţionalist din 
Cotiujenii Sorocii Simion Marafa, alături de Pan Halippa și N. Alexan- 
dri. Sprijinit de marele filantrop Vasile Stroiescu, Cuvintul moldovenesc 
a ajuns în timpul primului război mondial la un tiraj de 10 000 
exemplare. Gazeta a constituit singura hrană sufletească a moldo- 
venilor pînă la revoluţia rusă din 1917. 

„Roadele muncii de la «Cuvîntul Moldovenesc» au fost covirşi- 
toare, încît anul 1923 a însemnat o acţiune hotăritoare pentru istoria 
renașterii Basarabiei, acţiune în care luptătorii soroceni, grupaţi în 


jurul ziarului au avut o înrîurire de seamă pe teren naţional și social”, 
scria Paul Vataman în Figuri Sorocene în 1938. 

Luna aprilie 1917 a fost foarte activă: întrunirea reprezentanților 
cooperativelor sătești care cer autonomie administrativă şi economică 
pentru Basarabia; mitingul celor 10 000 de moldoveni de la Odesa 
care cer autonomia politică a Basarabiei și crearea „cohortelor moldo- 
veneşti“. Urmează congresul învăţătorilor, preoţimii basarabene, Con- 
gresul studenţilor moldoveni. Vasile Săcară, Simion Marafa, lon Co- 
dreanu, Iustin Frățiman și mulți alţi soroceni au fost în rîndurile celor 
care au luptat pentru renașterea națională a Basarabiei. 

La Congresul învăţătorilor din 25 - 28 mai 1917 a răsunat din 
toată inima înflăcărata chemare a soldatului ion Codreanu din ținu- 
tul Sorocii, care a vorbit în numele țărănimii basarabene. 

„De o sută de ani noi am trăit în întuneric. Am strigat, ce e drept 
din cînd în cînd: lumină, limbă. Dar degeaba. Unii zic acum că 
moldoveanul nu vrea limbă moldovenească. Minciuni, șoapte netreb- 
nice. Cînd eu le citeam și le tălmăceam ţăranilor Programul Partidului 
Naţionali şi le spuneam că de acum încolo o să-i înveţe pe copiii lor, pe 
Vasilică și pe Ionică, moldoveneşte, oamenii făceau mătănii și se 
rugau: Doamne, ajută-le celor, care ostenesc pentru aceasta. Ajutaţi- 
ne din toate puterile! Eu le răspundeam: noi nu vă putem ajuta, căci 
noi sîntem numai niște soldaţi proști, dar vor veni învățătorii și vă vor 
lumina şi ajuta. Dumneavoastră, domnilor învăţători, să zidiţi aici o 
casă frumoasă, cu mii de ferestre luminoase, care să răspîndească în 
țara întreagă lumină. Să se facă aici, în Chișinău, și o Universitate 
moldovenească. (Aplauze.) 

Eu sînt un om fără învățătură: n-am fost nici un ceas la școală. 
Dar știu ce înseamnă limba mamei, căci pentru dragostea ce i-o port 
am fost închis la Varșava şi la Kronstadt... Pentru noi nu poate fi ceva 
mai sfînt, decît limba noastră moldovenească. M-a durut uneori cînd 
cîțiva dintre D-voastră l-au supărat pe Dl Gore, spunîndu-i că limba 
noastră nu-i limbă românească. Apoi eu, fraţilor, am citit prin fel de 
fel de cărţi, am căutat să văd cine sîntem noi și am aflat că în adevăr 
noi sîntem români. (Aplauze lungi.) Spuneţi fără frică orișiunde: Ro- 
mâni sîntem, români ne cheamă. (Aplauze lungi.) Mergeţi ca apostolii 
prin Basarabia. Să avem cu toţii un suflet şi un grai, să zicem că ăsta- 
i moldovean, frate de-al meu, pe care trebuie să-l ajut. Nu interesele 
de clasă să ne mîne, ci interesul național, care trebuie să fie mai presus 
de orice.“ 

Cuvîntarea înțeleaptă și curajoasă ieşită din adîncul inimii a 
ţăranului lon Codreanu din Cîmpia Sorocii a stîrnit o nemaipomenită 
însufleţire între pedagogi, „care l-au ridicat pe umerii lor și l-au purtat 
prin sală în semn de mare dragoste pentru cuvintele spuse“. Prin ton 
Codreanu vorbise întreaga Basarabie. 

Roata norocului m-a dus în august 1994 la București, la cursurile 
de reciclare, aveam și un interes de serviciu. Speram să-l întîlnesc în 
imensul oraș pe domnul Octavian Vataman, feciorul profesorului Paul 
Vataman, autorul cunoscutei culegeri Figuri sorocene. Căutîndu-l pe dl 
Vataman, am întîlnit o altă personalitate, pe dna Valentina Codreanu, 
fiica lui moș Ion Codreanu, țăran din Ştefăneşti, judeţul Soroca, unul 
din cei care au înfăptuit Unirea din 27 martie 1918 și a cărui cuvintare 
la congresul învăţătorilor din mai 1917 a stirnit acea extraordinară 
însufleţire faţă de ţară, popor, limbă. 

Ion Codreanu a văzut lumina zilei la 1879 în familia lui Ștefan și 
Maria Codreanu, țărani din Stefănești, judeţul Soroca. Un autodidact 
de mîna întîi. Ca și părinţii săi devine agricultor. A participat la primul 
război. Pe front se va include în mișcarea revoluţionară. Pentru dra- 
gostea ce-o avea faţă de limba mamei a fost închis la Varșovia şi 
Kronstadt. La 18 aprilie 1917 Ion Codreanu se afla printre ostașii 
moldoveni din Odesa, unde vorbește la mitingul ostășesc celor 10 000 
ostași moldoveni. 

La 21 mai 1917 participă la primul congres al țăranilor basara- 
beni, care a început cu o sciziune între delegaţi. La Zemstva guberni- 
ală țăranii moldoveni deschid congresul lor, avindu-l ca președinte pe 
Ion Codreanu. Este membru al Comitetului ostășesc de la Odesa, care 
în vara anului 1917 a fost organizatorul primelor detașamente naţio- 
nale pentru Basarabia. A fost membru al Partidului Naţional Moldo- 
venesc, Blocul Moldovenesc. A fost delegat pentru Sfatul Țării. A fost 
deputat de la 21 noiembrie 1917 pînă în noiembrie 1918. La 27 martie 
1918 a votat Unirea Basarabiei cu România. În 1920 a fost delegat al 
țăranilor din Basarabia la Conferinţa de pace de la Paris. În perioada 
interbelică a fost deputat de Soroca în majoritatea legislaturilor. 

Ziua de 23 iunie 1940 a întrerupt viaţa liniștită a familiei Co- 
dreanu. O dată cu trupele sovietice în Basarabia au intrat și organele 
de reprimare ale NKVD-ului. Agenţii ei au împinzit imediat întreaga 
regiune. Se întocmesc listele celor care vor fi arestaţi în primul rînd: 
membrii Sfatului Țării, intelectualii, profesorii, slujitorii cultului, tă- 
ranii înstăriți. 


Ion Codreanu a fost arestat printre primii și a fost dus la închi- cari pe a 
soarea din Chişinău, unde s-a aflat împreună cu soroceanul Semion | vecai 
Grăjdianu. În scurt timp, la 13 iunie 1941, încep şi arestările în masă, 
urmate de deportări. 

Ion Codreanu a fost schimbat de autorităţile sovietice cu comu- 
nista română Anna Pauker, întemniţată în România. 

În 1943 îl găsim pe Ion Codreanu în satul său natal Ștefănești, ca 
mai apoi, ọ dată cu apropierea armatelor sovietice, să se refugieze 
peste Prut. La 15 ianuarie 1949, în urma unei maladii, inima lui Moș 
Ion Codreanu a încetat să bată și copiii şi-au înmormîntat părintele, 
pe tătuţa, cum îl numeau ei, la cimitirul Sfintei Vineri din București... 

Primul pas spre realizarea aspirațiilor legitime ale basarabenilor 
l-au făcut soldaţii de pe frontul român. Ei au hotărît convocarea unei 
adunări regionale „Sfatul Țării“, care trebuia să elaboreze un proiect 
de autonomie națională și teritorială a Basarabiei. 

la 1 - 2 octombrie 1917, Congresul țărănesc de la Chișinău 
hotărăște ca 70% din membrii Sfatului Ţării să fie moldoveni, iar 30% 
— reprezentanţi ai minorităţilor. Deschiderea solemnă a Sfatului Ţării 
a avut loc la 21 noiembrie 1917. 

Printre zecile de personalităţi ce au activat în Sfatul Țării în 
diferite perioade de existenţă a acestui organ revoluţionar au fost şi 
sorocenii noștri. 

I. Deputaţi soroceni în Sfatul Ţării care au activat de la 21.10.1917 
pînă la 28.11.1918: 

1. Cazacliu Grigore, 25 ani, studii superioare, student. 

2. Cazacliu Ion, 48 ani, studii secundare, funcţionar. 

3. Carauș Dumitru, 25 ani, studii superioare, student. 

4. Codreanu Ion, 39 ani, studii primare, agricultor. 

5. Corobcean Teodor, 37 ani, cooperatist. 

6. Năstasă Gheorghe, 22 ani, studii secundare, învățător. 

7. Spinei Chiril, 34 ani, studii primare, agricultor. 

8. Turcuman Grigore, 26 ani, studii primare, agricultor. 

9. Palii Eftimie, 37 ani, studii primare, grădinar. 

10. Halippa Panteleimon, 34 ani, studii universitare, gazetar. 

Toţi acești deputaţi enumeraţi mai sus au făcut parte din Partidul 
Naţional Moldovenesc, fracțiunea Blocul Moldovenesc. 

II. Deputaţi din partea Sorocii în Sfatul Ţării, intraţi după consti- 
tuirea lui pentru completare sau înlocuirea celor a căror mandat a 
expirat sau le-a fost retras: 

. Bîrcă Vasile, 35 ani, studii universitare, funcţionar. 

. Bîrcă Teodor, 24 ani, studii secundare, învățător. 

. Bucătaru Ion, 48 ani, studii primare, agricultor. 

. Cazacliu Vlad, 29 ani, studii universitare, student. 

. Groapă Dimitrie, 23 ani, studii universitare, funcţionar. 
„Rusu Ion, 31 ani, studii secundare, învăţător. 

. Soltuz Nicolae, 60 ani, studii secundare, agricultor. 

. Stere Constantin, 54 ani, studii universitare, profesor. 

. Vizitiu Eftim, 37 ani, studii primare, agricultor. 

10. Ţurcan Alexandru, 32 ani, agricultor. 

La 2 decembrie 1917 Sfatul Ţării proclamă Basarabia „Republică 
Democratică Federativă Moldovenească“, iar la 24 ianuarie 1918, ca 
răspuns la intenţiile Radei Ucrainene de a anexa Basarabia, Sfatul 
Țării declară Independenţa Republicii Moldoveneşti — zi în care s-a 
pus prima piatră de temelie la consolidarea României. 

La 13 martie 1918, după două amiînări, la Soroca a avut loc 
şedinţa Consiliului judeţean Soroca la care au participat reprezentanți 
ai tuturor păturilor sociale și naţionale şi la care cei 220 deputaţi au 
votat unanim Unirea cu Regatul Român, urmînd pilda celor din Bălți 
care au votat Unirea la 3 martie. Sfatul Țării stopează această mișcare 
din Basarabia pentru a nu reduce din însemnătatea solemnului act de 
Unire de la 27 Martie 1918. 


DOARMA BWIN = 


ORAȘUL ȘI JUDEŢUL SOROCA 
ÎN PRIMA JUMĂTATE A SEC. AL XX-LEA 


În 1905 Nicolae Iorga, minat de un „dor vechi” de a cunoaşte cu 
deosebire satele şi orașele Basarabiei, întreprinde o călătorie prin 
Basarabia, începînd cu ţinutul Hotinului, trecînd prin Bălţi, Soroca, 
Chișinău, Tighina și Bugeac. 

Impresiile fiind așternute pe hirtie, au fost dedicate fiecăruia din 
noj, care pentru prima dată vom face cunoștință cu Neamul Românesc 
în Basarabia a lui Nicolae Iorga. 

Trenul Bălţi-Florești trece printre dealuri domole, lăsînd în urmă 
stepa Bălțului. „Răutul se vede necontenit risipit în Bălţi, ce scînteie 
ca soarele de dimineaţă. Locuri rîpoase, așezări rare, case acoperite cu 
stuf: văzute de sus asemenea sate par mușuroaie uriașe de gunoi 
vechi.“ 

De la Floreşti la Soroca sînt vreo trei ceasuri de drum cu trăsura și 
trei ruble plata. Trei cai focoşi înhămațţi la trăsură îi va scoate pe 
călători din rătăcirile printre dealuri ale drumului șerpuitor. 

1905. „Pînă acuma n-am văzut în Basarabia atîta frumuseţe. Pe 
cosțișe și în văi sînt lanuri de grîu de secară, cum nu se poate mai 
frumoase. Locuri întinse sînt acoperite pe pășuni fragede, care îmbăl- 
sămează. Cocostîrci calcă alene, cu pliscu-n piept, măsurînd întin- 
derea cîmpului. Împotriva credinţei poporului că răul făcut cocostir- 
cului se răzbună, unul zace în iarbă cu aripile răşchirate. Destul de 
aproape de drumul trăsurilor merg dropii una cite una, mari, încete, 
semănînd din loc în loc cu pete roşcate, care se mişcă. Cruci cu 
răstigniri se văd numai foarte puţine. În locul fîntînilor cu colac de 
lemn sau de piatră, puțuri cu cumpănă își întind de departe pîrghiile 
aplecate sus în albastru. 

E un ţinut curat românesc, păstrat, neatins din vechea Moldovă. 
La Răduleni, la Dubno, la Vădeni, Parcani și Volova sînt tot case după 
datina noastră, așternute pe câte o costișă de lut. Copereminte mai 
mult de stuf, ochi mărunți de fereastră, doi de-o parte, doi de altă a 
ușii, cerdac pe stilpi, streșini, garduri de nuiele, mai rareori de piatră 
clădite ca un zid... 

Cei din căruţă sînt oameni ale căror fețe îi atestă ca moldoveni — 
feţe bune cu ochi luminoși. Bătrinii au chipuri de boieri, de voievozi 

din vremurile care s-au îngropat aici în fundul pămîntului, de unde 
nu mai pot să iasă... 

Acești oameni sînt mai mulţi decît ţărani obișnuiți. Din cele mai 
depărtate vremuri ei au avut acest mal de Nistru. Coborîind din 
adevăraţi boieri, mazili cu sînge bun în vinele lor, ei se simt acasă, cu 
neputinţă de clintit, plugari și domni ai țăranilor, stăpîni ai cirezilor și 
turmelor... 

Portul nu mai este aici cel de pe la Hotin, portul țărănesc, nici cel 
împrumutat de la ruși, ci portul tîrgoveţilor şi „neamurilor“ de odini- 
oară, portul mazilesc de baştină. Căciulă înaltă, dreaptă, fără țugui — 
căciulă de boier. Surtuc strîmt și pantaloni largi, din acel postav 
subțire cenușiu-cafeniu, în care le place a se îmbrăca și mazililor din 
Moldova. Cizme mari pînă peste genunchi. N-au plete, își lasă mustă- 
tile groase, diîrze, sfădalnic asupra gurii... și adeseori poartă barba 
scurtă, rotundă. Femeile au port de tîrg cu bariz, polcuţă și fustă de 
lînă sau de cit, colorile ce aleg sînt cele întunecate, pe cînd rusoaicele 
caută de obicei ceea ce este mai tărcat și mai înflorit de podoabe. 

Birjarul rus întinde spre răsărit varga, de care e legat biciul și zice 
«Soroca», apoi o plecă în jos și spune «Nistrul». 

Soroca, cuibul vultanilor neamului meu, Nistrul, apa sfintă cu 
atita sînge, care e întocmai ca acel ce mă însufleţește acuma — Soroca 
și Nistru, am trăit să vă văd...“ 

Posibil în acel moment, cînd jos în vale, scăldat de apa Nistrului, 
a apărut cuibul arcașilor soroceni ai lui Ştefan cel Mare şi inima 
răbufnea să-i iasă din piept, nu putea să-și închipuie Nicolae Iorga că 
vor trece cel mult 13 ani și că la 13 martie 1918 Soroca va vota Unirea 
printre primii. 

Sursele statistice din perioada interbelică ne dau un tablou al 
orașului și judeţului Soroca. 

Oraş situat în partea de nord a Basarabiei, pe malul drept al 
Nistrului, la frontieră sub 48 grade latitudine la nord și 46 grade 
longitudine la apus. 

În perioada interbelică vatra orașului cuprindea o suprafaţă de 
2240 hectare (cu moşie cu tot). Orașul ca şi în prezent era așezat pe 
povîrnișul care, despicat pe curmeziș de o vale afluentă, coboară 
repede spre apa Nistrului, cît și pe o prispă puţin ridicată deasupra 
fundului aceleiași văi. 

Sub clădirile orașului cu mahalaua Zastînca, inclusiv cu străzile 
orașului, se aflau vreo 251 ha, viile şi livezile ocupau 345 ha, pepiniera 


„ECO“ — 32 ha, pămîntul productiv și pășunile 1201 ha, pădurile 
comunale — 151 ha. Cele 29 străzi ale orașului anilor ‘30 cuprinde o 
suprafață de 9 ha, avînd lungimea totală de 7 km. Toate străzile din 
partea de jos a orașului erau pavate cu piatră. 

1905. „Soroca se înfățișează întîi cu mult mai bine decît tot ce am 
văzut pînă acum din Basarabia, își continuă firul povestirii Nicolae 
Iorga. Cînd ai ajuns supt dealul, care o sprijină, cînd ţi-ai săturat ochii 
de priveliștea văluiui de argint, care se mișcă și tremură de bucuria 
soarelui, cînd ai răzbătut cu vederea pînă la dealurile, tot așa de verzi 
ale Podoliei din faţă — este pe o cale bine pietruită, între case destul 
de mari și foarte plăcute. Ajută desigur dealul din față, unde se găsesc 
atîtea case de ţară, făcînd un sat întins pînă departe și apa măreaţă, 
care lunecă jos. Dar și fără aceasta e alb şi curat.“ 

Conform ordinului Ministerului de Interne numărul 91184 din 
1923 și deciziei Prefecturii judeţului Soroca nr. 37 din 1924, comunele 
Bujorăuca și Zastînca au fost alipite la oraş. După această reorganizare 
comunală orașul număra vreo 22 450 de locuitori, din care 50 % erau 
evrei, 40 % moldoveni, 8 % ruși și 2 % poloni. De la 1918 încep a veni 
și a se aşeza cu traiul în oraș români din Vechiul Regat, în majoritate 
funcţionari. 

Cele două pieţe cuprindeau o suprafaţă de 3 ha. Piaţa din mijlocul 
orașului era pavată cu piatră. 

1905. „Dar iată că sintem acuma într-o piaţă, unde e o mare 
încurcătură de căruţe, de oameni în portul lor răzășesc, de evrei săraci 
și gălăgioși, de vite ce se frămîntă printre frînturile de pănușe. E zi de 
tîrg și oamenii din împrejurimi au venit în Soroca muscalilor de la 
1905 întocmai ca în Soroca moldovenilor de la 1405. Toată lumea 
vorbește «moldovenește», hotărît moldovenește, cu «cie» în loc de 
«fie», dar fără moleșitură respingătoare, care se observă în graiul celor 
de la orașe din Moldova de astăzi“ (de peste Prut. —n.n.). 

În orașul Soroca erau cam 2110 de clădiri la număr, cu comunele 
alipite, din care vreo 90% erau din lemn, unse cu argilă; aproape toate 
clădirile fiind acoperite cu șindrilă și numai vreo 3% cu tablă. 

Din luna octombrie a anului 1919 oraşul a început să fie luminat 
cu electricitate, de fapt în anul 1929 erau luminate numai străzile din 
partea din vale a orașului. La 1 august 1923 uzina electrică a fost 
răscumpărată de către Primăria orașului Soroca de la concesionarii 
particulari cu 560 000 lei și devine proprietatea orașului. Se întreprind 
lucrări de electrificare a întregului oraș, se întind firele și pe celelalte 
străzi de la periferia orașului. 

În perioada interbelică orașul nu avea apeduct. Alimentarea po- 
pulației cu apă se făcea dintr-o fîntînă comună cu pompă prin sacagii, 
care furnizau astfel apă populaţiei. În afară de aceasta, în toate părţile 
oraşului erau multe cu apă potabilă. 

Serviciul pompieriei se compunea din șapte oameni, șase cai, șase 
sacale și mașinile. Pe lîngă pompieria comunală mai funcţiona un 
serviciu municipal, compus din 4 căruţe, opt cai şi trei lucrători care, 
în caz de incendiu, dădeau ajutor pompierilor. În afară de aceasta toți 
sacagiii din oraș, prin decizia comunei, erau obligaţi, ca în caz de 
incendiu, să transporte apa la locul incendiului... 

1905. Cu ajutorul unui „izvozcik“ Nicolae Iorga se îndreaptă de la 
hotelul „Londra“ spre „cetatea atît de rivnită“. 

„Pe ulicioarele, în care înoți în praf — noroc că este Nistrul care-l 
mai înghite, dar desigur n-a fost lăsat să curgă pentru aceasta, — zac 
lîngă copii în zdrenţe, capre, dobitoace preferate ale evreilor, lăptoase 
şi ieftine, vaci slabe, cîte un porc ce grohăește plictisit de lipsa lăturilor 
trebuitoare. Maidane mari se întind fără capăt. Mari biserici bine 
ţinute, două la număr, se înconjură de un zid jos. Vechi sau nouă, ele 
nu mai cuprind astăzi nimic deosebit și nimic, care să-ți trezească 
amintiri: cîrpeala, adăugeala, spoiala și vopseala muscălească au tre- 
cut asupra lor. Evlavia gospodărească a stăpinilor celor noi n-a cruțat 
astfel nimic din aceste monumente de artă ale moldovenilor. Și în 
această privinţă totul a trebuit să înceapă de la 1812. 

Poate ar fi dat jos cetăţile românești, cind ele nu mai puteau slugi 
în războaiele cele nouă, dar ele apăsau prea greu asupra pămîntului ca 
să fie spulberate ca urmele celelalte din trecutul nostru. Cetatea 
Soroca se vede deodată în rătăcirile colboase ale birjarului evreu. 
Uimitor de limpede răsar ca din pămînt drept pe malul apei zidurile 
negre, rotunde, străjuite la colțuri de patru turnuri.” 

În perioada anilor '30, industria orașului Soroca era reprezentată 
prin 4 mori, O fabrică de bere, 3 fabrici de ulei, 2 fabrici de săpun și 2 
fabrici de cărămidă. 

Industria orașului se afla în acea perioadă în condiţii grele. Im- 
portul şi exportul categoriilor de mărfuri şi alimente se făceau cu mare 
greutate, mai ales în timpul de toamnă, cînd ploile desfundau dru- 
murile. Lipsa căii ferate era un punct slab pentru judeţ. Comerţul 
devine local. 

Instituţiile de credit la Soroca erau reprezentate de Banca Naţio- 
nală a României (Agenţie), Banca Basarabiei, Banca Soroca, Banca 


- Agricolă, Banca Populară „Ţărănimea”, Banca corpului didactic Soro- 


ca „Progresul“, Tovărăşia de credit mărunt, Casa de Credit a Agricul- 
turilor din județul Soroca. 

Bugetul orașului, pe circuitul anului financiar, prevedea urmă- 
toarele cifre: 


Venituri l 7 641 708 lei 
Venituri ordinare 6 269 006 lei 
Venituri extraordinare 413 412 lei 
Venituri speciale 959 290 lei 


Cheltuieli 7 641 708 lei 
Cheltuieli ordinare 6 269 006 lei 
Cheltuieli extraordinare 413 412 lei 
Cheltuieli speciale 959 290 lei 


Pentru educaţia şi instruirea generaţiei tinere orașul Soroca dis- 
punea, la 1936/37, de următoarele instituţii culturale educative: două 
şcoli primare cu sediul în case particulare cu chirie, care erau între- 
ținute de stat; o şcoală de fete de două clase cu sediul într-o clădire 
comunală, întreţinută de stat, școala medie de băieţi de stat, școala 
medie de băieți evreiască , ambele fiind întreţinute de stat în localuri 
închiriate, școala primară evreiască „Talmud-Tora“, plasată în local 
propriu; Scoala Normală de învăţători „Petru Maior“, înființată în 
1912. Era plasată într-un local închiriat și întreţinut de stat; școlii 
„Petru Maior“ i s-au dăruit 7 desetine pentru a începe lucrările de 
construcţie a propriului local. Terenul eliberat se afla în zona grădinii 
cu zarzavaturi și vie europeană, de asemenea, li s-a permis să scoată 
fără plată din stîncile comunale ale Primăriei piatră, lut și nisip, 
necesare pentru construcţia localului propriu, care era în toi. 

Liceul evreiesc era instalat în localul închiriat de Societatea evre- 
iască. Studiile erau cu plată. Liceul de fete „Domnița Ruxandra“ cu 
școala profesională erau plasate în local propriu, în clădirea comunală, 
construită de Primărie. La deschiderea Liceului i s-a predat tot inven- 
tarul gimnaziului cu patru clase, întreţinut de către Primărie. Liceul şi 
şcoala profesională erau întreținute de stat și din taxele şcolare. 

Liceul Tehnic-Agricol de stat era întreţinut complet din fondurile 
statului cu o subvenție bănească de la Primărie, a câte 4700 ruble 
anual și de la Zemstvă 5400 ruble anual. Acestea erau instituţiile de 
învățământ pînă la 1930. 

La 1936/1937 în oraș funcţiona: Liceul de Băieți „A.D. Xenopol”, 
Liceul de fete „Domnița Ruxandra“, Liceul Tehnic-Agricol, Liceul „Tar- 

but“, Gimnaziul Industrial de Fete, 9 şcoli primare și 3 şcoli de copii 
mici. După inundația din 1932 $coala Normală „Petru Maior“ a fost 
transferată la Bălți. 

În perioada interbelică pe strada Regina Maria se afla un teatru 
cu cinematograf, clădirea exista încă la începutul anilor '70. În ea se 
află sediul cinematografului de vară. În același timp la Soroca activau 
librăria şi papetăria „Cosmos“ (str. Regele Carol nr. 5), librăria și 
papetăria „Cartea“, tipografia P. Litvac. 

La 1936/1937 la Soroca erau 5 biserici ortodoxe, una româno- 
catolică, o sinagogă și 17 case de rugăciuni evreieşti şi o instituție 
bisericească — un protopopiat ortodox. 

Oraşul Soroca era capitala judeţului Soroca, situat la 143 km de ia 
Chișinău și 551 km de la București. Cea mai apropiată staţie de cale 
ferată Florești se afla la 30 km depărtare, pe linia Iași — Bălți — 
Mateuţi. i 

La Soroca își aveau sediul un șir de instituţii publice: Prefectura, 
Primăria orașului, Tribunalul, Judecătoria, Serviciul sanitar judeţean, 
Serviciul tehnic judeţean, Serviciul agricol al judeţului, Revizoratul 
școlar, Camera de Comerţ, Oficiul Judeţean al Circumscripţiei Came- 
rei de Muncă Chişinău, Administraţia Financiară, Oficiul Judeţean de 
Turism și Oficiul Local de Turism, Percepția, Pretura, Poliţia, Serviciul 
sanitar al orașului, Oficiul telefonic, Pompierii. 

La Soroca erau câteva Asociaţii: Biroul avocaţilor, Corpul contabili- 
lor autorizați, Corpul primar, Sfatul negustoresc, Uniunea meseriașilor. 

Orașul Soroca avea 2 uzine electrice. Unele străzi erau pavate, era 
o grădină publică, baie comunală. 

La Soroca se afla spitalul judeţean, un spital israelit, trei dispen- 
sare. Asistenţa socială era reprezentată la Soroca de Oficiul de asi- 
gurare socială, Societatea „Crucea Roșie“, Societatea „Dragostea creş- 
tină“, trei societăţi israelite, două aziluri de bătrîni. 

Judeţul Soroca se situa la marginea de răsărit a Țării, la apa 
Nistrului. Ținutul Soroca făcea parte din judeţele Basarabiei Nordice. 
La 1936 el avea o suprafață de 4331 km?. Relieful acestui ţinut este un 
podiș, parte componentă din judeţul Moldovei. Apele principale, aproa- 
pe toate afluente ale Răutului și toate de direcţie N-V-S-E, deci aproa- 
pe paralele, au despărţit această regiune a podișului moldovenesc în 
trei-patru culmi principale cu spinare netedă de podiș, văile secun- 
dare separă picioare de deal, care cad în trepte mai repezi către Nistru 
şi mai domol către afluenții Răutului, toate acestea dau un aspect cam 
haotic al reliefului fostului ţinut medieval. 


Pe culmea înaltă dinspre Nistru și cuprinsul văii acestuia clima 
este puţin mai aspră și mai secetoasă. Numai spre partea de nord a 
județului precipitaţiile cad sub 400 mm anual. În bazinul Răutului 
(partea din jos a județului) maximele de temperatură (peste 28 grade 
în medie) și insolația puternică în timpul verii ne silesc să socotim 
această regiune o zonă de stepă. De altfel, ṣi precipitaţiile (sub 500 
mm) duc la aceeași concluzie. Cele mai importante ape ale judeţului, 
în perioada interbelică, sînt Nistru (puţin navigabil la Soroca), Răut, 
Cubolta și Căinari. 

Pe culmea înaltă dinspre Nistru se mai păstrează foarte puţine, și 
mult reduse ca întindere, păduri de stejari, restul, adică aproape tot 
cuprinsul ținutului, este o regiune de stepă cu ierburi, azi înlocuite cu 
cereale. Ţinutul Soroca cuprinde și o bună parte din stepa Bălţilor, 
judeţ vecin cu Soroca, 

În 1936 în judeţul Soroca se atestau un șir de monumente istorice: 

1. Ruinele cetăţii Soroca, construcţie a lui Ștefan cel Mare, pe 
malul Nistrului la un vechi vad al acestuia. (Se are în vedere Cetatea 
din piatră a lui Petru Rareș — n.n.) 

2. Fînțîina Mănăstirii, situată pe dealul Soroca, pe locul unde a 
fost Mănăstirea Sfintului Nicolae, demolată la începutul sec. al XIX-lea. 

3. Mănăstirea Japca. l 

4. Capela din lemn de la Zastînca, ctitorită în 1715 (astăzi, la 1998 
nu mai există). 

5. Mănăstirea Dobruşa. 

6. Mănăstirea Rudi. 

7. Mănăstirea de maici de la Călărășeuca. 

8. Mănăstirea de maici de la Coșelauca. 

La 1936 sînt pomenite un șir de biserici: Ocolina (1745) Otaci, 
ctitorită de conții Cantacuzino (1793), cu hramul Sf. Mihail, a fost 
înnoită la 1881 (icoanele vechiului iconostas au fost duse la casa de 
rugăciuni din Slobodca-Volcineţ), Gîrbova (denumirea veche — Om 
Mort [1775]), Tătărăuca Nouă (1793), Valea Raşcovului (1787)... 


POPULAȚIA JUDEȚULUI SOROCA 


Conform rezultatelor provizorii ale recensămîntului din 1930, 
judeţul Soroca număra 315 774 locuitori. Populaţia judeţului era 
repartizată pe oraș, plase și după sex: 

Unități Numărul de locuitori 
administrative [total Bărbaţi _ [Femei | 


Total : 315 774 159 776 
Orașul Soroca 14 661 7446 
Total rural 301 113 152 330 


Plasa Bădiceni 77 449 39 304 
Plasa Climăuţi 93 080 47 448 
Plasa Cotiujenii Mari | 68 784 34 549 
Plasa Florești 61 750 31 029 


Repartizarea populaţiei pe grupe de vîrstă: 


Grupe de virsta 


Toate vîrstele 315 774 
0-9 ani 90 459 
10-29 ani 124 688 


30-49 ani 66 091 
30-69 ani 28 569 
70 ani şi peste 4906 
vîrstă nedeclarată 1 1061 


Conform Buletinului Demografic al României pentru perioada 
1931-1936, populaţia judeţului Soroca, la 1931, era de 318 269, iar la 
1936 numărul locuitorilor din judeţ ajunge la 341 740. 

La data de 1 iulie 1937 cifra probabilă a populaţiei județului 
Soroca a fost de 345 618 locuitori. Faţă de populaţia numărată la 
recensămîntul din 1930 și anume de 315 774 locuitori, cifra aflată la 1 
iulie 1937 reprezintă un spor natural de 29 844 locuitori în timp de 6 
ani, ceea ce corespunde unei creșteri de 9,5%. 

O descriere statistică de la 1936/1937 (pe care de fapt o folosim pe 
larg în acest capitol) ne vorbește că în prima jumătate a sec. al XX-lea, 
după 100 de ani ocupaţie rusească ținutul Soroca răminea să fie unul 
din mîndrele ţinuturi ale moldovenilor, în care tradiţia veche moldo- 
venească rămăsese vie ca și pe vremea lui Ștefan cel Mare. Ținut al 
vechilor arcași soroceni, Soroca și astăzi este un judeţ moldovenesc, în 
care conștiința naţională s-a păstrat trează —- mult mai trează decit în 
judeţele învecinate. Datinile (la 1936) rămăseseră neatinse, numai 
portul se pierduse, în contact cu neamurile străine. O regiune extraor- 
dinar de frumoasă, plină de pitoresc, de bogăţie agricolă, de cariere de 
piatră, mărginită de Nistru, pe care pe vremuri îl străjuia istorica 


cetate, rămasă și astăzi ca un bastion de pază la marginile estice ale 
Țării. Băştinașii sînt hamici, inteligenţi și dornici de învățătură, pe 
care o deprind lesne, au sate îngrijite, sînt chibzuiţi, veseli şi sinceri. 
Au multe asemănări cu fraţii lor de peste Prut şi... sint mai isteţi decât 
“cei din ţinuturile învecinate, conștiința națională mult mai dezvoltată 
decît în judeţele vecine, iar generaţiile noi, crescute în școli românești 
abia se mai pot deosebi de românii moldoveni. 

Limba, ca și pînă la 1998, are infiltrații rusești în terminologia 
administrativă și bisericească — terminologie învățată în şcoli și 
armată de generaţiile mai vîrstnice. Acum, la sfîrșitul sec. al XX-lea, 
această terminologie străină este pe cale de dispariţie, înlocuită fiind 
de cea românească, adusă de generaţia tînără. Ocupaţia de bază a 
sorocenilor, ca pretutindeni în Basarabia, a fost şi este pînă astăzi 
(1998) agricultura, urmată de viticultură. Sectele religioase sînt puţin 
răspindite —- mai mult adventismul şi baptismul. Sub vechil regim 
țarist a fost răspîndit pe larg inochentismul, datorită apropierii de 
Centrul inochentismului, care era la Balta din Ucraina, iar însuși 
Inochentie era de loc de baştină din Cosăuţii Sorocii. La Soroca, deși 
într-o măsură mai mică decît în judeţele centrale, se aflau două clase 
sociale: una nobilă a răzeșilor şi mazililor, foști luptători ai lui Ștefan 
cel Mare, aşezaţi ca străjeri aici la Nistru, împotriva hoardelor de tătari 
și cazaci, și țărani, ce se trăgeau din stăpînii lor, foşti oameni bogaţi. În 
satele sorocene ei trăiesc amestecați, însă aceşti oameni au o mîndrie 
a descendenţei și trecutului lor vitejesc, fapt ce-i face să dispreţuiască 
lașitatea și lipsa de demnitate. 

Aproape tot judeţul e locuit de români-moldoveni, cu excepţia 
câtorva sate din partea de nord, unde s-au așezat cu traiul ucrainenii. 
Aceste oaze străine, pierdute între satele de români, sînt amenințate 
cu timpul să se românizeze. Aproape toţi rutenii de la 1936 cunoșteau 
bine româneşte. Tîrgurile în schimb aveau aspect evreiesc, începînd cu 
capitala judeţului, unde elementul evreiesc predomina. O bună parte 
din evrei se ocupau cu agricultura, alături de moldoveni. Judeţul 
suferea foarte mult din lipsa de șosele și căi ferate, ceea ce era foarte 
important pentru țărani, care, din păcate, nu puteau să-şi exporte 
producția agricolă în Polonia sau alte ţări, în alte regiuni ale României. 
Sub vechiul regim țarist, Nistrul era navigabil pînă la Soroca, de unde 
produsele agricole din regiune luau calea apei pînă la Cetatea Albă și 
Marea Neagră. 

Pe la 1936 locuitorii judeţului Soroca lîncezeau economic, fiindcă 
sufletește sorocenii se bucurau de o frumoasă și vie activitate cultu- 


ORASUL ȘI 
JUDETUL SOROCA 
ÎN PRIMA 
JUMĂTATE 

A SEC. AL XX-LEA 


245 


ORAȘUL ȘI 
JUDEȚUL SOROCA 
ÎN PRIMA 
JUMĂTATE 

A SEC. AL XX-LEA 


246 


rală. Un adevărat focar de cultură a fost întregul judeţ Soroca în 
frunte cu Căminul cultural județean. Centre de cultură au fost liceele 
„A. D. Xenopol“ (băieţi) şi „Domnița Ruxandra“, liceul tehnic-agricol, 
Scoala Normală „Petru Maior”. Alături de bălţeni, sorocenii au dat 
dovadă de instinct naţional, ce i-a însufleţit, cerînd și votând Unirea 
cu mult înainte (13 martie 1918) decît Unirea de la Chișinău din 27 
martie 1918. 

Soroca a dat ţării o seamă de personalităţi ca: boierul filantrop 
și înflăcăratul patriot Vasile Stroiescu, Constantin Stere, Emanuil 
Gavriliţă, Th. C. Vîrnav, Nicolae St. Kasso, Simion Murafa, Paul 
Vataman, Vasile Săcară, Constantin Kazimir, fraţii Vasile și Gheor- 
ghe Lupașco ș.a. 


ECONOMIA 


La sfîrșitul anilor '30 judeţul Soroca era caracterizat prin agricul- 
tura sa internă dezvoltată. Se cultivau mai multe cereale, plante 
alimentare și plante industriale. 

Era foarte bine dezvoltat albinăritul. Judeţul Soroca ocupa la 
1936 un teritoriu de 433 100 ha. Suprafaţa arabilă a fost de 334 775 
ha, adică 77,3% din suprafaţa judeţului şi 1,13% din suprafaţa totală a 
României. Din suprafața arabilă a judeţului marea proprietate deținea 
8.239 ha, adică 2,46%, iar mica proprietate 326 536 ha, adică 97,54%. 

Din totalul suprafeţei arabile cerealele ocupau 260 080 ha, repar- 
tizate în felul următor: 

Griul ocupa 112 137 ha, cu o producţie de 1 039 076 chintale 
(producţie medie la hectar de 9,2 chintale), în valoare de 410 mili- 
oane lei. 

Porumbul ocupa 93 730 hectare, cu o producţie de 1 278 159 
chintale (producție medie la hectar — 13,6 chintale) în valoare de 300 
milioane lei. 

Orzul ocupa 35 805 ha, cu producţie de 269 392 chintale (pro- 
ducție medie la hectar — 7,3 chintale), în valoare de 66 milioane lei. 

Secara ocupa 12 666 ha, cu o producţie de 121 066 chintale 
(producţia medie la hectar — 9,5 chintale), în valoare de 35 mili- 
oane lei. 

Orzul ocupa 4255 hectare, hrișca — 453 hectare, meiul 23 ha și 
măturile (mălaiul) — 11 hectare. 


Fineţele cultivate și culturile furajere ocupau 6386 hectare. 

Plantele alimentare ocupau o suprafață de 10 922 hectare (4298 
ha fasolea, cartoful — 3388 ha). 

Plantele industriale ocupau 54 003 ha. Din această suprafaţă 
floarea-soarelui ocupa 47 321 ha cu o producţie de 426 539 chintale 
(media la ha — 9 chintale). Soia ocupa 2113 ha, cînepa — 1476 ha, 
macul — 236 ha. 

În privinţa suprafeţei ocupate de floarea-soarelui judeţul Soroca 
se afla în fruntea judeţelor ţării, suprafața ocupată de mac era clasată 
pe locul al doilea pe ţară. 

Din suprafaţa totală a județului (433 100 ha), ogoarele sterpe 
ocupau 3384 ha, pășunile — 18 478 ha, pădurile — 17 341 ha, livezile 
de pruni — 746 ha, alţi pomi fructiferi — 1542 ha, vița de vie ocupa 
2642 ha. 

Conform datelor statistice de la 1915 în judeţul Soroca erau 57 
030 cai, 63 041 boi, 60 949 porci, 9533 stupi sistematizaţi și 4800 stupi 
primitivi. 

Principala industrie a judeţului era cea alimentară, care era re- 
prezentată în anul 1936 prin 171 mori, 119 fabrici și prese de ulei, 2 
fabrici de bomboane, 2 fabrici de spirt şi o fabrică de bere. Cea mai 
importantă dintre aceste întreprinderi era Fabrica de spirt „Mindic“ 
din comuna Mîndic, cu un capital investit de 5 milioane lei. 

În anul 1935 industria alimentară număra în total 28 întreprin- 
deri, cu 163 lucrători și o producţie a cărei valoare la acel an se ridica la 
76 849 000 lei. 

În judeţ se mai aflau 8 fabrici de săpun şi 6 fabrici de cărămidă. 

Sorocenii făceau comerţ cu cereale, nutreţ, floarea-soarelui, mie- 
re, ceară, fructe, vite cornute, porci, ói, piei şi produse animaliere. O 
expoziţie anuală avea loc în gara Dondușeni. 

În cuprinsul județului funcționau două bănci (societăţi anonime). 

În județul Soroca erau 44 cooperative de credit (bănci populare), 
cu 9950 membri şi cu un capital social de 14 279 378 lei: 14 coopera- 
tive agricole de aprovizionare și vînzare în comun, cu 1201 membri și 
cu un capital vărsat de 420 778 lei. Cele 25 de cooperative de consum 
cu 2137 membri aveau un capital social vărsat de 1 126 009 lei, 
mărfuri generale în valoare de 3 412 335 lei. 

Bugetul judeţului pe exercițiul 1936/1937 prevedea următoarele 
cifre: 

Venituri 21 680 000 lei 
Venituri ordinare 15 255 000 lei 
Venituri speciale 6 455 000 lei 


Cheltuieli 21 680 000 lei 
Cheltuieli ordinare 15 255 000 lei 
Cheltuieli speciale 6 455 000 lei 


Judeţul Soroca era străbătut de o reţea de drumuri în lungime 
totală de 2041 km 914 m. Prin judeţul Soroca treceau următoarele 
drumuri naţionale: 

1. Bălți — Florești — Soroca; 

2. Otaci - Tîrg — Briceni — Lipcani; 

3. Soroca — Zăicani — Botoșani; 

4. Săveni — Edineţ - Tîrg — Otaci -Tirg. 

Soroca era străbătută de o rețea de cale ferată de 178 km cu linii 
secundare simple. Cele mai importante staţii erau cele de la Lipnic, 
Otaci, Yolcineţ și Rogogeni. 

În judeţul Soroca erau 12 oficii de poștă — telefon și telegraf de 
stat: la Soroca, Briceni, Căprești, Cotiujenii Mari, Dondușeni, Florești, 
Lipnic, Mărculești, Otaci-Tirg, Vadu Rașcu, Yertiujeni-Titg și Zguriţa; 
mai erau în judeţ 4 agenţii speciale la Dumbrăveni, Drochia, Tirnova și 
Văscăuți şi o gară cu serviciu de poştă — Rogojeni. 


ÎNVĂŢĂMÎNTUL 


Populaţia școlara a judeţului (între 5-18 ani) a fost în anul 1934 
de 89 127 persoane (2388 mediu urban și 86 739 mediu rural). 

Scoli secundare: un liceu de băieţi, un liceu de fete, un liceu 
tehnic-agricol, un liceu evreiesc, 9 gimnazii, 4 gimnazii industriale, o 
şcoală profesională de cîntăreţi și o școală profesională de agricultură. 

Scoli primare: 250, din care 9 — urbane și 241 rurale (245 școli 
de stat și 5 confesionale) cu un număr total de 41 036 elevi (1454 
mediu urban și 39 583 mediu rural) și cu 915 învăţători și alt personal 
didactic (situaţia din 1934). 

Grădiniţe de copli: — 37, din care 3 urbane și 34 rurale (36 — 
de stat și una — confesională), cu un număr total de 1806 copii (140 
mediu urban și 1666 mediu rural) și cu 38 — conducătoare (situaţia 
din 1934). 


Instituţii culturale: Fundaţia culturală Regală „Principele Ca- 
TOI“, care avea cămine culturale în: Soroca (un cămin judeţean și un 
cămin orășenesc), iar din cele 255 de sate cămine culturale erau la 
Alexeieni, Arioneşti, Biîrnova, Bădiceni, Baxani, Bolbocii Vechi, Bri- 
ceni, Bursuc, Căinarii Vechi, Căprești-Tîrg, Cenușa, Chirileni, Chetro- 
su, Ciutiulești, Cotova, Cobiîlnea Veche, Cotiugenii Mari, Corbu, Coşar- 
nita, Climăuţi, Cremenciuc, Cremenea, Crişcăuţi, Cușmirca, Cuhu- 
rești (cămin-model), Dărcăuţi, Dominteni, Dondușeni, Frumușica, 
Giîrbova, Gara Lipnic, Ghica Vodă, Ghizdita, Hîrtop, larova, Izvoarele, 
Lencăuţi, Lunga, Mindic, Moara Nouă, Naslavcea, Nimireuca, Oco- 
lina, Parcani, Pohoarne, Poiana; Popeștii de Jos, Rădulenii Noi, Roșca, 
Rubleniţa, Rediu-Cereşnovăţ, Rughi, Salcea, Tătăruşii Vechi, Teleșeu- 
ca Veche, Temeleuţi, Trifăneşti, Ungureni, Văscăuţi, Vadu-Cot, Vadu 
Raşcu, Visoca, Voloave, Zăluceni și Zguriţa. 

Casa școlilor și a culturii întreținea 11} cămine culturale ṣi 14 
biblioteci, adică în total 125 organizaţii culturale, dintre care 95 aveau 
personalitate juridică. 

În judeţ, în perioada interbelică, se mai afla un ateneu popular, o 
casă de educaţie naţională, 2 cinematografe, o societate sportivă și 4 
societăţi de vinătoare. 


RELIGIA 


După rezultatele provizorii ale recensămîntului din 1930, din 
totalul locuitorilor judeţului 88,6% erau ortodocși. În judeţ erau 161 
biserici ortodoxe, o capelă romano-catolică, o biserică protestantă, 
două biserici de credinţă, 8 case de rugăciuni baptiste, una — adven- 
tistă de ziua a 7-a, una a creștinilor după Evanghelie și 65 sinagogi și 
case de rugăciuni evreiești. 

În judeţ se mai aflau 5 mănăstiri ortodoxe (două de călugări şi 
trei de maici) şi o mănăstire de călugăriţe de credință veche. Judeţul 
avea 4 protopopiate ortodoxe și se aflau în eparhia Episcopiei Hoti- 
nului (Mitropolia Bucovina). 


ADMINISTRAȚIA 


Capitala judeţului, ca și în perioada ocupaţiei ţariste, a fost orașul 
Soroca. Judeţul avea 255 sate împărţite în felul următor: 

1. Plasa Bădiceni — 39 sate: 


1. Balinţ 

2. Baxani 

3. Bădiceni 

4. Bolbocii Noi 
5. Bolbocii Vechi 
6. Cartofleanca 
7. Chetrosu 

8. Cociorveni 

9, Cotova 

10. Cremenciuc 
11. Dărcăuţi 

12. Grigorești 
13. Holoșnița Nouă 


14. Iarova 

15. Livezi 

16. Macareuca 

17. Maicăuţi 

18. Nicorești 

19. Oclanda 

20. Palanca 

21. Popeşti 

22. Popeștii de Sus 
23. Regele Deceba! 
24. Schineni 

25. Slobozia Nouă 
26. Sobari 


2. Plasa Cotiugenii-Mari — 31 sate: 


„ Căpreşti-Sat 

. Căpreşti-Tirg 

„ Climăuţii de Jos 

. Cobîlnea Nouă 

. Cobilnea Veche 
Cot 

. Cotiujenii Mari 

. Cuhureștii de Jos 
. Cuhureștii de Sus 
10. Cunicea 

11. Cuşmirca 


OSNA wiem 


12. Domuljeni 

13. Mănăstirea 
Coșălăuca 

14. Mănăstirea 
Dobrușa 

15. Nicolăeni 

16. Pohoame 

17. Poiana 

18. Prodăneștii Noi 

19. Prodăneştii Vechi 

20. Răceşti 


3. Plasa Florești — 36 sate: 


l. Alexandreni 
2. Antonești 
3. Bagrinești 
4. Bobulești 

5, Caşunca 

6. Cenușa 

7. Ciutulești 

8. Floreştii Noi 
9. Floreştii Sat 
10. Frumuşica 
11. Frumuşica Nouă 
12. Frunzeşti 


13. Ghindeşti 

14. Gura-Gamencii 
15. Gura-Căinari 
16. Gvozdova 

17. lon vodă 

18. Ivănești 

19. Lunga 

20. Marinești 

21. Mărăşeşti 

22. Mărculești Colonie 
23. Mărculeşti-Sat 
24. Mihail Bravul 


27. Şalvirii Noi 

28. Şolcani 

29. Şureli 

30. Șuri 

31. Şurii Noi 

32. Tătăruşii Noi 
33. Tătărușii Vechi 
34. Teleșeuca Nouă 
35. Teleșeuca Veche 
36, Visoca 

37. Voroncoveni 
38. Zgura 

39. Zguriţa 


21. Rogojeni 

22. Salcea 

23. Slobozia-Coşălăuca 
24. Slobozia-Dobrușa 
25. Socola 

26. Şestaci 

27. Ștefănești 

28. Ţipordei 

29. Unchitești 

30. Vadu Rașcu 

31. Zahorna 


25. Prajila 

26. Putineşti 

27. Roşieticii Noi 
28. Roşieticii Vechi 
29. Sevirova 

30. Stirceni 

31. Trifăneşti 

32. Tira 

33. Valea Norocului 
35. Vărvăreni 

36. Zarojeni 


4. Plasa Năduşita — 23 sate: 


l. Antoneni 

2. Baroncea 

3. Baroncea Nouă 
4. Bezeni 

5. Briceva 

6. Căinarii-vechi 
7. Căitănești 

8. Dominteni 

9, Drochia-Gară 


5. Plasa Otaci — 


1. Arioneşti 

2, Berezovca 

3. Birnova 

4. Braiceni 

5. Briceni 

6. Carmen-Silva 
7. Călărășauca 
8. Cernoleuca 
9. Climăuţi 

10. Codreni 

11. Crișcăuţi 

12. General- Dragalina 
13. Gîrbova 


10. Elena-Doamnă 


11. Floriceni 


12. Ghica Vodă 


13. Ghizdita 
14. Izvoarele 
15. Mihăileni 
16. Nădușita 
17. Nicolăeşti 
18. Petreni 


35 sate: 


14. Horodiştea 


15. Lencăuţi 
16. Lipnic 


17. Mereşeuca-Lencăuţi 
18. Mereșeuca-Otaci 


19. Moșana 

. Naslavcea 


. Naslavcea Nouă 


. Niorcani 
„Ocniţa-Gara 
. Ocniţa-Sat 

. Otaci-Tîrg 


26. Paustova 


6. Plasa Soroca — 31 


1. Alexeeni 

2. Bujorăuca 

3. Chirileni 

4. Cogălniceni 

5. Cosăuţi 

6. Cureşșniţa Nouă 
7. Dumbrăveni 

8. Dumitrești 

9. Egoreni 

10. General Poetaş 
11. Holoșniţa 


12. Hristici 
13. Iorjniţa 
14. Ocolina 
15. Parcani 
16. Pîrliți 


17. Rădulenii Noi 


18. Rediu 


19. Regina Maria 


20. Rubleniţa 
21. Şeptelici 
22. Ţepilova 

27. Pocrovca 
28. Rughi 

29. Samoileuca 
30. Sauca 

31. Sudarca 
32. Tolocănești 
33. Unguri 

34. Verejeni 

35. Volcineţ 


23. Țepilova Mică 
24. Vanţina 

25. Vanţina Mică 
26. Vădeni 

27. Voloavele 

28. Yolovița 

29. Zastinca-l 

30. Zastînca-2 

7. Plasa Tirnova — 29 sate: 


1. Boroseni 11. Elisabeta 21. Rediu Mare 
2. Caraiman 12. Frasin 22. Rujnţa 
3. Codrenii-Noi 13. Goleni 23. Ruseni 
4. Corbu 14. Grinăuţi 24. Scăienii de Sus 
5. Dîngenii de Jos 15. Grinăuţii Noi 25. Slănina 
6. Dingenii de Sus 16. Mihnea Vodă 26. Slobozia 
7. Dondușenii-Gara 17. Mîndic 27. Şalvirii Vechi 
8. Dondușenii-Sat 18. Moara Nouă 28. Tirnova 
9. Dragoș Vodă 19. Pivniceni 29. Taul 
10. Drochia- Sat 20. Plopi 
8. Plasa Vărtejeni — 30 sate: 
1. Alexandrul cel Bun 11. Japca 21. Soloneţ 
2. Bursuc 12. Liublin-Colonie 22, Stoicani 
3. Cerlina 13. Mirzești 23. Temeleuţi 
4. Ciripcău 14. Napadova 24. Trifăuţi 
5. Coşărnița 15. Nimereuca 25. Vasilcău 
6. Cremenea 16. Principele Carol 26. Vărtijeni-Sat 
7. Dubna 17. Racovăț 27. Vărtijenji-Tîrg 
8. Dumitru-Niculescu 18. Românca 28. Văscăuţi 
9. Făgădău 19. Sănătăuca 29. Vorăncău 
10. Hîrtop 20. Slobozia-Vorăncău 30. Zăluceni 


Principalele așezări ale judeţului Soroca era capitala, oraşul Soro- 
ca; Floreşti — comună rurală, aşezată pe Valea Răutului, în sudul 
județului, cu 2638 locuitori la 29 decembrie 1930; Lipnic — comună 
rurală, localitate istorică, așezată în partea de nord a judeţului, aproa- 
pe de hotarul judeţului Hotin, cu 3175 locuitori la 29 decembrie 1930 
şi Otaci-Tirg — comună rurală în nordul ținutului și în faţa orașului 
rusesc Moghilev, la un vechi vad al Nistrului, cu 3510 locuitori, la 29 
decembrie 1930. 

Organizarea judecătorească a judeţului Soroca era compusă din- 
tr-un Tribunal la Soroca cu o secțiune, 8 magistrați și un procuror, în 
circumscripția Curţii de Apel din Chişinău. În judeţ erau 6 judecători: 
la Soroca, Cotiujenii Mari, Floreştii Noi, Otaci-Tirg, Tîrnova și Zguriţa, 
cu un total de 12 magistrați. 


amr meet na 


SOLIDARITATEA — ÎN UNIRE STĂ PUTEREA. 
Din activitatea corpului didactic Soroca 
în perioada interbelică 


În perioada 25 - 28 mai 1917 la Chișinău a avut loc primul 
Congres naţional al învăţătorilor şi profesorilor moldoveni. Congresul 
s-a ținut în Sala eparhială avînd în programul său de lucru dezbaterea 
a trei probleme de bază: 

1. Organizarea învățămîntului moldovenesc care cuprindea orga- 
nizarea școlilor, alfabetul, manualele de școală, conducerea învăță- 
mântului moldovenesc. 

2. Pregătirea çi organizarea învăţătorilor moldoveni, organizarea 
cursurilor de vară pentru profesori, organizarea unei asociaţii, biblio- 
teci, activitatea extraşcolară... 

3. Învăţătorii și viaţa politică. 

La lucrările Congresului au participat și reprezentanții judeţului 
Soroca, printre ei: soldatul Jon Codreanu, din Ștefăneștii Sorocii, 
Simion Murafa, Gheorghe Nastase, Iustin Fraţiman şi Vasile Săcară, 
care a fost unul dintre cei mai de seamă organizatori ai învățătorimii 
moldovene din perioada interbelică. 

Încă la începutul primăverii anului 1917 congresul învăţătorilor 
din judeţul Soroca îl alege pe Vasile Săcară ca reprezentantul lor în 
comitetul revoluţionar judeţean. Tot acest congres l-a delegat să-i 
reprezinte la adunarea învăţătorilor din întreaga gubernie, care a ayut 
loc la Chișinău la 11-13 aprilie1917. La acel Congres a avut loc prima 
lui întîlnire cu Onisifor Ghibu, întîlnire care a avut ca efect o conlucra- 
re activă în numele renașterii naţionale a moldovenilor din Basarabia. 

La 11 aprilie 1917, în vasta Sală eparhială se adunaseră vreo 500- 
600 profesori. Pretutindeni se auzea vorbindu-se în limba rusă. Sco- 
pul acestei adunări era ca profesorii să-şi spună cuvîntul referitor la 
viitoarea organizare a statului rus, la rolul şcolii și al învățătorului pe 
viitor. A doua zi Congresul a hotărît înființarea unei Asociaţii basara- 
bene a tuturor învăţătorilor, care trebuia să devină o secție a Asociaţiei 
generale a învăţătorilor din întreaga Rusie. 

Vasile Săcară, alarmat de noua stare de lucruri, îndrumat și ajutat 
de Onisifor Ghibu, înfiinţează peste 3 zile în incinta redacției Cuvintul 
moldovenesc Obștea învăţătorilor moldoveni din întreaga Basarabie cu 

un program maxim pentru naționalizarea integrală a învățămîntului. ` 
Preşedinte a fost ales învățătorul Suceveanu, vicepreședinte — Vasile ` 
Săcară. La 10 mai 1917 Obștea editează o revistă de specialitate ` 
intitulată Scoala moldovenească al cărei iniţiator și redactor temporar a : 


fost Vasile Săcară. 
În primul număr al Scolii moldovenesti se publică „Cele 10 porunci 


ale învățătorului moldovean“ atît de importante la acel moment de : 
renaștere națională și repetate din nou pentru profesorii soroceni pe . 


paginile revistei Solidaritatea din 1933, nr. 3, martie: 


dovean. 


2. Nu te rușina că ești moldovean ci dimpotrivă, fă-ţi fală din ` 


aceasta, căci ești urmaș al marelui popor român. 


3. Nu uita, că neamul din care faci parte e neam mare și înrudit 


cu cele mai alese neamuri din lume. 

4. Vorbește pretutindeni cu toţi moldovenii numai moldovenește. 
Fiecare neam trebuie să-și preţuiască limba sa dacă vrea să fie și el 
prețuit. 

5. Adu-ţi aminte că eşti învăţător al neamului tău pe care trebuie 
să-l luminezi. 

6. Ca Moldovean trebuie să faci parte din Partidul Naţional 
Moldovenesc, iar ca învăţător din Asociaţia învăţătorilor moldoveni 
din Basarabia. 

7. Adună pe toţi tovarășii tăi în sînul Asociaţiei învăţătorilor și în 
al Partidului Naţional Moldovenesc. 

8. Lucrează din toate puterile tale pentru a ajunge cît mai curînd 
ca toţi Moldovenii să aibă cărţi în limba lor. 

9. Luminează-te cu lumina moldovenească: citește «Cuvînt mold- 
ovenesc» şi «Scoala Moldovenească» și apropie-te încetul cu încetul de 
literatura română. 

10. Gindește-te ce moștenire laşi după tine. 

Moștenirea cea mai frumoasă este numele cel bun, că ai fost 
Moldovean ca simtire şi învăţător luminat al neamului tău.“ 


CURSURILE ÎNVĂȚĂTOREȘTI 
DIN 1917 - 1918 DE LA SOROCA 


Congresul învăţătorilor din mai 1917 adoptă un șir de hotărîri din 
care aș vrea să mentionez: predarea în școlile din satele moldovenești 


„l. Adu-ţi aminte că ești moldovean și că trebuie să rămiîi mol- 


în limba moldovenească (română), în școli se va întrebuința exclusiv 
alfabetul latin, învățătorii moldoveni să fie organizaţi într-o asociaţie 
cu secţii județene, înființarea cursurilor pentru învăţători. 

Mişcarea de naţionalizare a învățămîntului din Basarabia a înce- 
put prin cele dintii cursuri de limba română, de istoria și geografia 
României, care au avut loc în vara anului 1917 cu cheltuielile Zem- 
stvei guberniale și organizate de profesorii locali și la care și-au dat 
concursul ardelenii și bucovinenii refugiaţi în Basarabia în frunte cu 
Onisifor Ghibu. 

La 6 octombrie 1917 Onisifor Ghibu îl imformează pe Gheorghe 
B. Boieru, profesor din Timișoara, că el și soţia lui au fost numiţi 
lectori la cursurile Je la Soroca şi că vor lucra împreună în orașul 
nistrean, La 9 octombrie familia Boieru și Onisifor Ghibu pleacă la 
Soroca cu vaporul pe Nistru, unde ajung la 11 octombrie. O. Ghibu 
aduce la Soroca o echipă de 6 lectori din care făceau parte 5 ardeleni, 
un bucovinean și Vasile Săcară. 

Sub influenţa lui Vasile Săcară, Zemstva Soroca a cerut ca cei 150 
învăţători, care după hotărirea Zemstvei guberniale urmau să plece la 
cursurile din Bălți, să participe la cele din Soroca. Chiar de la început, 
deschiderea cursurilor de la Soroca a întîmpinat unele greutăţi. Pe 
cînd Vasile Săcară se afla încă la Chișinău, Zemstva Soroca l-a infor- 
mat printr-o telegramă despre decizia de a amina cursurile pentru 
vara următoare. Vasile Săcară a izbutit să determine Zemstva guber- 
nială să ceară organizarea neapărată a cursurilor de la Soroca. Prin 
insistența lui Vasile Săcară au fost înlăturate toate piedicele din calea 
organizării cursurilor învăţătorilor din judeţ. 

Tot atunci, sub conducerea lui V. Săcară este organizată şi o 
Comisie școlară moldovenească, care avea să se ocupe mai îndeaproa- 
pe de problemele învățămîntului şi de românizarea şcolii basarabene. 

Comisia s-a constituit sub conducerea lui Teodosie Bîrcă avînd ca 
membri pe Nicolae Soltuz, Petre Codreanu, C. Grigoraş, Stefan Maco- 
vei, P. Legiu, preotul Vasile Bulancea, diaconul Grosu și V. Săcară. 

La 9 noiembrie 1917 la Soroca a avut loc un concert al învăţă- 
torilor adunaţi la cursuri. Programul de concert a fost organizat de 
profesorul Candid Mușlea și a stîrnit emoții de entuziasm printre 
învățători. Vor urma sute de manifestări culturale la Soroca cu diferite 
programe, dar prima a fost cea de la 9 noiembrie 1917 care s-a păstrat 
pînă astăzi prin intermediul amintirilor lui O. Ghibu. 

PARTEA I 

1. Deşteaptă-te române, imn naţional de A. Mureșeanu, cor. 

2. Trei păstori, colind de T. Popovici, cor. 

3. Românaşului îi place, cîntec popular, cor. 

4. Miorița, baladă recitată de Maria Guja. 

5. Eu mă duc, cintat de E. Pătraşeu și C. Zabulică. 

6. Solo de tenor, cîntat de C. Mușlea. 

7. Doina ciobanului. 

PARTEA II 

l. Cîntecul gintei latine, cor. 

2. Colo-n sus, colind de T. Popovici, cor. 

3. Pohod na Sibiri, poezie declamată de M. Oțel. 

4. Cît te-am iubit, romanţă int. de E. Radomscea, 

interpretată de E. Teodorov. 

5. Doina de G. Coşbuc, declamată de E. Oțel. 

6. Poezie moldovenească, declamată de dra Cuharschi. 

PARTEA III 

l. Hai fetiță, de G. Dim, cor. 

2. Noi, poezie de O. Goga, declamată de D. Spînu. 

3. Doina, duet cîntat de O. Cebotari și O. Boieru. 

4. Rugăciunea din urmă, poezie de G. Coşbuc. 

5. Morarul, de D.G. Chiriac, cor. 

6. Pe al nostru steag e scris unire, Cor. 

7. Deşteaptă-te, române, COT. 

PARTEA IV 

1. Dansuri naţionale. 

Concertul a fost întîmpinat cu aplauze furtunoase, cucerind spec- 
tatorii chiar de la primele acorduri cînd corul a intonat marsilieza 
neamului românesc Deşteaptă-te, Române cu care a început serbarea. 
Toată lumea s-a ridicat atunci în picioare, „sufletul tuturor fiind 
străbătut de acelaşi fior sfînt al dragostei de neam“. Au ascultat în 
tăcere sacră imnul neamului românesc de pretutindeni. „A fost cel 
mai înălțător moment al serbării“, scria Andrei Oțetea despre acele 
clipe din seara de 9 noiembrie 1917. | 

O însufleţire de nedescris a cuprins lumea din sală la apariţia pe 
scenă, într-un splendid costum naţional, a învățătorului D. Spinu, ca 
să recite poezia lui O. Goga Noi. A izbutit să tălmăcească cu o minu- 
nată măiestrie jalea Ardealului. De trei ori a fost nevoită să apară pe 
scenă pînă s-au potolit aplauzele publicului. 


3.. Soroca 
Liceul Xenopol 


Clădirea Liceului „A.D. Xenopol” distrus de inundația din 1932 


Noua clădire a Liceului „A.D. Xenopol”, 1932-1944 


Profesorul de istorie Paul Vataman 
cu soţia Ana și feciorul Octavian, 
1935-1936 


Profirie Procopii — directorul Liceului 
„A.D. Xenopol” la odihnă la Vasilcău, 
1936-1938 


Profesorul de cultură fizică Erhan, Profirie Procopii și Paul 
Vataman cu un grup de liceiști 


Scoala Normală „Petru Maior” din Soroca 


Normaliști. 1931 


Proţenco Alexandru, profesor 
de religie la Scoala Normală 


„Petru Maior Normalistul Eugen Radţibor, Soroca, 1931 


Profesori soroceni. Mijl. anilor '30, sec. XIX 


COMITETUL de CONDUCERE 
a înv. fără posturi 
JUD. SOROCA 


BILET DE ONOARE 


VĂ RUGĂM SĂ BINEVOIȚI A NE ONORA CU 
PREZENTA D-STRÄ LA 


BAELUAI 
a + 
CARE VA AVEA LOC ÎN SEARA ZILEI DE 17 


SEPT. 1933 ÎN LOCALUL ŞC. PRIMARE 
RUBLENIȚA. 


COMITETUL. 
INCEPUTUL LA ORA 9 SEARA. 


Bal de binefacere. Bilet 


Soroca, 1936-1937, Liceul Tehnic-Agricol. Secția tehnologică 


Congresul de geografie de la Soroca, 18 iunie 1935 


Soroca, anii '30, sec. XX 


Înmormîntarea lui Mitrofan Corneț, 1932 


Inundaţie, 1932 


Cursurile de la Soroca s-au terminat cu succes. În luna mai 
1918 la Soroca începe a doua serie de cursuri pentru învățătorii din 
udeţ, conduse de C. Fedeleş, profesor universitar la Iași și mai apoi 
le I. Petrovici, fost profesor la Braşov, la 1933 inspector general al 
nvățămîntului secundar. În afară de limba română şi istoria litera- 
“urii, de istoria românilor, geografia României, învățătorii fac mate- 
natică, fizică, cîntări și practică pedagogica cu lecţii practice. Învăţă- 
orii, conform nivelului de cunoștințe, au fost împărţiţi în 8 grupe. 
Zursurile au durat 3 luni, pînă la sfîrșitul lui iulie 1918. 

Cursurile au fost predate de următorii profesori: I. Petrovici, N.A. 
Constantinescu, M. Baciu, Gheorghe B. Boieru, I. Alocu, Th. Iacobescu, 
Sh. Gîscă, Ath. Necula, Gr. Soltuz, Virginia M. Popovici, M. Popovici 
și alţii. 

În comparaţie cu cursurile din 1917 cele din 1918 au fost mai 
lungi, organizate mai sistematic și ţinute într-o atmosferă de liniște și 
ordine, cînd învățătorii nu se mai îndoiau că de rezultatul ce-l vor 
ţine depinde menţinerea lor în posturi. Rezultatele au fost cu 
adevărat mai bune decât cele din toamna anului 1917. Ele, de fapt, au 
pus temelia școlii românești în judeţul Soroca și au contribuit în cea 
mai mare măsură la deșteptarea conștiinței și solidarității de neam. 

Cu luna septembrie 1918 începe o nouă eră în viaţa școlară și 
culturală a Basarabiei. Printre Asociaţiile care s-au afirmat pe acest 
tărîm a fost și Asociaţia învăţătorilor din judeţul Soroca. 


PRIMUL TEATRU ROMÂNESC LA SOROCA 


Manifestările culturale care au început o dată cu organizarea 
primelor cursuri pedagogice la Soroca continuă cu organizarea pri- 
mului teatru românesc, unde în rol de artişti s-au produs aceiași 
profesori ardeleni. Iniţiativa de a juca o piesă pe scena fostului teatru 
„Palas“ a venit de la o soroceancă — dna Marcoci. Întilnindu-l în 
stradă pe Gheorghe Boieru, soroceanca l-a întrebat: 

— D-voastră n-aţi putea face teatru? 

— Cum nu, doamnă? Dar pentru cine? 

— Pentru publicul din oraş. Veţi vedea că vor veni nu numai 
moldoveni, dar şi ruși. 

Ideea doamnei Marcoci a fost primită cu bucurie. În scurt timp a 
fost aleasă piesa care putea fi pe placul publicului. Din mai multe 

considerente artiștii s-au oprit la Florin și Florica de Vasile Alecsan- 
dri. Rolul palmarului a fost jucat de M. Baciu, Florin a fost jucat de 
C. Mușlea, O. Boieru a jucat rolul Floricăi. Gheorghe Boieru și-a 
asumat răspunderea de regizor și suflor. 

Pe la începutul lui ianuarie 1918, transformînd și punînd trico- 
lorul românesc pe costumele nilitare ruseşti artiștii au jucat piesa lui 
V. Alecsandri. Sala a fost arhiplină. Printre mulțimea de moldoveni se 
aflau și mulți ruşi, care deși nu prea înțelegeau ce se vorbește, urmă- 
reau cu atenţie desfășurarea acţiunii piesei. Cu aplauze furtunoase au 
fost primite cîntecele din piesă. 

Mult timp după spectacol soția lui Gheorghe Boieru era recu- 
noscută în oraş ca Florica — „Vot Florica“ („Iat-o pe Florica“). 

Noua meserie le-a adus artiștilor şi cîte 200 ruble, o sumă destul 
de frumușică pe atunci. „Mai mare a fost profitul moral“, își aminteş- 
te G. Boieru, pentru că nu numai rușii, dar chiar și dintre moldoveni 
nu credeau că și în „noldovenește“ se pot face spectacole. 

După succesele primului spectacol, încurajați ṣi îndemnați de 
soroceni, artiştii amatori s-au hotărît pentru un nou spectacol, înce- 
pînd repetițiile la o altă piesă a lui V. Alecsandri, Cinel-Cinel. 

Spectacolul trebuia să aibă loc la 24 februarie 1918 dar, din 
păcate, din cauza unor evenimente neprevăzute nu a putut fi pre- 
zentat publicului. Acele vremuri cu adevărat înălțătoare erau atît de 
tulburi... 

Situaţia nefavorabilă în care s-a aflat adesea corpul didactic din 
judeţul Soroca l-a impus să desfăşoare un lucru important în privinţa 
apărării drepturilor profesorilor, precum şi pentru găsirea unor meto- 
de, căi, surse pentru ameliorarea situației complicate. Fondarea aso- 
ciației corpului didactic şi organului său de presă, a băncii „Progre- 
sul“, crearea casei de ajutor reciproc, a cooperativei „Lupta“, a cămi- 
nului învăţătoresc și a casei de odihnă din Cîmpulung Moldovenesc 
au fost rodul unei activităţi fructuoase pe parcursul a 22 de ani. 

În 1918 la Soroca, cât și în judeţ au fost create paralel două 
asociaţii ale învăţătorilor — orășenească și judeţeană. Iar din ianuarie 
1923 corpul didactic din județul Soroca își editează organul de presă 
Solidaritatea. 

Muzeul de Istorie și Etnografie Soroca devine cu ajutorul dlui 
Marinciuc, posesorul a cîtorva ediţii ale revistei Solidaritatea, revistă de 
pe paginile căreia se poate desprinde o istorie de 22 ani a Sorocii 
interbelice. Numerele au fost donate muzeului de dl profesor Aurel 


Marinciuc, ultimul deţinător al colecţiei, care a aparţinut cîndva, pînă 
la 1940 lui Zaharia Pătraşcu, învăţător din Otaci. 112 numere ale 
revistei au fost salvate de soţii Elena și Ștefan Pădure. În 1940 fiind 
martorul arestării colegilor săi I. Troia și Efimie Ţaga, Zaharia Pătraș- 
cu s-a refugiat în România. El a fost unchiul doamnei Elena Pădure 
(născută Pătrașcu) din satul Sudarca. Acolo, într-un pod, a zăcut mult 
timp colecţia lui Zaharia Pătrașcu. Răsfoind filele îngălbenite ale 
revistei din păienjenișul uitării ies la lumina zilei numeroase fapte 
bune, demult uitate. Doar pedagogii soroceni au făcut lucruri extraor- 
dinare care ar fi utile și la ziua de azi. 

Revista Solidaritatea, organ al asociaţiei corpului didactic din ora- 
şul și judeţul Soroca, apărea lunar sub conducerea unui comitet de 
redacție. Membrii Asociaţiei se considerau abonaţi de drept, iar cei ce 
nu făceau parte din Asociaţie se puteau abona, abonamentele fiind — 
pe un an de 80 lei, un număr costa 8 lei, iar un număr pentru elevi — 
4 lei. Mandatele poștale se făceau de la început pe adresa lui Con- 
stantin Brin, str. Principesa Elisaveta nr. 70. Adresa redacției se afla pe 
strada General Poetas nr. 4. Jurnalul se tipărea la tipografia Litvac pe 
str. Regina Maria nr. 17. Ultimul număr a apărut în martie 1944. În 
total au fost editate 220 numere. 

Despre diversitatea articolelor publicate, a temelor expuse discu- 
țiilor, a problemelor ridicate spre rezolvare vorbesc de la sine mate- 
rialele publicate pe parcursul celor 21 ani de activitate a acestui organ 
de presă al Asociaţiei: 

Solidaritatea. Nr. 6, 7, 1928: 

— „Asupra legii învățămîntului secundar“ de I. Candian. 

— „Mijloace intuitive în predarea aritmeticii“, A. Dociul. 

Solidaritatea. Nr. 7, 1929: 

— „Dări de seamă a activităţii comitetului Asociaţiei învăţătorilor”. 

Solidaritatea. Nr. 1, 2, 1930: 

— „Școala și biserica“, 1. Candian. 

— „Câteva cuvinte despre poetul A. Vlahuţă“, C. Nistor. 

— „Pagina revizoratului“. 

— „Cum ar trebui organizată o excursie școlară“, S. Ganea. 

Solidaritatea. Nr. 6, 7, 1930: 

—— „Poezia Populară basarabeană“. Cuvîntare ținută de Dumitru lon 
în sala Ateneului Popular Soroca la 2 februarie 1930. Fost perfect al 
judeţului Soroca, poet, prozator ale cărui opere azi sînt o raritate. 

Solidaritatea. Nr. 3, 1933: 

— „Amintiri din timpul reînvierii Basarabiei“, G. Boieru. Autorul 
îşi aduce aminte de acele vremuri înălțătoare ale anului 1918 la Soroca. 

Solidaritatea. Nr. 7, 8, 1935: 

— „Cursurile de la Soroca ale învăţătorilor din nordul Basarabiei“. 

Solidaritatea. Nr. 10, 11, 1935: 

— „Culturalizarea satelor“ de A. Vataman din Cobilnea, Soroca 


` (fratele lui Paul Vataman). 


Solidaritatea. Nr. 11, 12, 1938: 

— „În faţa mormîntului lui Vasile Săcară“ de Onisifor Ghibu, 
profesor universitar. 

Solidaritatea. Nr. 3, 4, 1938: 

— „Figuri uitate din trecutul județului Soroca“ de Paul Vataman. 

Anume pe paginile revistei Solidaritatea apar pentru prima dată 
renumitele Figuri sorocene ale lui P. Vataman, sub auspiciul căminului 
cultural judeţean „Emanuil Gavriliţă“. 

Articolele enumerate mai sus, cât și multe altele, apar la diferite 
rubrici permanente, cît și la altele noi: „Educaţie și învățămînt“, 
„Pagina revizoratului“, „Pagina Ateneului Popular“, „Pagina Camerei 
Agricole“. 

Solidaritatea a fost un organ de presă ce lupta pentru înfrăţirea 
învăţătorilor. „Una din paginile cel mai puternice ale progresului 
social este fără îndoială solidaritatea, iar cei chemaţi să propage ideea 
unirii, solidarităţii întru toţi fii acestei ţări sînt în primul rînd învăţă- 
torii, preoţii și profesorii“, scria pe paginile revistei la 1926 Gheorghe 
Stanescu. 

„I-am văzut la școală și în mijlocul sătenilor, la cercul cultural și 
în diferitele lor congrese, continuă G. Stanescu, dar munca e grea, 
dascălii noști trăiesc în mizerie, sînt izolaţi unul de altul, abia dacă din 
cînd în când o revistă le mai cade în mînă și idealismul slăbeşte. E 
necesară o strîngere a rândurilor, un organ de comunicare între dînșii, 
prin care să-și susțină interesele, entuziasmul, îmbărbătîndu-se unii 
pe alţii“. 

Învăţătorii din judeţul Soroca au înţeles de mult această necesi- 
tate, unindu-se în asociaţii pe orașe şi regiuni. Majoritatea învățăto- 
rilor pledau ca întregul corp didactic al ţării să se asocieze, să-și aibă 
un organ general de coordonare, de susținere a intereselor profesio- 
nale, de comunicare a gîndurilor, urmînd să predomine interesele de 
ordin general şi profesional față de cele de partid. Politicianismul, 


ambițiile personale, egoiste au dus la strîngerea rîndurilor învățători- 
lor pentru apărarea acelorași interese și idealuri materiale sau profe- 
sionale. „învățătorii roagă pe d-nul revizor școlar să facă toate sforță- 
rile pentru a se achita la timp salariul. Și în trecut răbdarea corpului 
didactic prea des a fost pusă la încercare, plătindu-se salariile o dată 
în trei, patru luni. Măcar pentru viitor să se intre în normali, căci e 
adevărată cruzime să fie silit învățătorul a cerși împrumuturi cînd n-are 
la timp drepturile sale“, Solidaritatea, nr. 2, 1926). 

La 21 februarie 1926 s-a proclamat contopirea celor două asociaţii 
în una singură — Asociaţia generală a corpului didactic din orașul și 
judeţul Soroca. Susţinînd tradiţia, Asociaţia n-a dorit să înființeze un 
nou organ de presă și să renunţe la denumirea revistei, care pentru 
mulți profesori însemna un trecut de muncă, păstrînd revista Solida- 
ritatea şi în continuare. 

Adunarea generală a corpului didactic, sediul căreia se afla la 
Soroca, își alege în 1926 următorul comitet de conducere: 


Președinte — Ion Gandiani. 

Vicepreședinte — Gheorghe Gîscă. 

Casier — Gheorghe Sapuna. 

Secretar — Gheorghe Stănescu. 

Membri — Gh. Luca, Olga Andrievschi, Constantin Brin. 
Cenzori — Tutoveanu, T. Cioban, I. Rusu. 


Scopurile imediate ale Asociaţiei judeţene au fost: susținerea 
apariţiei cu regularitate a revistei, înfiinţarea unui club și a unei 
cantine, a unei bănci pentru membrii Asociaţiei. 

Comitetul asociaţiei judeţene, în ședința sa din 31 noiembrie 
1926, discutînd hotăririle congresului corpului didactic de la Cer- 
năuți, ia decizia de a convoca adunarea generală pentru 11-13 decem- 
brie cu ordinea de zi: aprobarea noilor statute ale Asociaţiei Generale 
din România. Asociaţia a fost organizată nu din orgoliu, ci din dorinţa 
de a face un bine tuturor învăţătorilor. 

La întrebarea „Ce se face în Asociaţia corpului didactic din 
Soroca?“, Ion Candiani declara în Solidaritatea, nr. |, 2, 1930: „Nu se 
face politică nici în cancelariile școlilor, nici în asociaţie. Politicianis- 
mul nu-i atinge pe profesori. Există un club unde este radio, unde se 
joacă șah și dame, unde profesorii se întîlnesc în fiecare seară și 
unde aproape în fiecare sîmbătă seara familiile profesorilor petrec 
împreună în serate dansante. Pe lîngă club este o popotă de unde se 
duce mîncare acasă la membrii corpului didactic, iar o masă pe loc 

costă 25 lei. Există o casă de credit și ajutor organizată numai din 
economiile profesorilor și care în 1929 a împrumutat membrilor ei 
420 965 lei“. 

În anul 1928, comitetul Asociaţiei învăţătorilor din judeţul Soro- 
ca, pentru a fi la curent cu activitatea profesională a învăţătorilor din 
întreaga țară, a răspuns la toate invitaţiile făcute de comitetul provin- 
cial din Chişinău și de cel central din București, trimiţind delegaţi la 
adunările și congresele ce au fost convocate, orientare ce avea să fie 
respectată şi pe viitor. Vasile Cibotaru participă, la 10 aprilie 1928, la 
ședința comună a Comitetelor judeţene, darea de seamă fiind publi- 
cată în nr. 5, 1928. La 8 - 10 iulie 1928, la Galaţi a avut loc congresul și 
adunarea generală a asociaţiei învăţătorilor din întreaga ţară. La acel 
congres au participat din partea sorocenilor V. Cibotaru și Gheorghe 
Lupașcu. La congresul de la Galaţi s-a votat în redacţie definitivă 
Statutul Asociaţiei Învăţătorilor din România. La 3 și 4 ianuarie 1928, 
Petru Sfeclă, Constantin Brin și Andrei Vataman participă la Adu- 
narea Generală a Asociaţiei provinciale din Chişinău, care a discutat 
problema încadrării învăţătorilor. În decursul anului 1928 comitetul 
asociaţiei a avut 7 şedinţe. 

La 23 iunie 1929 la Soroca a avut loc Adunarea Generală a 
învăţătorilor din judeţ, cu un program din 9 puncte, printre care dările 
de seamă ale comitetului asociaţiei și comisiei de cenzori, președin- 
ților subsecţiilor, activitatea comitetelor școlare. 

Darea de seamă a fost prezentată de președintele asociaţiei 
Petru Sifeclă. La 1929 Asociaţia corpului didactic Soroca îinplinise 10 
ani de activitate. Acei 10 ani au fost ani destul de grei pentru 
afirmarea învăţătorilor, mai ales că din primii săi pași asociaţia a fost 
considerată de organele școlare ca o organizaţie periculoasă intere- 
selor statutului și ordinii publice. S-a ajuns pînă la aceea că s-au 
sechestrat dosarele asociaţiei pentru a descoperi în ele nu se știe ce 
nereguli. Și totuși, după 10 ani grei de stabilizare, ideea asociaţiei a 
triumfat. 

În darea de seamă pentru anul 1929 Petru Sfeclă a accentuat 
lucrul eficient al subsecţiilor și mai ales lucrul bun al subsecţiei 
Prajila, condusă de Ion Revencu. 

Din activitatea comitetelor şcolare s-au menţionat întreţinerea 
școlii și răspîndirea culturii în popor. 

Cele 316 instituţii de învățămînt primar (214 şcoli primare și 102 
grădiniţe) erau întreținute cu suna de 2 495 762 lei, repartizindu-se 


în medie pentru întreţinerea unei instituţii 7897 lei 97 bani. Din 
această sumă era închiriat localul şcolii. În cele 38 comune erau 
închiriate 143 localuri de școală, dintre care 61 — pentru grădiniţe şi 4 
pentru ateliere. 

În şedinţa din 24 iunie 1929 a Asociaţiei a fost ales comitetul de 
direcţie al Asociaţiei corpului didactic. Au fost propuse 13 candidaturi 
pentru 9 locuri. În comitet au intrat persoanele care au acumulat cele 
mai multe voturi: P. Sfeclă (122), V. Cibotaru (177), D. Suveică (117), 
C. Brin (111), P Cosciug (111), Gr. Hritcu (65), G. Lupaşco (88), I. Săcară 
(82), V. Săcară (67). Aceste personalităţi s-au impus prin curajul și 
energia lor la organizarea corpului didactic din județul Soroca. 

Preocuparea de bază a asociaţiei din Soroca era ridicarea gradului 
de profesionalism al învățătorului. Un lucru important în această 
direcție a fost organizarea în vara anului 1935 la Soroca, pentru 
judeţele din nordul Basarabiei, a cursurilor de pedagogie, sociologie, 
cooperație, lucru manual, a congresului profesorilor de geografie. 


CONGRESUL PROFESORILOR DE GEOGRAFIE 


Zilele de 16-17 iunie 1935 au fost memorabile pentru Soroca. El a 
avut onoarea să fie sediul congresului profesorilor de geografie din 
întreaga ţară. 

Cele două asociaţii ale corpului didactic, de comun acord cu 
Prefectura judeţului, au elaborat și pus în aplicare planul de cazare a 
congresiștilor. În gara Florești oaspeţii au fost întîmpinaţi de o 
delegaţie a profesorilor secundari. T. Lupaşcu, Mitrofan Toma, Căpi- 
tanul Cetăţeanu. Cele 3 autobuze cu oaspeţi au descins la prefectură, 
unde au fost întîmpinaţi de prefectul judeţului Soroca, primarul 
orașului, comandantul garnizoanei, membri ai corpului didactic 
secundar și primar. 

La ora 17 în sala Asociaţiei învăţătorilor congresul s-a deschis 
printr-un Te Deum oficiat de preoţii profesori V. Bulancea și A. Posto- 
lachi. Conpresiștii au fost salutați de către părintele V. Bulancea, de 
Afanasie Cosciug primarul orașului, P Yataman, preşedintele Aso- 
ciației profesorilor secundari, T. Eremia, prefectul judeţului și V. Ciu- 
botaru, preşedintele Asociaţiei învăţătorilor din judeţ. 

Au urmat 2 comunicări: a profesorului Morașanu despre urmele 
omului preistoric pe malurile Nistrului și a lui N. Smochină despre 

românii transnistreni, trecutul și felul de viaţă în prezent. Ambele 
comunicări au fost ascultate cu un viu interes de către un numeros 
public care a umplut sala. Seara în curtea liceului de fete în onoarea 
congresiştilor s-a dat de către soroceni un banchet. Au toastat E Vata- 
man, prefectul judeţului, profesorul Erhan din Chişinău, V. Cibotaru 
și V. Săcară. Cu cuvinte de dragoste faţă de soroceni a răspuns Mihai 
David, profesor la Universitatea din Iași. 

Ziua de 17 iunie a fost consacrată părții demonstrative a congre- 
sului. La ora 8.00 oaspeţii au plecat la Cosăuţi să viziteze renumitele 
cariere de granit, unicele în toată România. Oaspeţii au fost întimpi- 
naţi de întregul sat în frunte cu primarul Efim Cristal și învățătorul 
Jon Madonici. Corul condus de I. Madonici compus din 120 persoane 
a executat un impresionant „Trăiască Regele“ și un marș. 

După vizitarea carierelor de piatră și explicaţiile date de profesorii 
M. David şi $. Mehedinţi oaspeţii au parcurs pe jos drumul de la 
carieră pînă la Banca Populară a satului, unde în onoarea lor corul 
condus de I. Mononici a dat un concert. 

După masă, întorși la Soroca, congresiștii au vizitat Cetatea Soro- 
cii, iar seara prefectura și primăria orașului au dat în cinstea lor un 
banchet în grădina publică. Au luat cuvîntul Al. Mihăilă, A. Cosciug, 
primarul orașului, V. Bulancea, Erhan și T. Eremeia, prefectul ora- 
șului, cărora le-a răspuns $. Mehedinţi, multumind autorităţilor și 
corpului didactic pentru primirea făcută. 


CURSURILE DE LA SOROCA 
ALE ÎNVĂŢĂTORILOR DIN NORDUL BASARABIEI 


Adunarea generală din 4 mai 1935 a asociaţiei sorocene a prevă- 
zut în programul său cultural cursuri de vară pentru învățători, cu 
participarea învăţătorilor din judeţele Bălţi și Hotin. Cursurile au fost 
ținute în perioada 15 - 19 august inclusiv, sub conducerea dlui Bîrsă- 
nescu, profesor de pedagogie la Universitatea din laşi și a dlui V. 
Darea, profesor la şcoala normală din Iaşi, asistent universitar. 

Programul a fost alcătuit în conformitate cu cele stabilite de 
adunarea generală — din prelegeri teoretice cu profesori și asistenţi 
universitari și din lucrări în ateliere. Programul de activitate teoretică 
cuprindea comunicări pe teme de pedagogie și psihologie, sociologie, 
cooperaţie și alte științe. Comunicările erau ţinute zilnic între orele 8.00 


și 13.00, în sala mare a Asociaţiei. În faţa cursiştilor au luat cuvîntul 
Șt. Bîrsănescu, $t. Diamandi, V. Harea, A. Boldur, Gh. Ghibănescu. 
După masă cursiștii lucrau în ateliere sub conducerea specialiștilor în 
ramură: croitorie — Ciobanu, croşetărie —— D. Neselovski, împletituri 
din mlajă — A. Săcară, din papură — V. Bogdaneţ etc. În cele 15 zile 
de cursuri a fost organizat un impunător cor condus de Ion Madonici, 
iar un grup de artişti amatori a pus în scenă piesa Păr de lup de 
Rădulescu-Motru. Pentru cursiști au fost organizate excursii la carie- 
rele de granit din Cosăuţi, la Liceul Tehnic-Agricol, la o gospodărie 
model din dealul orașului și la Cetate. 

Cele 15 discursuri au fost însoţite de diferite măsuri culturale: o 
dezbatere literară cu subiectul „Dacă și în ce măsură Nicolae Apostol 
satisface idealul nostru de învăţător?” după romanul! lui C. Petrescu, o 
expoziție a cooperativelor școlare din Putinești, s-au rulat filme, s-au 
organizat dansuri pentru tineret etc. Numărul total al cursiștilor a fost 
de 434 dintre care din judeţul Soroca — 398, din județul Bălți — 19, 
din județul Hotin — 12, din alte judeţe — 5. La sfîrşitul cursurilor s-a 
organizat o mare serbare de închidere. Corul cursiştilor a organizat un 
concert, iar piesa jucată a mișcat pînă la lacrimi publicul din sală. Cu 
prilejul închiderii cursurilor s-a organizat o bogată expoziţie de lucruri 
manuale și obiecte confecţionate de învăţători și cursiști. 

În același an, 1935, Asociaţia a organizat cu succes și cursuri 
pentru săteni în 35 centre de judeţ. 


BANCA „PROGRESUL“ 


La 29 iulie 1927 corpul didactic din judeţul Soroca înființează 
propria sa bancă numită „Progresul“. Operațiunile bancare au fost 
începute la 22 august. La 1930 banca dispunea deja de un capital de 
milioane de lei, venind în ajutorul învăţătorilor împrumutindu-le 
bani cu dobînzi mici. Scopul băncii a fost nu ca să creeze fonduri, ci să 
ușureze nevoile învăţătorilor, acordîndu-le sume mari cu procente 
mici. La 1 ianuarie 1929 banca număra 687 membri asociaţi. În 
decursul anului 1929 se înscriu la bancă încă 195 membri cu un 
capital social subscris de 468 000 lei. 

Făcînd o paralelă între anul 1927 și 1928 de activitate bancară 
a Asociaţiei, se pot constata următoarele: membri înscriși la 1 
ianuarie 1928 erau în număr de 560, cu un capital vărsat în sumă de 

419 300 lei, iar la 1 ianuarie 1929 erau 687 membri cu un capital vărsat 
de 1 061 200 lei. Numărul membrilor se mărește cu 127, iar 
capitalul vărsat se mărește de 2,5 ori. După un an de activitate banca 
era pe calea progresului. Ea a reușit să acorde în 1928 550 de împru- 
muturi (în acest număr intrau persoane care au împrumutat o dată, 
de două sau de trei ori) în sumă totală de 2 794 366 lei, avînd media 
fiecărui împrumut de 5080, pe cînd în 1928 media era de 4020 lei. 

În 1929 banca „Progresul“ era condusă de un consiliu de admi- 
nistraţie, care îl avea ca președinte pe Petru Sfeclă, membri ai 
Consiliului fiind: F Dolghi, Gh. Stefanov şi Andrei Vataman. Un 
cont destul de important al băncii îl constituiau depunerile bancare. 
La începutul anului 1936 banca avea 3 367 397 lei depuneri, iar la 
sfirşitul aceluiaşi an suma era de 3 986 628 lei, cu un plus de 619 230 
lei — un progres ce i-a bucurat mult pe membrii asociaţiei corpului 
didactic Soroca: 

1. Membrii ei făceau și unele economii — un ajutor pentru zile 
negre. 

2. Banca „Progresul“ avea încrederea membrilor și ei își aduceau 
economiile fără a se îngrijora de soarta lor. 

3. În baza depunerilor se mărise fondul de regulament, mărindu- 
se totodată și posibilitatea de creditare a membrilor ei. În 1936 se 
dăduse împrumuturi de 7 758 599 lei. 

În 1937 din numărul membrilor corpului didactic de 910 persoa- 
ne rămăseseră neînscriși ca membri ai băncii doar 18 învăţători. 

În 1938 comitetul de administraţie prevedea repartizarea benefi- 
ciului net în felul următor: 


fond de rezervă — 12 397 
fond cultural — 6198 
fond ajutoare „| — 6198 
prima de muncă pentru consiliul de cenzori 


și funcționari — 12 397 
dividend de capital ` — 81 000 
restul beneficiului la fondul ajutorare — 5786 
În total — 123 976 


În decursul anului 1937, banca „Progresul“ acordă, din sumele 
adunate din capitalul social din cele depuse și din restul fondurilor, 
credite membrilor ei în sumă de 8 263 068 lei. Este necesar de 
menţionat că în cursul anului 1937 împrumuturile s-au dat în limitele 


normelor stabilite de Adunarea Generală, adică de 3,5 ori capital 
social vărsat pentru necesităţile obişnuite și de 4,5 ori pentru cons- 
trucţii și cazuri de boală. 

Operatiile bancare efectuate de banca învăţătorilor „Progres“ 
ilustrează succesele obținute de corpul didactic în lupta pentru bună- 
starea învăţătorilor. 


CASA DE AJUTOR RECIPROC 


Este de remarcat că după înființarea băncii „Progresul“, Casa de 
ajutor este al doilea edificiu construit de învățătorii judeţului Soroca 
prin hămicia și solidaritatea lor îrăţească. Ideea ajutorării membrilor 
Asociaţiei în caz de moarte sau de boală era discutată mereu la 
adunările corpului didactic, Asociaţia fiind într-un fel „provocată“ să 
dea ajutor. Însă lipsa de mijloace era cauza neputinței de a da oricînd 
ajutorul necesar, iar cazuri se iveau destul de des. Unica ieșire din 
asemenea situaţie era înființarea casei de ajutor reciproc, ceea ce s-a și 
făcut. Casa a fost legalizată prin decizia statutelor aprobate de Aduna- 
rea generală a învăţătorilor din aprilie 1928. Statutul casei a fost 
publicat în revista Solidaritatea, nr. 5 din mai 1928. 

Principiul de bază al casei era simplu: fiecare asociat plătea o cotă 
stabilită anual de adunarea casei. 

Pînă la 1 ianuarie 1929 erau înscriși ca membri ai casei de ajutor 
reciproc 303 învăţători, iar plata cotizaţiilor constituia 200 lei, plus 20 
lei taxa de înscriere. Conform statutului nu se primeau membri mai în 
vîrstă de 35 ani. Dacă în anul 1929 în restul ţării învăţățorimea, cu 
mici excepţii, numai se gîndea să deschidă bănci și case de ajutor 
reciproc, profesorii soroceni, prin hămicia şi solidaritatea lor, aveau 
deja realizări practice. La sfârșitul anului 1936 casa număra 667 mem- 
bri. În decursul anului 1936 decedaseră 3 învăţători (Ceban Olga, 
Tutoveanu Mihail și Galușceac Vera). Casa eliberează pentru aceste 
cazuri de deces 300 000 lei. În afară de aceasta se eliberează 13 
ajutoare mici pentru caz de boală — 47 000 lei. La 31 decembrie 1936 
Casa avea reținută o rezervă pentru 8 cazuri, adică suma de 991 464 
lei. Cotizaţia lunară era de 160 lei. La sfîrșitul anului 1936 fondul de 
ajutorare pentru cazuri de boală era de 88 980 lei. În total, la sfîrșitul 
anului 1936 casa avea suma de 1 080 444 lei. 

Prin activitatea sa, casa de ajutor reciproc a putut face față 
diverselor situaţii de forță majoră în viaţa cadrelor didactice. 


COOPERATIVA ASOCIAȚIEI „LUPTA“ 


La începutul anilor '30 Asociaţia corpului didactic din judeţul 
Soroca creează cooperativa „Lupta“ — o nouă formă de activitate 
pentru îmbunătăţirea situaţiei materiale a învăţătorilor. 

Toate organizațiile cu caracter capitalist caută pe toate căile și cu 
orice preţ să obțină un venit cît se poate mai mare pentru a-şi mări 
mereu capitalul. O astfel de organizaţie nu poate să se îngrijească de 
societate. Contrar acestei ideologii a fost organizată cooperativa „Lup- 
ta“, avind ca scop principal de a servi omul, membrul societăţii, iar 
capitalul fiind acel mijloc cu care se poate atinge scopul propus. 

Pentru a-și îndeplini această misiune cooperativa Asociaţiei cor- 
pului didactic „Lupta“ avea nevoie de capital și regulament pentru ca 
magazinul să se poată aproviziona cu toate mărfurile necesare la 
prețuri convenabile și să poată acorda credite mai mari ṣi pe termene 
mai lungi. 

Cooperativa a fost constituită din sursele băneşti ale învăţătorilor 
Asociaţiei. În 1937 cooperativa „Lupta“ număra 572 membri, fiind 
condusă de un consiliu de administraţie în care intrau: P Sfeclă, preșe- 
dintele, și 5 membri — S. Sîrghi, A. Vataman, V. Cibotaru, I. Cuţulab, 
V. Mociuţchi. Mandatul membrilor consiliului avea un termen de 3 
ani, după expirarea acestuia, prin vot secret, se alegeau noi membri. 
Cenzori ai cooperativei în 1937 au fost aleși Gordei Terleţchi, 1. Mado- 
nici și T. Cebotărean. Comerţul efectuat de cooperativa „Lupta“ se 
datora mărfurilor din cele 3 secţii: 

I — librărie, papetărie și instrumente muzicale; 

II — manufactură și încălțăminte; 

III — galanterie. 

Majoritatea mărfurilor erau vîndute în magazinul central ca cre- 
dite, o parte din mărfuri erau date contra credite cooperativelor de 
consum, precum și cooperativelor școlare. Conform bilanţului încheiat 
pe ziua de 30 iunie 1938, cooperativele școlare erau în număr de 109. 
Anul financiar 1937 a fost încheiat de cooperativa „Lupta“ cu un venit 
brut de 1 119 209 lei. Conform propunerii Consiliului de administraţie, 
distribuirea beneficiului net pe anul 1936 de 216 585 lei, provenit din 
vînzările de la toate secţiile, a fost repartizat în felul următor: 

15% — fondul de rezervă — 32 593 lei 
10% — fondul cultural — 21 698 lei 
10% — prima de muncă pentru consiliul 

de administraţie, cenzori și funcționari — 16 269 lei 


prima de consum pentru membrii cooperativei — 96 000 lei 
fondul de prevederi — 30 000 lei 
pentru amortizarea imobilului asociaţiei învăţătorilor | — 20 425 lei 
Total — 216 986 lei 


Capitalul social provenit de la cei peste 565 membri, creditul 
deschis de banca „Progresul“ era o sursă constantă pentru succesul 
operaţiunilor pe parcursul întregii activităţi a cooperativei „Lupta“. La 
1935 învățătorul V. Guja scria în paginile revistei Solidaritatea: „La 
magazinul nostru avem marele avantaj că preţurile sînt fixe. La prăvă- 
liile comercianților dacă nu cunoști la mărfuri ești deodată înșelat, pe 
cînd la magazinul nostru nu se petrece așa ceva, căci preţurile sînt fixe 
și nu e nevoie să te tîrguiești și nici să fii cunoscător de mărfuri. 
Totodată, trebuie să avem în vedere că venitul de la cooperativa 
noastră merge pentru cultură. Cu toţii ştim că din veniturile coopera- 
tivei noastre s-au destinat 30 000 lei pentru procurarea aparatelor de 
proiecție, s-a mărit biblioteca noastră judeţeană, s-au achitat abona- 
mentele la diferite reviste pentru căminele culturale din judeţ, s-au 
organizat cursuri pentru lucrul manual, s-au trimis bursieri la cursurile 
de vară, s-au alocat fonduri pentru ridicarea clădirii noastre, care astăzi 
face fala noastră în faţa opiniei publice, apoi atîtea și atîtea alte între- 
buințări care nu fac altceva decît să producă numai și numai bani.“ 

Despre o întreprindere comercială putem judeca după trei aspec- 
te: 1) câștigul realizat în timp de un an în raport cu capitalul investit; 
2) volumul operaţiunilor efectuate în decursul anului; 3) efectul 
întreprinderii asupra societăţii. O asernenea întreprindere cu cele 3 
criterii suplimentare a fost cooperativa învăţătorilor „Lupta“. Scopul 
ei a fost deservirea membrilor societăţii, iar capitalul a fost un mijloc 
prin care s-a ajuns la scopul propus. 


COOPERATIVELE ŞCOLARE 


La sfîrșitul anilor '20 - începutul anilor '30, atît în România, cât şi 
în alte țări ideea mișcării cooperatiste s-a orientat și spre tineretul 
şcolar cu scopul de a-l însufleți, de a-i infiltra de timpuriu spiritul de 

solidaritate și credință în puterea tovărăşiei. Această idee a dat un 
impuls hotărâtor mișcării cooperatiste din judeţul Soroca. 

Ideea mișcării cooperatiste a luat naștere în România mai de- 
mult, dar ca un adevărat curent nu poate fi vorba decît de la 1929, de 
cînd cîţiva oameni însufleţiţi de cele mai bune sentimente au făcut o 
propagandă în folosul cooperativelor școlare. 

Revista Solidaritatea prezintă în numărul 7-9 pe anul 1935 un lung 
raport asupra cooperativelor școlare din judeţul Soroca. Aflăm astfel 
că în acea perioadă în județ erau 80 cooperative școlare cu 4441 de 
membri. Aceste cooperative adunaseră din economiile școlarilor un 
capital social vărsat de 48 859 lei, aveau un fond de rezervă de 19 40} 
lei, un fond pentru material didactic de 5880 lei și la 30 iulie 1935, un 
beneficiu de 68 613 lei. 

Principalul obiect al întreprinderilor școlare era asigurarea elevi- 
lor cu rechizite școlare ieftine. Aceasta se obținea prin cumpărarea 
direct de la marii depozitari şi deci curățirea preţului de cumpărare de 
toate beneficiile intermediare. 

Unele cooperative școlare trecuseră și la alte operațiuni. Unele 
din ele au făcut să se producă de către membrii lor lucrări de traforaj, 
mici obiecte din paie sau nuiele etc., din vinzarea cărora s-au realizat 
fonduri care au fost folosite la diferite acțiuni de interes general sau 
chiar la ajutorarea membrilor cooperativei. 

Această activitate a învățătorului și copiilor uniţi în cooperative 
era menită să le cultive și sătenilor ideea că societatea cooperatistă 
înseamnă ajutor propriu, încredere reciprocă, spirit solidar. 


CĂMINUL ÎNVĂȚĂTORESC 


Ideea cumpărării unui imobil pentru un aşa-zis cămin învăţăto- 
resc s-a născut pe la mijlocul anilor '20 pe cînd corpul didactic era deja 
bine organizat, iar visul cel mai mare al învăţătorilor din Soroca era să 
aibă măcar o casă de credit şi de ajutor material. În 1928 Adunarea 
generală a Asociaţiei corpului didactic, la iniţiativa unui grup de 
învățători — C. Brin, P Sfeclă, T. Dolghi, Gh. Stănescu, A. Vataman, 
A. Suveică —, propune procurarea unui imobil pentru un cămin 
învăţătoresc. Prima încercare de a avea un imobil a eşuat. Comitetul 
Asociaţiei, care avea la dispoziţie vreo 30-40 mii lei, încearcă să 
cumpere casele lui Gotlib în care locuia Gîscă, în 1937, prefect al 


orașului Soroca. Numai după fondarea băncii „Progresul“, a casei de 
ajutor reciproc și a cooperativei „Lupta“, Asociaţia s-a aflat în pragul 
înfăptuiri vechiului vis — căminul învățătoresc. 

Viitorul cămin urma să primească între pereţii săi banca „Progre- 
sul“ cu casa de ajutor reciproc, asociaţia, o bibliotecă, o sală mare 
pentru întruniri, cîteva camere pentru cazarea celor veniţi din judeţ, o 
bucătărie și multe altele. În afară de aceasta, casa învăţătorilor avea să 
fie locul odihnei sufleteşti a unei mari familii învăţătoreşti. Sub 
acoperişul acelui cămin fiecare putea să-şi găsească o dezlegare a 
problemelor și o mîngiiere în toate. Așadar, cumpărarea sau construc- 
ţia unui asemenea cămin cu forțe proprii devin un lucru real. Pentru 
înfăptuirea acestei idei, Asociaţia solicită bani de la membrii corpului 
didactic nu ca donații, ci ca împrumut, ca mai apoi, după cîțiva ani, 
banii să se recupereze trecînd din nou în posesia învăţătorilor. 

La 20 iunie 1934, pe strada G. Duca au demarat lucrările de 
construcţie a căminului învățătoresc. Clădirea a fost inaugurată la 27 
decembrie 1934, adică peste 6 luni de la punerea pietrei de fundament, 
interval record în practica construcțiilor la acel moment pentru Soroca. 

În darea de seamă despre activitatea comitetului asociaţiei pe 
anii 1936-1937 se spune că imobilul asociaţiei era la acel moment 
amenajat și adaptat funcţiilor pentru care a fost construit. În cursul 
anului 1936 hotelul a adăpostit un număr de 2035 învăţători. E de 
notat că, deși taxa pentru învățătorii care nu au contribuit prin 
mijloace financiare la ridicarea imobilului era destul de ridicată (40 
lei), totuși ei preferau să se ducă anume la hotelul asociaţiei, decît să 
se cazeze la hoteluri particulare. Profesorii care au contribuit la cons- 
trucția căminului învățătoresc plăteau o taxă simbolică de 10 lei pe zi 
sau de 5 lei pe noapte. În 1937 comitetul a efectuat lucrările de lărgire 
a hotelului cu încă o cameră cu 4 paturi și lenjeria necesară. În prezent 
clădirea căminului învăţătoresc este ocupată de copii. În ea se află 
casa de creaţie a copiilor și biblioteca „Basarabia“. 


CASA DE ODIHNĂ DIN CÎMPULUNG MOLDOVENESC 


La Cîmpulung pe piriiaşul Dea, într-un loc pitoresc unic, într-o 
atmosferă de liniște dumnezeiască întreruptă doar de murmurul pîri- 
iașului, de foşnetul brazilor şi de glasuri răzlețe de tălăngi se înălța în 
1938 impozanta casa de odihnă a învăţătorilor din județul Soroca. 


SOLIDARITATEA — 
ÎN UNIRE STĂ 
PUTEREA. 

Din activitatea 
corpului didactic 
Soroca în perioada 
interbelică 


271 


SOLIDARITATEA — 
ÎN UNIRE STĂ 
PUTEREA. 

Din activitatea 
corpului didactic 
Soroca în perioada 
interbelică 


272 


Asociaţia care și-a înființat banca, casa de ajutor reciproc, cooperativa; 


şi căminul, în a doua jumătate a anilor ‘30 luptă şi pentru construirea; 
unei case de odihnă pentru învățătorul sorocean. Pentru înfăptuirea : 


acestui scop, asociaţia învăţătorilor a desemnat un comitet de con- 


struire a casei de odihnă, compus din Vasile Ciubotaru, Petru Sfeclă, E 
Constantin Brin, Ion Cuţulab, Gh. Buga, Vasile Lupaşcu. Construcția 


avea să dureze 2 ani, ca mai apoi, în vara anului 1938, să fie dată în 
exploatare. În 1937 s-a pus fundamentul, s-a ridicat scheletul și 
acoperişul, iar în luna iulie 1938 casa de odihnă primește primele 40 
persoane la odihnă cu gazdă și cu toată întreţinerea — cinci mese pe zi 
cu prețul total de 70 lei. 

Desigur că a fost nevoie de sume însemnate pentru a clădi casa de 
odihnă. În decursul anului 1936 comitetul asociației a aplicat hotărî- 
rea adunării generale de a reține de la 7 noiembrie 1936 de la toți 
membrii corpului didactic cîte 20 lei lunar. Comitetul a constatat că 
aproape toţi pedagogii au vărsat bani pentru casa de odihnă. De acum 
la 26 aprilie 1937 pentru casa de odihnă s-a acumulat suma de 157 
000 lei. La 20 martie comitetul şi-a delegat doi membri să plece la 
Cîmpulung- Moldova, pentru cumpărarea terenului. La 26 - 30 martie 
delegaţia a ales și delimitat terenul, a obținut evaluarea lui și hotărî- 
rea de vînzare a comisiei interimare. 

Casa de odihnă a fost ridicată pe un teren procurat de la primăria 
Cîmpulung. Terenul era umed și a fost construit un sistem de drenaj și 
uscare. Temelia casei s-a făcut din piatră ca să nu mai poată primi şi 
transmite umezeala. Avea subsol în care s-au amenajat o bucătărie, 
cămări și beci. La parter se afla o parte din camere, sufrageria şi o 
terasă largă dînd spre Cîmpulung. Alte camere și mansarda se aflau la 
etaj. În total erau 32 de camere pentru una, două sau trei persoane 
avînd balcoane cu priveliști frumoase — cele din faţă orientate către 


cetăţile din stînci de pe Rarău. Camerele erau înzestrate cu tot con- i 


fortul. Casa avea instalaţie proprie de apă de la un izvor de pe una din 
înălțimile din apropiere. Erau camere de baie, cu cadă și dușuri. Și 
totul s-a făcut în mai puţin de un an de zile, pînă în iulie 1938. 

Casa a înghiţit 1,25 milioane lei, dar care, în raport cu valoarea 
reală a casei, nu era mare. 

Ziua de duminică, 3 iulie 1938, în care a avut loc inaugurarea 
casei de odihnă a fost o zi frumoasă. La ceremonie a participat 
ministrul instrucţiunii Țoni, președintele Asociaţiei învăţătorilor din 
judeţul Soroca Vasile Cibotaru care cu glas domol a vorbit despre 

i eforturile depuse de membrii asociației pentru realizarea unei lucrări 
' care permitea ca în fiecare vară 100 de învățători din județul Soroca 


"să-şi trateze nervii, inima, plămînii câte o lună de zile, ca mai apoi să-și 


poată relua, în toamnă, cu puteri noi, vrednica meserie de învățători. 


VIAȚA CULTURALĂ A ASOCIAȚIEI 
CORPULUI DIDACTIC DIN JUDEȚUL SOROCA 


Deși a înregistrat progrese evidente, după Marea Unire, mișcarea 
culturală din judeţul Soroca, cît și cea din întreaga Basarabie întîm- 
pina un șir de greutăţi, mai ales din cauză că aproape întreaga popu- 
laţie era încadrată în cîmpul muncii agricole. Alături de adulţi lucrau 
şi copiii. 


Profesorul S.E Kustoreabov face în lucrarea Goroda Bessarabii o 


analiză a situaţiei ştiinţei de carte la Soroca — conform datelor din 1930. 
Orașul Soroca: 
De tot știutori de carte de la 7 ani în sus - 8377 dintre care avînd: 


1. studii în afară de școală — 12,1% 
2. studii primare — 48% 
3. studii medii — 29,3% 
4. studii profesionale — 6,6% 
5. studii universitare — 2,7% 
6. studii la institut — 9,7%, 


Tabelul neștiutorilor de carte după vîrste era următorul: 
De tot neștiutori de carte de la 7 ani în sus — 4327 dintre care: 


1. procentul analfabeţilor de la 7 ani în sus — 34,1% 
2. de la 7 ani pînă la 12 ani — 18,9% 
3. de la vîrsta de la 13 ani pînă la 19 ani — 17,2% 
4. de la vîrsta de la 20 ani pînă la 64 ani — 40,5% 
5. dela vîrsta de la 65 ani în sus — 67,7%. 


Conform datelor statistice, procentul analfabeţilor din Basarabia 
era în 1930 de 37,3. La Soroca era mai redus — 34,1%. În 1930 în 
orașul Soroca locuiau 15 001 persoane — 7612 bărbaţi și 7389 femei. 
La Soroca situaţia știutorilor de carte după nivelul de studii era 
următoarea: 

De tot — 8377 persoane (bărbaţi — 4855, femei — 3522). 

În procente — 65,9 % (bărbaţi — 75,3%, femei — 53,3 %). 

Dintre care aveau studii: 

1. în afară de școală — 1010, bărbaţi — 543, femei — 467 

2. primare — 4071, bărbați — 2481, femei — 1593 

3. medii — 2456, bărbaţi — 1305, femei — 1151 

4. profesionale — 5, bărbaţi — —, femei — — 

5, universitare — 225, bărbaţi — 138, femei — 87 

6. institut — 58, bărbaţi — 50, femei — 8. 

După aceleaşi rezultate provizorii ale recensămintului din 1930 
populaţia judeţului Soroca de la 7 ani în sus era de 251 316 locuitori, 
dintre care 37,5% erau știutori de carte. După sex proporţia era de 
51,2% bărbaţi și 24,2% femei. 

Repartiția locuitorilor după gradul de instruire, în procente, era 
următoarea: 


e Jera einste en Țiesuranneatirar 


Total știutori de carte 
Extrașcolară 
Primară 


Secundară 
Profesională 
Universitară 

Alte școli superioare 


Anume spre lichidarea neștiinţei de carte şi ridicarea nivelului de 
cultură și-a îndreptat întreaga sa activitate Asociaţia corpului didactic 
din judeţul Soroca. Renașterea spirituală a sorocenilor a fost una din 
direcţiile principale de activitate a învățămîntului din întregul judet 
Soroca. 

Una din primele societăţi culturale de la Soroca a fost fondată de 
inginerul agronom Ion Condiani, fruntaș al vieții culturale din județ, 
la 11 septembrie 1918 care mai tîrziu a fost numită „Simion Murafa”. 

În perioada anilor 20-30 instituţiile culturale din orașul și județul 
Soroca aveau o rețea destul de răspîndită. În această perioadă în țară 
activa Fundaţia Culturală Regală „Principele Caro!“ cu 71 cămine 


- culturale în judeţ, un cămin cultural județean şi unul orășenesc. Casa 


școlilor și culturii poporului întreținea 111 cămine culturale și 14 
biblioteci; în total 125 instituţii culturale dintre care 95 cu perso- 
nalitate juridică. În 1935 Andrei Vataman scria pe paginile revistei 
Solidaritatea (nr. 10-11): 

„Activitatea culturală iese în afara zidurilor școlii. Spiritul ei 
trebuie să cuprindă viaţa locuitorilor de toate vîrstele, a întregului sat, 


iar de aici desprindem valoarea mare a unei noi instituţii culturale: 
căminul cultural... 

Prin participarea tuturor adulților la manifestațiunile culturale 
ale copiilor de şcoală, prin producţii școlare ale adulților, prin folclor și 
tot ce e viaţa în sat și e demn de răspîndit premilitarilor, prin exerci- 
ţiile lor de gimnastică, prin îndrumările teoretice și practice ale orga- 
nelor administrative, prin contribuțiuni pentru edilitatea culturală 
însoţită și de partea artistică devine ceva organic și e în stare a 
continua și întări cu timpul activitatea din școală, formînd o tradiţie 
culturală fără de care activitatea culturală la sate rămîne nefirească și 
e o risipă de energie.“ 

Pornind de la realitatea anilor '20 şi de la atmosfera din acea 
vreme, acţiunea culturală a Asociaţiei corpului didactic a fost destul 
de eficientă. Asociaţia își realiza obiectivele în special prin căminele 
culturale care erau înființate tot mai des în satele județului Soroca. 

La 30 decembrie 1927, conform hotărîrii luate de adunarea 
locuitorilor din satul Stoicani, s-a constituit sub auspiciile Ateneului 
popular Soroca căminul cultural „Înfrățirea“. În comitetul de con- 
ducere au intrat și învățătorii din sat: I. Şoima, preşedinte, E. Petres- 
cu și V. Cudriţchi. 

Unul după aitul se deschid cămine culturale la Arionești, Bădi- 
ceni, Baxani, Chetrosu, Cobilnea Veche, Lunga, Cotiujenii Mari, Dăr- 
căuţi etc. În 1927 a fost înfiinţat căminul cultural „Deşteptarea“ din 
Pohoarne care din anul înfiinţării sale a realizat un șir de activităţi 
pentru ridicarea nivelului cultural al satului: a procurat două biblio- 
teci — una pentru sine compusă din 350 volume (literatură populară, 
ştiinţifico- populară, agricolă), dintr-o colecţie de peste 250 numere 
de reviste ca Lumina, Albina, Duminica universului şi a doua, donată 
școlii nr. 1 din Pohoarne și care cuprindea cărți de literatură pentru 
copii; a procurat un aparat de radio; a organizat sărbători populare. 

Reproducem mai jos un argument, dar și un model de a fi al 
omului de cultură. Textul a fost luat din Cartea de membru al cămi- 
nului cultural „Gavril Gusev” din comuna Cosăuţi și i-a aparţinut lui 
Ion Madonici : 

„l. Să se supună măsurilor și hotăririlor luate de Fundaţie; 

2. Să ia parte la adunările „Căminului“ și să nu lipsească Dumi- 
nica şi Sărbătoarea de la biserică; 

3. Șă ajute cu bani, cu muncă ori cu sufletul lui, tot ce se face 
pentru binele comunei; 

a rr 4. Să fie curat, să-și îngrijească copiii, să aibă casă — oricît de : 

PUTEREA. | sărac ar fi — rostuită şi curată, să-și ție ograda în mare curățenie, să 

com daca | planteze pomi, să aibă fori, să nu-şi lase curtea fără gard, să-și curăţe 
Soroca în perioada | șanțul și drumul dinaintea casei; 
interbelică 
5. Să fie bun cu toţii și cu dușmanul lui, să nu urască, să nu însele; 

6. Să fie supus rînduelii Statului, să ţie la Rege și să urmeze 
întotdeauna Steagul Ţării; 

7. Să iubească școala, biserica și căminul, cartea să iubească, să o 
caute, să citească zilnic pentru ca în cartea cea bună stă binele omului.“ 

Activitatea culturală la sate era mereu în atenţia corpului didactic 
Soroca, reflectîndu-se în paginile revistei Solidaritatea succesele și pro- 
blemele satului. 

În articolul „Activitatea culturală la sate“ Paul Vataman răspunde 
la întrebarea pusă de el însuși: Care este datoria noastră în prezent?: 

„Vădit că imperativul categoric al ceasului de față ne impune o 
sforțare uriașă în sensul creării unei culturi românești care singură va - 
putea consolida definitiv unitatea noastră geografică. Numai cultura 
naţională organică ne va ridica la nivelul cultural al popoarelor civili- 
zare și va duce la ameliorarea stării economice a lui.“ 

Lichidarea analfabetismului, ridicarea ştiinţei de carte, o activi- 
tate culturală la sate ar reuși să spargă «gheaţa de neîncredere în 
învățătură a gospodarilor de azi». Sub auspiciile Ateneului popular la 
Soroca activa centrul de propagandă culturală, avînd ca șef la 1928 pe 
Gh. Stănescu, directorul Scolii normale «Petru Maior». Scopul centru- 
lui era ținerea de conferinţe, formarea unei biblioteci, organizarea 
șezătorilor pentru sporirea spiritului de societate şi colegialitate. La 25 
octombrie 1926, Ateneul popular, cu concursul Liceului tehnic-agricol 
și al școlii Normale «Petru Maior» au dat un frumos matineu școlar în 
folosul Societăţii Crucea Roşie Română. Succesul moral și spiritual a 
fost mare. Programul bogat, compus din coruri, recitări, orchestră şi 
completat cu o piesă de teatru jucată de elevi a avut aspectul unei mari 
sărbători. La această manifestaţie a luat parte întregul corp didactic. O 
sumă de 6100 lei colectată de participanţi a fost predată în folosul 
Crucii Roșii Române. 

La 28 iulie 1928, însărcinat de Ateneul popular, Gheorghe Stănes- 
cu organizează celebrarea a 75 ani de la moartea scriitorului și marelui 
patriot Nicolae Bălcescu. Conferinţa dlui Stănescu „a fost urmată de 
un concert dat de orchestra de amatori «Lira» care a cîntat admirabil 
cîteva arii clasice sub conducerea lui F Rișavi“. 

În ziua de 8 iulie 1928, Ateneul popular a dat o serbare în comuna 
E Bădiceni. Corul Ateneului a cîntat sub conducerea lui N. Sîntache 
€ Sfinta Liturgie. După terminarea serviciului divin sătenii au fost invi- 
æ taţi la şcoală unde a avut loc o serbare cu un program bogat. Profe- 
%% sorul Liceului de băieţi „A.D. Xenopol“ Paul Vataman a vorbit despre 
€. însemnătatea muncii plugarului în gospodăria lui. 

Deputatul C. Munteanu a conferenţiat despre ziua cooperării inter- 


ğ naţionale. A. Mihăilă a vorbit despre rolul Ateneului popular. Între 
; conferinţe corul a evoluat în faţa publicului cu cîntece frumoase și bine 


$ executate. În a doua jumătate a anilor '20 în componenţa Ateneului 


4 popular a fost fondată Societatea Culturală „Zorile Alexandru Vlahu- 


`- tă” a elevilor de curs superior de la toate școlile secundare din Soroca. 
Alături de profesori, elevii au fost în perioada interbelică promotorii 
culturii românești în școlile din oraş, participînd la toate manifestările 
de spirit organizate de corpul didactic și Ateneul popular. 

În luna decembrie 1927 în sala Ateneului popular au avut loc 
două serbări: prima organizată de Societatea „Zorile Al. Vlahuţă“ și a 
doua de către Centrul de propagandă culturală. Prima a fost organizată 
prin matinee în zilele de 13-14 și în seara de 15 decembrie. La organiza- 
rea ei au participat elevii de curs superior din toate școlile secundare 
din oraș. Pînă la serbările din 13-15 decembrie Societatea culturală a 
elevilor de curs superior „Zorile Al. Vlahuţă“ se limitase la conferințe, 
șezători intime desfășurate între membrii ei. Pentru prima dată Socie- 
tatea s-a manifestat în mod public în decembrie 1927 prin organizarea 
unei frumoase serbări artistice cu un program bogat și talentat. 

Serbarea s-a început prin cuvîntarea lui Gheorghe Stănescu, 
directorul școlii normale și preşedintele de onoare al Societăţii. Gh. 
Stănescu a făcut cunoștință publicului cu istoricul societăţii. A arătat 
scopurile frumoase pe care le urmărea și anume: „organizarea confe- 
rințelor, sporirea spiritului de sociabilitate și colegialitate între elevi, 
sporirea sentimentelor nobile, ținerea de șezători, formarea unei bi- 
blioteci, încurajarea sportului și chiar scoaterea unei reviste pentru 
școlari“. În încheiere Gh. Stănescu se adresă cu un călduros apel către 
tineret de a-și „îndeplini menirea, lucrînd mereu în mod constructiv 
pentru binele propriu și al scumpei noastre patrii”. A exprimat laude 
elevilor soroceni din partea comitetului de conducere pentru activita- 
tea desfășurată și a rugat publicul să acorde sprijin acestei societăți. 

După cuvîntarea lui Gh. Stănescu s-a jucat piesa Cain de Sobaru, 
care a produs o frumoasă impresie. 

În ziua de 16 decembrie sub auspiciile Ateneului popular s-a 
desfișurat tradiționala serbare a datinilor, organizată cu mult succes 
de cătie Centrul de propagandă culturală. În faţa unui auditoriu 
foarte numeros Preşedintele centrului Ştefan Softa a prezentat publi- 
cului comunicarea cu subiectul „Datinile și obiceiurile noastre de 
sărbători“. Conferenţiarul a descris obiceiurile din toate provinciile 
românești. 

După comunicarea lui Şt. Softa a evoluat corul condus de Hriţic, 
elevii au prezentat exerciții de gimnastică precum şi dansuri populare. 
Cu aplauze călduroase a fost primit concursul „Plugușor“. Acea ser- 
bare din 16 decembrie a fost un început bun de activitate pentru 
centrul de propagandă, care se asociase cu Ateneul popular. Desigur că 
este imposibil de a se enumera nenumăratele activităţi culturale ale 
Fundaţiei Culturale „Principele Carol“, Ateneului popular, ale corpu- 
lui didactic, Societăţii „Zorile Al. Vlahuţă“ și centrului de propagandă. 
Vom încerca să selectăm din mulţimea de evenimente pe cele mai 
importante. 

Pornind de la realitățile și atmosfera anilor '20, acţiunea de 
culturalizare a satelor se cerea să fie vie, profundă și eficientă. 

O activitate culturală cu un plan de activitate bine întocmit și 
adaptat necesităţilor vremii poate face minuni în direcţia culturaliză- 
rii satelor. În ziua de 9 septembrie 1928, la răsăritul soarelui, camio- 
nul-automobil închiriat de Ateneul Popular Soroca, era gata de pleca- 
re cu 28 persoane miîndre de misiunea ce şi-au propus-o: de a duce 
sfinta lumină a culturii în satul basarabean. Timpul era frumos, așa 
cum este la noi în septembrie. La ora 8 camionul a ajuns la punctul de 
destinaţie satul Măcăreuca. Vechea și mica bisericuţă i-a primit pe toți 
doritorii — oaspeţi și săteni. Lume multă, foarte multă. 

Corul Ateneului a însoţit slujba bisericească de duminică. După 
slujbă au început discursurile. În pauze corul cînta arii naţionale. Pe 
feţele tuturor era mulțumire. Ion Candiani, neobositul președinte al 
Ateneului Popular Soroca a salutat vechiul sat Măcăreuca, cu oameni 
pașnici, primitori și binevoitori, care în vremurile trecute au suferit 
foarte mult din cauza sărăciei și în care acum, la 1928, fiecare locuitor 
al satului era asigurat cu cîte 6 hectare de pămînt (după reforma 
agrară din 1921). Președintele Ateneului face apel la locuitori să 
grăbească zidirea unei sfinte biserici, în care să poată intra mult mai 
multă lume și unde fiecare să-și spună rugăciunile în voie. Îi îndeam- 
nă la iubire între dînșii, la ajutor reciproc, la organizarea cooperative- 


lor de tot felul, căci numai pe acea cale puteau țăranii scăpa de relele 
ce le sufereau. Le dă îndrumări asupra culturii omului, vorbeşte 
despre progresele făcute în timp de 10 ani de la alipirea din 1918. 

Alături de Ion Candiani au vorbit agronomul raional M. Bulat, 
profesorul Loghinescu, preotul T. Vrânceanu, care le-au vorbit țărani- 
lor despre gospodăria țărănească, cum se pot realiza planurile ca 
gospodăria sătească să progreseze, despre solidaritate, despre coope- 
raţie, despre legăturile strînse ce au fost între românii din diferite 
părti ale țării și cum pot fi întărite mai departe ca să rămînă veșnice. 

Primarul D. Pisarevschi, printr-un discurs însuflețit de patrio- 
tism, a vorbit despre dragostea de neam, de ţară, mulțumindu-i din 
toată inima Ateneului pentru eforturile ce le face în vederea organi- 
zării unor astfel de serbări. În încheiere președintele Ateneului Ion 
Candiani mulțumește pentru primirea făcută, urînd locuitorilor satu- 
lui fericire. Corul intonă „Mulţi ani trăiască“. 

După serbare oaspeţii conduși de țărani au vizitat cîteva gospo- 
dării țărănești și au discutat despre realizările și neajunsurile lor, 
țăranii fiind îndrumați spre îmbunătățirea gospodăriilor. În următoa- 
rele trei duminici (16, 23 şi 30 septembrie) membrii Ateneului Popu- 
lar au vizitat satele Vasilcău, Cotiujenii Mari, Holoșniţa și General 
Poetas (Cureșniţa). Corul Ateneului a fost însoţit de conferenţiarii 
Ateneului — agronomul M. Bulat, inginerul agronom Simion Grăj- 
deanu, Paul Vataman, directorul camerei agricole Ianache. Shimbînd 
autocarul pe trăsuri și din nou cu autocarul, activiștii Ateneului au 
transformat patru duminici ale lunii septembrie 1928 în sărbătoare 
pentru ţăranii din satele vizitate. Discursurile conferenţiarilor dedi- 
cate vieţii agricole, creării cooperativelor de toate soiurile, activității 
căminelor culturale au fost prezente la toate întîlnirile. De asemenea, 
conferenţiarii i-au chemat pe țăranii soroceni la solidaritate, la pro- 
gres întru binele ţării, la crearea cooperativelor și băncilor populare. 

Dacă în 1917 în Basarabia se vedea o lipsă generală de sentiment 
naţional, confuzie și simpatie poate doar pentru un trecut apropiat ce 
trosnea însă din încheieturi, la 1928 conștiința naţională era vie nu 
numai la copiii de școală, ci și în sufletele oamenilor maturi. Această 
transformare s-a datorat în primul rînd învăţătorilor, activiștilor Ate- 
neului Popular și căminelor culturale care şi-au făcut din plin datoria 
pentru a topi gheaţa și pentru a trezi la viață dragostea pentru acest 
pămînt, au făcut ca plăpînda candelă a culturii noastre să devină 
călăuză din mizerie și întuneric. Să credem mereu în sufletul blind, 

înțelept, moral și primitor al poporului nostru, în cuminţenia lui, să 
credem în regenerarea lui sufletească cerută de cultură. 
Glasul vremurilor trebuie să-l ascultăm şi să pornim pe drumurile 


„trasate de entuziasm, pricepere şi voinţă. Apostolul neamului româ- 


nesc Nicolae Iorga ne predica: „Aruncă bine sămînţa. Dacă ea nu va 
rodi, se va preface în gunoi pentru sămînţa viitoare.“ 

Fie-ne și astăzi călăuză cuvintele marelui dascăl. 

La 2 februarie 1930 în sala Ateneului Popular a ţinut o confe- 
rinţă în faţa publicului sorocean Dumitru lov, cu genericul „Poezia 
populară basarabeană“. Marele scriitor-avocat, prefect al judeţului 
Soroca, spunea: 

„La noi poezia populară este cea mai diferită. Noi am fost popor 
de lupte grele, zid al barbarelor năvăliri, viteaz între viteji, poezia 
noastră populară încape-n ea fiinţa noastră ca nație. Istoria neamului 
nostru n-a scris-o nici Xenopol, nici lorga — a zămislit-o cu sînge 
poporul şi tot el a descris-o pentru lauda generaţiilor viitoare — 
eroismul lui Codreanu, Baba Novac, a lui Gruia, brațul neînvins a lui 
Toma Alimoş... Iar rarele vremuri de liniște ne-au dat «Meșterul 
Manole», «Mioriţa».“ l 

Acest mic extras din cuvîntarea lui Dumitru Iov, fondatorul socie- 
tății scriitorilor din județul Soroca, dorim să-l continuăm cu un pasaj 
din încheierea comunicării: 

„Nu ştiu dacă urzirea cuvîntării mele și-a ajuns ţinta. Am credin- 
ţa că nu eu trebuie să clădesc convingerea că-n cîntecul de dor și jale 
din Basarabia este statornicit sufletul românesc... Sirag de vrăjmași 
multă vreme vor tăgădui prezenţa noastră românească în Basarabia. 
Vor născoci mărturii, vor descoperi că scrisul ne e plămădit de minţi 
străine, ca și a lor, vor unelti la hotare şi mîine, ca și ieri, agenţi hrăniţi 
în rodul sudoarei românești, vor călători cu minciuni și intrigi spre 
«Liga» cea fără naţiune, îndrăznind să revendice pămîntul pe care 
parcă ţi-e milă cînd calci: sub fiecare pas sînt oase şi sînge strămoșesc.“ 

În 1935 din iniţiativa spontană a membrilor corpului didactic 
secundar și primar din orașul Soroca a început o largă activitate 
extrașcolară pentru ridicarea nivelului de cultură, moral și economic 
al săteanului. În acest scop a luat ființă un centru cultural condus de 
un comitet constituit din Paul Vataman, Vasile Săcară, Tatiana Lu- 
pașcu și Timofei Ciubotaru, Ion Cuţulab. 

Comitetul şi-a desfăşurat activitatea în suburbiile Sorocii prin 
organizarea de cursuri şi conferinţe pentru săteni și conferinţe pentru 


înființarea căminelor culturale, caselor de educaţie. Comitetul îi îndem- 
na pe săteni la muncă cinstită și solidarizare pentru organizarea de 
cooperative și diferite societăţi culturale. 

Activitatea cercului a început prin cursurile populare pentru săteni 
la Bujăreuca. Programul cursurilor consta din 24 de conferinţe cultu- 
rale, care au fost ținute timp de o lună — cîte trei şedinţe pe săptămi- 
nă. Un șir întreg de profesori, activiști ai vieţii culturale au participat 
la activitatea centrului — Filip Galeașevici, directorul școlii Bujăreuca, 
Teodor Rusnac, profesor-agronom la Liceul Tehnic-Agricol Soroca, Gh. 
Socoliuc, profesor la Liceul „A. D. Xenopol“, Gh. Lupașco, Ion Cuţulab, 
agronomul Vasile Munteanu, inginerul Petre Nedzveţki etc. 

În 1935 aparatul de cinema al asociaţiei, mînuit de tînărul $. Plan- 
ciuc, călătorește prin satele din nordul judeţului într-un turneu de 
propagandă. Știrile ce veneau din sate erau din cele mai îmbucură- 
toare, oamenii multumind Asociaţiei corpului didactic pentru iniția- 
tiva de a duce filmul în sate. 

„Comuna noastră, comunica primarul Th. Tricolici din oraşul 
Arionești, a avut fericirea de a asista la demonstraţia cinematografică 
şi rămînem cu ideea că prin Asociaţia Dvs. Vom ajunge la cultura 
dorită de toţi cei ce se sacrifică pentru luminarea poporului românesc. 
Noi, locuitorii comunei, ne bucurăm că apostolii neamului românesc 
ne scot de la întuneric. Rămînem mulţumiţi. Vă dorim sănătate și 
minte luminată pentru noi. Salvaţi-ne!“ 

La 1935 revista Solidaritatea (nr. 7-9) publică o largă coresponden- 
tă despre activitatea culturală din judeţ, venită de la subsecția Aso- 
ciaţiei corpului didactic. Din Cotiujenii Mari se relata despre expoziția 
de lucrări, manuale și scriptice ale elevilor, organizată în ziua de 16 
iunie. Cu acea ocazie se organizează la Cotiujenii Mari și un festival 
artistic cu un program bogat: cîntece populare și patriotice executate 
de corurile școlare, recitări de poezie și spectacolul după piesa de 
teatru Munca aduce propăşire — viciile decădere de Gh. Comatovschi, 
jucată de elevii școlii nr. 2 Pohoarne. La sărbătoarea care a fost organi- 
zată pentru a întări legătura dintre școală și familie a conferenţiat 
Vladimir Mociuţchi, președintele subsecţiei, și V. Leviţchi, prim-preotul 
plasei care a mulțumit învăţătorilor pentru frumoasa muncă depusă. 

Căminul cultural „Lumina Poporului“ de sub conducerea lui 
Iacob Petreșcu, în colaborare cu primăria avea să servească institu- 
țiilor administrative, iar sala mare — proprietatea căminului — avea 
să servească pentru sărbători, șezători culturale, baluri etc. La ridica- 


SOLIDARITATEA — 
ÎN UNIRE STĂ 
PUTEREA. 

Din activitatea 
corpului didactic 
Soroca în perioada 
interbelică 


281 


SOLIDARITATEA — 
ÎN UNIRE STĂ 
PUTEREA. 

Din activițatea 
corpului didactic 
Soroca în perioada 
interbelică 


282 


rea localului contribuiseră toți intelectualii satului, dintre care nu 
lipsiseră nici învățătorii. Pentru a-și sistematiza activitatea şi pentru a 
pune la contribuție munca tuturor intelectualilor din sat, căminul 
creează următoarele secţii; economică, artistică, cursurile libere (în 
felul celor de la Bujăreuca, organizate de centrul cultural), biblioteci, 
farmacii populare, sport. 

La 23 iunie 1935 în satul Bagrineşti se organizează o frumoasă 
expoziţie de lucru manual datorată profesorilor din sat. Expoziţia a 
fost închinată sfirșitului de an de învățămînt. Au fost expuse diverse 
lucrări ale copiilor: cusături naţionale, artistice, broderii, pernuţe etc. 
Aceste lucrări constituiau partea de ocupaţie manuală a fetelor de sub 
conducerea învățătoarelor P. Lupaşcu și E. Ilușcă. Băieţii au prezentat 
obiecte confecționate din materialele puse la dispoziţie de către coo- 
perativa școlară „Biruinţa“ de pe lingă școală și anume: rogojini, 
coșuri și ghiozdane lucrate din papură și țesute pe stative etc. 

Cu toate că poate nu toate obiectele erau de o anumită utilitate 
materială, în schimb executarea lor de către elevi era un excelent 
mijloc de dezvoltare a abilităţilor mîinii și a facultăţilor sufletești. În 
cei trei ani de existenţă (1933 - 1935) subsecţia Niorcani a întronat în 
sat un spirit de adevărată solidaritate extrașcolară prin cooperative 
școlare, grădini exemplare, cămine culturale, bibliotecă pedagogică, 
muzee școlare. 

Căminele culturale din satele județului Soroca mergeau spre 
scopul lor înalt printr-o bibliotecă vie, cu cărți rupte dar citite, prin 
șezători cu teatru, conferințe cu lectură, comunicări cu sfaturi bune 
din lumea întreagă, îndrumări la tovărășii și înființări de tovărășii 
economice. 

Fundaţia Culturală Regală „Principele Carol“ și fundaţia regio- 
nală din Chișinău, apreciind ja justa sa valoare activitatea culturală a 
căminelor culturale din judeţul Soroca, a hotărît desfășurarea şedinţei 
trimestriale la Soroca în zilele de 22 - 23 mai 1937. În acest scop la 
Soroca soseşte doctorul C. Efrim, inspector general al Fundaţiei regale 
din București, doctorul L.T. Buga, vicepreşedinte al Regionalei Chiși- 
nău, Pan Halippa, membru în comitetul Regionalei, și alţii. 

La 22 mai distinșii oaspeţi au fost întîmpinaţi la staţia Florești de 
către profesorul Paul Vataman, președintele căminului judeţean Soro- 
ca, de unde oaspeţii au sosit la sediul căminului. Oaspeţii au fost 
salutaţi cordial de președintele comitetului judeţean Soroca Vasile 
Ciubotaru. Doctorul C. Efrim, inspectorul general al Fundaţiei cultu- 


rale regale, a remarcat la sosirea sa în Soroca: „ţinutul Soroca consti- 
tuie un permanent focar de cultură naţională“. Chiar de la începutul 
sosirii sale la Soroca C. Efrim a fost impresionat de realizările soro- 
cenilor. A doua zi, la ora 8 dimineața, membrii regionalei au participat 
la concertul corului de la Cosăuţi, condus de Ion Madonici. După 
concert a avut loc ședința trimestrială a regionalei sub președenţia 
profesorului L.T. Boga. Vicepreşedintele regionalei dr. C. Efrim, făcînd 
cunoștință cu activitatea căminului cultural din județul Soroca, a 
propus ca Regionala să intervină ca acest cămin să fie premiat cu 
ocazia sărbătorii Zilei Restauraţiei. 

Totodată, sfatul a hotărît să se intervină la Fundaţie și pentru 
premierea altor cămine culturale din judeţ, care activează pe plaiurile 
sorocene: „Lumina poporului“ din comuna Cotiujenii Mari, „Regele 
Carol 11“ — comuna Cuhureștii de Sus, „lon Dirzu“, comuna Coșmir- 
ca și căminul cultural din Cobiîlnea-Veche. Pe la orele 12 oaspeţii au 
vizitat expoziţia căminelor culturale din judeţ, la care s-au evidenţiat: 

1. Coșmirca — lucrări de mînă, costume naţionale; 

2. Cuhureștii de Sus — broderii, un covor, aparate tehnice; 

3, Redi-Cereșneveţ — croșete, broderii, mobilă din răchită; 

4. Rudi — lucruri din aţă pescărească, croșetări; 

5. Şeptelici — cusături variate; 

6. Corbu — împletituri din răchită fiartă; 

7. Lunga — bluze naționale; 

8. Visoca — planșe cu altoiri de pomi; 

9. Cotova — farmacie populară, unelte de legat cărţi; 

10. Vertiujeni și Temeleuţi — farmacii cu netoxice; 

11. Pohoarne — farmacie și fotografii ce reprezentau momente 
din viaţa sportivă, munca pe teren a căminului, teatru, cor etc.; 

12. Căminul judeţean — diagrame, cărți pentru săteni, harta 
căminelor etc. 

După vizitarea frumoasei expoziţii oaspeții însoţiţi de institutorul 
Ion Cuţulab au luat cunoștință de istoria cetăţii Soroca și de Liceul 
Tehnic-Agricol. La ora 2 gazdele Căminului judeţean au organizat o 
masă comună în curtea Liceului de fete „Domnița Ruxandra“. La 
banchet au participat toate autorităţile în frunte cu prefectul Gh. 
Giîscă. Lucrările întrunirii Regionalei au continuat după amiază în 
incinta căminului județean. Darea de seamă a activității sfatului 
căminului judeţean pe anul 1936 a fost prezentată de președintele 
Vasile Ciubotaru. Ion Candiani a făcut o sinteză privind situaţia 

financiară pe 1936. La dezbateri pe marginea raportului lui V. Ciu- 
botaru au participat Paul Vataman, cenzorul Gardei, vicepreședintele 
căminului județêan, Terleţki Andreescu. După dezbateri, la propu- 
nerea lui Paul Vataman adunarea, în unanimitate de voturi, aprobă 
darea de seamă a activităţii căminului judeţean. Mai apoi V. Ciubotaru 
a expus amănunțit și documentat programul de activitate pe anul 
următor, în conformitate cu dispoziţiile Fundaţiei culturale regale 
care avea scopul creșterii spirituale, întăririi sănătăţii și educării de a 
munci cinstit. 

După încheierea lucrărilor, seara, la ora 21 a avut loc un festival 
artistic al corurilor sătești din Iorjniţa, Vertiujeni, Voloave și Chetrosu, 
un concert de sticle dat de Nimereuca, au fost prezentate tablouri 
vivante de artiști din Arionești și declamațţii. Fundaţia culturală cen- 
trală a premiat 5 cămine culturale din judeţul Soroca (în total au fost 
premiate pe ţară 42 cămine): căminul cultural judeţean Soroca, din 
Cuhureștii de Sus, Coriujenii Mari, Coșmirca și Cobiîlnea Veche. 

La 29 iunie, marţi, Asociaţia corpului didactic Soroca își sărbăto- 
reşte pe drept succesele pe tărîmul culturii. Prin hotărîrea Adunării 
generale Asociaţia organizează un bal al învăţătorilor — Hramul 
Asociaţiei. 

Despre activitatea căminelor culturale din judeţul Soroca vorbesc 
datele publicate pe paginile revistei Solidaritatea în nr. 5-6, 1938. 

Situaţia pe 1 mai 1938 de la 60 cămine culturale din judeţul Soroca: 


1. cămine ce au organizat cursuri țărănești — 49 
2. cămine ce ţin șezători săptămînal — 27 
3. cămine ce ţin șezători bilunar — 2 

4. cămine ce ţin șezători lunar 2 

5. cămine ce ţin şezători neregulate — 12 
6. cămine ce au sfat de împăciuire — 33 
7. biblioteci — 51 
8. coruri de adulţi — 38 
9. echipe de teatru . —39 
10. farmacii populare aprobate — 17 
11. cămine ce au cerut aprobare de farmacii populare — 36 
12. cămine ce au înființat cooperative de consum — 17 
13. cămine ce au organizat școli de altoit — 17 
14. cămine ce au organizat răsadnițe — 21 
15. cămine ce au gropi ṣi platforme de gunoi — 24 


16. cămine ce au gropi și sădiri de pomi — 44. 


Doi ani la rînd, 1937-1938, în luna mai, căminul cultural jude- 
tean Soroca organiza manifestări de sfîrșit de an, rod al activităţii sale 
și al căminelor din judeţ. Ca și la manifestările precedente din 22-23 
mai 1937, au venit oaspeţi. La 22 mai 1938 la Soroca sosesc: D.V. Țoni, 
subsecretar de stat la Educaţia Naţională, Apostol Culea, directorul 
căminelor culturale ale Fundaţiei etc, 

Manifestările culturale de la Soroca s-au desfășurat după un 
program bine alcătuit. Sărbătoarea a început cu o expoziţie a cămi- 
nelor culturale, la care au participat căminele din Salcea, Bursuc, 
Cosăuţi, Cot, Pohoarne, cu fotografii, farmacii populare etc. Căminul 
judeţean a prezentat o colecţie de cărţi și tablouri populare, fotografii 
și diagrame etc. La 12. 30 oaspeţii au fost întîmpinați la Casa învăţă- 
torilor de un public numeros — șefi din administraţie, învăţători, 
elevi, părinţi, activișu ai căminelor județene. 

Primarul orașului Soroca P. Prisăcaru l-a întîlnit pe subsecretarul 
de stat cu pîine și sare rostind o alocuţiune de bun venit. În sala mare 
a asociaţiei învăţătorilor a avut loc recepţia cu o adresare de „Bine aţi 
venit” din partea lui V. Ciubotaru, V. Mociuţchi, P. Vataman, D.V. Toni. 
Mai apoi oaspeţii și autorităţile locale fac o vizită la expoziţia cămi- 
nelor unde au luat cunoștință de casa învăţătorilor și de întreaga 
gospodărie a asociaţiei învăţătorilor — banca „Progresul“. 

La ora 19 profesorul universitar $t. Birsănescu a conferenţiat în 
faţa unui public numeros despre rolul misionar al profesorului român 
la moment. A încununat activităţile din 22 mai concertul care a avut 
loc între orele 10 și 1 noaptea, prezentat de corurile țărănești din 
Iorjniţa, Țarigrad ṣi Gura-Gamencii. Corurile sorocene au prezentat o 
executare demnă de toată admiraţia. Dacă am vorbi de laudele aduse 
în acea seară sorocenilor, toate s-ar exprima cel mai elocvent prin 
telegrama directorului căminelor culturale ale Fundaţiei regale: „Că- 
minele culturale din judeţul Soroca înfățișează în fața domnului 
subsecretar de stat Țoni expoziţii și demonstraţii cu rezultate pentru 

'întîia oară văzute de cînd lucrăm. La Nistru ai Majestății Voastre Vă 
aduc prin mine respectos nestrămutată încredere și devotament“. 

În luna iunie 1938 la București a avut loc o manifestare extraor- 
dinară culturală a satelor din întreaga Românie, dedicată Zilei Res- 
tauraţiei. Arenele romăne au fost inundate de peste 5000 săteni. În 
mulțimea aceea de săteni veniţi de pretutindeni, cei veniţi de pe 
plaiurile Basarabiei s-au evidenţiat prin portul și ținuta lor. Basarabia 
a fost reprezentată de delegaţii ale celor 628 cămine și de corurile 

următoarelor cămine: „Spiru Haret“, Vancicăuţi; „Împăratul Traian“, 
Costiceni (judeţul Hotin); „Lumina satelor“, Cosăuţi (judeţul Soroca); 
corurile de la Tighina Delacheu, Bali; precum și de un grup de 
dansatori de la Soroceni, Lăpuşna. Da la 1918 în Basarabia interbelică 
activitatea culturală a fost efectuată de intelectualii satelor printr-o 
muncă asiduă zi de zi. Așa se explică faptul că în Basarabia erau cele 
mai multe biblioteci, farmacii, librării, bai, sfaturi de împăciuire. 

În perioada interbelică căminele culturale din Basarabia au fost 
acele instituții viabile care făceau tot posibilul pentru a ridica satul 
sub toate aspectele: gospodăresc, igienic și sufletesc. 

Un răsunet al congresului căminelor culturale din iunie 1938 este 
această secvenţă din cuvîntarea profesorului D. Gusti din 8 iunie 1938: 

„Căminul cuitural judeţean Soroca, singurul cămin premiat cu 10 
000 lei, pentru că prezintă un model de solidaritate între preot, 
învățător, medic, agronom, primar și prefect, pentru că a avut 64 de 
cursuri țărănești cu 2500 de ascultători țărani, pentru că numără 70 
de cămine active, pentru că are 33 sfaturi de împăciuire, 36 de 
farmacii formate la un curs special județean şi în sfirșit pentru că la 
sfîrşit de an a organizat: 1) o expoziţie de cărţi, aparate tehnice de 
propagandă, farmacii populare, lucru manual, 2) demonstrații de 
preparare a medicamentelor, de menaj, a pregătit un curs de coruri și 
dansuri naționale. Pentru aceste motive ṣi multe alte enumerate pe 
paginile acestui capitol cintez se cuvine căminului cultural judeţean 
Soroca, acordîndu-se cel mai mare premiu, înfățișîndu-l astăzi în faţa 
Majestății Voastre ca un model de institut.“ 

La concursul corurilor ţărăneşti din 7 iunie 1938 de la Bucureşti 
din Ateneul Român, două coruri din cîmpia Sorocii au făcut o minu- 
ne. Au cîntat și au ocupat primele locuri pe ţară: locul întîi — corul din 
Cosăuţi, condus de Ion Madonici, și locul doi — cel din Gura- 
Gamencii, condus de Petru Vovcă. Corul din Cosăuţi Soroca condus de 
Ion Madonici a devenit o legendă, o mândrie a Sorocii. 

Domnul D.V. Toni publică în Curentul o părere ieșită din adîncul 
sufletului: „Madonici. Un nume ce trebuie să fie cunoscut și iubit de 
toți colegii și învățătorii. Un artist înzestrat cu însușiri excepționale. 
Un realizator de lucruri extraordinare. Ceea ce a făcut acest tînăr coleg 
cu corul său sătesc din Cosăuţii Sorocii este ceea ce uimește, este 
aproape o minune. Din copii, tineret, oameni maturi — bărbaţi și 
femei în jur de 130 — a creat o organizație muzicală ce poate sta 
alături cu cele mai vestite organizații din ţară. 


Prin ce mijloace, cu ce metodă, cu ce risipă de muncă și cu ce 
sforțări de voinţă a izbutit omul acesta să realizeze o superioară 
execuţie artistică și să insufle un desăvârșit sentiment al frumosului 
coriștilor săi mici și mari din depărtatul sat de la Nistru — este 
întrebarea ce mi-am pus-o și eu și întregul auditoriu ce umplea sala 
(1938), fermecat, entuziasmat și emoționat pînă la lacrimi. 

Niciodată o solie din cele venite pînă pămîntul Basarabiei n-a 
cucerit inima capitalei, nici una alta n-a fost în stare să dovedească 
mai elocvent ce comoară de simţiri, ce uriașe putințe de creaţie 
dezvăluie sufletul poporului nostru de pretutindeni atunci cînd știi să 
le descoperi şi să le înfăţișezi lumii. Madonici n-a stîrnit numai 
admiraţia deplină și speranţe mari în forțele sufletești ale acestui 
neam. Ne mîndrim că-i învăţător, ne mîndrim că-i frate de-al nostru. 

Să trăiască.“ 

Lumina zilei a văzut-o pentru prima dată în căsuţa bătrinească a 
lui Dumitru Madonici, ţăran din satul Septelici. De mic a rămas fără 
tată. Absolvește școala primară din sat, urmează școala normală „Pe- 
tru Maior“ din Soroca unde, poate pentru prima dată, și-a dezvăluit 
talentul alături de alţi membri ai Societăţii culturale „Zorile Alexan- 
dru Vlahuţă“ a elevilor de curs superior de la toate școlile secundare 
din oraș. Lucrează învăţător la Cosăuţi, director al școlii primare din 
același sat, este activist al cooperativei „Lupta“ a asociaţiei corpului 
didactic din judeţul Soroca. 

Rudele și cei care i-au cunoscut pe Ion Madonici susțin că la 
sfirșitul anilor '30 el a aderat la mișcarea comunistă din județul 
Soroca. Situaţia politică din 1938-1941 era foarte încordată: fascismul 
declară război civilizației umane. Mulţi intelectuali în acea vreme de 
neliniște și întrebări s-au pomenit la răspîntie. Mulţi profesori au fost 
înrolați în armata română, războiul nu era departe. El a pus capăt 
carierei muzicale a lui Ion Madonici. În timpul celui de-ai doilea 
război mondial, aflindu-se pe teritoriul sovietic, dispare. Se presupune 
că a murit pe front în armata roșie sau într-un lagăr de concentrare, 
însă aceasta rămine de cercetat. 

Au fost vremuri grele pentru Asociaţia corpului didactic dar: 

„În total a trebuit să ne facem drum singuri, să clădim noi, să 
organizăm noi, să jertfim noi. Ne-am conformat și aici poate unei legi 
istorice în virtutea căreia perioadele de acalmie se succed alternativ cu 
cele de creaţie, iar generaţiile vin și se duc unele producînd valori, iar 
altele, ca niște fii de bani gata, consumind în tihnă moștenirile 
părintești. 

Desigur că nu e un merit să te nașţi cu una sau cu alta din ele, dar $ 
e un noroc să-ți poți întări mintea și trupul în eforturile constructive § 
ale unei generaţii iluminate de un ideal și de o creaţie. 3 
Nu amărăciune trebuie să ne provoace sarcinile ce ne-au revenit, : 
ci un sentiment de legitimă mîndrie că în spațiul ṣi în timpul unde -* 
ne-a aşezat soarta, noi am fost la datorie. F 
Cu această profesiune de credință noi închidem bilanțul activi- : 
tății noastre și Vă rugăm să binevoiți a Vă da aprecierea Dys pentru tot ` 
ce am putut a face, pentru modul cum am putut a face. 
Preşedintele Asociaţiei: Vasile Ciubotaru 
Membrii Comitetului Asociaţiei:  Constntin Brin 
Andrei Vataman 
Ion Cuţulab ; 
Gh. Buga i 
Vlad Mociuţchi. 
Soroca, 1937“. 
Oare mai putem adăuga ceva la aceste cuvinte semnate de profe- 
sorii soroceni? Nu. Îmi pun numai întrebarea: „Ce-am putea face noi 
ca și mai departe la Soroca să licărească cît mai tare candela cunoștin- 
telor, culturii și educaţiei aprinsă de Vasile Săcară, Paul Vâtaman, Gh. 
Rusu, Ion Madonici?“... 
Ca scînteia din inima lor să ne lumineze calea cea dreaptă în 
slujba poporului. | 
| 
t] 
q 


O DULCE AMINTIRE 


La începutul primăverii 1998, am făcut cunoștință prin cores- 
pondenţă cu un mare patriot al orașului Soroca Eugen Radţibor, fost 
elev la Școala Normală „Petru Maior”, în prezent locuiește la Galaţi, 
România. Eugen Radţibor care și acum, la cei 87 de ani ai săi, este plin 
de putere, a avut o viaţă foarte interesantă și captivantă fiind și unul 
din membrii fondatori ai corului Filarmonicii și Operei de Stat din 
laşi. Pe paginile mai multor scrisori și-a depănat frumoase amintiri 
despre orașul în care și-a petrecut adolescenţa, despre acele persona- 
lităţi pe care a avut norocul să le cunoască. * 

Soroca interbelică era un oraș cu populaţie redusă numeric, dar a 
fost un oraș al culturii, cu un număr impunător de instituții de 
învățămînt și anume: Liceul de fete „Domnița Ruxandra“, situat în 
clădirea „construită din fondurile marelui filantrop Aleinikov“, care și 
azi este o clădire modernă ce înfrumuseţează orașul. Liceul de fete era 
situat între străzile I.G. Duca și Principele Nicolae. Pe strada 1.G. Duca 
se mai aflau prefectura, grădina publică, cinematograful, casa corpu- 
lui didactic, școala normală. Pe strada Principele Nicolae a locuit și 
prietenul nostru, pe atunci elev la școala normală, mai întîi în casa lui 
Tetnarschi. În acea zonă se afla compania de jandarmi, nu departe de 
bodega lui Leova Grimberg. 

Liceul de băieţi „A.D. Xenopol“ iniţial a fost pe strada Regele 
Ferdinand I, lîngă iarmaroc, unde în prezent se află stadionul, vis-ă- 
vis de casa familiei Klucerov, casa profesorului de gimnastică Jelez- 
neak. După marea inundație din 1932, liceul a fost mutat în altă 
clădire, unde mai înainte funcţionase Tribunalul Judeţean, pe strada 
ce ducea de la Grădina Publică spre casele lui Brazuli și Petrencu. Un 
alt liceu de o mare importanţă era Liceul Tehnic-Agricol — unicul 
liceu de acest fel din România. Era situat pa malul Nistrului cu 
intrarea din strada Principele Nicolae, avînd în stînga, lîngă Nistru, 
Casa Ianevschi, care aparținea moșieriţei comunei Dubna. În ordinea 
importanței urma Şcoala Normală „Petru Maior” — școală de băieţi. 
Școala era situată într-o clădire particulară pe strada Regele Ferdi- 
nand I colţ cu strada I.G. Duca — singura stradă asfaltată din oraș. 

Pe strada paralelă cu I.G. Duca, cea care ducea spre Nistru, lingă 
spitalul judeţean se afla îndată după Unire liceul evreiesc, care mai 

tîrziu s-a autoadministraţ. Pînă la 1918, sub dominaţia ţarismului, 
evreii nu aveau dreptul să-și facă studiile în școlile de stat, din această 
cauză ei şi-au înfiinţat licee particulare, și studiile se făceau în limba 
idiș şi rusă. După 1918 autorităţile române permit minorităților națio- 
nale să-și facă studiile în liceele de stat ale României. Aceasta a dus la 
desfiinţarea lui, de fapt ei și-au lăsat o școală medie, situată într-o 
clădire proprie pe strada Principesa Elisabeta. 

A mai ființat la Soroca și o școală de arte și meserii, situată în 
dealul Sorocii, unde ulterior s-a transferat Liceul Tehnic-Agricol, după 
inundația din 1932. 

Scoala normală a avut la început o clădire nouă în dealul Sorocii, 
sus la ieșirea din oraș, pe şoseaua spre Bălţi. Acolo se afla și ferma 
şcolii, unde normaliștii făceau practica agricolă strict necesară carierei 
lor de pedagog, de dascăli și luminători ai satelor. În acea perioadă 
interbelică Liceul Teoretic „A.D. Xenopol“, școală normală și chiar 
liceul evreiesc aveau fanfare foarte bune, instruite și conduse de 
dirijori talentaţi. La liceul de băieţi era dirijor Pokaznoi. A decedat de 
un atac de cord înaintea unei manifestări culturale ce trebuia să aibă 
loc în grădina publică. Scoala normală îl avea pe un adevărat maestru, 
profesorul Friderich Fr. Rîșavi, fost colonel și dirijor al unei fanfare 
militare divizionare din Rusia ţaristă. Se spune că fanfara liceului 
evreiesc a fost desfiinţată o dată cu instituția dată, iar instrumentele 
ar fi fost donate liceului tehnic. 

Soroca a avut foarte multe școli primare. Unele din ele s-au 
păstrat în memorie după numele directorilor care le conduceau. Insti- 
tuții deosebite în istoria învățămîntului sorocean: 

— școala primară a lui Terziev; 

— școala primară a lui Popovici; 

— școala primară a lui Dominte (Aleinikov de la cimitir); 

— școala primară a lui Mașkevici. 

Orașul avea o companie de gardieni denumiți sergenţi de stradă. 
Ziua, ei puteau fi întîlniţi pe străzi mai rar, dar noaptea împînzeau tot 
orașul, pe sectoare, la răscruci de drumuri, controlînd perfect viaţa de 
noapte a orașului. Desigur, în acele vremuri erau cu mult mai puține 
crime. Hoţiile se rezolvau pe loc, şi dacă era cazul, vinovaţii erau 
deţinuţi la poliţie și mai apoi erau înaintați la tribunal, iar acolo cazul 
era rezolvat conform gravităţii. 

Soroca, ca și orice oraș, avea o instanţă juridică denumită par- 
chet, pentru cazuri mai grave exista tribunalul și judecători de pace. 


Președintele tribunalului Soroca a fost juristul Haralambie Coș- 
ciug (din Stoicani). Judecători de tribunal au fost Dimitriu Petru, 
Grimalschi Paul și Navrot. Ca judecător de pace la Soroca era cunoscut 
Neamţu, care era judecător chiar în casa lui, unde avea sală de ședințe 
și birou. Sediul lui se afla pe strada Principesa Elisabeta. 

Avocaţi: Draganciu Victor, Pincta-tatăl și fiul Bubu, Vintilă Can- 
diani, Afanasie Coşciug, Aurel Ştefăneli, Croitoru, Eugen Mirăuţă. 
Șefii de poliţie erau schimbaţi des, așa că mulţi s-au perindat prin faţa 
sorocenilor. Șeful siguranţei statului a fost I. Ionescu, un om destul de 
blajin și paşnic. 

În una din scrisorile sale, bunul Eugen Radţibor își deapănă aminti- 
rile despre transportul local, despre aprovizionarea cu apă prin conduc- 
te. Pe tot versantul dealului la o anumită distanţă erau bazine pentru 
acumularea apei. Cea mai puternică conductă era localizată lîngă spi- 
talul evreiesc cu cea mai limpede, mai curată şi mai rece apă, de-ți tăia 
respirația cînd o beai. Localnicii numeau această conductă „Șipot”. De 
la Șipoi se aproviziona aproape întregul oraș cu apă, prin sacagii. 

Sacagiii erau în general evrei necăjiţi, care aveau un fel de mijloc 
de transport, asemănător cu cel al transportorilor de lemn. Acest 
transport pe patru roți avea instalat un butoi cu capacitatea de 4-5 
sute de litri. Umplerea butoiului se făcea prin vrană cu o pîlnie mare și 
cu ajutorul unor cofe mari din lemn. Golirea butoiului se făcea printr- 
o vrană de jos, care se închidea cu un cap din lemn. Această căruță era 
trasă de 3 cai, care erau mînaţi de sacagiu, cățărat pe crucea de la oiște 
și rezemat de butoi. În timpul cît mergea pe străzi, îşi făcea reclamă, 
strigînd cât îl ținea gura: „apă rece — un leu cofa”. Desigur că toţi cei 
care aveau nevoie de apă ieșeau la poartă cu găleţile și ei le umplea, 
încasa banii și își continua drumul pe la casele oamenilor, „abonaţii“ 
săi. După terminarea apei pomea la trap înapoi spre spitalul evreiesc 
ca să-și continue „businessul“ cu apă. 

În Soroca anilor '30 mai era și un alt mijloc de aprovizionare cu 
apă și acesta era mai rudimentar. Persoane destul de necăjite, majori- 
tatea femei, cu două căldări treceau de la o casă la alta şi aduceau 
orășenilor apă rece şi cristalină. Preţul era la fel un leu de căldare. 

Unele instituţii mari ca: prefectura judeţului, tribunalul, casa 
corpului didactic, liceul de fete, precum și unele locuinţe particulare, 
de fapt puţine la număr, erau conectate la conducta de ia bazinul din 
dealul prefecturii. 

Ca mijloc de transport în comun în orașul Soroca erau birjele 
întreținute în totalitate de evrei. Fiecare birjă avea înhămaţi la trăsură 

doi cai, vai și amar de sufletul lor, mereu flămînzi, de abia se ţineau pe 
picioare, iar trăsura așa-zisă „Vieneză“, cu capotă, cînd mergea pe 
caldarîmul Sorocii, se auzea de la o poştă prin zgomotul infernal pe 
care îl făceau părţile ei componente. Caii la strigătul birjarului „rîsaki, 
hai“, „vio, vio, puișorii tatii“ de abia se mișcau cu un fel de trap pe loc. 
Ca să mergi în asemenea trăsură era foarte riscant, căci te așteptai ca 
din moment în moment această „corabie a lui Noe“ să se desfacă în 
bucăţi. Rar cine se încumeta să ia trăsura și doar cei neinițiați făceau 
acest „pas“ ca mai apoi a doua oară să prefere să meargă pe jos. 

În ce priveşte transportul intercomunal, ruta de la Soroca pînă la 
gara Floreşti sau Drochia se făcea cu „Poştalionul“. Proprietar era tot 
un evreu, dar bogat, cu numele Aronovici, ale cărui grajduri erau pe 
strada care venea de la Nistru, dinspre fierăria lui Leahomski, traversa 
str. Principele Carol, str. Regele Carol 1 și urca pe lîngă casa doctorului 
Cojuhariov, a preotului Alanasie Postolache şi ducea spre sinagoga din 
Deal. În acele vremuri Eugen Radţebor locuia pe str. Principesa Elisa- 
beta, în casa preotului Ion Stoianov, care mai apoi a fost „cumpărată 
de Ion Turcuman“, lingă „Şipotul“ cu apă. Strada aceasta dădea drept 
în poarta Poștei de cai. Acolo erau niște grajduri mari cu cîteva zeci de 
cai și curtea era plină de trăsuri, iar în apropierea porții era o fintînă 
foarte adincă cu un jgheab (uluc) mare, la care erau adăpaţi caii. 
Aceștia erau în general buni și bine hrăniţi și destul de îngrijiţi. 
Trăsurile erau pe arcuri, cu două rînduri de scaune și ele cu arcuri, ce 
se prindeau cu nişte gheare de coșul trăsurii. Fiecare trăsură era trasă 
de trei cai, iar vizitiul era evreu. Scaunele erau clasificate pe clase, 
adică cele cu faţa spre vizitiu erau de clasa I. Scaunele erau largi și 
aveau la mijloc o spetează. Cei ce stăteau pe rîndul al doilea de scaune 
erau consideraţi la clasa a Ii-a, iar călătorii, care se înghesuiau în 
fundul coșului sau cei cu picioarele spinzurate afară din coș erau cei 
de clasa a III-a, căci erau obligaţi să coboare la orice deal din trăsură și 
să ajute cailor la tras greutatea la deal, apoi urcau şi călătoria con- 
tinua. Dacă dealul era destul de mare și abrupt, coborau și cei din 
clasa a Il-a, dar ei nu erau obligaţi să împingă trăsura. 

La începutul deceniului trei, transportul cu poşta a fost desfiinţat 
și i-a luat locul transportul cu camionul, denumit pompos „autobuz“. 
Şoseaua pînă la Gara Floreşti era luată în concesiune de evreul Fred- 
kel, care mai avea şi un fel de Bodegă. Urcarea în acest mijloc de 
transport se făcea cu o scăriță, iar ulterior s-a modernizat și urcatul se 
făcea prin spaţiul rezervat șoferului. În caz de ploaie se folosea prela- 


ta. Singurul avantaj față de poștalion era faptul că ajungeai mai 
repede la Gară, dar erau cazuri cînd se întîmpla să mai intre vreun cui 
în cauciuc și atunci era jale mare, căci riscai să pierzi trenul. 

Prin 1928-1929 au apărut și primele autobuze, tot la firma Fren- 
kel. Aici la Bodega lui Frenkel era și Gara și Bodega, unde sorocenii 
veneau să-și întîmpine prietenii, rudele sau ca simpli curioşi. Pînă la 
sosirea cursei sorocenii se mai înfruptau cu cîte un cîmăcior, cu un 
pahar de vin sau cu o țuiculiță. 

Ca tîrg, orașul Soroca era foarte colorat. Cu mult înainte de Unire, 
toată activitatea orașului se desfășura în Piaţa Unirii (Piaţa Mare), în 
cîteva străzi din apropierea pieţei, şi chiar se întindea pînă în celălalt 
capăt al orașului, pînă la iarmaroc. Acolo veneau oamenii satelor de 
prin județ cu vite mari cornute, cai, oi, porci și alte animale aduse de 
prin gospodăriile oamenilor, plus că tot la iarmaroc veneau și cei care 
aveau stocuri mari de cereale spre vinzare. Așa că în zilele de iarmaroc 
orașul era în plină forfoteală și fierbere, iar pe străzi era un du-te-vino 
de căruțe, care, trăsuri boierești mai simple sau mai sofisticate. Un 
vuiet continuu răsuna deasupra tirgului inundînd străzile. Căruţele 
cu marfă nu puteau circula decit pe străzile unde nu locuiau familiile 
de nobili, de intelectuali. Pe strada Dvoreanskaia (respectiv Regele 
Ferdinand, azi Independenţei) treceau în faetoane trase de cai focoși 
boierii. Prostimea (adică oamenii simpli) care venea din sate nu aveau 
altă ieşire decit să vină dinspre Biserica Sf. Dumitru sau Biserica 
Aleinikov coborînd prin strada Sobornaia sau Petrogradskaia și apoi 
prin Dubovaia ajungînd la iarmaroc. De aceea pe străzile care încon- 
jurau Piaţa Unirii erau înșirate mai multe hanuri. 

Bodega gara (autogara) era în Piaţa Unirii, între Primărie și Bo- 
dega lui Matus Grinerg, din colţ. Acolo, la Grinberg, pe la orele 11.00 se 
adunau funcţionarii de la primărie la cîte un cîrnăcior sau ficăţel udat 
mai apoi de ţuiculiță. După acest ritual toţi se grăbeau la serviciile lor. 

În oraşul Soroca erau două restaurante: la clubul intelectualilor, 
în casa dr. Svirski, şi cel al domnului Stempel (Stempelca) cu denu- 
mirea de „Flora“, situat pe strada Regina Maria. Stempelca mai avea 
pînă la Unirea din 1918 un restaurant-ceainărie, în plină Piaţa Unirii. 
Pe atunci, acolo erau și multe prăvălioare din lemn, cu fel de fel de 
mărunțișuri, precum și mese speciale la care țăranii își desfăceau 
produsele. În ceainărie era un samovar de proporții uriașe, care fier- 
bea încontinuu, se bea ceai și se mînca mincare gătită. Apoi totul a 
fost dărîmat şi s-a făcut Piaţa Unirii, în mijlocul căreia a fost plasat 

monumentul Generalului Stan Poetas, omorît la post, cînd inspecta 
frontiera de stat a României pe Nistru, lingă satul Călărășeuca judeţul 
Soroca, de către niște bande trecute din stînga Nistrului. După omorî- 
rea generalului satu! Cureșniţa din judeţul Soroca a fost rebotezat în 
comuna General Poetaș. Ulterior și prăvăliile evreiești cu diferite 
„mărunțţișuri“ au fost lichidate, iar piaţa de produse alimentare țără- 
nești s-a mutat într-o piaţă improvizată în dreptul străvechiului cimi- 
tir evreiesc, aproape de prefectură și casa agricolă. (Piaţa din faţa 
cinematografului „Dacia“ a anilor '60-'89.) Mai erau la Soroca încă 
două restaurante de clasa a II-a: unul al lui Nazarenco, iar cel de-al 
doilea era ceva mai în jos de restaurantul-han al lui Veranovski. La 
Soroca mai erau niște cantine: a lui Polișciuc pe strada Regina Maria, 
aproape de Piaţa Unirii, şi cea a dnei Kazimirski pe aceeași stradă, 
apoi nişte cîrciumi atît în partea din jos, cît și în cea din dealul 
orașului — cîrciuma lui Mazur (în partea din jos) și a lui Baculea în 
deal, în apropierea batalionului 39 infanterie. 

În tot orașul erau două cofetării: una pe strada Regina Maria, a 
evreului Schov ($ov), și una în Piaţa Unirii, spre strada Regele Carol I, 
vis-à-vis de Cantina săracilor „Dragostea Creștină“, înființată şi susţi- 
nută de Protoiereul Profesor Alexandru Proţenco. 

ELITA ORAȘULUI: Moșierii (ca Pomer), justiţiarii, ofițerii, me- 
dicii, directorii de licee și mulți alţii aveau clubul lor în casele dr. 
Svirski. Balurile se făceau în sala festivă de la prefectură, mai apoi în 
sala festivă a liceului de fete, iar mai tîrziu în casa corpului didactic. 
Prietenul nostru Eugen Radţibor a participat de nenumărate ori la 
balurile de la liceu, unde a dansat mult cu Iulita Vahnocski şi cu Dusea 
Ianevski. 

O... Tinerețe zburătoare. Unde-s vremurile de mult trecute? 

Muzica era cîntată de formaţia lui Cerneţki. Cernetki-bătrînul 
era tîmplar și avea trei fii: Vanea, Costică, cel de-al treilea fecior era cel 
cu orchestra. Vanea era învățător, Costică a terminat școala de meserii, 
dar a profesat arta fotografiei. 

Balurile cele mai frecvente erau cele de la casa corpului didactic. 
Această casă situată în colț, la intersecţia străzilor Regele Ferdinand I 
cu I.G. Duca, există și astăzi. În prezent (ianuarie 1999) aici se află 
reședința bibliotecii „Basarabia“ și casa de creație a copiilor. 


FIGURI SOROCENE 


Fiecare așezare este vestită nu numai prin industria sa, prin 
monumentele ei istorice şi culturale, ci și prin oamenii care au creat 
acel anturaj istoric, cum a fost cel demult uitat de noi din Soroca 
anilor 20-30. Vom încerca să aducem la lumina zilei din păienjenișul 
uitării personalități sorocene care au creat societatea soroceană de 
pină la 1949. 

1. Profesorul Ion Loghinescu. A avut două fete și doi băieţi: Lida, 
Modest, Zaharia și Tatiana. Ambii fii au fost juriști. Zaharia, înrolat în 
armata sovietică, a murit pe front. După 1940 profesorul Ion Loghi- 
nescu s-a refugiat la Sibiu. 

2. Alexandru Goian din comuna Stoicani, cel mai bun prieten al lui 
Eugen Radţibor, cu care acesta a ţinut o legătură sufletească. A fost 
colegul de clasă, de bancă, de dormitor și de armată al lui Eugen 
Radţibor. Alexandru Goian a fost profesor de franceză și rusă. Soţia lui 
Elena a fost și ea profesoară. A decedat la Tirgu-Neamţ, fiind înmor- 
mâîntat la cimitirul din comuna Vinători, judeţul Neamţ. Alexandru 
Goian era un mare iubitor de copii, dar Dumnezeu l-a lipsit de 
fericirea de a fi tată. Profesorul Alexandru Goian era un om excepţio- 
nal. Înrolat în Armată Română a participat la cel de al doilea război 
mondial. La Cluj locuiește fratele ]ui Vasile, Tina, sora lui, locuieşte la 
Timişoara, unde se află și fratele cel mai mic, Arcadie. 

3. Un cadru didactic valoros a fost Ilarion Novac din Zastînca, a 
luptat pe Frontul din Răsărit și a decedat la Iaşi. 

Mulţi dintre soroceni nu mai sînt azi în viaţă, dar memoria lor 
vom încerca s-o păstrăm și prin volumul acesta: 

Fraţii Cozlovski — Constantin și Mişa; Doctorul Eugen Neamţul; 
avocatul Bubu Pineta şi soția sa Claudia Munteanu; fratele ei, căpita- 
nul de artilerie Ștefan Munteanu, a decedat după ani de detenţie în 
închisorile comuniste; medicul veterinar Anatolie Griţencu; Igor Pale- 
ologiu; avocatul Victor Draganciu și soţia lui Nina; protoiereul pro- 
fesor Alexandru Proţenco și fiica lui Raisa Petrencu — soţia lui Ser- 
ghei Petrencu, fost căpitan în armata ţaristă, ulterior inginer-agro- 
nom, nepotul Prințului Scarlat Sturza, primul guvernator al Basara- 
biei ţariste. Serghei a fost împușcat de către securitatea română a 
regimului comunist din orașul Beclean de pe Someş și este înmormîn- 

tat la cimitirul din aceeași localitate; profesorul de caligrafie și desen 
Petru Chicicu; profesorul de matematică Satmalov (Satmaleans) $te- 
fan Tarasovici; inginerul-agronom Mihai Chiroșca; Gheorghe Lupaș- 
cu și fiica lui Ala Lupaşcu, Vasile Lupaşcu, Gheorghe Lupaşcu și soția 
lui, sînt înmormîntaţi la cimitirul Sîntul Vasile din Iași; Nadejda 
Savina Radţibor, fosta pedagogă la Liceul de fete „Domnița 
Ruxandra“, Elena Radţibor, soția lui Eugen Radţibor — ambele 
înmormântate la cimitirul Sfintei Treimi din Iaşi, ...și șirul nu se 
oprește aici, fiindcă sînt foarte mulţi soroceni valoroşi, care, cu icoana 
Sorocii în suflet și în ochi, și-au dat obștescul sfîrșit departe de Soroca 
noastră. 

La Hotin, cu vestita și formidabila cetate, a fost director și profe- 
sor de geografie unchiul lui Eugen Radţibor, Proţenco, frate drept cu 
protoiereul profesor Alexandru Efimovici Proțenco și cu Costin din 
Soroca. Fiica lui Proţenco, Raisa Alexandrovna, absolventă a liceului 
de fete din Odesa, s-a măritat cu Serghei Petrencu (fost căpitan în 
armata rusă). După Unire, Serghei a terminat Institutul Agronomic, 
devenind administrator la „Domeniul Coroanei“ din Dobrovăț, jude- 
tul Iași. Serghei Petrencu a fost strănepot direct al Prințului Scarlat 
Sturza, a cărui nepoată s-a măritat cu Petrencu și din această căsnicie 
s-a născut Serghei. Era un bărbat frumos, bine legat, cu un corp 
atletic, tipic ofițeresc, a servit Monarhia română cu credinţă și cinste, 
fapt pentru care a plătit cu viaţa, fiind împușcat de fosta securitate 
din Beclean, judeţul Bistriţa-Năsăud, unde a fost înmormintat de 
soţia sa Raisa și socrul său Prot. Prof. Alexandru E. Proțenco. 

La Tirgu-Jiu sînt fetele fostului primar al oraşului Soroca — 
avocatul Afanasie Coșciug. Sînt urmașele acelui Afanasie Coșciug, 
care a construit baia comunală și uzina electrică ale orașului Soroca și 
a întreţinut orașul în cea mai bună curăţenie. A fost fiu de ţăran, 
rămas orfan de tată, singur a răzbătut în viaţă prin muncă cinstită și 
perseverentă. A murit la București în Gara de Nord, cînd aviația 
americană a făcut ravagii în țară. Merită ca la Soroca o stradă să 
poarte numele acestui fost gospodar al orașului, Afanasie Coşciug. 

Despre Vasile Săcară am vorbit nu o dată, impresiile particulare îl 
caracterizează ca o personalitate admirabilă atît ca profesor, cît și ca 
prefect al judeţului. Soţia lui a fost profesoară la școala lui Popovici. 
Fiul lor Victor Săcară a absolvit Liceul „A.D. Xenopol“, a urmat Insti- 
tutul Agronomic și a devenit inginer-agronom. Cu mare părere de rău, 
a decedat recent (1995-1996) în comuna Pietroasele, judeţul Buzău. 


Vasile Săcară a avut un frate, care a avut un fiu pe nume Costică. 
Constantin Săcară a fost locotenent major la Regimentul 29 Artilerie 
Bălți. A luptat în Răsărit, mai apoi autorităţile comuniste din Româ- 
nia l-au dat afară din serviciu și el a urmat Institutul Politehnic din 
București, ajungind inginer. Prin căsătoria lui cu Tatiana Borcea, fiică 
colonelului Borcea, a devenit nepot cu prietenul nostru Eugen Radţibor. 
Tatiana Borcea în prezent (1999) locuiește la București. Din căsătoria 
aceasta s-a născut o fată, care în prezent se află la București. Constan- 
tin Săcară a decedat înainte de Revoluţia din 1989 din România. 

Gheorghe Stănescu, fost director al şcolii normale, era un bun 
profesor şi un mare iubitor de fanfară. 

Ion Candiani a fost director la Liceul Tehnic-Agricol. Era inginer- 
agronom. Locuia chiar în apropiere de Liceul Tehnic-Agricol, pe malul 
Nistrului, într-o casă cu chirie. După inundația din 1932 s-a mutat pe 
stradă, în spatele frumoasei case a lui Aleinikov, unde la sfîrșitul 
anilor '30 - începutul anilor '40 a fost banca naţională. Soţia lui era 
casnică. Aveau trei copii: Vintilă, un tînăr de o frumuseţe rară, avocat 
care a studiat la Paris, a fost judecător. Ulterior, în urma unui conflict 
cu Regele Carol II, a demisionat, ocupîndu-se cu avocatura la Soroca. 
Era căsătorit cu Ana (Aniuta) Ilieș, apoi a divorţat și s-a căsătorit cu o 
nepoată a avocatului Victor Drăganciu. În refugiu a stat la București. 
Fiul mezin, Mircea Candiani, a terminat Liceul Tehnic-Agricol, a fost 
coleg cu Nicolae Radţibor, fratele lui Eugen (Nicolae a decedat în 1927 
și este înhumat la Cimitirul din deal (Aleinikov), alături de mormîn- 
tul familiei Pineta, în prezent distrus). Mircea Candiani era un bărbat 
de statură mai mică decît a fratelui, simpatic, foarte prietenos cu toţi, 
vorbea perfect limba rusă. A absolvit facultatea de drept, dar nu a 
profesat avocatura din cauza deselor concentrări. Căsătorit cu Larisa 
Spoială, absolventă a Liceului de fete „Domnița Ruxandra“, sora lui 
Eugen Spoială de la „A.D. Xenopol“, mare Don Juan. Larisa Spoială, 
fiică de preot, a absolvit Universitatea din Iași și a fost profesoară de 
geografie. Posibil că are o fiică. A locuit la București. Constantin acum 
e din nou la București. Mircea a făcut serviciul militar la Regimentul 
39 Infanterie Florești. Mobilizat în Regimentul 39 a luptat în Răsărit, 
a fost făcut prizonier și s-a întors în ţară cu Divizia „Tudor Vladimi- 
rescu“, luptînd contra nemților. În 1944 această unitate a forțat 
Nistrul la Soroca. Din sergent a ajuns maior. Demobilizat, a fost apoi 
director în Ministerul de Interne, post în care a murit. I s-a făcut o 
înmormântare ca unui ministru. La înmormîntare a fost foarte multă 

lume şi toți basarabenii din Bucureşti. Era iubit de toţi prietenii și mai 
ales de soroceni. Cumnatul său Eugen Spoială a fost pretor, apoi 
funcţionar la CEC Timișoara (la comuniști), în prezent locuiește în 
Germania. 

O familie de aromâni, care locuia la Soroca, era cea a avocatului 
Pineta. Candianii, posibil, erau tot aromâni. Ambele familii locuiau pe 
strada Regina Maria. Bătrînul Pineta era un excelent avocat. Avea 3 
copii. Cel mai mare, Bubu, ca și cel mic, Mișu, au terminat Liceul „A. D. 
Xenopol“. Fiica a fost elevă la liceul de fete care îmbolnăvindu-se a 
decedat, fiind înmonmîntată ja cimitirul „Aleinikov“, făcîndu-i-se un 
superb monument. Acolo a fost înmormîntat și bătrinul avocat Pi- 
neta. Bubu a fost și el avocat la Soroca. Mișa Pineta nu a făcut nici o 
facultate și a fost mai apoi salariat în refugiu la firma (garajul) 
„Leonard“ din București. 

O altă persoană posibil aromână sau macedo-română a fost 
Basero, fost director al penitenciarului din Soroca. Acesta a avut un 
fiu la Liceul „A.D. Xenopol“, băiat foarte bun, care era îndrăgostit de 
faţa avocatului Pineta și cind aceasta a murit, tînărul Basero s-a 
sinucis. Fiica lui Basero era elevă la liceul de fete. S-a măritat cu 
învățătorul și apoi profesorul de desen. Basero, ieşind la pensie, a 
deschis un chioșc de ziare. În timpul ocupaţiei Basarabiei de sovietici 
a fost deportat, iar fiica și cu cei doi copii s-au refugiat la București. 

Un medic-chirurg de mare valoare, fiind și director al spitalului 
judeţean, a fost dr. Ursu — o persoană elegantă, impunătoare, care în 
loc de cravată purta lavalieră. Fuma pipă, purta o pălărie cu boruri 
mari. Avea o înfăţişare de pictor sau de scriitor. 

Un alt medic, la modă pe atunci, era doctorul Constandachi, bine 
pregătit profesional. O persoană impunătoare, foarte elegantă. La fel 
și soția sa era un exemplu în moda feminină. Ambii erau simpatici și 
respectaţi de soroceni. 

Încă un aromân sau macedo-român a fost avocatul Aurel Ștefa- 
nelli. Era înalt, bine legat, puţin chel. Era un bun avocat, dar totodată 
şi un bun violoncelist. Într-un timp a fost și primar al orașului (sep- 
tembrie 1939 - 28 iunie 1940). Locuia pe strada Regele Carol nr. 17 
(Sobornaia). Avea o prietenă evreică de o rară frumuseţe pe care o 
chema Herzwolf. A fost arestat de NKVD și ucis în anul 1945 la 30 
ianuarie la Ivdellag, Siberia. Tatăl lui Aurel Ștefanelli, Tudor, a fost 
coleg cu Mihai Eminescu la Cernăuţi şi Viena. A avut o corespondenţă 


bogată cu M. Eminescu, Ciprian Porumbescu și loan Svavici. După 
moartea tatălui, Aurel $telanelli aduce lada cu scrisori la Soroca, 
unde, din păcate, aceasta s-a pierdut. 

O persoană originală, cu înfățișare de poet, era Dumitru Iov, 
fostul prefect al județului Soroca, autorul cunoscutei culegeri Covor 
basarabean. A scris poezii, proză. Era îndrăgostit de Soroca și zicea că 
atunci cînd stătea pe malul Nistrului i se părea că este în Elveţia. 

Bubu Pineta, avocat la Soroca și la București în refugiu, s-a 
căsătorit cu Claudia Munteanu, fiica fostului politician țărănist Mun- 
teanu, absolventă a liceului de fete. Familia Munteanu a avut 3 copii: 
Alexandru ($urca), fost elev la liceul tehnic-agricol, mai apoi a urmat 
şcoala specială militară și a devenit ofiţer de artilerie. A participat la 
războiul din Răsărit și la terminarea războiului avea gradul de căpitan 
în armata română, fiind ulterior condamnat la închisoare. După 
ieșirea din închisoare a decedat la București. Fiica cea mai mică a 
țărănistului sorocean se numea, se pare, Liuda. A fost elevă la liceul de 
fete în 1938. În prezent locuiește la București. 

Familia Vataman era bine cunoscută la Soroca. Despre această 
familie am vorbit mai detaliat în capitolele referitoare la activitatea 
corpului didactic Soroca. 

Ne întoarcem din nou la feciorul preotului din Dubăsari, la proto- 
iereul profesor Alexandru Efimovici Proţenco ca să pomenim aici de 
fapta lui milostivă faţă de cei săraci şi necăjiţi. 

Protoiereul profesor Alexandru Proțenco a înfiinţat la Soroca pe 
banii lui o cantină pentru săraci, cu denumirea „Dragoste creştină“, 
unde personal depunea lunar o parte din salariu, iar restul îl aduna de 
la mai marii orașului, ca prefectul, președintele tribunalului, coman- 
dantul garnizoanei, de la toţi oamenii binevoitori. La cantină putea 
lua masa oricine era flămînd și nu avea cu ce să-și cumpere mîncare. 
Cantina era plasată în Piaţa Unirii, într-o clădire a primăriei, care astăzi 
nu mai este și care se afla în imediata apropiere a străzii Sobornaia. 

Protoiereul profesor Alexandru Proţenco a fost cel care a desco- 
perit în dealul Sorocii, cam în dreptul caselor lui Petrencu, urma unui 
schit și l-a anunţat pe Mitropolitul Gurie la Chișinău. Acesta, la rîndul 
său, a sosit la Soroca și cu „mare pompă“ a plecat spre acele locuri, 
trecînd prin via doctorului Svirski. În frunte mergea Mitropolitul 
Gurie, prefectul județului, primarul orașului și alte persoane de vază, 
apoi urmau școlile cu fanfarele lor și o mare mulţime de soroceni. Pe 

locul fostului schit s-a ridicat o mare cruce din piatră, care astăzi, cu 
părere de rău, nu mai există. 

Unul din copiii lui Petrencu (el a avut 10 sau 11 copii), Artiuse 
(Artiom), a fost însurat cu Claya Bulancea, funcţionară la Prefectură, 
fiica preotului Vasile Bulancea și a Elenei Mihailovna. Preotul a absol- 
vit liceul de fete și a plecat din Soroca, ca și Nadea. Nicolae a absolvit 
facultatea de drept și, de asemenea, a plecat din Soroca. Se spune că a 
lucrat la Moscova. 

A fost la Soroca și preotul Afinoghen Postolache cu soția sa Ana 
lurievna. Ei aveau o fată cu numele Olga, care, după absolvirea 
liceului de fete, a făcut facultatea de geografie. A fost profesoară de 
desen pe undeva prin Oltenia. Era căsătorită cu inginerul-agronom 
Vasile Țurcanu-Botezatu. Preotul Afinoghen era profesor de religie la 
liceul de fete şi era și paroh la biserica din deal (Alienikov). 

A mai fost la Soroca și preotul protopop David Cioban, parohul 
Catedralei „Sfintul Dumitru“. A avut 3 copii: Dava (David), Catea 
(Ecaterina) şi Leonid. Familia Țurcanu-Botezatu a cumpărat o casă 
mare de la preotul Stoianov, fost profesor de religie la liceul de fete, 
înaintea lui Afinoghen Postolache. Bătrînul Țurcanu-Botezatu era de 
o vîrstă înaintată. A avut 3 băieţi și o fată. Fiul cel mai mare a 
terminat liceul de băieţi şi seminarul teologic și a devenit preot. El 
avea o voce de tenor foarte apreciată de episcopul Visarion Puiu. 
Slujea tînărul preot Țurcanu-Botezatu la Catedrala „Sfinţii Constan- 
tin şi Elena“ din Bălţi, ctitorită de M.S. Regele Mihai I al României. Al 
doilea fiu a absolvit, de asemenea, Liceul „A.D. Xenopol”. Al treilea, 
Vasile, a terminat Liceul Tehnic-Agricol, apoi a urmat Institutul de 
Agronomie, devenind inginer. A fost căsătorit cu fata preotului Afino- 
ghen Postolache. Fiica bătrinului preot Țurcanu-Botezatu a absolvit 
liceul de fete din Soroca, plecînd la studii superioare. 

Casa preotului Stoianov, după moartea lui, a revenit ca moștenire 
nepotului acestuia din Edineţ, care a vîndut-o lui Grigore Turcuman, 
fost deputat în Sfatul Țării și împroprietărit cu 100 ha de pămînt. Ion 
Turcuman a fost militar în armata ţaristă. Din partea congresului 
soldaţilor este delegat la Chișinău în Sfatul Țării. După Unire a fost 
ofiţer în marina militară. În 1940, ca și mulţi alti membri ai Sfatului 
Țării, a fost arestat ca „dușman a poporului și trădător de țară“. 

O altă personalitate a orașului Soroca a fost Haralambie Coșciug, 
originar din Stoicani, care a avut o fată și un băiat. El a fost Preşedin- 
tele tribunalului judeţean Soroca. 


MIOARA te cca a iii CE d a a 


În perioada interbelică, Ministerul de Finanţe era reprezentat la 
Soroca prin administratorul financiar. Primul adininistrator financiar 
care a fost nnmit după 27 martie 1918, după Unire, a fost un domn cu 
numele Stematis. Ei a condus finanţele publice ale judeţului Soroca 
vreo 12-14 ani. Şef de secţie, pe timpul lui, a fost Druţă care, fiind un 
fucționar serios, a fost în serviciul dat pînă la cedarea Basarabiei, la 28 
iunie 1940. Soţia lui Druţă, Kolokolnikova, era și ea funcționară la 
Administraţia financiară. Administraţia financiară avea în tot judeţul 
mai multe percepții unde se adunau impozitele care, la finele fiecărei 
luni, se vărsau la administraţia financiară. 

După cum am mai menţionat, unul dintre cei mai vestiți primari 
ai oraşului Soroca a fost Afanasie Coşciug din Stoicani. Se trăgea 
dintr-o familie săracă de ţărani și de unul singur a făcut liceul şi 
facultatea de drept din Iaşi. A fost căsătorit cu Anghelina. Au avut 3 
copii: Teodor, Claudia și Larisa. Afanasie Coșciug a fost un avocat 
destul de apreciat. A lucrat avocat la Ministerul Transportului CFR 
(căile ferate). După moartea lui stupidă în Gara de Nord din Bucu- 
rești, fiica sa Claudia, care cu ajutorul Ministerului a organizat înmor- 
mîntarea, s-a refugiat ja Tirgu-Jiu, unde se afla mama ei cu cei doi 
copii, Tudor și Larisa. După moartea tatălui, Tudor (Fedea), la decizia 
CFR-lui, este înscris la școala de impiegați, de unde devine impiegat 
de mişcare într-o staţie CFR. Soţia lui Afanasie Coşciug cu fiicele a 
trăit la Tîrgu-Jiu, unde s-a angajat ca muncitoare ia fabrica de con- 
fecţii. Claudia a fost funcţionară la CFR Tîrgu-Jiu. Nu s-a mai măritat. 
Larisa, sprijinul tuturor fraţilor și al mamei, a urmat o facultate. S-a 
măritat şi avea un serviciu la Ploiești. Anghelina a decedat, fiind 
înmormîntată la Tirgu-Jiu. Soţul Larisei a decedat în anul 1997. 
Larisa, devenind văduvă şi pensionară, s-a mutat la Tirgu-Jiu și 
locuieşte împreună cu Claudia. 

Cei mai vestiți medici din Soroca în perioada interbelică erau: 
doctorul Svirski, doctorul Avenarius; doctorul Vicol, soţia doctorului- 
veterinar Vicol; doctorul-oftalmolog Feofania Budde. Doctorul Budde 
a avut un fiu Mişa, absolvent al Liceului Tehnic-Agricol. După absol- 
virea lui a plecat la Paris. Se spune că a fost aviator și a luptat 
împotriva fasciştilor; dr. Costandache; dr. Ursu, elegant, cu pălărie 
Borsalino şi un mare papion la cămașă și cu o nelipsită lulea în colțul 
gurii. A avut Soroca și un renumit felcer, pe Filip Mihailovici Hmel- 
ciuk cu soţia lui Fevronia Timofeevna. El era mic de statură, iar dînsa 
era cît un „munte“. Au avut 3 copii: Serghei, care a urmat la lași 

școala de impiegaţi CFR și a fost mai apoi funcţionar la Iași la gara 


CER, fiica Niunea a absolvit liceul de fete și a urmat Universitatea din: 


Iași. A decedat la Chişinău prin 1958-1959. Cel de-al treilea copil, 


Dumitru, a absolvit Liceul „A.D. Xenopol“. A fost funcţionar la Minis- - 
terul de Finanţe, la administraţia financiară Soroca. S-a căsătorit cu 
Lidia Chiroșca, care era soră dreaptă cu Boris Chiroșca, profesor de . 


limbă română la Universitatea din Chișinău. Dumitru Hmeliuc a 
decedat acum vreo 10-12 ani, prin 1997-1998. 

O familie de vază a orașului Soroca au fost fraţii Paleologu. 
Vladimir Paleologu a fost directorul Camerei de Comerţ şi industrie şi 
director la Banca „Casa de Credit a Agricultorilor“. Contabil-șet al 
casei a fost Platonov I. Soţia lui Vladimir a fost profesoară de limbă 
franceză la Liceul „A.D. Xenopol“. Cel de-al doilea frate Paleologu a 
fost comandantul gardienilor comunali. El avea un fiu, Igor Paleo- 
logu, care a decedat în refugiu la București. 

O altă familie cunoscută în Soroca era Nosov. Frații Nosov, Eugen 
și Vsevolod, erau orfani de tată. Eugen a început să studieze la Liceul 
tehnic, apoi a trecut la „A.D. Xenopol”. După absolvirea liceului a 
urmat Institutul de Arhitectură sau de Construcţii și a devenit inginer 
la Chișinău. S-a căsătorit cu Lora Mașkevici, fiica directorului școlii 
primare de lingă Grădina Publică și peste drum de liceul de fete (azi, 
1999, sediul procuraturii raionale). Vsevolod a absolvit Facultatea de 
Drept și a devenit jurist. A lucrat la Ministerul de Finanţe, de unde a 
fost concediat de comuniști și a fost recalificat la fabrica „Republica“ 
din București ca strungar. Mătușa acestor doi frați a fost Tatiana 
Jiltanovschi, căsătorită (şi mai apoi divorțată) cu Vasile Lupaşcu, 
institutor la Scoala primară Mașkevici. Cealaltă fată a familiei Mașke- 
vici, Ada, a fost căsătorită cu Vsevolod Cerchez, medic, mama căruia, 
fiind văduva colonelului rus Cerchez, s-a măritat cu avocatul Vîrnav. 
Ada a trăit și a activat ca doctor la Tighina. 

O persoană interesantă și valoroasă a fost medicul veterinar 
Anatolie Griţenco (Grinţescu), care s-a refugiat la București. Era 
apreciat ca doctor veterinar, refuzînd să plece la Organizaţia Mondială 
a Sănătăţii la propunerea Comitetului Central al Partidului Comunist 
Român. Gheorghe Gheorghiu-Dej l-a măzilit la țară ca simplu doctor 
veterinar. A decedat la București, curînd, după catastrofa de la Cemo- 
bil. Fiul lui este antrenor la Institutul de Educaţie Fizică București. 

Notar public la Soroca a fost Kozlovski. Avea casă dinspre Piaţa 
Unirii, în apropierea prefecturii, spre treptele ce duceau la un cimitir 


evreiesc, cel mai vechi din dealul prefecturii. Treptele începeau din 
poarta casei învățătorului Caisîn. 300 de trepte ridicau dealul. Notarul 
Kozlovski a avut doi copii (doi feciori), ambii absolvenţi ai Liceului 
„A.D. Xenopol“ — Constantin și Mihail. După 1940 s-au refugiat la 
București. 

O figură interesantă și vestită a fost și învățătorul Mihailă, căsă- 
torit cu o femeie foarte plăcută și cultă. Ei aveau un fiu pe care îl 
chema Camil Mihailă și care a învăţat, de asemenea, la Liceul „A.D. 
Xenopol“, apoi a urmat Facultatea de Drept la București. Familia 
Mihailă locuia în casa dnei Ilieș. Mihailă avea o vie în dealul Sorocii şi 
ca să ajungă la ea mai pe scurtățură începe a construi un drum special, 
pomit chiar din curtea prefecturii şi care urma în serpentină pînă în 
virful dealului. Acel drum nu a mai fost terminat din cauza alunecă- 
rilor de teren, care aveau loc continuu. 

La Soroca mai era o familie numeroasă și veche de moldoveni — 
familia Ilieș. Ilieşii locuiau pe strada care duce de la sinagoga din deal, 
pe lîngă casa preotului Afinoghen Postolache, fosta poștă de cai a lui 
Aronovici, pe lîngă casa Cuculinschi și casa dr. Kojuharev. (Casa unde 
un timp a fost jandarmeria.) Dna Ilerş era văduvă de prin 1917 și avea 
5 copii: două fete și trei băieţi. Fata cea mai mare, Eugenia, era 
învățătoare. Era căsătorită cu comisarul-șef al siguranţei Ionescu. Fi 
aveau 0 fată Aurica. A doua fată, Ana (Aniuta), absolvise o facultate și 
era căsătorită cu feciorul lui Ion Candiani — Vintilă. Ei au avut, de 
asemenea, o fiică. În refugiu a locuit la București. A divorțat de 
Vintilă. Feciorul Mihai a terminat Liceul Yehnic-Agricol. De fapt, toţi 
băieţii dnei Ilieș au terminat acest liceu. Mișa a fost în refugiu profe- 
sor de matematică în Drăgășani, judeţul Vilcea, în Oltenia. Era căsăto- 
rit cu o tînără pe numele Nadea din Zastînca. Vitalie, fiul mijlociu, era 
căsătorit cu o soroceancă Raia și a avut doi copii: un băiat și o fată. Fata 
a fost profesoară, Vitalii a fost funcționar la Ministerul de Finanţe, 
agent de control la o fabrică. A fost grav bolnav de inimă și a decedat 
la Lugoj. Fiul cel mai nic, Apolinarie (Poca), a fost Guard Financiar în 
cadrul Ministerului de Finanţe. S-a îmbolnăvit de tuberculoză și a fost 
internat la sanatoriul Birnova, județul Iași. După tratament a revenit 
la serviciu, dar a decedat la Timișoara în timpul bombardamentului 
aviaţiei americane. Nu a fost căsătorit. 

Dr. Kojuharev murise pînă la 1918. În perioada anilor *20-'30 la 
Soroca locuia numai soţia lui, o femeie plăcută, complet retrasă. Trăia 
din chiria plătită de familia profesorului Ion Loghinescu care locuia 

într-o casă aflată în curte, precum și din chiria pe care o primea de pe 
urma frumosului și marelui conac pe care îl avea. Ea însăși locuia la ;; 
subsol. Gospodăria îi era întinsă. Avea o grădină mare, care se mărgi- ` 


Fi 
Ra 


nea cu casa lui Țurcanu-Botezatu și ocupa o jumătate de cartier pe ;' 


strada Principesa Elizabeta. Dna Kojuharev avea o nepoată, Vava ` 


Moriţ, singura persoană care o vizita. Nepoata dnei Kojuharev locuia 
într-o casă cu grădină din apropierea Iarmarocului, folosit de elevi ca 
teren de fotbal. 

Alături, pe aceeași stradă, erau două școli: şcoala elementară 
evreiască, directorul ei a fost profesorul Mazur, care a avut un fiu la 
liceul „A.D. Xenopol“, alături de ea, școala primară românească, al 
cărui director era învățătorul Ivan S. Popovici, un om de o rară fineţe 
şi un foarte bun pedagog. Soţia lui, Profira Ivanovna, era casnică. Ea 
era soră cu preotul Vladimir Dimitriu din Bălţi şi care avea un fiu: Jorj 
(Gheorghe), profesor de desen, și Petru (mai mare) era judecător la 
Tribunalul Soroca. În școala lui Popovici lucra și soția lui Vasile Săcară. 

De asemenea pe strada Principesa Elizabeta se afla o casă mare și 
frumoasă a familiei Cotruța Olga, moșieri, care aveau posesie în 
comuna Hristici judeţul Soroca. Din prima căsătorie a avut doi copii: 
Nina și Grigore. Nina s-a măritat cu un locotenent de la Batalionul II, 
Regimentul 39 Infanterie, pe nume Lombescu. O parte din moșie a 
fost vîndută și banii au fost daţi ca zestre Ninei. Mai apoi Olga Cotruţa 
a tot vindut moșia cîte un petic, ca pînă la urmă să nu-i rămînă nimic. 
Din a doua căsătorie (pînă la 1918) cu un colonel rus pe nume 
Vilkovski a avut un fiu Alexandru, care a învățat la Liceul Tehnic- 
Agricol numai două clase, căci în urma unor „experimente“ de fabri- 
care a prafului de puşcă, s-a produs o explozie, în urma căreia el 
rămîne cu mîna stingă grav mutilată. În 1940 a rămas sub ocupaţia 
sovietică. Alexandru s-a căsătorit cu nepoata generalului rus țarist 
Iaghelov — Ira Ciobanu. S-a ocupat cu îngrijirea viei. 

Dna Cotruţă a avut și un fecior Grigore de la prima căsătorie, un 
vestit, pe timpuri, basist la fanfara Liceului „A.D. Xenopol”. A absolvit 
Academia de Arte Frumoase. În refugiu a trăit și a lucrat la Brașov. 

Lîngă școala Popovici era o casă mare, a evreului Set, care avea 
un băiat Iankel și două fete. Ianchel Sfet a luptat în diviziile interna- 
tionale comuniste din Spania. După victoria lui Franco, atît lankel 
Sfet, cît și Ștefan Munteanu, fost elev la Școala Normală „Petru 
Maior“ din Soroca, avind vederi politice procomuniste, au primit 
refugiu la Moscova. În timpul celui de al doilea război mondial, Sfet 
cu grad de colonel a comandat o unitate militară formată din prizo- 


„sei Temei Aa ot Ra Rt ft biți 


acne aani D ÈE o paa, 


nieri români din divizia „Tudor Vladimirescu“. Era cunoscut sub 
numele Jak Sfet. În ultimul timp a locuit la Chișinău. 

Ştefan Munteanu, fiul dnei Munteanu, economă la Liceul de 
fete, cu grad de maior, a fost membru în Comisia Aliată de Control de 
la București, după data de 23 august, cînd România a trecut de partea 
aliaților. După război Ștefan Munteanu a lucrat la Ministerul Învăţă- 
mîntului din R.S.S.M. A decedat la Chișinău. 

O figură interesantă la Soroca a fost și profesorul de matematică 
de la Liceul Tehnic-Agricol Satmalianţ Ștefan Tarasovici. Un matema- 
tician de forţă. Era căsătorit. Soţia lui era directoarea liceului de fete. 
Ştefan Tarasovici era cumnat cu locotenent-colonelul Botez, coman- 
dantul Batalionului I al Regimentului 39 Infanterie, cu sediul la 
Cuhurești Soroca. Era un om înalt, destul de frumos şi respectat de 
toată lumea. Avea un fiu, care a terminat Facultatea de Medicină și în 
prezent e medic-chirurg la Iași. 

Un om interesant a fost căpitanul Căpreanu, un om necăsătorit și 
foarte elegant. Nu era rău de felul lui, dar îi plăcea să înjure „ca la 
cazarmă”. 

Un alt militar la Soroca era Gheorghe Vasilescu, căpitan la bata- 
lion. Om cult, iubitor de muzică. Era foarte milităros, dar se comporta 
corect cu trupa, nu era rău. Soţia lui a fost profesoară și directoare la 
liceul de fete. Ea era o femeie severă, dar corectă, cu cunoștințe solide. 
Au avut o fiică, care în prezent (1999) locuieşte la Iași. Căpitanul 
Gheorghe Vasilescu era și dramaturg. Are cîteva piese ca, de exemplu, 
Ochiul Babei. 

Căpitanul Hudjinski se spunea că ar fi fost aviator, dar în urma 
unor abateri disciplinare a fost transferat la Soroca. Era un om rău, 
înjura și bătea soldaţii. Avea un cal alb și cînd tineretul îl observa, îi 
cînta din urmă „Calul Bălan“ și „călărețul bălan și șeaua-i verde ...“, 
ceea ce nu-i plăcea deloc. 

În casa preotului Stoianov, pe care, după cum am mai menţionat, 
a cumpărat-o Țurcanu-Botezat, a locuit familia Nikola (Nikolaev). Era 
posesorul unei stupine mari și întreaga familie trăia din venitul de pe 
urma mierii. Nicolaev avea un băiat Valentin și o fată Inga. Valentin 
era un mare filatelist și nu-l interesa altceva decît timbrele. Inga era o 
fată drăguță și gingașă. A absolvit liceul de fete. Valentin a absolvit 
Liceul „A.D. Xenopol”. 

Soroca a avut norocul să aibă profesori foarte buni în toate dome- 
niile, dar în mod special în domeniul desenului: Petru Chicicu de la 
școala normală, Teodar Cebanu de la Liceul Tehnic-Agricol, Cikerski 

de la liceul de fete, care mai apoi a fost urmat de Solovei. Au lăsat 
urme adînci în viaţa muzicală a instituţiilor de învățămînt din oraş: 

Griţic — în muzica vocală și cor, la liceul de fete, școala normală și 
Liceul „A.D. Xenopol“; 

lon Rebeja — la Liceul Tehnic-Agricol; 

Pokaznoi — la Liceul „A.D. Xenopol”, muzică și fanfară; 

Frederik Rișavi — la școala normală. Un om deosebit ca profesor 
de vioară, conducător de fanfară. 

Profesorul Griţic a fost acel care i-a dat primele lecţii de canto lui 
Eugen Radţibor. Acesta a ajuns să cînte la vîrstă de 86 de ani. 

Un bun profesor de limba română a fost Hriţcu. 

Mai erau la Soroca fraţii Pantaz: Nicolae și Vladimir, ambii profe- 
sori. Vladimir — la școala de meserii, iar Nicolae — profesor de fizică. 
Ambii erau adepţii lui Bahus, dar ca profesori erau buni. 

Era cunoscut la Soroca şi Kersnovki Serghei. A absolvit Liceul 
Tehnic- Agricol. A făcut armata în Regimentul 39 Infanterie și a murit 
pe front la Cotul Donului. 

Preot la Hristici a fost Mironov, care a avut doi fii. Urmașul 
unuia din cei doi fii, nepotul preotului Mironov (s-ar putea ca să fie 
acel Mironov, fostul Ministru al Tineretului și Sportului în guvernul 
Văcăroiu). 

O personalitate a orașului Soroca, un adevărat patriot în toate 
timpurile a fost Eugen Radţibor, nepotul protoiereului profesor Ale- 
xandru Proțentco, vestit nu numai prin milostivirea lui, ci și prin 
faptul că a fost cel care a pus prima cărămidă a bisericii, care a început 
a se construi la Soroca, dar care, cu părere de rău, nu a ajuns să fie 
sfinţită. Într-o noapte autorităţile comuniste din oraș (începutul ani- 
lor '60) au demolat-o prin explozie, ridicînd mai apoi în locul ei o 
scenă de vară, demolată și ea mai târziu. În prezent pe locul bisericii 
neterminate se află Parcul central din faţa clădirii administrative 
(primăria, executivul). 

Mama Nadejda Sava Radţibor este fiica răzeşului Sava Ivanovici 
Lungu din comuna Cotiujeni, judeţul Hotin. Tatăl Ion Radţibor, de 
origine e neamţ (după tată). A participat la primul război mondial. 
Ștabs-căpitan în armata rusă. Mort în primul război mondial. 

Eugen Radţibor s-a născut la 3 martie 1912 în orașul Kovel 
(Ucraina). A mai avut un frate, mai mare, Nicolae, născut în 1910 și 
decedat la Soroca în 1927. Este înmormîntat la cimitirul „Aleinikov“. 
Primele studii Eugen le-a făcut la şcoala de aplicaţie de pe lîngă școala 


normală din Soroca, clasa a IV-a a urmat-o la ţară, în comuna Șofir- 
cani, judeţul Bălți. Apoi au urmat aproape doi ani de studii la Liceul 
Aehnic-Agricol, ca mai apoi să intre la Şcoala Normală „Petru Maior“ 
din Soroca. A absolvit-o pe cea din Năsăud, deoarece elevii au fost 
transferați acolo după inundația din 1932. 

Armata a făcut-o în Regimentul 39 Infanterie, Batalionul Soroca 
cu gradul de sergent. La începutul războiului cu acest regiment a 
luptat pe frontul din răsărit. După serviciul militar a fost gardian 
comunal la primăria Soroca, apoi funcţionar la banca agricolă, iar 
ulterior a intrat funcţionar la Ministerul Finanţelor, la comanda- 
mentul gărzii financiare de la Iași, apoi s-a aflat în refugiu la Bucu- 
rești, la Lugoj, unde a fost demobilizat, fiind șef al secţiei gărzii 
financiare a judeţului Severin, cu grad de comisar-șef. 

La 30 decembrie 1947 a fost eliberat din lucru ca „dușman al 
clasei muncitoare“. După aceasta a schimbat mai multe servicii — 
funcţionar, secretar-șef, profesor și apoi din nou redus de autoritățile 
comuniste. 

Eugen Radţibor se întoarce la Iași, unde lucrează contabil, ca mai 
apoi să devină artist liric la Filarmonica Iași, iar din 1956, artist liric la 
Opera de Stat Iași. Domnul Radţibor este unul din membrii fondatori 
ai corului Filarmonicii și Operei din Iași. De la acest serviciu a ieșit la 
pensie, S-a căsătorit cu Elena Rojnov-Grosu. Are două fete și doi 
nepoți, un băiat și o fată. În prezent este pensionar. Locuiește la 
Galaţi, de unde ne vin răvașele lui pline de dragoste faţă de locurile 
dragi: „În acest zbucium cu dorul locurilor natale și dorul după 
oamenii buni cu inimi calde și sufletul deschis și plin de ospitalitate, 
am îngenuncheat rugîndu-ne bunului Dumnezeu, ca să ajute și să 
apere Basarabia de toate relele și de venirea dușmanilor asupra ei.“ 

lași — Soroca, | septembrie 1998. E. Radţibor: „Sîngele apă nu se 
face, este una, iar la noi la Soroceni, indiferent de etnie, de naționali- 
tate, de confesiune, indiferent de sînge, ce le curge prin vine, n-a 
existat niciodată ură de «rasă». Noi toţi am fost soroceni și atita era 
suficient. Toţi am fost prieteni și ne ajutoram reciproc, așa eram noi 
socorenii și n-a fost rău“. 

În viaţa comercială a oraşului un loc aparte l-a ocupat dna 
Stempel, care, încă prin anii '20, pe locul unde mai apoi a fost făcută 
Piaţa Unirii, a avut un mare restaurant popular, țărănesc, numit 
„tractir“. Acest tractir era veșnic plin de țărani și unde se bea foarte 
mult ceai. Avea un samovar de proporții enorme. Copiii erau mereu 

impresionați de felul cum se bea ceaiul „v prikusku“. Pe atunci nu se 
prea obișnuia să se bea votcă şi ceaiul era la modă. Cu timpul „tracti- 
rul“ dnei Stempel, cît și alte imobile din împrejurimi, au fost demolate 
şi pe locui lor s-a creat Piaţa Unirii, unde la mijloc a fost instalat 
monumentul generalului Stan Poetaș. 

Dna Stempel avea mai multe case și în una din ele, în cea care era 
în colțul străzii Regina Maria și străzii I.G. Duca (cea care duce de la 
Nistru spre Prefectură), se află o cafenea-cofetărie, unde se bea cafea, 
şpriţ, apă minerală. Se juca table, domino şi șah. Aici își petreceau 
timpul în glume, bancuri şi anecdote tinerii, funcţionarii şi studenţii... 

Cinematograful ocupa o clădire mare, destul de părăginită, cu 
mobilier scîrțiind. Avea însă o scenă încăpătoare, cu o cămăruţă în 
spate, denumită „Cabina pentru îmbrăcarea artiștilor“. În acest cine- 
matograf Eugen Radţibor a auzit pentru prima dată simfonii de 
Beethoven, de care a rămas entuziasmat. Acolo Liceul Tehnic, prin 
cadrele lui didactice, a jucat piesa Cetatea Neamțului si Sobieski. O 
montare excepţională. Decorul a fost executat de profesorul de desen 
T. Ciobanu. Acolo s-a jucat opereta Ivanov Pavel, sub conducerea muzi- 
cală a profesorului Pokaznoi. Se demonstrau filme foarte frumoase şi 
educative pe fundal muzical. La vioară cînta evreul Vexler. 

A mai fost o figură vestită la Soroca — un adevărat personaj al 
anilor '30, numit Bucur, ţigan de etnie. Oricînd l-ai fi întîlnit era 
îmbrăcat într-un anteriu de șiac țărănesc, negru la culoare și legat cu o 
sfoară groasă din lină de oaie. Era în permanenţă cu capul gol, cu 
picioarele goale, încălţate într-un fel de sandale. Pe piept avea două 
cruci Sfîntul Gheorghe și două medalii, tot din argint, cu panglica 
„Sfîntul Gheorghe“. 

Acest Bucur le povestea tinerilor curioși că decoraţiile le-a primit 
pentru faptele lui de arme de pe fronturile primului război mondial, 
luptînd în arinata ţaristă. Avea tiganul Bucur şi brevetele necesare. 
Era foarte credincios şi zicea că este convins că numai Dumnezeu l-a 
apărat în toate acţiunile în care a fost implicat pe front. Bucur avea și 
traistă, în care își ținea hrana și banii. Stringea mereu bani pentru 
construcții și reparaţii de biserici. Lucrurile acestea erau adevărate. 
Banii adunaţi îi depunea la Episcopia din Bălţi. Istoria lui Bucur a 
continuat în perioada celui de-al doilea război mondial și a fost 
povestită de Mihai Carauș, sorocean înrolat în Armata Roşie. Mihai a 
fost mobilizat și trimis pentru instruire, a urmat depunerea jurămîn- 
tului şi apoi soldaţilor li s-a acordat „liber“. Ca orice soldat străin de 


locurile în care se afla și neștiind pe nimeni, Mihai Carauș a plecat 
prin oraș să facă cunoștință cu el. A ajuns într-o piaţă. Era frig. În 
piață era multă lume şi, curios cum era, s-a apropiat să vadă de ce se 
adunase atîta lume și, ce să vezi? Pe niște lăzi era căţărat Bucur, 
îmbrăcat ca de obicei, cu un ciomag lung, cu o cruce la virf. Predica 
strigînd (redăm după spusele lui Eugen Radţibor, cele auzite de el în 
1963 la Piatra-Neamţ de la M. Carauș): „Fraţi români, fraţi români, 
anțihristul a coborit pe pămînt. Am fost aduși de el prin oamenii 
bolșevici de la locurile noastre, ca să murim aici în Siberia, să luptăm 
pentru puterea sovietică, pentru instaurarea diavolului pe pămînt. 
Fraţilor, nu vă lăsaţi și nu luptaţi contra Crucii, ci luptați contra 
diavolului, contra antihristului“ şi multe altele. Bucur a fost arestat 
în iarna anului 1940. Ce a fost mai departe cu tiganul sorocean 
Bucur nu știm. Sperăm că pe viitor, în urma unor investigaţii, vom 
da de urma lui. 

„Soroca a dat oameni de valoare în toate domeniile: cultură, 
știință, educaţie, artă dramatică, artă lirică, pictură, militărie. 

Căpitanul Captarencu, comandorul avocat Vasile Corobceanu, 
căpitanul Nicolae Corobceanu (ambii sînt fiii preotului Corobceanu 
din Ocolina), sublocotenent Iacob Rotaru din Trifăneşti (mort la Cotul 
Donulul), locotenent Ion Pașcovschi — institutor (mort la Cotul Do- 
nulu), Goian Alexandru — subofițer TTR art. 71, profesor de limba 
franceză, Grigore Cotruţă — profesor de desen la un liceu din Braşov, 
Teodor Ivancenco — pictor, Galiașevici Nicolae — profesor de desen la 
Hîncești; Zinaida Palii — mezzo-soprană, solistă la Opera din Bucu- 
rești, Elena Ciornei — mezzo-soprană, solistă la Opera din București 
(în prezent, 1999, locuieşte la Paris), arhitectul Sava Ursu — ginerele 
profesorului de desen Solovei, cel care a fost strivit de un tanc sovietic 
în plină stradă din București, Bogdanovici, care a fost director al 
prefecturii înainte de război. Soţia lui a fost născută Polișciuk. Aveau 
doi copii (Sura) Alexandru și o fată. Șura a fost legionar și la instau- 
rarea regimului comunist a fost arestat și purtat prin mai multe 
închisori: Jilava, Pitești, Sibiu, Aiud... Fiind torturat a murit în închi- 
soare. Cel care l-a torturat era Țurcanu Eugen şi îl cunoștea pe 
_ Bogdanovici încă de la Liceul „A.D. Xenopol“. 

A avut Soroca tineri talentaţi în muzică precum: Semencișin Ion, 
Dusica Vexler — vioriști, Mitea Afurkeev — tenor minunat. El, ca și 
mulţi alți soroceni, a cunoscut „bunăvoința“ Siberiei sovietice. 

Una din familiile vestite din oraș era familia Veskov. Tatăl, Ale- 
ksandru Veskov, era un om înalt, tuciuriu la față și cu mustață gen 
unguresc. Era responsabil de uzina electrică a Prefecturii. Înainte de 
inundație locuiau într-o casă proprie, chiar pe malul Nistrului, situată 
între Liceul Tehnic-Agricol și Liceul „A.D. Xeponol“. A avut trei fete. 
Cea mai mare, Nina, a fost căsătorită cu unul din fraţii Spivacov, cea 
mijlocie, Galina, a absolvit Universitatea din Iaşi, a fost zeci de ani 
profesoară de fizică la școala nr. 1 moldovenească din Soroca, fiindu- 
mi chiar și mie profesoară de fizică. A fost căsătorită cu Boris Bezrod- 
niîi — profesor de matematică la aceeaşi școală. Cea mai mică, Valen- 
tina, a absolvit Academia de Arte din Iași — profesoară de desen. A 
fost căsătorită cu Dumitru Afurkeev. Două surori trăiesc și astăzi. Nina 
a împlinit 88 de ani, Galina Alexandrovna — 87. Valentina a decedat 
în 1999 la vîrsta de 84 de ani. 

În primăvara anului 1932 devine cunoscut întregului oraș și chiar 
în judeţ numele pedagogului Mitrofan Corneț de la Liceul „A.D. 
Xenopol“. 

Pe locul unde astăzi se află piaţa centrală erau situate la începutul 
anilor '30 clădirile Liceului „A.D. Xenopol“. Era o zi ca toate zilele de 
primăvară, după o iarnă destul de friguroasă de îngheţase chiar şi 
Nistrul care curge destul de repede. 

Elevii liceului de băieţi, membri ai fanfarei școlare, se reţinuseră 
mai mult timp: pregăteau un nou concert, care o dată cu cintecul de 
primăvară al păsărilor avea să răsune în grădina publică a orașului. 
Cînd repetiţia era în toi în clădirea internatului a început să pătrundă 
apa. Luaţi prin surprindere, copiii nu au apucat să se retragă. Peda- 
gogul Mitrofan Corneț le-a ordonat copiilor să urce în pod. De acolo, 
prin ferestruica din acoperiș, i-a ridicat unul cîte unul pe acoperiş. De 
la înălțime copiii au devenit martori oculari ai agoniei orașului. Apa 
tulbure, cu ghețari, pătrunsese departe. Oamenii încercau să-şi salve- 
ze bunurile, iar la vale torentul de apă ducea tot mai multe lemne, 
poloboace, pluteau animale înecate — totul era înghiţit de apă. Situa- 
ţia devenise critică. Apa ajunsese la acoperișul caselor. Gheţarii loveau 
casele, demolîndu-le. Ajunşi la disperare, copiii, care mai Strîngeau la 
piept bogăţia lor — instrumentele muzicale —, au început a cînta. 
Deasupra orașului inundat a răsunat melodia unui marș funebru. 
Oamenii, ocupați cu salvarea iluzorie a bunurilor, şi-au ridicat cape- 
tele, şi-au îndreptat privirile spre clădirea Liceului. Cei care au avut 
bărci s-au îndreptat spre Liceu. Cînd bărcile s-au apropiat de Liceu apa 


rece și tulbure, amestecată cu ghețari, ajunsese la streșini. Învățătorul 
Mitrofan Corneț i-a ajutat pe copii să urce în luntri și, cînd mai 
rămăsese un pas pînă la salvarea sa, cînd de acum ultimul elev era în 
luntre, a alunecat pe foaia de zinc și a căzut în apă, fiind acoperit de 
un sloi enorm de gheaţă. În zădar priveau cei din luntri la apa tulbure. 
Mitrofan Corneț, învățătorul de la Liceul „A.D. Xenopol“ nu a mai 
ieşit la suprafaţă. 

Eugen Radţibor, martor ocular la inundația din 1932, îşi aduce 
aminte despre acele zile triste ale orașului Soroca: 

„Trista înmormâîntare a pedagogului Mitrofan Corneț, pe mine 
m-a impresionat atunci și am făcut fotografia pe care v-am trimis-o. 
Sînt documente ale acelui an de tristă amintire 1932, cînd orașul de 
jos a fost greu lovit și distrus parţial. Noroc că totuși n-au fost multe 
victime omenești. Eu personal, cu un grup de colegi, toţi elevi, am 
pornit în ajutorul celor, ce se aflau în situații disperate, cățăraţi pe 
case, cerînd ajutor. Cu o plută improvizată din lemnăria ce se afla în 
depozitul lui Ketroser, am întocmit o plută şi am pornit în ajutorul 
oamenilor. Din colțul casei lui Solovei, colț str. Regele Ferdinand I și 
Principele Nicolae am ajuns la școala primară a lui Terziev și pînă la a 
doua casă mai jos, unde prietenul nostru Gleb Socolovschi striga să 
fim atenți și să venim mai repede, căci este îngheţat și nu se mai poate 
ține. Sloiurile de gheaţă ne înconjurau din toate părțile, și totuși, cu 
tot riscul, am reușit să-l luăm pe Gleb pe plută. Din cauza sloiurilor, 
care deveniseră tot mai dense, n-am mai putut înainta pînă la Liceul 
„Xenopol“, unde prietenul meu Pavel Piontechevici striga și el după 
ajutor după ce pedagogui M. Corneț căzuse deja în apă. Noi așa și nu 
am mai ajuns cu pluta pînă la liceu și, cu mare greutate, ţinindu-ne de 
crengile salcimilor de pe trotuare, care de abia se vedeau din apă, am 
reușit să trecem pe strada, în care trăiau familiile Mija, Nervicev, 
Platonov și a profesorului de fizică Carauș. Eram uzi complect și 
dîrdîiam, că ne săreau dinții din gură. Am fost preluaţi de profesorul 
Carauș și de ceilalţi locuitori ai casei și duși în casă, unde ne-au dat 
lenjerie uscată și ne-au dat și câte o stopcă de rachiu, pe care am băut-o 
ca pe apă. Ni s-au luat hainele la uscat. După un timp i s-a comunicat 
şi mamei mele, că pluta, cu care am plecat în ajutorul altora, s-a întors 
cu bine și cu un elev salvat de noi. La puţin timp am plecat și eu spre 
casă, dar de la cinematograf și pînă ce am străbătut Piaţa Unirii, tot 
prin apă am mers. Ajuns acasă (stăteam în strada Principesa Eliza- 

beta, în casa lui Turcuman, la demisol}. Casa era plină de eleve de la 
Internatul de fete al Liceului „Domnița Ruxandra“, care, văzîndu-mă, 
m-au primit cu brațele deschise, declarînd că sînt un „Erou”. De, am 
ajuns să fiu erou, dar e bine că am scăpat şi că am reușit, la rîndul 
nostru, să mai scăpăm un om. 

Înaintea plecării plutei noastre în ajutorul altora, plecase încă o 
plută, pe care o construise Fedea Vahnovschi; fiind luată de torentul 
de apă, pluta a fost dusă mai jos, trecînd peste terenul iarmarocului 
(azi stadionul) şi erau gata ca să se înece, dar știu că Fedea Vahnov- 
schi, bun înotător, a reușit să iasă la mal tocmai în apropiere de casele 
generalului rus Iaghelov, la fel ca și Ghenadie Frunză, elev de la Liceul 
Tehnic-Agricol, care și el s-a salvat înotînd. 

A fost jale mare la Soroca.“ 

Întregul oraş, îndurerat de pierderea pedagogului Mitrofan Cor- 
naţ, l-a petrecut în ultimul drum. Peste o lună pe locul unde a fost 
găsit corpul neînsuflețit al lui M. Corneț colegii şi elevii recunoscători 
i-au ridicat o cruce din piatră. Bucheţelele de flori, care apăreau din 
cînd în cînd la cruce, vorbeau de faptul că fapta învățătorului nu a fost 
uitată. $i dacă cineva acum, peste 67 de ani, ar dori să reculeagă 
amintirea lui Mitrofan Comeţ la crucea ridicată de sorocenii recu- 
noscători, în zădar îi va fi dorința — crucea a fost distrusă de valul de 
ateism. O dată cu dispariţia crucii a început să se șteargă din memoria 
locuitorilor și numele lui Mitrofan Corneț, pedagog la Liceul „A.D. 
Xenopol“. 

Zeci de figuri sorocene au fost și sînt mîndria și durerea noastră 
peste vremuri. Printre ei e și Paul Vataman. 

Penza. Iarna anului 1942. Hăul nopţii dă buzna prin ferestrele 
mici ale barăcilor troienite. Hăul necunoscutului și al deznădejdii îi 
învăluia pe cei dezmoșteniţi de soartă, de neam, de ţară, duși departe 
de Moldova dragă. Orice suflare căuta în acele zile un ascunziș cît mai 
depărtat de suflarea rece a iernii. Viaţa se scurgea neîncetat sub coasa 
nemiloasă a morţii. Mureau de foame, de frig, se îmbolnăveau și nu 
erau trataţi. Ei erau consideraţi „duşmanii poporului”. 

Undeva departe, ca într-un vis, rămăsese clinchetul zurgălăilor și 
glasurile vesele ale colindătorilor, nopţile lungi de iarnă cu povești cu 
Ilene Cosînzene și Feţi-Frumoși la gura sobei, care parcă nici nu au 
mai fost. Tot ce i se întîmplase era un lucru ireal, un vis, un coșinar 
fără sfîrșit: arestarea, cercetările, învinuirile neîntemeiate, vagoanele 
de marfă, brutalitatea pazei care îl însoțea în acel drum fără întoarcere 


la casa dragă, la soție, la fecior. Murdărie, foamete, boli și moartea 
salvatoare din acel iad creat de „oameni“ pentru oameni. 

Soarta a fost nemiloasă cu dînsul. Umbra morții a trecut peste el. 
De cîteva zile se zbătea doborit la pat de febră. În agitația sa în acea 
noapte lungă de iarnă s-a pomenit aruncat la podea de boala necru- 
țătoare, pernă fiindu-i o pereche de bocanci. Dimineaţa confrații de 
chinuri și suferințe îl vor găsi liniștit, cu faţa brăzdată de urmele 
suferințelor. 

„În 1919 un faeton însoţit de cîțiva călăreţi militari s-a oprit în 
faţa prefecturii orașului Soroca. Generalul Stan Poetaș, aflindu-se 
într-o inspecţie a frontierei de stat a României, s-a oprit în vizită la 
Soroca. Afară de interesul profesional avea intenţia să ia mai îndea- 
proape cunoștință de acest oraș nistrean, cu oamenii și viaţa lui. 
Aflîndu-se la Şcoala Normală „Petru Maior“, generalul Poetaș a fost 
impresionat de faptul că printre elevii fruntași la învățătură și cu o 
disciplină exemplară predomina familia Vataman. Ca respect și laudă 
pentru succese la învăţătură, la plecare generalul Stan Poetaș le-a 
făcut cadou fraţilor Vataman un sul de postav pentru uniforme. 

Băieţii lui Pantelimon și ai Elenei Vâtaman erau cu adevărat 
hamici la toate. Cu ajutorul lui Paul, Andrei și Nicolae, în baza bursei 
pentru învățătură bună și purtare exemplară, Pantelimon Vataman 
construiește un gard din fier la casa lui din Soroca. 

Pantelimon și Elena Vataman, oameni harnici, își cîștigau pîinea 
în sudoarea frunţii. Erau mulţi în familie. Elena Vataman a dat viaţă 
la 11 copii, dar numai 8 au rămas în viaţă: Elizaveta, Paul, Maria, 
Andrei, Nicolae, Tudor, Daria şi Ana. În prezent din întreaga familie 
Vataman a rămas în viaţă Daria Vataman-Scînteianu, o femeie de o 
rară cultură și bogăţie sufletească. 

Paul Vataman s-a născut la 30 octombrie 1899 la Soroca. Părin- 
tele, măcelar la abator, face tot posibilul ca copiii lui să înveţe carte. 
Paul este elev la Liceul „A.D. Xenopol“. Liceul este situat pe locul, 
unde astăzi se află piaţa comercială principală. În 1932 clădirea 
liceului a fost demolată, în urma marii inundaţii de atunci. Paul 
Vataman își continuă studiile la Școala Normală „Petru Maior“ din 
Soroca. Acolo îl găseşte în 1919 generalul Stan Poetaș. După absolvi- 
rea şcolii normale Paul își face studiile la Universitatea din Iași, 
facultatea de Litere și Filozofie, cu specialitatea în istorie. După absol- 
vire se încadrează în lucrul practic de pedagog. Cariera și-o începe în 
1924 la școala normală din Vaslui. De la 1 septembrie 1925 și pînă la 1 

iulie 1940 a lucrat la Liceul „A.D. Xenopol“ din Soroca. În 1924 își face 
serviciul militar la Ploiești în grad de subofițer. O scurtă perioadă de 
timp, între 1 septembrie și 1 noiembrie 1939, a fost detașat la serviciul 
social la București, printr-un ordin ministerial. 

Om de o vastă cultură, de un profesionalism impecabil, persona- 
litate eminentă a renașterii naţionale din Basarabia în perioada inter- 
belică, scriitor, cercetător, director la Liceul Teoretic din Soroca „A.D. 
Xenopol“, bun prieten şi coleg mărinimos... 

Ca pedagog activează în asociaţia corpului didactic din judeţul 
Soroca, corespondent activ al revistei Solidaritatea, purtînd mereu de 
pe paginile ei o inimoasă polemică cu colegii săi despre istorie ca 
obiect, ca proces, ca factor educativ. Profesor titular definitiv cu 2 
gradații, el cutreieră satele judeţului, desfășurînd un lucru enorm de 
cercetare a trecutului și prezentului, de propagare a cunoștințelor şi 
culturii românești. Paul Vataman devine astfel posesorul unei adevă- 
rate colecţii de manuscrise și documente basarabene, redactate de el 
personal. Mai tîrziu (1944) această colecţie va ajunge la adăpost, la 
arhiva de folclor din Bucureşti, fiind predată profesoarei Tatiana 
Gălușcă-Cirşmanu, profesoară la liceul de fete din Soroca, de către 
soția lui Paul Vataman, Ana, și ea pedagog la același liceu. 

În 1929 Paul Vataman se căsătoreşte cu Ana Zaher, de origine 
germană, și devine rudă, cumnat cu altă personalitate eminentă a 
Sorocii Profirii Procopii, profesor de fizică, directorul Liceului „A.D. 
Xenopol“. Profirii Procopii era dintr-o familie înstărită din satul Hris- 
tici, judeţul Soroca. 

Paul Vataman a jucat un rol important în viaţa culturală a jude- 
tului. A fost vicepreședintele Căminului judeţean cultural, membru al 
Partidului Țărănesc. Nu era manifestare culturală la care să nu fi luai 
parte Paul Vataman. l 

În a doua jumătate a anilor '30 Paul Vataman, în dorința de a 
familiariza publicul larg cu trecutul istoric al județului natal, cu 
oamenii și faptele lor, concepe o serie de cercetări despre viaţa și 
activitatea acelor personalităţi care au stat la începutul renașterii 
naţionale politice, culturale și economice a moldovenilor. Roadele 
cercetărilor sale le-a publicat pe paginile revistei învățătoreşti Solidari- 
tatea. Conducerea căminului cultural judeţean ia inițiativa de a tipări 
rodul cercetărilor lui Paul Vataman. În 1928 sub auspiciile căminului 
cultural judeţean „Emanuil Gavriliţă“ este tipărită cartea Figuri sorocene. 


În lucrarea sa Paul Vataman vorbește despre oameni de mare 
valoare pentru neamul nostru: 

1. Avocatul Emanuil Gavriliţă din Baxanii Sorocii, directorul 
primei publicaţii în limba moldovenească (română) din Basarabia — 
Basarabia. 

2. Profesorul Iustin Frațiman din Cuhureștii Sorocii — a doua 
faimă a românismului nostru pretutindeni. 

3. Avocatul Simion Murafa, originar din răzeșii Cotiujenilor Mari 
ai Sorocii, colaborator al ziarului Cuvîntul moldovenesc, ziar care a jucat 
un rol însemnat în acțiunea de deșteptare a moldovenilor în perioada 
1913-1918. i 

4. Vasile Florea, căpitan de răzeși, patriot al neamului din care își 
trăgea obirșia. 

5. Vasile Săcară, răzeșul din Niorcanii Sorocii, patriot, luptător 
pentru Marea Unire din 1918, prefectul județului Soroca, profesor. 

6. Constantin Kazimir, boier din Cernoleuca Sorocii, care a fost 
epitropul tineretului basarabean la studiile de toate felurile și de 
toate gradele, împărțind burse și ajutoare moldovenilor care se tră- 
geau la carte. 

La apariţia volumului lui Paul Vataman și-a dat concursul la 1938 
şi căminul cultural orăşenesc „Simion Murafa“, condus de inimosul 
consilier agricol Ion Candiani. 

Ziua de 28 iunie 1940 a fost pentru mulţi basarabeni o zi de hotar. 
Viaţa, activitatea și bunăstarea multor soroceni a depins de hotărîrea 
celor mari de la putere și domnie. Tot ce a fost pînă la 28 iunie a rămas 
într-o clipă undeva în trecut ca un vis. Acele judecăţi ale „dușmanilor 
poporului“, care aveau loc peste Nistru, în țara sovietelor părea că nu 
ne privesc pe noi. La 13 iunie 1941 încep arestările în masă — zile de 
groază și spaimă. În discuţiile lor, sorocenii căutau o explicaţie, o ieșire 
din întunericul care îi înconjura tot mai tare. Pretutindeni se vorbea: 

„~ L-au arestat pe acela, că făcea politică. 

— A fost arestat acelălalt, că avea mai mult pămînt și era 
„chiabur“. 

— Ai auzit? A fost arestat preotul, profesorul...“ 

Da, a fost arestat profesorul, ţăranul înstărit, preotul satului și 
mulţi, mulţi alţii, cei mai muncitori, cei mai cinstiţi, cei mai cărturari, 
cei mai respectaţi. Începuse procesul de decapitare a basarabenilor. 

Au fost arestați fraţii Lupaşcu Gheorghe și Vasile. Este reţinut 
profesorul de desen Solovei Alexandru. Este arestat profesorul Vasile 


FIGURI SOROCENE 


315 


FIGURI SOROCENE 


316 


Lupaşcu, fratele lui, fost prefect al județului Soroca, Gheorghe Lu- 
pascu, împarte soarta ior și rudele lui Paul Vataman, Profirii Procopii 
cu soţia Ludmila, socrii Friderich și Eugenia Zaher. 

La 25 iunie 1941 a fost arestat și Paul Vataman, în timp ce se afla 
la Ocniţa, unde fusese transferat cu serviciul. După arestare a fost 
transportat la Soroca, unde i s-au făcut cercetări, fiind anchetat de 
NKVD-iști. Care a fost vina incriminată lui Paul Vataman? Trădare de 
ţară!? Care ţară, mă întreb eu? 

Se spune că Paul Vataman lucra mai departe asupra volumului 
Figuri sorocene. leșise de sub tipar numai volumul întîi. Dorea să scrie 
Istoria Românilor. Era într-adevăr o personalitate plină de vise și pla- 
nuri pe viitor: la 28 iunie 1941 nu împlinise nici 42 de ani. Viaţa era 
frumoasă și totul părea încă înainte... 

...„„Ferice de cei prigoniţi din pricina neprihănirii, căci a lor este 
împărăția cerurilor“. Matei. Capitolul 5. Vers.10. 


ÎNTRE BRUN ȘI ROȘU: 28 IUNIE 1940 


Holocaustul roșu împotriva poporului român a debutat o dată cu 
pactul odios încheiat la 23 august 1939 de către Germania fascistă și 
Rusia comunistă, fiind pus în aplicare prin ocuparea Basarabiei și a 
nordului Bucovinei de către URSS, în iunie — iulie 1940. 

Anii 1933 și 1939 au aruncat Europa în Holocaustul brun şi roșu, 
declanşat de cele două mari puteri: Germania și Uniunea Sovietică. 
De remarcat că pentru România Holocaustul roșu s-a concretizat în 
peste 2 000 000 victime, aparținînd în esenţă primilor 15 ani ai „erei 
comuniste“. Istoricul chișinăuian Anton Moraru a stabilit că numai în 
perioada iunie 1941 - iunie 1949, cît teritoriile istorice românești s-au 
aflat prima dată sub ocupaţia Kremlinului roșu, în Basarabia au fost 
arestaţi, asasinați ori deportaţi peste 30 000 moldoveni. 

Autorii Holocaustului împotriva poporului nostru au fost auto- 
rităţile comuniste de la Moscova și uneltele lor din Basarabia, comu- 
niştii moldoveni sau alogeni, cît și colaboratorii convinși sau de ocazie 
din Soroca și Chișinău. 

Aș dori să dau citire unui document care a precedat cu aproxima- 
tiv 24 ore prima notă ultimativă a Kremlinului: 


„Marele Stat Major 

Sectia a II-a 

Biroul I Informații 

Nr. 13 329/B 25 iunie 1940 


NOTĂ INFORMATIVĂ 
Măsurile militare ale URSS 
la frontierele României. 


„l. Marele Stat-Major are ferma convingere că prin- 
tre concesiunile făgăduite URSS de către Germania, ca 
preţ al încheierii pactului de neagresiune din 25 august 
1939, figurează și cedarea Basarabiei și Nordului Bucovi- 
nei (subliniat în original). 

2. Dată fiind situaţia internaţională, cînd Germania 
este și va fi încă multă vreme absorbită de Vest, nu este 
exclus ca URSS să caute să invadeze aceste provincii 
românești, fără a mai avertiza Berlinul, aşa cum a proce- 

dat cu Polonia, Finlanda și Ţările Baltice. În această 
tendinţă a sa, URSS pare să fie încurajată chiar de unele 
sugestii trimise de la Londra. 

3. În ultimul timp Sovietele au luat pe frontieră o 
serie de măsuri cu totul semnificative, care duc la conclu- 
zia că URSS pregătește o agresiune contra României. 


Studiul acestor măsuri, destul de înaintate, ne face să credem că 
agresiunea este din ce în ce mai probabilă. 

Înregistrăm următoarele: 

a) în imediata apropiere a frontierei sînt dislocate un număr 
impresionant de mari unităţi (circa 20-22 divizii infanterie + 6 divizii 
cavalerie + 7 brigăzi motomecanizate + 10 brigăzi aviaţie); 

b) zonele probabile de operaţii sînt dotate rapid ca pentru un 
război iminent. 

Semnalăm: 

— construirea de terenuri de aviaţie și depozite de muniții; 

— construirea de poduri peste Nistru (în Galiţia) și depozitarea 
de material lemnos și adunarea de bărci și pontoane în diferite puncte 
ale Nistrului; 

— în sfârșit, o intensivă activitate de spionaj pe întreg teritoriul 
țării și în special în Bucovina și Basarabia. 

Deși, în prezent, s-ar părea că un război româno-sovietic nu ar 
mai conveni Germaniei, este totuși posibil ca URSS să nu mai țină 
seama de interesele Reichului și să treacă la acţiune fără a mai anunţa 
guvernului german. 

Trebuie să avem în vedere că în împrejurările actuale promi- 
siunile și chiar garanţiile ce ni s-ar face de Reich, relativ la o atitudine 
binevoitoare nouă, în cazul unei agresiuni sovietice, nu pot avea o 
valoare absolută şi cea mai bună garanţie rămîne tot hotărîrea și 
puterea noastră de rezistenţă în faţa acestei agresiuni. 

Secţia II-a propune ca efectivele noastre militare de pe frontiera 
de est să fie completate în cel mai scurt timp, iar trupele să treacă într- 
un dispozitiv de luptă“. 

În perioada zilelor de 25-28 iunie telegramele și dispoziţiile par- 
venite de la Marele Stat-Major și de la Ministerul Apărării Naţionale 
către armatele române de la frontiera de est a ţării chemau forţele 
armate la: 

— „atenţie foarte mare la frontieră, în caz de atac inamic să se 
aplice planul de acțiune și planul de distrugere“. 


Dar ... 

La 26 iunie 1940 ora 10 seara V. M. Molotov l-a invitat la Kremlin 
pe ministrul român la Moscova, Gh. Davidescu și i-a transmis nota 
ultimativă din care citim: 

„În anul 1918 România, folosindu-se de slăbiciunea militară a 
Rusiei a desfăcut de la Uniunea Sovietică o parte din teritoriul ei — 
Basarabia, populată în principal cu ucraineni. 

(...) Guvernul sovietic consideră că problema retrocedării Basara- 
biei este legată în mod organic de problema transmiterii către URSS a 
acelei părți a teritoriului a cărei populaţie este legată în marea ei 
majoritate de Ucraina Sovietică atît prin comunitatea sorții istorice, 
cît și prin comunitate de limbă și componenţă naţională...“ 

Așadar URSS, prin „argumente“ de nediscutat, de un cinism in- 
imaginabil, cerea transmiterea în posesia ei a Basarabiei și Bucovinei. 
Astfel, URSS, prin ultimatumul de la 26 iunie 1940 face un pas „în 
interesul restabilirii adevărului“ între România şi Uniunea Sovietică. 

Conform datelor prezentate de secția de informaţii a Prezidiului 
Sovietului Suprem al RASSM, la 30 iulie 1940 în Basarabia locuiau 2 
864 402 locuitori, din ei 1 610 757 sau 56,23% erau moldoveni (ro- 
mâni), 314 211 sau 10,96% erau ucraineni și 351 912, sau 12,28%, 
erau ruși. În judeţul Soroca componenţa etnică era următoarea: 316 
368 locuitori moldoveni — 232 720, ucrameni — 26 039, ruși — 25 
720. Comentariile la statistica dată ar fi în plus. 

În conformitate cu hotărîrea Consiliul de Coroană din seara zilei 
de 27 iunie și înainte de a se fi predat Moscovei răspunsul la cea de a 
doua notă ultimativă, în dimineaţa zilei de 28 iunie 1940 Secţia 
Operații a Marelui Stat-Major a ordonat deja trupelor concentrate pe 
granița de nord-est a României evacuarea, fapt ilustrat de urmă- 
toarele documente: 


„Marele Stat-Major Către 
Secția Operatiilor Grupul de Armate 
Armata a 3-a 
Armata a 4-a 
Corpul 3 armată 
Corpul 10 armată 
Corpul cavalerie. 
1. Guvernul a hotărît evacuarea Basarabiei... 
2. S-a convenit cu Guvernul URSS ca în decursul 
zilei de 28 iunie 1940 să fie predate sovietelor orașele 
Cernăuţi, Chișinău și Cetatea Albă. 

(a) 

5. Nu se execută nici un fel de distrugere de căi 
ferate, poduri, instalații, depozite, uzine electrice, tele- 
graf, telefon, gări, locomotive, vagoane. 

6. Luînd legătura cu Comandamentul Sovietic din 
față, se va stabili ritmul mişcării și al evacuării, încît să 
nu se producă nici o întîlnire între trupele române și 
sovietice. 

7. Trenurile de evacuare prevăzute la punctul 3 se 
vor dirija astfel: 

— cele din Cernăuţi — pe porţiunea dintre Piatra 
Neamţ şi Bacău; 

— cele din Chișinău — între Vaslui și Birlad; 

— cele din Cetatea Albă — la Brăila. 


Seful Marelui Stat Major 

Generalul de Corp de Armată Adjutant 
Florea Tenescu. 

Nr. 6006/c din 28.V1.1940, ora 6“. 


În amiaza zilei de 28 iunie 1940 detaşamentele de avangardă ale 
Armatei Roșii au forţat Nistrul și în scurt timp au inundat capitala 
judeţului Soroca. Orașul era cufundat în tăcere. Necunoscutul apăsa 
pe umerii acestui mic oraş ascuns între dealuri și scăldat de apa 
Nistrului. În ziua de 28 iunie 1940 „a triumfat adevărul istoric şi 
«Basarabia ucraineană a revenit la patria-mamă — Uniunea Sovietică». 

„Ziua de 28 iunie 1940, citim din Istoria RSS Moldoveneşti, a devenit 
ziua eliberării Basarabiei de sub jugul străin, reinstaurării Puterii 
Sovietice în ţinut și reunirii cu Uniunea Sovietică... În istoria popu- 
laţiei ținutului s-a deschis o nouă pagină luminoasă: a început o 
perioadă de viaţă liberă şi de renaștere națională”!!! 

La 7 iulie 1940 Nicolae Iorga scria: 

„Se poate ca la ieșirea din Basarabia să plece cu noi unele greşeli 
în administraţie, pe care le plătim așa de scump, dar care vor fi 
întrecute fără îndoială de regimul social și mai ales naţional, care se 
aşează acuma, dar împreună cu noi pleacă de acolo și însușiri a căror 
lipsă, pregătind alte vremuri, se vor simţi îndată. Pleacă cu noi o 
religie de două ori milenară pe care o împărtășeam și o respectam. Vor 
tăcea clopotele între Prut și Nistru. Yor tăcea cu toate pînă la ... Pînă la 
cea de-a doua înviere, care va veni!“ 


Corul din Cosăuţi, 1937-1938, București 


Soroca. Manifestare culturală, anii '30, sec. XX 


Ion Madonici cu un 
SE grup de elevi. 


IAD Cosăuţi, 1932 


Ion Madonici între două 
tinere 


Sat basarabean 


Familia Nataliei și a lui Isaie Havrun, deportaţi în 
Siberia. Satul Cașunca, înc. anilor '30, sec. XX 


Soldați români la Sevastopol. Alexandru 5 
Revenco (satul Cureșniţa) | En 
vorbeşte la telefon 


Soldați români la Sevastopol. Alexandru 
Revenco, primul din dreapta 


Soldaţi din batalionul special de muncă 217, Murmansk, 1944. 
Rîndul I: Fiodor Rusu (satul Holoșniţa), Fiodor Melnic, Andronie 
Bulat, Petru Bulat (Cureșniţa). 

Rîndul II: Iacob Cosciug (Holoșniţa), Ion Revenco, Mihail Luchian, 
Serghei Popușoi (Cureșniţa) 


Adunarea alegătorilor din Soroca din 4 februarie 1990 sub auspiciile 
Frontului Popular din Moldova 


Primul miting organizat de secția FPM (neoficial) la Soroca sub 
lozinca Limbă de stat, grafie latină. La microfon Efim Lubcu 

Sărbătoarea Limba noastră, 1990, Soroca 


Soroca, 4 februarie 1990 


Mișcare naţională la Soroca. Omagierea lui Ștefan cel 
Mare la 485 ani de la naștere, Soroca, 1989 


Astfel a început dureroasa epopee a evacuării Basarabiei şi a 
nordului Bucovinei. Aspectele acestei situaţii s-au dovedit nu numai 
extrem de grave, ci și extrem de diverse. Între acestea s-a impus chiar 
de la începutul evacuării chestiunea atitudinii unei anumite părți a 
populaţiei minoritare din Basarabia și nordul Bucovinei față de auto- 
ritățile şi trupele române în retragere. 

Locotenent-colonelul Palade, şeful biroului Statistic Militar Iași, 
comunica: 

„— la Soroca s-a atacat coloana de refugiaţi deshămîndu-se caii; 

— nu se cunoaște situația maiorului Vartic (Legiunea Soroca), 
comandantului și ajutorul Legiunii Soroca (căpitan Ramandan); 

— se pare că au fost arestaţi de soviete; 

— nu se respectă de soviete etapele zilnice de evacuare.“ 

Din raportul contrainformativ nr. 1764 al locotenent-colonelului 
Ion Palade, expediat la 30 iunie 1940 secţiei a II-a a Marelui Stat-Major: 

„4. La Soroca au fost atacate de teroriști camioanele destinate 
evacuării funcţionarilor şi familiilor militarilor. 

5. La Soroca a fost împușcat comisarul Marafa de către avocatul F. 
De asemenea, administratorul financiar Gheorghiu, avocatul Stă- 
nescu, căpitanul Gheorghescu de ia Centrul de Recrutare. Căpitanul 
Buruiană s-a spînzurat. 

6. Comitetul terorist din Soroca este format din avocaţi F., P și 
Br., etc.“ 

Telegrama nr. 1767 din 29 iunie 1940, orele 21.00, a aceluiași Ion 
Palade către Marele Stat-Major și care suplimentar la cele raportate în 
aceeași zi prin nr. 1759 şi 1764 adăuga că unii indivizi au avut o 
atitudine ostilă şi de sfidare, batjocorind pe funcţionari, asasinînd pe 
unii din ei, furînd tezaurul instituţiilor statului etc. şi dedicîndu-se la 
cele mai neașteptate nereguli, unii funcţionari basarabeni avînd o 
atitudine asemănătoare. Astfel, în afară de cele raportate, se relata: 
„S-a atacat camionul cu tezaurul administraţiei Soroca, furîndu-se 
circa 157 milioane lei și asasinîndu-se administratorul financiar. Ofi- 
ţerul ce-l întovărășea şi un subofițer, cei neasasinaţi, au fost degradați 
şi batjocuriţi. Avocatul M.F. din Soroca, conducînd bandele de tero- 
rişti a ocupat poliţia și primăria, unde au făcut percheziţii. Tot el a 
asasinat în faţa statuii Generalului Poetaș pe avocatul Murafa şi 
Eustrati Gabriel. La Prefectura de judeţ în prezenţa trupelor sovietice 


au luat cuvîntul institutorul Gheorghe Lupaşcu, fost perfect, deputat. ” 


și membru în Sfatul orășenesc, Petre Sieclă preşedintele ER.N. din 

Soroca, împreună cu instituitorii Anop Alexandru și Cuţulab Ion au 
ieșit cu drapelul roșu în întîmpinarea trupelor roșii, arborînd un steag 
sovietic la casa corpului didactic. Petre Hritzcu, fost preşedinte ER.N., 
Alexandru Anop inspector şcolar și Toader Rusnac secretar ER.N. nu 
au votat să se refugieze.“ 

Au ieșit cu drapel roşu, dar foarte curînd au fost deportați. 

A fost atacat și reținut camionul în care se afla tezaurul Admi- 
nistraţiei financiare, sechestrîndu-se o sumă de 15-18 miliarde de lei 
care urma să fie evacuată. 

Din informaţiile culese de la cei care au scăpat, rezultă că admi- 
nistratorul ion Gheorghiu, avocatul Stănescu, căpitanul Gheorghescu 
de la Centrul de Recrutare, subofiţerul Enea, comisarul Marafa și 
Eustratie Gabriel au fost împușcați. 

„La 29 iunie 1940 primarul orașului Soroca Aurel Ștefănel şi-a 
adunat funcţionarii primăriei și a plecat împreună cu ei ca să-i prezin- 
te noilor autorități. Era îmbrăcat elegant, purta mănuși albe, își 
amintește despre acele zile dna Galina Bezrodnii (fosta Veskov). Am 
stat la primărie câteva ore, dar în zadar, așa și n-a binevoit nimeni să 
iasă să stea de vorbă cu lucrătorii primăriei. Nu trebuiam la nimeni. 
Aurel Ștefănel le-a mulțămit tuturor pentru munca depusă... şi ne-am 
împrăștiat în întîmpinarea sorții.“ 


DE CEALALTĂ PARTE A BARICADEI 


În decursul celui de-al doilea război mondial, luptînd de partea 
Germaniei hitleriste, pierderile armatei române au constituit aproape 
un milion de oameni, dintre care aproape jumătate morţi. Soarta a 
fost destul de vitregă și cu ţăranii basarabeni, cînd s-au pomenit în 
lagăre diferite în urgia războiului nu din cauza convingerilor politice. 
Unii cu arma în mină „apărînd cuceririle marelui octombrie“, alții — 
prin ploile de plumb, luau cu asalt redutele de la Odesa, Sevastopol și 
Stalingrad, iar o parte au luptat și în armata română și în cea sovietică. 

Prin destinul satului meu natal, al compatrioţilor mei care au 
avut de trecut prin multe, voi încerca să vorbesc despre război, fiindcă 
prin ceea ce au trecut ţăranii de la Cureșniţa, au trecut toate satele 
noastre și toţi sorocenii. 

6 martie 1938. Înmugureau copacii și spre soarele cald de primă- 
vară își ridicau căciulile acoperite de bruma nopţii ghioceii. Iar în casa 
lui Timofte Revenco din comuna General Poetaș (Cureșniţa) gospo- 
dinele trebăluiau cu poalele-n brîu, gătind bucate. Alexandru, feciorul 
lui Timofte, era luat la oaste. A avut noroc flăcăul, a fost recrutat în 
Regimentul 39 Infanterie „Petru Rareș“, dislocat la Florești, nu depar- 
te de casa părintească. Cei doi ani de serviciu militar s-au terminat în 
ziua de 28 iunie 1940. Regimentul în care își făcea serviciul Alexandru 
Revenco a fost strămutat în România pe malul drept al Prutului, unde 
timp de 3 zile a dus paza celor ce se refugiau din Basarabia — 
populația civilă şi armata regulată. După fixarea hotarelor cu URSS pe 
Prut, Alexandru face serviciul militar în mai multe unități militare, 
aflindu-se la Pașcani, la Hălăcești Durmești (jud. Vaslui), şi Curea (jud. 
Iași). În 1940 Alexandru Revenco termină cursurile de 4 luni ale școlii 
de sergenţi din Ploiești. Prin multe a trecut și multe a văzut — 
rebeliunea legionarilor din ianuarie 1941, ultimele pregătiri de război, 
sosirea diviziilor germane în România. 

În iunie 1941, unitatea militară în care se afla și Alexandru s-a 
deplasat la Rădăuţi unde, fiind absolut pregătită de război, a ocupat 
poziţiile la graniţa cu URSS, iar în dimineaţa zilei de 22 iunie 1941 a 
trecut hotarul. În 4 zile trupele române au ocupat nordul Basarabiei, 
ajungînd la Nistru iar mai apoi, prin lupte —, pînă la Bug. Acolo 
batalionul 14 din care făcea parte și Alexandru a primit ordin de a se 

deplasa în Crimeea, sub Sevastopol, unde diviziile române împreună 
cu armata 1ł a lui Manchtein vor participa la ultimul mare atac 
asupra orașului Sevastopol, atac care a durat 8 luni de zile, cu sacrificii 
de zeci de mii de vieţi omenești. 

După căderea Sevastopolului batalionul 14 a fost antrenat în 
luptele de lîngă Kerci, iar mai apoi a apărat digul ce despărțea Marea 
Neagră de Marea Azov. La | noiembrie 1943 lîngă satul tătăresc 
Elitigeni debarcă divizia sovietică 318 de pușcași. Batalionul 14, care 
făcea parte din cele 3 divizii românești, ce apărau peninsula Kerci, a 
intrat în lupte care au durat pînă în decembrie. La 8 aprilie 1944 s-au 
declanșat principalele lupte pentru Crimeea. Armata 2 de gardă și 51 
ale Frontului 4 Ucrainean a început un atac care s-a terminat cu 
eliberarea orașului Kerci. Alexandru și încă 10 soldaţi, ce păzeau 
trenul regimentului, au fost făcuți prizonieri. 

Apoi a urmat lagărul de concentrare de la Sevastopol, unde: 
prizonierii lucrau în portul militar. După un an și 8 luni de lucru lui 
Alexandru i s-a permis să-și viziteze părinții, sosind acasă în conce- 
diu. La Soroca și-a lecuit rănile și contuzia care de fapt și acum îi mai 
dă de știre. După concediu nu s-a mai întors la mine. Desigur că acasă 
a trebuit să treacă controlul de loialitate la sovietul sătesc și la NKVD. 
După aceasta a mai lucrat 17 ani în colhoz. La 13 mai 1999 copiii și 
nepoţii și-au felicitat părintele cu prilejul împlinirii vîrstei de 83 ani. 
Ultimii 50 ani au fost pentru Alexandru cei mai grei. A trăit mereu cu 
frica în sîn — faptul participării lui la luptele contra URSS putea fi 
folosit oricînd în defavoarea lui și a copiilor. 50 ani nu și-a permis să 
vorbească deschis de zilele petrecute la război. 


BATALIONUL SPECIAL DE MUNCĂ 217 


18 martie 1944. Baba Odochia își scutură cojoacele grele deasu- 
pra pămîntului. Fulgii albi, amestecate cu picături grele de ploaie, 
acopereau firele plăpînde de iarbă ce se ridicau spre soarele de primă- 
vară. Deasupra Nistrului, la unison cu canonada artileriei, răsuna 
zăngănitul ferăstraielor și zgomotul ciocanelor. Morarii din Cureșniţa 
Ivan Petrașevski, Alexei Bulat, Gheorghe și Anton Moiseevici, Filip 
Revenco pregăteau morile de apă plutitoare pentru noul sezon. În acei 
timp o barcă cu oameni s-a desprins de malul stîng. Partizanii sovie- 
tici treceau Nistrul. Sub vocea poruncitoare a partizanilor flotila mo- 
rărească din dubasuri şi bărci s-a îndreptat spre malul ucrainean 
pentru a trece peste apa Nistrului forţele principale ale detaşamen- 
tului de partizani. Intrînd în sat partizanii cereau de mîncare: pîine, 
ouă, carne, vin. După partizani, Nistrul a fost forțat de armata regu- 
lată. Sătenii nici nu au apucat să reacționeze la acele evenimente că 
s-au și pomenit în spatele frontului: luptele se duceau deja undeva 
prin părţile Bălțului. Cam peste o lună satele din împrejurimile Soro- 
cii vuiau ca un stup de albine. Începuse recrutarea în masă. Numai 
din Cureşniţa au fost recrutaţi vreo 270 bărbaţi. La 13 aprilie o 
caravană de căruţe cu bărbaţi, femei, copii, însoţiţi de lăutarii bătrîni 
din sat, s-a îndreptat spre marginea Cureşniţei. La trecătoare recruții 
și-au făcut cruce, luîndu-și rămas bun de la rude. 

Iampol, pădurea Pesceanka, Rușniţa și vagoanele de marfă. La 
Bobruisk sorocenii au nimerit într-un bombardament groaznic. Cele 8 
vagoane cu moldoveni au rămas spre fericirea lor neatinse. La Mosco- 
va au făcut baie, unde au scăpat de păduchii strinși pe drum. De acolo 
moldovenii au fost duși la Kungur. Prima noapte au dormit în cîmp 
deschis. Era frig, îndurau lipsuri, construiau bordeie în pămînt care 
îndată au și fost luate cu asalt de ploșniţe. Biîntuia o adevărată 
epidemie de rîie și sorocenii se ungeau unul pe altul cu dohot. 

Peste o lună au apărut noi recruți. De data aceasta erau ţărani din 
stepa Bălțului. Dacă la Soroca comisia medicală efectuată de un felcer 
a fost superficială, apoi la Kungur moldovenii au fost examinaţi mai 
minuţios, trecînd printr-o selecție medicală totală. Cei sănătoși au 
rămas în rezervă activă. Cei slabi cu sănătatea au fost trimiși pe front. 
Printre ei fiind și țărani din Cureşniţa. 

În a doua jumătate a lui august, recruții rămași la Kungur au fost 
îmbarcaţi în vagoane și expediaţi la Murmansk. În trei zile și trei 
nopți, fără nici un popas, eșalonul cu soldaţi moldoveni a parcurs 
calea Kungur — Murmansk. Apoi a urmat repartizarea. Oamenii au 
primit îmbrăcăminte și muniții. Mare a fost bucuria multor consăteni 
cînd au constatat că au nimerit împreună în Batalionul special de 
muncă 217. Au urmat zile întregi de pregătire militară și muncă, 
muncă, MUNCĂ... 

În cursul celui de-al doilea război mondial, orașul Murmansk, 
devine obiectul unor lupte permanente. Armatele germano-fasciste, 
nefiind în stare să cucerească orașul din 1942, îl supun mereu unor 
bombardamente intense ale aviației cu scopul de a scoate din funcţie 
portul maritim. Pînă în ultima zi de război aviația germană s-a stră- 
duit să taie căile de comunicație ce legau Murmanskul cu Anglia și 
Extremul Orient. 

În aprilie 1944 aliaţii încetează a mai trimite convoaie maritime 
cu ajutoare. În august 1944 au început să sosească din nou convoaie. 
O mare contribuţie la funcţionarea portului au avut-o moldovenii din 
batalioanele speciale de muncă. În afară de comunicațiile maritime 
externe, un rbl important în viața regiunilor de nord ale URSS îl jucau și 
căile maritime interne. Multe mărfuri erau duse spre Extremul Ori- 
ent, spre porturile Dudinka, Igarka, Tiksi. Se transportau mărfuri in- 
dustriale și alimentare, iar înapoi se aducea materie primă. În decursul 
războiului 2 milioane tone de mărfuri au fost prelucrate în portul 
Murmansk. Și aceasta s-a făcut datorită țăranilor din Cureșniţa, Holoș- 
nița, Cosăuţi, Voloave, Trifăuţi, ţăranii recrutaţi de la coarnele plugului. 

Erau mereu în mişcare: descărcau convoaiele maritime, încărcau 
vagoanele, iar apoi corăbiile ce plecau din port. De la început le venea 
greu, erau slăbiți și nu aveau putere, îi dureau mîinile și spatele, 
mereu își doreau un pic de odihnă. 

Vestea victoriei au primit-o pe cînd se aflau în cazărmi, prin 


„ vuietul sirenelor și strigătele de „ura“. Apăruse o speranţă de a fi lăsaţi 


la vatră, la plug. Dar urmează încă o selecție medicală și o parte din 
soldaţii batalionului special de muncă au fost încărcaţi în vagoane cu 
direcţia Extremul Orient. 

În 1945 din Murmansk se pregătea un convoi spre Antarctica. 
Din cauza unor rețineri neprevăzute apăruse primejdia eșecului expe- 
diţiei. În timp ce aproape toate corăbiile stăteau în raza portului gata 
de plecare, una din ele aștepta să fie încărcată. Expediția întârzia. Cu 


fiecare zi iarna polară se apropia tot mai mult. Și iată că și acolo şi-au 
spus cuvîntul moldovenii. Într-un ritm continuu de 32 ore ei au 
încărcat corabia cu mîinile, făcînd un lucru care în condiţii normale se 
înfăptuia într-o săptămînă. 

Pentru munca depusă soldaţii care au încărcat corabia, printre ei 
erau și cei doi prieteni Andronii și Diomid Bulat, au primit cîte 300 
ruble. 

În 1945, după terminarea războiului, o parte din moldoveni au fost 
lăsaţi la vatră, printre ei fiind și Alexei Bulat, tatăl lui Diomid. El le-a 
fost îndrumător în cei 2 ani de serviciu. Alexei Bulat știa multe, făcuse 
și primul război mondial. Făcuse armata în Țarskoie Selo. 

Întorcîndu-se în sat, foștii soldați mai vârstnici s-au apucat din 
nou de coarnele plugului, iar cei tineri au rămas la Murmansk să-și 
ducă mai departe slujba grea de soldat. Tocmai în primăvara anului 
1950 feciorii de țărani s-au întors în RSS Moldovenească. Mulţi din ei 
aveau pe piept medalii: „Pentru munca vitejească în anii Marelui 
Război pentru Apărarea Patriei“, „Pentru biruinţa asupra Germaniei“. 

Vremea este nemiloasă: unul naște, altul moare. Tot mai rare sînt 
rîndurile celor care, cot la cot, au trecut prin infemul celui de al doilea 
război mondial... 

Ştefan Onufrei Bejenari s-a născut la Ocolina. Se trăgea dintr-o 
familie de oameni de săraci, erau 5 fraţi în familie. 

Onufrei Bejenari lucra paznic la școală și, folosindu-se de mo- 
ment, l-a rugat pe directorul școlii să-l primească la studii și pe Ştefan. 
Directorul, om bun la inimă, a căzut de acord, numai că-i pusese o 
condiţie: să vină Ştefan cu scaunul de acasă. Școala era pentru mai 
multe sate și nu prea erau locuri. Şi iată așa, cu scăunașul de acasă, a 
absolvit școala Ștefan, băiatul lui Onufrei. 

După 1918 Stefan este elev la Scoala Normală „Petru Maior“ din 
Soroca, pe care a absolvit-o în 1926. În decurs de 14 ani a lucrat 
învățător la Dumbrăveni. 5 

La 28 iunie 1940, cînd armata roșie a trecut Nistrul, Ştefan se afla 
în armata română. 

Dorul de casă l-a silit să se adreseze către ofițerul unităţii: 

„— Domnule colonel, vreau acasă. 

— Dar Basarabia e ocupată de acuma. Mă, vrei acasă? 

— Vreau acasă! 

— Nu te-aș sfătui, au să te ducă în Siberia, mă, la muncă silnică. 
Pe tine într-o parte, pe copii în altă parte.“ 

Lui Ştefan îi venea a ride. Doar pe atunci îi simpatiza pe ruși. 
Cuvintele Libertate, Frațernitate, Egalitate sunau frumos. 

„— Ei cum, te hotărăști? 
— Acasă. 
— Ai să-ţi aduci aminte de cuvintele mele, dar o să fie tîrziu...” 

Așa s-a întors Stefan Bejenari acasă. Și din prima zi avu pro- 
bleme. Este chemat la sovietul sătesc, unde au început să-l interoghe- 
ze „soldaţii cu șleapca roșie“. De ce ai venit? Pentru ce ai venit? Ce-i 
acolo? Cum e acolo? E bine? 

Din Dumbrăveni Ştefan Bejanari este trimis la lucru la Racovăț. 

În seara zilei de 12 iulie este chemat la sovietul sătesc de către 
secretarul organizaţiei raionale de partid Svarcevski. 

A fost chemat să scrie niște documente. A lucrat acolo pînă la 
orele 23.30. La 23.30 secretarul îi spune: „Spasibo, mojete idti domoi“. 

În drum spre casă a simţit că parcă îl urmărea cineva, dar nu a dat 
importanță faptului. N-a acordat atenţie nici faptullui că lîngă sovie- 
tul sătesc se afla o mulțime de căruţe. 


ÎL PE p seic a AD CR EER a A E a in ala rate aa e diana 


Acasă copiii dormeau, iar soţia îl aştepta cu masa. Au stat un pic la 
masă și s-au dus la culcare. Soţia cu copiii într-o cameră, Stefan în alta. 

Aţipise cînd a fost trezit de o bătaie în ușă. S-a sculat, a aprins 
lampa și a deschis ușa. 

„Văd că intră în cameră cu armele. Eu dau să mă îmbrac, doar 
eram în lenjerie, ei mă întreabă: Orujie esti? Unde orujie? 

— Măi, ce „orujie“, de unde „orujie“, dacă eu din pat m-am 
sculat. M-au aşezat pe scaun și am început a căuta în pat arme. Uită- 
te, eu nici n-am visat arme, le spun eu. Unul dintre soldaţi m-a 
întrebat unde îmi este soţia şi copiii. Eu am ridicat mîna să arăt spre a 
doua cameră dar am fost pocnit cu revolverul peste mînă. În acel 
moment cele două fetiţe ale mele au ieșit din cameră și, văzindu-mă 
înconjurat de soldați, au început să plîngă. Fetiţa cea mare avea 12 
ani, cea mică, 4 anişori. 

Ne-au spus atunci străinii că sîntem deportaţi şi că ni se dau 25 
minute pentru a ne lua cele necesare. De-abia am reușit să ne îmbră- 
căm. Ne-au suit într-o căruţă și ne-au dus la gara Florești. 

Din Racovăț în acea noapte au plecat spre Florești 6 căruţe cu 
oameni cinstiți și harnici ca, de exemplu, preotul satului cu preoteasa 
lui. La Floreşti am fost încărcaţi cu toţii în vagoane de marfă.“ 

Printre cei deportați în acea zi de 13 iunie 1941 se afla și Eufro- 
sinia Kersanovici. Ea a descris ce se întîmpla în acel tren plecat din 
gara Florești. 

Fiind la strîmtoare, oamenii, deprinși cu nevoile, au început să se 
sfătuiască, să se îmbărbăteze unul pe altul: — Măi, unde ne-om duce, 
ne-om face bordeie și om trăi cumva. Dar iluziile s-au spulberat 
repede. Bărbaţii au fost despărțiți de familiile lor şi au găsit motiv că, 
de, în URSS femeile nu mănîncă la o masă cu bărbații, ci despărțit. Au 
promis că-i vor întoarce, dar atîta a fost. I-au încărcat în alte eşaloane 
și 13 zile au mers fără mîncare, fără apă. I-au dus pînă la Ural. 

Se începuse războiul. În drum, cînd se opreau în vreo gară, rușii 
întrebau paza: 

— Pe cine duceţi? 

— Primii prizonieri. 

— De ce nu-i ucideţi? 

La sosire moldovenii au fost închiși într-un lagăr. Copiii cu soțiile 
într-o parte, bărbaţii în altă parte. 

Zece ani a fost prin lagăre Ştefan Bejenari. Nu a fost nici judecată, 
nici judecător. S-a iscălit numai pe un document că undeva la Mosco- 
va a fost judecat, 

Viaţa în lagăr era foarte grea. Mulţi nu rezistau. Moartea cosea în 
stînga și în dreapta. Îl ajunsese rîndul și pe Ștefan, dar a avut noroc. 

„Au murit mulţi. Din lagăr viu nu ieșeai. Dar am avut noroc de un 
doctor rus, profesor, chirurg. El a fost condamnat în 1937 la 10 ani. Și 
iată că în lagărul cela din bîme el a construit un spital chirurgical, dar 
nu avea cu cine lucra. Eu eram bolnav tare. Am fost bătut și mi-au 
fărimat fluierul la picior. El m-a lecuit, iar într-o zi mi-a propus să 
lucrez cu el împreună. Eu i-am spus că am citit mult despre medicină 
și că aș putea să-l ajut cu ceva. Ne-am dus în salon, doctorul a 
dezbrăcat un bolnav, l-a ascultat, apoi m-a pus pe mine să-l ascult. Îmi 
era rușine de la început. Cime sînt eu, un învățătoraș aruncat în 
imensul siberian. I-am spus, desigur, ce auzeam eu. Aceea și aceea. 
Mai apoi încă o dată și apoi iară. Cînd am terminat de inspectat cei 
120 bolnavi, el mi-a spus că, posibil, din mine doctor nu s-a primi, dar 
un felcer bun — da. 

Aşa am şi lucrat ca felcer 10 ani în acel lagăr de concentrare. Și 
am scăpat. Dar mai apoi, cînd am crezut că totul a rămas în urmă și 
că mă voi întoarce acasă, am fost exilat pe 5 ani în regiunea Novosi- 
birsk. Acolo am fost angajat într-un colhoz. Pe zi mi se elibera cîte un 
litru de lapte și un kilogram de pîine. Situaţia nu era prea bună. 
Venea iarna, iar eu lucram dezbrăcat. Am fost nevoit să mă angajez 
la alt lucru, la „Raikomhoz“, unde am cîştigat niște bănuți şi, de 
bine, de rău, m-am îmbrăcat. 

După moartea lui Ștefan mi-au dat voie să mă întorc în satul 
natal. Casa nu mi-au dat-o. Da’ femeia s-a pierdut în taiga, s-a 
spînzurat... Da!“ 

La Soroca, la secția de pașapoarte l-au preîntimpinat că la Odesa 
și Chişinău nu are ce căuta, că de nu, va fi dus înapoi în Siberia. lar el 
sărmanul, se bucura că a ajuns în cele din urmă acasă, la baștină, și nu 
la Odesa și la Chișinău. 

Dar într-o zi un gînd i-a șoptit: de ce să nu se ducă la Chişinău? 
Doar în [runte nu este scris cine este el. Și a plecat la Chişinău. 

La Chișinău a dat întîmplător peste reședința Procurorului mili- 
tar al regiunii Odesa. S-a hotărit și a intrat... în gura lupului. A fost 
primit bine, nici o grosolănie din partea celui de la putere. Procurorul 
i-a ascultat plîngerea. Apoi a chemat pe cineva și a cerut să i se aducă 
dosarul lui Ștefan Bejenari. Acesta a fost invitat să aștepte pe coridor 
vreo 10 minute. Peste 10 minute a fost chemat din nou. Procurorul 
ținea dosarul în mînă, dar în așa fel ca Ștefan să nu poată vedea. 


SE PORR E Ba a caci 


— Iată oamenii dovedesc. 

— Ce dovedesc oamenii? 

— Oamenii vii. 

Procurorul mai întoarce o foaie și iar începe: 

— Şi dumneavoastră ați iscălit. Și dumneavoastră aţi făcut. 

— Ce am făcut? 

—— Dar pe tine nu te-au împușcat. 

— Nu m-au împușcat, dar m-au snopit în bătăi. 

— Aşteptaţi în coridor ṣi scrieţi o cerere în care să fie toată 
istoria ta. 

Stefan Bejenari a scris cererea și a fost lăsat acasă. Peste două 
săptămini Ștefan primește o scrisoare de la Judecătoria Supremă a 
RSSM prin care i se aducea la cunoștință că a fost judecat conform art. 
58 și că cei 13 ani de lagăr și exil i se vor socoti ca stagiu de lucru după 
specialitate și i s-a mai propus două salarii... 

Domnica Checean, o femeie în vîrstă, cu părul argintiu, dar cu o 
faţă încă destul de frumoasă pentru vârsta ei și cu niște ochi jucăuși și 
iscoditori, îşi povestește și ea soarta ei și a părinţilor, soarta nemiloasă 
care nu i-a scăpat de deportare în acele zile de iulie 1949. 

Tatăl Domnicăi, Constantin, feciorul lui Isaie Havnun, era bine 
cunoscut atît în satul său natal Caşunca (moșia familiei Kasso}, cît şi 
la Ştefăneşti şi Ciutuleşti. Şi nu prin faptul că era bogat (nu era), dar 
în primul rînd pentru că Nătăliţa, soţia lui, născuse șaisprezece copii. 
Cu ce o să-și hrănească el droaia asta de guri? se mirau oamenii din 
sat. Dar era harnic, reușea să-și lucreze bine pămîntul ce-l avea şi a 
putut să-și întreţină familia. 

În 1944 în Basarabia se instaurează iarăși puterea sovietelor. 
Curînd după aceasta, crîsmarul satului Cașunca Constantin Havrun, 
în unna unui denunţ, a fost arestat fiind declarat „duşman al popo- 
rului“. Lui Constantin Havrun i-au fost încriminate toate păcatele 
vrute şi nevrute că, chipurile, era împotriva puterii sovietice, că are un 
frate șef de post, altul dascăl... 

Constantin Havrun a fost ţinut un timp la Florești, apoi a fost 
transportat la Soroca. 

„Cînd îl duceau încolo l-am văzut, căci a trecut pe lingă clădirea 
Selhoznaz-ului, unde lucram. Era cu mîinile legate la spate și însoţit de 
doi militari. M-am lipit de geam. E] și-a întors spre mine fața şi mi-a 
făcut doar semn cu capul. Era numai vinătăi, se vede că-l bătuseră 
crunt. Am încercat să-l vizităm atît la Florești, cît şi la Soroca, iar mai 

apoi la Valea Norocului, unde a fost mutat. A fost judecat pe 10 ani 
pentru politică. N-am mai aflat adevărul. 

În 1946 au venit activiștii satului în frunte cu Ion Ciupac și au 
măturat toată hrana ce o mai aveam. Nici nu s-au uitat că eram o 
familie numeroasă. Între timp eu m-am măritat cu Pavel Ghecean din 
Floreşti. Părinţii lui nu m-au prea vrut. Frica intrase în oameni. Iar noi 
eram bănuiţi de trădători de ţară, dușmani ai poporului. Se temeau să 
se înrudească cu noi. Oamenii în acele vremuri mereu se temeau de 
ceva, pînă și de rudele lor. Nu mai zic de vecini, de consăteni. Se 
temeau să stea de vorbă la porți, chiar și şezători făceau rar. În 1949 
peste noi s-a abătut b nouă năpastă — a fost arestată mama, urcată 
într-un vagon pentru vite împreună cu alții. Trei zile i-au ţinut în gară. 
Fără mîncare, care apucase să ia ceva cu dînsul, bine, care nu, vai de 
capul lui. Era un răcnet nemaipomenit, se auzea tot orașul. Militarii 
ce păzeau vagoanele nu dădeau voie nimănui să se apropie de gea- 
muri ca să dea rudelor ceva de mîncare. Dar noi pîndeam cînd se uitau 
însoțitorii în altă parte și ne repezeam cu toţii spre vagoane. Și atunci 
prin geamuri ţișneau afară zeci de miini tremurînde. Așa a fost dusă 
maica mea în Siberia, tocmai ia Zeia. 

Cu trei luni înainte de amnistiere cu ocazia morţii lui Stalin, tata 
a fost împușcat la Kostroma. Mama s-a întors la baștină mult mai 
tîrziu, la casa sa, unde a dat viaţă la 16 copii și s-a pomenit a fi 
„duşmană a poporului“. Dar din casă nu mai rămăsese nimic. Repre- 
zentanţii puterii sovietice au dat ordin să demoleze casa și zidul și au 
construit clubul satului. Mama a fost nevoită să locuiască restul vieţii 
sale la o soră de-a mea, în satul de baștină Cașunca...“ 

În acele zile de vară de la 1949, cînd funcţionarii de la Chișinău 
puneau la cale genocidul propriului popor sub „influenţa şi dirijarea 
înțeleaptă” a Moscovei, Gavriil Spoală, agricultor, lucra din zori și 
pînă noaptea tîrziu pe pămîntul său, agonisit prin muncă și sudoare. 
Soţia Vasiluţa, care cu patru luni în urmă îi dăruise un fiu, Alexei, se 
afla cu copiii acasă. Şătenii îi cunoșteau ca oameni de treabă și buni 
gospodari. Aveau o stimă bine meritată. Au fost deportaţi și ei... 

Povestește Eufrosinia Revenco (născută în 1929): „Tata, Andrei 
Ștruţă, a fost chemat la Sovietul sătesc. Aceasta era ceva normal, doar 
era brigadier la tutun. Acolo secretarul i-a şoptit în mare taină că în 
noaptea asta o seamă de ţărani vor fi ridicaţi. Bietul tată nici nu ținea 
minte cum a ajuns acasă. Cu sosirea lui taică-meu casa s-a umplut de 
plinsete înăbușite. După ce ne-am liniștit, mama ne-a așezat pe toţi la 


masă și ne-a hrănit bine, iar cînd s-a întunecat ne-am strecurat pe 
furiș în rîpa lui moș Gheorghe Vlas. Sora Antonina era cam fricoasă și 
a refuzat să-și găsească adăpost în rîpă rămînînd să doarmă în casă. 
În zori satul a fost trezit de strigăte, plînsete şi vaiete. La Ion Andriuţă 
aluatul rămăsese în covată...“ 

După mai multe întîlniri și discuţii cu oamenii din sat am putut 
alcătui această listă a persoanelor deportate, cu un comentariu al 
„Vinovăției“ lor. 

1. Luca Damașcan sau cum îl numeau sătenii, Luca-învăţătorul, 
20 ani a învăţat copiii din sat, fiind acea sursă de cunoștințe, sfaturi, 
poveţe din care sorbeau ţăranii. A absolvit Institutul Agrar-Economic 
din Viniţa. Avea o bibliotecă extraordinară cu literatură ce azi ar fi fost 
o raritate bibliografică. Trei căruţe încărcate cu cărți au fost duse acasă 
ja secretarul organizaţiei de partid Soroca Svarcevschi. Trei zile au 
chefuit activiștii satului în casa lui Luca-învăţătorul. Luca Damașcan 
a fost dus la Valea Norocului, lagăr de concentrare pentru intelectuali, 
unde a și decedat. 

2. lon Damașcan — lupta împotriva închiderii bisericilor. 

3. Artemii Revencu — a fost deportat cu întreaga familie. 

4. Petruţă Bulat — bolnav, a fost scos din casă cu tolul și aruncat 
într-o căruţă fără paie. În drum spre locul deportării a decedat. 

5. Isaie Revencu -~ „chiabur”, care trăgea brazda alături da cal și 
care la momentul deportării avea o moară, moară de care sărmanul 
nici nu știa. Fiică-sa Catinca aflată la serviciu în alt sat a fost şi ea 
trimisă pe urmele părinţilor. 

6. Gavriil și Vasiluţa Spoială cu copiii. 

7. Avram Revencu — a fost birfit că fură de pe deal cereale, iar el 
sărmanul căra cu spatele materiale de construcţie (piatră, lut, nisip) 
pentru a-și construi bojdeuca. 

8. Vasile Revencu. 

9, Ion Andriuţă. 

10. Ilie și Natalia Revenco. 

11. Vasile Arion cu familia — Vasile a murit în Kurgan... 

Atiţea şi atîtea oameni nevinovaţi trimiși la moarte și suferinţă... 

Cel mai tragic moment din istoria satului basarabean este dece- 
niul patru al secolului al XX-lea cu anexarea Basarabiei de către 
Uniunea Sovietică, războiul, foametea, deschiaburirea și coleciiviza- 
rea forţată. Și toate acestea doar în decurs de cîţiva ani! 

Mai întîi satul basarabean a fost trecut prin primele arestări, 
urmate de deportarea de la 13 iunie 1941 și foametea din 1946-1947. 

Urmările celui de-al doilea război mondial, care a provocat pagu- 
be materiale și umane imense, seceta din 1945-1946 și colectarea 
forţată a produselor agricole au aruncat satul moldovenesc în ghea- 
rele unei foamete cumplite. Îndată după „eliberare“, reprezentații 
puterii sovietice au început o campanie de colectare a produselor 
agricole de la țărani. Fiecare gospodărie țărănească era datoare să 
predea statului pîine, cartofi, carne, lapte , ouă, brînză, lînă, floarea- 
soarelui etc. Cotele de predare erau fixate centralizat şi erau obliga- 
torii. Chiar de la început colectarea era prezentată fariseic ca ceva ce 
era primit de țărani cu bucurie și însuflețire. 

A. Hermanu scria la 1944 pe paginile gazetei Steagul Roșu (judeţul 
Soroca): „Norodul moldovenesc își manifestă bucurie pentru elibera- 
rea pămîntului nostru de către eroica Armată Roșie, prin împlinirea la 
vreme a îndatoririlor faţă de stat.” „Datorită rezultatelor conducerii 
înțelepte a activului Sovietului sătesc și a împuterniciţilor agricoli care 
zilnic totalizează lucrul făcut și stabilesc planul de lucru pe a doua zi, 
țăranii din Țarigrad au predat statului 90% de pîine.“ 

„„La 21 decembrie 1944 Steagul Roșu informa cititorii judeţului 
Soroca precum că ţăranii soroceni au dat în fondurile Armatei Roșii 
297 550 puduri de piine, îndeplinind în întregime planul predării 
obligatorii a pîinii. Dacă la colectarea pîinii emisarii puterii sovietice 
au înregistrat unele succese, la predarea culturilor uleioase, tabloul 
era doar satisfăcător. Planul fusese îndeplinit numai cu 65%. Colecta- 
rea produselor lactate a fost îndeplinită numai cu 60%, a ouălor — cu 
66%. Încet se derula procesul de predare a fînului. Din cele 1000 tone 
de cartofi și 17 tone de ceapă, s-au predat 180 tone de cartofi și 2 tone 
de ceapă. CC al PC (b) din Moldova a dat un termen de îndeplinire a 
planului pînă în 25 decembrie 1944, iar de la comitetele raionale de 


partid și împlinitoare, de la sovietele sătești, organele centrale se cerea 
luarea unor „măsuri trebuincioase“ în această privinţă. Fără nici o 
îndoială, colectările obligatorii ale produselor agricole aveau un carac- 
ter bine organizat de statul sovietic. Repartizarea lor proporțională 
începe o dată cu ocuparea Basarabiei de către Armata Sovietică în 
1944. Aceasta se făcea în baza legilor existente pentru toată ţara în 
tiinpul războiului. Reglementarea lor definitivă se face în anul urmă- 
tor, printr-o hotărîre specială a consiliului Comisarilor Poporului al 
RSSM și CC al PC {b} din Moldova, aprobată prin hotărîrea CCP al 
URSS de la 9 iunie 1945. 

Documentul indică destul de clar că gospodăriile țărănești tre- 
buiau să efectueze „predările îndatoritoare de pîine, răsărită, cartofi și 
fin la stat, în kg de fiecare ha de pămînt (cuprinzînd livezile, grădinile, 
pîrloagele și telina, imașurile pentru fin) neatîrnat de ceea ce s-a 
semănat de fapt“. 

În același timp, fiecare gospodărie țărănească era datoare să 
predea carne, lapte, ouă, brînză, lînă, fără a se lua în considerare 
structura fondului funciar. 

Cum s-a făcut atunci în 1945 repartizarea îndatoririlor pentru 
judeţul Soroca după categoriile de gospodării, se poate vedea din 
următoarele tabele: 


Tabelul l 
Cotele obligatorii pentru livrarea 
unor produse agricole la stat, în kg: 


Gospodăriile 
individuale după 
suprafața de pămînt 


Pînă la 2 ha 


2-5 ha 
5-10 ha 
10-15 ha 
peste 15 ha 


La 6 iulie 1945 ziarul Steagul Roşu publica hotărîrea despre preda- 
rea obligatorie a produselor vităritului: 

Tabelul 2 
Gospodăriile Lină în grame de laf: 
individuale ; 
după suprafața o oaie o capră | 
de pămint l 


Pînă la 2 ha 100 


2-5 ha 120 
5-10 ha 140 
10-15 ha 160 
Peste 15 ha 200 


Fiecare indice, luat aparte, nu era mare și ţăranul putea să 
suporte colectarea, chiar și în cazul unui an secetos. Însă situația grea 
în care s-au pomenit gospodăriile ţărăneşti poate fi înţeleasă numai 
dacă ținem cont de faptul că de pe aceeași cotă de pămînt țăranul 
trebuia să dea la stat obligatoriu pîine, floarea-soarelui, cartofi, fin, 
produse animaliere, fructe, legume, piei — deci totul, chiar și ceea ce 
nu putea produce. 

În timp ce din gospodăriile țărănești se mătura ultimul grăunte, 
situația climaterică era dezastruoasă — nici un pic de ploaie, iar arşița 
ardea ultimul fir de iarbă. 

Ziarul judeţean Steagul Roșu în perioada 1945-1946 nici nu a 
menţionat seceta, care cuprinsese întreaga Moldovă. Se vorbea mai 
mult despre „entuziasmul țărănimii“ la strîngerea recoltei și a îndato- 
ririlor. În perioada interbelică ţăranul basarabean achitase toate taxe- 
le cuvenite, lăsîndu-i-se griu doar pentru seminţe și alimentare. Se 
calcula câți membri are familia, cîte hectare va semăna ţăranul. În 
perioada de colectare1944-1947 însă ţăranul trebuia să achite taxele 
de 2 ori pe an. Unii ţărani erau forțați să plătească și pentru alții. Deși 
ţăranii încercau să mai ascundă câte ceva, comsomoliștii care măturau 
podurile găsean totul. 

La Soroca foametea n-a fost pretutindeni la fel. Cel mai tare ea a 
lovit satele Vădeni, Parcani, Vanţina, Pîrlița... 

Rămii îngrozit de cazurile de canibalism din satele judeţului Orhei, 
Tighina (Bender), Cahul, Soroca, ale raioanelor Taraclia, Comrat, Chişcă- 
reni, Căinari. Nicicînd, timp de milenii, nu a cunoscut ceva similar 
pămîntul Moldovei. La Vădeni au fost mîncaţi șapte copii, își amintește 
Eremia Petelea ( anul naşterii 1922, satul Hristici, judeţul Soroca). 

În perioada foametei creşte mortalitatea, scade brusc natalitatea. 
Creşte foarte repede numărul locuitorilor bolnavi de distrofie. 


kabet. iazului îi 


Conform datelor statistice de la Ministerul ocrotirii sănătăţii, la 3 
ianuarie 1947 în judeţul Soroca au fost evidenţiaţi 1832 bolnavi de 
distrofie, 905 din ei erau copii. În total, în Moldova la sfîrșitul anului 
1946 erau evidenţiaţi 71 506 bolnavi de distrofie, 28 876 dintre care 
erau copii. Iar tributul plătit de popor a fost catastrofal de mare: în 
1946-1947, pe parcursul a 10 luni, au decedat de 3 ori mai mulţi 
oameni decît în 3 ani ai războiului... 

Emisarii sovietici se străduiau pe toate căile să demonstreze 
superioritatea și avantajul colhozurilor faţă de gospodăria țărănească 
individuală. 

Biroul CC al PC (b) din Moldova în şedinţa sa din 9-10 aprilie 
1945 fixa în felul următor diferenţa la colectările ce se făceau în 
gospodăriile colhozurilor și în acelea ale țăranilor individuali. 


Tabelul 3 
Brinză | Lînă, grame 


Țăranii individuali | 80 150 130 1200 1200 220 

La 20 august 1945, biroul CC al PC (b) din Moldova studiază 
situația cu privire la starea îndeplinirii colectărilor de pîine în colho- 
zurile din RSSM. 

În legătură cu mersul nesatisfăcător al colectărilor pîinii, roadei 
scăznte, biroul CC al PCP (b) din Moldova hotărăște: 

„A ruga CC al PC (b) din Uniunea Sovietică să reducă planul de 
predare a pîinii de către colhozurile din RSSM, din roada anului 1945, 
cu 1300 mii de puduri și să permită colectarea acestei cantități de 
pîine de la gospodăriile individuale din judeţele Bălți, Cahul și Soroca 
prin crearea fondului Victoriei, precum și permiţînd Consiliului Comi- 
sarilor Poporului al RSSM să stabilească norme raionale de predare a 
cerealelor în fondul Victoriei.“ 

Acest document ilustrează clar cele două scopuri pe care le urmă- 
rea guvernul și partidul comunist: colectarea obligatorie a cerealelor 
planificate și, totodată, obligarea țăranilor individuali să adere la 
mișcarea colhoznică, Numai că nu prea voiau țăranii să se unească în 
colhozuri. Din această cauză a urmat o înteţire crescîndă a presiunii 
puterii sovietice faţă de țăranul individual. 

În apelul său către colhoznicii, țăranii și țărancele, către toţi 
truditorii din RSSM, CC al PC (b) şi Sovietul Miniștrilor al RSSM 
cheamă direct la lupta activă împotriva gospodarilor individuali: 

„În Republică pregătirile de pîine au loc în învoielele unei lupte 
ascuţite de clasă. Culăcimea și alte elemente dușmănoase încearcă să 
dezorganizeze pregătirile de pîine, sabotează predarea pîinii, folosesc 
felurite hîtrii pentru a tărăgăna treieratul, predarea pîinii la sat. 
Trebuie de dat o respingere distrugătoare uneltirilor dușmanului de 
clasă. Trebuie de dus o linie hotărîtă și față de culaci, demascînd 
activitatea lor dușmănoasă, aplicînd toată puterea legilor sovietice 
faţă de cei care sabotează pregătirile de piine.“ 

În cuvîntarea sa de la al II-lea Congres al PC (b) din RSSM N. Coval, 
secretarul CC al PC (b)M, încearcă din toate puterile să demonstreze 
superioritatea netă a colhozurilor față de gospodăria individuală. 
După afirmaţiile lui Coval N. la Congres în 1948 colhozurile aveau o 
suprafaţă de pămînt de 3 ori mai mică decit gospodăriile țărănești 
individuale, dar, cu toate acestea, ele au strîns de 1,5-2 ori mai multă 
roadă decît gospodăriile individuale. 

Congresul al II-lea al PC (b) M a declarat luptă deschisă ţăranului 
individual. N. Coval cerea „să se ducă o luptă hotărită și necruțătoare 
împotriva elementelor culăcești naționaliste. Cu cît mai hotărîtă a fi 
lupta iasta, cu atît mai cu spor și mai repede a fi înfăptuită la noi 
zidirea colhoznică“. 

La 20 mai 1948 gazeta Steagul Roșu publică un fragment din 
hotărîrea Sovietului Miniştrilor al RSSM, prin care se stabilește volu- 
mul predărilor la stat a cerealelor și florii-soarelui pentru raionul 
Soroca în kg de la un ha de arătură: 

a) pentru colhozuri: 

grăunţe — 80, floarea soarelui — 15 

b) pentru gospodăriile ţărăneşti individuale: 


Tabelul 4 
Cu pămînt de arătură 


La grăunţe La floarea-soarelui 


De la un | 5-10ha ] 10-15 ha | Peste | De la un |5-10ha| 10-15 ha | Peste 
ha pînă 15 ha 15 ha 
la 5 ha 

75 125 200 280 40 60 70 


Grîul nu putea fi înlocuit cu nici un fel de altă cultură. 

În vara anului 1949 jugul fiscal a zdrobit aproape definitiv împo- 
trivirea ţăranului individual de a se înscrie în colhoz. În hotărîrea 
Consiliului de Miniștri al RSSM din 25 iunie 1949 se menţiona că 
acele gospodării țărănești individuale din Moldova care își dădeau 
acordul să intre în colhoz erau scutite de toate restantele la livrările de 
produse agricole și de împrumuturile luate de la stat. 

La 3 septembrie 1946 țăranii satului Trifăuţi se adresează cu o 
cerere către comitetul executiv al sovietului raional de deputaţi ai 
poporului Soroca, de a se uni benevol într-un cartel agricol. La 13 
septembrie 1946 la ședința comitetului executiv al sovietului raional a 
fost înregistrat primul statut al cartelului agricol „Iosif Stalin” din satul 
Trifăuți. Preşedintele primului colhoz format din 116 gospodării indivi- 
duale, cu o suprafaţă de 394 ha de pămînt, a fost ales Bruma Efim. 

La 26 august 1947 la şedinţa executivului raional a fost înregistrat 
statutul cartelului agricol „V.I. Lenin“ din satul Vanţina. În perioada 
anului 1947 la Soroca au fost înfiinţate încă șapte colhozuri, printre 
ele: „7 ani de la eliberarea RSSM“, satul Kotovsk (actualmente Regina 
Maria), „Molotov“, satul Cosăuţi și „Voroșilov“, satul Pîrliţa. 

În 1946 la Soroca au fost organizate două colhozuri, în 1947 — 6, 
în 1948 — 3. Anul 1949 — a fost anul decisiv al colectivizării forțate a 
satului moldovenesc. 

În luna februarie 1949 au depus cerere să intre în colhoz 500 de 
gospodării ţărăneşti. Și totuși, procesul de colectivizare decurgea des- 
tul de încet. Majoritatea ţăranilor refuzau să intre în colhoz. 

Conform datelor de la 3 aprilie 1949, în raionul Soroca erau doar 
15 colhozuri: 


1. „Molotov“ 9. „Aniversarea a 30-a 

2. „Stalin“ a Armatei Sovietice“ 

3. „Voroșilov“ 10. „Serghei Lazo“ 

4. „Aniversarea a 7-a a R.S.S.M.“ 11. „Viața Nouă“ 

5. „Kalinin“ 12. „8 Martie“ 

6. „Jdanov“ 13. „Voroșilov “(s. (Pol) Tepilova Mică) 
7. „Lenin“ 14. „Kotovski“ 

8. „Frunze“ 15. „Biruinţa“. 


Pînă la 1 octombrie 1949 în raionul Soroca au fost create 26 de 
colhozuri, în care au intrat 5588 gospodării țărănești individuale din 
cele 9014 existente sau 62 la sută. În afara muncii colective organizate 
de sistemul comunist rămăseseră încă 3426 gospodării țărănești. 

Care a fost acea forţă ce a dus la colectivizarea în masă a țărănimii 
basarabene? Constrîngerea fiscală, care s-a îmbinat cu alte metode 
„de convingere“ — intimidarea, arestarea, bătaia şi, în cele din urmă, 
confiscarea averii şi deportarea. 

Apelul secretarului CC al PC (b) M N. Coval de a duce „o luptă 
hotărîtă și necruțătoare împotriva elementelor culăcești naționaliste“ 
a fost tradusă în viaţă la 6 iulie 1949 cînd în decursul unei singure 
nopți mii de familii de țărani nevinovaţi au fost arestate si deportate 
în Siberia, ca „chiaburi, dușmani ai poporului“. De fapt, conform 
datelor statistice sovietice, numărul gospodăriilor „chiabureşti“ con- 
stituia un procent infim: în raionul Soroca, de exemplu, existau 47 
gospodării. 

Din raionul Soroca au fost deportate 208 familii, cuprinzind 135 
copii, 202 femei, 149 bărbaţi. 

Conform datelor Ministerului de interne al URSS, numărul celor 
deportaţi din Moldova la mijlocul lunii iulie 1949 era de 34 763 
persoane — 9233 bărbaţi, 13 752 femei și 11 828 copii. 

Au fost suficienţi cincizeci de ani pentru a ne debarasa de nălucă 
și acum este necesar să intrăm într-un nou mileniu cu gîndul la un 
viitor mai demn de noi, de trecutul nostru. 


* k * 


După martie 1944, o bună parte din țăranii județului Soroca au 
fost înrolați în rîndurile Armatei Sovieitice. Mulți din ei încercau pe 
toate căile posibile să evite „benevolul“. Conform datelor statistice 
prezentate de cercetătoarea Elena Postică, în județul Soroca, în pe- 
rioada aprilie 1944 - aprilie 45 au fost reţinute în momentul eschivării 
de la înrolare — 1894 persoane, în primul trimestru al anului 1945 — 
325 persoane. Numărul dezertorilor din aceeaşi perioadă a fost de 
4091, în primul trimestru al anului 1945 numărul lor a fost de 342 
persoane. În judeţul Soroca, în luna aprilie 1945 apar grupuri de 
rezistenţă formate din dezertori. 

Fostul primar din Holoșniţa, Chiril Bodiu, împreună cu locţiitorul 
său Mihail Barajm, în timpul cînd se efectua recrutarea supușilor 
serviciului militar, au adunat circa 40 bărbaţi și au plecat în pădure 
sub motivul efectuării unor construcții de apărare, unde aveau de 
gînd să stea pînă la încheierea activităţii comisiei de recrutare în 
speranța că între timp, „vor veni românii şi nemţii și noi vom merge în 
armata noastră“. 


În iunie 1944 organele raionale ale NKVD-ului au reținut în | TĂYĂLUGUL.. 
raionul Otaci un grup de rezistenţă condus de Ion Rughi, originar din 
Rudi. Grupul era alcătuit din locuitori ai satelor Caramanovca, Ario- 
nești şi Rudi, care au refuzat să facă serviciul în Armata Sovietică și 
intenționau să acorde ajutor Armatei Române în cazul apropierii liniei 
frontului, să captureze armament și să contribuie la lichidarea osta- 
şilor roșii și a lucrătorilor de partid. 

La 24 decembrie 1950 au loc alegeri în organele locale ale puterii de 
stat. În pofida distanţei de șase ani de la noua reanexare a Basarabiei, 
ţăranii basarabeni nu-şi pierdeau speranţa privind întregirea țării. 

Chiar de la începutul declanșării campaniei electorale, Comitetul 

; raional de partid Vertiujeni informa instanțele superioare despre in- 
i tensificarea activității antisovietice a „elementelor culăcești ostile“. În 
ziua de 16 octombrie 1950, țăranul Ilie Palii din Cerniţa, ieşind în 

cîmp cu căruţa, la care erau înhămate vaci, le spunea consătenilor: 

„Iată la ce stare ne-a adus Puterea Sovietică — lucrăm cu vacile, iar 

mai apoi singuri ne vom transforma în vaci, deoarece după termi- 
; narea lucrărilor vacile le vom da la livrările de carne. Cu partidul său 
comunist Rusia va duce poporul la sărăcie totală.“ „Ce ne tot vorbii 
| de alegeri, posibil că miine va fi altă putere...“, declara la 1950 fostul 
primar din Vărăncău, Ion Furdui, într-o convorbire cu consătenii. 
Afanasie Donos, fostul primar al satului Ciripcău se exprima: „De ce 
vă agitați și ne îndemnați să votăm? Mîine-poimiine vor veni românii 
și se va pune capăt tuturor acestor alegeri.“ 

Eliberarea teritoriilor românești de sub ocupaţia sovietică și res- 
tabilirea vechilor hotare ale României Mari a fost și aspiraţia celor 140 
membri ai organizaţiei Naţionale din Basarabia „Arcașii lui Ştefan cel 
Mare“, care a luat fiinţă la Soroca în septembrie 1945. iată, printre 
altele, ce se spune în cîntecul arcașilor „Trăiască România Mare!“, 
compus probabil de conducătorul acestei organizaţii antisovietice Va- 
sile Bătrînac: 

„Trăiască România mare! 

Copii cu suflete curate, 

Cuprinși de sfinta-nfiorare, 

Cîntaţi cîntarea biruinţei 

Arcași de-ai lui Ştefan cel Mare! 
| Eroilor ce se jertfiră, 
Zdrobind armatele barbare, 

Prinos le-aduceţi prin cântare: 
Trăiască România Mare! 

Tresar în cripte voievozii, 

Căci lanţurile seculare 

Sînt rupte și din cer se-aude: 

Trăiască România Mare! 
Pătrunşi de măreţia vremii 
Din Bucovina pîn-la mare 
Jurăm că vom lupta cu toţii 
Arcaşi de-ai lui Stefan cel Mare.“ 


Probabil că acest cîntec a fost imnul organizaţiei sorocene. ONB a 
luat ființă în septembrie 1945 la gazda conspirativă a lui Vasile Bă- 
trînac și Victor Solovei de pe str. Artiom nr. 1. Acolo se adunau regulat 
Nicolae Prăjină, director de școală, Teodosie Guzun și Anton Romaş- 
can, învăţători, și Nichita Brumă, student la școala pedagogică. Toţi 
erau repatriați din România și în discuţiile lor aprinse, pline de 
speranţe, vise își făceau planuri cum să scape de hidra roșie și să se 
reîntoarcă înapoi în Țară. 

Cauzele formării ONB „Arcașii lui Ștefan cel Mare“ și obiectivele 
preconizate au fost expuse în procesul-verbal nr. 1 din 1 august 1946, 
semnat de conducătorul organizației Vasile Bătrînac sub pseudonimul 
Vasile Plopeanu și Pimen Damașcan, sub numele conspirativ Pimen 
Oţeleanu. În el se menţiona că „...avînd în vedere: a doua cotropire a 
bolşevicilor a pămîntului sfînt al Basarabiei; dezlipirea fraților de 
același sînge, neam, limbă și credinţă; fărădelegile săvirșite asupra 
vechilor plăieși și arcaşi ai lui Ștefan care au stat zeci de veacuri ca 
stavilă la Nistru contra puhoiului slav și au apărat pămîntul dat de 
Dumnezeu; avind în vedere: deportările în masă, distrugerea cămi- 
nelor, teroarea asupra poporului prin luarea alimentelor, care a dus 
populația la foamete, făcînd-o să părăsească casele și să rătăcească în 
alte părți după hrană“, și că „moralul populaţiei este foarte scăzut și 
bolșevicii din toate părțile caută să distrugă sîmburele românesc din 
Basarabia“, s-a hotărît „a înfiinţa o organizaţie cu scop național, 
denumind-o organizaţia din Basarabia „Arcașii lui Ștefan“ care avea 
scopul de „a ridica moralul populaţiei prin diferite atacuri împotriva 
bolșevicilor“. 

La 15 august 1946, prin ordinul nr. 2 semnat de V. Plopeanu 
(Vasile Bătrînac) și P. Oleleanu (P Damașcan), în rîndurile organiza- 


tiei au fost primiţi 8 membri. Organizaţia se completa treptat cu noi 
tineri care la momentul depistării ei de către K.G.B. (martie 1947) 
avea circa 140 membri: 

1. Comandant al ONB „Arcaşii lui Ştefan“ a fost Vasile Bătrînac, 


născut în 1923 în satul Plopi, județul Soroca. A fost judecat la 25 ani 


privaţiune și 5 ani lipsă de drepturi cetățenești. 

2. Comandant-adjunct Pimen Damaşcan, născut în anul 1924 în 
satul Tătărăuca, judeţul Soroca. Judecat la 25 ani privaţiune și 5 ani 
lipsă de drepturi cetăţeneşti. 

3. Comandant-adjunct Victor Solovei, născut în anul 1925 în 
satul Tatareuca. Aceeași pedeapsă. 

4. Şeful secţiei nr. 1 Mihai Ursachi, născut în anul 1928 în satul 
Rubieniţa, judeţul Soroca. Judecat la 25 ani privaţiune și 5 ani lipsă de 
drepturi cetăţeneşti. 

5. Seful secţiei nr. 2 Condrat Ursachi, născut în 1925, satul 
Rublenița. Aceeași pedeapsă. 

6. Leonid Botezatu a fost șeful secţiei nr. 3, născut în satul 
Teleșeuca. 

7. Alexandru Coban, membru al organizaţiei, născut în satul 
Sudarca, judeţul Soroca. Judecat la 25 ani privaţiune și 5 ani lipsă de 
drepturi. 

8. Damașcan Nisolae, membru al organizației, născut în 1923, 
satul Bulboaca, judeţul Soroca. Judecat la 25 ani privaţiune și 5 ani 
lipsă de drepturi. 

9. Patraşcu Vladimir, membru al organizaţiei, născut în 1924, 
satul Sudarca. Judecat la 25 ani privaţiune și 5 ani lipsă de drepturi. 

10. Nicolae Balaban, membru al organizaţiei, născut în 1927, 
satul Cotiujenii Mari, judeţul Soroca. 

11. Ionel Cucereavii, Vasile Cucu, Ion Cojocaru, Vladimir Cojoca- 
ru, Ion Brumă, Vasile Cebotaru, Alexandru Cvasniuc, membri al orga- 
nizației. Judecaţi la 25 ani privaţiune și 5 ani lipsă de drepturi. 

12. Valentina Colesnic a fost secretara organizaţiei. Născută în 
1926, Soroca. Judecată la 25 ani privaţiune şi 5 ani lipsă în drepturi. 

13. Alexei Manea — șeful secţiei de medicină a organizaţiei „Arca- 
şii lui Ştefan“. Judecat la 25 ani privaţiune și 5 ani lipsă de drepturi. 

Câţi au fost ei, „„Arcași a lui Stefan“, nu se ştie precis. Se spune că 
au fost cam 140 persoane. S-a păstrat biletul de membru al ONB 
„Arcașii lui Ştefan“ cu nr. 147 eliberat lui Vacari Petrea din satul 
Schineni prin ordinul nr. 24 al organizaţiei. 

Statutul ONB „Arcașii lui Ştefan“ —— Reguli de conducere, elibe- 
rat de V. Bătrînac, includea un capitol special în care erau formulate 
principiile de organizare, structura organizaţiei și direcţiile ei de acti- 
vitate. În statut se indicau obligaţiunile secţiilor, comitetelor și mem- 
brilor organizaţiei. 

Activităţile au fost divizate în felul următor: 

Secţia 1 — Bădiceni, Solcani, Baxani. Secţia va forma comitetele: 
Şolcani, Cotova, Sobari, Baxani. Raza principală va fi șoseaua Soroca- 
Zguriţa. Orice membru care va intra în raza secţiei 1 va acţiona numai 
în raza acesteia. 

Secţia 2 — Rubleniţa, Soroca. Secţia va acționa în raza orașului 
Soroca. Comandantul va descrie activităţile fiecărui membru. Se va 
mări numărul membrilor. 

Secţia 3 — Trifăuţi, Vasilcău, Racovăț. Vor activa în raza secţiei 
lor, la fel, pe şoseaua Soroca-Floreşti. Formarea comitetului Vasilcău. 
Atacarea deputatului. Fiecare membru va contribui la lucrul secţiei. În 
caz de pasivitate membrul se va exclude din ONB. 

Secţia 4 — Sudarca, Horodişte, Arionești. 

Secţia 5 — Schineni, Hristici, Popeştii de Sus, Popeştii de Jos, 

Bulboci. 

Secţia 6 — Mîndîc, Drochia, Șuri, Chetrosu 

Secţia 7 — Titireaza, Zgura, Arioneşti 

Secţia 8 — Dubna, Stoicani, Raduleni, Rădi, Soloneţ, Parcani. 

Secţia 9 — Dărcăuţi, Visoca, Tătăruși, Teleșeuca. 

În şedinţa comună de la 28 noiembrie 1946, membrii organizaţiei 
sorocene hotărăsc acumularea unui capital pe baza cotizațiilor de 
membru. Acest capital trebuia să fie destinat procurării de hîrtie, a 
unui aparat de radio sau a unui aparat telegrafic (fără fir), a unei 
instalaţii tipografice, arme. O parte din bani aveau să fie folosiţi 
pentru activitate propagandistică împotriva autorităţilor sovietice și 
pentru cheltuielile de călătorie. 

Tot mai des, la întrunirile ilegale ale „arcașilor“ se vorbea de 
trecerea „la acţiuni hotărîte împotriva instituţiilor și reprezentanților 
puterii sovietice“. Vasile Bătrînac mai avea în plan stabilirea unor 
legături cu ilegaliștii din dreapta Prutului cu scopul de a dobîndi 
arme, cât şi pentru a coordona în comun activităţile „arcașilor“ cu 
mișcarea de rezistenţă anticomunistă din restul României. 

Vasile Bătrînac reușește numai să facă legătură cu Vasile Băleanu, 
conducătorul organizaţiei antifasciste din Schineni, raionul Zguriţa, 


judeţul Soroca. Avind aceleași scopuri, cei doi conducători hotărăsc să 
se unească în lupta lor comună împotriva puterii sovietice. 

Visul lor de a elibera Basarabia de sub ocupaţia sovietică nu s-a 
împlinit: la 23 martie 1947 Vasile Bătrînac este arestat. În aceeași zi 
este arestat şi Vasile Cvasniuc, fiul preotului din comuna Popești, 
membru activ al ONB „Arcașii lui Stefan“. În timpul percheziției la 
cei doi au fost găsite două caiete ce conţineau diverse ordine în 
limba română, listele membrilor organizaţiei şi programul ei de 
activitate, cinci ștampile cu înscrisul „Organizaţia Naţională a Basa- 
rabiei” şi sigiliul rotund al organizaţiei cu inscripţia pe cerc ONB 
„Arcașii lui Stefan“. 

Pe parcursul anului 1947, cât și ai anilor următori, au fost arestaţi 
zeci de membri ai organizaţiei. Peste 100 persoane au fost condam- 
nate la diferite termene de detenţie. 

Dar, în pofida arestărilor în masă, KGB-ul nu a reușit să lichideze 
totalmente ONB-ul. Ilegaliștii rămași în libertate și-au continuat lup- 
ta împotriva puterii sovietice. O organizaţie ilegală a existat la Otaci 
sub conducerea lui Petru Dolganiuc și Serghei Şevciuc. O organizaţie 
antisovietică a existat în toamna anului 1949 la Chișinău. Membri 
activi ai acestei organizații au fost studenți de la Institutul de Medi- 
cină, Universitatea de Stat, de la alte instituții de învățămînt: V. Ciocîr- 
lan, A. Spinei, Burlacu, Rotaru. O bună parte din membri erau absol- 
venți ai școlilor din Soroca, înaripaţi de ideile unioniste ale „Arcașilor 
lui Stefan“... 


În perioada Puterii Sovietice la Soroca sînt înfiinţate un şir de 
întreprinderi noi. Unele din acestea cresc din vechile combinate, altele 
sînt organizate în baza realizării planurilor de dezvoltare economică a 
RSSM și a raionului Soroca: 

Fabrica de confecţii nr. 5, actuala SA „Dana“ (1958), Combinatul 
de panificaţie (1945) (în 1973 este construit un nou combinat), uzina 
de utilaj tehnologic (1959), întreprinderea de produse lactate (1948, 
în 1970-1973 se construiește un nou combinat ), uzina experimentală 
(1974), actualul „Hidroimpex“ SA, fabrica de tricotaj (1977), actuala 
SA „Stil“, uzina de fumnitură metalică, actuala SA „Monolit“ și altele. 

„În urma realizării reformei administrativ-teritoriale din anul 
1999 judeţul Soroca cuprinde 3,0 mii km?, suprafaţa terenurilor agri- 

cole constituie 241 mii ha, numărul populaţiei atinge cifra de 307 mii 
oameni. La sfîrșitul anului 1999 în judeţul Soroca erau înregistrați 14 
083 agenţi economici reprezentind un spectru larg de forme de pro- 
prietate şi activitate. 

Industria este una din ramurile importante ale economiei judeţu- 
lui Soroca unde activează 43 de întreprinderi industriale: 20 între- 
prinderi de prelucrare a producţiei agricole, 4 din ele de prelucrare a 
laptelui, 2 de fermentare a tutunului, 5 de prelucrare a legumelor și 
fructelor, 3 de prelucrare a cărnii, 3 de fabricare a materialelor de 
construcție și 3 de producere a încălțămintei. 

În domeniul sănătăţii se prevede restructurarea sistemului în 
conformitate cu reforma administrativ-teritorială și trecerea la medi- 
cina prin asigurare. 

„lată că s-a terminat călătoria noastră. Prin faţa noastră s-au 
perindat cinci veacuri de istorie a Sorocii, a judeţului Soroca. 

Unde merge acum Soroca? Ne vor spune anii, evenimentele ce 
vor urma, E necesar să fim optimiști. Și să ne făurim singuri viitorul. 

